
POLITIKAI BESZÉDEK. 


Kolozsvári Karolina kórház visszaélései 
tárgyában interpellatio. 


1882. március hó 31-én. 


T. ház! A kolozsvári országos vKarolina kórházx ügy- 
kezelése és gazdálkodása körül jó darab idő óta jelen- 
tékeny visszaélések történnek. (Halljuk! Halljuk!) E visz- 
szaélések "megszüntetése érdekében kívánok a t. belügy- 
minister úrhoz interpellátiót intézni. (Halljuk!) 

Az ügyállás röviden ez. A kolozsvári országos 
yKarolina kórház évek óta deficittel küzd. E hiányt a 
kórházi tápdíjak rendszeres felemelésével pótolták  mosta- 
náig, így 1874-ben felemelték a kórházi tápdíjakat 42 krról 
49 krra, 1876-ban felemelték 49 krról 50 krra, 1879-ben 
felemelték 50 krról 57 krra. Dacára e jelentékeny fel- 
emelésnek, az 1881-iki évet a kórházi gazdálkodás 7150 
frtnyi deficittel zárta le. 

A t. belügyminister úr ezen állandó deficit miatt 
kérdést intézett a kórház igazgatóságához és ettől azt a 
felvilágosítást nyerte, hogy ezen deficitet azon körülmény 
okozza, hogy a kolozsvári egyetemi tankórodák a közkór- 
házban lévén elhelyezve, az administrátióba az egyetemi 
tanár urak is beleszólnak és tudományos kísérletek érde- 
kében költséges rendelvényeket tesznek. így került az ügy 
a közoktatási minister elé, aki felvilágosítást kért ez iránt 
az egyetemi tanároktól. Ezek megvizsgálván a kórház 
számláit, igen furcsa eredményre jutottak. (Halljuk!) 

A vizsgálat azt eredményezte, hogy nem az egyetemi 
tanár urak költséges rendelvényei okozták a túlkölteke- 


zést, hanem az, hogy a kórház gazdálkodása körül visz- 
szaélések történnek. Kitűnt, hogy a kórház a maga szük- 
ségleteit sokkal drágábban vásárolja be, mint azt a ko- 
lozsvári piacon és kereskedőknél bármely más magán 
ember be tudja szerezni. így pl. a kolozsvári kereskedők 
árjegyzéke szerint a Selters-víz üvegét meg lehet kapni 
27 krért, a kórház veszi 36 krért, a karlsbádi vizet meg 
lehet kapni 36 krért, a kórház veszi 45 kron. (Mozgás a 
szélső balon.) 

És így van ez sok egyéb tárgygyal, t. ház. Ezen kór- 
ház a kolozsvári pince-egylet borait használja. A  pince- 
egyletnek árjegyzékei vannak. Ezen árjegyzékek szerint 
egy üveg bakator-bor ára 60 kr.; a kórház, miként szám-, 
lái bizonyítják, vásárolja 80 kron. (Derültség a szélső 
balon.) A som-bor ára 70 kr az árjegyzék szerint, a kór- 
ház vásárolja 1 frton, a törökhegyi-bor ára 80 kr., a kór- 
ház 90 krért vásárolja. 

Még tovább lehetne menni ezen a téren. Így pl. bizo- 
nyos mennyiségű jodoformot vásárolt a kórház 222 frton 
és a gyógyfűszer kereskedőknél kivétel nélkül a kolozs- 
vári piacon mindenütt meg lehet kapni 88 frt 41 kron; 
a zöldszappan kilóját vásárolja a kórház 1 frton, a ko- 
lozsvári piacon pedig meg lehet kapni 45 kron; a petró- 
leum kilóját 32 krért vásárolja a kórház, holott ára 22 kr. 

El lehet menni a legkisebb részletekig e téren, egé- 
szen a cérnáig. Száz gramm cérnát 10 Írt 60 krért vásá- 
rol a kórház, holott a kereskedői árjegyzékek szerint 
Kolozsváron 4 írt az ára. 

Kitüntette a vizsgálat, — combinálva ezen adatokat, 
- hogy a kórház a maga szükségleteinek beszerzésénél 
60.9 96-nyival vásárol drágábban, mint a hogy azt rendes 
piaci ár szerint megkaphatni. Ez az árkülönbség igen 
jelentékeny, mert a kórházi szükségletek mintegy 77.000 
frtot tesznek évenkint. 

Ezelőtt néhány héttel, t. ház, itt e házban nagymérvű, 
— mondjuk, állítólagos — visszaélések  szellőztettek,  vizs- 
gálat kéretett és illetékes helyen azt felelték, hogy nem 


hozattak fel concret adatok. Úgy hiszem, t. ház, hogy 
az általam  felhozottak  elismerhetők  concret adatoknak. 
(Helyeslés a szélső balon.) Ugyanakkor a t. ministerelnök 
úr azt mondta, hogy ha visszaélésekről concret adatokat 
jelent be bárki az egyes  ministeriumoknál, meg lehet 
győződve a ház, hogy a vizsgálat megindíttatik és a bű- 
nösök lakolni fognak. 

T. ház! Mindezek az adatok, melyeket most felsorol- 
tam, sőt ezeknél sokkal több, már be vannak jelentve 
hivatalosan a belügyministeriumnál, de semmi sem tör- 
tént. A ministeri irodák csendjét ezek az adatok nem 
alterálták. Azt gondolom, t. ház, hogy ezen adatok bő- 
ségesen elegendők arra, hogy vizsgálat indíttassék meg 
ez ügyben. 

Azt mondám az imént, hogy semmi sem történt a 
ministerium részéről. De történt mégis valami, sokkal 
rosszabb a semminél. T. i. elhatároztatott, hogy miután a 
kórháznak deficitje van, — persze nem tekintenek a visz- 
szaélésekre — emeljék fel ismét a kórházi tápdíjakat és 
így a legújabb időben, mióta a  belügyministerium- 
nak tudomására juttatott a tény, 57 krról 66 krra emelte- 
tett a tápdíj. (Mozgás a szélső balon.) 

Felesleges mondanom, hogy ez egyrészt a közegész- 
ségügy szempontjából igen káros, mert azon szegény 
osztály, mely leginkább szokta igénybe venni a közkór- 
házi segélyt, a tápdíjak magassága miatt tartózkodik az 
odameneteltél; másrészt a községek háztartása szempont- 
jából is felette káros, mert tudjuk, hogy sokan mennek 
a kórházakba, kiknek  keresetképessége megszűnik,  mi- 
helyt betegségök beáll és így a betegségökkel járó ter- 
hek rendesen a községi háztartást illetik. 

Mindezeknél fogva bátor vagyok a következő inter- 
pellátiót intézni a t. belügyminister úrhoz: 

A belügyministeriumnak tudomása van arról, hogy 
a kolozsvári országos vKarolina kórház az 1881-iki évet 
7170 frtnyi deficittel zárta le; 


arról, is tudomása van, hogy a hiány fedezésére a 
tápdíjak jelentékeny mérvű felemelése céloztatik; 

de miután tény, hogy a tápdíjak felemelése úgy köz- 
egészségügyi — tekintetekből, mint a községek  háztar- 
tása szempontjából fölötte káros; 

s miután az is tény, hogy a kórházi szükségletek be- 
szerzésénél a kórházi igazgatóság botrányos  visszaélé- 
seket követett el; mert azok átlag véve mintegy 60.999- 
kai drágábban vannak a kórház számlái szerint fizetve, 
mint a hogy a kolozsvári kereskedők árjegyzékei szerint 
megkaphatok lettek volna: 

ennélfogva tisztelettel kérdem a belügyminister urat, 
szándékozik-e ezen kórház igazgatósága ellen a vizsgála- 
tot haladéktalanul megindítani, a bűnösöket lakoltatni s 
a gazdálkodás körül úŰűzött visszaéléseket megszüntetve, 
elzárni az állandó deficit forrását s ennek következté- 
ben megtiltani a tápdíjak fölemelését? (Élénk helyeslés a 
szélső baloldalon.) 


Bosznia megszállása tárgyában. 
1882. május hó 23-án. 


T. ház! (Halljuk!) Érzem a feladat nehézségét, mi- 
dőn ily mulatságos szónoklat után kell beszélni. (Derült- 
ség a szélső baloldalon.) Én nem ígérhetem meg a t. 
háznak, hogy szintén ilyen mulatságos leszek; még csak 
azt a csábító alkalmat sem kívánom kihasználni, hogy 
rámutassak arra, hogy minő dubiosus helyzetbe jutot- 
tunk mi akkor, midőn Boszniát elfoglaltuk, miután Bosz- 
niát Kőrössy Sándor t. képviselőtársam a muszka sze- 
lelőlyuknak nevezte el. (Derültség a szélső baloldalon. 
Felkiáltások a jobboldalon: Nem azt, Konstantinápolyt!) 

A bosnyák occupatio kérdése most már hetedszer 
van tárgyalás, alatt s ha én mégis türelmet és meghallga- 
tást kérek, ezt teszem azért, mert nekünk kötelességünk 
7-szer és 100-szor is megkisérleni a rossz megakadályo- 
zását. És teszem másodszor azért, mivel a megszállás 
ügye, azon perctől kezdve, midőn állandó építkezésekre 
pénz szavaztatott meg, az annexio stádiumába lépett. 

Aki figyelemmel kisérte azon kétértelműséget, mely 
a kormány tényei és nyilatkozatai közt van, az egy félre- 
ismerhetetlen rendszer láncolatát födözhette fel, mely, bár- 
mennyire mérsékeljük magunkat, nem nevezhető egyébb- 
nek, mint az ámítás láncolatának. (Helyeslés a szélső bal- 
oldalon.) 

Mert egyfelől kimondani, hogy a szomszédságunkba 
nem tűrhető meg a folytonos zavargás s — másfelől meg- 


kötni a török kezét, mely meg akarta s meg is tudta 
volna azt fékezni; egyfelől kimondani azon törekvést, 
hogy a Balkán-félszigeten a hatalmi és birtoklási viszo- 
nyok ne változzanak, másfelől tétlenül nézni az orosz 
térfoglalást; egyszóval, hirdetni egyfelől, hogy politikánk 
iránya, sakkhúzás az orosz ellen, másfelől belemenni a 
három császár szövetségbe s akkor megjelenni Berlinben, 
hogy a terített asztal hulladékát egy mandátum fejében 
nekünk dobják: ez uraim oly visszaélés a szavakkal, oly 
játék azzal a bizalommal, melyet kormányunk a többség- 
től nyer, oly átlátszó mestersége a  hangulatcsinálásnak, 
minőre példát nem igen tudok s melyet sem menteni, 
sem igazolni, sem indokolni nem lehet. (Helyeslés a szélső 
baloldalon.) 

Megmértem azon érveket, melyek a keleti terjesz- 
kedés érdekében mondattak el úgy a képviselőházban, 
mint a delegátióban s nem az én hibám, t. ház, ha azokat 
súlytalanoknak találtam. (Tetszés a szélső baloldalon.) 
E tekintetben nem képez kivételt a Csiky Kálmán i 
képviselőtársam beszédje sem. (Halljuk!) Ő a helyett, hogy 
az occupatio politikáját védelmezte volna, helyesnek ta- 
lálta a függetlenségi párt bírálatába bocsátkozni s min- 
ket türelmetlenséggel vádolni. 

No hát, t. ház, mikor azt látjuk, hogy Dárday t. 
képviselőtársam helyteleníti a politikát, de azért megsza- 
vazza a fedezetet, hogy Jókai t. képviselőtársam odáig ju- 
tott, hogy mentő eszméért immár a közös kormányhoz 
folyamodik, (Helyeslés a bal- és szélső balfelől.) de azért 
mégis megszavazza a fedezetet; Csiky Kálmán úr lehe- 
tetlenségnek ismeri el e politika megítélését, de azért 
megszavazza a fedezetet; a ministerelnök úr azt állítja, 
retébe ez illik; viszont Hegedűs Sándor képviselő úr azt 
állítja, hogy a lázadás nincs elfojtva, mert az ő argumen- 
balon.) Csoda-e, ha némely képviselőtársunknál elszakad 
a türelem fonala? (Élénk helyeslés a szélső baloldalon.) 


Azt mondja Csiky Kálmán képviselő úr, hogy ő már 
1878-ban így gondolkozott De elfelejtette a t. képviselő 
úr azt, hogy ezen programm alapján nem  választot- 
ták volna meg. Annyi bizonyos előttem, hogy azt senki 
sem ígérte meg programmbeszédében, hogy elszegénye- 
dett hazánk rovására ily sok milliót fognak könnyelműen 
megszavazni. (Úgy van! a szélső baloldalon.) 

Az egész indokolás e néhány szóban foglalható ösz- 
sze: állást kell foglalnunk Oroszországgal szemben. 

Hát épen ez az, amit nem látok Bosznia elfoglalásá- 
val elérve. Aki harcra készül, az nem gyengíti magát. 
Már pedig tény, hogy Bosznia nem erőt ad nekünk, ha- 
nem leköti erőink egy részét. Hadászati pozitiónk rossz, 
mert nincsenek szállítási eszközei s nincsen alkalmas 
topográfiája arra, hogy nagyobb mérvű mérkőzésnek le- 
hessen a színhelye. Közgazdasági tekintetben hátrányos, 
mert egyfelől nem alkalmas útja a keleti kereskedésnek, 
mert erre a Duna kínálkozik, másfelől a szegény talajt 
cultiválatlan nép lakja, melynek csupán  administrátiója 
mindig többe kerül, mint amennyi terhet ők elviselni 
képesek. 

Egyébiránt nem is volt komoly szándéka kormányunk- 
nak a szláv hatalmi terjeszkedés meggátlása. Ha komoly 
lett volna a szándék, akkor nem Boszniát hódították volna 
meg, melylyel épen a ragály egyik fészkét ültették át a 
monarchiába, hanem kihasználták volna azt a helyzetet, 
melyet úgy a törökök hősies ellenállása, mint a magyar 
nemzet egységes  közérzülete annak idejében nyújtott. 
(Helyeslés a szélső baloldalon.) Az egyértelműségnek, az 
áldozatkészségnek, a lelkesedésnek az a neme, mely ak- 
kor mutatkozott, csak nagy ritkán, a közös veszély érzeté- 
nek élénk hatása alatt szokott előfordulni a nemzetek 
életében. Ily alkalmat államférfinak elszalasztani nem sza- 
bad. (Helyeslés a szélső baloldalon.) Ha kormányunk föl- 
ismerte volna azt a nagy erőt, melyet a monarchia mind- 
két államában a közlelkesedés rejt magában, erős kezek- 
kel markolhatta volna meg az események kerekét. De a 


kormány megelégedett egy dementírozott toaszt meghall- 
gatásával s összedugodt kézzel várta, hogy miként hall 
ölébe Bosznia képében az osztozkodás prédája, csupán 
arra tette magát érdemessé, hogy szaporítsa a történe- 
lem ama szomorú alakjainak számát, (Helyeslés a szélső 
balfelől. Halljuk! Halljuk!) kiknek a feladat meghaladta 
tehetségüket s kicsiny eszközökkel tétovázva jelennek meg 
a nagy események fórumán s akaratlanul bár, de nemzeti 
válságok előkészítői lesznek. (Helyeslés és tetszés a szélső- 
balon.) 

De még egy körülmény van, mely azt bizonyítja, 
hogy önök maguk sem hihetik, hogy Bosznia megszál- 
lása és ma már anectálása előkészület volna az orosz ha- 
talmi terjeszkedés meggátlására. Önök maguk  bevallot- 
ták a 78-iki feliratban, hogy az occupatio súlyos akadá- 
lyát képezi államháztartásunk rendezésének; bevallották, 
hogy általa veszélyeztetve van az önök által féltékenyen 
őrzött  dualistikus rendszer, mert oly elemek  csatoltat- 
tak a  monarchiához, melyek a nemzetiségi egyensúlyt 
megzavarhatják. 

No hát, t. ház, aki mérkőzésre készül, a végből, 
hogy egy világhatalom továbbterjedésének űtjár állja, az 
nem azzal kezdi, hogy a dualismusba általa elértnek vélt 
állami konsolidátiót a bomlás veszélyének tegye ki és 
saját pénzerejét és hadi reputátióját, lehet nehéz, de 
mindenesetre dicstelen csatározásokban elsorvassza. (He- 
lyeslés a szélső baloldalon.) 

Bármennyit latolgassam a keleti terjeszkedés  érde- 
kében felhozott indokokat, én Bosznia meghódításában, 
melyben kár és sok rossz van, de haszon és jó semmi 
sincs,- nem látok egyebet, mint kísérletet az olasz- és cseh- 
országi csorbák kiköszörülésére. A koronából az európai 
viszonyok hatalma alatt kihullott egy pár drágakő s kor- 
mányunk elég ízléstelen azt hinni, hogy e drágaköveket 
pótolni lehet Boszniából idehozott értéktelen szikladara- 
bokkal. (Helyeslés a szélső balfelől.) 

Nekem, t. ház, nincsen bátorságom ilyen politikát 

támogatni. Én soha és semmi körülmények között nem 
tartom megengedhetőnek azt, hogy a népek indokolatlan 
kedvtelések luxus articulusának tekintessenek. (Helyeslés 
a szélső baloldalon.) 

Ám mondják azt és bizonyítsák be, hogy hazánk lét- 
érdeke, külbiztonsága, területi épsége, Bosznia nélkül meg 
van támadva; vagy bizonyítsák be, hogy  gazdagságtól 
duzzadó, gyors lüktetésű közéletünk nem fér meg eddigi 
medrében s a nemzeti tevékenység új tért igényel: s én 
szívesen megszavazom, hogy koronánk dicsősége új tar- 
tománynyal növeítessék. De semmit sem bizonyítani, a 
valódi célokat eltitkolni s kalandos vállalatba elegyedni 
mistikus ürügyek alatt, (Helyeslés a szélső baloldalon.) ez 
a kormány aulicus irányának olyan bizonyítványa, mely 
ellen a ház ezen oldala hazafias kötelességének ismeri a 
leghatározottabban küzdeni. (Élénk helyeslés a szélső bal- 
oldalon.) 

A politika sem nem dogma, sem nem bölcsészet. 
A concret viszonyok concret tudománya az, mely igen 
gyakran kénytelen a helyzet követelményeit absolut igaz- 
ságok rovására is számba venni. Én tehát eltekintek az 
ideális céloktól s arra kérem önöket, hogy magyarázzák 
ki magukat. Mondják meg, hogy miért nem hagyhatják 
oda Boszniát, miután már bebizonyult, hogy semmiféle 
politikai célt el nem értek vele? 

Előttem tarthatatlannak mutatkozik azon felfogás, 
hogy nagyhatalmi állásunk reputátiójáért kell benn ma- 
radnunk. A nagyhatalmi állás nagy terhekkel és nagy elő- 
nyökkel jár. A nagy terheket érezzük, a nagy előnyöket 
nem látom sehol. (Úgy van! a szélső baloldalon.) Nagy- 
hatalmi állásunkat furcsán magyarázza meg azon körül- 
mény, hogy az illetékes körök osztozkodási vágyának bosz- 
niai silány prédánál egyéb nem jutott! 

De hát ez megjutott. Meghódítottuk sok áldozattal; 
administráltuk a lajtántúli társadalom zugolyainak azon 
csőcselékével, mely mindig elő szokott búvni a homály- 
ból, valahányszor népek leigázásáról van szó; (Úgy van! 

a szélső baloldalon.) végre az előadó úr szerint elfojtot- 
tuk ji lázadást is, még pedig a hivatalos jelentésekből 
ítélve, annyi győzelmes csatában, mennyire nem igen em- 
lékszik ily rövid idő alatt a krónika. Nagyhatalmi állá- 
sunknak tehát elég van téve. Megmutattuk a világnak, 
hogy ha akarunk, hódíítani is tudunk. Hát hagyjuk már 
ott Boszniát! 

A hódítási politikának nincs meg nálunk semmi elő- 
feltétele. Létezésünknek, fejlődésünknek, egész állami or- 
ganizmusunknak történelmi alapja van. Amely percben 
megengedjük, hogy szervezetünknek más alapja is legyen, 
mint a történelmi jogfejlődés, abban a percben az ille- 
téktelen aspirátióknak s a válságra törekvő átalakulások- 
nak egész sorozata előtt megnyitottuk a zsilipeket. A je- 
lenlegi rendszer kezében hiányoznak az eszközök állam- 
háztartásunk — rendezésére. — Nemzetiségeink egyáltalában 
nem mutatnak hajlamot arra, hogy consolidait viszonyok 
megteremtéséhez járuljanak. 

Mindezen körülmény minket arra utal, hogy a kon- 
zervatív államok sorában foglaljunk helyet. (Élénk helyes- 
lés a szélső baloldalon.) Nem vagyunk olyan elesettek, 
hogy exisztentíánk kedvéért vvabanguex-ot játszhatnánk, 
de annyira gazdagok sem vagyunk, hogy erőnket téko- 
zolhassuk. Nálunk a területszaporodás nem  erőgyarapo- 
dást jelent, hanem erőmegoszlást. (Úgy van! a szélső bal- 
oldalon.) Hiszen senki sem tudja, mi történjék az új tar- 
tományokkal. Magyarországnak nem kell, elég neki egy 
Horvátország. Ausztriának nem kell, elég neki egy Dal- 
mátia. Hogy pedig annectálás esetén a közös kormány- 
nak adassék, az ellen, úgy hiszem, mindkét állam tilta- 
koznék. Önök emlékeznek, hogy Archímedes a földön kí- 
vül egy pontot kért, honnan a földet kidobhatni vélte 
sarkaiból. Bosznia idecsatoiása nem lenne egyéb, mint 
egy archímedesi pont egyfelől a katona urak kezében 
alkotmányosságunk ellen, másfelől a szlávhatalom kezé- 
ben, állami constructiónk ellenében. 

Nem kell tehát Bosznia senkinek, mert — mindenki 

érzi, hogy a köztevékenységnek nem lehet addig sikere, 
míg pénzünk és vérünk az odavaló sziklák törmelékei által 
szívatik föl. (Úgy van! a szélső baloldalon.) 

Miért nem hagyják hát ott Boszniát? Azt hiszem, a 
bennmaradás ugyanazon indokból történik, melyből a 
megszállás történt Ezen indoknál nem a józan ész törvé- 
nyei bírnak döntő súlylyal, hanem azon fatalistikusnak 
tetsző esélyek, melyeket az események logikájának szokás 
nevezni. Részemről soha egy percig sem hittem, hogy 
kormányunk saját akaratát érvényesíti, midőn segédkezet 
nyújtott Bosznia megszállásához. (Úgy van! a baloldalon.) 
Meg vagyok győződve, hogy ezen ügyben kormányunk- 
nak sem nézete, sem akarata nem volt Az elbocsájtott kő 
a földre hull; hajtja a vonzerő; az iránytű sarka éjszak- 
nak áll, mert nem menekülhet a delejesség törvényei elől. 
Nos, az intézményeknek szintén gravitáló törvényei van- 
nak, melyek elől sem kormány, sem nemzet nem mene- 
külhetnek. Olyan intézménynek, t. ház, melyről másfél év- 
tized eseményei bebizonyították, hogy nem képes több 
százados traditiókat eloszlatni s mely csak arra volt jó, 
hogy azon természetes érdekellentéteket, melyeknek ki- 
egyenlítésére vállalkozott, még jobban előtérbe állítja; 
olyan intézménynek, mely létokát azon tévedésre alapítja, 
hogy gyengébbek vagyunk, minthogy mint öncélú ország, 
saját nemzeti inviduálitásunkra támaszkodva,  fennállhas- 
sunk; egy ilyen intézménynek, mely létrejövetelét és fenn- 
tartását kishitű lemondásnak köszönheti: egy ilyen intéz- 
ménynek szükségképi következménye egy önállótlan kor- 
mány és egy resignáló többség. (Zajos helyeslés a szélső 
baloldalon.) 

A kormány ezen ügyben nem saját akaratából mű- 
ködött, hanem fölhasználtatta magát; (Úgy van! a szélső 
baloldalon.) mert minket a közjogi helyzet annyira meg- 
foszt a valódi alkotmányosság biztosítékaitól, hogy  ná- 
lunk a kormány nem egy cselekvő hatalom, hanem egy 
rajtunk kívül eső hatalom végrehajtó közege. (Zajos he- 
lyeslés a szélső baloldalon.) Ezért van kormányférfiaink- 

ban azon — különben megfoghatatlan — megalkuvási kész- 
ség és nagy érdekekről való lemondási hajlam. Rendsze- 
rint a kormány nem tesz egyebet, mint ismétli a fegyver- 
telen ember megszaladását a fegyveres ellenség elől. 
Nálunk a parlamenti élet nem a souverainitási tényezők 
kölcsönös érdekeinek méltányos  transactiójában  nyilvá- 
nul, hanem az egyik tényezőnek az akaratában és a másik 
tényezőnek az engedelmeskedésében. Mi összejövünk és 
tanácskozunk a parlamentben; de ha azt hisszük, hogy 
saját akaratunkat fogjuk érvényesíteni, akkor önmagunkat 
játszuk ki, mert általunk nem a nemzeti akarat érvényesül, 
hanem kegyelem gyakoroltatik velünk, midőn megenge- 
dik nekünk, hogy itt szónoki figurák elmondásában gya- 
koroljuk magunkat. (Zajos helyeslés a szélső baloldalon.) 

Állításomat bizonyítani tudom. A hadsereg szellemé- 
ről lévén szó, a ministerelnök úr azt jelentette ki, hogy 
maga azon tény, hogy itt hibáztatólag szólhatnak a had- 
seregről, bizonyltja, hogy az nem rossz szellemű. Világo- 
san ki van ezzel mondva, hogy törvényhozásunkban az 
álladalmi hatalom egyik szerve fölött kritikát gyakorolni 
veszélyes. De ki van az is mondva, hogy oly állapotokat 
értünk meg, midőn a nemzeti akarat érvényesülése immár 
csak másodrangú kérdés. 

És ez igen természetes olyan országban, mely nem 
akar az államéletben magasabb ethikai feladatokat ismerni 
s közönyös az iránt, hogy mint individuumnak szava 
legyen az államok tanácsában. Összes  cselekvőképessé- 
günk kímeritettnek látszik, ha — portánkon belül — egyik 
napról a másikra eltengődnünk sikerül. (Úgy van! a 
szélső baloldalon.) Kormányzásunk fő-fő titka abban áll. 
hogy furfangos indokokat találjon a nemzeti érdekről való 
lemondáshoz. (Élénk helyeslés a szélső baloldalon.) Az új 
helyzet új jelszavakat teremtett: a lemondásnak, a kivihe- 
tetlenségnek, a  kényszerhelyzetnek jelszavait. E jelszók 
hatása alatt elvesztette a közélet minden varázsát s az 
emberek fásult közönnyel szemlélik, hogy nálunk minden 

megtörténhetik, ami a nemzet érdekei ellen van. (Úgy van! 
a szélső baloldalon.) 

Ne ámítsuk magunkat, t. ház, azzal, hogy nálunk az 
alkotmányos élét kellékei megvannak. Hiszen a nagy 
többség nem akarta Bosznia megszállását és mégis meg- 
történt; a nagy többség szeretné abbahagyni az occupá- 
tiót és mégis fenntartatik az. 

Mi teszi lehetővé e kényszerhelyzetet? Az, hogy azon 
eszköz, melylyel valódi súlyt lehetne kölcsönözni szavunk- 
nak, nem a mi kezünkben van. (Úgy van! Helyeslés a 
szélső baloldalon.) Az a kiegyezés, melyet igen sokan az 
alaptörvények  érinthetetlenségével akarnak felruházni, de 
melyet én egy elhibázott expidiensnél egyébnek nem tar- 
tok, épen azáltal bizonyult veszélyesnek, hogy agy min- 
ket, mint Ausztriát megfosztott a hatalmi eszközöktől s 
a hadsereget olyan intézménynyé tette, melynek felelős- 
sége kívül esik a mi hatáskörünkön s ennélfogva sem 
nem a mienk, sem nem az osztrákoké, hanem kizárólag 
a korona szolgálatában áll. Innen van az, hogy a két állam 
nem erősbödött a szövetkezés által, hanem gyengült; mert 
mi nem támaszai vagyunk egymásnak, hanem kegyelemért 
versenyző felek ott, hová a hatalmi eszközt elhelyeztük. 
(Úgy van! Élénk helyeslés a szélső baloldalon. E meg- 
alázó versenyben mindig az a győztes, aki a meghunyász- 
kodásnak minél több bizonyítékát tudja felmutatni. 

Az ilyen állapot nem maradhat következmények nél- 
kül, mert az intézmény olyan mint a levegő: mindent át- 
karol; éltet, ha egészséges; halált rejt magában, ha meg- 
romlott, s ha súlyát nem is érezzük közvetlenül, de hatá- 
sát megérezzük mindenekben. Ezen állapotból követke- 
zik az, hogy nálunk csak az fogadtatik el gyakorlati poli- 
tikának, ha lemondunk érdekeinkről, s így a gyakorlat 
nevében tönkre tétetjük magunkat. Ezen enerváló rend- 
szer következése az, hogy keleti politikánk olyan irányt 
vehetett, mely mindkét állam érdekétől és  aspirátióitól 
eltér. Innen van az, hogy a hadsereggel szemben nincsen 
más jogosultságunk, mint a teherviselés jogosultsága; s 

innen van az, hogy azon nagy fajharcnak, mely körülöt- 
tünk mindinkább bontakozik ki a vajúdás homályából, 
kötött kézzel nézünk elébe. 

Mindezzel, t. ház, bebizonyítottnak vélem, hogy a 
kormány nem saját akaratából működött, hanem végzet- 
szerűleg hajtatott egy rendszer természetes nyomása által. 
(Élénk helyeslés a szélső baloldalon.) Ez azonban néze- 
tem szerint nem gyengíti a felelősség azon nagy súlyát, 
mely a kormány vállait terheli, mert elsősorban a kor- 
mány érezhette meg az alkotmányos garantiák hiányát 
s így elsősorban neki volt kötelessége e hiány pótlására 
a szükséges lépéseket megtenni. (Úgy van! a szélső bal- 
oldalon.) 

Kétszeresen terheli a felelősség a ministerelnök úr 
személyét, (Úgy van! a szélső baloldalon.) kinek ellenzéki 
vezér korában tett nyilatkozatai bebizonyítják, hogy a 
maga idejében fölismerte e rendszer veszélyeit, (igaz! a 
szélső baloldalon.) Kormányra lépésének nem abban áll 
végzetszerűsége, hogy elhagyta a zászlót. A meggyőző- 
dés változtatásnak is meg lehet a maga jogosultsága, s 
hála a gondviselésnek, a zászló nem maradt a porban! 
Hanem lépésének végzetszerűsége abban áll, hogy neki, 
mint discréditait embernek kétszeresen kellett meggör- 
bülni, hogy a korona bizalmát megnyerhesse. (Zajos he- 
lyeslés a szélső baloldalon. Úgy van!) Önök többségben 
vannak s így megszavazhatják az előterjesztést. De kérem 
fontolják meg, hogy az a politika, melyet nem argumen- 
tumokkal támogatnak, hanem csak szavazattal, nem jó 
politika. (Úgy van! a szélső baloldalon.) A t. előadó úr 
a traditio nevében kérte az előterjesztés megszavazását. 
E traditio alatt ő azt érti, hogy nálunk a kormánynak min- 
dig többsége van. Igaz, hogy 1867. óta ez így van. De a 
traditiók leszármazása, t. előadó úr, nem ilyen rövid életű. 
(Úgy van! a szélső baloldalon) Olyan korszak, melyet 
jogfeladások, — kormányzási visszaélések, —— közerkölcsök 
szörnyű meglazulása tett emlékezetessé, nem szokott a 
nemzeti hagyományok anyagául szolgálni. (Úgy van! A 

szélső baloldalon.) Még a családi életben is az ősök dicső 
tetteihez fűzik traditiók, nem pedig az unokák beteges 
kinövéseihez. (Helyeslés a szélső baloldalon.) 

Igenis, a magyar törvényhozásnak vannak traditiói. 
Szigorúan ragaszkodni a törvényességhez, önzetlen becsü- 
letességgel küzdeni a fórumon, sértetlenül  föntartani 
mindazt, mi a nemzetnek becses, (Úgy van! Úgy van! a 
szélső balon.) útját állani minden hatalmi ténynek, mely 
a nemzet megrontására tör: íme, ezek azon törvényhozási 
traditiók, melyek lelkemet áthatották midőn e teremben 
helyet foglaltam s melyeknek nevében én nem szavazom 
meg az előterjesztést, hanem pártolom a Helfy Ignác és 
Eötvös Károly barátaim által benyújtott kisebbségi véle- 
ményt. (Élénk helyeslés és éljenzés a szélső baloldalon.) 


A középiskolákról szóló törvényjavaslat 
tárgyalásakor. 


1883. március hó 14-én. 


T. ház! Azt hiszem, nem igen van ember Magyaror- 
szágon, aki már régen ne óhajtaná, hogy középiskolai 
oktatásügyünk általános törvény útján  szabályoztassék. 
A magasabb cultura és az államiság érdekei egyaránt 
követelik ezt már régóta. Azt az anarchiát, mely a tudo- 
mányos mérték meghatározásánál országszerte uralkodik, 
meg kell szüntetni, ha azt nem akarjuk, hogy középisko- 
láink teljesen letérve feladatuk  magaslatáról, növendék- 
, toborzó intézetekké fajuljanak, ahol araszszal mérik az 
osztályzatot, a felelősségnek semmi súlyát nem érezvén 
a bizonyítványok kiállításánál. Az is tűrhetetlen volt kö- 
zépiskolai rendszerünkben, hogy a  tanárképesítés nem 
volt elég szabatosan és elég kötelezőleg körülírva. A leg- 
tűrhetetlenebb pedig az volt, hogy olyan intézetek is van- 
nak, melyek nem a magyar haza szeretetében nevelik fel 
az ifjúságot, hanem úgy bocsátják — rendesen külföldi 
— egyetemre és később az életbe, hogy az illető kedélye 
nincsen megművelve, sem  megtermékenyítve a  honpol- 
gári kötelezettségek érzelmei által. Ily körülmények 
között élénken érzem én is annak szükségét, hogy viszo- 
nyainknak, nemzeti természetünknek és a kor igényeinek 
megfelelő középiskolai törvény alkottassék. így fogva fel 
a dolgot, mindenesetre nagy felelősséggel jár egy olyan 
javaslatot el nem fogadni, mely azzal a követeléssel lép 
föl, hogy a középiskolánknak a tanulók tudományos mér- 

tekében, a tanárok képesítésében és a magyar állam- 
eszme elhanyagolásában gyakorta nyilvánuló viszásságait 
kiegyenlítse. (Halljuk!) 

Elismerem, t. ház, hogy az előttünk fekvő, javaslat a 
bajok egy részén segíteni törekszik. Átlátom azt, hogy a 
tanári jogosultság "megszerzésének állami szabályozása 
épen nálunk, hol az államegység eszméje még nem haj- 
tott minden honpolgár szívében elég erős  gyökérszála- 
kat, el nem engedhető szükségesség. Elismerem, hogy a 
külföldi segélyezés korlátozása, a felsőbb osztályokban a 
magyar nyelvnek és irodalomnak magyar nyelven való 
tanítása, ugyanezen tárgyaknak a tantervbe való föltétele, 
a tanárvizsgálati nyelv meghatározása — oly intézkedések, 
melyek az eddigi helyzettel szemben tetemes javulást ígér- 
nek. Azt sem fogom tagadni, hogy midőn a kormány fen- 
tartja a tankönyvek megvizsgálásának, eltiltásának és el- 
kobzásának jogát; midőn gondoskodik némely iskola be- 
záratásának  eshetőségéről, vagy nyilvánossági jogának 
megvonhatásáról: oly céltudatos törekvést árul el, mely 
gátat kivan végre valahára: vetni az. állam azon indokolat- 
lan türelmének, amely valóságos melegágya volt a nem- 
zetiségi szédelgők jénainak. 

De midőn mindezt elismerem, önként merül fel a 
kérdés, hogy e csak némi részben oktatási és pedagógiai, 
hanem legnagyobb .részben államrendőri feladatok kitű- 
zése és megoldása (igaz,! Igaz! A szélső baloldalon.) meg- 
oldja-e egyszersmind a középiskolázás kérdését a maga 
nagyságában? Vajjon az általam  előszámlált előnyöket 
csupán azon nagy áldozatok árán lehet megszerezni, me- 
lyeket e javaslat az iskolázás ügyétől követel? Én azt 
hiszem, hogy nem. Amaz előnyök jól, sőt jobban meg- 
fértek volna egy jó törvény sáncai között. (Úgy van! a 
szélső baloldalon.) Nem szükség azokért középiskoláink 
történelmi fejlődésének oly sok gyökérszálát ketté met- 
szeni; nem szükség a formalitások legmerevebb békóiba 
zárni a középiskolák életét; nem volt szükség közoktatás- 
ügyünket a ministeri beavatkozásokkal annyira elárasz- 

tani, hogy abban fúljon a tanárok minden öntevékeny- 
sége. (Helyeslés a szélső baloldalon.) Én azt a kevés jót, 
mit a tanárok képesítése és a magyar állameszme szem- 
pontjából e javaslatban találtam, úgy képzelem, mint a 
fűszert az elrontott ételben: csak arra való, hogy az étel 
rossz voltát még inkább feltüntesse. 

Számban véve a közóhajtást, mely e javaslathoz fűző- 
dik s megemlékezik az előkészületekben, enguetirozások- 
nak és szövegezéseknek azon sokféle nemeiről, melyek e 
javaslatot megelőzték s tudva azt, hogy olyan ügyről van 
szó, melynek szálai egyfelől történelmi  fejleményű  érde- 
kekkel vannak összefonva, másfelől vezető fonalul szol- 
gálnak culturális haladásunk nagyfontosságú mezején: azt 
reméltem, t. ház, hogy oly javaslatot nyerünk tárgyalási 
alapul, mely — a nehéz küzdelmek árán megszerzett tör- 
téneti jogok számbavételével, a kor igényei szerint veti 
meg alapját a jövő nemzedékek hazafias erkölcsi, értelmi 
és testi nevelésének. Bölcs compromissumot vártam tehát 
a meglevő állapotok s a tudományos fejlődés igényei kö- 
zött. De nem kaptuk meg sem az egyiket, sem a másikat. 

A bizonyításért nem kell messze fáradnunk. A kérvé- 
nyek hosszú sorozaté s azon tiltakozások, melyek a t. 
ház előtt feküsznek, élénken tanúsítják, hogy a középisko- 
lákat fentartó felekezetek mily nagy aggodalommal tekin- 
tenek a javaslatra s mennyire sértve érzik általa önrendel- 
kezési jogukat. 

Az igaz, hogy ez még nem azt teszi, mintha a javas- 
lat feltétlenül rossz lenne, mért ez inkább csak sympto- 
mája, mint mértéke a javaslatnak. De ha azt látjuk, hogy 
az aggodalmak jó nagy része jogosult; ha tekintetbe vesz- 
szük, hogy a suprema inspectió címén oly beavatkozáso- 
kat igényel a kormány, melyekre sem a tudományos kép- 
Zettség, sem az állameszme szempontjából semmi szük- 
ség nincs: (Igaz! Igaz! a szélső baloldalon.) akkor lehe- 
tetlen elzárkóznunk azon feltevéstől, hogy itt a központo- 
sítási iránynak az iskolák eddigi önkormányzati életével 
merőben ellentétes rendszere céloztatik. (Úgy van! a szélső 

baloldalon.) Nem felekezeti helyzetem vezet é kérdés- 
ben. (Helyeslés.) Én, t. ház, az orthodoxiát sem a csoda- 
rabbiknál, sem papizmusnál, sem a protestáns autonómiá- 
nál nem szeretem. Én belátom, hogy minő elengedhetet- 
len érdek fűződik ahhoz, hogy a magyar állameszme egye- 
düli jogosultsága és lehetősége minden honpolgár szelle- 
mébe beoltassék. Azt is tudom, hogy minden államnak 
joga, nálunk meg épen kényszerűség az általános neve- 
lésbe bizonyos államethicai irányt adni. Én tehát öröm- 
mel üdvözlöm az állami ellenőrzésnek, sőt beavatkozás- 
nak mindazon nemét, melyet e cél szükségessé teszen. 
(Helyeslés a szélső balfelől.) De feltétlenül hibáztatnom 
kell, hogy a magyar állameszmét cégül használva fel, oly 
megszerzett jogok is elkoboztassanak, melyeknek gyakor- 
lása semmi körülmények között nem jöhet összeütközésbe 
az állam érdekeivel. (Úgy van! a szélső baloldalon.) Pedig 
az egész javaslat hemzseg az iskolai önkormányzás ellen 
intézett támadásoktól. E téren mindenki adós maradt a 
felelettel, hogy miért szükséges a ministeri hatalom körébe 
vonni azt, ha egy tanuló egy év alatt két osztályt kivan 
végezni, vagy ha más intézetben érettségi vizsgát tenni, 
mint ahol tanult; vagy miért szükséges az államra nézve 
az, hogy a minister beleavatkozzék a tanrendbe, a taná- 
rok létszámának, működésének  kutatásába; vagy miért 
szükséges kutatni az  osztályonkinti népességet, az óra- 
számot, az iskolai anyakönyveket, az iskolai vagyon állá- 
sát, kezelését, elhelyezését? 

Már említettem, hogy ezen javaslat akkor felelt volna 
weg a várakozásnak, ha az egy okos kiegyezésnek lett 
volna következménye. De nem így van. Reám a javaslat 
azt a benyomást tette, mintha egy csatatervet olvasnék, 
mely azon rendelettel végződik, hogy az ellenséget meg 
kell verni. A miniszter úr ellenségnek nézte a fele- 
kezetek által fentartott iskolát s a helyett, hogy compro- 
nussumot készített volna, csatatervet készített, melyben 
el van rendelve az ellenség elfogatása és megkötözése. 

Világosan látható e javaslatban a legyőzött autono- 

mikus iskola vonaglása, amint lassan kiapadnak nála az 
önkormányzati  véredények; (Mozgás és felkiáltások a 
szélső baloldalon: Igaz! Igaz! és látható a győző fél 
kapzsisága, amint az eddigi szabad tevékenységet a ren- 
delettömegek rubricáiba beilleszteni törekszik. (Úgy van t 
Úgy van! a szélső baloldalon.) 

Ismétlem, nem felekezeti szempont vezérel. (Halljuk t 
Halljuk!) A merev centralisatiót épen úgy hibáztatom az 
állami iskoláknál, mint felekezetieknél. Ezeknél még meg- 
elégszik a javaslat, ha a  vérkeringést néhány  főütérben 
megakadályozza, de a nem felekezetieknek még csak lélek- 
zeni sem szabad ministeri jóváhagyás nélkül. (Élénk tet- 
szés szélső balfelől.) 

Az ember e javaslatot olvasva — kíváncsi lesz, hogy 
minő földöntúli belátással áld meg a gondviselés egy 
embert, ha az Magyarország cultusministerévé lesz? (De- 
rültség a szélső balon.) Ő menti föl a tanulót a köteles 
tárgyak tanulása alól, ő határozza meg a tanhelyiségeket" 
ő engedélyezi a javitó vizsgálatokat, ő szabja meg, ha 
vajjon a tanuló végezhetne-e egy év alatt két osztályt, ő 
állapítja meg a fegyelmi eljárás módozatait, ezek alapján 
ő hozza a fegyelmi határozatokat, egyszóval, törvényt 
hoz, kormányoz, administrai, ítél, végrehajt, kinevez és. 
gyakorolja mindazon funkciókat, melyeket a hatalom szá- 
mára valaha kitaláltak és ki fognak találni. (Úgy van! a 
szélső balfelől.) 

Egyebektől eltekintve, két dolog ebből mindenesetre 
következik: először, hogy a minister úr igen jó vélemény- 
nyel van önmaga iránt; másodszor, hogy igen rossz véíe- 
ménynyel van saját tanárai iránt. (Élénk derültség a szélsd 
balfelől.) 

A javaslat 73. szakasza több, mint 40-szer állapítja 
meg a ministeri beavatkozás szükségét. Oly neme ez a 
gyámkodásnak, mely lehetetlenné teszi az intézetek erős 
és egészséges fejlődését, mert "mindennemű fejlődéshez 
mozgási tér és cselekvési képesség szükséges. Akit min- 
dig járszalagon vezetnek, az nem tanul meg soha járni. 

Ez az örökös beavatkozás nem egyéb, mint bizalmatlan- 
ság az emberek iránt. Pedig nincs nagyobb tévedés, mint 
azt hinni, hogy az embereket a gyanakodás és bizalmat- 
lanság által jobbakká tesszük. Ellenkezőleg. Az állandó 
ellenőrzés által kiöljük az erkölcsi rugókat. (Helyeslés a 
szélső balon.) Az a munka, melyet az önmagát kormányzó 
intézet végez, a legtöbb esetben hivatásszerű munka, mert 
az az erkölcsi felelősség érzetének súlya alatt nem ambi- 
tiók által sarkalva jött létre. (Tetszés a szélső balon.) De 
az a munka, melyet a felsőbb ellenőrzés  disciplinája 
alatt, a hivatalos rendeletek iktató könyve szerint végez 
az iskola, igen sokszor magán fogja hordani a robot- 
munka felületességét, ürességét és tákolási jellegét. Fo- 
kozza e bajt, hogy a tanárok állami tisztviselőkké tétetnek. 

Hát én nem kutatom, miért van az, de tény, hogy 
a társadalom mai felfogása szerint a magyar állam tisztvi- 
selője "nem tekintetik független gondolkodású egyénnek. 
Ilyenformán a tanár a központosítás miatt elveszíti az ön- 
cselekvés  erélyét s tisztviselői állásánál fogva elveszíti 
meggyőződésének függetlenségét. Hogy minő  nemzedé- 
kek fognak ekként a középiskolából kikerülni, arra még 
gondolni sem jó. (Helyeslés a szélső balfelől.) A közép- 
iskolai centralisátió ellen erős érveket találhatott volna a 
minister az angol középiskolai rendszerben. Az ország 
egyik kiváló szakemberétől, Felméry Lajostól kapott is e 
tekintetben igen terjedelmes jelentést. E jelentés közvet- 
len tapasztalatok alapján van szerkesztve. Hanem a 
tapasztalatok — úgy látszik — nem arra valók, hogy belő- 
lük a kormány tanúságot merítsen. 

Pedig nem mondhatjuk, hogy a minister úrban nem 
volna meg a hajlandóság az idegen minták  utánzására. 
Csakhogy úgy látszik, hogy a mintának németnek kell 
lenni, (Úgy van! szélső balfelől.) mert a tankönyv-gyártó 
cultusministeri . irodákban még mindig hisznek a német 
nemzet civilisatorius hivatásában. A  középiskolázási javas- 
lat, lényege is német mintákból van másolva. A bifurcatió 


22 


épen úgy, mint a nyolc osztályú, keretrendszer. Szeren- 
csétlen gondolat mind a kettő. 

Az elsőről, azok után, miket Herman Ottó barátom 
mondott, nekem kevés mondani valóm van. Midőn a ja- 
vaslat elzárja az egyetem kapuját a reáliskolát végzett 
tanulótól, de ugyanazon tanuló előtt megnyitja, ha  pót- 
vizsgálatot teszen a latin nyelvből: akkor kimondotta, 
hogy a reáliskola és gymnázium között, a dolog érde- 
mére nézve, különbség nincs. Ilyen formán minek való a 
dolgot complicálni? Ha pedig megvan a különbség, néze- 
tem szerint oda kell törekednünk, hogy azt megszüntes- 
sük. (Helyeslés a szélső baloldalon.) Kétségtelen, hogy a 
humán tárgyak legalkalmasabbak a növendék ethicai ér- 
zékét kifejteni; viszont az is igaz, hogy a természet nagy 
organismusának ismerete adja kezünkbe a kulcsot azon 
küzdelem jelentőségének  fölismeréséhez, melyet az em- 
beri haladás a természet irányában folytat. De épen 
ezért nekünk egyesíteni kell a két irányt, mert egész em- 
bert csak a kettő együtt nevelhet. (Tetszés.) Az egyik 
irány csak abstract lényeket növel, kik kívül állanak ez 
életen. Ezek csak arra jók, hogy szaporítsák a tudákos 
töprenkedők seregét. Ám a való élet nem a tudásban 
nyilvánul, hanem a cselekvésben. (Helyeslés és tetszés a 
szélső baloldalon.) A másik irány csupán gyakorlati em- 
bert növel, kiben a geometricus vonalak számtani arányai 
háttérbe szorítják a természet jogait s kiaszalják a kedély- 
ből az eszményi világot. (Tetszés a szélső baloldalon.) 

A minister úr azt mondta, hogy e két irány egyesí- 
tése már túlhaladott álláspont. De én hivatkozom azon 
memorandumra, melyet 1875-ben a műegyetemi tanárok 
nyújtottak be a minister úrhoz; hivatkozom a szegedi reál- 
iskolai tanári karnak 1881-ben tett kijelentésére, mely- 
ben kimutatják, hogy a 4 év alatt a reáliskolai tanulók 
száma 8 ezerről 5 ezerre apadt; hivatkozom Poroszország, 
Szászország, Bajorország és Baden példáira, hol a kü- 
lönbség megszüntetése végett az elsőrendű  reáliskolába 
bevitték a latin nyelvet; hivatkozom Angliára, hol a bifur- 

catióról nem tudnak semmit; és végre hivatkozom az 
oktatás feladatára, melynek más érdeke nem lehet, mint 
kifejteni egy és ugyanazon növendékben az erkölcsöt is 
a classicai irány által és a cselekvést is a reálirány által; 
(Úgy van! a szélső baloldalon.) és azt mondom, hogy a 
két irány egyesítése nem túlhaladott álláspont, hanem 
égető napikérdése a közoktatásügynek. (Élénk helyeslés 
és tetszés a szélső baloldalon.) 

A másik pont, amire megjegyzést kívánok tenni: a 
8 osztályú keretrendszer, úgy a miként azt Thun minis- 
ter ide hozta s miként az, igen kevés változtatással, ma 
is fönnáll. (Halljuk! Halljuk!) Ez a rendszer, t. ház, né- 
met termék. Ők találták föl, ők léptették életbe, az ő 
caracterökből nőtte ki magát, miként metaphisicájuk, mely- 
nek ködbe vesző tudománya igen jó lehet rájuk nézve, 
de melynek becsét rajtuk kívül más halandó nem igen 
tudja méltányolni. Hát lehetséges, hogy a  gymnasialis 
keretrendszer is igen alkalmasnak bizonyult Németország- 
ban. Van okunk ezt feltételezni azon nagy nemzeti sike- 
rek után, melyeket e nép a közelebbi időből fölmutatni 
tud. De mit tudunk mi fölmutatni, t. ház, azon 30 év nyo- 
mán, mióta e német minta szerint formaltatik az ifjúság? 
Közönyösséget a közdolgok iránt, mértéktelen  utilitaris- 
must, blazírt kedélyeket, elpetyhüdt közéletet, a  közép- 
szerűség uralmát minden téren, sterilitást az  alkotások- 
ban, embereket hit és eszmények nélkül, (Helyeslés a 
szélső baloldalon.) telve ferde világnézetekkel és jogosu- 
latlan ambitiókkal. (Helyeslés a szélső baloldalon.) A min- 
tázó körök által lenézett 48 előtti rendszer, — mely a 6 
évi anyaggyűjtést az úgynevezett phylosophiai tanévekben 
feldolgozta, — minden fogyatkozásai mellett is tudott nagy 
alakokat, nagy erkölcsöket termelni. (Úgy van! a szélső 
baloldalon.) De a mai rendszer, mely nem tesz 8 évig 
egyebet, mint eritica nélkül anyagot anyagra halmoz, csak 
tömeget termel. Tömeget, melyből hiányzik a meggyőző- 
dés ereje s az egyéni érték önbizalma s mely ennek foly- 
tan nem cselekszik, csak mozog; nem alkot, csak másol: 

nem talpon áll, hanem a földön csúszik. Jól tudom, hogy 
ez nem egészen az iskola műve, de azt is tudom, minő 
nagy része van ebben az iskolának. (Tetszésnyilatkozatok 
a szélső baloldalon.) 

Méltóztassanak csak megfontolni, hogy mi történik 
a növendék kedélyével 10 éves korától 18-ig? Az átlag- 
nevelésnek tömegrendszere lesikárolja az akaratnak mind- 
azon vonásait, melyekből az egyéni caracter domborodnék 
ki, a sokat akarás megteremti a tantárgyak túlhalmozá- 
sát s ez által örökös kapkodásra utalja a tanulót, hogy 
idejekorán tanuljon meg felületesnek lenni a tudásban 
(Igaz! Igaz!) s alkalmazkodónak lenni az erkölcsökben. 
(Úgy van!) Ez a rendszer, mely mindig uniformiroz a 
nélkül, hogy időt adna a növendék hajlamainak kiforrá- 
sához, nem embert növel önálló gondolkodással és egyéni 
indulatokkal, hanem figurát, mely megtanult egy bizo- 
nyos chablon szerint mozogni, egy másik chablon szerint 
gondolkozni, egy harmadik chablon szerint érezni. Mi- 
helyt ott hagyja az iskolát s a chablon merev formái 
helyett az élet hullámzó és változatos követelései állanak 
elő, azonnal megszűnik minden cselekvési, gondolkodási 
és érzési képessége. (Tetszés a szélső baloldalon.) Ott 
áll az élet feladatai előtt. Kellő tudás és akaraterő nélkül. 
Megszokta a tömegrendszerben a támaszt s magára ha- 
gyatva, sem megállani, sem megindulni nem tud. (Úgy 
van! Úgy van!) Nyolc évi leckemondásnak, conjugálás- 
nak az az eredménye, hogy vagy haza megyén, ha ma- 
radt számára egy megélhetési otthon, vagy alamizsna után 
nyújtja ki kezét, rálépve azon szomorú ösvényre, mely 
a kabátos proletárságra vezet.  (Tetszésnyilatkozatok a 
szélső baloldalon.) 

Én, t. ház, olyan javaslatot, mely rendszerével e 
gyászos ösvénynek útmutatója, nem szavazok meg: ha- 
nem csatlakozom a Hegedűs László és Herman Ottó bará- 
taim által benyújtott  különvéleményhez.  (Hosszantartó 
zajos helyeslés, éljenzés a szélső baloldalon és tetszésnyil- 
vánitások a bal- és jobboldalon.) 


Az ipartörvény 122. §. tárgyalásakor. 
1884. április hó 24-én. 


T. képviselőház! Úgy hiszem, hogy a vita jelen előre- 
haladott stádiumában a t. ház hangulatával találkozom, 
ha minden színezés mellőzésével tisztán és kizárólag 
érveim elősorolására szorítkozom. 

Alig van e házban nézeteltérés az iránt, hogy ipar- 
törvénynyel itt-ott némi könnyítéseket el lehet érni, de 
virágzó ipart teremteni nem lehet; és midőn a törvény- 
hozás arra határozta magát, hogy ipartörvényünket revi- 
sió alá vegye s az iparszabadságról a korlátolt ipar 
útjára térjen át, oly irányzatnak engedett, amelynek sike- 
rét a forgalmi theoriák egyáltalában nem igazolják és 
melyet csak a gyakorlati élet fog kimutatni. 

Ezen irányra az impulsust az ország iparosainak egy- 
hangú követelése adta meg. Ezen követelésnek engedett 
a t. kormány is, midőn előbbi javaslatát visszavonva, hozzá- 
járult a közgazdasági bizottság javaslatához. 

Az iparosok kívánságai két főpontban culmináinak: 
az egyik a gualificatió kimondása, a másik a kényszertár- 
sulás eszméje. Mind a két pont az előttünk fekvő törvény- 
javaslat alapjául szolgál, mind a két pontot magáévá tette 
a tiszteit kormány is. 

Ezen két főelv kimondása által szerencsésen meg- 
szüntették azon országos agitátiót, melyet az iparoskörök 
Megindítottak volt és mely épen most, a választások kü- 
zoben mindenesetre kellemetlenné válhatott volna a kor- 
ányra nézve. (Úgy van! a szélső balon.) 

Constatálom, t. ház, hogy mindkét elv a javaslat 
egyes részletei által sok tekintetben meg van hamisítva. 


26 


A gualificatió elve meg van hamisítva az által, hogy meg- 
engedtetett az áttérés egyik iparágról a másikra; hogy 
megengedtetett, hogy iskolai bizonyítványok pótolják a 
gyakorlati éveket és hogy a képesítéshez kötött iparágak 
megjelölése épen azon kormányra bízatik, amely mint lát- 
szik, nem erős híve a gualificatiónak. (Úgy van! A szélső 
balon.) A jelenleg tárgyalás alatt levő szakasz pedig meg- 
hamisítja a kényszertársulás elvét. Én, t. ház, nem csodál- 
kozom azon, hogy az igen t. többség bizonyos tartóz- 
kodó állást foglalt el a gualificatió kimondásánál. Ezen 
eljárásnak . indokát megtaláltam azon hagyományokban, 
melyek a magyar törvényhozást egy félszázadon keresz- 
tül a szabadelvűség irányára terelték. De hogy a kény- 
szertársulás elvénél ezen javaslat azt, amit az egyik kezé- 
vel ad, a másik kezével visszavonja, azon valóban csodál- 
kozom. 

A szakasz így szól: vTörvényhatósági joggal felruhá- 
zott és rendezett tanácsú városokban, továbbá oly közsé- 
gekben, melyeknél 100-nál több képesítéshez kötött mes- 
terséggel foglalkozó iparos-van, fel kell állítani az ipar- 
testületeket.x Ha csak ennyi volna, ez ellen nézetem sze- 
rint a kényszertársulás egyetlen híve sem tehetne kifo- 
gást. De a javaslat tovább megy, és oly feltételekhez köti 
a megalakulást, amely feltételek illusoriussá teszik  jelen- 
tékeny részben magát a főcélt. E feltételek két pontban 
foglalhatók össze. Az egyik pont szerint az iparosok két- 
harmad többsége kívántatik meg a megalakulásra; a má- 
sik pont szerint a törvényhatóságok hozzájárulása kíván- 
tatik meg a megalakuláshoz. 

Mindkét feltétel túlságosan  complicálja a kérdést, 
megnehezíti, sőt a legtöbb helyen lehetetlenné teszi a 
megalakulást. 

Azok előtt, kik a kényszertársulás hívei, az a cél 
lebegett, hogy az iparosok bizonyos önkormányzati forma 
mellett . organisálhassák "magukat. Ugyanezen cél lebegett 
kétségkívül a közgazdasági bizottság előtt is, midőn az 
ipartestületek hatáskörébe felvette a tanoncok felfogadá- 

sának, tanításának, ellátásának meghatározását, a tanonc 
és segéd ügy rendezését, a békéltető bizottság megalakí- 
tását, a szövetkezetek, a segélypénztárak megalakítását. 

De úgy vagyok meggyőződve, hogy az a testület, 
amely tagjai egyrészének ellenzése mellett jött létre, soha- 
sem lehet eléggé alkalmas az önkormányzati erély kifej- 
tésére. Azt a sebet, amelyet a leszavaztatás által kapott, 
mindenki beviszi a testületbe, azt mindenekelőtt meg kell 
corrigálni magának a testületnek. Azon súrlódások, ame- 
lyeknek izgalmai közt a kétharmad többség létrejött, a 
viszály magvait csiráztatják ki a testület kebelében s így 
az a testület az organisatió békés műve helyett meg kell, 
hogy küzdjön azon tagok  keserűségével, akik  lesza- 
vaztattak. 

Ha tehát létrejött a kétharmad többség s megalakul 
az ipartestület, akkor keserűségekkel kell küzdenie. Ha 
pedig létre nem jön, akkor az egyik főcél, melyért az ipar- 
törvényt revisió alá vettük, elesik. De a javaslat nem elég- 
szik meg azzal, hogy kétharmad többséget kivan a meg- 
alakuláshoz, hanem kívánja a  törvényhatóság  hozzá- 
járulását is. 

Szeretném, ha valaki megmagyarázná nekem, hogy 
micsoda szervi összefüggés van a törvényhatósági köz- 
gyűlés és az ipartestület közt? (Helyeslés a szélsőbal felől.) 
A törvényhatóság politikai testület, legnagyobbrészt ad- 
ministrativ. Az ipartársulat társadalmi testület oly önkor- 
mányzati funktiókkal, melyek az iparosok, a segédek és 
tanoncok ügyeire vonatkoznak. Mi itt az összefüggés? 
Hogyan lett a törvényhatósági közgyűlés egyszerre szak- 
avatott az iparos ügyekben? Értem, ha valaki a törvény- 
hatóságok jogkörét széíesbiíteni akarja, de nem helyesel- 
hetem azt, hogy a funktiók természetes köre összezavar- 
tassek, nem helyeselhetem, hogy oly irányban tágittassék 
ezen hatáskör, mely nem hordja a helyes elintézés mag- 
vát magában, mert hiszen a törvényhatósági közgyűlés 
Megalakulása már magában véve kizárja e tekintetben a 
szakavatottságot. 

Mindezekre nézve a t. minister úr azt mondotta teg- 
napi beszédében, hogy nem akar erőszakot elkövetni. 
Engedelmet kérek, t. ház, mi nem erőszakot akarunk, ha- 
nem törvényt. (Tetszés a szélső balon.) S én valóban cso- 
dálkozom, hogy hogyan lehet erőszaknak nevezni azt, 
amit a törvény megállapít és erőszaknak nem nevezni azt, 
amit kétharmad többség és a törvényhatóság a szavazati 
esélyek mellett megállapít. (Helyeslés a szélső  balon.) 
Nekem igazán csodálkoznom kell, hogy épen a ministeri 
székekről kell ily felfogással találkoznunk. Amit az alkot- 
mányos formák között meghozott törvény rendel: az erő- 
szak. Hiszen ez egyenes felhívás az  elégületlenekhez 
az iránt, hogy a törvény előtt hajoljanak meg, mint egy 
erőszakos tény előtt, de annak mint alkotmányos intéz- 
ménynek tiszteletben tartását" ne tartsák magukra nézve 
szükségesnek. (Helyeslés a szélső balon.) Ezt teszi a 
minister úr érve, s én örülök, hogy épen ezen padsorok- 
ról figyelmeztethetem tévedésére. 

Másik argumentuma a ministeriumnak az, hogy az 
ország iparosainak nagy többsége nem óhajtja a kényszer- 
társulást. No hát ez nem érv sem mellette, sem ellene. 
Nem tudom egyébiránt, hogy a minister úr honnan merí- 
tette tudomását. Annyit részemről tudok, hogy maga a 
közgazdasági bizottság hivatkozik az iparosok  óhajtására, 
maga gr. Zichy Jenő, ki e tekintetben igen illetékes, szin- 
tén hivatkozik az iparosok óhajtására; az iparosok orszá- 
gos kongresszusa egyhangúlag követeli a  kényszertársu- 
lást, az iparosok országos értekezlete közvetlenül a javas- 
lat tárgyalása előtt szintén helyeselte és a ház asztalán 
több, mint 70 kérvény fekszik, melyek kivétel nélkül hang- 
súlyozzák a kényszertársulás eszméjét. Honnan merítette 
tehát jobb tudomását a minister úr, valóban nem tudom; 
szeretném, ha előterjesztené, hogy mi is argumentumo- 
kat menthessünk belőle. 

Mindezek után, t. ház, nem marad más hátra, mint 
elfogadni gr. Zichy Jenő t. képviselőtársam  módositvá- 
nyát. (Helyeslés a szélső baloldalon.) 


Az állandó országház felállítása tárgyában benyújtott 
törv. javaslat tárgyalásakor mondott három beszéde. 
1884. május 2-án, 1902. február 28-án és 1902. március 1-én tartott 


beszédeiben a már kész palota stylusának és berendezésének kritikája 
adja. 


1884. május hó 2. 


T. képviselőház! (Halljuk!) Szükségesnek tartom sza- 
vazatomat indokolni, minthogy oly párthoz tartozom, mely 
politikai irányának legfőbb forrását a nemzetben levő 
morális erőkből meríti és így a következetlenség vádja 
alá eshetnem, ha egy oly törvényjavaslatot nem szavazok 
meg, mely épen ezen morális tényezők között van hivatva 
egy jelentékeny hézagot pótolni. 

Részemről, t. ház, nem szoktam és nem akarok el- 
zárkózni azon tények elől, melyek a nemzeti öntudatot, az 
országnak és államnak saját individualitásába vetett hitét 
és meggyőződését serkentik, éberen tartják és fokozzák. 
Tagadhatatlan, hogy egy  menumentális országház, mely- 
nek előkészülése összeesik a nemzet évezredes ünnepé- 
vel, szintén a nemzeti öntudatot ébresztő és fokozó tények 
közé tartozik. Hiszen ezen épületműnek mintegy be kell 
tetőznie azon culturális életet, melyet oly sok viszontag- 
ság közt nemzetünk ősereje itt a nyugati civilisátió határ- 
szélén megalkotni képes volt. 

Ha ehhez még hozzá veszem, hogy a nemzetnek egy 
régi vágya teljesül, ha alkotmányos életét egy századokra 
szóló országház építése által is mintegy stabilizálva hiheti; 
s ha hozzá veszem, hogy fővárosunk aesthicai fejlődése 
hatványozott mértékben nőni fog egy ily épület által: 

talán szükségtelen mondanom, hogy én általánosságban 
helyeslem azt, hogy a képviselőház egy nagyszabású mű 
alkotásával járuljon az ezredéves ünnephez; hogy barátja 
volnék ennek még az esetben is, ha a mű a vagyoni erőnek 
némi túlbecsülése mellett jön is létre. 

De a tékozlásnak, t. ház, barátja nem vagyok sem 
ezen, sem más téren. Azt tartom, hogy ki-ki űzzön kedv- 
teléseket saját magánvagyonának terhére, (Úgy van! Úgy 
van! a szélső baloldalon.) de azon vagyonnal szemben, 
mely felett itt e házban történik intézkedés, mindnyájun- 
kat a legkomolyabb kötelezettség és legnagyobb felelős- 
ség terhe illet meg. (Élénk helyeslés a szélső baloldalon.) 

Méltóztassanak  költségvetésünkre tekinteni. .Évek óta 
nem ideiglenes, hanem állandó  deficitekkel küzködünk. 
Kötelezettségeink oly nagyok, hogy bevételeinkből a folyó 
szükségletek fedezésére igen jelentéktelen rész marad 
fenn. És méltóztassanak népünk vagyonosodási helyzetét 
mérlegenli. Súlyosabb terheket egyetlen nép sem visel, 
mint a mienk; a kivándorlás aggasztó mérveket öltött; a 
termő talaj sok helyen kiaknázva; az erdők pusztulóban; 
a panasz általános és indokolt s e bajokkal szemben maga 
az állam erőtlennek bizonyul, mert függetlenségével együtt 
hiányzik kezéből az eszköz, amelylyel orvosszerként lép- 
hetne föl. Ily körülmények közt 9.500,000 frtot, sőt mint 
Apponyi és Somsich t. képviselő urak alapos számítás 
utján kimutatták, 15 millió frtot költeni egyetlen egy épü- 
letre, ez, t. ház, bocsánat e kifejezésért, több a tékozlás- 
nál, ez már valóságos szédelgés. (Élénk helyeslés a szélső 
baloldalon.) 

Azt mondja a bizottsági javaslat, hogy a jövőre szóló 
nagy  alkotásoknál nem szabad kizárólag takarékossági 
szempontokból indulni ki és hogy a tervezet szerint el- 
készülő mű a szemlélővel éreztetni fogja az állam politi- 
kai jelentőségét. Hiszen nincs itt szó a takarékosságról. 
Ha takarékosságról akarnánk beszélni, akkor absolute fel 
kellene hagynunk az építkezés minden tervével; már pe- 
dig azzal felhagyni tudtommal senki sem akar. Itt csak 

arról van szó, hogy a nemzet vagyoni ereje nem bírja 
meg, hogy 15 milliót a közforgalomból elvonjunk és a 
fructificatio minden reménye nélkül egyetlen egy épü- 
letbe fektessünk és ott lekössünk. (Helyeslés a szélső bal- 
oldalon.) Itt arról van szó, hogy ne űzzünk az állami épít- 
kezések terén is vfenn az ernyő, nincsen kasx politikát. Azt 
tartom, nem szerencsés gondolat az állam politikai jelen- 
tőségére hivatkozni. Az állam politikai jelentősége akkor 
lett volna megőrizve, ha a kormány nem követ oly kül- 
ügyi politikát, mely a nemzet érdekeivel ellenkezik; akkor 
lett volna megőrizve, ha a zavargó Horvátországot a ma- 
gunk erejével fékezzük meg, nem pedig Bécs segélyével. 
(Élénk helyeslés a szélső balon.) Az állam politikai jelen- 
tőségének önálló gazdasági élettel és önálló hadsereggel 
szokás és lehet érvényt szerezni, nem pedig egy túlcsigá- 
zott áru épülettel. (Helyeslés a szélső balon.) 

Amily súlyosak az aggodalmak, melyek pénzügyi 
szempontból fölmerülnek, ép oly súlyosaknak tartom azo- 
kat is, melyek architectonicus szempontból hozhatók fel 
a javaslat ellen. Amint a bizottság javaslatában olvashtó 
és amint a kiállított mintából látható, ,a pályázatok közül 
a minister úr által úgynevezett romanticus styl, helyeseb- 
ben mondva, a gót vagy csúcsíves rendszer fogadtatott 
el és ajánltatik elfogadásra. Nekem, t. ház, ezen építési 
rendszer ellen önmagában véve nincs és nem lehet kifo- 
gásom. Jól tudom azt, hogy ez egy több százados fejlő- 
désnek képezi örökszépségű betetőzését az építő művészet 
egyik irányánál. Elismerem, hogy ezen építési rendszer 
a legharmonikusabb alkotás ott, ahol helyén van. Ezen 
építési rendszer a XI., XII. és XIII. században kezdődött 
és fejlesztetett műegészszé. Tehát oly korban, midőn a 
vallási rajongásnak és a dogmák mysticismusának teljes 
hatalma alatt állott az emberiség. 

Ezen építési rendszer az egymásból kinyúló részle- 
teivel, azoknak fokozatos emelkedésével és egy magas, 
külön álló pont felé gravitálásával ép oly szerencsésen jel- 
képezi az akkori emberiség általános törekvését: az isten- 

hez való emelkedés vágyát, mint amily szerencsésen jel- 
képezik a keskeny és világtalan ablakok, a sötét és titok- 
zatos fülkék, a magas és komor boltívek azon asceticus 
irányt, melyre az akkori kor szelleme az embereket utalta. 
(Igaz!) 

Ismétlem, hogy az egyházi építkezésnél, tehát ott, 
ahol a kedély világa az uralkodó, ahol a hitnek döntő 
ereje van, a gothicát a lehető legharmonikusabb alkotás- 
nak tartom. 

De, t. ház, mi nem az ájtatosságnak akarunk csarno- 
kot emelni, hanem a Parlamentarismus által a diadalra 
jutott népfenségi eszmének. Itt tehát nem a mysteriumok, 
nem a hitbuzgóság, nem az engedelmesség, hanem a vilá- 
gosság, a kötelességérzet, a meggyőződés lesznek irány- 
adók. (Úgy van! a szélső balon.) 

A szólásszabadság és az érvek küzdelme mindig rosz- 
szul fog beleilleni a  gothica fülkerendszerébe. Egy oly 
épületnek, amely culturális életünk egyik szegletkövét ké- " 
pezi, mindig valamely gondolatot kell kifejezni. Annak 
teljes összhangban kell állania saját rendeltetésével, amikép 
összhangban is vannak a világhírű dómok széles talap- 
zatai és egy pont felé irányuló csúcsai a katholikus egy- 
ház halhatatlan szerkezetével. 

Azon eltérés, mely egy parlament hivatása és egy 
oly épületmű közt van, melyet a középkor vallásnézete és 
romanticus szelleme teremtett meg, igen szembeszökő. 
Arra, hogy az orgona hangja visszhangos accordokban 
zúgjon végig az ájtatoskodó gyülekezet fölött, a  gótstílus 
boltíves  oszloprendszere igen alkalmas, valamint arra is, 
hogy a vezeklés és a gyónás háborítatlanul és odaadó buz- 
gósággal gyakoroltassék. 

De, t. ház, itt parlamentről van szó, itt az emberek 
nem elzárkózni akarnak egymástól, hanem találkozni akar- 
nak egymással; itt tanácskozásra gyűlnek össze, itt tehát 
világosságra és acusticára van szükség, már pedig agy a 
világosságot, mint a helyes acusticát a gót forma telje- 
sen kizárja. 


33 


Minden építészeti stylt a nép szelleme, felfogása és 
szükséglete szokott létrehozni. A gót stylt a német nem- 
zet, ha nem is találta fel, de az fejtette ki és fejezte 
be. Mert arra, hogy ezen styl kőcsipkézete létrejöjjön, 
csakugyan a német szellem aprólékoskodása és inductiv 
természete volt szükséges. Nekünk magyaroknak nem volt 
sem alkalmunk, sem időnk arra, hogy önálló építészeti 
Stylt teremtsünk. Azon szórványos motívumok, melyeket 
Henszlmann tudósunk egyik-másik helyen felfedezett, nem 
elegendők arra, hogy abból egy organicus mű létesíttes- 
sék, így tehát kénytelenek vagyunk idegen formákhoz 
fordulni. De ebből nem következik, t. ház, hogy a nyílt 
és egyenes, a vadregényességre és mysteriumra egyálta- 
lán nem hajló magyar nemzeti jellemre épen a tőle leg- 
távolabb eső, a legidegenebb germán irányt octrojáljuk. 
V(Helyeslés a szélső baloldalon.) 

És ha nincs önálló fejlődési építészetünk, de van ön- 
álló festészetünk, mely már is a művelt világ jó ízlésében 
nekünk igen kiváló helyet biztosított. Nekünk tehát, ha 
már idegen építészeti formát kell elfogadnunk, ha már 
idegen — mert kölcsön vett — pénzen kell építenünk: 
(Igaz! balfelől.) arról kellene gondoskodni, hogy legalább 
a festészetet, tehát a diszletezés terén a magyar művészek 
közreműködését ne zárjuk ki. De méltóztassék megfon- 
tolni, hogy a gót styl oly időben keletkezett, mikor a szob- 
rászat és festészet teljesen el volt hanyagolva. A gót 
styl a szobrászatot a maga csipkézetével igyekezett pó- 
Itolni; a festészetet pedig a maga homályosságával igye- 
kezett feleslegessé tenni. Úgy, hogy ezen építészeti rénd- 
pZer mellett mindkét másik műágnak decorativ jelentő- 
sége a nullpontra szállott le. És tényleg úgy áll a dolog, 
hogy egy tiszta stylü gót építményben egy nagy méretű 
(tépet elhelyezni nem lehet. Már pedig ha mi monumentu- 
mot akarunk állítani a jelenkor magyar culturájáról, lehe- 
tetlen onnan kizárni virágzásnak indult festészetünket. Egy 
Parlament legszebb, legharmonikusabb dísze a történeti 
festmény. Ezen iránynak Munkácsy nagy lendületet adott 

e művészetben. Az ő ecsetje nélkül bevégzett magyar mű- 
vet alkotni nem tudunk. De ha a t. ház, ragaszkodik a 
gót formákhoz, természetesen le kell mondani arról, hogy 
a festészet közreműködését igénybe vegyük, ha pedig 
mégis igénybe  vétetnék, akkor nem stylszerű épületet 
hoznak létre, hanem zagyvalékot, tehát a célt — stylsze- 
rűség szempontjából — nem érjük el. 

Hátra volna még, t. ház, hogy néhány szót szóljak 
az épület elhelyezéséről. A t. ministerelnök úr tegnap fel- 
említette, hogy azon helyhez közel, ahol az építkezés tör- 
ténik, az ő személyiségét közelről érdeklő egyéneknek 
házuk, vagy telkük van. Én ez iránt teljesen közömbös 
vagyok, mert arról vagyok meggyőződve, hogy e körül- 
mény a ministerelnök úr abbeli elhatározását, hogy oda 
építtessék az országház, bizonyára megnehezítette. Én tel- 
jesen alkalmasnak találom azon helyet, melyet építkezés 
céljából kiválasztanak; úgy vagyok meggyőződve, hogy 
a gazdasági élet logikai fejlődése szerint onnan a gyárak 
előbb-utóbb  leszoríttatnak és ott egy új szép városrész 
emelkedik. 

De határozottan helytelenítenem kell azt, hogy az 
építmény kitolatik egész a Dunáig. Ezáltal az építmény 
legszebb homlokzata el van zárva a néző közönség előtt 
és aki azt meg akarja nézni, át kell menni Budára ref- 
ractorral a kezében és így vizsgálni meg azt. Ez az épí- 
tészeti absurdum semmiképen sincs indokolva, mert a tér 
maga elég nagy arra, hogy közepére építtessék az épület 
és így annak minden homlokzata, oldala láthatóvá tétes- 
sék. Nem is hozatott fel e téren egyetlenegy megállható 
indok sem, mert amit gr. Tisza Lajos t. képviselő úr teg- 
nap felhozott, hogy az építmény mintegy visszatükröződ- 
jék a Duna hullámaiban, inkább melodramaticus kifeje- 
zés, mint argumentum. (Élénk helyeslés és tetszés bal- 
felől.) 

Összegezve a mondottakat, én ahhoz, hogy az ezred- 
éves ünnepre egy nagyszabású képviselőház  építtessék, 
szívesen hozzájárulok; de ahhoz, hogy az ily óriási költsé- 

get emésszen fel, ahhoz, hogy gót stylben építtessék és 
ahhoz, hogy a Dunához kitolassék, szavazatommal nem 
járulhatok, hanem csatlakozom gróf Apponyi Albert t. 
képviselő úr indítványához. (Élénk helyeslés balfelől.) 


1902. február 8. 


T. képviselőház! (Halljuk! Halljuk!) Az állandó or- 
szágház a hivatalos kimutatás szerint (Halljuk! Halljuk!) 
eddigelé 32 millió koronájába került az országnak, azon- 
ban ugyancsak a hivatalos kimutatások azt a jövendőt 
mutatják és azt a kilátást helyezik előtérbe, hogy az még 
legalább is 3 millió koronába bele fog kerülni, tehát 
remélhető, — ha minden számítás beüt — hogy mire az 
állandó országház építése bevégződik, az 34 millió koro- 
nánál többe fog kerülni. 

Amint a t. képviselőháznak tudni méltóztatik, az 
országgyűlés az 1880. évben hozta meg az állandó ország- 
ház építésére vonatkozó első törvényt és 1884-ben, tehát 
4 év múlva fogadta el a törvényhozás az ide vonatkozó 
tervezetet. Akkor kezdetett meg az építés. A törvény értel- 
mében az építkezésnek tiz év leforgása alatt kellett volna 
befejeződnie. Azóta 18 esztendő telt el. (Mozgás a szélső 
baloldalon.) A ház jóformán minden évben jelentést ka- 
pott a kormánytól az építés állapotáról. Joga is volt, 
alkalma is volt a képviselőháznak ellenőrizni és felülbí- 
rálni az építkezés menetét, azonban kivéve azt az egy 
alkalmat, amikor a tervezet elfogadásáról volt szó, — 
amidőn az ellenzék részéről a ház jelenlegi t. elnöke, gr. 
Apponyi Albert szólalt fel első sorban, az én csekély sze- 
gélyem is csatlakozott az ő felszólalásához, ez nem tör- 
tént meg. Akkor mindnyájan hangsúlyoztuk az ellenzék 
részéről, először is, (Halljuk! balfelől. hogy rosszul van 
a hely megválasztva, ahol építeni akarunk, (Úgy van! a 
szélső baloldalon.) másodszor, hogy a góthikus styl (Hall- 
juk! Halljuk! a szélső baloldalon.) nem a mi éghajlatunk 

nak, nem a mi nemzeti temperamentumunknak, (Igaz f 
Úgy van! a szélső baloldalon.) nem a mi esztétikai felfo- 
gásunknak (Úgy van! a szélső baloldalon.) és legkevésbé 
országgyűlésnek, parlamentnek való stylus. (Igaz! Úgy 
van! a szélső baloldalon.) 

Uray Imre: Zsidótemplomnak jó! 

Vészi József. A legkatholikusabb styl a gót stylus! 

A hivatalos tekintélylyel és a nálunk megszokott csal- 
hatatlansággai szavaztatta meg az akkori kormány és 
hiába mondta akkor gróf Apponyi Albert, hogy nem hét 
millió forintba fog az az épület kerülni, mint ahogy az 
akkori költségvetési előirányzatban megállapítva valt, 
hanem legalább 14 millió forintba, az akkori  minis- 
terelnök úr tekintélyének súlyával és szavának  isme- 
retes  élcelődő természetével azt felelte rá: ha gróf 
Apponyi Albert képviselő úr jobban ért hozzá, mint 
maguk az építők, akkor kár, hogy nem ő építi fel 
és nem ő vállalkozik reá. Ez az olcsó vicc természetesen 
elég volt arra, (Egy hang a szélső baloldalon: Tapsoltak 
akkor is! hogy minden ember megesküdjék, a bibliára 
téve kezét, hogy feltétlenül csak 14 millió koronába fog 
kerülni. Most pedig itt állunk 34 millió koronával. Én 
azokra a durva hibákra, amelyek ennél az építkezésnél a 
stylus és célszerűség szempontjából elkövettettek,  kiter- 
jeszkedni nem akarok, mert tudom, hogy azon már segí- 
teni úgy sem lehet, és ha vannak, akik szépnek, monu- 
mentálisnak és olyannak találják azt az épületet, mely 
a mai korszaknak művészeti értékét a későbbi idők szá- 
mára mintegy jelképezi, elraktározza, hát én azoknak az 
ízlését, örömét, gyönyörűségét, gusztusát nem akarom 
háborgatni és zavarni. 

Egy épületről van szó, amelyet, ez az igazán szegény 
és állandó gazdasági válságokkal küzdő nemzet 34 millió 
koronával épít fel egy oly területen, ahol előre könnyű 
módon mindenből tabula rasat csinálhattak és csináltak 
is, ahol ezen épület kedvéért egy egészen új városrész 
alakult és felépült, és mégis úgy - ez egy probléma, 

amelyet igen nehéz megoldani józan észszel — hogy annak 
az épületnek sem a frontja, sem a hátulsó része, sem az 
oldala nem látható. (Igaz! Úgy van! a szélső baloldalon.) 
Felépítik úgy, hogy hajóra, ladikra, vagy tutajra kell, 
hogy az ember szálljon és akkor hajózva nézheti meg a 
Dunáról, amely pedig mozog, amelynek nagy a sodra: 
ott tehát az ember, hogy jól megnézhesse, hogy egy fixi- 
rozott pontról nézhesse meg, szükséges horgonyt vetnie 
és csak úgy látható ennek az épületnek dísze, eleje, 
frontja. (Mozgás.) 

Rákosi Viktor: Csak Santos Dumont nézheti meg. 

Bartha Miklós: Nem az érdemel mosolygást, amit 
én most mondok, hanem az építkezésnek az a módja, 
mert ez már a legmagasabb komikumba vág. Elhelyezik 
az épületet természetesen a Dunával parallel, miután az 
akkori felfogás szerint a  középkórba visszanyúló  alkot- 
mányunkat jelképező tornyok és facádok és nagy oszlo- 
pok vissza kell, hogy tükröződjenek a Duna tükrében. 
Tapsot kapott ez a frázis abban az időben. 

Hát ott van a Duna partján; ott van egy téren. Ezen 
a téren azóta állami középítkezések történtek. Már most 
odaállok a térnek a közepére. De először is keresni kez- 
dem ennek a térnek a közepét és nem kapom és mér- 
nöki munkálatok nélkül senki sem kapja meg. Mert ez 
a tér, dacára annak, hogy rendelkezésünkre állott az egész 
terület, semminemű szímetriai törvénynek meg nem felel. 
Az sem nem kör, sem négyszögű, sem ötszögű, sem hat- 
szögü. Az egyáltalában egy kimondhatatlan  zagyvalék, 
mindennemű geometriai figurák  összehalmozódása. A kö- 
zepét nem kapom. De ha közepének veszem azt a vona- 
lat, mely az új országház kapujától vonható le derékszög- 
ben az országházra, akkor azt találom, hogy építettek a 
földmívelési  ministerium számára egy  kaszárnyát, egy 
igen ízléstelenül, ostobán kiépített kaszárnyát és ez nem 
szemben van vele, nem is parallel-vonalat alkot annak 
rontja az  országháznak hátsó frontjával, hanem ferde 
inaiban áll. Nincs is szemben vele, nem is a sarkára esik, 

nem is a közepére, hanem mintha a levegőből hullott 
volna le ez a két épület, előbb az egyik, azután a másik 
és esés közben a szél is mozgatta volna őket ide és oda, 
így hintázva, lengő állapotban leesett mind a kettő, az 
Isten tudja, micsoda formában. Azután építettek egy sok- 
kal szebb, némely dolgaiban igen sikerült igazságügyi 
palotát. Ez megint sem a sarkára, sem a közepére nem 
esik, sem szélére, hanem mégis ott van. Szóval a szímet- 
rikus vonalak ily teljes hiányát egy középítkezésnél, ahol 
rendelkezésre állott a tér, nem tapasztaltam soha. 

A Váczi-körutról gondolom, három nyílt, egyenes 
utca vezet arra a térre, ahol az új országház van. Dacára 
ennek, egyetlen egy utca vonalába sem esik az ország- 
ház. Gyönyörű kép lett volna ezen gótikus monumentális 
épület, ha szépen meg van építve és ez a három utca úgy 
vezetett volna az új országház felé, hogy a Váczi-mtról 
látszassék annak valamely frontja. De most el van dugva; 
holott ezen utcák is mind újonnan épített utcák. 

Ha megnézi bárki, azt találja, hogy az épület a maga 
nagyságához képest nem elég magas. Lapos ez az egész 
épület. Az ember sajnálja, hogy miért nem nőtt az ma- 
gasabbra. És mikor bemegy az ember és a tanácsterembe 
akar jutni, (Halljuk! Halljuk! a szélső baloldalon.) akkor 
azt tapasztalja, hogy százhárom lépcsőt kell megmászni a 
képviselő uraknak, míg a tanácsterembe fölérnek, vagyis 
egy  Andrássy-uti bérháznak nagyságához mérve, három 
emeletnyi magasságban fekszik a tanácskozó-terem. A kép- 
viselőház tagjainak legnagyobb része mégis csak oly kor- 
ban lévő ember, akinek a százhárom lépcsőnyi magasság 
mindennapos megmászása kissé nehezére esik, főleg, ha 
meggondoljuk, hogy az a nagy épület központi fűtéssel 
van ellátva, úgy, hogy amint belépünk, már azonnal 16-17 
fok meleg árad szét. Aztán téli idő is van nálunk, ahol 
bundában és felsőruhában járunk. Már most a bundás és 
felsőruhás, hatvanéves képviselő urak 17 foknyi melegre 
fűtött helyiségben menjenek fel 103 lépcsőn, míg a tanács- 
terembe jutnak. Azt hiszem, ez a tornászás olyan neme, 
amelyet a t. képviselő urak maguknak nem kivannak. 

Mit tesznek hát? (Halljuk! Halljuk! a szélső balol- 
dalon.) Azzal vigasztalnak, hogy négy lift van. Egy liften 
felmegy egyszerre három ember. Amíg 400 ember feljut 
a lifteken, az alatt jó két óra telik el, és akkor a mi t. 
elnökünk még méltányosabban panaszkodhatik az iránt, 
hogy nem tudja megnyitni a maga idejében az üléseket. 
(Mozgás.) Mert a lift nem alkalmas arra, hogy az töme- 
geket szállítson. 

Menjünk a lépcsőkre és azonnal feltűnik nekünk az 
a byzantinus festészet. Hiába járja meg az ember Milánót, 
avagy Bécset, vagy akár Kölnt, vagy Londont, lát gótikus 
épületet abból az időből, amikor ez az építészeti stylus a 
fejlődés derekán állott, amikor a virágzás tetőpontján volt, 
de tarka-barkán kifestett gótikus íveket nem lát sehol. 

Krasznay Ferenc: Anakronizmus! 

Bartha Miklós: Talán azért van ez így, mert mi 
keletről jöttünk és nyugat és kelet küszöbén lakunk. Talán 
ezt akarja jelezni az épület azzal, vegyünk valamit a 
gótikából is, vegyünk valamit a bizánci Ízlésből is, ve- 
gyünk valamit, — s ezt helyesen tették, — a III. Napoleon 
korabeli párisi építészetből is, t. 1. a manszard-okat és ve- 
gyünk valamit megint keletről, a kupolát, de a híres góti- 
kából ne merjünk semmi olyant se venni, ami annak a 
stylusnak nagyszerűségére és fenségére emlékeztet, egyet- 
len csúcsív nélkül merészelték a parlamenti épületet meg- 
csinálni, bátortalanul és mégis vakmerően. 

És, hogy ezt mind összevegyítették, azt én egészen 
természetesnek tartom. Mert művészettel foglalkozó nagy 
gondolkozók azt állítják, hogy a korszaknak, amelyben 
élünk, mindig leghűbb kinyomata egy monumentális épü- 
let. Sem a szobrászat, sem a festészet, sem a költészet, 
sem a tudomány nem áll annyira a korszak benyomásá- 
nak hatása alatt, mint az építészet. Mert mégis a szüksé- 
gesnek akar megfelelni, annak az időbeli szükségletnek, 
amelyben épen épült. Ha ez így van, ez a mi torzkor- 
szakunk jól ki lesz fejezve abban az épületben. (Derült- 
ség a szélső baloldalon.) Ki lesz fejezve az épület építé- 

szeti értékében az a 34 millió, (Igaz! Úgy van! a szélső 
baloldalon.) ki lesz fejezve itt egy nemzet, egy elcsigá- 
zott, gazdasági válságokkal küzdő nemzet, önálló gazda- 
sági élettel nem bíró nemzet és egy nemzet, amely álla- 
mosdit játszik, amelynek parlamentje egy szál katona fe- 
lett nem rendelkezik, amely másra bízza és nem ön- 
magára saját országának, hazájának, intézményeinek meg- 
védelmezését és megoltalmazását, (Igaz! Úgy van! a szélső 
baloldalon.) mely katonaságot tart fenn, tehát egy intéz- 
ményt, melynek tagjai életüknek minden órájában és per- 
cében arra kötelezik magukat, hogy ezért a nemzetért, 
ennek a jólétéért, boldogságáért, felvirágozásáért,  intéz- 
ményeiért minden percben készek meghalni, de kik? 
A nem magyar honosok, a magyarul nem beszélő embe- 
rek, a magyar címert nem akceptáló emberek, a magyar 
alkotmányra fel nem esküdött emberek, a magyar zászlót 
nem lengető emberek. Bocsánatot kérek, ez a nemzet, ez 
a korszak azzal a lelki csalással, mintha gazdagok volnánk, 
mintha könnyen tudnánk egy épületre adni 34 millió 
koronát, ez a korszak ezzel az épülettel igen jól van jel- 
lemezve. (Élénk éljenzés és taps a szélső baloldalon.) De 
hát ezen nem lehet már segíteni. Azt a cifra festést le 
lehet ugyan arról a falról vakarni, de kár volna, mert 
épen ez vitt ebbe az épületbe, a gótikába bizantisztikus 
elemet. És miután nálunk az irodalomba is, de a politi- 
kába is, a gazdasági életbe is az a hires közgazdasági 
tevékenység igen sok bizantinus elemet és Ízlést és erköl- 
csöt vitt bele, mért ne legyen az ebben az épületben is 
meg, legalább még jobban fogja visszatükrözni ennek a 
korszaknak a jellemét. (Élénk helyeslés a bal- és szélső 
baloldalon.) Ezen segíteni immár nem lehet, és bocsána- 
tot kérek a t. háztól, hogy tovább immorálok ennél a kér- 
désnél, mint amennyire épen azért szabad lett volna, mert 
segíteni rajta úgy sem lehet. 

Hát lehet-e segíteni egyéb bajon, pl. a tanácstermen, 
melynek magassági szintjéről imént beszéltem? Magáról 
annak az esztétikai berendezéséről nem szólok, mert ne- 

kem ugyan nem tetszik és azt hiszem, hogy sem annak a 
tárgynak a méltóságával, sem annak a hivatásnak a tekin- 
télyével és komolyságával, amely ott végeztetik, az a 
sok aranyozás, cicoma, csiszolás nem egészen felel meg, 
de ez ízlés dolga és én nagy műveltségű emberek véle- 
ményét hallottam, akik szépnek találják. Azonban az épí- 
tésznek azt mégis csak tudnia kellett volna, hogy mi 
célra építi ö ezt az épületet, mert lépésről-lépésre ki lehet 
mutatni, hogy az építész abszolúte nem törődött azzal, 
hogy annak az épületnek mi lesz a célja. Úgy vannak az 
összes mellékhelyiségek elhelyezve, hogy látszik, hogy ő 
a parlamentáris és országgyűlési életrendnek ökonómiá- 
ját abszolúte nem ismerte? nem is tudakozódott utána, 
hogy mi. a célja a pénztárnak, a ház irodájának, a ház- 
nagyi hivatalnak vagy a gyorsirodának, a könyvtárnak, 
hogy kell ezeknek egymással korrespondalni. Minderről 
halvány fogalma és sejtelme sem volt. Úgy látszik, csak 
azt gondolta, itt van egy nagy épület, van benne ennyi 
meg ennyi helyiség, majd elhelyezkednek valahogy. Fel- 
teszi pl. a harmadik emelet magasságára a háznagyi iro- 
dát, úgy, hogy ha valaki azt akarja megtudni, vajjon van-e 
aznapra jegy a karzatra, először fel kell mennie bizony- 
talanra a harmadik emeletre. Ennyire nem törődött en- 
nek az épületnek hivatásával az építész és az a bizottság, 
amelynek feladata lett volna állandóan ellenőrizni az épí- 
tést. A képviselőház tagjai közül senki sem vette magának 
azt a fáradságot, — pedig amint már említettem, minden 
esztendőben jelentést tett a kormány a képviselőháznak 
az építkezés állásáról, — hogy itt felszólaljon és az egyes 
észlelhető hibákat felemlítse. Még csak az sem került 
szóba, hogy egyszerűen nincs annyi hely a tanácskozó- 
teremben, mint amenda képviselőt közjogunk  Magyar- 
ország részére megállapított. (Élénk mozgás a bal- és 
a szélső baloldalon.) 

Mikor a padokat már megcsinálták, (Halljuk! Hall- 
juk!) akkor vették észre, hogy a képviselő urak nem fér- 
nek oda be. Akkor úgy próbáltak rajta segíteni, hogy a 

padközi sikátorokat oly picinyre vették, hogy két egy- 
mással szemközt találkozó képviselő nem is férhet el egy- 
más mellett. De ez nem volt elég. A karzatokat tudva- 
levőleg  "márványoszlopok tartják félkörben. A karzatok 
alja, a márványoszlopok mögött, már nem kiegészítő része 
a teremnek, az már egy hátsó folyosó. Csináltak tehát 
két sor padot, s azokat hátra arra a folyosóra helyezték 
el. Mivel az pedig épen a legnagyobb perifériáját képezi 
a teremnek, tehát az a két sor pad képes legtöbb ülő- 
helyet befogadni, úgy, hogy meg is számítottam, 108 
képviselőnek így jut hely a karzatok alján a termen kívül. 
(Mozgás és zaj a bal- és a szélső baloldalon. Felkiál- 
tások: Hallatlan!) De azért a képviselők összes számá- 
nak ma sincsen helye. Úgy látszik, azzal vigasztalták ma- 
gukat az irányadó körök, hogy hiszen úgyis van már 9 
jegyzője a képviselőháznak, mire beköltözik az új házba, 
lesz 10 és ez a szám majd emelkedik még a pártok ala- 
kulása szerint, és végre majd annyi jegyző lesz elfog- 
lalva az elnöki pulpitáson, hogy nem lesz szükség annyi 
helyre, mint amennyi közjogilag meg van állapítva. 

Rakovszky István: A felügyeletért is fizettünk! (Moz- 
gás a bal- és a szélső baloldalon.) 

Bartha Miklós: Annak a honfoglalási képnek, ame- 
lyet annak idején boldog emlékezetű Munkácsy Mihály 
a kormány megbízása folytán festett a képviselőháznak, 
vagy főrendiháznak — nem tudom bizonyosan, melyik- 
nek volt szánva, — de egyik ülésteremben kellett volna 
elhelyezkedni. Miként sikerült a kép, az nem tartozik ide. 

De ezt a képet Munkácsy Mihály festette. Azok, akik 
csak némileg foglalkoznak esztétikával, jól tudják, hogy 
vannak a művészet terén bizonyos nagyságok,  akik- 
nek egyetlenegy ecsetvonása többet ér a jövő nemzedék 
előtt, mint más közönséges halandónak talán igen sike- 
rült képei. És minthogy véletlenül egy Munkácsy Mi- 
hályunk élt abban az időben, amikor az új országházat 
építették és minthogy az új országházban festmények is 
vannak, ennélfogva esztétikai értékre nézve minden esetre 

csökken az a monumentális épület, amelyben Munkácsy- 
nak egy képe sincsen. (Helyeslés a szélső baloldalon.) 
Különben jellemző e tekintetben Magyarország vezető 
elemeire nézve, hogy Munkácsynak nagy képei: a három 
Krisztus-kép, Milton és Mozart halála, amelyek mind na- 
gyon sikerültek és világhírű termékek, egyik sincsen Ma- 
gyarország birtokában. Hát nagy képei közt ez a legke- 
vésbé sikerült kép, amelyet a honfoglalásról festett; de 
mégis csak ő festette, még pedig az országház számára. 
Festette, szegény, oly megrendelésre, ahogyan szoktak az 
uri emberek az iparosoknak, taped re reknek és más em- 
bereknek megrendeléseket tenni, hogy a kép magassága 
legyen 3 méter, a hosszúsága legyen 15 méter, mert a 
hely csak ennyit enged meg. Egy szalagot kellett, hogy 
befessen, amely szalagon lehetetlenség egy festészeti 
szempontból jeles dolgot előállítani. De ez a kép, miután 
architektonikus szempontból nem lehetett jól elhelyezni, 
onnan kimaradt. E helyett jöttek más képek, szintén coll- 
stok szerint megrendelve és négyszögméter szám szerint 
fizetve. (Derültség a baloldalon.) Pályázatot nem hirdet- 
tek, t. ház, mert előkelő művész azt mondja, hogy ő nem 
pályázik. Ez lehet hamis ambíció, de így van világszerte. 
Kezdő, névtelen emberek szoktak pályázni. A renaissance 
nagymesterei nem pályáznak. Azokat a Vatikánban is, a 
Pittiben is megbízták ilyen vagy olyan képek és szobrok 
előállításával, ők  befektették munkájukba egész tehetsé- 
güket és nem a pályázat lelkesítette őket, hanem a hal- 
hatatlanság és ez mindenesetre többet ér a pályázatnál. 
A pályázatot tehát, mondom, innen kizárták. Azonban tud- 
juk, hogy van a magyar művészeknek egy nagy gárdája 
Magyarországon; van közöttük selejtes is, de vannak 
köztük igen előkelők, kikre méltán lehet büszke Magyar- 
országnak mai culturája. Neveket nem említek, de monu- 
mentális festészettel foglalkozó igen nagyhírű művészeink 
is vannak. Azt hiszi a t. képviselőház, hogy ezeket bízták 
meg azzal, hogy egy ilyen 34 millió koronás monumen- 
tális épületnél, amely századokra kell, hogy szóljon és 

kell, hogy hirdesse a mai korszak műveltségét is, azt hiszi 
a t. képviselőház, hogy ezek. közül a nagy festők közül 
bíztak meg valakit?! Nem. Egészen névtelen, ötöd-, tized- 
rangu embereket bíztak meg. (Felkiáltások balról: Sógo- 
rokat! Komákat!) 

Mások nem is vállalkoztak arra, hogy guadratméter 
szerint dolgozzanak. És így létrejöttek ott (Egy hang a 
szélső baloldalon: Mázolások!) — nagyon helyes a kife- 
jezés — mázolások, amelyekhez képest Budapestnek bár- 
melyik kávéházába, ahol falfestmények vannak, méltóztas- 
sanak benézni, azok a kávéházi falfestmények többnyire 
iparosok által létrehozva, sokkal különbek, művészi tekin- 
tetbe érdekesebbek, mint az országházban levő freskók. 
(Derültség a baloldalon. Felkiáltások balról: Ki kell őket 
dobni! Mozgás jobbfelől.) Nem mondom mindannyian. 
Van egypár plafondkép, amelynek úgy színe, mint fel- 
fogása, mint kompozíciója értékes. De csak egypár. Van- 
nak azonban ott oly hihetetlen botrányt okozó mázolások, 
ami szégyen! És leginkább ezert szólalok fel. Ezen még 
lehet segíteni, azt még át lehet festeni, azt még le lebt 
onnan vakarni. Lehet új megrendelést tenni; hát vesz- 
szen oda az a pénz. (Úgy van! Úgy van! a bal- és a 
szélső baloldalon.) 

Rakovszky István: Azt szívesen megteszik! 

Bartha Miklós: Az étteremnek egyik oldalán pl. egy 
bölényvadászat van. Hát bölényvadászat nálunk is volt, 
hiszen a Kárpátokban is voltak bölények, hiszen egész 
Európából — gondolom - az erdélyi Kárpátokban ve- 
szett ki legutolszor a bölény. Ha tehát bölényvadászatot 
akar valaki bemutatni, elsősorban a magyar országgyű- 
lés éttermében magyar bölényvadászatot mutasson be, 
- nem a bölényt nevezem magyarnak, (Derültség.) ha- 
nem a vadászokat. De hát ott mindenféle exotikus és 
nem exotikus, nyugati és keleti alakok vannak, de egyet- 
lenegy magyar alak sincs, és a legfeltűnőbb alak egy 
indigókék színre festett lovon ül. (Nagy derültség a bal- 
oldalon. Mozgás jobbfelől.) És az a — szerencsétlen ló ha- 

lad valami csodálatos homály felé. Nézem, nézem, és 
akkor észreveszem, hogy az egy szecessziós erdő. (De- 
rültség balfelől.) 

Hátha azt mondaná az a festő, hogy nem erdő, ha- 
nem felhő, úgy mint Hamletben, azt is elhinném neki, 
mint szegény Polonius elhitte, hogy biz az felhő; és ha 
azt mondaná arra, hogy teve, akkor azt is elhinném, 
hogy teve. (Derültség a baloldalon. Mozgás jobbfelől.) 

Szemben azzal a képpel van egy halászat festve: 
Balatoni halászat... 

Vray Imre: Csupa zsidó huzza a hálót! (Nagy derült- 
ség a baloldalon.) 

Bartha Miklós: E szimbolikus megjegyzést nem 
ismerhetem el, mert ha az a kép a mai korszakot akarná 
szimbolizálni, akkor nem húznák az illetők a hálót, ha- 
nem parancsolnák, hogy húzzák. E képen azonban, egy 
csuklyás barát parancsol és húzzák a hálót — meztelen 
rézbőrű indiánok. (Nagy derültség.) Nem engedek ebből 
semmit, méltóztassanak megnézni, rézbőrű indiánok — 
ismétlem —- meztelenül, oly irtózatos erőt fejtve ki, mint 
hogyha rájuk szakadt volna a tihanyi apátságnak egész 
félszigete és az alól kellene kimászniok. (Derültség a 
baloldalon.) Hiszen tudjuk, hogy bizonyos tempóval tör- 
ténik az a hálóhúzás, de nem foglalkoztat 16 embert, 
úgy hogy mindenik féltérden állva erőlködjék és húzzon. 
(Ellenmondás jobbról: Hihetetlen kép!) 

A delegáció termében (Halljuk! Halljuk!) az 1867-iki 
koronázásból a kardvágási jelenet van meg. Mikor én 
ez — a képet először láttam, ezelőtt két esztendővé" azt 
hittem, hogy vázlat, amelyből ki tudja, mi fog kifejlődni, 
de hogy ez nem kész dolog. Ezelőtt egy évvel megint 
Megnéztem, megint csak úgy volt. Az idén ezelőtt pár 
héttel megint megnéztem, nem változott semmit. Hallom, 
már át van véve a kép. Amit az asztalosok, mielőtt 
festenék az ajtót, grundírozásnak szoktak nevezni, úgy 
van ott az a fal is grundírozva. Valami csodálatosan 
sárgás-barna festéket kapott; az arook is ilyen színűek, 


46 


a ruhák is ilyen színűek, a lovak is ilyen színűek, a zászlók 
is ilyen színűek a kép előterén. A kép hátterében pedig 
minden zöld. Van ott fa is, és meglepő, hogy még az is 
zöld. (Derültség.) Mert van ott zászló, az is zöld, torony, 
az is zöld, az akadémia-palota, az is zöld. Csoportok 
veszik körül a koronázási dombot. 

Rákosi Viktor: — Zöldszászok nincsenek ott?  (De- 
rültség.) 

Bartha Miklós: A mi szegény királyunk fel van 
ültetve... 

Uray Imre: Azt sem ismeri meg senki, hogy micsoda! 

Bartha Miklós: ... fehéres forma sárga lóra; szent 
István palástja épen olyan sárga, mint a koronája, a 
koronája épen olyan sárga, mint a szakálla és a szakálla 
épen olyan sárga, mint a szeme. (Nagy derültség.) 

Annak a lónak a mintája Nürnbergben egy tized- 
rangu  gyermekjátékgyárban készült.  (Derültség.) Egész 
bizonyossággal tudom. Méltóztassék azokra a fából fara- 
gott kis, három koronás hintalovakra gondolni, hogy 
bizonyos keménységet kapjon a súlypontjuk, a két első 
lába a faragott lónak mereven előreáll, a két hátulsó lába 
pedig mereven hátrafelé. (Derültség.) így van kérem a 
király lova, ebben a minden lótartó gazda előtt merőben 
inesztétikus helyzetben lefestve. 

Lengyel Zoltán: Megmerevedik a lába! 

Bartha Miklós: Hasonló természetű lovakkal van 
környezve a domb. Egynéhány pap, néhány bandérialis- 
ták vannak ott, azonban a bíbornokok, t. ház, pálcával, 
sétabottal a kezükben, a botjukra rátámaszkodva; nem 
halászbot, hanem közönséges sétabot az egyik kézben, 
a másikban pedig egy ív papír; különben bíboros ruhá- 
ban, hajadonfővel, mint hogyha instanciát akarnának ő 
Felségének átnyújtani akkor, amikor majd lelovagol, ha 
ugyan le lehetne onnan lovagolni; de olyan meredek 
ennek az útja, hogy saltomortale nélkül soha semmiféle 
clown-ja a világnak onnan le nem jöhet. (Derültség.) 
Mondom, van három vagy négy bíboros, az egyiknek a 

fejetetején egy kis vörös sapka, a másiknak az sincsen, 
az egyik pálcával a kezében, a másiknak az sincsen. 
A másik oldalon ott áll teljes báli toiletteben egy asz- 
szonyság világoskék tüll ruhában, dekolletálva mélyen a 
nyaka, ékszerekkel, különben  krinolinban öltözve. (Nagy 
derültség.) 

Hát kérem, az ember nem tudja, hol van. Szobá- 
ban-e? Hogy fér el szobában az a sok ló? Vagy pedig 
az utcán? Mit keres ott egy előkelő hölgy báli ruhában, 
krinolinban? (Zaj, derültség a baloldalon.) Amellett a 
nő mellett földmívelők, gazdák is vannak. Azok meg 
óriási szentesi meg Zentai bundákban, meg szűrökben 
vannak. (Derültség.) Hogy nem fagy meg az a szegény 
nő, ha annyi bunda kell oda, vagy hogyan nem olvadnak 
meg azok a bundások, ha az a nő olyan könnyedén és 
lengén van ott? (Élénk derültség, tetszés és táps a bal- 
oldalon.) Mondhatom, t. ház, nemcsak festészeti szempont- 
ból nem állja az meg a helyét, de különben is sok anakro- 
mizmus van ott össze-vissza. Nem is tudom, kicsoda az a 
szegény festő, nem is kérdeztem. De hisz csak néhány 
esztendővel ezelőtt történt és fájdalom, én már mint 
nagy legény néztem végig a koronázás ünnepélyét. Arról 
élő emberek adhattak volna felvilágosítást, de meg a 
lapokban le volt írva, az akkori képes lapokban le volt 
rajzolva és fotográfiák is vannak az időből. Hogy lehet 
hát ilyen bolondériákat csinálni, hogy ott vízibetegség- 
ben szenvedő embernek a lába van szavalati pózban elő- 
térbe tolva, mintha egy elefántnak a lába cölöp-képen oda 
volna ragasztva. Hihetetlen dolgok azok! (Úgy van! 
Helyeslés a baloldalon.) Cseppet sem túlzok: méltóztassa- 
lak azt megnézni. 

Innen megint visszatérek a tanácskozó-terembe. Mind- 
Járt elsősorban az tűnik fel, hogy voltaképen mi lesz an- 
nak a parlamentnek a nyilvánosságával? Hol lesznek a 
hírptudósítók? Nincsen sehol helyük. Erre az építész 
nem gondolt; az neki mindegy. Azzal, hogy valami hiva- 
asa is van annak a cifraságnak, amit oda csinált, ő nem 

vesződött. Már most a hírlapírókat felteszik a rendes kar- 
zati közönség közé, az a rendes karzat pedig négy eme- 
let magasság. De ez még nem a díszes karzat. A díszes 
karzat azon felül van egy emelettel, (Felkiáltások balról: 
Hallatlan!) az már öt emelet magasság. Méltóztassanak a 
magyar, parlamenti életnek azt a különös szerencséjét 
meggondolni, hogy nálunk nemcsak hírlapi tudósítások 
utján érdeklődik a nagy közönség a parlamenti tárgya- 
iások iránt, hanem aki csak teheti és időt szakithat, a leg- 
kisebb embertől fel a legmagasabb osztályokig, szemé- 
lyesen is szeret eljárni, hallgatni, bírálni, mintegy részt- 
venni legalább is abban a levegőben, ahol az ország 
számára törvényt hoznak, ahol az ország sorsa eldől. Ez, 
azt hiszem, a mi parlamentünkre nézve a legszerencsé- 
sebb körülmények egyike és ezzel, a közvetlenség ezen 
melegével, ilyen mértékben nem találkozunk egyebütt. 
Már most, mintha egyenesen arra számított és csupán 
arra gondolt volna az az építőmester és tervező, hogy 
lehetőleg a nyilvánosságot ki kell zárni. Mert ötemelet 
magasságot kell, hogy az az uri hölgy menjen, hogy 
meghallgasson engem, vagy Pichler barátomat. (Derült- 
ség.) Nem igen érdemeljük meg, hogy olyan sokat fárad- 
janak, s ha egyszer-kétszer el is jönnek, de -nem igen 
jönnek el tízszer, mint a hogy azt most megteszik! 

Holló Lajos: Pichler kedvéért eljönnek! 

Pichler Győző: Én értem elmennek az asszonyok öt 
emeletet is! (Élénk derültség.) 

Bartha Miklós: Bocsánatot kérek a t. háztól, hogy ez 
a kevéssé fontosnak tetsző tárgy (Halljuk! Halljuk! a 
szélső baloldalon.) ilyen hosszasabb felszólalásra indított. 
Méltóztassanak ezt nekem megbocsátani, mert az a re- 
mény kecsegtet, hogy a ministerelnök úr — miután ez a 
tárcájához tartozó dolog — és az a bizottság, amely mos- 
tanig a felügyeletet gyakorolta és oltalmazta ezt a dolgot, 
(Derültség balfelől. Egy hang a szélső baloldalon: Aludt!) 
talán azokon a hibákon, amelyeken még lehet segíteni, 
segíteni is fog. (Élénk helyeslés, éljenzés és taps a szélső 
baloldalon.) 

1902. március hó 1. 


T. képviselőház! Félreértett szavaim  helyreigazítása 
szempontjából kérem, méltóztassék néhány percnyi  türe- 
lemmel megajándékozni. Az én igen t. képviselőtársam, 
Pichler Győző, úgy tüntette fel tegnapi felszólalásomnak 
a méretekre vonatkozó részét, mintha én azt kifogásol- 
tam volna és kifogásaim alapját jóformán az képezte 
volna, mert méreteket adtak a festőknek és ezáltal azok 
talán fantáziájukban vagy működésükben korlátozva vol- 
tak. Hogy ő így fogta fel tegnapi argumentációmat, az 
abból is látszik, mert felhozza a Vatikánnak részint Ra- 
fael, részint Michel Angelo által készített freskóit, ahol, 
amint mondja, szintén meg voltak adva a különböző mé- 
retek. Ha az én t. képviselőtársam és barátom csakugyan 
olyan jó véleménynyel van az én publicisztikai működé- 
semről, hogy még művészeti elementumokat is vél ab- 
ban felfedezni, akkor méltóztassék nekem legalább annyit 
concedálni, hogy hiszen azt én is tudom, hogy az épüle- 
teket kell előbb építeni és a festőknek a  méretekhez 
alkalmazkodni. Nem is ezt kifogásoltam én. Én azt mond- 
tam a Munkácsy képére vonatkozólag, hogy a szegény 
festőművész nem tudta, hogy mit csináljon, olyan mére- 
teket kapott, hogy egy szalagra kellett festenie egy nagy 
tájképet. Azt pedig tessék megkérdezni azon művész urak- 
tól, akik ily hirtelen felvilágosították a tényekről és viszo- 
nyokról az én t. barátomat, hogy lehet-e keskeny szalagra 
perspektívával dolgozni? Hiszen épen azt jegyeztem meg 
tegnap, hogy Munkácsy oly méreteket kapott, hogy per- 
spektívával nem dolgozhatott. 

A másik, amit az én igen t. barátom felhozott, hogy 
pályázat igenis volt. Itt sem arra fektettem tegnapi fel- 
szólalásomban a súlyt, hogy vajjon pályázat utján adták-e 
Vagy nem, ellenkezőleg azt mondtam, hogy pályázni na- 
gyobb mesterek nem is szoktak. Lehet, hogy ez az am- 
bíciójuk nem jogosult, de így van világszerte és így volt, 
nogy pályázni nem is — szoktak nagy mesterek. Mit  csi- 

nálnak tehát a vezető emberek? A helyett, hogy pályáza- 
tot hirdetnek, meg szokták bízni a nagy mestereket. De 
itt mi történt? Megbízattak-e vajjon a nagy mesterek? 
Az én kifogásom, t. barátom, az, hogy nem bízattak meg, 
hogy azalatt éltek nálunk Munkácsy, Benczúr, Lietzen- 
mayer, Lotz, Székely Bertalan, Vágó Pál és egynéhány 
más festőművész, kik monumentális festészettel  foglal- 
koztak. E helyett mi történt? Hiszen én azoknak a festő- 
művészeknek, kik ott dolgoztak, tehetségeit, vagy jöven- 
dőjét felszólalásommal megrontani, vagy kisebbíteni nem 
akarom. Hiszen azok, mint genre-festők, mint arckép-fes- 
tők, vagy apró dolgok létrehozói, igen kitűnő műveket 
képesek talán előállítani, de monumentális  festészetre 
nem próbálkoztak, nem gyakorolták magukat és nem 
értenek hozzá. Hiszen melyik vadász fog  agarászatra 
indulni paripák helyett tehenekkel? Mindent a maga 
helyén kell végezni. 

A vadászati képre vonatkozólag azt méltóztatott 
mondani, hogy az nincsen készen, hogy ott még létrák, 
állványok vannak. Bocsánatot kérek, én azt a képet lát- 
tam két évvel ezelőtt ebben az állapotban, (Igaz! Úgy 
van! a szélső baloldalon.) láttam egy évvel ezelőtt ebben 
az állapotban, láttam most ugyanezen állapotban, anél- 
kül, hogy ott létrák, állványok lettek volna; ennek követ- 
keztében azt hittem, hogy ez a kép el van fogadva, és 
be van fejezve. Én láttam ugyan, hogy nincs befejezve, 
meg is mondottam, hogy csupa grundirozás, —  alap- 
festés, vagy minek hívják; ha nincs befejezve, akkor 
arra való volt felszólalásom, hogy segítsen ezen a hely- 
zeten. 

A Pantheont méltóztatott felhozni. Méltóztassék meg- 
nézni, hogy mióta a Pantheont felépítették, van-e vagy 
volt-e Franciaországnak egyetlenegy nagynevű  festőmű- 
vésze, aki a Patheonba ne dolgozott volna? Az apró 
emberek, névtelen emberek genre-festők, azok nem dol- 
goztak benne. Akiről feltehető volt, hogy monumentális 
alkotásokra képes, annak munkát adtak és adnak ma is. 


51 


Ma is, méltóztassék megnézni, üres falrészletek vannak 
ott, arra várva, hogy az új generációk, amint következ- 
nek, ha nagy festőt szülnek, itt helyet kapjanak mun- 
kájukkal. Én azt nem mondtam, hogy méreteket adtak, 
s ez valami művészeti visszaélés lett volna; megmond- 
tam az imént, mit értettem Munkácsyval szemben mére- 
tek alatt, a többi festőkre nézve nem azt mondtam, hogy 
méreteket adtak, hanem, hogy fizetik őket kvadrátméter 
szerint, úgy, a hogy a mesterembereket szokás fizetni. 
(Igaz! Úgy van! a szélső baloldalon.) Beszédem lényege 
az, hogy nem szokás művészeket úgy fizetni, mint iparo- 
sokat,  tapecierereket, mert olykor egy tenyérnyi  fest- 
mény többet érhet, mint akármilyen nagy vászna a 
világnak. 

Ezeket, igen t. barátom vegye tekintetbe és bár — 
elhiszem — teljes jóakarattal, azonban minden esetre 
egy kis félrevezetés nyomán annak a hatásnak, melyet 
igazságszerető  beszédemmel tegnap némileg talán elérni 
vélhettem, megrontására ne adja magát oda. (Élénk helyes-lés a 
bal- és a szélső baloldalon.) 


Czentralisatió. 
1884. december hó 10-én. 


T. ház! (Halljuk!) Aki közállapotainkat kissé általá- 
nosabb szempontból vizsgálja, mint á hogy azt a folyó- 
ügyek bírálata megkívánja, az előtt nem szenved kétséget,, 
hogy hazánknak sem állami, sem társadalmi constructiója 
még nem bevégzett tény. Az 1848-iki vihar gyorsan meg- 
alakította az átalakulást, de ezen átalakulás conseguential 
még mindig szolgáltatják a meglepetéseket, s úgy az 
emberek felfogásán, mint újabb intézményeink természe- 
tén érezhető bizonyos tapogatódzás, ami bizonyítja, hogy 
a consolidátió rendes medrét még egyik irányban sem 
értük el. (Úgy van! a szélső baloldalon.) Egyáltalában, 
nem lehet tehát csodálni, ha egy gondolkozó elme, minő 
Grtinwald Béla képviselőtársamé, egy egész élet minden 
szorgalmát és törekvését azon kibontakozási ut keresé- 
sére és megépítésére fordítja, melyen ő az állami conso- 
lidátió nagy tényét elérhetőnek véli. Olyan cél a Grünwald 
Béláé, melyet minden magyar ember magáénak vall;; 
olyan törekvés, melynek tiszteletre méltó voltát, dacára 
homlokegyenest ellenkező nézetemnek, e helyen is szí- 
vesen elismerem. Mivel e célt mindnyájunkénak vallom 
és mivel a Grtinwald által arra választott utat eredmé- 
nyében a lehető legveszélyesebbnek látom: a t. ház. 
kegyessége meg fogja nekem engedni, hogy t. képviselő- 
társam  eszmekörével kissé tüzetesebben foglalkozzam. 
(Halljuk!) 

Az irány, melyet t. barátom Magyarország számára 
kitűz, mindenki által ismeretes. Közönséges nyelven ezt 
az irányt centralisátiónak nevezik. A másik irány, me- 
lyet évek óta ostromol s melyet legújabban particularis- 
musnak nevezett el, szintén ismeretes és egyszerű nyel- 
ven decentralisátiónak neveztetik. E két irány két elmé- 
letet képvisel a tudományban, s követőit két iskolára 
osztotta. A népek élete immár rég kipróbálta mindkét 
elméletet s a tanúságok halomszámra feküsznek előttünk. 
E tanúságok szerint az egyik irány biztosíték az egyes 
kezében, a másik irány biztosíték az összes kezében. (Úgy 
van! a szélső baloldalon.) Amannak, legyen az kormány 
vagy uralkodó, biztosítja a hatalmi túlkapások  büntetlen- 
ségét, emennek biztosítja az önrendelkezési jogot, tehát 
a legfőbb szabadságot. Amaz fegyelmezi a polgárokat az 
engedelmességre, emez neveli őket a kormányzás gyakor- 
lására; amaz  uniformirozza a hivatalnokokat a  bureauc- 
rátiában és a polgárokat a közdolgok iránt való tétlen- 
ségben, emez fölébreszti a tisztviselőben a gondolkozás 
szükségét és önbecsérzetet, a polgárokban pedig az ön- 
tevékenységet és a közkötelességek iránt való felelősséget. 
(Igaz! Úgy van! a szélső baloldalon.) Az egyik politikai- 
lag tespedő népet teremt, mely csak arra jó, hogy réte- 
geiben kifejlődjenek a robbanó gázok, a másik mozgé- 
kony és életrevaló népet teremt, mely önmagát kormá- 
nyozva, a bajok forrását is önmagában látja s így nem 
fog eruptionális eszközöket használni gyógyszerűl. (Úgy 
van! a baloldalon.) 

A t. barátom éles figyelmét bizonyára nem kerülték 
ki e tanúságok, bizonyára ő is szánalomra méltónak tart 
egy olyan népet, mely elbutult fatalismussal mindent felül- 
ről vár, s mely arra is engedélyt kér, hogy megszerzett 
kenyerét megszelhesse, azt is meg fogja engedni t. ba- 
rátom, hogy az önigazgatástól elszoktatott nép minő meg- 
bízhatatlan "elem a közveszély idején; s ha ő —  vállami 
felfogásxc-ában mégis annyira megy, hogy minden — ön- 
kormányzati  — tevékenységet, mint az ő — ideáljára nézve 

veszélyes  particularismust bélyegez meg, akkor azt kell 
hinnem, hogy tévedésben van az államhatalom termé- 
szete fölött. Szerinte nagy és mindenüvé elható hálóza- 
tánál fogva leginkább az állam van hivatva arra, hogy 
megszilárdítva a magyarságot, a polyglott országból egy- 
séges jellegű országot alkosson. E végből látja szüksé- 
gesnek az állami hatalom megnövelését a központosítás 
utján. Feltéve, hogy igaza van az állam e missiójára vo- 
natkozólag: ámbár lesz alkalmam e tekintetében is kife- 
jezni kételyeímet, azon nagy tévedéssel állunk szemközt, 
t. ház, mintha a központosítás az állam valódi hatalmát 
növelné, vagy megforditva, mintha a helyhatósági önkor- 
mányzat csökkentené az állam erejét. Részemről az álla- 
mot, úgy abban az abstractióban, mint a hogy azt 
t. barátom beszédjének szelleme  föltüntette, mintha az 
egy rajtunk kívül élő intézmény volna, mely szemben áll 
a társadalommal, az egyházzal, a vármegyével és a köz- 
seggel, rendes viszonyok között elképzelni sem tudom, és 
látni sem akarom. Tudom, hogy ilyenre is van példa; a 
meghódított . tartományok — Rómával szemben, vagy  Ma- 
gyarország az 50-es években Ausztriával szemben ilyen- 
forma képet mutatnak fel. De t. barátom nem ilyen álla- 
mot akar. ő, úgy amint van, a magyar állam hatálmát 
kívánja megnövelni a központosítás által. És ebben áll 
csalódása. Mert a központosítás csak a kormány hatalmát 
növeli, de nem az államét. (Úgy van! a szélső baloldalon.) 
Á központosítás mindazt az ingyenes vagy olcsó erőt el- 
vonja az államtól, mely a helyi önkormányzat teljesítésé- 
ben egyszersmind az állam szolgálatában is állott. Ezen 
nagy erő elvonásával elvonta az érdeklődést, a szerete- 
tet az állam iránt és más csapásba terelte a legneme- 
sebb ambitiókat. (Úgy van! a szélső baloldalon.) Decentra- 
lizált országban, köre és képessége szerint mindenki része 
az államhatalomnak s akként az állam ereje és tevékeny- 
sége hatvánoyzott mértékben nyilvánul; de  központosí- 
tás mellett csak megfizetett szolgálatok állanak az állam 
rendelkezésére s ezek nem adhatják meg neki az óhaj- 

tott hatalmat, mert ugyanazon ország közadójából egy 
egész országot kitartani nem lehet. (Úgy van! a szélső 
baloldalon.) Azzal a  bureaucraticus  aparatussal, hova 
Grünwald eszménye a gyakorlatban vezetne, épen ő esnék 
legtávolabb céljától, mert az nem megszilárdítaná az ál- 
lami felfogást, hanem utálttá tenné és terhessé a rend- 
szerrel együtt az államot is. 

Azt hinni, hogy a mostani polyglott országot egysé- 
ges jellegű országgá alakítani, állami feladat — tévedés. 
A nemzetiségi eszme mai fejlődött állapotában minden 
állami omnipotentia erőtelennek bizonyulna annak elnyo- 
mására. Még a kard is csak a testet ölheti meg, de a 
lelket nem. A nemzetiségi áramlat ma már nemcsak a 
faji elmélet törvényeiből merit táplálékot. E játékba bele 
van már vonva a kedélyek minden izgalma, féltékenysége 
és ábrándja s akként az a hitnek erejével hat a töme- 
gekre. Lehet ez nálunk előítélet s én eléggé magyar va- 
gyok arra nézve, hogy csodáljam azt a szerénységet, ha 
valaki hazánkban nem kivan magyar lenni, de ha előíté- 
let, annál nehezebb a kiirtása. Az a felfogás, hogy a 
szolgabíró a maga csendőreivel magyarrá teszi az idegen 
ajkuakat: ábránd. E végből az erőszak olyan eszközéi- 
hez kellene a hatalomnak nyúlni, mely nemcsak mind- 
nyájunknak szabadságát veszélyeztetné, hanem  nemzet- 
közi fellépéseket is provokálna. És itt ismét hivatkozom 
az 50-es évek tanúságára és II. József korára. Az állam 
mindent megtett a  germanisátió érdekében s a kísér- 
letből nemzetünk fajérzülete megerősödve jutott ki. Kü- 
lönben elismerem, hogy maga Grünwald sem kivan nor- 
mális eszközöknél egyebet alkalmazni. Csak azt nem ér- 
tem, hogy ez esetben a kormány mai hatalmát miért nem 
tartja kielégítőnek? A bevallott kívánság az, hogy a kor- 
mány gyakorolja a megelőzés nagy mesterségét az állam 
erkölcsi és szellemi eszközeivel. E kívánságban én is osz- 
tozom s ami vád ebből a kormányra háramlik, azt én is 
magamévá teszem. Ám ehhez nem szükségesek azok a 
hatalmi eszközök, melyeknek előfeltétele a merev centra- 

lisátió.. (Úgy van! a szélső baloldalon.) A megelőzés e 
nagy mesterségét, mely, ha jól felfogtam, nem egyéb, 
mint ellenőrzés, hogy az iskolákban ne hirdessék a faj- 
gyűlöletet a hatóságoknál ne tűressék meg a rendetlen- 
ség és visszaélés — ma is, önkormányzati rendszer mel- 
lett is egész sikerrel gyakorolhatja a kormány, ha akarja. 
(Úgy van! a szélső baloldalon.) Igaz, hogy nem gyako- 
rolja, mert fontosabbnak tartja a korteskedést, mint a jó 
igazgatást. (Helyeslés a szélső balon.) De semmi sem áll 
útjában, hogy e téren mindazt meg ne tegye, ami az 
állam érdekében áll és ami nem esik a közszabadság rová- 
sára. Részemről arra, hogy  magyarosítson, soha sem 
adnék felhatalmazást a kormánynak; nem, mivel az a 
hatalom felesleges kitágítása lenne, miután a magyarság 
suprematiája értelemben, vagyonban és államfentartó ké- 
pességben amúgy is történelmi tény; hanem igenis köte- 
lességei közé tartom oda hatni, hogy  nyelvkülönbség 
nélkül mindenki a haza szeretetében neveltessék fel, 
hogy mindenkivel megértessék a közös múlt kötelező 
hagyománya s az állami életközösségnek minden feltétele. 
(Igaz! a szélső baloldalon.) Nem mesterséges assimilatióra 
van szükségünk, hanem megbízható polgárokra, kik 
érdektársaink legyenek a jóban és rosszban. A nemzeti- 
ségeket nem elnyomni kell, hanem felvilágosítani. Azzal a 
ténynyel, hogy polyglott ország vagyunk, csak az számol 
józanon, aki egyfelől példásan tud büntetni ott, hol az 
állami existentia feltételei támadtatnak meg, másfelől a 
testvéries érzületet ápolja a most divatra kapott faji 
falánkság ellen. (Tetszés a szélső balon.) 

Az én igen t. barátom egy helyen azt mondja: vKö- 
vetkezett aztán olyan korszak, midőn a particularizmus 
védelmül szolgált egy idegen hatalom ellen. Ez azt teszi, 
hogy akkor ez jól fogott. Ezért is nevezte a 48-iki törvény- 
hozás a megyéket az alkotmány bástyájának. Később meg 
ezt mondja: nA múltból csak egy tanúságot merítsünk, 
azt, hogy mint particularista nemzet elbukunk; vagy 
állami — nemzet leszünk, vagy nem leszünk.x Tehát Grün- 

wald a múltból azt a tanúságot meríti egyfelől, hogy a 
particularismus védelmül szolgált s nekünk mégis azt 
tanácsolja, hogy mondjunk le a védelmi eszközről, mely 
elbuktat. Az ellenmondás elég szembeszökő, de én nem 
azért hoztam ezt fel, hogy ezen ellenmondást constatál- 
jam, hanem azért, hogy én is utalhassak a múlt tanúsá- 
gaira. . Mindenekelőtt "megjegyzem, hogy a particularis- 
mus alatt nem értem és minálunk nem is érthetem azt 
az állami eltagolást, melyre különösen Németország szol- 
gáltat példákat. Viszonyainkról beszélve,  particularismus 
alatt nem érthető egyéb, mint a helyhatósági önkormány- 
zat. Ez az, amit Grünwald megostromol s ez az, amit 
én intézményeink legdrágább kincsének tartok. Az én 
tanúságom ez: Minden nemzeti élet a maga nagy össze- 
tségébe.n egy élő organizmust képez. (Úgy van! a szélső 
baloldalon.) Ez az organizmus a viszonyok, a szükségle- 
tek és a közfelfogáshoz képes intézményeket szokott ter- 
melni, így teremtették meg a századok nálunk a várme- 
gyei institutiót, mely a magyar nemzet igazgatási és poli- 
tikai "géniuszának  legpregnánsabb kifejezése. Nem egy 
törvényhozási actus hozta azt létre, nem is idegen elmé- 
leteket másolt le abban a nemzet, hanem termelte azt 
a saját nemzeti individualitása szerint, mint a rét a füvet, 
mint a hegy az erdőt. (Úgy van! a szélső bal felől.) 
A törvényhozás bölcsessége nem abból áll, hogy azt, 
amit a közszükséglet és a közfelfogás kreál, egyszerűen 
eldobja magától, hanem abban, hogy annak főjellemvo- 
nását megtartva, azt a folytonosan haladó és átalakuló 
korhoz idomítsa. (Helyeslés a szélső balfelől.) A várme- 
gyei intézmény nehéz viszontagságok között tartotta 
meg alkotmányunkat, államiságunkat és  nemzetiségünket. 
A magyar gentrynek a vármegyeháza adott alkalmat, 
hogy kifejtse államfentartó képességeit. A vármegye biz- 
tosítja manapság is a magyar faj politikai suprematiá- 
kat; (Úgy van! a szélső balfelől.) annyira igaz ez, hogy 
az erdélyi részekben, hol pedig a nemzetiségi áramlat a 
egy nagyobb, csupán 3 vármegyének van idegen ajkú jel- 

lege. Aki tehát ezt az intézményt, általunk érthetetlen 
theoriák kedvéért egy tollvonással megsemmisíteni akarja, 
az kockára teszi a középosztály politikai befolyását és 
megsemmisíti azokat a szelepeket, melyeken a nemzeti- 
ségi aspiratiók veszélytelenül elpárologhatnak. (Igaz! a 
szélső balfelől.) Mit gondol, t. barátom, hová vonulnak 
azok a nemzetiségi tendenciák, melyeknek eddig a vár- 
megyei közélet jó  correctivuma volt, ha  leszoríttatnak 
onnan? 

Szederkényi Nándor: A malom alá! 

Bartha Miklós: Igen, a malom alá, a titkos conventi- 
kulumokba és a templomokba. (Tetszés szélső balfelől.) 
Ez az egyik tanulság. 

De van még egy más is. Az a hatalom, mellyel szem- 
ben a múltban a vármegyék hazánkat megvédelmezték, 
az osztrák. Ez a hatalom ma is létezik, formája más, de 
érdeke ugyanaz. (Úgy van! szélső balfelől.) Tisztelt bará- 
tom a 67-iki törvénycikkel, úgy látszik, mindent kiegyen- 
lítettnek vél. Én nem. Mert én e törvényeket is sérelmes- 
nek tartom. A 17 éves gyakorlat még nem arra való, 
hogy a közel 400 éves praxis tanúságait lerombolja. Nem 
a jelen múló perceiről beszélek, mert tudom, mivel tar- 
tozunk királyunk esküjének. De tudom azt is, hogy a 
jelenlegi csonka alkotmánynak nincsenek garanciái. Ta- 
núságom tehát az, hogy arra a védelemre, mit Grünwald 
is elismert, még szükségünk lehet s akkor a vármegyék- 
nek életerős és mozgékony szerepét nem fogja pótolni a 
Grünwald élettelen és merev állama -— hadsereg nélkül. 
(Úgy van! szélső balfelől.) 

T. ház! Én úgy látom, hogy az az áramlat, mely a 
vármegyék ellen nyilvánul, azért olyan erős, mivel az 
emberek restelik az okokat kutatni és pusztán az ered- 
ményekből ítélnek. Látják, hogy választási rendszer van 
és mégis, majdnem kizárólag a főispán restaurál; tud- 
ják, hogy hatósági joguk van az ellenőrzésre, de a tisztvi- 
selő mégis büntetlenül vétkezhetik. E miatt sokan közö- 
nyösökké lesznek, s lábra kapott a jelszó, hogy a vár- 


59 


megye lejárta magát. Pedig nem halt meg a gyermek, 
csak alszik. Nyűgei vannak abban, hogy a kandidacionális 
jog nagy latitudet ad a túlkapásokra, hogy a közigazga- 
tási bizottság az érdeklődés legszükségesebb  életnedveit 
vonta el a közgyűléstől, és hogy nincsen kimondva az 
inkompatibilitás a községi elöljárókra nézve s így azon 
visszás helyzet alkottatott meg, hogy a falusi bíró és 
körjegyző bizonyos tekintetben fölötte áll az alispánnak 
és szolgabírónak. Mindebből nem az következik, t. ház, 
hogy egyszázados viharokban kipróbált nemzeti  intéz- 
ményt eltöröljünk, hanem az, hogy megszabadítsuk azt 
azon nyűgöktől, melyeket a legújabb idők tapogatódzó 
iránya rá aggatott. (Élénk helyeslés a szélső baloldalon.) 
Végzem beszédem. Én úgy látom, hogyha mindazt 
a tevékenységet, melyet a helyhatósági önkormányzat a 
nemzeti ügy érdekében kifejtw az állam elkonfiskálná, 
akkor a Grünwald által oly nemesen kitűzött célt örök 
időkre hátravetné. És mivel a kormányzás egész politi- 
kája bizonyítja, hogy a centralizáció felé hajlik, ennél- 
fogva magát a belügyministeri költségvetést sem foga- 
dom el. (Élénk helyeslés és tetszés a szélső baloldalon.) 


Törvényhatóságokról. 


a) 1886. március hó 2-án:— b) Záróbeszéde pedig 1886. március hó 
15-én. — c) 1891. június hó 26. 


1886. március hó 2. 


(Halljuk! Halljuk!) T. ház! Évek óta szokás a kor- 
mányt  tervszerűtlenséggel, — kapkodással, — a céltudatos 
eljárást nélkülöző egyik napról a másik napra való élés- 
sel vádolni. Én most abban a különös helyzetben vagyok, 
hogy vádolva a kormányt, védelmezem az évek óta szo- 
kásos vádak ellenében. Mert ha meg is engedem, hogy 
a közkormányzat számos más ágában és egyéb törvény- 
hozási intézkedésekben nem volt nehéz (föltalálni a  kor- 
mánypolitika  tervszerütlenségét: de általános igazságot 
vélek kimondani, ha állítom, hogy mióta önrendelkezési 
jogunkat részben legalább visszanyertük, minden kormány 
végzetszerű tervszerűséggel követte azt az irányt, hogy 
a nemzet önkormányzati jogkörét csorbítsa, (igaz! a 
szélső balon.) a helyhatósági intézményeket diskreditálja 
és saját hatalmát mód nélkül kiterjessze. (Úgy van! a 
szélső baloldalon.) 1870-ben létrejött egy törvénycikk, 
mely indokolását abban lelte, hogy a régi vármegyét 
a parlamentárismushoz kell idomítani. Már akkor élénk 
és jogosult aggodalmak keletkeztek az önkormányzat 
barátai közt az iránt — se tekintetben a ministerelnök 
urat classicus tanúnak hivom fel, — hogy a nemzet e 
törvénynyel elveszti a közszabadságnak, a jó, olcsó és 
észszerű közigazgatásnak és a köztevékenységnek mind- 
azon előnyeit, melyek csak a helyhatósági önkormányzat 
által vannak kellőleg biztosítva s a tapasztalat ezen aggó- 

dalmaknak szolgáltatott igazságot. És mégis azt látjuk, 
t. ház, hogy bár az említett alapvető törvény soha és 
sehol módot és alkalmat az önkormányzati köröknek 
nem nyújtott a kormány országos érdekű akaratának meg- 
akadályozására és bár az állami közigazgatás feladatai 
is ezen önkormányzati körökben legalább is annyi pon- 
tossággal és  lelkiismeretességgel teljesíttettek, (Igaz! a 
szélső baloldalon.) mint ama hatóságoknál, melyeknek 
egész szervezetét le az utolsó papirfoszlányig a központi 
hatalom állapította meg: mégis azt látjuk, hogy 1870-en 
innen is, valahány törvény idevágólag létrejött, mindenik 
igyekezett a központosítás határait külebb tolni s önkor- 
mányzati épületünknek egy-egy kipróbált falát ledönteni. 
El kell tehát ismernem e téren a kormány következetes 
eljárását. Addig építgetett az ősi bástyán, míg rom lett 
belőle. De én e rom törmelékei között még mindig fel 
tudom fedezni a közszabadságnak, az önálló fejlődésnek, 
a polgári kötelességek gyakorlásának és őseink politikai 
bölcsességének drága kincseit s mivel hiszek a kiépítés 
lehetőségében, s mivel látom, hogy az előttünk fekvő 
javaslat még a meglevő maradványokat is megsemmisí- 
teni törekszik, (Igaz! Úgy van! a szélső baloldalon.) a t. 
ház engedelmével, védelmembe veszem ezen romot, mely, 
miként Jericho fala az ellenséges viharoknak ellenállott, 
de a vélt jó barát trombita szavára összeomlani készül. 
(Igaz! Úgy van! a szélső baloldalon.) 

Hazánkban a nemzet politikai geniusa részint igaz- 
gatási, részint védelmi szempontból megalkotta a törvény- 
hatósági intézményeket. E sok százados intézményben két 
jellemző vonást domborított ki a történelem: egyik az, 
hogy az önkormányzati élet ezen intézmény keretében és 
talajában fejlődött ki és érvényesítette magát; a másik 
az, hogy ezen intézmény még azon tágas hatáskörében 
ls, midőn közvetve bár, de valóságos törvényalkotási jogo- 
kat gyakorolt, Magyarország  államérdekeivel ellentétbe 
nem helyezte magát. Mikor tehát a törvényhatósági 
intézmény szűkebb körbe szorítása s a kormány  hatal- 

mának kiszélesítése céloztatik, akkor az eredmény nem 
lehet egyéb, mint központosítás az önkormányzat rovására. 

A központosítási törekvés a  legmerevebb és — 
bocsánat a kifejezésért — a  legutálatosabb formájában 
lépett föl az előttünk fekvő javaslattal. Merevnek mon- 
dom, mert, midőn egy kerületi főnököt alkot, akinek a 
közigazgatás minden ágában intézkedési és rendelkezési 
jogot biztosit, akit teljesen kivesz azon helyhatóság fele- 
lősségi köréből s ekként az alkotmányos szabadság 
elveivel össze nem férő teljhatalommal ruházza fel; 
midőn annak állását és nyugdíjigényét akként írja körül, 
hogy sorsa és érdeke a fennálló kormányéhoz van kötve 
s midőn a tisztviselők és kezelő személyzet jelentékeny 
részét ő nevezi ki, a választásnak pedig minden esélye az 
ő szeszélyének van kiszolgáltatva: akkor egy olyan hatá- 
rozat van teremtve, mely a törvényhatóságokban kötve 
tart minden mozgást s melynek a központi hatalom kezé- 
ben összefutó szálai arra valók, hogy a hurokra került 
vármegyei tisztviselő és közgyűlés minden tevékenysége 
egyetlen rántástól függjön. (Úgy van! a szélső balolda- 
lon.) , Az önkormányzati  organismusból központosítási 
mechanismus, a vármegyei életből dróton járó gépezet 
lesz. Midőn pedig a kerületi főnökre az a feladat ruház- 
tatik, hogy az igazgatás minden ágában, személyekről és 
dolgokról bizalmas jelentéseket tegyen s ezáltal elég ért- 
hetőleg arra utasittatik, hogy a kormány számára rend- 
szeres kémszolgálatot végezzen, hogy e szerint titkos és 
felelősség nélküli elbírálója legyen mindenkinek és min- 
deneknek: akkor nehéz volna bebizonyítani, hogy e javas- 
lat nem rejti magában a központosítási törekvés merev 
és utálatos formáját. 

E javaslat kormányzó és kormányzott között bizal- 
matlanságot ébreszt és harcot szit, mert abból a felte- 
vésből indul ki, hogy az emberek mind éretlenek, gyarlók, 
rosszak, kiket vezetni kell és fegyelmezni kell saját leg- 
közvetlenebb polgári érdekeik  gyakorlásánál is; de a 
ministerek és kerületi főnökök mind érettek, jók és töké- 

letesek. És én azt értem, hogy miután a  ministerium 
önmagáról és kerületi főnökeiről ilyen kifogástalan véle- 
ményben van, megszerezni igyekszik magának és bizal- 
mas közegeinek a mindenhatóságot, csak azt szeretném, 
ha arról világosítanának föl, hogy hol szerzik meg ezen 
hatalomhoz a nélkülözhetetlen  csalhatatlanságot és — min- 
denhatóságot? 

Többször figyelemmel átolvastam e javaslatot, hogy 
kapjam meg benne azt, ami illetékesen foglalhatna helyet, 
értem a közszabadság garantiáját. Ezt azonban nem kap- 
tam meg. hanem helyette oly mértékben találtam föl a 
hatalom biztosítékát, — amit pedig a dolgok természe- 
tes súlya szerint törvénybe iktatott biztosítékok nélkül is 
meg tud szerezni magának minden kormány, — mondom, 
oly mértékben találtam fel a hatalmi biztosítékokat, hogy 
azok által bármely kormány örök élete kétségen kívül 
van helyezve. A belügyminister parancsol a kerületi főnök- 
nek, a kerületi főnök az alispánnak, az alispán a szolga- 
bírónak, a szolgabíró a községi elöljárónak. E végzetes 
syllogismusból csak a legritkább esetben van menekvés, 
íugy, hogy a kormány fennállása sohasem lesz így 
választási esélyeknek kitéve. Már pedig a parlamenti rend- 
szer egyik igen lényeges kelléke épen az, hogy ingatag 
legyen azok állása, akikre a hatalom bízva van. Az a 
jelszó, melyet legújabban gyakran hallunk hangoztatni, 
mintha az állandóság fontos kellék volna, a kormány érté- 
kének megbírálásánál egyáltalában nem állja ki a kritika 
tűzpróbáját. A valódi alkotmányos szükség az, hogy a 
kormány mindig utalva legyen vagy kibékíteni elvének 
merevségét a közérzülettel, vagy visszalépni. A  kormá- 
nyok tulajdonképeni felelőssége ezen erkölcsi motívum- 
ban van és nem a törvénybe iktatott, de használatba nem 
tehető vád alá helyezési formulában. Amelyik kormány 
nincsen kitéve a választási esélyeknek, annál hiányzik a 
felelősség érzete, mert az teljhatalmat gyakorol. 

Nem lehet szándékomban a központosítás minden 
veszélyére rámutatni, mert az könyvbe való, de felhívom 

a figyelmet egy körülményre, mely nálunk veszélyesebbé 
teszi a központosítást, mint bárhol másutt. Más államok 
polgára — a központosításnak csak egy nemzeti kormány- 
tól és egy nemzeti dynastiától félthetik szabadságukat, 
de nálunk ez nem egészen így van. Nálunk a hatalom- 
nak csak egyik, még pedig a gyengébb keze van Buda- 
pesten, a másik, az erősebbik, mely a külügyek és had- 
sereg gyeplőjét tartja, Bécsben van. (Úgy van! a szélső 
baloldalon.) Nekünk tehát egygyel több okunk van a 
polgárok jogait át nem szolgáltatni a hatalomnak, mert 
nálunk a központosítás nemcsak az egyéni szabadság kor- 
látozását jelenti, hanem az állami függetlenségnek most 
még kezünkben levő töredékeit is kockáztathatja. (Úgy 
van! a szélső baloldalon.) 

Ezen indokok között, melyek a sajtóban és a törvény- 
hozásban a központosítás mellett fel szoktak hozatni, leg- 
kiválóbb helyet foglal el az a remény, hogy az által foko- 
zódik a magyar állam ereje és jobb közigazgatás jön létre. 
A t. ház kegyes lesz megengedni nekem, (Halljuk!) hogy 
ezen indokokkal lehető röviden leszámoljak. (Halljuk!) 

Ezen javaslattal nem fokozhatjuk az állam erejét, mert 
ez visszariasztja mindazokat a fórumtól, kiknek részvéte 
erősítette az államot és ingyenes szolgálata megkönnyeb- 
bítette az állami feladatok teljesítését. Nekem úgy tet- 
szik, hogy a kormány nem gondolt arra a nagy erővesz- 
teségre, mely előáll, ha egyszer az önkormányzat minden 
független eleme visszalép a köztevékenység teréről. Pedig 
visszalép, ha látja és érzi, hogy egy felelősség nélkül 
való főnök többet nyom a latban, mint a vármegye 
100-200 ezer lakójának közvéleménye; ha látja, hogy 
munkájának nincsen sikere, véleményének nincsen súlya, 
küzdelmének nincsen eredménye. Nálunk a közélet, a párt- 
tekintetek túlságos előtérbe tolása miatt amúgy is Zak- 
latott és meddő, de még mindig van varázsa abban, hogy 
a küzdő fél érvényre juttathatja véleményét. De ha meg- 
adjuk a kerületi főnöknek azt a félelmes rendőri és intéz- 
kedési hatalmat, mely a mai alkotmányok felelősségi 

elve mellett valóságos anachronismus: akkor a közélet 
elveszíti ezen egyetlen varázsát is, mert komoly és hasz- 
nálható ember nem fog csak azért megjelenni a fórumon, 
hogy beszéljen és beszéltessen magáról. A szabad polgár 
cselekvési kört keres a közéletben (Úgy van! a szélső 
baloldalon.) és ha azt látja, hogy ott tőle csak engedel- 
mességet várnak, visszahúzódik barázdájának vagy mű- 
helyének, vagy irodájának valamelyik zugába. 

Sokszor hallottam, hogy népünk igen sokat politizál; 
csudálatos, hogy ezt a hibát mindig csak az ellenzékiek 
követik el. No nem kell tartani, ha egyszer a kerületi 
főnökök rendőri felügyelete alá lesz az ország helyezve, 
nem fogunk sokat politizálni, mert mindenkinek lesz egy 
félteni való malomgátja, melyről kisütik, hogy magas 
a niveauja, mindenkinek van egy hetedizigleni rokona, 
aki alkalmazást keres. A vágy tehát teljesül; nem fogunk 
politizálni. Elszokunk a közügyekben való részvéttől; 
üresen maradnak a tanácstermek; a közpálya önkormány- 
zati lépcsőzetén kényelmesen járhat föl és le a kerü- 
leti főnök, nem fog útjába állani senki, de jól jegyezze 
meg a kormány, támogatni sem fogja senki. (Úgy van! 
a szélső baloldalon.) Igenis támogatni fogják a kérege- 
tők, a kapaszkodók, a megrémültek és sütkérezők; de az 
önkormányzatnak azt az elemét, mely hazafias buzgalom- 
tól — vezéreltetve, pártoktól és kormánytól függetlenül 
egyedül az igazságot keresi, el fogja veszíteni az ország 
s ezzel együtt elveszíti azt az erőt, melyre közveszeiy 
idején mindig teljes bizalommal számithatott hazánk. (Úgy 
van! a szélső baloldalon.) A magyar ember hazaszeretete 
példabeszédes; de nagy tévedés lenne, t. ház, azt hinni, 
hogy fajunkban e nemes érzelem a véletlen műve. Kifej- 
tette azt történelmileg az az alkotmány, mely a szent 
korona tagjának vallotta a nemzet minden fiát, s mely 
valamennyinél előbb közvetlen, később közvetett befolyást 
engedett az állam, a vármegye és a község ügyeire. Az 
így nyert befolyás, a közdolgokkal való állandó foglal- 
kozás lélektanilag szükségképen oda vezetett, hogy a köz- 

dolgot mindenki a magáénak tekintette, melyet védeni 
és elősegíteni kötelesség. Fajunk  hazaszeretetének tehát 
igen természetes és könnyen kimagyarázható forrása van 
s a tapasztalat elég fájdalmasan bizonyítja, hogy hazánk- 
nak azon polgárai, kiknek nem volt alkalmuk a múltban 
eme forrásból meríteni, föltételekhez kívánják kötni a haza- 
szeretetet. (Úgy van! a szélső baloldalon.) És mire vezet 
a mostani javaslat? Szembe állítja az államot az egyén- 
nel, a kerületi főnök hatalmával föl akarja emésztetni 
a polgárok cselekvési körét, ránk akarja bizonyítani, hogy 
nem tudunk a szabadsággal élni s e lépten-nyomon nyil- 
vánuló bizalmatlanság által elidegeníti a polgárokat a 
közügyek gyakorlatától s ezzel együtt lassan-lassan elszok- 
tatja azon becses érzelemtől, mely a magyar ember 
typikus jellemvonását alkotja. Pedig minél kisebb egy 
állam, annál inkább utalva van arra, hogy minden pol- 
gára által — önkéntesen és szeretettel — támogattassék. 
Hiszen a többség állította föl azt a szomorú tételt, hogy 
magunk nem állhatunk fenn. Sajátságos! Szükségét érzik 
annak, hogy Ausztria képzelt segélyét igénybe vegyük, 
de saját hazánk polgárainak, az önkormányzati tevé- 
kenységben nyilatkozó önkéntes és ingyenes erejét nem 
akarják fölhasználni. (Helyeslés a szélső baloldalon.) Azt 
mondják, fokozni kell az állam erejét. Helyes. Látható 
azonban, hogy a központosítással nem fokozzuk, hanem 
gyengítjük. 

De hát mi is voltaképen az állam ereje? Én hivat- 
kozom minden idők tanúságára, hogy az az állani,  mely- 
nek nincs egyenes szava a külügyekben, mely nem rendel- 
kezik hadsereggel, mely gazdasági érdekének megóvásá- 
nál nem járhat el függetlenül, nem erős, hanem gyenge. 

Madarász József: Nemis állam! 

Bartha  Miklós:... mert — akaratának és érdekeinek 
érvényesítése nem áll minden kételyen felül. Világos 
ebből, hogy az állam erejének nagysága első sorban 
annak önállósági fokától függ. Aki erős államot akar, 
annak önálló államot kell akarni. Erről azonban lemon- 

adott a többség s most már az erőgyűjtést és erőnyilvá- 
nítást nem az illetékes helyen, az állami  önállóságban 
keresik, hanem a központosításban és a közigazgatás jobb 
szervezetében. Mintha csak egy kétes erejű épületet, a 
szobaberendezés által akarnának megerősíteni és az ösz- 
szeroskadástól megóvni. (Élénk helyeslés a szélső balol- 
dalon és balfelől.) 

Hermann Ottó: A henyélés pamlagaival! (Úgy van! 
balfelől.) 

Bartha Miklós: Teljességgel nem tudok osztozni 
amaz aggodalomban, mintha a széles önkormányzati 
alapokra fektetett vármegyei szerkezet veszélyes lenne 
az állam egységére nézve. Én úgy tanultam, hogy az 
európai államok egymástól elkülönített, teljesen önálló 
tagozatokból alakultak a  közszükségletek kiegészítése 
érdekében a fejlődő polgárosodás hatása alatt. Ha már 
ezen tagozatok önállósága nem tette lehetetlenné az egy- 
séges állam keletkezését, hogyan tehető fel, hogy a sok- 
kal kisebb önállósággal bíró és törvényes hatáskörre 
szorított "vármegye fölbontsa a már megalakult egysé- 
get. Vármegyei szerkezet mellett itt e helyen consoli- 
dálódni tudott egy történelmi Magyarország; nehéz lenne 
ily körülmények között velem elhitetni, hogy ugyanazon 
vármegye, mely nem akadályozta az egységet, most alkal- 
mas lett amaz egység fölbontására. Azt kérdem azoktól 
- s e kérdést mindazokhoz intézem, kik ezen szempont- 
ból szoktak a vármegyék ellen írni, vagy beszélni és arra 
kérem őket, ne térjenek ki kérdéseim elől — feleljenek, 
mikor, melyik vármegye támadott a magyar állam ellen? 
Mikor, melyik vármegye formált olyan partikuláris igé- 
nyeket, melyek az állami fölbomlás veszélyeit imminensé 
tették volna? Igenis csinált súlyos oppositiót igen sok 
vármegye igen sokszor; de soha sem a magyar állam 
ellen, hanem ritkán a magyar kormánynak, leggyakrab- 
ban azon idegen kormányoknak, melyek alkotmányunk 
keretén kívül állottak. (Igaz! Úgy van! a szélső balolda- 
lon) Kimondom nyíltan. (Halljuk! a szélső baloldalon.) 

A helyzet az, hogy nem a magyar állam egységét féltik 
a vármegyétől, hanem a kormány kényelmi igényeit. (Igaz ID 
Úgy van! a szélső baloldalon.) Mert kevesebb fáradság- 
gal jár 87 törvényhatóságot elnyomni, mint valamennyi 
fölött őrködni. Pedig az újabb tapasztalat azt bizonyítja, 
hogy a  Parlamentarizmushoz alkalmazott 1870-iki  vár- 
megye nem sok vizet zavar, sőt igen kényelmes eszköz 
arra, hogy önkormányzati utón cselekedtesse velünk a 
kormány azt, amit nem akarunk. (Igaz! Úgy van! a 
szélső baloldalon.) De hát meg mindig meg van a lehe- 
tőség, hogy életrevaló, vagyonban és erkölcsi érzület- 
ben megerősödött társadalom függetlenül fog élni  ön- 
kormányzati hatáskörének összes jogaival. Ezen  lehető- 
ség reményétől akarják most megfosztani a nemzetet 

Madarász József: Nem hagyjuk ám! 

Bartha Miklós: És nincs kétség benne, hogy ezen 
célból jól ki van gondolva az előttünk fekvő javaslat. 
Hiába fog a magyar társadalom erkölcsben és vagyon- 
ban megszilárdulni, mert azon tudat, hogy a mindenható 
és felelősség nélkül való kerületi főnökkel szemben nem 
lehet kilátása gyakorlati sikerhez, oda vezeti a társadal- 
mat, hogy lemond olyan hatalom gyakorlásáról, mely csak 
üres ceremónia. (Igaz! Úgy van! a szélső baloldalon.) 

Beismerem, hogy a vármegyei intézmény ellen agy 
a sajtóban, mint egyeseknél erős áramlat észlelhető; de 
ha kutatom ezen jelenség okát, úgy azt nem magában az: 
intézményben találom föl, hanem azon  visszaélésekben, 
melyeket a hatalom ezen intézmény keretében önmagá- 
nak megenged. A törvény a választási elvet az önkor- 
mányzat lényeges részének mondja. De mivel divatba hoz- 
ták a  candidationalis eljárást egy törvényesnek látszó 
hypokrisissel akként foganatba venni, (Úgy van! a szélső 
baloldalon.) hogy a főispánok tetszés, izlés és szeszély 
szerint  excommunicálják még a hivatott egyéneket is: 
(Igaz! Úgy van! a bal- és szélső baloldalon.) azóta a vár- 
megyében manapság választott tisztviselő nincs; annyira 
nincs, hogy én nem értem azt a kívánságot, hogy a kine- 

vezési rendszerrel javítsunk a közigazgatáson, mert 
tényleg úgy áll a dolog, hogy akiket választott tisztvise- 
lőknek szoktak nevezni, azok nem egyebek, mint a köz- 
ponti hatalomnak igen gyakran kierőszakolt  közegei. 
(Igaz! Úgy van! a szélső baloldalon.) Azon körülmény, 
hogy az idők szükségletéhez képest a vármegyétől elvé- 
tetett a követküldés és az utasítás joga, később pedig 
az igazságszolgáltatás, súlyos érvágást képez, mely a 
vármegyei organizmust nagymennyiségű életnedvtől  fosz- 
lottá meg. Ha a ministerelnök úr valódi barátja volna, 
úgy miként azt beszédeiben és irataiban hangoztatta, a 
vármegyei  institutióknak, könnyű alkalma lett volna e 
vérveszteséget részben legalább kipótolni az által, ha a 
felsőház rendezésénél súlyt fektet a vármegyék képvise- 
letére. Nem tette meg; ellenkezőleg minden alkalmat meg- 
ragadott, hogy a vérveszteségtől ellankadt test képtelenné 
váljék új erők gyűjtésére. (Úgy van! a bal- és szélső bal- 
oldalon.) Midőn aztán a cselekvő képességben megbéní- 
tott vármegye meddő az alkotásban és lomha az igazga- 
tásban, vagy midőn a közigazgatás körül visszaélés mu- 
tatkozik: akkor rátámadnak a megkötözött kezű  várme- 
gyére és senkinek sem jut eszébe azt a központi hatalmat 
tenni felelőssé, mely  octroyait tisztviselőkkel kormányoz. 
(Úgy van! a bal- és szélső baloldalon.) 

A kormány ugylátszik még azzal a hatalommal sin- 
csen megelégedve, melyet számára az 1870. évi XLII. 
törvénycikk megjelöl, pedig egyetlen esetről sincs tudo- 
másom, hogy a kormány a maga akaratát akadálytalanul 
Jie érvényesítette volna. A kormánynak még az a parányi 
önállóság is sok, mely nagyritkán egy-egy vármegyei 
tisztviselőben mutatkozik. Mintha az országnak nem 
tisztviselőkre, hanem  cselédekre volna szüksége, (Úgy 
van! a szélső baloldalon.) az előttünk fekvő javaslat kiöli 
az önbecsérzetet mindazokból, kiknek az lesz a szeren- 
csétlenségük, hogy a vármegyékben szolgáljanak. Ha egy 
iszonyainkkal nem ismeretes ember átolvassa a javasla- 
tot s annak eltéréseit összehasonlítja az 1870. évi  XLII. 

törvénycikkel, bizonyára nem találja meg azon szakaszo- 
kat, melyek az  administrate javítását célozzák, hanem 
kétségkívül arra a gondolatra jön, hogy a közbeeső 15 
év alatt hazánkban egy forradalom pusztított, melynek 
élén a vármegyei tisztviselők állottak. Mert ehhez fog- 
ható reakcionárius törvényjavaslat csak forradalmak leve- 
rése után szokott a kormánynak eszébe jutni. (Úgy van! 
a bal- és szélső baloldalon.) Úgy és akként vannak a 
tisztviselők . fegyelmezve, mintha mindnyájan a nihilisták 
gyanújában állanának. (Úgy van! a szélső baloldalon. 
Derültség.) Ez pedig nem vezethet a közigazgatás javítá- 
sához, aminthogy a disciplina sohasem pótolja az odaadó 
kötelességérzetet. (Úgy van! a bal- és szélső baloldalon.) 
Közigazgatásunknak kétségkívül jelentékeny hiányai  van- 
nak, s ezek között legsúlyosabb az, hogy nincsen általa 
eléggé garantirozva a személy, a vagyon és a szabadság. 
Már most e javaslat megfosztja a vármegyéket a politikai 
szereptől,  bureaucratákká teszi a tisztviselőket, rendőri 
hatalmat és nyugdíjat ad a kerületi főnöknek s velünk azt 
akarják elhitetni, hogy ezáltal megjavították a  közigaz- 
gatást. (Úgy van! Úgy van! a bal- és szélső baloldalon.) 
E szavakkal való játékot látva, nem tudom elfojtani azt 
a véleményt, hogy e javaslatot nem a közszükség hozta 
létre, hanem a kormány féktelen hatalmi vágya, melyet 
a jelenlegi parlament ellensúlyozni erőtelen. (Úgy van! 
Úgy van! a bal- és szélső baloldalon.) 

Nem javítani fog e javaslat a közigazgatáson, hanem 
rontani. . Méltóztassanak megfontolni, hogy a főispán 
együtt bukik a kormánynyal, tehát pártközeg. Nincs ki- 
fogásom ellene. De méltóztassanak azt is megfontolni, 
hogy ez a pártközeg vizsgálni, áthelyezni, kinevezni és 
elmozdítani fogja a tisztviselőket, beletekint a hivatalos 
iratokba, utasításokat ad, rendelkezik és intézkedik, tehát 
a legnagyobb mértékben administrai. Mivel ezen  admi- 
nistráló  pártközegnek állása a kormány sorsához van 
kötve, önként következik, hogy az administrátió működé- 
sének a súlypontja korteskedés lesz. (Élénk tetszés a szélső 

baloldalon.) Ezen körülmény  mathematikai bizonyosság- 
gal vezet el a pártadministrátió veszélyéhez. Mindenki- 
nek igaza lesz, aki a kormánypárthoz tartozik, senkinek 
sem lesz igaza, aki az ellenzékhez tartozik; el lesz némítva 
minden ellenvélemény; szent lesz a békesség, mert min- 
den érdek a kormány karjai között keres megoldást. 
Mindez jól ki van gondolva. Csak arra nem gondoltak, 
hogy mi lesz majd az elégületlenekkel, a  hajthatatla- 
nokkal? Csak azt nem fontolták meg, hogy vajjon van-e 
arra szükségünk, hogy a nemzetiségi aknákat szaporítsuk 
a szabadság keresők aknáival? 

T. ház! Igyekeztem bebizonyítani, hogy e javaslat 
a legmerevebb központosításra vezet, hogy a központo- 
sítás sem az állam erejét nem fokozza, sem a közigazga- 
tást nem javítja és hogy az önkormányzat megsemmisí- 
tésével a szabadság legbecsesebb intézménye semmisül 
meg. Hallottam, hogy nem eltörölni akarják az önkor- 
mányzatot, csak módosítani az időkhöz és viszonyokhoz. 
(Halljuk! Halljuk!) így módosították a művészet sötét kor- 
szakában a pápák a görög-római építészet remekeit, mi- 
dőn a basilikák és  diadalkapuk khorintusi oszlopának 
márványából silány épületekhez meszet égettek. Az anyag 
—  vegytani értelemben - persze megmaradt a vakolat 
porában. Ily módosított alakban marad meg e javaslat 
elfogadása után — a magyar alkotmányos élet klassicus 
alkotása, a helyhatósági önkormányzat is — a vármegye- 
ház porában, hogy legyen mit megtapodjon a kerületi 
főnök cipője. (Élénk tetszés és helyeslés a bal- és szélső 
baloldalon.) 

A javaslatot nem szavazom meg (Élénk éljenzés a 
szélső baloldalon.) s ajánlom helyette határozati javasla- 
tomat a t. ház kegyeibe. (Hosszantartó helyeslés és 
éljenzés a szélső baloldalon.) 

Határozati javaslat. 


Hazánkban a történelmi fejlődés a közigazgatási jo- 
gok és kötelességek teljesítésénél az önkormányzati elvet 
juttatta érvényre. Ezen elv alkalmazásában rejlik az egyéni 
szabadság egyik kiváló biztosítéka, a polgárok  közte- 
vékenységének legerősebb rugója, a polgári jogok gya- 
korlásának nélkülözhetetlen iskolája, a hatalmi  visszaélé- 
sek megakadályozásának, vagy orvoslásának hatályos esz- 
köze és a közigazgatási eljárás jóságának, egyszerűségé- 
nek és olcsóságának a kulcsa. 

A közigazgatási önkormányzat hatáskörét legrészle- 
tesebben az 1870: XLII. t-c. írta körül. Oly alapot terem- 
tett e törvénycikkel a törvényhozás, mely a központi ha- 
talom országos értékű akaratának akadálytalan érvénye- 
sülését nemcsak egész mértékben biztosította, hanem a 
közigazgatás és közszabadság érzékeny kárával még ille- 
téktelen, az önkormányzati elvekkel össze nem férő be- 
avatkozásokra is alkalmat nyújtott. 

Joggal elvárhatta volna tehát hazánk közérdeke, hogy 
a kormány a 192. számú törvényjavaslattal az 1870. évi 
XLÍI. t.-c.-et az önkormányzati elv érdekében a tapasz- 
talt hiányokhoz képest, a gyakorlati élet igényei szerint 
javítani fogja. 

De miután a 192. számú javaslat úgy egészében, 
mint különösen a 9., 46., 48., 49., 57., 61., 68, 71., 
73., 80., 82. és 86. szakaszaiban a központi hatalomnak 
oly mérvű kiterjesztését állapítja meg, mely következ- 
ményeiben egyfelől az önkormányzati jogoknak  nem- 
csak bénítását, hanem megsemmisülését, másfelől a hata- 
lom tűrhetetlen önkényét s ekként alkotmányos szabad- 
ságunk sarkalatos elveinek fölforgatását vonja maga után; 

miután a javaslat egyetlen pontja sem célozza a köz- 
igazgatás javítását, de a főispánoknak szánt hatalmi és 
intézkedési kör által a pártadministrátiónak minden veszé- 
lyét megteremti; 


73 


mindezeknél fogva, miután a javaslat még csak az 
1870: XLII. t.-c. javítását sem célozza, sőt az önkormány- 
zati közigazgatás szempontjából még ahhoz képest is 
valóságos visszaesést jelent: 

mondja ki a t. ház, hogy a 192. számú törvényjavas- 
latot leveszi a napirendről s utasítja a kormányt olyan 
javaslat előterjesztésére, mely az 1848-iki törvényhozás 
szelleméhez képest, a központi hatalmat és annak köze- 
geit csak az önkormányzati élettel megférő és az állami 
kormányzat szempontjából szükséges ellenőrzési és fel- 
ügyeleti hatáskörre szorítja és amely a kijelölési eljárás 
szabatos körülírásával a tisztviselők szabad választásának 
elvét, megfelelő képesítés mellett, egész mértékben biz- 
tosítja. Kelt Budapesten, 1886. évi március hó 1-én. Bartha 
Miklós, Irányi Dániel, Helfy Ignác, Szederkényi Nándor, 
Justh Gyula, Lükő Géza, Kiss Albert, Isaák Dezső, 
Gál Péter, Ferenczy Miklós, Unger Alajos, Olay Lajos, 
Joruszek Sándor, Csanády Sándor, Petrich Ferenc, Enyedy 
Lukács, Orbán Balázs, Tulok Benő, Kürthy Sándor, Miklós 
György, Tors Kálmán, Mocsáry Lajos. v 


1886. március hó 15. 


Bartha Miklós: Én is azon kezdem, t. ház, amivel 
az előadó úr kezdette. (Halljuk! Halljuk! Nekem is az 
a felfogásom, hogy a lezajlott vita, mely némely részé- 
ben történelmi magaslatra emelkedett, akkora anyagbősé- 
get nyújt nekem, aki politikai barátaim nézeteinek 
vagyok igen szerény magyarázója, hogy azzal — beszé- 
dem keretében — megküzdeni sem nem tudok, sem nem 
akarok. (Halljuk! Halljuk!) Én egész általánosságban óhaj- 
tok beszélni azon benyomásról, melyet bennem a vita 
keltett. (Halljuk!) 

Benyomásom az, hogy az önkormányzatnak sokkal 
több híve van e házban, mint az előttünk fekvő javas- 
ainak. Voltak, akik úgy az állami, mint a helyhatósági 


74 


igazgatást . kinevezett tisztviselőkkel óhajtják  elláttatni; 
voltak, akik élethossziglan óhajtják a tisztviselőket válasz- 
tatni; voltak, akik csak a jurisdictiot gyakorló tisztviselőt 
óhajtják kineveztetni; vannak, akik elfogadják a javasla- 
tot, azonban hívei a választási rendszernek; vannak, akik 
szintén elfogadják a javaslatot, azonban a kinevezési rend- 
szer hívei, egy szóval a tisztviselők alkalmazási módjáról 
a legellentétesebb nyilatkozatokat hallottunk, de számba- 
vehető nyilatkozat az iránt nem történt, hogy valaki a 
központosítást óhajtaná abban a merev formában s azok- 
kal a szabadságfojtó következményekkel, amelyekkel azt 
báró Bach Sándor az 50-es években megalkotta volt. 
Bátran és örömmel constatálhatom tehát, hogy az önkor- 
mányzat hívei nagy többségben vannak e ház kebelében. 
Hanem ha azután arról van szó, hogy az önkormány- 
zat kerete, hatásköre és foganatbavétele miként írassék 
körül, akkor az eltérés igen nagynak mutatkozik. E tekin- 
tetben rólunk az igen t. előadó úr azt mondja, hogy fel- 
fogásunk nem egyezik meg az 1848-iki törvényhozás szelle- 
mével. Hát én megmondom a t. előadó úrnak, mi e tekin- 
tetben a mi felfogásunk. Mi itt e padokon úgy fogjuk 
fel, hogy a történelmi fejlődés, a nemzet értelmi fölfogása, 
a közszükségletek parancsszava és a szabadsághoz való 
hagyományos ragaszkodás megalkotta a vármegyei intéz- 
ményt választott tisztviselőkkel, politikai jogkörrel, cse- 
lekvési, intézkedési és fegyelmezési hatáskörrel a központi 
kormány felügyelete és ellenőrzése alatt. Mi a közéletnek 
ezen szervét alkalmasnak tartjuk úgy a helyi, mint a reá- 
bízott országos igazgatási f unctiók teljesítésére; alkalmas- 
nak tartjuk, hogy a közélet szükségei által a helyi fel- 
fogás és a helyi viszonyokhoz képest a legegyszerűbb 
és a legtermészetesebb módon nyerjenek kielégítést; alkal- 
masnak tartjuk, hogy szervezeténél fogva mindig és min- 
den időben be tudjon illeszkedni a változott és folyton 
változó viszonyokba, (Úgy van! a szélső balon.) s hogy 
benne mindig megújuló erőforrást találjanak a nagy 

állami feladatok. Ennélfogva mi ragaszkodunk az önkor- 
mányzat ezen történelmileg fejlett keretéhez. 

Szeretném, hogy az előadó úr megmagyarázta volna 
nekünk, hogy e felfogás miért és miben ellenkezik az 
1848-iki törvényhozás szellemével. Nem magyarázta meg. 
Én nem vitatom a kérdést, hanem felhozok valamit. Az 
1848-iki nagy időknek él még egy nagy tanúja. (Éljen 
a szélső baloldalon.) Az ő nevéhez van fűzve az 1848-iki 
alkotás egész nagyságában. (Igaz! a"szélső baloldalon.) 
Méltóztassék e nagy férfiút, Kossuth Lajost (Éljenzés a 
szélső baloldalon.) megkérdezni, méltóztassék iratait  elol- 
vasni, hogy ő, ki az 1848-iki törvényhozás szelleméhez 
csak ért valamit, minő felfogásban van a vármegyei 
intézményről? 

A háznak egy másik pártja szintén hangsúlyozza az 
önkormányzatot; többet kivan, mint amennyit a javas- 
lat nyújt, de kevesebbet, mint amit mi óhajtunk. E párt 
kiváló szónokai megegyeznek abban, hogy a közigazga- 
tás kinevezett tisztviselőkkel foganatosíttassék, de nincse- 
nek egy véleményben az önkormányzat keretére nézve. 
Némelyek az önálló törvényhatóságokban megtalálják az 
önkormányzat keretét, mások ijesztő vonásokban rajzol- 
ják a rettenetes vármegye képét s nem tartják szükséges- 
nek az iránt a ház megnyugtatását, hogy önkormányzati 
elméleteiket  voltaképen minő talajon kívánják  meggyöke- 
reztetni. Mindamellett tény, hogy ezen tiszteletreméltó párt 
önkormányzatot akar választott tisztviselőkkel és a köz- 
szabadságnak szolgálati pragmaticában és a  közigazga- 
tási bíróságokban rejlő biztosítékaival. Végre a kormány- 
párt szónokai szintén önkormányzatot akarnak s a tévedés 
csak abban van, hogy az, amit megszavazni fognak, nem 
önkormányzat, hanem önkény. 

Nem bocsátkozom annak taglalásába, hogy minő 
csorbát szenved a magyar önkormányzat a kinevezési 
rendszer által. Én elismerem, hogy az önkormányzat 
nemcsak a tisztvieslők választásában áll, de szintén kérem 
elismerni, hogy nálunk a választási elv egyik lényeges 

alkatrészét képezi az önkormányzatnak. Másutt nem így 
van; de én nem megyek idegen földre minták után, 
addig amíg saját jogfejlődésünk jó mintát szolgáltat. El- 
mélet helyett nézem a gyakorlatot. A gyakorlat pedig azt 
bizonyítja, hogy úgy a választási, mint a kinevezési rend- 
szer mellett vannak jó és rossz tisztviselők s ha akár a 
fegyelmi büntetések, akár a defraudátiók számát vesszük, 
úgy találjuk, hogy-a mérleg egyenlő számarányokat mutat. 

Nézetem szerint, ha a választás és kinevezés elveit 
vesszük vizsgálat alá, igazságosan csak úgy járhatunk el, 
ha nem fogjuk rá a kormányra, hogy az mindentudó és 
csalhatatlan, hanem beismerjük, hogy a kormánynál sin- 
csen kizárva a tévedés s viszont a választóközönségre 
sem fogjuk rá, hogy azt kizárólag gonosz szenvedélyek 
vezérlik, ami miatt teljesen képtelen saját komoly érde- 
keinek felismerésére. Én veszem az embert olyannak, 
amilyen. Sem a választó közönséget nem tekintem ideális 
jónak, sem a kormányt nem nézem megrögzött gonosz- 
tevőnek. Én fölteszem, hogy hatalmi befolyás nélkül a 
vátasztóközönség többsége a szokásos korteskedés utján 
megválasztott egy törvényesen képesített tisztviselőt és 
fölteszem, hogy a kormány szintén a gualificátió szemmel 
tartása "mellett jóhiszemüleg kinevezett egy tisztviselőt. 
Mit fogunk tapasztalni, ha e két egyént szembe állítjuk? 

Azt, hogy a választott tisztviselő hatalmát a közbizo- 
dalomból merítette, tehát intézkedéseinél mindig számit- 
hat a közönség támogatására és segélyére; ismeri a nép 
természetét és helyi viszonyukat s így eljárását azokhoz 
tudja alkalmazni; (Igaz! Úgy van! a szélső baloldalon.) 
integráns része a  törvényhatóságnak tehát felfogásban 
megegyezik azon vidék traditióival, szokásaival és érdek- 
körével; érzi és alatta áll a felelősség azon erkölcsi 
részének is, melyet ránézve a gyermekkor emlékei a csa- 
ládi összeköttetések és a személyes ismeretség hálózata 
állapított meg. (Igaz! Úgy van! a szélső baloldalon.) Egy- 
szóval otthon van, ott vert gyökeret s  megfogamzik 
benne a localpatriotismusnak az a neme, mely tettre sar- 

kalja vármegyéje érdekében s nemes ambitiókat érlel lel- 
kében. Ezek a választott tisztviselő előnyei. 

Ezzel szemben hogyan állunk a kinevezett tisztvise- 
lőkkel? A kormánynak nincsen módjában megismerni a 
folyamodónak társadalmi értékét, erkölcsi becsét és haza- 
fias érzelmét, ha csak nem akarjuk a főispán informá- 
tióját és rokonszenves hajlamait dogmaticus igazsággá 
emelni; a kormány kénytelen vármegyeileg idegen ele- 
meket is alkalmazni, kiknek eljárása lépten-nyomon lélek- 
tanilag könnyen kimagyarázható idegenkedésbe ütközik; 
a vármegye közönsége nem tekinti a kinevezett tisztvise- 
lőt a magáénak, bizalmatlansággal fogadja a legtöbb 
intézkedést, akadályokat gördít elébe s ekként közönség 
és tisztviselő között megbomlik az a harmónia, mely a 
közigazgatás jóságának egyik alapfeltétele. A kinevezett 
tisztviselő egyedül él, otthona az iroda, támasza a holt 
betű, főkötelessége az engedelmesség, buzgalommal alkal- 
mazza a törvényt, a rendeleteket és tölti ki a rubrikáit, 
de nem tud alkalmazkodni az élethez, nem tud simulni az 
emberekhez s a legtöbb esetben félreismeri a helyi viszo- 
nyokat; felelősségét csak a paragraphusokban keresi, me- 
lyekbe nem fog beleütközni, de lépten-nyomon beleütkö- 
zik abba az erkölcsi felelősségbe, melyet a társadalom 
irott törvények nélkül állapított meg, mely elevenen él 
nemzedékről-nemzedékre s amely ítélet nélkül büntet és 
megkérdezés nélkül jutalmaz. 

Egyszóval a választási urnából kikerül egy tisztikar, 
mely vér a közönség véréből s mely az érdeksolidaritás 
hatása alatt szolgálja a közönséget s felelősségének érze- 
tében hajtja végre a kormány rendeleteit; a kinevezési 
rendszerből pedig kikerül egy hivatalnoki kaszt, mely: 
a közönséggel szemben nem ismer semmi kötelezettsé- 
get s mely úrnak tekinti magát a polgárok fölött, hogy 
emberi méltóságát a kormány iránt tanúsított vak enge- 
delmesség fejében ekként némileg kárpótolja. 

Éles rajzot hallottunk, t. ház, a választási eljárás un- 
dorító voltáról. A példa bizonyára nem Zólyommegyéből; 

volt véve, hanem-onnan, hol a közszellem sajnálatosan 
meg van mérgezve. De ha mi a törvény alkotóinál min- 
den képzelhető rosszat fölteszünk az emberekről, ha senki- 
ben sem bízunk, csak a hatalomban, akkor azon kell kez- 
denünk, hogy egyáltalában ne alkossunk törvényt. Bízzuk 
az egész ügyet a hatalomra, szavazzuk meg egyszersmin- 
denkorra az adót és a katonát és lássunk háladatosabb 
munka után, mint amilyen a törvényhozás. Hiszen ha én 
is csak a sötét oldalát látnám az embereknek és az intéz- 
ményeknek, nem volna nehéz arról a szánalomra méltó 
mozgósításról, mely egy megürült bírói állomás  betölté- 
sénél észlelhető, csömörletes képet festeni. De én a job- 
bik esetet veszem és ez az, hogy alkalmas és jellemes 
egyéneket igen sokszor fölkeres a közbizalom 3 köszönet- 
tel veszi, ha szolgálatot vállal, ez nem unicum a választá- 
soknál, hanem a kinevezési rendszernél egyetlen eset 
sem képzelhető, hogy egy nem országos jelentőségű hiva- 
tal betöltésénél folyamodás, utánjárás és információk nél- 
kül a kormány fölkerestetne és alkalmazna valakit. (Úgy 
van! a szélső baloldalon. És ha undorodunk a választás- 
sal járó votumszerzéstől, bizony nem kevésbé undorító és 
erkölcsileg minden esetre hátrányosabb a kinevezéssel 
járó servilismus. (Igaz! Úgy van! a szélső baloldalon.) 

Egy másik benyomásom, miről t. háznak beszámolni 
akarok (Halljuk!) az volt, hogy e vita folyamában a kor- 
mánypárt szónokainál a logica törvényei minden hatályu- 
kat vesztve, a  legkíméletlenebb vereséget szenvedték. 
Csak egyetlen szónokot volt alkalmunk hallani, aki a javas- 
latot azért pártolja, mivel helyesli; ezenkívül egy mási- 
kat, aki azért szavazta meg, mivel az én határozati 
javaslatomban következetességet, a gróf Apponyi és Hor- 
váth Lajos képviselő urak beszédeiben pedig kifogásolni 
valót lát. A többi szónok vagy a centralisátió hívének 
vallotta magát, amit itt nem lát megvalósulva, vagy a 
kinevezési rendszer hívének, amit szintén nem lát meg- 
valósítva, vagy a választási rendszer hívének, amit a 80. 
és —— 82. szakaszokra való tekintetből  — szintén nem láthat 

megvalósítva. Hanem azért megszavazzák a javaslatot 
(Derültség és tetszés a szélső baloldalon.) Beszéltek ön- 
kormányzatról, szabadságról, állami  megizmosodásról és 
megszavazzák azt a javaslatot, mely elkobozza az önkor- 
mányzati jogokat, sanctionalja a főispáni önkényt. (Úgy 
van! a szélső baloldalon.) s állami testünkbe a pártad- 
ministrátió  vérmérgeződését oltja be. (Helyeslés a szélső 
baloldalon.) Szeretném, ha a logical rend e feltűnő Zava- 
rát a fogalmak  összetévesztésének róhatnám föl, mert 
akkor remélhető volna, hogy az enyémnél tartalmasabb 
argumentátió segít a helyzeten. (Tetszés a szélső balol- 
dalon.) De a baj abban fenekük, hogy az argumentation 
nak nincsen hatása s a meggyőződésnek nincsen kötelezett- 
sége. (Igaz! Úgy van! a szélső baloldalon.) Abban van 
a baj, hogy nálunk immár a szabadság ügye is párttekin- 
teteknek van kiszolgáltatva. (Igaz! a szélső baloldalon.) Az 
ellenzék felhozta és megbizonyította, hogy a főispáni om- 
nipotentia  összezsugorítja a közéletet; rámutatott azon 
veszélyre, mely az egyéni és közszabadságra háramlik, 
midőn a hatalmat nem gualificált és nem felelős egyén 
kapja kézhez és a kormánypárt szónokai meg sem kisér- 
tették e súlyos argumentumokat megcáfolni. Mit bizo- 
nyít ez, t. ház? Azt, hogy törvényhozási életünk leg- 
nagyobb szerencsétlensége abban rejlik, hogy minden köz- 
kérdést pártérdek dominál. (Igaz! Úgy van! a szélső bal- 
oldalon.) Az önkormányzatnak, a szabadságnak, a közigaz- 
gatásnak nagy és maradandó érdekeit fölváltottuk a pár- 
toskodási fogások apró pénzére. (Élénk tetszés a szélső 
baloldalon.) 

Meg vagyok győződve, hogy ha ezen reactionárius 
javaslat, a cluboktól függetlenül az osztályok tanácsko- 
zásain keresztül kerül a ház asztalára, nem nyeri vala meg 
a többséget. Meg vagyok győződve, hogyha e ház több- 
ségét nem dominálná a pártszempont, nem hagyná figyel- 
őn kívül amaz igazságot, hogy azon törvényhozások, 
melyek az emberiség haladásában, mint irányjelzők tették 
agukat halhatatlanokká, nem a hatalom előtt egyenget- 

ték az utat, hanem sorompókat emeltek a szabadság védel- 
mére és biztosítására. (Élénk helyeslés a szélső balolda- 
lon.) A hatalmat sohasem szükség, t. ház, félteni, mert a 
legszűkebb közjogi korlátok között is mindig elég lele- 
ményes önmagát érvényesíteni. Méltóztassanak még ide- 
venni, hogy az európai civilisatió a közlekedési eszkö- 
zök meglepő fejlesztése által új, természetszerű és igen 
hatályos eszközöket juttatott a hatalom kezébe, hogy ma- 
gát könnyen és gyorsan érvényesítse. E közlekedési esz- 
közök az ország testének megannyi idegszálai, úgy, hogy 
az ország egyetlen zugában sem történhetik fontosabb 
esemény, hogy az néhány óra alatt a központban érez- 
hető ne legyen. Mindez azt bizonyítja, hogy a kormány- 
nak tényleg kezében vannak azon hatalmi eszközök, me- 
lyekre az ország érdekében szükség van s ha mi e ház- 
ban mégis arról gondoskodunk, hogy a kormány hatal- 
mát még tovább tágítsuk, akkor megfeledkeztünk valódi 
szerepünkről, mert nem az állam, hanem az önkény ere- 
jét növeljük. (Igaz! Úgy van! a szélső baloldalon.) 

És itt befejezhetném beszédemet, ha mint az erdélyi 
részekben megválasztott képviselő nem volnék provocálva 
néhány — megjegyzésre. — (Halljuk! Halljuk!)  Mondatott, 
hogy Magyarországon 37 vármegyében van a nemzetisé- 
geknek többsége s önként merült fel a kérdés, mely 
ugyan nem intéztetett itt e házban egyenesen hozzám, 
hogy egy erdélyi ember miként értheti félre e  viszo- 
nyokat? 

Hát én, mint erdélyi lakos, némileg ismerni vélem a 
nemzetiségi törekvéseket és azoknak horderejét és el- 
merem mondani, hogy annak a fölkapott jelszónak, mintha 
a nemzetiségi bajok orvosszere a kinevezési rendszer 
volna, nincsen belső értéke. (Úgy van! Úgy van! a szélső 
baloldalon.) Tudok egy törvényszéki elnököt, ki a köze- 
lebbi 10 év alatt a székelyföld kebelében ijesztő mérvű 
román propagandát csinált; (Úgy van! Úgy van! a szélső 
baloldalon.) tudok egy másik törvényszéket, hol nagymeny- 
nyiségű birtokrendezési és úrbéri természetű pörök  — van- 

nak folyamatban egyfelől a románok, mint volt jobb- 
ágyok, másfelől a magyarok, mint volt földesurak között. 
E pörök referense román nemzetiségű, a volt úrbéresek 
ügyvédje szintén román nemzetiségű és e körülmény a 
legveszedelmesebb agitátióra nyújt tág tért. (Úgy van! a 
szélső baloldalon.) Tudom azt is, hogy a marosvásárhelyi 
királyi ítélőtáblánál a tanácsok úgy vannak összeállítva, 
hogy a román és szász ajkú bírák majdnem minden tanács- 
ban többségben vannak. (Úgy van! a szélső baloldalon. 
Mozgás.) Hát t. ház, ezek nem választott, hanem kineve- 
Zett tisztviselők. 

37 vármegyében van a nemzetiségi elem többségben! 
Azt kérdezhetném, hogy megszűnik-e a többség, ha kine- 
vezzük a tisztikart? Megszűnik-e az elégületlenség, ha 
elfojtjuk az önkormányzati tevékenységet? De én nem 
ezt kérdezem, mert nem szeretek könnyű szerrel mene- 
külni az argumentumok elől. E helyett utalok a Trucia 
képviselő úr beszédére, mert nézetem szerint ő  positiv 
adatokkal felelt meg a kérdésre. Ő ugyanis felhozta pél- 
dának, erre már az előadó úr is reflectált, Alsó-Fehérme- 
gyét, Hunyad- és Aradmegyét és felhozhatta volna még 
Kisküküllőt,  Nagyküküllőt, Kolozst,  Tordát,  Szolnokdobo- 
kát, Szilágymegyét, hol mindenütt nagy többségben van- 
nak a nemzetiségek, és mégis mindenütt a magyar elem 
dominál úgy politikai, mint közkormányzási és társadalmi 
téren. Ezt a körülményt két factornak köszönhetjük, t. ház. 
Az egyik, az a természetes súly, melylyel a hazafias érzés, 
a vagyon és az intellectuálitás a közéletben bír; a másik 
a vármegyei szerkezet, mely alkalmat nyújt, hogy benne 
és általa a vagyoni helyzet, az intellectuális erő és a 
hazafias tevékenység érvényesíthesse magát. (Úgy van! 
Úgy van! a szélső baloldalon.) Ezért tehát sem annak az 
érvnek nincsen tartalma, hogy 37 vármegyében többsége 
van a nemzetiségeknek, mert a magyar elem alig számba 
vehető kivételek mellett, mindenütt megtartotta domináló 
befolyását; sem a Trucia képviselő úr azon  vádjának, 
mintha a jogegyenlőség nem volna meg, nincsen jogosult- 

sága, mert azt csak nem tehetjük meg az ő hamis elmé- 
lete kedvéért, hogy lemondjunk fajunk államalkotó és 
államfentartó képességeiről s azon természetes előnyök- 
ről, melyeket nekünk a magasabb cultura biztosít. (Helyes- 
lés a szélső baloldalon.) 

T. ház! A tény az, hogy még a nemzetiségi várme- 
gyékben is a magyar elem alkotja kevés kivétellel a köz- 
gyűlés többségét. A felvidéki tót, vagy az erdélyi román 
látja és tudja, hogy az a magyar birtokos megjelenik a 
vármegyén, vitatkozik, küzd, költekezik és dolgozik; látja 
, és tudja, hogy ott közügyekről van szó; ösztönszerűleg 
érzi, hogy amaz ügyekben neki is része van, hogy az ő 
kis parcellájának érdekei azonosak a földesúr holdjának 
érdekeivel s akként ingyenes védelmezőjét és támogató- 
ját látja a magyar földesúrban. (Úgy van! a szélső balol- 
dalon.) így tompítja meg a vármegyei intézmény a nem- 
zetiségi differentiák élét, mert az a nép, mely védelmet 
remélhet a magyar birtokosnál, sohasem lesz fogékony 
és sohasem tárja ki oly könnyen a lelkét a magyarelle- 
nes izgatások előtt. (Úgy van! a szélső baloldalon.) Az 
erdélyi culturegyletet is fölemlítette Trucia képviselő úr. 
Hát én röviden megmondom, hogy miért alakítottuk ezen 
egyletet. (Halljuk! Halljuk!) Évek óta látjuk, hogy a 
románok társadalmilag szervezkednek. (Egy hang a jobb- 
oldalon: Oláhok!) Őket ez a név megnyugtatja és ez a 
törvényes kifejezés. Mondom, évek óta látjuk, t. ház, hogy 
a románok társadalmilag szervezkednek és államellenes 
izgatásoknak hódolnak; s mivel a közszabadság érdeké- 
ben nem akarjuk azt, hogy az állam keze mindenüvé elér- 
jen, segítségül mentünk a magyar államnak, hogy a romá- 
nok hazafiatlan működését a szervezett magyar  társa- 
dalmi hazafias működéssel ellensúlyozhassuk. (Élénk he- 
lyeslés a szélső baloldalon.) Ez az egyik ok. A másik ok 
az, hogy a román nép vezetői naponként mérgezik gonosz 
álomlátásaikkal a szegény nép kedélyét, de az nem jut 
eszükbe, hogy népükben elterjesszék a munkaszeretet és 
a józan felvilágosodást. (Úgy van! Úgy van! a szélső bal- 

oldalon.) Mi tehát meg akarjuk javítani azt, amit e lelki- 
ismeretlen izgatók rontottak, (Élénk helyeslés a szélső bal- 
oldalon.) s ki akarjuk terjeszteni a magyar cultura áldá- 
sait a szegény román népre is. Ez a mi célunk. 

Ezt a célt helytelenítette gróf Andrássy Manó képvi- 
selő úr. Hát én nem vitatkozom vele, mert jól tudom, 
hogy milyen leleményesek az emberek, midőn ürügyet 
keresnek az áldozatkészség "megtagadására. (Élénk  derült- 
ség. Helyeslés és éljenzés a szélső baloldalon.) 

A szőnyegen levő javaslatot nem fogadom el s újból 
ajánlom határozati javaslatomat a  t. ház figyelmébe. 
(Hosszantartó helyeslés és éljenzés a szélső baloldalon. 
Felkiáltások: Öt percnyi szünetet kérünk.) 


Belügyi költségvetés. 
1889. december hó 5-én. 


T. képviselőház! A t. belügyminister úr a tegnapi 
beszédében a közigazgatási törvényjavaslatok  előterjesz- 
tését ígérte. Ezen ígéretet Örömmel fogadom s nem 
kívánom levonni ezen ígéret conzeguentiajat abból a 
szempontból, hogy már magában ezen ígéretben mennyi 
vád rejlik a megelőző kormányzattal szemben. (Úgy van! 
a bal és szélső balon.) 

A megígért  törvényjavaslatokhoz  természetszerűleg 
nem szólok, mert tartalmukat nem ismerem, de a bel- 
ügyminister úr azt is megígérte, hogy a közigazgatást 
államosítani fogja és miután ezen igéret beváltása néze- 
tem szerint a megyei rendszer összezsugorodását és élet- 
képtelenné tételét jelenti, erre nézve, — mielőtt ezen 
nyolcadszázados  intézményünkre halálos  fejszecsapás  mé- 
retnék, a t. ház engedelmével bátor leszek azon institutió- 
nak a mivoltával kissé foglalkozni. (Halljuk! Halljuk!) 

Előre kijelentem, hogy részletekbe bocsájtkozni nem 
fogok, mert a mai tárgyalásnak, felfogásom szerint, ez 
nem feladata. (Helyeslés.) Kijelentem továbbá azt, hogy 
nekem a mostani megye, amely úgy szerkezetében, mint 
tartalmában a pártadministrátió révén a párturalom ked- 
véért meg van rontva, amelyben az önkormányzat elő- 
nyei nem jutnak kifejezésre, ellenben a  központosítás- 
nak minden hátránya kifejezésre jut, (Úgy van! Úgy van! 
a szélső baloldalon.) hogy nekem ez a mai megye jelen 

szerkezetében és tartalmában nem ideálom. (Helyeslés a 
szélső baloldalon.) Előttem egy restaurált megye képe 
lebeg, amelyben a főispán hatalma vissza van szorítva a 
maga illetékes felügyeleti és ellenőrzési jogkörébe, (He- 
lyeslés a szélső baloldalon.) egy megye, mely hatáskörét 
kiterjeszti az által, hogy a helyi, közlekedési, tanügyi, 
közgazdasági élet jelentékeny részét is magába öleli; 
(Helyeslés a szélső baloldalon.) egy megye, melynek be- 
folyása van magára a törvényhozásra is azáltal, hogy a 
főrendiház tagjai egy részét ő választja és egy megye, 
melyben úgy a megyei bizottsági tagok, mint a tisztvi- 
selők választása egészen szabadon érvényesül. 

Ilyen megyét kívánok én az állami administrátió han- 
goztatott jelszavával szemben. Összes  institutióink közül 
egyedül a vármegye tisztán magyar alkotás, olyan, ame- 
lyet magyar szükséglethez és magyar viszonyokhoz tör- 
ténetileg alkotott a magyar genius. (Élénk helyeslés 
a szélső baloldalon.) 

Jól tudom, — és ez a nézet már itt a házban is nyert 
kifejezést — hogy van egy tudományos iskola, mely a 
megyét a német Gauból vagy az angol countiból sze- 
reti leszármaztatni; tudom, hogy van egy más iskola is, 
mely a megyei ősi intézmény ősnyomait mára puszta- 
szeri szerződésben megleli, épen úgy, mint a paleontoló- 
gok megtalálják a skandináv szirtek egy-egy platán levél 
lenyomatában délszak virágait. Én a vitához nem szólok. 
Amit én tudok, annyi, hogy a megyének voltak és van- 
nak olyan közjogi és beligazgatási elemei, melyek tudo- 
másom szerint semmi más hasonló intézményben fel nem 
piálhatok és még bizonyosabban tudom azt, hogy ezen 
intézmény 800 éves tapasztalat által egészen a magyar 
jogélethez simult; és én igen nagy súlyt kívánok arra 
fektetni, hogy a vármegye magyar institutió. (Úgy van! 
a szélső baloldalon.) Mert a jogéletnek nézetem szerint 
semmi sem ad akkora biztonságot, mint hogyha a törvé- 
nyek és intézmények a népfelfogás talajában gyökereznek. 
(Úgy van, a szélső baloldalon.) Engedelmességre lehet 

szoktatni a népet katonák, csendőrök és fináncok által is 
(Úgy van! a szélső baloldalon.) de én egy szabad állam 
szabad polgárától nem engedelmességet várok a hatalom 
irányában, hanem tiszteletet a törvények irányában. (Élénk 
helyeslés a szélső baloldalon.) Ez a tisztelet pedig etni- 
kailag csak úgy fejlődhetik ki a polgárok lelkületében, 
hogyha a polgár felfogása és fogalma a jogrendről és a 
szabadságról harmóniában és egyensúlyban van az állam 
idevonatkozó intézkedéseivel és törvényeivel. (Úgy van! 
a szélső baloldalon.) 

Ezen állításomat bátor vagyok egy példával Mus- 
trálni. (Halljuk! Halljuk!) 

A dohány monopólium intézménye hazánkban immár 
40 éves és mi azt tapasztaljuk, hogy a dohányjövedéki 
áthágásban Magyarországon senki sem talál megbélyeg- 
zendő erkölcstelen cselekvényt; (Úgy van! a szélső balol- 
dalon.) pedig a dohányjövedéki kihágás sem egyéb, mint 
másnak tulajdonában való  megrövidítése. Viszont ezzel 
szemben, ha valaki szomszédjától egy láda szivart ellop, 
azt már mindenki megbélyegzendő, erkölcstelen  cselek- 
vénynek tekinti. Ilyen különbség van azon törvények 
hatálya közt, melyek átmentek a nemzet vérébe és azon 
törvények hatálya közt, melyek nem mentek át. 

Már pedig a vármegyei intézmény rég átment a nép 
vérébe annyira, hogy egyetlen hatóságunknak sincs akkora 
tekintélye a nép előtt, mint a vármegyének; annyira 
átment, hogy a vármegyét még a népdal-poesis is felvette 
szárnyaira. És ez természetes, ha meggondoljuk, hogy a 
népélet patriarchális szelleme a vármegyében nyert ható- 
sági kifejezést. A magyar ember természete nem veszi 
be a Beamtert, neki tisztviselőre van szüksége, s annál 
jobb, ha az a tisztviselő egy kis táblabírói colorittal is 
bír, mert a magyar ember szereti a hatósági hivatalos 
ügyeden kívül a vetések állását is megbeszélni a tisztvi- 
selőivel; (Úgy van!) szereti, ha annak a tisztviselőnek 
valahol a közeli pusztán van egy darabka földje is, mert 
abban a polgár — nem egészen méltatlanul — érdektalál- 

kozást lát, (Úgy van! a szélső baloldalon.) ez növeli a nép 
bizalmát a tisztviselők iránt és növeli ragaszkodását azon 
haza iránt, mely őt ilyen hatóságokkal látja el. (Élénk 
helyeslés a szélső baloldalon.) 

Egy ilyen intézményt, mely annyira magyar, hogy az 
erdélyi szászok, midőn helyhatósági intézményeiket vár- 
megyékkel cserélték fel, tele lármázták Németországot 
azon panaszokkal, hogy a magyar Panduren-Wirthschaft 
által "nemzetiségi  existentiájuk meg van támadva; egy 
ilyen intézményt egyik napról a másikra elrontani, hogy 
aztán egyik napról a másik napra eltörüljük, nem sza- 
bad. (Úgy van! a szélső baloldalon.) 

Tudom, hogy a vármegyei intézmény mindig kelle- 
metlen volt azon kormányok szemében, melyek hatalmu- 
kat túl kívánták terjeszteni, (Úgy van! a szélső balolda- 
lon.) de a szabadságszerető és a szabadságra érdemes 
nemzeteknek nem az a feladatuk, hogy a hatalmukat túl- 
terjeszteni . kivánó " kormányoknak  utjokat  egyengessék, 
hanem az, hogy ezen utat a lehetőségig elzárják. (Úgy 
van! Úgy van! a szélső baloldalon.) 

Igaz, hogy a hatalmukat túlterjeszteni kívánó kormá- 
nyok szemében szálka volt a vármegye, de a nép jól meg- 
tudott élni velük és én ezt azon életre való ruganyos- 
ságának tulajdonítom, amelylyel a vármegyék a kor kívá- 
nalmaihoz és szükségleteihez minden időben  alkalmaz- 
kodni tudtak. (Helyeslés a szélső baloldalon.) így köz- 
tudomású, hogy a vármegyei intézmény az Árpádházi kirá- 
lyok alatt sem volt egyéb, mint tisztán katonai várszer- 
kezet, mert azon idők kívánalmainak és szükségleteinek 
ez felelt meg. Később az Anjouk és a vegyes házból szár- 
mazott királyok alatt a vármegyei intézmény a katonai 
várszerkezetből átment a polgári hatósági szerkezetbe, 
mert a katonai feladatokat a behozott banderiális intéz- 
mény teljesítette s mint polgári hatóság azonnal az auto- 
nomics hatáskört kezdte magához vonni és terjeszteni, 
így magához vonta a szolgabírói választás jogkörét, kiket 
tudvalevőleg megelőzőleg a királyok és nádorok nevez- 


88 


tek ki. így szervezni kezdette az önmegadóztatás rend- 
szerét házi szükségleteinek fedezésére. 

Itt közbevetőleg megkívánom jegyezni, különösen 
azok számára, akik kivált a Pester Lloydban (Halljuk! 
Halljuk!) oly gyakran és oly előszeretettel szokták a vár- 
megyét a feudálismus egyik sötét maradványának föltün- 
tetni, (Halljuk! Halljuk! hogy ebben a korszakban a vár- 
megyei gyűléseken nemesek és nem nemesek egyaránt 
résztvettek teljesen egyenlő jogokkal és a házi adónak 
azon részét, mely a tisztviselők és országgyűlési követek 
díjazását volt hivatva fedezni, kizárólag a nemesi rend 
viselte, és pedig viselte egészen 1723-ig, amikor a szatmári 
békekötésnek és sok más egyébnek megjutalmazása ked- 
véért a közteherviselésnek ezen ága is levétetett a ne- 
messég vállairól. 

A XVI. század elején, tehát a Habsburgok trónra- 
lépte — alkalmával, — megváltozott Magyarország közjogi 
helyzete (Igaz! Úgy van! a szélső baloldalon) és a vár- 
megyék  ruganyosságát és  simulékonyságát semmi sem 
bizonyítja jobban, mint épen ez a korszak, midőn a köz- 
jogi helyzet megváltozásával a vármegye is a maga szer- 
vezetét — teljesen megváltoztatta. . Nemcsak — autonomicus 
hatáskörét kezdette kiterjeszteni, hanem közjogi f unctiókat 
is ragadott magához. Az életrevalóság csodálatos szívóssá- 
gát bizonyitotta a nemzet az által, hogy felismervén ama 
helyzetet, mely ama körülményben rejlik, hogy az új 
dynastie egyszersmind más országok felett is uralkodik, 
gondoskodni kivánt a vármegyék hatáskörének kiterjesz- 
tése által a nemzeti védelemről, Magyarország önállósá- 
gának megtámadtatasa esetére. (Igaz! Úgy van! a szélső 
baloldalon.) 

Így a vármegyék mindjárt a XVI. században a 
Habsburgok  trónralépte alkalmával magukhoz kívánták 
ragadni az alispán választási jogot, akiket tudvalevőleg 
megelőzőleg a főispánok nemcsak kineveztek, hanem rész- 
ben fizettek is. Közel félszázadig tartott a vármegyék e 

küzdelme, míg a XVI. század közepén elismertetett a vár- 
megyék alispán választási joga. 

De itt nem állapodtak meg a vármegyék, hanem amily 
mértékben nyilvánult a központi hatalom részéről a be- 
olvasztási és  elnemzetlenítő törekvés, azon mértékben 
terjeszkedtek ők is a maguk hatáskörében. (Igaz! Úgy 
van! a szélső baloldalon.) Minden újabb joggal új fegy- 
vert ragadtak kezükbe a nemzeti jogok  védelmezésére. 
Csodálatos biológiai processus ez, mely csak teljesen élet- 
képes és jövendőt ígérő szervezeteknek a sajátsága. így 
kezdték az országgyűlési követeket választani, miáltal 
szervezett és Zárt testületté, tehát nehezen megközelíthető 
és megtámadható testületté alakították a magyar ország- 
gyűlést, így állapították meg a követutasítási jogot, amely 
által ébrentartották a nemzeti közszellemet; így állapítot- 
ták meg a követvisszahívási jogot, amely által az ellen- 
őrzésnek állandó jogát gyakorolták az országgyűlés fölött. 
És még itt sem állapodtak meg, hanem az aranybullának 
záradékát halványabb és békésebb színben ugyan, de a 
representátionális jog és a wyvis intertiaex gyakorlati alkal- 
mazásával szintén magukhoz ragadták. És ha azt kérdi 
valaki, volt-e szükség a hatáskör ily mérvű kiterjesztésére, 
én azt felelem: meg kell nézni a történelem lapjait, me- 
lyek tele vannak vérnyomokkal és a börtönök emlékeze- 
teivel. (Úgy van! Úgy van! a szélső baloldalon. És ha 
azt kérdezik, volt-e sikere a hatáskör kiterjesztésének, 
azt felelem: hogy Magyarország ma is fennáll és ma is 
magyar. (Élénk helyeslés a szélső baloldalon.) 

A vármegyék nagybecsű szolgálatait leginkább  elis- 
merte és kifejezésre juttatta az 1848-iki törvényhozás, 
midőn a vármegyéket lapidaris nyelven  elkeresztelte az 
alkotmány  védbástyáinak. Tudtommal számbavehető  em- 
ber Magyarországon a vármegyék e becses szolgálatait 
Sem nem kicsinyeli, sem nem tagadja. Az eltérés csak 
abban van, hogy igen sokan ma, minthogy a népképvi- 
seletre fektetett parlamentáris felelős kormányforma ké- 
pezi alkotmányunk súlypontját és minthogy 1867-ben a 

viszály a korona és a nemzet között kiegyenlíttetett, a 
vármegyéknek az alkotmány biztosítására vonatkozó  func- 
tióit feleslegesnek ítélik. 

T. ház! Viszály a nemzet és a korona között már 
sokszor volt és sokszor is kiegyenlíttetett. Az 1723-iki 
országgyűlés, mely bizonyos feltételek mellett a  király- 
választás jogáról lemondott, szintén kiegyezési  ország- 
gyűlés volt, de azért nem tette feleslegessé  Tökölyi 
viszontagságait és Rákóczi bujdosását. Az 1723-iki ország- 
gyűlés szintén kiegyezési országgyűlés volt, de azért 
nem akadályozta meg II. József alkotmány felfüggesztő 
korszakát. Az  1790-91-iki országgyűlés szintén kiegye- 
zési országgyűlés volt, de szintén nem tette feleslegessé 
az 1848-iki alkotásokat. És a közelmúlt évek szomorú 
tapasztalatai mutatják, hogy bizony az 1867-iki kiegye- 
zés sem volt felesleges. (Igaz! Úgy van! a szélső balol- 
dalon.) 

E gyakran ismétlődő viszály és kiegyezés, ha többet 
nem, de azt bizonyítja, hogy a nemzetnek híven kell 
ragaszkodnia az alkotmány legkisebb  biztosítékához: is. 
(Élénk helyeslés és tetszés a szélső baloldalon.) Minthogy 
a vármegyei rendszer az alkotmány egyik legeminensebb 
biztosítékát képezte a múltban, ragaszkodnunk kell hozzá 
a jelenben, a jövőben, ragaszkodnunk kell az 1867-iki 
kiegyezés után is, mert azon közjogi helyzet, melyet a 
kiegyezés megteremtett, nem teszi feleslegessé az  alkot- 
mányos biztosítékokat. (Élénk helyeslés a szélső  bal- 
oldalon.) 

Míg a hadügy, a külügy, a pénzügy tényleg közösek, 
addig fennáll az az esély Magyarországra nézve, hogy 
érdekei idegen érdekeknek eshetnek zsákmányul. Hiszen 
helyzetünk az, hogy a fogyasztási adókon nem tudunk 
változtatni, mert ebbe beleszól más is. Ha a véd- 
erőtörvénynek  legjelentéktelenebb szakaszán, bárcsak  sty- 
iárís módosítást akarnánk tenni, a hiteles szöveget Bécs- 
ből küldik le. (Igaz! Úgy van! a szélső baloldalon.) És, 
ha Horvátországban vagy egyebütt zavargás üt ki, a 
kormánynak nincs annyi hatalma, hogy teljes önállóság- 

gal egy század katonát küldjön oda a zavargás lecsilla- 
pítására. Ilyen a mi suverainitásunk, tisztelt ház! (Igaz! 
Úgy van! a bal- és szélső baloldalon.) 

Ország, mely magát államnak nevezi, hasonló hely- 
zetben nincs a föld kerekén. Nem mehetünk tehát ide- 
gen országba institutiokat, theoriakat kölcsönkérni. (Élénk 
helyeslés a szélső balfelől.) Nekünk alkotmányos biztosi- 
tékckról a magunk szükségletei szerint kell gondoskod- 
nunk. A közjogi helyzet megteremtette az ily biztosítékot 
a vármegyékben. Nekünk a vármegyét fel kell tarta- 
nunk. (Élénk helyeslés a szélső baloldalon.) Semmiféle 
idegen, ideplántált intézmény, neveztessék az autonómiá- 
nak, vagy bárminek, nem lesz képes arra, amire a vár- 
megye képes az alkotmányos harcokban, nem lesz képes 
a közérzületet, a nemzeti szellemet annyira fölébreszteni, 
nem lesz képes harcba vinni mindenkit, nem lesz képes 
kioktatni mindenkit, nem lesz képes arra, hogy a rep- 
raesentátionális jog alkalmazásával apró csatározásokban 
kifárassza az ellenfelet, a központi hatalmat. (Igaz! Úgy 
van! a szélső balfelől.) 

Jól tudom, t. ház, hogy az alkotmányos harcok ide- 
jén is a nemzet főerődje a parlament és a felelős kor- 
mány; de nekünk ép közjogi helyzetünknél fogva kell 
gondoskodnunk, hogyha az alkotmányos harc idején e 
főerőd elbukik — és ez a harc esélyeiben megtörténhe- 
tik, — hogy akkor a nemzeti jogélet és a nemzeti törek- 
vések vonulhassanak vissza az országban szétszórt véd- 
bástyákba, hogy itt a néppel érintkezve, új erőt merít- 
senek a küzdelem folytatására. (Élénk helyeslés a szélső 
baloldalon.) 

De, t. ház, ha nem is volnánk mai közjogi helyze- 
tünknél fogva kapcsolatban más állammal, még akkor is 
szükségünk volna a közszabadság érdekében a vármegyei 
institutióra. (Igaz! Úgy van! a szélső baloldalon.) Én jól 
tudom, t. ház, hogy a monarchiában az emberi elme eddig- 
elé jobb kormányformát, mint aminő a népképviseletié 
fektetett parlamentáris felelős kormányzat, kitalálni nem 
tudott; de azt is tudom, hogy ez a kormányzat sem töké- 

letes, hogy a visszaélés itt sincsen kizárva. (Igaz! Úgy 
van! a szélső baloldalon.) Akadhat egy ministerelnök, ki 
inkább szereti saját hatalmát, mint a választások szabad- 
ságát. (Igaz! Úgy van! a szélső baloldalon.) Akadhat egy 
ministerelnök, ki pártja uralmának érdekeit összetéveszti 
a haza érdekével, (Igaz! Úgy van! a szélső baloldalon.) 
hiszen, ha Beöthy Ákos t. képviselő itt volna, ő ilyesmire 
bizonyára tudna az angol parlament történelméből példát 
felhozni. (Derültség a bal- és szélső balon.) 

Tudna példát felhozni arra, hogy egy  ministerelnök 
miként képes a  parlamentárísmust meghamisítani és e 
tekintetben engedje meg a t. ház, hogy én egy férfiura 
hivatkozzam, kit a végzet arra jelölt meg, hogy hazánk 
sorsára történelmi befolyást gyakoroljon. (Halljuk!  Hall- 
juk!) Ezen férfiú Tisza Kálmán ministerelnök, ki 1865-ben 
a — Parlamentarismus veszélyeiről ezeket irta: (Halljuk! 
Halljuk!) vÁltalános igazság: miszerint a pártok midőn 
hatalomra kerülnek, nem hajlandók soha lemondani azon 
eszközökről, . melyekkel — hatalmukat  terjeszteniük, biztosi- 
taniok lehet. Mint minden hatalom e világon, úgy a par- 
lamentek többsége és a befolyásával alakuló kormány is 
hajlandó megtartani amaz eszközöket, melyekkel  hatal- 
mát terjesztheti, biztosíthatja. Mint minden egyéb hata- 
lomnak, úgy a parlamenti többségnek és a rátámaszkodó 
kormánynak is természetszerű hibája, hogy hatalmának 
mind nagyságát, mind körét terjeszteni és azt örökíteni 
igyekszik... 

Báró Kaas Ivor: De ismerte önmagát! (Derültség 
a bal- és szélső balfelől.) 

Bartha Miklós (olvas): yMinden kormányban, úgy a 
parlamentáris kormányban is meg van a hajlam az elnyo- 
másra (Igaz! Úgy van! a szélső baloldalon.) és itt az 
egyesek, vagy  kiváltságolt testületek  elnyomásánál  iga- 
zolhatóbbról ugyan, de még súlyosabbról, a többségről 
van szó, melyet kijátszani, melytől szabadulni sokkal 
nehezebb.x (Igaz! Úgy van! a szélső baloldalon.) És végre 
a — Parlamentarismus veszélyeiről a következőket mondja: 
yNagyon valószínűtlen ugyan, mert a fejedelemnél, a kor- 

mánynál és a parlament többségénél egyaránt hazafia t- 
lanságot feltételez és abban érdekegységet is tesz fel, 
de bizonyos körülmények közt talán nem lehetetlen, hogy 
a képviselőház tartamának ideje alatt e három tényező 
oly intézkedéseket tegyen, melyek az ország, a nemzet 
érdekeivel ellenkeznek.  (Felkiáltások: Ez a mai rend- 
szer! Igaz! Úgy van! a szélső baloldalon.) 

Azon aggodalmak, t. ház, melyek 1865-ben a minis- 
terelnök úr tollából származtak, ma már prófétia értéké- 
vel bírnak. (Zajos helyeslés a baloldalon.) Azon esetre 
nézve pedig, ha a kormány a képviselőválasztások alkal- 
mával a tisztviselők befolyására támaszkodik és a tisztvi- 
selők befolyását felhasználja, a  ministerelnök úr ekként 
nyilatkozott: 3A választások szabadsága ezáltal teljesen 
megszűnik, az ország legtávolabb részeiben is  elhelyez- 
kedett, mindent a központi kormánytól váró  bureauc- 
raták a vett intés szerint teljes hivatali befolyásukat vetik 
a mérlegbe, ígérnek, fenyegetnek, tetszésök szerint készí- 
tik a választói jegyzékeket, és ha nem is mindig, de leg- 
több esetben és helyen keresztül viszik a kormány 
jelöltjeit. 

Ily módon alapjában hamisittatik meg a parlamenti 
felelős kormány, mert a képviselőház nem lehet a nem- 
zeti közvélemény képviselője, így válik lehetségessé, hogy 
az egyetértő többség és kormány a nemzetre nézetével 
ellenkező törvényeket erőszakoljanak, hogy azt akaratja 
elleni irányban kormányozzák.x 

És a ministerelnök úr szerint is ml- lenne az ily 
választás következménye? Ezt mondja: vlly módon alap- 
jában hamisíttatik meg a parlamenti felelős kormány.x 
(Zajos felkiáltások: Igaz! Úgy van! a szélső baloldalon.) 
yEllenkező törvényeket erőszakolnak a  nemzetre.x (Igaz! 
Úgy van! a szélső balfelől.) Hozzátehette volna, amilyen 
a véderőtörvényjavaslat. (Igaz! Úgy van! a szélső balolda- 
lon. Egy hang a szélső balról: Miért nem éljeneznek most 
a generálisnak?!) 

Ebből, t. ház, amit felolvastam, megítélhető két dolog. 
(Halljuk!) Először az, hogy a ministerelnök úr már 1865- 

ben igen jól tudta, miként lehet a  parlamentárismust 
meghamisítani. (Igaz! Úgy van! Derültség a baloldalon.) 
A másik amit következtetek az, — és ez sokkal fonto- 
sabb s ennek semminemű egyéni célzása sincsen — hogy 
1567. után, illetőleg 1848. után, tehát mióta a mi alkotmá- 
nyunk súlypontja a parlamentre és a felelős kormányra 
nehezedik, minő nagy szükség van arra, hogy a közsza- 
badság a vármegyei rendszer által biztosíttassék. (Élénk 
helyeslés a szélső balon.) 

T. ház! Én magáról az administrátióról szólni nem 
kívánok, legkevésbé kívánok pedig az állami administrá- 
tióról szólni. Erről talán szólhattam volna, ha a belügy- 
minister úr egy kis időt szentel vala ezen történelmi 
fontosságú átalakulásnak; ha legalább annyi időt méltóz- 
tatott volna rá szentelni, mint a trachoma kérdésének: 
így azonban teljes elvi zavar áll elő. (Igaz! Úgy van! a 
szélső baloldalon.) Mert a belügyminister úr egyik mon- 
datában kifejezte azt, hogy ő az autonómia híve, s a má- 
sik mondatában, hogy az  administrátió államosítását 
akarja. Ha akár az egyiket mondotta volna, akár a mási- 
kat: minden ember tisztában volna az iránt, hogy a tör- 
ténelmi fejlődés és a jogélet szempontjából Magyaroszá- 
gon mi tehát az, amit a belügyminister úr akar. De ezen 
nagy történelmi fontosságú átalakulásról a  belügyminis- 
ter úr nem tartotta jónak többet mondani, mind azt, hogy 
híve az autonómiának és hogy az administrátió államosí- 
tását igyekezni fog behozni. 

Hogy miként találja meg az utat e két dolog kiegyen- 
lítésére: azt nem mondta meg; én pedig még csak nem 
is képzelem, felfogni nem tudom. Erről tehát ezúttal 
nem is beszélek. Egyetlenegy megjegyzésem van még 
arra nézve, hogy úgy nekem, mint tudomásom szerint 
annak a pártnak, amelyhez szerencsém van tartozni, az a 
meggyőződésünk, hogy aki állami  administrátiót csinál, 
mielőtt magát az államot megcsinálná: a nemzetet szol- 
gaságba kergeti. (Zajos helyeslés, éljenzés és taps a szélső 
baloldalon.) 


Protestáns egyházak dotátiója. 
1890. november hó 29-én. 


T. képviselőház! (Halljuk!) Irányi Dániel i képviselő- 
társam arra kérte a minister urat és a t. házat, hogy a 
protestáns egyházaknak adandó  dotátiót évről-évre  föl- 
emelni méltóztassék. Ezen kérelem támogatására van sSze- 
rencsém nekem is felszólalni. Egynéhány adattal óhajtom 
a t. ház előtt megvilágítani nem az egész protestáns egy- 
házak egyetemének helyzetét, hanem amelyik egyházat én 
tüzetesen ismerek: az erdélyi reformált anyaszentegyház 
szükségletei egynémelyikére volnék bátor a t. ház, figyel- 
mét felhívni. (Halljuk!) 

Nem szükséges a t. ház türelmét azzal fárasztanom, 
hogy reámutassak, minő nemzeti  culturális feladatokat 
teljesít . Erdélyben a reformált anyaszentegyház és ha 
megemlítem, hogy azon a kis területen hét főgymnásiu- 
m"t, egy tanítóképzőt és egy theológica-akadémiát tart 
fenn, ezzel  culturális hivatását nagy vonásokban már 
megismertettem. De föl kell említenem, hogy az erdélyi 
részekben 1.074 reformált gyülekezet van és a szegény- 
ség miatt kénytelenek voltak ezen gyülekezeteket 561-re 
csoportosítani, mert csak ennyi papot képesek ellátni. 
De a fizetések csekélysége miatt ezen 561 papi állomás 
sincs betöltve, hanem csak 511] és ezen 511 papi állomás- 
ból több, mint 200-nak fizetése 300 frton alól van. Ebben 
a fizetésben benne vannak a rendkívüli jövedelmek, ame- 
lyeket  esketések, temetések és keresztelések alkalmával 

kapnak; benne vannak a naturáliák, az úgynevezett cano- 
nica portiók: földek, melyeknek jövedelme a papi állo- 
máshoz van kötve és benne van azonkívül a kepe; sőt 
ezen fizetések rendszeresen többre vannak felvéve, mint 
amennyit valóságban kitesznek, mert a papi állomások 
betöltése pályázat útján történik;  cathegóriákba vannak 
osztva és ezen cathegóriák, az illető állomások gualificátió- 
hoz vannak kötve és nincsen megengedve annak, aki a 
megfelelő gualificátióval nem bír, hogy az u. n. első vagy 
második osztályú  egyházközségnél  pályázzék, — hanem 
kénytelen a legutolsóra pályázni. így lévén a dolog, min- 
den egyházközség arra ügyel, hogy a pályázati hirdetés- 
ben lehetőleg maximális összegben fejezze ki azokat az 
illetményeket, melyeket az illető lelkész majd kapni fog. 

Ma, t. ház, gőzcséplővel csépelünk; de azért én sze- 
mélyesen láttam református papot, aki nem is napszámos 
segítségével, hanem maga egyedül egy hadaróval verte 
ki, nem azt a búzát, hanem azt a szemetet, amit kepében 
kapott a néptől. 

A tanítók helyzete szintén ilyen. Ha átlagos számí- 
tást teszünk, egy tanítóra esik évenkint 164 Írt fizetés. 
De nem lehet ezt átlagosan számítani. Vannak, akiknek 
fizetése fulrug 200 frtra, sőt 250 frtra; de vannak olyanok 
is igen jelentékeny számmal, akiknek fizetése 50 forinttól 
lefelé 20 forintig száll le. 

Én, t. ház, ezen adatokat az erdélyi reformált anya- 
szentegyház püspökének egyik hivatalos jelentéséből vet- 
tem ki és bátor vagyok a t. ház engedelmével még 
néhány concret adatot ezen állapotok feltüntetésére a 
püspöki jelentésből felolvasni. (Halljuk! Halljuk!)  Min- 
den magyarázat nélkül, egészen kivonatilag kivánom ezt 
tenni, hogy a t. ház figyelme ki ne fáradjon. Az adatok 
így szólnak, különösen az iskolára nézve (olvassa): 

yGezsén nincs iskola; Bagón nincs iskola; M.-Szent- 
királyon nincs iskola; Pókafalván nincs sem iskola, sem 
tanító, sem pap;  B.-Bocsárdon nincs tanító, Krakkón 
nincs tanító; Sz.-Újfaluban az iskola rozzant; Benedeken 

35 református magyar vetkőzött ki nemzetiségéből, mi- 
vel a papi állás betöltetlen; Magyar-Sülyén nincs sem 
iskola, sem tanító, papjának 200 fÍrt a fizetése; M.-Here- 
pén a pap fizetése 190 frt, a tanítóé 97 frt; Hariban a 
református gyermekek nem részesülnek oktatásban; Vin- 
gárd hasonló helyzetben van; Szálteleken sem templom-, 
sem iskolaépület; a mosoni tankötelesekről nincs semmi 
gondoskodás; Nyarádtőn a tanító fizetése 100 frt, tanítói 
lak nincs; M.-Keresztúron hasonló állapot van; Bors, K.- 
Szent-Ivány Kebele, Agárd együttvéve nem képesek isko- 
lát építeni és tanítói állomást szervezni; Názmánfalván 
nincs iskola; M.-Szent-Annán új iskola szükséges; M.- 
Szent-Györgyön sem iskola, sem tanító, sem pap; Vár- 
hegyen a 84 frttal javadalmazott levita nem  alkal- 
mas tanítónak; M.-Rücsön sem iskola, sem tanító; M.- 
Szent-Mártonban sem iskola, sem tanító; Abafáján az 
iskola okritikán alólix; M.-Ercsén nincs sem iskola, sem 
tanító; . Toldalagon az iskola vrozzant, használhatatlan 
viskóc;  M.-Régenben az iskolaépület bírálaton alóli, a 
tanító nem alkalmas tanításra; Sz.-Régenben az iskola 
gyarló és szűk, emiatt idegen ajkú iskolába járnak a 
magyar fiuk; Feketén nádfedelü nyomorult viskó pótolja 
a templomot és iskolát; Sz.-Zsomboron új iskola építése 
szükséges; M.-Borzáson az iskola újítandó és kibővitendő; 
Szépkenyerü-Szent-Márton . iskolája nem tudja a magyar 
fiukat befogadni s a virágzó román iskola emiatt hódit; 
Szt.-Margitán a tanító fizetése 23 frt 65 kr; Alsó-Ilosván 
a díjazás csekélysége miatt üres a papi állás; Pulyonban 
a papi fizetés 200 frt, a tanítóé 28 fÍrt; Kisklodon a tanító 
a saját szűk lakásán tanít évi 57 frtért; Kecseden nincs 
sem iskola, sem tanító; Szelecskén nincs iskola; Némán 
a pap fizetése 95 Írt, persze nincs pap; Ormány és Girol- 
ton sem pap, sem tanító; Szinyén a papi és tanítói lakok 
romban hevernek; Alsó-Tönkön sem iskola, sem tanítói 
lak; Sófalván nincs iskola, emiatt és az elkeresztelések 
miatt a magyarság apad.x 

És itt bátorságot veszek magamnak a t. házat figyel- 

meztetni még egy másik adatra, mely szintén az elke- 
resztelésekre vonatkozik. Kolozsmegye derék főjegyzője 
ezelőtt két évvel összeállította saját vármegyéjének terü- 
letén az elkeresztelések számát és az 260 s egynéhányra 
ment. Megjegyzem, hogy ez  Kolozsmegye mezőségi 
részében történt, ahol laknak kálvinista magyarok is, 
ellátva pappal és tanítóval, amint felolvastam és laknak 
román ajkúak. Amikor tehát ott elkeresztelésről van szó, 
akkor a román lelkész kereszteli el a kálvinista gyer- 
meket. Ott tehát az elkeresztelés nemzeti és nem fele- 
kezeti veszteség. Folytatom, t. ház, az adatok felsorolását. 
yBorzason nincs iskola; M.-Csaholyon új iskola szük- 
séges;  M.-Goroszlón az iskola és tanítói lak szalmás- 
födelü viskó; Érkáváson az iskola kibővítendő; Zálnokon 
az iskolát javítani és bővíteni kell; Lecsméren az isko- 
lát javítani és bővíteni kell; Ilosván az iskolaépület hasz- 
nálhatatlan állapotban van; Czékényben az iskolát javí- 
tani és bővíteni kell; Monon az iskolaépület romlatag; 
Czikón az iskola szalmásfedelű nyomorult viskó; Récsén 
a tanítói lakás és tanterem roskatag; Szeődemeteren a 
csekély javadalom miatt a papi állomás üres; Horváth- 
Petenyén hasonló az állapot — a magyarság apad; Beth- 
len-Szent-Miklóson az iskola romban;  Bernádon sem 
iskola, sem tanító; Boldogfalván 26 közül csak 5 jár 
magyar iskolába, mert a román iskola tandíjmentesen 
tanít, holott a nemzetiségi arányok egyformák;  Maros- 
ludason nincs paplak; Ó-Újfaluban van üres templom és 
üres paplak, mert 200 írtért nem vállalkozik pap; Puszta- 
kamaráson templom és paplak rombadőlt; Mocson sem 
pap, sem tanító, temploma omladék; M.-Légenben nincs 
iskolahelyiség; Gyekán tanító nélkül veszélyben a magyar 
elem; Szaván a templom és paplak rombadőlt; Gyulán, 
H.-Macskáson sem pap, sem iskola, sem tanító, — 300 
református magyar lélek megy itt veszendőbe; Kidén 
nincs pap, mert 229 frtért senki sem vállalkozik, — így 
349 lélek van gondozás nélkül; a m. n. zsombori, kender- 
máli, zutori, dali —— és pusztaszentkirályi híveket egyetlen 

elaggott lelkész gondozza, — iskola nincs; a  kajántói 
iskola szűk és rozzant; az egeresi iskola omlófélben.x 

Ezek, t. ház, a hivatalos adatok s e jelentések, mint 
volt szerencsém mondani, két évvel ezelőtt állíttattak 
össze. Itt megkívánom jegyezni, hogy az illető egyház- 
kerület és a kormány rendkívüli nagy és tevékeny 
buzgalmat fejtenek ki az irányban, hogy ezeken az elszo- 
morító, nyomasztó állapotokon a lehetőségig segítsen. 

Ha ma állítanának össze egy ilyen statisztikát, az 
némileg kedvezőbb színben tüntetné fel a helyzetet, 
amint az ezelőtt két évvel volt, de ez adatokból a t. 
ház mégis méltóztatik belátni, hogy itt oly nagymérvű 
a nyomor, — mert hisz ez már nem szegénység, hanem 
valóságos nyomor, — hogy azon az egyházkormányzat- 
nak lehető legnagyobb buzgalma sem tud segíteni, s itt 
az államnak segítségére feltétlenül szükség van. (Helyes- 
lés a szélső baloldalon.) Szüksége van nem annak a 
felekezetnek, t. ház, hanem annak a nemzetnek, (Helyes- 
lés . a szélső baloldalon.) melynek culturáját e felekezet 
úgy a múltban, mint a jelenben oly nagy mértékben 
képviseli és mozdítja elő. 

Ezek, t. ház, nemcsak annak az egyháznak, hanem 
magának a nemzettestnek igen égető sebei s ezeknek 
sürgős gyógyítására nagy szükség van. (Igaz! Úgy van! 
a szélső baloldalon.) Én, hogy a költségvetés tételei 
meg ne zavartassanak, elfogadom Irányi t. képviselőtár- 
sam javaslatát, bár ha magam tettem volna az indítványt, 
arra kértem volna a minister urat s a házat, hogy a 
ybis dat, gui cito datxk elvénél fogva igyekezzék a lehető 
leghamarább segíteni s már a mostani költségvetésbe 
egy bizonyos tételt — tekintettel az  erdélyrészei refor- 
mátus anyaszentegyház  községeinek szükségleteire, 
fölvenni, de ha ezt a minister úr lehetőnek nem tartja, 
akkor igen melegen pártolom Irányi t. képviselőtársam 
azon határozati javaslatát, hogy legalább már a jövő 
évben kezdessék meg a protestáns egyházak  dotátiójá- 
flak fölemelése. (Helyeslés a szélső baloldalon.) 


Az erdélyrészi magy. közműv. egyesület 
sorsjegykölcsön kérvénye. 
1890. december hó 15-én. 


T. képviselőház!  Tapasztalva a vélemények teljes 
egyhangúságát, nem kívánom a t. ház figyelmét hossza- 
sabban igénybe venni. Lehető rövidséggel fogom indo- 
kolni, hogy az erdélyi közművelődési egylet kérése iga- 
zolt és Horváth Gyula t. képviselőtársam indítványa 
elfogadandó. (Általános helyeslés.) 

Az erdélyi közművelődési egylet úgy céljaiban, mint 
működésében a más ajkú polgártársak által igen gyakran 
félremagyaráztatik és magyar ajkú honfitársaink által 
is igen gyakran félreértetik. (Igaz! Úgy van! a jobb- és 
baloldalon.) 

Ezen egylet működését és célját rendszerint azzal 
vádolják, hogy céljában magyarosítási irányt követ, (Hall- 
juk! Halljuk! hogy működésében agressiv törekvéseket 
táplál. Nem nehéz ezen vádak alaptalanságát kimutatni. 
(Igaz! Úgy van! balfelől.) 

Azok után, amiket Horváth Gyula t. képviselőtársam 
elmondott, ezen vádak alaptalanságáról a t. ház engedel- 
mével, csak néhány szót szólok. (Halljuk! Halljuk!) 

Az erdélyi közművelődési egylet 1885-ben alakult, 
fennáll tehát 5 év óta. Ezen időből 3 évet megalaku- 
lással, . szervezkedéssel, — alapszabályainak, . munkaprogramm- 
jának megállapításával és pénzszerzési agitátióval töltött 
el. Két év óta kezdte meg működését. De akár szabály- 
zatát, akár munkaprogrammját, akár agitátióját, akár mű- 

ködését veszi bárki a legszigorúbb kritika alá, egyetlen 
szót, egyetlen hangot, egyetlen tényt sem képes senki 
kimutatni a fennforgó vádak igazolására.  (Helyeslés.) 
A magyar közművelődési egylet élén álló férfiak kezdet- 
től fogva leszámoltak azzal a ténynyel, hogy Magyaror- 
szágon számos népcsoport van, amely nem magyarnak 
vallja magát és ezen ténynyel akként kívántak és akként 
számoltak le, (Halljuk! Halljuk!) hogy támadólag  fel- 
lépni a faji és nyelvi jelleg ellen annyi volna, mint 
Magyarország  közbékéjét megzavarni. (Úgy van! jobb- 
felől.) Az erdélyi magyar közművelődési egyesület irány- 
adó férfiai mindig úgy gondolkodtak, hogy aki táma- 
dólag lép fel, — amit egy egylet nem is tehet, amit csak 
az államhatalom tehetne, — annak hozzá kellene nyúlni 
az elnyomásnak, az üldözésnek, az  erőszakoskodásnak 
fegyvereihez. — (Helyeslés.) Már pedig Magyarországon 
ezen fegyverhez csak az nyúlhat, aki állami életünk 
talapzatának legerősebb két oszlopát: a jogegyenlőséget 
és — alkotmányos szabadságot előbb romba döntené. 
(Helyeslés.) Úgy gondolkoztak az erdélyi  culturegylet 
irányadó férfiai kezdettől fogva, hogy a népek történe- 
iének, a népek  psychológiájának bizonyítása szerint, a 
nemzetiségből való kivetkőzés, . egyik fajnak másikba 
való olvasztása erőszak utján sohasem sikerült, hogy az 
assimilátió mindig a viszonyoknak, az időnek, az intéz- 
ményeknek morális hatása alatt, észrevétlenül, lassankint 
jött létre. (Helyeslés jobb- és balfelől.) Ha tehát táma- 
dólag léptek volna fel, már csirájában megfojtották volna 
az egyesületet és a több, mint 600 ezer forintnyi vagyon, 
melyet a magyar társadalom  gazdagjainak  filléreiből, 
a magyar társadalom szegényeinek jelentékeny áldozatá- 
ból hozott össze az egylet, soha nem jött volna össze, 
hogyha e veszedelmes, hogyha e helytelen, kalandos 
mezőkre téved az egylet. (Helyeslés.) Nem is volt ez, t. 
ház, soha célja a culturegyletnek. (Élénk helyeslés.) Meg- 
mondom egypár szóval, hogy minő célok lebegtek az 
egylet előtt. (Halljuk! Halljuk!) 

Az Unió-törvény immár 22 éves; e törvény a volt 
Erdély és Magyarország között a politikai egyesülést 
létre hozta, végrehajtotta, ezen politikai egyesülés immár 
teljesnek mondható, de a társadalmi egyesülés még nem 
történt meg. (Halljuk! Halljuk!) Az erdélyrészi romá- 
nok még ma is csak Erdélyt ismerik és tartják hazájuk- 
nak. Ők az Uniót nem egy végleges közjogi megoldás- 
nak tekintik, hanem csak ideiglenes kísérletnek. Egész 
közéletük a külön Erdély számára van berendezve; ők 
egy elkülönített társadalomban élnek külön  aspirálók- 
kal, külön törekvésekkel, külön társadalmi szervekkel, 
egyszóval külön levegőben. (Halljuk! Halljuk!) Más 
nekik a nyelvűk, más az egyházuk, más az iskolájuk, más 
a históriájuk, más a litteraturájuk; még a pénzintézetük 
is más, mint a mienk. (Mozgás.) Mert míg a magyar 
pénzintézetek pénze ép úgy, mint az egész világ pénz- 
intézeteinek a pénze, cosmopoliticus természetű: addig 
az övék - holott ezen pénzintézetekkel már Erdély 
egész területe be van hálózva a nagyobb városoktól a 
kisebb városokig, — határozott román nemzetiségi  carac- 
terrel bír. Ezen elkülönitett társadalmat, annak  külön- 
böző szerveit állandóan és naponkint ápolja, fejleszti és 
félrevezeti a politikai sajtó. (Mozgás.) Ezen politikai 
sajtó, jólehet a koronázás immár 23 éve megtörtént, 
merev következetességgel — emleget osztrák császárt, 
fejedelmet, trónt, koronát, de soha egyetlenegy alkalom- 
mal sem említette még a magyar királyt. (Mozgás.) 

Ezen sajtó hangjára nézve, miután egy politikai bará- 
tom immár két év óta számomra szemelvényeket gyűjt 
belőle, hogy így együttesen valami utón egy alkalom- 
mal felhasználható legyen — és én remélem, hogy alkal- 
mam nyílik ezen szemelvényeket egy alkalommal a ma- 
guk összeségében a magyar igazságügyminister úrnak 
átadni tudomás és miheztartás végett — és miután ezen 
szemelvényekből véletlenül épen tegnap is kaptam egy 
jó adagot, ezen szemelvényekből a román sajtó hangjára 
nézve bátor vagyok három sort felolvasni. (Halljuk! Hall- 

jük!) Egyik lapjuknak 221-ik száma így szól: (Halljuk! 
Halljuk! Olvassa:) xOktóber 6-ika az a nap, amelyen 
negyvenegy év előtt tizenhárom katonaszökevényt (Moz- 
gás) és a forradalmi hordák vezéreit kivégezték. (Élénk 
mozgás. Egy hang a szélső baloldalon: Gyalázat!) 

Nem folytatom tovább. Ez a hangja ennek a sajtó- 
nak. A tartalmára nézve bátor vagyok hosszasabb idézetet 
olvasni fel. (Halljuk! Halljuk! Ugyanazon lapnak 226-ik 
száma így ír: (Olvassa): pA magyar uralom alatt álló 
románok helyzete nem normális helyzet. A magyar kor- 
mány, sajtó és társadalom oda vitték a dolgot, hogy a 
román nép már nem tudja, minő úton-módon  védel- 
mezze érdekeit és juttassa nyilvánosságra jogos elégü- 
letlenségét. Teljesen kizárva a nyilvános élet minden 
teréről és — megfosztva a lehetőségtől, hogy üldözött 
nyelvének és nemzeti intézményeinek védelmére akár 
parlamentáris, akár közigazgatási utón módot találhas- 
son: a Magyarországon élő románoknak csupán nemzeti 
sajtójuk maradt meg, mely ha nem is egészen szabadon, 
de mindig, élénk kifejezést adott a nép igazi érzelmeinek. x 

Méltóztassék csak meghallgatni, hogy ebből minő 
conseguentiákat vonnak le. (Halljuk! Halljuk! Olvassa): 
yAz üldözés ennélfogva e sajtó ellen irányult s hat év óta 
a nemzeti sajtó iróit magyar esküdtszékek elé hurcolják 
és börtönbe vetik. Bizony nem tudjuk, a világ mely 
népe nem vesztené el, ide jutva, meggondoltságát és 
türelmét s szenvedné ug-y, mint a román, az üldöztetést 
és elnyomatást, melyben Szent-István koronája országai- 
nak jelenlegi hatalmasai részesítik. Magyar polgártársaink 
hasonló helyzetben — bár ők akkor is feudális urak vol- 
tak, mi pedig rabok és elnyomottak, — fegyvert ragad- 
tak és fölkeltek a törvényes rend és trón ellen. Igaz, 
leverettek, de mindamellett tizenkilenc év multán akkori 
működésük alapján lettek uraivá a legnagyobb részben 
nem magyarok által lakott országnak. Azt akarják tán 
megmutatni nekünk is: minő utat kell követnünk, hogy 
uraivá legyünk egy országnak és minden lakóinak?x 
(Mozgás minden oldalon.) 

Csatár Zsigmond: Nem volt emiatt sajtóper? 

Bartha Miklós: Nem volt. Ha az ilyesmikért sajtó- 
pert . akarnának indítani, mindennap sajtópert lehetne 
indítani az erdélyi részekben. Ez a sajtó sohasem szűnik 
meg az állandó gyűlölet hangján beszélni mindenről, ami 
magyar és amint az imént is említettem, merev követ- 
kezetességgel hallgatja el olvasói előtt azt, hogy  Ma- 
gyarországon  constitutió van; hogy Magyarország egy- 
általán magyar ország; e sajtó összbirodalomról beszél, 
ez iránt és az osztrák császár iránt való hűségre neveli 
az olvasóit. 

Ez a helyzet az, t. ház, mely létrehozta az erdélyrészi 
magyar közművelődési egyletet és ez a helyzet adta 
meg ezen egyesület célját is. (Helyeslés.) Ezen cél nem 
egyéb, t. ház, mint szervezni az erdélyi magyar társa- 
dalmat és ezen szervezett magyar társadalommal segít- 
ségére menni a magyar állameszmének minden vonalon. 
(Élénk helyeslés.) Nem egyéb tehát ezen cél, mint a 
Magyarországgal politikailag egyesült országrészt  tár- 
sadalmilag és  culturailag is az anyaország kebelére 
vezetni. (Élénk helyeslés.) Ezen cél elérése végett az 
erdélyrészi . közművelődési — egyesület eddigelé szerzett 
magának kétezer alapító tagot, húszezer rendes tagot, 
hetvenezer pártoló tagot; alkotott a központi egyesüle- 
ten kívül tizennyolc megyei választmányt, öt női választ- 
mányt és hatvan fiókot. Ezen szervezet által ébresztette 
fel az erdélyi részekben igen sok helyütt szunnyadó 
magyar hazafiságot. — Ezen szervezetnek működéséről 
igen halvány képet adok a t. háznak, ha megemlékszem 
arról, hogy a központi egyesület postakönyvi száma 
meghaladja évenkint a félmilliót. Ezen szervezet a sze- 
génységben sínylődő erdélyrészi magyar egyházak részére 
alaptőkéjéből immár több, mint kétszázezer forintot 
kötött le. De nemcsak egyházakat segélyez, hanem alkot 
iskolákat, óvókat, menhelyeket, úgy, hogy ma már száz- 
két községben százharminc alkotás hirdeti az erdélyi 
magyar közművelődési egyesület létezését és  tevékeny- 
ségét. (Élénk helyeslés és tetszés.) 

Mindezekből, t. ház, látható, hogy ennek az egyesü- 
letnek törekvése, célja nem támadó, nem aggressiv, ha- 
nem egészen a cultura békés eszközeivel kivan hatni. 
Nem nyelvben és fajban akar magyarosítani, hanem a 
felvilágosítás — eszközeivel, gondolkozásban, törekvésben, 
hazaszeretetben. (Általános helyeslés.) Ha csak egy pil- 
lantást vetünk a cultusministerek évi jelentéseire, láthat- 
juk, hogy minő nagy az erdélyi részekben azon községek 
száma, amelyekben még nincsen iskola. Mivel a cultus- 
ministeri — jelentések — ezen szomorú adatai évről-évre 
ismétlődnek, ebből azt kell következtetnünk, hogy a 
magyar állam ez idő szerint nincs azon helyzetben, hogy 
segíthessen az ottani állapotokon; meg kellett tehát 
alkotni a társadalmi szervezetnek ezen egyletet, hogy 
így — segítségére menjen a magyar államnak. (Élénk 
helyeslés.) 

Arra kérem a t. házat, méltóztassék ezt az egyletet 
abban a feladatában támogatni; méltóztassék a pénzügyi 
bizottság jelentését, Horváth Gyula barátom indítványá- 
val együtt elfogadni. (Élénk helyeslés.) 


A közigazgatás és önkormányzat rendezése 
a vármegyékben. 
1891. június hó 26 án. 


T. ház! Mielőtt beszédem  tulajdonképeni tárgyára 
térnék, néhány szó megjegyzést kívánok tenni gróf 
Andrássy Gyula képviselő úrnak tegnap elmondott 
beszédére. Figyelemmel meghallgattam e beszédet s 
azt hiszem, megértettem, hogy annak lényege abban rej- 
lik, hogy a t. képviselő úr által felállított tétel szerint jó 
közigazgatást erős önkormányzat segélye nélkül lIetesi- 
teni nálunk nem lehet. 

E tételt felállítva kereste, kutatta, hogy miképen 
lehetne tehát e problémát, tudniillik erős önkormányza- 
tot és jó közigazgatást együttvéve, egymásra kölcsönö- 
sen hatva megoldani. (Halljuk! Halljuk!) Kutatása köz- 
ben felkereste Poroszországot, s felkereste Angliát és az 
ő igen tartalmas és mindenesetre magas parlamenti szín- 
vonalon álló beszédében (Halljuk! Halljuk!) kutatásai köz- 
ben rám legalább azt a benyomást tette, hogy a t. képvi- 


viszonyoknak, de — sajnálatomra — azt árulta el, hogy 
a magyar viszonyokra kellő figyelmet nem fordított (Úgy 
van! a szélső baloldalon.) Az eredmény, melyre a prob- 
léma megoldásában jutott, az általa úgynevezett vegyes 
bizottságokban áll. Mit értett a vegyes bizottságok alatt, 
azt nem fejtette ki; de beszédének értelméből oda con- 
cludálok, hogy értette legfőképen a közigazgatási bizott- 
ságot, értett talán a francia, talán a porosz példából " is 

valamit, mindenesetre idegen dolgot értett, mert hiszen 
a közigazgatási bizottság intézménye nálunk még min- 
dig idegen, (Úgy van! Úgy van! a szélső balon.) gyöke- 
ret verni a nemzeti talajban nem tudott és minden jel 
arra mutat, hogy nem is fog soha. (Úgy van! Úgy van! 
a szélső baloldalon.) 

Ha a t. képviselő úr nem messze megy vissza a 
magyar közéletben, csak megnézi a magyar vármegyének 
az 1870. évi törvényhozás által a Parlamentarismus igé- 
nyeihez alakított rendszerét, már akkor rájött volna, hogy 
azt, hogy erős önkormányzata legyen egy nemzetnek és 
hogy jó közigazgatása is legyen mellette, mindazon csirá- 
kat, melyek éhez szükségesek, már az 1870-iki vármegyé- 
ben megtalálhatta volna. (Úgy van! Úgy van! a szélső 
baloldalon.) De divat nálunk idegen intézmények után 
járni; (Úgy van! a szélső baloldalon.) tökéletesen az a 
törvényhozási iskola — szeretném inkább iskolázatlanság- 
nak nevezni, ha nem volna a kifejezés durva, — amely 
nyilvánul a kormány indokolásának következő passzusá- 
ban: vAzért a létező intézményekből fenntartotta mind- 
azt, ami a jó közigazgatás elveivel egyeztethető, de kikü- 
szöbölte mindazt, ami a felállított elvekkel összeegyeztet- 
hető nem volt.x 

Mit jelent ez, t. ház? Azt, hogy a kormány először 
elveket állított fel s csak azután akarja alkalmazni 
az intézményekre. (Úgy van! a szélső baloldalon.) 

Mit jelent ez más szavakkal? Hogy a kormány 
szab előre egy ruhát és akkor előveszi a nemzetnek egy 
ezredéves  institutióját, mely tehát Organismus és azt 
mondja: ez a karod nem fér bele, levágom; szíved igen 
nagyon dobog és az a ruha nem bírja meg a dobogást, 
azt kitépem. (Élénk tetszés a szélső baloldalon.) 

T. ház! Nagyban és egészben kétféle embert ismerek: 
az egyik önálló természetű, a másik nem önálló termé- 
szetű. Az önálló természetű ember az élet viszontagságai 
közt kifejti a maga jellemét, individualitása nő, bízik 
saját erejében, a maga fejével szeret gondolkozni, a 

maga lábán szeret járni és minden körülmények közt 
ura akar lenni a maga sorsának. 

Az önállótlan ember ennek épen ellentéte: mindig: 
másokban bízik, mindig másokra néz minden cselekedeté- 
nél, összes tehetségeit kímerítve látja másoknak utánzásá- 
ban. Miután a nemzet egyénekből áll, azok a nemzetek, 
melyeknek a többsége önálló egyénekből alakul meg, a 
maguk kormányzási formáinál rendesen az önkormányzati 
formákat választják. (Úgy van! a szélső baloldalon.) 

T. ház! Nem a véletlen műve, nem is codificálás 
eredménye ez. Ez a nemzet egyéniségéből, faji jellegé- 
ből származott tény; ez igen erős nyilvánulása a nemzeti 
összakaratnak, a nemzet faji jellegének. 

Ez a tény azt jelenti, hogy a nemzet, amely önkor- 
mányzati formát választott magának, szereti a szabadsá- 
got és azt meg is akarja oltalmazni; (Helyeslés a szélső 
balon.) hogy az a nemzet ragaszkodik hazájához és épen 
azért befolyást akar annak sorsára gyakorolni; (Helyes- 
lés a szélső baloldalon.) hogy az a nemzet bizik önere- 
jében és mindig kész azt az erőt még jobban kifejlesz- 
teni. (Helyeslés a szélső baloldalon.) Viszont azok á né- 
pek, amelyek  centralisticus formát alkotnak maguknak, 
mindig inkább bíznak felebbvalóikban, mint önmaguk- 
ban; azok a népek készebbek az engedelmességre, mint 
a cselekvésre; mindig képesek inkább kéregetni, mint 
dolgozni. (Élénk helyeslés és tetszés a szélső baloldalon.) 

És ha már most gróf Andrássy Gyula képviselő úr 
egy kis fáradságot vesz magának és bepillant a magyar 
nemzet történetébe: ott igen élesen kidomborodott nyo- 
mait fogja észrevenni annak, hogy vajjon a magyar nem- 
zet e két nemzeti jellemvonás közül melyik kategóriához 
tartozik, észre fogja venni, hogy a magyar államalakulás 
legeslegelső stádiumában nem egy elhatalmasodott ember 
tette rá lábát a nemzet nyakára, hanem a nemzet saját 
elhatározásából a  legkiválóbbnak tartott egyént  válasz- 
totta vezérré; (Élénk helyeslés a szélső baloldalon.) észre 
fogja venni, hogy már a vérszerződés alkalmával minden 

nemzetség kikötötte magának azt a jogot, hogy az ország 
kormányzatában közvetlenül részt vegyen; (Élénk helyes- 
lés a szélső baloldalon.) észre fogja venni, hogy egyik 
alaptörvényünk: az  aranybulla, bizonyos  eshetőségekre 
még a fegyveres ellentállást is sanctionálta. (Igaz! Úgy 
van! a szélső baloldalon.) Észre fogja venni, hogy sok 
század viszontagságai között mily szívósan ragaszkodott 
a nemzet királyválasztási jogához. (Élénk helyeslés és tet- 
szés a szélső baloldalon.) 

Ezek a jellemvonások nem azt mutatják, melyet a 
ház igen nagy - gondolom legnagyobb -  szónokától 
hallottunk: hogy a magyar faj jellemvonása a pajtásko- 
dás a közélet terén és a száraz kötelességek pongyola 
teljesítése; ezek a jellemvonások azt mutatják, hogy az 
önkormányzat abból a talajból nőtt ki, hogy az önkor- 
mányzat a mi nemzeti egyéniségünk intengrans részét 
képezi és aki megcsorbitja ezt a magyar nemzeti intéz- 
ményt, az a nemzeti individualitás igen jelentékeny részét 
törli el. Pedig, t. ház, nemzeti intézmények nélkül nem- 
zeti politikát csinálni nem lehet; (Helyeslés a szélső bal- 
oldalon.) és én úgy gróf Andrássy Gyula t. képviselő urat, 
mint a kormányt, ép azért, mert idegen helyen keres 
institúciókat és elméleteket, hogy ide átültetni megkí- 
sértse, arra figyelmeztetem, hogy ennek a szerencsétlen 
kísérletezésnek Magyarország 40 esztendő óta tárgya, 
hogy ezen 40 év alatt kormányzása formában és irányá- 
nak lényegében is sokat változott. Hiszen értünk ostrom- 
állapotot teljesen idegen kormányzatot, élünk ma parla- 
menti kormányformát, de egy dolog: e 40 esztendő kor- 
mányzatának  főiránya mindig ugyanaz maradt, mindig 
kísérleteztek a nemzettel, mindig idegen intézményeket 
akartak a nemzetre hozni, sohasem vették figyelembe, 
hogy a nemzeti intézmények erőteljes fejlesztése a leg- 
egészségesebb politikai elv. (Úgy van! Úgy van! a szélső 
baloldalon.) Mi ennek eredménye, mit látunk? Azt, hogy 
a nemzeti közéletnek nincs biztos medre, amelyben 
haladjon, nincs biztos iránytűje; azt, hogy kicsapott a 

mederből és szétfoly, helylyel-közzel eliszaposodik; azt 
látjuk, hogy határozatlanság van a közszellemben, hogy 
ingadozókká váltak a jellemek, ingadozóvá vált maga a 
közerkölcs is. (Úgy van! Úgy van! a szélső baloldalon.) 
Hiszen Magyarországon minden dolog mellett lehet köz- 
véleményt csinálni. Példa erre az a silány törvényjavas- 
lat, mely előttünk van. (Élénk helyeslés a szélső bal- 
oldalon.) 

És Magyarországon, ha alakul is önálló közvélemény, 
annak nincs elég ereje, hogy a rosszat meggátolja. Példa 
erre a véderőtörvény és különös példa Bosznia occupá- 
tiója. (Úgy van! Úgy van! a szélső baloldalon.) Midőn 
az egész nemzet, maga a kormánypárt is, feliratban oda 
nyilatkozott, hogy Boszniát nem kell occupálni és dacára 
ennek, a kormány ezt megtehette a nélkül, hogy a morá- 
lis felelősségen kívül egyéb súly érintette volna. (Helyes- 
lés a szélső baloldalon.) 

T. ház! Ez a javaslat sem egyéb, mint egy idegen 
eszmekör ide való átültetésének kísérlete. (Úgy van! Úgy 
van! a szélső baloldalon.) Ha gróf Andrassy Gyula 
képviselő úr ezen javaslatot elfogadja, logikáját e tekin- 
tetben egyáltalában nem irigylem, mert hiszen felállítva 
postulatumait, nyíltan kifejezte, hogy e javaslat e postu- 
latumok legnagyobb részének nem felel meg, de azért 
mégis elfogadja azt. Nem irigylem tehát logikáját, mert 
ennek kétségkívül subjektiv hátterének kell lenni. De ha 
elfogadja, nem tesz egyebet, mint folytatja a 40 éves 
kísérletezést arra, hogy idegen anyagot oltsanak a nem- 
zet testébe. (Igaz! Úgy van! a szélső baloldalon.) 

T. ház! Hazánkban az önkormányzat három külön- 
böző, mindenesetre összevágó fórumon nyilatkozott: a 
királyválasztásnál, az országgyűléseken és a  vármegyék- 
ben. Én úgy tanultam, hogy a vármegyék önkormányzati 
hatáskörüket azon értelemben, amint az az 1848. előtti 
közvetlen hagyományokban ránk maradt, részint a XVÍ. 
század közepén, részint a XVIII. század elejétől fogva fej- 
tették ki. E tekintetben tehát némi  ellenmondás — van 

köztem és Eötvös Károlynak igen nagybecsű történelmi 
fejtegetései közt. De az ellenmondás csak látszólagos. 
Kerestem és megtaláltam az okát azon nagyfontosságú 
forrásmunkában, amelyet a kolozsvári egyetem két tudós 
tanára: dr. Óvári és dr. Kolozsvári hosszas fáradságos 
kutatás után nA törvényhatósági jogszabályokxk cím alatt 
eddigelé három kötetben kiadtak. 

Ebből azt tanultam, hogy a vármegyék különböző- 
kép fejlődtek épen azon erős önkormányzati hatáskörnél 
fogva, amelyben éltek és így, ha Eötvös Károly azt 
állítja, hogy a tisztviselők választásának nyomai már az 
Árpád ház alatt is jelentkeznek: akkor ezzel nincs ellen- 
tétben az az állításom, és másoknak is az az állítása, 
hogy a tisztviselő választás jogát a vármegyék voltakép 
mégis csak a XVI. század második felében és különösen 
a XVIII. század első felében ragadták magukhoz. Így 
mondta ezt Beöthy Ákos t. képviselőtársam is és kutatva 
ezen tény okát, azon nézetem szerint egész helyes ered- 
ményre jutott, hogy a magyar monarchia bomladozó. álla- 
potban lévén, a vármegyék igyekeztek teljesíteni azon 
kötelességeket és gyakorolták .azon jogokat, melyeket 
különben a kormánynak kellett volna gyakorolnia. (Úgy 
van! a szélső baloldalon.) Én azonban, ámbár teljesen 
átlátom, hogy helyes az a felfogás, mely ezen ered- 
ményre jutott, ennél a kérdésnél azt látom bebizonyitva, 
hogy a vármegyék még akkor is, mikor erre a korona 
egészen erőtlennek bizonyult, képesek voltak a nemzeti 
élet szervezésére, a hazának megmentésére közreműködni. 
(Helyeslés! Úgy van! a szélső baloldalon.) 

De ebben a megfigyelésemben tovább megyek s azt 
találom, hogy az önkormányzatnak egyik főalkatrésze: a 
királyválasztás joga épen ebben az időben siklik ki a 
nemzet kezéből két izben: egyszer, midőn a királyi mél- 
tóságot örökösen a Habsburg-ház fiágára, másodízben, 
faikor annak nőágára ruházta. Mi történik? A korona nyer 
jogokat, a nemzet veszít jogokban. Mi történik tovább? 
A vármegyék elsőizben magukhoz ragadják a követ és 

alispán választásának jogát, második ízben magukhoz 
ragadják az egész vármegye megalkotásának jogát. Itt 
tehát bizonyos megalkuvás történik. Amit a nemzet a 
réven veszített, vissza igyekszik azt nyerni a vámon. Amit 
a politika magasabb köreiben feláldozott, azt vissza igyek- 
szik nyerni a társadalom legerősebb rétegeiben. (Úgy 
van! a szélső baloldalon.) Ez, t. ház, a fejlődési proces- 
susnak igen szép történeti példája s nagyon kell sajnál- 
koznunk azon, hogy a fejlődési procedura nem nyilatko- 
zik hazánkban, hanem épen az ellenkezője nyilatkozik, az 
t. i., hogy lépésről-lépésre minden fontosabb törvényho- 
zási tárgyalásnál a nemzet jogokat veszít, azokat semmi 
más téren magának visszaszerezni nem igyekszik; (Igaz! 
Úgy van! a szélső baloldalon.) minthogy a parlament úgy 
fogná fel hivatását nemcsak a jelenlegi, hanem 1867. óta 
valamennyi parlament, hogy neki azon kell lenni, hogy 
a kormány mentől több hatalmat ragadjon kezéhez, a 
helyett, hogy úgy fogná fel hivatását, hogy korlátokat 
kell szabnia a kormányhatalom  terjeszkedésnek. (Úgy 
van! a szélső baloldalon.) 

Mindez történt a legkülönbözőbb jelszavak alatt, tör- 
tént hamis jelszavak és álürügyek alatt. (Élénk helyeslés! 
Úgy van! a szélső baloldalon.) íme, t. ház, itt van előt- 
tünk ez a javaslat. E javaslat is hamis jelszavaknak és 
álürügyeknek köszöni létét. (Úgy van! a szélső balolda- 
lon.) Azt mondják nekünk, hogy a közigazgatást javítani 
kell. Azt mondják, hogy az önkormányzatot hatályosabbá 
kell tenni. Azt mondják, hogy az államot meg kell 
erősíteni. És ilyen programm mellett kezünkbe adják 
ezt a javaslatot 

Hogy a közigazgatás javítása, az állam ereje, az ön- 
kormányzat hatályossága sok kívánni valót hagy fenn, 
azt készséggel elismerem. Szeretem is kutatni, hogy mi 
tehát a baj; szeretnék egy diagnózist felállítani. A köz- 
igazgatás hibái! Melyek azok, t. ház? Már többször fel- 
említették, de nagyon röviden ismételni tartozom, hogy 
a közigazgatás egyik legfőbb hibája az ellenőrzés hiányos- 

sága. Ki gyakorolja, t. ház, az ellenőrzést? Egyfelől a 
főispán a kormány nevében, másfelől az önkormányzati 
elem a közgyűlésen és a közigazgatási bizottságban. 
A főispáni ellenőrzés igen erős jellemvonásokkal volt itt 
kitüntetve; aki őszinte akar lenni, beláthatja; aki magá- 
tól be nem látta, annak az előttem szóló igen t. képvi- 
selő úr, gróf Gyürky Ábrahám — mint itt mondatott — 
szakértői — véleménynyel kifejtette, hogy a  főispánnak 
voltaképen nem a közigazgatás vezetése, javítása, ellen- 
őrzése volt feladata, hanem az ágens volt politikai tekin- 
tetben. Neki az volt a hivatása, hogy kormánypárti 
képviselőket szolgáltasson a parlamentnek. (Igaz! Úgy 
van! a szélső baloldalon.) Akár adták a belügyministerek 
ezt utasításul a főispán uraknak, akár nem; ezt ők tény- 
leg megtették és tényleg legalább kilenc tizedrésze a 
főispánoknak úgy viselte magát, mintha ők csak politi- 
kai ágensek volnának. Ilyen felfogás mellett nem lehet a 
közigazgatást ellenőrizni, mert ily felfogás mellett a fő- 
ispán nem azt kívánta a vármegyei tisztviselőtől, hogy 
az a közigazgatás feladatainak buzgón, szorgalmasan, be- 
csületesen megfeleljen, hanem azt, hogy jó kortes legyen 
(Igaz! Úgy van! a szélső baloldalon.) és a szerint mérle- 
gelte annak arravaióságát. (Helyeslés a szélső baloldalon.) 
Ott van a másik fórum, az önkormányzati fórum. (Hall- 
juk! Halljuk!) Hogyan van ez 1870. óta összeállítva? — 
mert mindig az 1870-iki törvényt szeretem kiindulási pon- 
tul venni; (Helyeslés a szélső baloldalon.) mert azt tar- 
tom olyannak, amely fejleszthető volna oly irányban, mely 
a nemzet kívánalmait úgy az igazgatás, mint az önkor- 
mányzat terén kielégítse és emellett politikai hivatást is 
teljesítsen. (Helyeslés a szélső baloldalon.) Először is 
hivatalból tagja annak minden cardinális hivatalnak vise- 
lője, azonkívül megválasztható vagy vagyona alapján be- 
jöhet abba minden nem cardinális hivatalnok is. Tehát 
azért, hogy a kortesapparatus jól működjék, úgy is tör- 
tént tényleg, hogy minden főszolgabíró, minden szolga- 
bíró, minden közigazgatási gyakornok, minden községi és 

körjegyző, minden falusi bíró és általában mindazok, kikre 
hivatalosan hatni és kiket befolyásolni lehet, tagjai voltak 
a vármegyei congregátiónak. (Helyeslés a szélső balol- 
dalon.) Hogyan lehet azt kívánni, hogy a főszolgabíró- 
a maga alispánját, a szolgabíró a maga főszolgabíráját, á 
községi jegyző a maga szolgabíráját, s így tovább a 
hierarchia minden fokán keresztül kellően és hatásosan 
ellenőrizze? Ez lehetetlen. (Igaz! Úgy van! a szélső bal- 
oldalon.) De ez nem a vármegyei rendszer, nem a 
választási rendszer kifolyása; mert 1870. óta minden esz- 
tendőben, minden hónapban, mikor a parlament ülésezik, 
egyetlen .tollvonással lehetett volna ezen segíteni; dé ezt 
nem tették meg, hogy kellő ürügy, több ok legyen a vár- 
megyei intézmény megsemmisítésére. (Igaz! Úgy van! a 
szélső baloldalon.) 

Egy másik nagy hibája a közigazgatásnak, melyet 
igen gyakran hallok említeni épen a túloldalról: a tisztvi- 
selők állásának bizonytalansága. Nem dolgozhatik, hogyha 
bizonytalan az állása. Ez tökéletesen igaz. A nagy téve- 
dés csak abban áll, hogy a t. túloldal valamennyi szónoka 
úgy állította fel a dolgot, mintha a tisztviselők állásá- 
nak bizonytalanságát a  választásokban kellene keresni. 
Gondolom, történt is erre utalás ezen oldalról, amennyi- 
ben a minister úr felhivatott, hogy adjon ,az indokolás- 
ban statisztikai adatokat az iránt, hogy 1867. óta a me- 
gyék restaurátiója alkalmával hány tisztviselő ejtetett el. 
(Úgy van! Úgy van! a szélső baloldalon.) Én a magyar 
közéletet nem fenn a magasban, hanem alant a megyék- 
ben 20 év óta kisérem figyelemmel és egyetlen egy esetét 
sem tudok arra, hogy arra való embert a választók perio- 
dicus választások alkalmával elejtettek volna. (Úgy van! 
a szélső baloldalon.) De arra tudok példát, hogy olyan 
tisztviselőt, aki különben minden tekintetbeH jól megfe- 
lelt állásának —- most épen képviselő társunk az illető és 
ott ül a túloldalon, de van több eset is ilyen, — mon- 
dorn, minden tekintetben megfelelt állásának, ámde a 
főispán politikai irányának nem felelt meg, sőt  ellenke- 

zőleg más politikai párthoz tartozott, de sem elmozdí- 
tani, sem felfüggeszteni nem lehetett, mert állásának jól 
megfelelt, bekövetkezvén az általános tisztújítás, nem can- 
didálta a főispán. (Úgy van! Úgy van! a szélső baloldalon.) 
Azok a tisztviselők, akiknek praecorius függő állását oly 
sokszor emlegetik, nem félnek a választástól, hanem fél- 
nek a periodicusan ismétlődő candidátióktól. (Úgy van! 
Úgy van! a szélső baloldalon.) 

Függetlenségüket a választókkal szemben nem vesz- 
tik el. Nézzük csak psychologice a választó gondolkozását. 
Én mint választó elsősorban arra ügyelek, hogy magán- 
érdekemet a lehetőségig megóvjam a választás alkalmá- 
val. De mi az én magánérdekem? Az-e, hogy az én 
pajtásom oda bejusson 5-600 fÍrt vagy több fizetéssel? 
Nem, hanem az, hogy jó igazgatás és rend legyen. (Úgy 
van! a szélső baloldalon.) És az a tisztviselő, aki meg- 
felel az érdekeknek, meg fog választatni, épen, mert a 
választók magánérdekei így kívánják. (Úgy van! a szélső 
baloldalon.) Magasabb szempontokat nem említek, mert 
úgy látszik, hogy korszakunk nem arra való, hogy maga- 
sabb érdekeket és tekinteteket alkalmazzunk, hanem az 
általam hangoztatott jogos  magánérdeket, úgy hiszem, 
mindenki megérti? (Igaz! a szélső baloldalon.) 

Ezeket láttam fő-fő bajoknak  közigazgatásunkban. 
És, ha kutatnám, hogy az önkormányzati életet mi teszi 
Magyarországon hatálytalanná, azt találom, — amint előt- 
tem már sokan úgy találták, — hogy önkormányzatunk- 
nak nincs kellő tartalma. Hát, t. ház, ugyan miért 
is fáradjon az a birtokos, az a kereskedő, vagy iparos 
a közgyűlési terembe, ha tudja, hogy akarata semmi kö- 
rülmény közt sem érvényesül, ha csak a főispánnak nem 
akar engedelmeskedni. (Úgy van! a szélső baloldalon.) 
Hiszen a főispán a megyei közgyűlés minden határozatát 
megfelebbezheti, végrehajtását felfüggesztheti; hiszen — 
amint említem, — a tisztviselők oly nagy számban vannak 
bent a congregátiókban, hogy azok, ha az első napon 
nem is, de a másodikon mindig majorizálják a független 

elemet. (Úgy van! Úgy van! a szélső baloldalon.) Ez az, 
amiért nincs kellő élete Magyarországon az önkormány- 
zatnak és minden meg is történt — amint Eötvös Károly 
t. barátom is kimutatta, — hogy ne is legyen, hogy . e 
tekintetben ne javuljon a helyzet. A főrendiház rendezése 
alkalmával könnyű alkalma nyílott volna az országgyűlés- 
nek, hogy Magyarország politikai traditióihoz képest a 
kinevezett tag-ok helyében a megyék által választott és 
választható küldötteket állapítson meg. (Úgy van! a szélső 
baloldalon.) Ez az önkormányzati életet a megyékben 
minden egyénben fokozta volna; a vármegyék politikai 
súlyát emelte volna és megfelelt volna a nemzeti hagyo- 
mányoknak is. (Úgy van! a szélső baloldalon.) De nem 
tették, hanem jobbnak és célszerűbbnek látták a főrendi- 
ház ezen függetlenségének biztosítékát meg nem állapí- 
tani s aa helyett kinevezett tagokkal látni el. 

Beöthy Ákos: Mi indítványoztuk ezt annak idején! 

Bartha Miklós: Tudom ezt jól s én mindazokat, 
akik indítványozták, a legtávolabbról sem akarom vádolni,, 
csak némi elégtételt akarok az indítványozóknak adni e 
kijelentésem által. 

Ott van a választás. Szabad választás nincs, mert a 
főispáni candidatió ezt a szabadságot jóformán semmibe 
sem vette. Sokszor hallom, hogy a választás nem függ 
össze az önkormányzattal, vagy ha összefügg is, nem 
egészíti ki azt feltétlenül, s hogy választás nélkül is iehet 
önkormányzatot képzelni, sőt külföldi példákra is törté- 
nik ez iránt hivatkozás. Hát, t. ház, képzelődni lehet e 
tekintetben s ezt mutatja azoknak a jóhiszemű felszólalók- 
nak, s különösen épen gróf Andrássy Gyulának a beszéde, 
aki azt hiszi, hogy ő teljes önkormányzatot nyer ezzel 
a törvényjavaslattal, holott ebben a választási elv ki van 
zárva. Én is megengedem ezt, t. ház, csakhogy magában 
véve a választás nem állhat meg önkormányzat nélkül; de 
viszont engedjék meg nekem, hogy a választási elv egyik 
igen lényeges alkatrésze az önkormányzatnak. Így fogja 
ezt fel hazánkban a protestáns egyház is, amely választja 

a papját, választja a tanárát, s választja összes tisztikarát, 
így fogja fel a magyar társadalomnak minden egyesülete, 
minden alakulása, így fogják fel a bankok s egyéb egye- 
sületek, mert a legfontosabb és a legkényesebb termé- 
szetű állásokra is választás útján alkalmazzák az egyéneket. 

Úgy, de a választási elvnek egy nagy ellensége van 
— amint ez már többször hangoztattatott — és ez a paj- 
táskodás. Ezt, t. ház, én nemcsak elfogadom, hanem úgy 
gondolkodom, hogy az a társadalom már veszendőbe 
indult, ahonnan a pajtáskodás teljesen ki van küszöbölve. 
A pajtáskodás mindenesetre nagy baj a választásoknál, 
de melyik választásnál? A vármegyei tisztviselők megvá- 
lasztásánál, vagy egyáltalán minden választásnál? Hiszen, 
ha minden választásnak baj a pajtáskodás, akkor ez a 
baj meg van a képviselőválasztásnál s meg van a pap- 
es tanárválasztásnál is. Meg lesz akkor ez a baj a köz- 
igazgatási bírósági és a közigazgatási bizottsági tagok 
választásánál is. 

Mi következik tehát ebből, ha a logika fonalán tovább 
megyünk? Az, hogy ez a társadalom vagy tudatlan, 
vagy képtelen, vagy igen romlott arra, hogy alkalmas 
választásokat ejtsen meg. Ha. ez így van, mégis csak 
Eötvös Károly t. képviselőtársamnak van igaza, midőn 
azt mondja, hogy kergessük szét a parlamentet, mert 
ez is választásnak köszönheti létét. (Úgy van! Úgy van! 
Tetszés a szélső baloldalon.) Nem hiszem, t. ház, hogy 
gróf Andrássy Gyula t. képviselő úrnak igaza volna, 
midőn azt feleli erre, hogy más a végrehajtó hatalom 
és más a törvényhozás functiója. Igaz, csakhogy Eötvös 
Károly t. képviselőtársam nem is a functiókról beszélt, 
hanem arról a forrásról, amelyből úgy az egyik, mint 
a másik hatalom eredetét veszi. (Úgy van! a szélső bal- 
oldalon.) Mind a kettő a választásból veszi eredetét. És 
ha a társadalom képtelen arra, hogy jó választásokat ejt- 
sen meg, akkor képtelen arra is, hogy a képviselőházat vá- 
laszsza meg, sőt sokkal képtelenebb a képviselőház össze- 
állítására, minit a megyei tisztviselők megválasztására; (Úgy 

van! a szélső baloldalon.) mert a megyei tisztikart egy 
törvényileg megállapított, zárt és vagyoni s értelmi guali- 
ficatióhoz kötött testület választja, míg a képviselőkre 
nézve a törvény értelmi gualificatiót nem állapít meg és 
a törvényt hozó képviselőtestületet nem oly zárt képviselő- 
testület, mint a minő a megyei congregatió, választja, ha- 
nem sokkal nagyobb testület, melyben úgy az értelmi, mint 
a vagyoni gualificátió a minimumra száll alá. Gróf Andrássy 
Gyula t. képviselőtársam azt mondja, hogy más functiója 
van az egyiknek és m)ás van a másiknak. Igaz, mert az 
egyik törvényt hoz, a másik meg a törvényt hajtja végre. 
És ha a t. képviselő úr most kutatja, hogy e functiók közül 
melyik a fontosabb, melyik a nehezebb, azt hiszem, rá fog 
jönni arra, hogy az alkotás mindig nehezebb, mint az al- 
kalmazás. (Igaz! Úgy van! a szélsőbalon.) És ha a t. kép- 
viselő úr egy jóval alábbszállított guaiificátióju közönséget 
alkalmasnak tart arra, hogy egy magasabb hivatást teljesítő 
gyülekezetet, a parlamentet összealkossa: akkor a t. kép- 
viselő úr, ha a logika fegyverével akar élni, a megyei 
congregatiót is alkalmasnak kell, hogy találja arra, hogy 
tisztviselőit megválassza. (Élénk helyeslés és tetszés a szélső 
baloldalon.) De a míg a választási elv kérdésénél elismer- 
tem annak hibáját, a pajtáskodást, (Egy hang a szélsőbal- 
oldalon: Sógorság és komaság.) amivel együtt jár a sógor- 
ság, komaság és atyafiság, a mint ezt mondani szokás; 
addig a választási elvnek igen sok előnyét is látom magam 
előtt, úgy,, hogy ha szembe állítom ezen hátrányt az elő- 
nyökkel, akkor lehetetlen, hogy ne az előnyöknek adjanak 
elsőséget. (Úgy van! a szélső baloldalon.) 

A választási elv azt hozza magával, hogy azt a meg- 
választandót a megyében  színről-színre,  személyről-sze- 
mélyre ismerik. Ismerték az apját, az anyját, ismerik a test- 
véreit és hiába beszélnek az atyafiságról, az élet főkérdése: 
a jellem, mert a papír semmit sem bizonyít. (Tetszés a 
szélsőbalon.) A buzgóság, az akarat és a becsület az, a mi 
föltétlenül szükséges arra, hogy valaki egyáltalán jó hiva- 
talnok, de különösen, hogy jó közigazgatási hivatalnok le- 

gyen. (Igaz! Úgy van! a szélső baloldalon.) Ezt a ministeri 
szobákban nem fogják megismerni, ezt csak a választó kö- 
zönség maga ismeri fel. (Úgy van! A szélső baloldalon.) 

Egy másik előnye a választásnak az, hogy a közönség 
nem mást, nem idegent — bocsánat e szóért — nem más 
megyebelit, hanem oly egyént választ, aki ismeri annak 
a vidéknek viszonyait, aki ott élt, ott tanult s akinek családi 
s mindennemű társadalmi kötelékei s hagyományai ott 
vannak. Ezek a kötelékek sokkal nagyobb erkölcsi súlylyal 
nehezednek arra az egyénre és sokkal inkább biztosítják 
buzgóságát és becsületességét, mint a ministeri kinevezés. 

A választásnak még egy nagyfontosságú előnye az, 
hogy — amire már az imént is rámutattam egy pár szóval 
- minden választó magánérdekét a közérdekhez fűzheti, 
miután érdekében áll, hogy a közigazgatás minél jobb le- 
gyen. (Tetszés a szélsőbalon.) 

Hogyha már most én is mérleget állítok fel s keresem 
azt, hogy mit rakhatnék a másik serpenyőbe a kinevezés 
előnyére, vagyis azt, hogy mik! a választási elv hátrányai: 
úgy (találom, hogy ez a híressé vált pajtáskodás nem olyan 
valami, a mi a ministeri szobákat és személyzetet ne érin- 
tené; (Igaz! Úgy van! a szélsőbalon.) mert én úgy látom, 
hogy mint minden centralisticus irányzatnál, úgy ennél a 
javaslatnál is az a kormány kiindulási pontja, hogy én 
tökéletes vagyok, én mindentudó vagyok, én tehát minden- 
ható is akarok lenni; te pedig társadalom! tökéletlen!, (te 
nemzet erőtlen, romlott és képtelen vagy, ennélfogva én 
reád semmiféle jogot sem ruházok. (Élénk helyeslés a szélső 
baloldalon.) Ez a kiindulási pontja és vezető fonala az egész 
törvényjavaslatnak. (Helyeslés a szélső baloldalon.) A paj- 
táskodás azonban az új rendszer mellett sem lesz kizárva, 
mert hiába hiszik a belügyminister urak, hogy tökéletesek; 
húsz esztendei tapasztalás bizonyítja, hogy nem oly töké- 
letesek. (Úgy v;zan! a szélső baloldalon.) 

Gr. Károlyi Gábor: A csalhatatlanságot nem merték 
kimondani! (Halljuk! Halljuk!) 

Bartha Miklós: Söt én a ministeri pajtáskodásban na- 
gyobb veszélyt látok, mint a vármegyeiben; mert ez nem- 
csak a vármegyei területre szorítkozik, hanem az egész or- 
szágra kiterjed, (Igaz! Úgy van! a szélső baloldalon.) s 
mert a ministeri pajtáskodás nem mint a vármegyei, a nagy 
nyilvánosság ellenőrzése és erkölcsi hatása alatt megy 
végbe, hanem a ministeri szoba négy falai között s infor- 
mation és sugdosáson alapszik. (Helyeslés a szélső bal- 
oldalon.) Még egy nevezetes hátránya ennek, hogy míg a 
megyei pajtáskodás, a melynél meg kell csinálni a több- 
séget, ha valaki győzni akar, széles alapon áll: addig a 
ministeri pajtáskodás és kinevezés igen szük keretben mo- 
zog, mert alapja csak az, hogy ki protegálja az illető jelöltet. 
Tudjuk, hogy a ministerek állásuknál, helyzetük és össze- 
köttetésüknél fogva igen előkelő helyet foglalnak, és kell is, 
hogy foglaljanak el a társadalomban. Kik férhetnek tehát 
leginkább a  ministerek bizalmához? Ugyanazon osztálya 
a társadalomnak, a mely vagyonánál és összeköttetéseinél 
fogva a legelőkelőbb, az aristokrátia. (Igaz! Úgy van! a 
szélső baloldalon.) Gr. Andrássy Gyula t. képviselő urnák 
tehát nincs igaza akkor, mikor ezt az oldalt, mely ezen javas- 
latban  aristokraticus vonásokat fedez fel, érzékenydedéssel 
vádolja. (Úgy van! a szélső baloldalon) Nem szükséges 
ehhez érzékenykedés, csak józan ész (Élénk helyeslés a 
szélső baloldalon.) annak a megértésére, hogy míg a válasz- 
tási rendszer a demokratia elemeit tartalmazza, addig a ki- 
nevezési rendszer épen azon körülménynél fogva, hogy a 
ministert mindenki meg nem közelítheti, aristokraticus jel- 
legű. (Élénk helyeslés a szélső baloldalon.) 

A minister tehát, t. ház, a pajtáskodás alól szintén 
nehezen tudja magát emancipálni. Én csak arra figyelmez- 
tetem a t. házat, hogy mennyi levelet kap a ház minden 
egyes tagja az ország minden részéből, ismerősöktől és 
ismeretlenektől egyaránt. (Igaz! Úgy van! a szélső bal- 
oldalon.) Hiszen aki a képviselői kötelességet úgy akarná 
teljesíteni, hogy mindazon kérésnek és megbízásnak, me- 
lyekkel az ország különböző részeiből elhalmozzák, eleget 

akarna tenni: akkor ez maga minden idejét teljesen ki- 
merítené. (Igaz! Úgy van! a szélső baloldalon.) 

Ily körülmények között a minister sem emancipálhatja 
magát a pajtáskodástól és nincs is közvetlen érdeke, hogy 
magát emancipálja. A tapasztalás bizonyítja, hogy az or- 
szágban a ministerek felfogása szerint csak egy jó papiros 
kormányzat létezik. És, ha a minister látja, hogy az Eötvös 
Károly t. barátom által halhatatlanná lett híd-karfa a sok 
osztályon keresztül menve a rubrikák és formalitások kívá- 
nalmainak megtartása mellett jön létre: akkor azzal már 
nem törődik, hogy az a karfa valósággal oda van-e téve a 
hídhoz vagy nem. Ellenben nekem, ha választó vagyok, aki 
kormányoz és igazgatva van, nagy érdekemben fekszik, 
hogy az a karfa ott legyen a hídon, hogy a kocsim bele 
ne forduljon az árokba, (Igaz, Úgy van! a szélső balol- 
dalon.) s így a papiros kormányzattal nem elégszem meg. 
(Helyeslés a szélső baloldalon.) 

Mindaddig, míg az 1870-iki rendszer fönnmarad, én 
intézkedési és rendelkezési jogomnál fogva rákényszerit- 
hetem a tisztviselőt arra, hogy ne csak papiroson kormá- 
nyozzon, hanem hatoljon be a közigazgatás életébe is. 
(Igaz! Úgy van! a szélső baloldalon.) De ha ez a javaslat 
el fog fogadtatni, nekem nem lesz hatalmam és a minister 
csak a hangos panaszokat fogja hallani, de az élet azon apró 
misériáiról, melyek tűrhetetlenné teszik a közigazgatás te- 
rén mindenki életét, nem lesz tudomása. (Igaz! Úgy van! 
a szélső baloldalon.) 

A servilismusról nem akarok beszélni, annyira tenyé- 
ren fekszik ez. Hogy egy olyan országban, mint a minő 
a mienk, amelynek már nevelési iránya olyan, hogy az 
intelligentiának nagy része föltétlenül az államon kell, hogy 
éljen, mikor a minister egyszerre újabb tízezer embert kap 
kinevezés alá, hogy az mikép fogja a servilismust, a gör- 
nyedezést emelni: arról szólni nem akarok. De úgy tanul- 
tam, hogy a kormánynak és országnak önérzetes népre van 
szüksége, nem pedig servilisre. (Igaz! Úgy van! a szélső 
baloldalon.) . És ha már ekként megállapítottam a diag- 

nózist arra nézve, hogy mi a baja a közigazgatásnak, mi 
a betegsége az önkormányzatnak: akkor rövid ideig kutatni 
kívánom a t. ház engedelmével, (Halljuk! halljuk!) hogy 
vajjon az előttünk fekvő törvényjavaslat segít-e mindezen, 
avagy nem? (Halljuk! halljuk!) 

Nézetem szerint nem segít. Már fölemlítettem, hogy a 
jó közigazgatásnak egyik legelengedhetetlenebb  föltétele 
az, hogy a tisztviselőnek legyen hely- és ember ismerete. 
Minthogy az előttünk fekvő törvényjavaslat az áthelyezés 
és kinevezés jogánál fogva magától érthetőleg megadja a 
kormánynak azon jogot, hogy a Nyitra vármegyei embert 
Borsódba és a hevesmegyeit Kolozsmegyébe helyezze át: 
(Élénk helyeslés a szélső baloldalon.) ebből az következik, 
hogy azon tisztviselő nem fogja ismerni az odavaló em- 
bereket, viszonyokat, az odavaló emberek természetét, a 
község viszonyait és érdekeit, (Igaz! Úgy van! a szélső 
balon.) Nem fogja ismerni a társadalmat sem, amely viszont 
idegennek, jövevénynek nézi őt s bizalmatlansággal fo- 
gadja. Pedig, t. ház, jó közigazgatást a társadalom önkéntes 
segédkezése nélkül nem lehet csinálni. (Igaz! Úgy van! a 
szélsőbalon. 

Aki azt hiszi, hogy tisztán a szuronyok erejével és a 
paragrafusok tömkelegével lehet közigazgatást csinálni, 
azt utalom a Bach-korszakra, a melynek minden törekvése 
eredménytelen volt Magyarországon, mert a társadalom se- 
gédkezésében nem részesült. (Igaz! Úgy van! Helyeslés a 
szélső baloldalon.) 

Fölemlítettem, hogy a közigazgatásunk egyik lényeges 
haja tisztviselőink bizonytalan helyzete. Ámde ezen tör- 
vényjavaslat biztossá teszi-e a tisztviselők állását? Én azt 
hiszem, hogy nem, mert ezen törvényjavaslat megállapítja 
a főnöki rendszert; — de nem az igazit, mert ha európaiak 
akarunk lenni és európai példák után indulunk, akkor is 
kövessük ezeket, a midőn az igazságot kell kideríteni. A 
főnöki rendszer európai értelemben azt jelenti, hogy a főnök 
felüljegyzi, ellenőrzi az alantas közegeket. A javaslat azon- 
ban nem azt jelenti, hanem jelenti azt, hogy a főnök ura és 

parancsolója az alantas közegnek, mert az alantas közeg 
-— és ez kifejezetten benne van a törvényjavaslatban — 
a főnöknek még törvénytelen rendeleteit is tartozik végre- 
hajtani. (Úgy van! a szélsőhalon.) Benne van ez nem egy 
helyen, de két helyen is, mikor a számvevő megtagadja az 
utalványozás ellenjegyzését, mert azt törvénybe vagy más 
szabályrendeletbe ütközőnek tartja, akkor azt mondja a 
törvényjavaslat: ha azonban a főispán az ellenjegyzést el- 
rendeli, akkor a számvevőség tartozik az utalványt ellen- 
jegyezni. 

Ott van az a szakasz is, mely az alkotmánynak igen 
nevezetes biztosítékáról, a meg nem szavazott újonczokról 
és a meg nem szavazott adókról szól; ebben is ott van, 
hogy sürgősség esetében nemcsak az előmunkálatokat, mi- 
ként eddig, hanem magát a törvénytelen rendeletet is tar- 
tozik végrehajtani. 

No, t. Ház, micsoda biztosítéka van ilyen körülmények 
között a tisztviselő állásának, mikor az nem arra van utalva, 
hogy a kormányzottak érdekeit képviselje egy jó közigaz- 
gatás útján, hanem kizárólag arra van utalva, hogy éjjel- 
nappal, ébren les álmában mindig arra a főnökre nézzen, 
hogy vajjon az haragszik-e, hogy vajjon az szeszélyes-e, 
(Igaz! Igaz! a szélső baloldalon.) hogy annak szeszélyeit, 
parancsait minél pontosabban teljesítse, mert attól függ 
az ő exisztentiaja. (Ellenmondás jobbfelől. Úgy van! Úgy 
van! a szélsőbalon.) Igenis attól függ, mert hiába beszélnek 
nekem fegyelmi jogról, ami nincs, hiába beszélnek köz- 
igazgatási bíróságról, ami nincs: az ilyen Ígéreteket én 
el nem fogadom. (Helyeslés a szélső baloldalon.) 

Nem fogadom el, mert megsérteném az alkotmányt, 
megsérteném magát a parlament létalapját, ha ilyen biz- 
tosítékot elfogadnék. (Élénk helyeslés és tetszés a szélső 
baloldalon.) A parlament létalapja az ellenőrzés, a bizalmat- 
lanság. (Úgy van! Úgy van! a szélső baloldalon.) Itt nem 
lehet gavallérszóról és ígéretről beszélni. (Élénk helyeslés 
a szélsőbalon.) Kártya-adósságnál igenis elfogadom a ga- 
vallérszót és ígéretet, de a midőn Magyarország alkotmá- 

nyát kell védenem, nem fogadhatok el egyebet, mint tör- 
vényes intézményeket. (Zajos helyeslés és tetszés a szélső- 
balon.) 

Ne méltóztassék a tisztviselői állásnak ilyen, a jövő 
zenéjébe illő biztosításairól beszélni. Ha azt nézem, hogy 
mi van a törvényjavaslatban: itt az van mondva, hogy a 
főnök felfüggesztheti állásától, elmozdíthatja, áthelyezheti 
a tisztviselőt egyik helyről a másikra. (Úgy van! Úgy van! 
a szélső baloldalon.) A főispán az alájarendelt közegeket 
minden időben áthelyezheti eminnen amoda; gualificatió 
nélkül is alkalmazhat tisztviselőket, mert a törvényjavaslat- 
ban csak az van mondva, hogy a minister megváltoztat- 
hatja ezen főispáni intézkedést, de nincs imperatíve ki- 
mondva, hogy a belügyminister tartozik a főispán ilyen 
törvénytelen intézkedését megváltoztatni. (Élénk mozgás 
a szélső baloldalon.) De még tovább is folytatják;a botrányt, 
(Zajos felkiáltások a szélsőbalon. Úgy van! Úgy van!) 
(amennyiben itt az van: ha azonban a belügyminister 
10 nap alatt meg nem változtatja, akkor helyben hagyatik 
a törvénytelenség. (Igaz! Úgy van! a szélsőbalon. Felkiál- 
tások: Botrány!) 

Ezen törvénytelenségek mellett ne mondják nekem 
önök, hogy la tisztviselők állása biztosítva lesz, mert azzal 
ámítják íaz országot. (Élénk helyeslés a szélsőbalon.) 

Ha azt nézem, hogy mi volt, nem 1848. előtt, — hiszen 
azok igen nagy idők voltak, nem igen értjük mi azokat meg, 
az a korszak az igazi reformok korszaka volt, mert nem 
hamis jelszavak és ürügyek alatt rontotta meg a nemzetet 
— hanem csak 1848-on innen, a 60-as években, 70-en innen 
mi volt az a vármegyei tisztviselő; azt tapasztalom, hogy 
bizony az sokszor igen engedelmes közege volt a kor- 
mánynak, különösen képviselőválasztások alkalmával. De 
ettől a hibától eltekintve s ez a hiba nem a választási 
rendszerben, hanem is a választási törvényben, nem is a 
curialis, bíráskodás hiányában rejlik — egy belügyminister, 
aki igazi alkotmányos kötelességeket akar teljesíteni, a 
jelenlegi — választási törvény keretében is megfékezhette 

volna a visszaéléseket, ha akarta volna. (Élénk helyeslés a 
szélső baloldalon.) De, ha én azt nézem, a választásoknál 
elkövetett hatalmaskodásoktól eltekintve, hogy mi volt a 
vármegyei tisztviselő a maga vármegyéjében, azt találom, 
hogy az odavaló társadalomnak vezére volt és hogyha azt 
kutatom psychologice, (Halljuk! halljuk!) hogy mi lesz 
ennek a javaslatnak életbe léptetése után, azt fogom ta- 
lálni, hogy felfelé engedelmes szolga lesz, (Igaz! Úgy van! 
a szélső baloldalon.) lefelé pedig basa, zsarnoka lesz a 
választó közönségnek. (Igaz! Úgy van! a szélső balon.) Ilyen 
körülmények között én a közigazgatás  megjavításának 
egyetlen egy formuláját sem kapom meg ezen javaslatban. 
Hát vajjon az önkormányzatot hatályosabbá teszi-e? Az 
önkormányzat hatályossága, t. ház, attól függ, hogy van-e 
annak tartalma; nem az eljárásoktól függ, a mi, miként 
hallottam felemlíteni, hogy íme a főispán felebbezési joga 
bizonyos korlátok közé szoríttatott — hiszen ez is jó dolog, 
ez minden esetre előny; — de a fődolog az, hogy legyenek 
reális jogok, a melyek megfoghatók legyenek; jogok, a 
melyeket gyakorolni lehet a közgyűléseken; legyenek kö- 
telességei az embernek. 

Az 1870: XLII. t.-cz. igen fontos önkormányzati jo- 
gokat hagy fenn a vármegyei congregatiónak; ezek közt 
van a szabályrendeletek alkotásának joga is. Hát minő 
önkormányzat az, 1 ház, a melynek még statútum-alko- 
tási joga sincsen? Ez a törvényjavaslat legalább ötven- 
szer hivatkozik oly statútumra, a mely nem létezik. Hivat- 
kozik ez a törvényjavaslat oly tisztviselőkre, a kiknek ha- 
tásköre absolute nincsen megjelölve, hanem akikről csak 
az mondatik, hogy majd később szabályrendeletileg fog 
ez vagy az megállapíttatni. S a belügyminister úr azt kí- 
vánja ettől a parlamenttől, hogy kellő önérzettel és kellő 
megfontolással fogadjon el egy oly javaslatot, a mely öt- 
venszer hivatkozik egy oly szabályrendeletre, a melyről 
nem tudjuk, hogy mit fog tartalmazni. (Élénk helyeslés a 
szélső baloldalon.) Annyi bizonyos, hogy a leglényegtele- 
nebb és kizárólag az önkormányzat hatáskörébe tartozó 

statútum-alkotási jogot is az a törvényjavaslat elvonja 
a vármegyétől. Itt van a c) pont, mely szerint köztörvény- 
hatósági közlekedési vonalak, közmunka, építkezések, — 
természetesen elvétetnek. Itt van a tisztviselők választásá- 
sának joga: elvétetik. De nem akarom fárasztani a t. ház 
türelmét, (Halljuk! Halljuk!) mert azt a különbséget, a 
mely az 1870-iki vármegye és a mostan tervezett vármegye 
közt létezik, azt a különbséget azzal az ékesszólással, a 
mini Eötvös Károly ezt a minap elmondotta, én termé- 
szetesen úgy sem tudnám elmondani; de be kell hogy 
ismerjék, hogy önkormányzat intézkedési, cselekvési, ren- 
delkezési jog nélkül nem létezik. (Igaz! Úgy van! a szélső 
baloldalon.) Mert engedelmet kérek, de azt, hogy én tanács- " 
kozzam, azt, hogy én véleményt nyilvánítsak, azt, hogy én 
oratiót tartsak, azt én megtehetem minden magántársaság- 
ban, megtehetem a kávéházban, megtehetem az utczán, 
megtehetem a ház folyosóján, azért nem megyek én egy 
testületbe, ahol rám kötelességek várnak s ahol nekem 
jogokat kellene gyakorolni. 

Én azért megyek oda, hogy érvényesüljek ott és hogyha 
nekem nincsen közegem, a kivel a határozataimat végre- 
hajtassam, ha nincsen meg az elhatározási és végrehajtási 
jogom: akkor egyszerűen nem fogok oda menni és a kór- 
ház építés és a kaszárnyaépítés és nem tudom én miféle 
culturális intézetek alapítása nem fogja oda vonzani a ma- 
gyar fajt. Nem azért, mintha csekélleném ezen dolgokat, 
hanem azért, mert az is épen a javaslat által lehetetlenné 
van téve. Én megmagyarázom a belügyminister urnák, hogy 
miért van lehetetlenné téve. 

Az van a javaslatban, hogy a vármegyei congregatió 
elhatározhatja a pótadót; de már a pótadónak kivetése biza- 
tik a vármegyétől teljesen független, kinevezett pénzügy- 
igazgatóságra; a pótadó felhajtása, kezelése a vármegyétől 
teljesen független és a megyének nem felelős kormány által 
kinevezett tisztviselőkre bizatik. (Úgy van! Úgy van! a 
szélsőbalon.) 

Bocsánatot kérek, én nem megyek bele akkor a kór- 
házépítésbe, mikor annak adóját se ki nem vetem, se föl 
nem hajtom, se nem kezelem, de nem is ellenőrzöm, mert 
a kormány által kinevezett számvevőség lesz az ellenőrző 
közeg, aki nekem nem felelős, ily körülmények közt arról 
beszélni, hogy az önkormányzati élet hatályosabb lesz, is- 
métlem, ámítás. (Zajos helyeslés és tetszés a szélső bal- 
oldalon.) 

Azt mondták — s ezt is a ház legnagyobb szónoka 
említette fel — hogy: úgyde a közigazgatási bizottság most 
jobban van összeállítva. Figyelmeztetnem kell a t. házat a 
tévedésre; itt a numerusokban is tévedés, vagy a nemzet 
megtévesztése van. Eddig: a közigazgatási bizottság 21 tagja 
közül 5 kinevezett és 16 választott volt: ez volt az arány. 
(Ellenmondás a baloldalon.) Engedelmet kérek, választva 
volt az alispán, a főjegyző, az árvaszéki elnök; ezek válasz- 
tott elemek voltak, hiszen ezek ellen van mosta hadjárat 
megindítva. (Úgy van! Úgy van! a szélső baloldalon.) Az 
arány tehát az hogy volt 5 kinevezett és 16 választott tag; 
most pedig az arány megváltozik és lesz 8 kinevezett és 
12 választott tag (Úgy van!Úgy van! a szélső baloldalon.) 
tehát itt e tekintetben is vesztesége van a nemzetnek. 
(Úgy van! Úgy van! a szélső baloldalon.) 

Azonkívül laz a közigazgatási bizottság szakosztályokra 
lesz osztva. Hiszen ez már nem municipalis, nem önkor- 
mányzati elem többé; hiszen az, ha feladatának meg akar 
felelni, a hónap 29 napján ne tegyen egyebet, csak tanul- 
mányozza folytonosan a rubrikákat és rendeleteket, a 30-ifc 
napon pedig menjen el és tartson gyűlést (Úgy van!lÚgy 
van! a szélső baloldalon.) Hiszen az a bureaucratiának íesz 
egyik alkatrésze, de ez nem önkormányzati elem lesz. (Úgy 
van. a szélső balon.) 

Mindezekből azt látom; t. ház, hogy az a jelszó, hogy a 
közigazgatás e javaslat által meg fog javíttatni, hamis jelszó 
és az a jelszó, hogy az önkormányzati élet hatályosabbá fog 
tétetni, szintén hamis jelszó. (Úgy van! a szélső baloldalon.) 

Ott van a harmadik nagy jelszó és ez csalta meg leginkább 
a nemzetet: az állam megerősítése. (Halljuk! Halíjuk!) 

T. ház! Az állam ereje sokféle irányban nyilatkozik; 
legfőképen nyilatkozik azon irányokban, melyeket az álla- 
miság attribútumainak szokás nevezni. Ilyen a hadsereg, 
a külügy, a pénzügy. Amely állam teljes önállósággal és 
szabadsággal rendelkezik az államiságnak ezen  attribú- 
tumai felett, az az állam igenis lehet erős, hatalmas. De 
mindaddig, míg nálunk fenntartatik az a közjogi alap, hogy 
mi ezen attribútumok felett nem teljes önállósággal ren- 
delkezünk: mindaddig azok az urak, akik az állam meg- 
erősítésén fáradoznak, jöjjenek ide ebbe a táborba és itt 
tegyenek kísérletet az iránt, hogy Magyarországból való- 
ban Magyarországot, magyar államot alkossanak. Ne ott 
tegyenek kísérletet, hogy a nemzetnek, a népnek egy 
csomó még meglevő jogát elkobozzák. (Élénk helyeslés a 
szélső baloldalon.) Nem úgy, hogy épen azon koronának 
adjuk át a jogok legnagyobb részét, amely kívül van 
Magyarországon és amelynek hatalmánál fogva ennek az 
országnak is súlypontja, nem itt magában az országban, 
hanem azonkívül van. (Felkiáltások a szélsőbalon: Sajnos!) 
Ez az állapot az állami sulyegyen felbillenésével fenyeget 
és minél több jogot veszünk el a néptől és azon jogokat 
odaadjuk a koronának, annál előbb fog a sulyegyen fel- 
billeni. (Helyeslés a szélső baloldalon.) 

T. Ház! Ezen attribútumokon kívül keresse az állam 
erejét abban, hogy legyen meg a polgárságban a köteles 
hűség és hazaszeretet, a mely a magyar fajt mindig ki- 
válóan jellemezte; (Helyeslés a szélsőbalon.) legyen ,meg 
a hűség, a kötelességérzet úgy, hogy minden egyes ember 
köteles legyen saját hazájáért tenni, cselekedni és hatni. 
(Helyeslés a szélsőbalon.) 

És ha ez így van, pedig így van: hát mit csinálnak a 
t. kormány férfiai e javaslattal a nemzetből?. Talán alkal- 
mat adnak arra, hogy köztevékenységet kifejtsen, alkal- 
mat adnak arra, hogy saját erejét, munkásságát felál- 
dozza a hazának? Nem, ettől az egyeseket elzárják, az 

egész társadalmat leszerelik (Igaz! Úgy van a szélső 
baloldalon.) és azt mondják, hogy mivel teremtünk egy 
nagy bureaucratiát, a nemzet, az állam erejét növeljük. 
Pedig inkább gyengíteni kell az állam erejét, nem 
növelni. Azután ez az állam ereje sokféleképen félre is 
értetik. Nekem úgy tetszik, hogy Magyarországon az 
állam erejét az egyénekkel szemben tovább fokozni nem 
szükséges, (Élénk helyeslés a szélső balon.) sőt nekem 
úgy tetszik, hogy az az erő már is túlon túl nagy. 
(Helyeslés a túlsó baloldalon.) 

Méltóztassék megfontolni, t. ház, hogy az állam, 
minő nagy súlylyal nehezedik polgáraira, mely az egyéni 
élet minden egyes nyilvánulásánál vagy mint követelő 
fél, vagy mint tiltó fél van jelen. Jelen van a ravatal- 
nál és követeli a maga bélyegilletékét; (Igaz! Úgy van! 
a szélső baloldalon.) jelen van minden pályaválasztásnál, 
hogy ott a bizonyítványt, tehát ahhoz a jogot, hogy 
élhessen az ember, kiszolgáltassa; jelen van  asztalunk- 
nál a fogyasztási adó cimén minden nap; (Élénk helyes- 
lés és tetszés a szélső baloldalon.) egy hajlékot arra, 
hogy védelmezve legyünk, nem építhetünk anélkül, hogy 
az államtól erre engedélyt ne kérnénk; egy darab föl- 
det, mely kenyerünket megtermi, nem vásárolhatunk az 
állam tudta nélkül; ha igazságot keresünk, az államható- 
ságoknál kell azt keresnünk és ha a szenvedett sérel- 
mek megtorlását keressük, akkor is az államhoz kell 
fordulnunk. Nem azt kívánom én mondani, hogy ez 
mind rosszul van; én csak jelezni kívántam, hogy minő 
hatalma van az államnak az egyén felett. Hiszen a fej- 
lődés minden lehető eszköze az állam kezében van, az 
iskolák, a vasút, a posta, a távírda, a közutak által és 
méltóztassék tekintetbe venni azt a versenyt, amelyet az 
állam a bányászat, a gyári ipar, a földmívelés, az erdő- 
gazdaság terén az egyesekkel szemben kifejt. Ily körül- 
mények közt végtelenül el van törpülve az egyesek és 
a nem szervezett társadalom ereje az államhatalomhoz 
képest. Ezt a hatalmat növelni nem bölcs dolog, t. ház, 

mert ez önmagában is növekszik, ez a civilizátió foko- 
zott igényeivel mindig lépést tart, folytonosan nő, és 
ha mi a parlamenti helyzetet félreismerve, még mindig 
ezen hatalomnak a növelésére adunk újra meg újra mes- 
terséges alapot, a társadalomtól pedig jogokat veszünk 
el: akkor igen hamar eljutunk a modern állani hűbér- 
rendszeréhez, amelyből azután nincs más kibontakozás, 
mint a katasztrópha. (Úgy van! Úgy van! a szélső bal- 
oldalon.) 

Ha gondolkozom ezen javaslat philosophiája felett... 
(Egy hang a szélső baloldalról: Philosophiája is van?) 
- nekem van philosophiám és azzal iparkodom meg- 
mérni a javaslatot, — azt találom, hogy a felfogás az: 
legyünk a nemzet iránt, a társadalom iránt, az egyesek 
iránt bizalmatlanok; adjunk minél több jogot a kormány- 
nak; vegyünk el minél több jogot a nemzettől, szóval 
az egész javaslatban úgy kezeltetik a nemzet, mintha az 
ellenség volna. (Úgy van! Úgy van! a szélső baloldalon.) 
Ebben a javaslatban a nemzettest derékban van ketté- 
törve. Az egyik oldalon van a hatóságilag engedélye- 
zett bureaucratia minden erejével és hatalmával, a szu- 
ronnyal és a pharagrafusok özönével; a másik oldalon 
van egy kifosztott és leszerelt társadalom. Ezen társa- 
dalomnak joga van ezentúl a panaszhoz, de oly termé- 
szetű jogokat, mint eddig a vármegyei rendszer kereté- 
ben, nem gyakorolhatunk. És ha, amint itt elhangzott, 
a hűbér-rendszer legjellemzőbb vonása az, hogy köteles- 
ségek legyenek jogok nélkül: a magyar társadalomnak 
ezentúl meg lesz minden rendű és rangú kötelessége, de 
joga nem lesz. (Úgy van! Úgy van! a szélső baloldalon.) 

Azt találom, hogy hazánkban a szabadság biztosite- 
kát képezi, mondjuk, elsősorban, a parlamenti intézmény, 
másodsorban mondjuk, a sajtószabadság, harmadsorban 
a vármegyei intézmény. Sokan azt hiszik, hallottam e fel- 
fogást itt a házban is, olvastam a házon kívül is, hogy 
miután van parlament, miután szabadsajtó is van: ennél- 
fogva a vármegyéknek az az erőteljes önkormányzati ha- 

tásköre — csak az 1870-iki törvény által létesített álla- 
potokról es az 1870-es évekről szólok, — nem szüksé- 
ges, mert a szabadság biztosítva van a parlament, a 
sajtó által. 

T. ház! A parlamentnek sok áldása van igen sok 
helyen, talán nálunk is lesz és én meg akarom becsülni 
a parlamenti életnek és intézménynek fontosságát; de 
annyi bizonyos, hogy nálunk ez még egy új intézmény 
— és mondjuk — és ezt a parlamenti intézmény előnyére 
mondom, — egy még ki nem próbált intézmény; mert 
hogyha ezen intézmény próbaköve az volna, amit a ma- 
gyar parlament 1867-en innen alkotott: akkor kétségbe- 
esném a parlament, mint a nemzeti szabadság biztosítéka 
iránt. (Élénk helyeslés a szélső baloldalon.) De én csak 
annyit mondok, hogy nincs még kipróbálva. Amit a par- 
lament felől pedig tapasztaltunk, az az, hogy igen meré- 
szen szembe tudott mindig állani magával a nemzeti köz- 
véleménynyel. (Úgy van! Úgy van! a szélső balon.) Nem 
egy meghamisított, nem is egy biztosan fel nem ismer- 
hető  közvéleményről beszélek, hanem olyanról, amely 
apodictice meghatározható. Ilyen példának okáért a véd- 
erőjavaslat tárgyalása alkalmával nyilatkozott  közvé- 
lemény, a Bosznia okkupálása alkalmával nyilatkozott köz- 
vélemény. Mit tett a parlament? Szembe mert állani 
azzal. (Úgy van! a szélső baloldalon.) A közgazdasági 
kiegyezésnél, a főrendiház rendezésénél mind oly dolgok 
történtek, melyek nem állapítják meg azt, hogy mi feltét- 
lenül bizhatunk az ilyen parlamenti rendszerben, mint 
a szabadság egyik biztosítékában. (Úgy van! a szélső bal- 
oldalon.) És mit mondjak a sajtóról? Én a sajtósza- 
badságnak már azon csekély állásnál fogva is, melyet a 
sajtó terén mint napszámos  elfoglalok, természetesen 
híve vagyok és a sajtószabadság nagy reformátori erejét 
minden időre nézve elismerem; de azt tapasztalom, hogy 
sem nálunk, sem másutt a sajtószabadságnak az az ereje, 
hogy megfékezze a rosszat, nincsen meg. Magyarorszá- 
gon II. József ideje alatt sajtószabadság volt és ez a 

sajtó erőtlen volt arra, hogy II. József törvénytelen kor- 
mányzását megakadályozza. Ausztriában a német sajtó 
dominál, persze feltétlenül, ennek tehát nem, hogy érde- 
kében nem állott, de az az Ausztriában újabb időben 
megteremtett " foederalistikus rendszernek természetes  el- 
lensége volt és dacára a szabadságnak, azt, hogy a foede- 
ratió . megteremtessék, nem tudta megakadályozni. És 
nálunk legkésőbb a húsz éves alkotmányos  aerában, 
mióta a sajtószabadságot élvezzük, kérdem, megtudta-e a 
sajtó akadályozni a hazánkban elterjedt korruptiót; meg- 
tudta-e akadályozni a parlamentáris életnek meghamisítá- 
sát? (Úgy van! Úgy van! a szélső baloldalon.) Meg- 
tudta-e akadályozni a választások alkalmával elkövetett 
visszaéléseket, a kormány túlkapásait, Bosznia  occupálá- 
sát? Ismétlem, a sajtónak megvan a maga reformátori 
ereje, de fékező ereje nem oly nagy, hogy a szabadság 
biztosítékául úgy, mint a vármegyei rendszer, elfogad- 
ható volna. (Úgy van! a szélső baloldalon.) Az a követ- 
keztetésem tehát mindebből, hogy helyes dolog a parla- 
menti intézmény, a sajtószabadság, mint a közszabadság- 
nak igen fontos biztosítékai, de ezen intézmények által 
nem vált feleslegessé a vármegyei intézmény sem. (Úgy 
van! a szélső baloldalon.) 

Úgy, de azt mondják a vármegyéről, hogy meg- 
bontja az ország egységét;  particularismust emlegetnek. 
(Halljuk! Halljuk! a szélső baloldalon.) Ha a vármegye 
arra adott volna alkalmat, hogy a nemzeti egység bár- 
mely téren valaha megbontassék, ha a particularismus 
vádja a vármegyét méltán megillethetné: akkor bizonyára 
nem venném védelembe a vármegyéket, hanem elitélném. 
De hát ez nem igaz, t. ház! Sőt tovább megyek. A vár- 
megyei élet minden időben képtelen volt a particularis- 
musra. Mert először a vármegye, mint itt a házban is 
felhangzott, mindig inkább szeretett országos ügyekkel 
foglalkozni, mint helyi ügyekkel; másodszor, mert csak 
1870. óta van az, hogy több megyének nem lehet tagja 
egy és ugyanazon ember. 

A vármegyékben az a rendszer létezett, hogy orszá- 
gos érdemeket szerzett egyének táblabíráknak  választat- 
tak meg és ha jónak látták, megjelentek vármegyénkint 
és a maguk befolyását, a maguk intellectualitását ott 
érvényesítették. (Igaz! Úgy van! a szélső baloldalon.) 
Mivel pedig ezek a vármegyék nem voltak olyan zárt 
testületek, és mivel functiójtiknál fogva sokat foglalkoz- 
tak országos ügyekkel, ennélfogva kitágult  látkörük, 
ennélfogva megszerették azt, amivel foglalkoztak. Hiszen 
az psychologiai folyomány, hogy amivel az ember sokat 
foglalkozik, ahhoz ragaszkodik, azt megszereti és mivel 
sokat foglalkozott a haza fogalmával: a hazaszeretet eré- 
nyének ápolója, bölcsője lett a vármegye. (Élénk tetszés 
a szélső baloldalon.) 

Ez nem volt particularismus. Nem is tudnak a tör- 
ténelem sorrendjén sehol felmutatni egyetlen egy  ada- 
tot, hogy a vármegye valaha alkalmat nyújtott volna 
arra, hogy a nemzeti egység  megbontassék. (Élénk 
helyeslés a szélső baloldalon.) A mostani javaslat, ha 
törvénynyé válik — amit különben nem hiszek, — meg- 
fogja teremteni a particularismust a nemzet társadalmá- 
ban, mert az épen ellentéte annak, amit mondtam. Ha 
kizárólag a helyi érdekek szűk körére van az emberi tevé- 
kenység utalva: az az ember torony politikát fog 
követni, látköre nem szélesedik ki, mindig azzal lesz 
elfoglalva, amit a törvény hozzáutal; de az embernek ter- 
mészete az, hogy nagynak tűnjék fel az a csekély, amely- 
lyel foglalkozik, szereti felfújni a dolgot, nagygyá tenni; 
szereti azt a helyi érdeket, amelylyel állandóan foglal- 
kozik, az országos érdekek felé emelni; közönyössé válik 
az országos dolgok iránt, mert nem foglalkozik velük, 
.hanem mindig a maga faluja házában, vagy a vármegye- 
házában, a maga apró útjaival és hídjaival lesz elfog- 
lalva, az országgal szemben csak mint követelő fél áll 
elő és a már is falánkká lett társadalom ezt az országot 
érdekei és politikája szerint darabokra fogja tépni épen 

ezen javaslatban lefektetett particularismusnál fogva. (Za- 
jos helyeslés és tetszés a szélső baloldalon.) 

De a nemzetiségi kérdés is egyik nagyon kapós 
érv. (Halljuk! Halljuk!) Illetékes helyen nem hallottunk 
erre nézve felvilágosítást; mert amit a belügyminister úr 
mondott, csak arra való volt, hogy e tekintetben minden 
várakozást teljesen lelohasszon. (Igaz! Úgy van! a szélső 
baloldalon.) Amennyire én észleltem a nemzetiségi kér- 
désnek természetét, azt láttam, hogy beolvasztások történ- 
tek erőszakos utón és történtek a történelem rendes és 
csendes folyamán, észrevétlenül és erőszak nélkül is. Arra 
a kérdésre, vajjon az állami hatalom minden erélyével és 
erejével . erőszakos  beolvasztási kísérleteket  kezdjünk-e 
meg: azt hiszem, hogy e ház minden tagja kivétel nél- 
kül nemmel fog válaszolni; mert ebben nemcsak a sza- 
badságnak a veszélyét látná, hanem azt is, hogy ma már 
a culturának, a nemzetiségi irányzatoknak mai kifejlő- 
dése mellett erőszakos utón ezen a téren semmire sem 
lehet menni. (Igaz! Úgy van! a szélső baloldalon.) 
A magyar nemzet testében és lelkében beolvadtak a 
kunok, szórványosan besenyők, bolgárok, örmények és 
remélhető, hogy legközelebbi időben beolvadnak a 
zsidók is. 

Csatár Zsigmond: A zsidók is? 

Szendrey Gerzson: Soha! (Zajos derültség.) 

Bartha Miklós: De mindez csendesen, észrevétlenül 
és erőszakos fegyverek alkalmazása nélkül történt. (Hall- 
juk! Halljuk!) 

Mit következtetek ebből, t. ház? Azt, hogy miután 
erőszakot úgy sem használhatunk, a nemzetiségi kérdés 
kulcsa a szabadságban, a culturában és a jólétben van. 
No hát ez a javaslat Magyarországnak szabadságot nem 
ad, culturát nem ad és bizony jólétet sem ad. (Derült- 
ség a szélső baloldalon.) A nemzetiségi kérdés fészke 
elsősorban abban van, hogy Magyarország nem egész, 
hanem csonka. Magyarország a maga állami tekintélyé- 
vel nem tud a nemzetiségeknek — imponálni. — (Úgy van! 

Úgy van! a szélső baloldalon.) Nem erőszakról beszélek, 
mert Magyarországnak fenn kell tartania a közszabadsá- 
got és a jogegyenlőséget; de az államnak erkölcsi tekin- 
télyéről szólok. És a nemzetnek ez az erkölcsi tekin- 
télye nincs meg. Nincs meg azért, mert törvényeket hoz, 
törvényeket játszik ki; (Úgy van! a szélső baloldalon.) 
nincs meg, mert nincs hadserege, melylyel különböző 
utcákon, nem is Zavargás, hanem csak annyi, hogy 
alkalmakkor a maga akaratát érvényesítse. (Úgy van! a 
szélső baloldalon.) Horvátországban zavargás üt ki az 
utcákon, nem is zavargás, hanem csak annyi, hogy utcai 
sihederek letépik az ország címerét a hatósági épületről: 
és a magyar ministerelnök felutazik Bécsbe, onnan kell 
kölcsön kérnie egy tábornokot és csak ennek segítsé- 
gével lehet rendet csinálnia. (Úgy van! Úgy van! a 
szélső baloldalon.) Ily körülmények közt az állam tekin- 
télye nem imponál a nemzetiségeknek. 

És azt tapasztaljuk, hogy 1867. előtt, midőn 1848-iki 
csalódásukból kezdtek felocsúdni a nemzetiségek, a ma- 
gyar nemzet és a nemzetiségek közt sokkal könnyebb 
megélhetési viszony volt, mint 1867-en innen. Miért? 
Mert 1867. óta látják gyengeségünket. Mert azóta látták, 
hogy bármelyik nemzet, ha akar, tud erős állammá lenni. 
Az erdélyi és a tiszavidéki oláhok látják, hogy miképen 
fejlődik  Rumania, van önálló udvartartása, hadserege, 
nemzeti fejlődése; látják ezzel szemben, hogy Magyar- 
országnak nincs állami tekintélye és látják, hogy érde- 
keinket sem a külügyek terén, sem a hadsereg terén nem 
tudjuk megvédelmezni. Ily körülmények közt természe- 
tes, hogy nem imponálhatunk. Ez a nemzeti kérdés 
egyik fészke. (Úgy van! a szélső baloldalon.) 

Másik fészke az egyházakban rejlik és a harmadik 
az iskolákban. Mi történik itt? Hát ezzel a javaslattal, 
akar a kormány a bajokon segíteni? Hiszen a kormány 
nevezi ki a püspököket; a kormánynak kellene gyako- 
rolnia befolyást az egyházakra, hogy ne legyenek bűnös 
fészkei minden jogosulatlan aspirátióknak; (Úgy van! A 


136 


szélső baloldalon.) a kormány nevezi ki a tanfelügyelő- 
ket; miért nem tudja ellenőrizni azokat az iskolákat, 
amelyekben a magyar faj lépésről-lépésre tért vészit. (Úgy 
van! a szélső baloldalon.) 

Én e javaslatban legkisebb nyomát sem látom annak, 
hogy azok a férfiak, kik azt összefércelték, még csak 
gondoltak volna is arra, hogy Magyarországnak nemze- 
tiségi téren szükségletei vannak. Miképen van megálla- 
pítva a megyei congregatió tagjainak gualificatiója? Gon- 
doltak-e arra a gualificatióra, — ezt csak futólag emlí- 
tem meg, — melyet oda lehetett, oda kellett volna 
tenni, hogy az illető magyarul olvasni, irni tudjon. Nem, 
hanem, hogy a magyar nemzetiség hamis jelszava alatt 
államosítsák az országot, arra gondoltak. 

Csanády Sándor: Gyalázat! (Derültség jobbfelől.) 

Bartha Miklós: És ha nincs e javaslatban egyet- 
len szó is és nincs nyoma annak, hogy nemzetiségi 
tekintetben . Magyarország — egységes nemzeti állammá 
fejlesztessék: a javaslat tárgyalása alatt volt a belügy- 
minister úrnak egy pár ténye, mely világosan mutatja, 
hogy a javaslaton kívül milyen nemzetiségi politikát vár- 
hatunk tőle. Az erdélyi részekben felmentett két fő- 
ispánt, pedig mind a két főispánt úgy ismerték, mint 
a magyar faj igazi zászlóvivőjét. (Igaz! Úgy van a 
szélső baloldalon.) Hónapok óta tartja magát az a hir, 
hogy e két hazafias főispánt a belügyministerium csupán 
a szász urak, az erdélyi szászok kedvéért mentette fel, 
(Igaz! Úgy van! Mozgás a szélső baloldalon.) ezekért, 
kik Magyarorszáag közéletében még soha sem jelentkez- 
tek úgy, mint alkotmányos factorok, hanem úgy, mint 
érdek consortium, mely mindig kivan az országtól vala- 
mit. (Úgy van! a szélső baloldalon.) Hát a kormány 
ezen szász uraknak, ezen  érdekconsortiumnak kedvéért 
és követelésére bocsátja el a magyar nemzetiségi ügy 
két zászlóvivőjét? (Mozgás a szélső baloldalon.) S azon- 
kívül három határszéli vármegyét szász  főispánoknak 
szolgáltat ki. — (Úgy van! Úgy van! a szélső baloldalon) 

Gr. Károlyi Gábor: Ennek rossz vége lesz! 

Bartha Miklós: Azt hiszem, t. ház, sikerült bebi- 
zonyítanom, hogy a nemzetiségi jelszó is teljesen hamis 
e törvényjavaslatban. (Igaz! Úgy van! a szélső balolda- 
lon.) És már most beszédem befejezéséül azt kérdem 
magamtól, vajjon mi igaz hát ebben a javaslatban? (Hall- 
juk! Halljuk! a szélső baloldalon.) 

Az igazság az, hogy az országban minden hatalmat 
kivétel nélkül egyetlen kézben akarnak  központositani. 
(Úgy van! Úgy van! a szélső baloldalon.) És én arra, 
hogy minő veszély rejlik abban, különösen épen Magyar- 
országra nézve, ha minden hatalom egy kézben van ösz- 
pontosítva, a nagy író Lamartine egyetlen mondását 
idézem, aki azt mondta: yKönnyebb a kutat megmér- 
gezni, mint a folyó vizet. Én alkalmazom ezt a jelen 
viszonyok közt és azt mondom: könnyebb a zárt, 
állandó, központi jellegű hatalmat idegen érdekeknek 
megnyerni, mint a nemzeti életnek a vármegyei köztevé- 
kenységben nyilvánuló hatalmas és hazafias folyamát. 
(Élénk tetszés a szélső baloldalon.) 

A törvényjavaslatot nem fogadom el, hanem csatla- 
kozom Ugron Gábor t. képviselőtársam határozati javas- 
latához. (Hosszantartó élénk tetszés, helyeslés és éljene- 
zés a szélső baloldalon. A szónokot számosan üdvözlik. 

Élénk felkiáltások: Öt percnyi szünetet kérünk!) 


Ugron Gábor mentelmi sérelme. 
1891. augusztus hó 1-én. 


T. ház! (Halljuk! Halljuk!) Tekintve az idő  előre- 
haladottságát, kerülni fogok  interpellatiom  indokolásánál 
minden felesleges szót és minden színezést. 

Hazánkban az immunitási jog nincsen még codifi- 
kálva, de vannak törvényeink, melyek egyes felmerült 
esetek alkalmával bizonyos  cinosurául szoktak szolgálni 
eljárásunkban. Ezen törvények közül csak azokra vagyok 
bátor figyelmeztetni a t. házat, melyek szoros összefüg- 
gésben állanak az általam felhozandó tényekkel. így a 
hármas könyv I. részének 14. §-a védelmébe veszi az 
országgyűlésre menő s az onnan távozó követeket. Az 
1507: XII. törvénycikk így szól: nAki az országgyűlésen 
valakit bántalmaz, vagy annak szabadságát sérti, hűtlen- 
ségi bűnt követ el.x Az 1563: LXXVI. törvénycikk így 
szól: vAki az országgyűlésen panasztételért valakit káro- 
sítani merne, hűtlenség bűnébe esettnek tekintendő.x Az 
1723. évből három törvénycikkünk is van, amelyeknek 
együttvéve értelme ez: nAki az országgyűlésen levőt 
megsebzi, nagyobb hatalmaskodást követ el.x 

Ezen lehető legnagyobb rövidséggel ismertetett 
törvénycikkeket kiegészíti a magyar képviselőháznak 1867. 
november 18-án a Böszörményi László-féle esetben ho- 
zott következő, szószerint idézendő határozata. És itt 
különösen kikérem az igen t. ház figyelmét: (Halljuk! 
Halljuk!) 

yAmit az országgyűlési tag, mint ilyen, a házban 
és a házon kívül mond, vagy tesz, azért csak az ország- 
gyűlés, és pedig annak azon háza által vonatik feleletre, 
amelyhez tartozik. x 

Minden egyes immunitási esetben csakis ezen tör- 
vénycikkeket és e törvényhozási határozatot lehet zsinór- 
mértékül venni. Már most a concret eset, melyet én 
ezen idézetekkel összeköttetésbe kívánok hozni, az, 
hogy Fiúméban a magyar király látogatása alkalmával 
az ott állomásozó 79. császári és királyi gyalog sor- 
ezred legénysége, talán a tisztikarból is egypár — egy- 
ről mindenesetre tudomásunk van, — a hivatalos rendőri 
jelentés szerint politikai tüntetésekbe bocsátkozott. 

Hogy a rendes katonaság politikai  tüntetésektől 
minden jogállamban el van tiltva, azt fölösleges még 
csak említeni is; természetesnek találhatja hát  min- 
denki, ha a háznak két tagja szóba hozta a politikai 
tüntetést. 

Amit Ugron Gábor képviselőtársam e részben mon- 
dott, mindnyájunk előtt ismeretes. Előttem a kérdés 
csak az, vajjon abban, amit tisztelt képviselőtársunk 
mondott, fel lehet-e fedezni a magántermészetű ügynek 
bármily kis elementumát? Ki mondotta azt, amit mon- 
dott? Országgyűlési képviselő. Hol mondotta? A par- 
lamentben. . Miért mondotta? Mert országos sérelmet 
talált abban, amit felhozott és mert egy országos sérel- 
met kíván a kormány által orvosoltatni. (Úgy van! Úgy 
van! a szélső baloldalon.) Minek az alapján mondotta? 
Mert, ha mindazon momentumok amellett bizonyítanak 
is, hogy nem magántermészetű az ügy, de ha mende- 
mondára alapította volna, amit mondott, akkor az ügy 
magántermészetét előtérbe lehetne tolni. De alapította, 
amit mondott, egy hivatalos és még meg nem cáfolt 
rendőri jelentésre. (Úgy van! a szélső baloldalon.) És 
kivel szemben mondotta?  Magánemberrel,  magánem- 
bernek magántermészetű eljárásával szemben? Nem, ha- 
nem katonával szemben. 

A katonát a ház költségvetéséből fizetik és tartják 
fenn; a katona ily értelemben az államnak egyik orgá- 
numa; fegyvert visel a törvény és a társadalom bele- 
egyezésével. Miért? Hogy a munkás társadalomnak 
civilisatorius békéjét, békés természetű  előhaladását és 
munkásságát "megoltalmazza úgy a kül-, mint a bei- 
ellenségek ellen. 

Mindaddig, míg a kezébe adott fegyverrel így él: 
igen jótékony és magasztos hivatást teljesít. Úgy, de ha 
ez a katona nem azt a hivatást teljesíti, hanem, mint 
a hivatalos rendőri jelentés élénkbe tárja, fegyvertelen 
nép ellen, még pedig olyan nép ellen, mely az utcán 
épen a magyar állam és a magyar király iránti ragasz- 
kodásának ad kifejezést, használja fegyverét, akkor két- 
ségtelenül visszaélést követ el. (Úgy van! Úgy van! a 
szélső baloldalon.) 

Már most, t. ház, mi áll előttünk? Elkövet egy 
katona — a hivatalos rendőri jelentés alapján egy vissza- 
élést. Bejelentetik ez a háznak és meg is biráltatik a 
háznak egyik tagja által. Vizsgálat indíttatik talán azon 
visszaélő katona ellen? Nem! Hanem az, aki Fiúméban 
rendetlenkedett, eljön Budapestre, hogy itt is  rendet- 
lenkedjék. (Úgy van! Úgy van! a szélső baloldalon.) 

Fiúméban a hivatalos rendőri jelentés alapján meg- 
támadja az állam jogrendjét, Budapesten pedig — köz- 
tudomású tény -— megtámadja a parlament jogát. Mert 
az, hogy az említett ezred többször emlegetett kapi- 
tánya fegyveres elégtételt kért egyik  képviselőtársunk- 
tól ... (Egy hang jobbról: Nem igaz!) 

Ha nem igaz, a ministerelnök úr válaszában engem 
mindenesetre meg fog cáfolni. 

Ismétlem, hogyha egy kapitány fegyveres elégtételt 
kér egyik képviselőtársunktól azért, amit ő a parlament- 
ben hivatalos természetű kötelességének teljesítése  köz- 
ben mondott, ha ez nem megtámadása a képviselői im- 
munitásnak, akkor nem tudom mi ennek a megtámadása, 
(Igaz! igaz! Úgy van! Úgy van! a szélső baloldalon.) 

mert lehetetlenség úgy fogni fel a dolgot, hogy csakis 
hatóságilag történhetik a képviselői szólásszabadság és 
immunitás ellen támadás. 

Épen azért kívántam a ház jelenlevő t. tagjainak 
figyelmét azon idézetekre különösen felhívni, melyeket 
beszédem elején bátor voltam fölhozni, mert azokból 
világosan kitűnik, hogy Magyarország törvényhozása a 
képviselői immunitást nem úgy fogta föl, hogy az csak 
a hatósági támadásokkal szemben védelem, hanem az 
védelem mindennemű hatósági és magánsérelmek ellen. 
(Úgy van! Úgy van! a szélső baloldalon.) 

Támadás intéztetett a képviselői immunitás ellen és 
aki Fiúméban hibázott, itt is hibázik. (Igaz! Úgy van! 
Úgy van! a szélső baloldalon. Halljuk! Halljuk!) 

És mi történik, t. ház? A magyar honvédelmi mi- 
nister úrnak minden bizalmas és nem bizalmas barátja 
beszéli s úgy a budapesti, mint a bécsi hírlapok hozzák 
cáfolatlanul, hogy a magyar honvédelmi ministernek tel- 
jességgel nem tetszik az, hogy a fegyveres elégtételt kérő 
tiszt nem kapta meg a kért elégtételt. 

Az történik, hogy a magyar kormány egyik tagja 
a helyett, hogy az illetékes hatóságoknál legalább meg- 
kisérlette volna - mert hogy ez megtörtént volna, 
arról nincs tudomásom — a szigorú vizsgálat keresztül- 
vitelét, e ház folyosóján barátai és nem barátai körében 
keresi az elégtételt annak részére, aki  rendetlenkedett, 
(igaz! Úgy van! a szélső baloldalon.) 

Sőt a honvédelmi minister úr nem elégszik meg 
azzal, hogy egy hatáskörét súlyosan áthágó katonának 
elégtételt keres, hanem amint ezt a lapok írják és amint 
én azt a honvédelmi minister úr több személyes isme- 
rősétől tudom, nem tartózkodik annak kijelentésétől sem, 
hogy ez ügyből, magára nézve tárcakérdést csinál... 

Gróf Károlyi Gábor: Hála Istennek, csakhogy megy 
már! (Derültség jobbfelől.) 

Bartha Miklós: ... és hogyha ebben az esetben a 
ház mentelmi bizottsága az ő felfogásának nem  szolgál- 

tatna igazságot, ő megválik ministeri székétől. (Úgy van! 
Igaz! a szélső baloldalon.) 

Igen sajnálom, hogy a honvédelmi minister úr nincs 
jelen, de a legnagyobb rövidséggel, így is elmondom az 
én felfogásomat az ő magatartásáról. (Halljuk! Halljuk!) 

Ha Magyarország — honvédelmi  ministere előbbre 
teszi az indokolatlan katonai  érzékenykedést, mint a 
a parlament jogát; ha a honvédelmi minister úr előtt 
becsesebb a fegyveres erőszak, — mert hiszen a pár- 
baj fegyveres erőszak, — mint a képviselőház szólás- 
szabadsága; (Igaz! Úgy van! a szélső baloldalon.) ha, a 
honvédelmi minister úr ebben a házban úgy viselke- 
dik, mint elfogult katona és nem úgy, mint bölcs 
törvényhozó és kormányzó: (Igaz! Úgy van! a szélső 
baloldalon.) akkor az én szerény nézetem szerint igen 
rossz szolgálatot tesz magának a császári és királyi 
közös hadseregnek. (Élénk helyeslés a szélső baloldalon.) 

Ily felfogás mellett a honvédelmi minister úr ma- 
gával szemben fogja találni e háznak összes traditióit s 
akarom hinni és remélni, összes pártjait is. (Élénk 
helyeslés a szélső baloldalon. Zaj ajobb oldalon.) 

Én tehát azt hiszem, hogy alkotmányosan érző mi- 
nistertől pártkülönbség nélkül azt várjuk meg, hogy ott, 
ahol visszaélés és rendetlenség történt, orvoslást sze- 
rezzen, nem pedig azt, hogy ott, ahol visszaélés és 
rendetlenség történik, a  visszaélőnek és  rendetlenkedő- 
nek elégtételt igyekezzék szerezni. (Igaz! Úgy van! 
Élénk helyeslés a szélső baloldalon.) 

És én abban, ha igaz az, hogy a honvédelmi minis- 
ter úr tárcáját kötötte e kérdés olyatén megoldásához, 
mely az ő katonai elfogult felfogásának adjon igazat, 
az alkotmányos érzék teljes hiányát látom s ezt ezennel 
constatálom. (Élénk helyeslés a szélső baloldalon.) 

Cabinetkérdést önmagára nézve kétségtelenül  min- 
den minister minden törvényhozási aktus alkalmával föl- 
vethet és ez nem tekinthető oly természetű befolyáso- 
lásnak, amely alkotmányos  — szempontból  — megengedhető 

nem volna. De akkor, mikor a ház kizárólagos jogáról, 
a képviselői immunitásról van szó, amely immunitás 
nemcsak arra való, hogy a katonákkal, hogy a bírósá- 
gokkal, hogy a rendőrséggel szemben megvédelmeztes- 
sék a képviselői szólásszabadság, hanem szükség esetén 
arra is való, hogy magával a koronával és kormány- 
nyal szemben is megvédelmeztessék: (Zajos helyeslés a 
szélső baloldalon.) ily körülmények között azt, hogy a 
kormány egyik tagja befolyásolni igyekszik az immunitási 
bizottság ítéletét azzal a fenyegetéssel, hogy megválik 
tárcájától: alkotmányos fölfogásnak nem ismerhetem el. 
(Helyeslés a szélső baloldalon.) 

Épen azért, mivel ez a nevezetes jog hazánkban 
még nincs codificálva és így minden egyes fölmerülő 
eset alkalmával az immunitási bizottságtól adott  véle- 
mény és az e vélemény alapján hozott házhatározat a 
jogforrás erejével és értékével bír: (Úgy van! Úgy van! 
a szélső baloldalon.) föltétlen szüksége van az immuni- 
tási bizottságnak és a háznak is arra, hogy hozandó 
határozatát a tanácskozás teljes nyugalmával hozhassa 
meg. (Helyeslés a szélső baloldalon.) 

Már pedig nem lehet ezt a nyugalmat elérni akkor, 
ha egy minister a tisztán jogi kérdést át igyekszik ját- 
szani a politikai térre. (Élénk helyeslés a szélső balol- 
dalon.) és — cabinetkérdést csinál belőle. (Úgy van! Úgy 
van! a szélső baloldalon.) 

Ezek elmondása után bátor leszek a t háznak inter- 
pellátiómat felolvasni. (Halljuk! Halljuk! Olvassa): 

Interpellátió a ministerelnök úrhoz. 

Ismeretes tény, hogy Ugron Gábort, képviselői fel- 
adatának teljesítése közben mondott biráló szavaiért a 
császári és királyi 79-ik gyalogezred egyik kapitánya 
fegyveres elégtételre szólította föl; 

köztudomású, hogy ezen esetet a t. ház elbírálás és 
jelentéstétel végett a mentelmi bizottsághoz utasította. 

E tények kapcsán felmerült hirek tisztázása szem- 
pontjából kérdem a minister urat: igaz-e, hogy báró 

Fejérváry Géza honvédelmi minister úr, minden tar- 
tózkodás nélkül, számos helyen kijelentette, hogy tárcá- 
jától megválik, ha az Ugron Gábor mentelmi ügyében 
a mentelmi bizottság s ennek alapján a képviselőház nem 
az ő álláspontját foglalja el? 

Ha ez igaz: vállal-e a ministerelnök úr solidaritást 
a honvédelmi minister úr ezen felfogásával és ezen eljá- 
rásával? (Élénk helyeslés a szélső baloldalon.) 

Tisztelt képviselőház! "Mindenekelőtt  kötelességem- 
nek tartom magam iránt és a ministerelnök úr iránt is 
— hogy tévedésben ne maradjon — állítását rectificálni. 

Én azt, hogyha báró Fejérváry Géza honvédelmi 
minister úr beadta volna lemondását, egyetlenegy szó- 
val sem mondtam, ellenkezőleg nagyon hangsúlyoztam, 
hogy bizalmas és nem bizalmas barátai előtt nyilatkozott 
e tekintetben. 

A t. ministerelnök úr azt jelentette ki, hogy a fiumei 
esetre nézve vizsgálat indult meg. 

Kijelentésének ezt a részét megnyugvással és kész- 
séggel veszem tudomásul. 

Kijelentésének van egy másik része is, melyet már 
nemcsak megnyugvással veszek tudomásul, hanem amely 
felett kiváló örömömet is fejezem ki; ez kijelentésének 
azon része, hogy az interpellátióhoz elmondott indoko- 
lásra nézve nem tesz megjegyzéseket, mert a kérdés a 
mentelmi bizottság előtt van. 

A ministerelnök úr a saját, itt elhangzó nyilatkoza- 
tával — lehet, hogy szórói-szóra nem így mondta, de 
ez volt az értelme, — nem akar a mentelmi bizottság 
határozatának praejudicálni. 

Én ezen kijelentése felett igazi lelki örömömet kell, 
hogy kifejezzem a t. ház előtt, mert azt correctnek és 
alkotmányosnak tartom a legnagyobb mértékben. (Élénk 
helyeslés a szélső baloldalon.) 

És minthogy a magyar honvédelmi minister többek 
előtt azt jelentette ki -— és ez hivatalosan megcáfolva 
nincs, — hogy ő állását köti ahhoz, hogy ez a kérdés 

így vagy amúgy dől-e el a mentelmi bizottságban, többé 
nem kérdem, hogy solidaritást vállal-e a  ministerelnök 
úr a honvédelmi minister úrral; hanem remélem, hogy 
aki ekként lett a  ministerelnök úr által megcáfolva e 
házban, levonja a conseguentiat. (Élénk helyeslés a szélső 
baloldalon.) 


Felirati vita. 
1892. március hó 22. 


T. ház! (Halljuk! Halljuk!) Én abban a nézetben 
vagyok, aminek tegnap a t. pénzügyminister úr adott 
kifejezést, hogy a politika actualitásáról szólani elég 
alkalmat nyújt majd a költségvetés tárgyalása. Ezúttal 
kizárólag azon kérdéssel kívánok foglalkozni, amely Tisza 
Kálmán t. képviselő úr felszólalása után a felirati vita 
tárgyalásának egyik lényeges sarkpontját képezi. 

Tisza Kálmán t. képviselő úr felszólalásában a követ- 
kező theoriát hangoztatta: vArra, hogy közjogilag az 
1867: XII. t.-cikk dispositióit megváltoztatni lehessen, 
szükséges három factor — és ezt az ellenzéki padokról 
mondta, — szükséges a magyar törvényhozás többsége, 
szükséges a monarchia másik állama törvényhozásának 
többsége és szükséges a fejedelem hozzájárulása.x 

E tant, t. ház, a közjogi ellenzék részéről Visontai 
Soma és Polónyi Géza t. képviselőtársaim már megcá- 
folták; fényesen megcáfolta azt tegnap a nemzeti párt 
részéről Hódossy Imre t. képviselőtársam. De én any- 
nyira tévesnek, annyira veszélyesnek tartom e tant, hogy 
szükségesnek vélem —- lehetőségig ismétlések  kikerülé- 
sével — a magam részéről is hozzászólni. (Haltjuk! 
Halljuk! a szélső baloldalon.) 

Ha én szeretném a vitatkozásnak azt a módját, me- 
lyet a szabadelvű párt igen gyakran szokott alkalma- 
zásba venni, akkor Tisza Kálmán t. képviselő úr állítá- 
sával szemben egyszerűen felolvasnám  Beksics  Gusz- 
táv képviselőtársam következő nyilatkozatát: 

sÉn a magyar nemzet függetlenségének, a magyar 
állam államiságának nevében a leghatározottabban visz- 
szautasítok minden olyan insinuatiót, amely azt mondaná 
ki, hogy más államoknak, hívják azt Ausztriának, vagy 
bárminek, ingerentiája van a magyar közjogra; én a 
leghatározottabban  visszautasítanék minden olyan  nyilat- 
kozatot, amely azt mondaná ki, hogy Magyarországnak, 
a magyar törvényhozásnak nincs virtuális joga arra nézve, 
hogy megváltoztató törvényjavaslatot terjesszen elő és 
fogadjon el, szemben a dualismus intézkedéseivel. Hogyha 
valaki ilyen  insinuatiót terjesztene elő...  (Felkiáltások 
a szélső baloldalon: Tisza Kálmán tette!) Az nem azt 
mondta. Ha valaki ilyen  insinuatiót terjesztene elő, 
akkor én a magyar államiság, a magyar nemzet suverai- 
nitása nevében az ellen tiltakoznám.x 

Mondom, ha szeretném a vitatkozásnak azt a mód- 
ját, hogy ugyanazon párton levő képviselők nézetét egy- 
mással szembeállítsam és ezt elfogadjam magamra nézve 
argumentumnak, — akkor  beérhetném  Beksics képviselő 
úr beszéde imént felolvasott passusával; de mivel sem 
Tisza Kálmán képviselő úr a maga állítását, sem Beksics 
képviselő úr a magáét nem igyekezett bebizonyítani, 
hanem megelégedtek a kathegorikus imperativus  hang- 
jával: Én állásom szerénységénél fogva kötelezem ma- 
gamat arra, hpgy az ellenkező bizonyítását megkísért- 
sem. (Halljuk! Halljuk!) 

Az 1867-iki kiegyezés nem egy közös parlament 
műve; nem is a két állam parlamentjei által kiküldött, 
erre a célra meghatározott bizottságok műve, hanem 
létrejött az a magyar törvényhozás souverain  elhatáro- 
zásából és souverain akaratából; létrejött úgy, mint min- 
den más törvényünk formailag, társadalmilag is  meg- 
tartva a törvény kellékeit. (Úgy van! a szélső baloldalon.) 
Létrejött azért, mivel 1849-ben Magyarország jogélete 
megszakadt volt s élénken élt a nemzetben a vágynak is, 
a szükségnek is érzete, hogy kibéküljön az  uralkodó- 
házzal. Nekünk, t. ház, Ausztriával szemben semminemű 

differenciánk nem volt, szükségünk tehát arra, hogy 
Ausztriával kössük meg a kiegyezést, egyáltalában nem 
forgott fenn. (Úgy van!" a szélső baloldalon.) Vágyunk, 
és szükségünk arra. volt, hogy kiegyezkedjünk az ural- 
kodóházzal; e kibékülést hozta létre az 1867-iki kiegye- 
zés. (Igaz! Úgy van! a szélső baloldalon. Az osztrák 
törvényhozásnak e kibékülés létrehozására sem tartalmi- 
lag, sem formailag egyáltalában semminemű befolyása 
nem volt. 

Az 1790: XII. t.-c. így — szól: 3A törvények alko- 
tásának, eltörlésének és  magyarázásának joga  Magyar- 
országban és kapcsolt részeiben a törvényesen koroná- 
zott fejedelmet és az országgyűlésnek törvényesen  ösz- 
szesereglett Karait és Rendéit illeti, azonkívül nem gya- 
korolható.x 

T. ház! E törvény sem el nem törültetett, sem soha 
nem módosíttatott; e törvény ma is fennáll. E törvény 
rendelkezéseit az 1867-iki törvényekre épugy kell alkal- 
mazni, mint minden más törvényre. Ez alaptörvény álla- 
pítja meg Magyarország törvényhozásának — souveraini- 
tását és e souverainitásról sem kifejezetten, sem hallga- 
tagon soha le nem mondott. (Igaz! Úgy van! a szélső 
baloldalon.) Már pedig, aki azt állítja, hogy törvényeink 
megváltoztatásához egy harmadik factor, tudniillik Ausz- 
tria országgyűlési többségének hozzájárulása is  szük- 
séges, — az  — egyszersmind  kétségbevonta Magyarország 
törvényhozásának  souverainitását. (Igaz! Úgy van! a 
szélső baloldalon.) A bizonyítás mindenesetre az ő so- 
rán lett volna, de miután nem tette, ismétlem, meg- 
kísértem én az ellenkezőt bebizonyítani. (Halljuk!  Hall- 
juk) Én tovább megyek és nemcsak azt állítom, hogy 
a magyar törvényhozás soha nem mondott le a maga 
souveraintiásáról; de állítom azt, hogy a magyar törvény- 
hozásnak joga sincsen a maga souverainitásáról lemon- 
dani, mert a törvénynek nemcsak azon formai kelléke 
van, hogy az országgyűlés mindkét háza és a király, 
egyetértésével jöjjön létre, hanem megvan a maga mate- 

riális kelléke is. Ily materiális kelléke az, hogy az ne 
ellenkezzék a józan észszel. így például, ha egy törvény 
azt rendelné el, hogy Magyarországon minden ember 
vágja le a hüvelykujját, ez a törvény ellenkeznék a józan 
észszel és épen ezért önmagában semmis volna. Ily 
materiális kellék az, hogy a törvény végrehajtható 
legyen. így például, ha egy törvény azt rendelné, hogy 
Magyarországon . három éven keresztül mindig csak 
leánygyermekek szülessenek, ez a törvény önmagában 
semmis volna, mert nem volna végrehajtható. Ily ma- 
teriális kelléke a törvénynek, hogy az állami lét alapfel- 
tételeivel ne ellenkezzék. (Igaz! Úgy van! a szélső bal- 
oldalon.) Már pedig egy oly törvény, amelyben a törvény- 
hozás lemondana a törvényhozás  souverainitásáról, az 
állami lét alapfeltételeivel ellenkeznék, tehát önmagában 
véve semmis volna. (Helyeslés a szélső baloldalon.) 

A nagyváradi békekötés alkalmával 1538-ban Ferdi- 
nánd és János királyok felosztották egymás között és 
maradékaik között az országot. Ezen eldarabolás ténynyé 
is vált, de a magyar közjog soha sem ismerte el Magyar- 
ország politikai és területi egységének  eldarabolás át. 
A magyar közjogban mindig elevenen élt Magyarország 
politikai és területi egysége s mihelyt megérkezett a 
kellő alkalom, az unió Erdély és Magyarország között 
megköttetett, épén a magyar közjog erejénél fogva. (Igaz! 
Úgy van! a szélső baloldalon.) Az 1867: XII. t.-c. 1., 
2,, 3. és 4. §-a, valamint az előszava is határozottan ki- 
jelenti, hogy ezen kiegyezési törvény a pragmatica sanc- 
tiónak egyik alapfeltétele, egyik igen fontos cikkelye 
pedig az, hogy I. Lipót király magvaszakadtával a király- 
választás joga visszaszáll Magyarországra. Már most, t. 
ház, ha I. Lipót király ivadékai mind kihalnának, ebben 
az esetben tárgytalanná válnék a pragmatica sanctió és 
az 1867-iki kiegyezés is, amely egészen a pragmatica 
sanctióra van felépítve. Ennélfogva önmaguktól szűnné- 
nek meg a közösügyek, mert hiszen ezek az uralkodó 
személyének azonosságára vannak építve és így önma- 

gátol elesnék az a theoria, hogy egy harmadik factor 
hozzájárulása . szükséges a törvény  megváltoztatásához, 
mert ez akkor ipso facto és ipso jure magától meg- 
szűnnék. (Igaz! Úgy van! balfelől.) 

De tovább megyek, t. képviselőház. Az 1867: XII. 
t.-c. 11. §-a a hadsereg vezérlete, vezénylete és belszer- 
vezete feletti intézkedést határozottan és kifejezetten 
felségjognak declarálta. (Úgy van! a szélső baloldalon.) 
Ennélfogva, t. ház, egyenesen ő Felsége elhatározásától, 
akaratától és  parancsszavától függ, hogy a hadsereg 
Magyarországon — újoncozott, elhelyezett és fenntartott 
ezredeit a közöshadseregből kikommandírozza és önálló 
magyar hadsereggé alakítsa át. (Igaz! Úgy van! a szélső 
baloldalon.) És igen szeretném tudni, t. ház, ha ő Fel- 
sége ilyen parancsolatot adna ki, vajjon azon esetben 
Tisza Kálmán megreclamálná-e a harmadik factor hozzá- 
járulási jogát, vagy  respektálva a felségjogokat, meg- 
hajolna-e azon közszerencsétlenség előtt, hogy  Magyar- 
ország bel- és külbékéje felett egy önálló magyar had- 
sereg őrködjék. (Tetszés balfelől.) 

Ha egy harmadik factor hozzájárulása volna szüksé- 
ges a 67-iki törvények megváltoztatására, akkor kellene, 
hogy ezen törvényeknek necsak a közösügyek intézési 
módjairól szóló része, hanem az egész törvény nemzet- 
közi szerződés jellegével bírjon. (Helyeslés  balfelől.) 
Úgy, de ez nincs így, sem alakilag, sem tartalmilag. 
A legelengedhetetlenebb feltétel arra nézve, hogy  vala- 
mely törvény nemzetközi szerződés jellegével — birjon 
az, hogy a szöveg — amely két példányban állíttatik ki, 
mint ahogy ez nem is lehet másként szerződéseknél, 
—- teljesen megegyező és  ugyanazonos legyen. Már 
pedig tudjuk, t. ház, hogy a magyar törvény és az osz- 
trák törvény szövege között igen lényeges az eltérés. 
(Igaz! Úgy van! a szélső baloldalon.) Eltérés van, hogy 
egyebet ne említsek, a külügyekre vonatkozó részben, 
mert mint mindnyájan tudjuk, a magyar törvény csak 
azon külügyeket "mondja közösöknek, amelyek —— Magyar- 

országot s ő Felsége többi országait együtt érintik és 
illetik. De a magyar kormány befolyását ezen kül- 
ügyekre is biztosítja. Ezzel szemben az osztrák törvény 
minden külügyet közösnek ismer s az osztrák kormány 
befolyását a külügyekre nem. biztosítja. 

De lényeges eltérés van, t. ház, a hadseregre nézve 
is. (Halljuk! Halljuk! A magyar szöveg ugyanis a vé- 
delmi rendszer megállapítását és átalakítását egyenesen 
a magyar törvényhozástól teszi függővé. E befolyási 
jogot az osztrák törvény az osztrák törvényhozásnak 
nem adja meg. A magyar törvény a hadsereg időnkinti 
kiegészítését úgy  törvényhozásilag, mint  kormanyzatilag 
Magyarországnak tartja fenn. Az osztrák törvény e neve- 
zetes jogot sem tartja fenn az osztrák törvényhozásnak. 
A magyar szöveg szerint a  delegátiók meghatározása 
egyenesen és kizárólag a magyar törvényhozástól függ. 
(Úgy van! a szélső baloldalon.) Az osztrák törvény ezen 
nevezetes jogot sem tartja fenn az osztrák törvény- 
hozásnak. 

A magyar törvény beszél magyar hadseregről, az 
osztrák törvény igen természetesen nem beszélhet ma- 
gyar hadseregről; per  analogiam beszélhetne osztrák 
hadseregről, de erről nem beszél. Ezek mind igen 
lényegbe vágó eltérések a két szöveg között. 

Azonkívül eltérés észlelhető a pénzügyeknél. A guota 
megállapításának hatálya, amint tudjuk, 10 évre szól a 
törvény értelmében. Ha azonban a kiegyezés nem jön 
létre a két törvényhozás között, akkor a magyar szö- 
veg szerint ezen kérdések eldöntése az előterjesztendő 
nézetek alapján ő Felségétől függ. Az osztrák törvény 
ezzel szemben, mellőzve a 10 évi hatályt, így szól: vsó 
bestimmt der Kaiser dieses Verhültniss, jedoch nur für 
die  Dauer eines Jahres.x 

Tehát itt is nagyon szembeszökő az eltérés. (Igaz! 
Úgy van! a szélső baloldalon.) 

De lényeges az eltérés a delegátióknál is. A magyar 
törvény közös birodalmi gyűlést vagy bármi néven neve- 

zendő közös parlamentet nem fogadott el; e helyett 
felállította a delegátiót és ezek közjogi és politikai állá- 
sát ekként határozta meg: a közösügyek tárgyalására ki- 
küldött bizottság az országgyűlést ő Felsége többi orszá- 
gai arányában képviseli. Ettől igen lényegesen eltér 
az osztrák szöveg, mely így szól: vDas Gesetzgebungs- 
Recht wird, insofern es sich un gemeinsame  Angele- 
genheiten handelt, mittels der zu entsendenden Delega- 
tionen , ausgeübt." 

Tehát a mi delegátióink csak képviseli az országgyű-, 
lést és csak határozatokat hozhat; az osztrák delegátió 
azonban törvényhozási jogokat gyakorol. (Igaz! Úgy 
van! a bal- és szélső baloldalon.) 

Ezzel — befejezhetném rövid felszólalásomat, mert 
beigazoltnak hiszem azt, t. ház, hogy arra, hogy az 
1867-iki törvények  megváltoztattassanak, avagy  eltörül- 
tessenek, három factor hozzájárulása épen nem szüksé- 
ges. (Igaz! Úgy van! a bal- és szélsőbalon.) De az igen 
t. pénzügyminister úr tegnapi felszólalása alkalmat nyújt 
nekem még néhány megjegyzés megtételére. (Halljuk! 
Halljuk!) A pénzügyminister úr a közjogi ellenzék állá- 
sával és programmjával tüzetesen foglalkozott, —  meg- 
bocsássa nekem a kifejezést, — nem egészen alaposan 
foglalkozott. A pénzügyminister úr igen szigorú ítéletet 
mondott felettünk akkor, midőn azt jelentette ki, hogy 
a mi programmunknak nincs actuális politikai jelentő- 
sége, és hogy a magyar programmunk érvényesítése 
esetében Magyarország egy ötödrangú állammá törpülne 
le és ugyanakkor, midőn a kijelentéseket teszi, elárulja, 
hogy programmunkkal soha alaposan nem foglalkozott s 
egyenesen felveti azt a kérdést, vajjon a közjogi ellen- 
zék a  pragmatica  sanctiót elfogadja-e, kötelezőnek 
tartja-e önmagára nézve? 

Én, t. ház, a közjogi ellenzék részéről sem megbízva, 
sem feljogosítva nem vagyok, hogy az ő nevében beszél- 
jek, hanem saját nézetemet mondom el akkor, mikor 
kijelentem, — hogy legjobb tudomásom szerint a közjogi 

ellenzék minden tagja az országra nézve kötelező ere- 
jűnek ismeri el a pragmatica sanctiót. A különbség 
köztünk és a t. pénzügyminister úr felfogása közt csak 
az, hogy míg mi a pragmatica sanctiónak nemcsak azon 
ránk nézve kötelező részét fogadjuk el, mely a trón- 
öröklési rendre vonatkozik és melyben kötelezőnek 
ismerjük az együttes és elválaszthatatlan birtoklás elvét 
magunkra nézve, hanem elfogadjuk és követeljük a prag- 
matica sanctió másik részét is, mely Magyarország álla- 
miságát törvényhozásilag és kormányzatilag egész épség- 
ben biztosítja. (Élénk helyeslés a szélső baloldalon.) Ezt 
a másik részt pedig a pénzügyminister pártja nem fo- 
gadja el és nem követeli. (Igaz! Úgy van! a szélső 
baloldalon.) A  pénzügyminister úr továbbment és azt 
a kérdést vetette fel, hogy vajjon a közjogi ellenzék 
ismer-e Magyarország és Ausztria közt fennforgó közös 
érdekű viszonyokat? Erre nézve is megnyugtathatom a 
t. pénzügyminister urat, hogy a mi nézetünk szerint is 
egy több százados kapocs állapított meg bizonyos viszo- 
nyokat, melyek iránt intézkedni kell. Ebben tehát egyéb- 
értünk; a különbség köztünk itt csak az, hogy a t. 
pénzügyminister úr és pártja az 1867-iki kiegyezést, mely 
ezen viszonyokat megoldani igyekszik, jónak, helyesnek, 
üdvösnek s változhatatlannak tartja, a közjogi ellenzék 
pedig e törvényt sem jónak, sem üdvösnek, sem változ- 
hatatlannak nem tartja. (Élénk helyeslés a szélső bal- 
oldalon.) 

Mi elismerjük a védelem kölcsönösségének kötele- 
zZettségét, de azt mi nem ismerjük el, hogy e védelmi 
kölcsönösség csakis egy oly hadsereggel gyakorolható, 
melyről mint közös hadseregről az van mondva, hogy 
annak a magyar hadsereg kiegészítő részét képezi, ha- 
nem ellenkezőleg azt hisszük, hogy egy különálló magyar 
hadsereggel e  kötelezettségünket sokkal  hatályosabban 
tudnók teljesíteni. (Helyeslés a szélső baloldalon.) A tör- 
vénynek az a hypokrisise pedig, hogy kimondja a ma- 
gyar hadsereget, de az gyakorlatban nincs sehol, — épen 

helytelen. (Igaz! Úgy van! a szélső baloldalon.) Néze- 
tünk szerint az sem szükséges, hogy ezen viszonyok 
elintézésére közös orgánumok, delegátiók és közös mi- 
nisteriumok  állíttassanak fel, mert mi a  delegátiókban 
nem elvileg, hanem gyakorlatilag a magyar törvényho- 
zási jog megszorítását, a közös kormányban a magyar 
kormányzati jog megszorítását látjuk, (igaz! Úgy van! 
a szélső baloldalon.) 

Az 1867: XII. t.-cikket, t. ház, egy igen végzetes 
ellenmondás jellemzi. Akkor, midőn elvi kijelentéseket 
tesz, mindig a legnagyobb óvatossággal biztosítja Ma- 
gyarország  államiságának önállóságát és függetlenségét; 
de amikor áttér a kérdés gyakorlati megoldására: no 
akkor csinál közös külügyet, akkor csinál közös had- 
ügyet, akkor csinál közös pénzügyet, felállít delegátiót, 
közös ministeriumot s mindezekkel úgy a gyakorlatban, 
mint elméletben Magyarország államiságát igen  lénye- 
ges  atributomoktól fosztja meg. (igaz! Úgy van! a 
szélső baloldalon.) 

A  pénzügyminister úr részletes programmot kíván 
tőlünk az itt fennforgó kérdések megoldására nézve. 
A kérdés nem is épen olyan nehéz, ha azt nem compli- 
káljuk azzal, hogy egyfelől felállítjuk azt a tételt, hogy 
Magyarország teljesen önálló és független állam, ugyan- 
egy lélekzet alatt mégis megcsináljuk a  közösügyeket, 
megcsináljuk a delegátiókat és megcsináljuk a közös 
ministeriumokat. Mi egészen egyszerűen úgy állítjuk 
fel a kérdést, hogy köztünk és Ausztria között ,, semmi 
más közösügy sem létezik, mint az uralkodó személy- 
azonossága. (Helyeslés! Úgy van! a baloldalon.) Tehát 
a personal uniónak tanából indulunk ki. És én utalom 
a t. pénzügyminister urat Finnország példájára, melyről 
tudjuk, hogy-más kapcsolat nem fűzi az orosz biroda- 
lomhoz, mint az orosz császár személyazonossága; uta- 
lom Svédország és Norvégia példájára, ahol létesítve 
van egész teljességében a personal unió, ennek a szá- 
zadnak az elejétől kezdve. 

Ezen két példa világosan bizonyítja, hogy a mi 
nézeteink gyakorlati megvalósításának igazi komoly gátja 
nincs. (Úgy van! a szélső baloldalon) De nem szüksé- 
ges, hogy oly messze menjek példák után. (Halljuk! Hall- 
juk!) Ott vannak az 1848. évi törvények, melyek Ma- 
gyarország állami berendezését a  personalis unió  alap- 
jára fektették és így oldották meg; de itt van leg- 
közelebbről az 1867: XII. i-cikknek nem a közösügyekre 
és a közösügyek elintézésének módjára vonatkozó része, 
de a közösérdekű viszonyok elintézésére vonatkozó cik- 
kelye. Méltóztassék visszaemlékezni arra, hogy az állam- 
adósságok terhének elvállalása miként történt Magyar- 
országon; méltóztassék ráemlékezni, hogy a guóta meg- 
állapítása miként történt; hogy miként történik  közöt- 
tünk és Ausztria között a vám- és kereskedelmi szerző- 
dések megállapítása; hogy  mikép történik a közvetett 
adók rendszerének megállapítása, azon közvetett adóké,, 
amelyek az ipartermeléssel szorosan összefüggnek. Mél- 
tóztassék — legközelebbről arra gondolni, hogy miként 
igyekszik megoldani a t. pénzügyminister úr valuta kér- 
désének nehézségeit? Amint ezeket a kérdéseket meg- 
lehet oldani esetről-esetre a szükséghez képest a kor- 
mányok, vagy a törvényhozási bizottságok érintkezése 
utján, úgy semmi sem áll útjában annak, hogy miért 
ne lehetne a törvényben úgynevezett közösügyek meg- 
oldását is ekkép eszközölni s ha ekkép teszünk, akkor 
Magyarország  államiságát, függetlenségét biztosítottuk. 
Ekkor közös orgánumaink nincsenek. (Igaz! Úgy van! 
a szélső baloldalon.) 

A t. pénzügyminister úr azt is mondotta tegnapi 
beszédében, hogyha a mi elveink megvalósulnának, akkor 
Magyarország  ötödrangú állammá  törpülne. Erről a 
kérdésről, t. ház, lehetne köztünk vita abban az esetben, 
ha minden köteléket fel akarnánk bontani köztünk és 
Ausztria között; ha mi egyáltalán tagadnók azt az erőt, 
amely reánk nézve abban áll, hogy közös az uralkodó 
személye, vagy amely abban áll, hogy kölcsönösen  egy- 

mást védelmezni tartozunk. De miután ezen köteléke- 
ket felbontani nem akarjuk, akkor a mi programmunk 
érvényesítése nem is fogja a monarchiának hatalmi állá- 
sát egyáltalában alterálni. Mi nem elszakadni akarunk 
Ausztriától, mi azon jogokba akarjuk visszahelyezni 
Magyarországot, amelyeket részére úgy régibb  törvé- 
nyeink, mint a közelebbi 1848-iki törvények  biztosíta- 
nak; mi azt akarjuk, hogy Magyarország önmagában, 
öncél legyen; azt akarjuk, hogy érdekeinek  elintézésé- 
nél lépten-nyomon ne  ütközzék idegen  befolyásokba; 
azt akarjuk, hogy szabad keze legyen, hogy így többet 
és jobban dolgozhassék. (Helyeslések a szélső balolda- 
lon.) Az állami önállóság nem elgyengülést jelent, ha- 
nem megerősödést, (Igaz! Úgy van! a szélső balolda- 
lon.) erre a megerősödésre törekszünk már 25 esztendő 
óta, mert féltjük a hazát az elsorvadástól; ezt a meg- 
erősödést gátolják politikai ellenfeleink immár 25 esz- 
tendő óta, mert féltik saját hatalmi érdekeiket. (Élénk 
helyeslés a szélső baloldalon.) Nem fogadom el a több- 
ség által benyújtott felirati javaslatot, hanem  csatlako- 
zom Ugron Gábor t. képviselő úr felirati javaslatához. 
(Helyeslés a szélső balon.) 


Költségvetési törvény 1893-ra. 
1893. április hó 25-én. 


T. képviselőház! A magyar parlament a költség- 
vetési törvény megszavazását, vagy meg nem szavazá- 
sát rendszeresen bizalmi kérdésnek tekintette, a  kor- 
mány irányában. Én is annak tekintem, és  felszólalá- 
som súlypontját erre kívánom fektetni. 

Én, t. ház, azon rendszert kívánom bírálni, amely 
immár 26 év óta ad irányt Magyarország törvényhozási, 
politikai, igazgatási, sőt igen sok tekintetben társadalmi 
életének is. 

Jól tudjuk, hogy ezen rendszerben voltak bizonyos 
változások; — ministerek jöttek,  ministerek mentek; elnyűtt 
kabineteket új  kabinetek váltottak fel, új erőkkel, új 
reménységekkel, de a rendszer maga, — ámbár programm- 
változások is gyakran történtek, — mindig ugyanaz ma- 
radt. (Úgy van! Úgy van! a szélső baloldalon.) 

Történtek, amint mondám  programmváltozások  any- 
nyira, hogy ezen 26 éves politikai életünk idejét fel 
is lehet igen könnyen osztani három különböző, egy- 
mástól sok tekintetben eltérő korszakra. 

Az első korszak a testvéries érzelmek, a kibékítés 
korszaka volt. Akkor békültünk ki a koronával, ami maga 
után vonta a lajthántúli tartományokkal való kiegyezést; 
akkor békültünk ki Horvátországgal, ami maga után 
vonta az ismeretes fehér lapot. Akkor békültünk ki 
a jogegyenlőség eszméjével a maga teljességében, ami 
maga után vonta a zsidóemancipátiót és a nemzetiségi 
törvényt. 

A második korszakot a történelem a Tisza Kálmán 
nevéről fogja elkeresztelni. Ez az egyik napról a má- 
sikra való éldegélésnek korszaka volt. E korszak vezér- 
eszméje a hatalomhoz való jutásnak, a hatalomhoz fér- 
köőzésnek, a hatalmon való maradásnak mestersége volt 
az eszközök megválogatása nélkül. (Úgy van! Úgy van! 
a bal- és szélső baloldalon.) Ez az építés korszaka volt 
együttesen a rombolással. (Úgy van! Úgy van! a bal- 
és a szélső baloldalon.) Felépítették Szegedet,  kiépítet- 
ték Budapest nagyobb részét; kiépítették több ezer kilo- 
méternyi vasutat: de ugyanekkor lerombolták az egyén 
erkölcsi értékét a corruptió által; (Igaz! Úgy van! a 
szélső baloldalon.) lerombolták a parlamentarizmus hite- 
lét az erőszakos választások és a merev  párturalom 
által; (Úgy van! a szélső baloldalon.) lerombolták á nem- 
zetnek több száz esztendős aspirátióit és hagyományait 
a kormányzat elvtelenségének sivár és rideg cinismusa 
által. (Tetszés a szélső baloldalon.) 

A harmadik korszak a Tisza-cabinet visszavonulásá- 
val veszi kezdetét. (Halljuk! Halljuk!) Erről még biz- 
tos ítéletet mondani nem lehet Ez a vajúdás gyötrel- 
meit szenvedi a jelen pillanatokban; (Úgy van! a szélső 
baloldalon.) nagy reformokat ígérget; egyet közülök a 
közigazgatási javaslatot, ezt a szörnyszülöttet létre is 
hozta, de igyekezett is minél előbb eltenni a láb alól; 
létrehozta az elkeresztelési rendeletet is, és immár más- 
fél év óta azon töpreng, hogy a jóhírnév megmentése 
mellett ezt is mikép tegye el láb alól. Úgy, hogy az 
a jóslat tán nem egészen alaptalan, hogy a jövendő idő 
ezen korszakot a bukott és félbenmaradt reformok kor- 
szakának fogja elkeresztelni. (Helyeslés a szélső  bal- 
oldalon.) 

De bármiként legyen is, bár 26 éves politikai 
időnk felosztható egymástól sok tekintetben különböző 
három korszakra, mindazáltal maga a rendszer, — hogy 
úgy fejezzem ki magamat, — a politikai élet gerincosz- 
lopa, mindig egy és ugyanaz volt. 

Mindig ugyanazon kétely, ugyanazon bizonytalanság, 
ugyanazon kapkodás. (Úgy van! balfelől. Ezen rend- 
szernek egyik kidomborodó jellemvonása az volt, hogy 
ne nagy és előre megállapított tervszerű célokat köves- 
sünk, hanem pillanatonként alkalmazkodjunk a pillana- 
tonként felmerült szükségletekhez. (Igaz! Úgy van! a 
szélső baloldalon. Egy másik kidomborodó  jellemvo- 
nása e rendszernek az volt, hogy intézkedéseinknek ne 
a nemzet nagy történelmi hivatása adjon irányt, hanem 
elégedjünk meg a provinciális kenyérkereseti eszközök- 
kel. (Úgy van! a szélső baloldalon.) 

Egy harmadik kidomborodó jellemvonása az volt, 
hogy a nemzet vágyaira, jogaira, államethicai életére 
ne nagy súlyt fektessünk, hogy ezekre kevés figyelem- 
mel legyünk és ne igen tegyük kezünket a nemzeti 
akarat üterére, hanem aggodalmasan lessük, hogy mi 
a vélekedése a bécsi köröknek, hogy így ne a nemzeti 
akarat . menjen  intézményeinknél teljesedésbe, — hanem 
csak az, amit Bécsben megengednek. (Igaz! Úgy van! 
a szélső baloldalon.) 

Ezen félszegrendszer hatása alatt teljesen félreismer- 
tük úgy  szükségleteinket, mint feladatainkat.  Elfogad- 
tuk a nagyhatalmi állással járó összes terheket, de azo- 
kat a természetes jogokat, melyek e terhekkel szemben 
minket megillettek volna, nem követeltük s nem biztosí- 
tottuk magunknak. (Úgy van! Úgy van! a szélső bal- 
oldalon.) Bizonyos jelszavak után indultunk és elfogad- 
tuk azoknak minden hazugságait bírálat nélkül, de a 
korszellemet, de az időnek lelkét, mely a népeket vezé- 
relni szokta, teljesen  tekinteten kívül hagytuk. (Úgy 
van! balfelől.) 

Magyarország az 1848-iki törvények alapján 1867- 
ben lett voltakép a modern európai népek családjának 
tagjává. Azt megelőzőleg a rendiség természete meg- 
lehetősen elzárt minket a modern európai  eszmeáram- 
latoktól. De az 1867-iki, illetőleg 1848-iki felszabadulás 
a nemzetet — érintkezésbe hozta ezen — eszmeáramlat  sod- 

rával; azóta már többé mi ezen eszmeáramlat alól ma- 
gunkat nem emancipálhatjuk. És ha azt kutatjuk, hogy 
mi az az eszmeáramlat, amely Európa népeit vezérli 
és hevíti, úgy azt találjuk, hogy akár az európai népek 
jogrendszerét, akár  államszervezetét és irányát  tekint- 
jük, az nem egyéb, mint a demokratikus nemzeti álla- 
mok megalapítása. (Igaz! Úgy van! a szélső baloldalon.) 

Ez az eszme immár az európai népek vérkeringé- 
sében lüktet. Ez az eszmeáramlat hozta létre e század- 
ban az olasz egységet; ez teremtette meg a német egy- 
séget; ez hozta létre újabban a görög királyságot; ez 
függetlenítette . Belgiumot; ez tette Romániát  függet- 
lenné; ez tette Szerbiát függetlenné és szemünk láttára 
épen a jelen pillanatokban ez teszi Bulgáriát is függet- 
lenné. (Úgy van! a szélső baloldalon.) Miképja XVI. 
század vezérlő szelleme a reformatio, a XVII. századé a 
bölcsészet, a XVIII. századé a nagy forradalom, úgy 
századunk vezérlő eszméje a nemzeti államok megalaku- 
lása és keletkezése. (Helyeslés a szélső baloldalon.) Váj- 
jon ezen vezérlő szellemet mi a magunk alkotásainál 
tekintetbe vettük-e? (Halljuk! Halljuk!) 

Ezt vizsgálom én akkor, mikor politikai rendszerün- 
ket veszem bírálat alá, mert megvagyok győződve, hogy 
miként szent István idejében a kereszténység felvétele; 
miként később a rendiség befogadása és miként még 
később a török uralommal való szembeszállás adta meg 
fajunknak az európai létjogosultságot; úgy most európai 
létjogosultságunknak, életképességünknek csak úgy adjuk 
tanúbizonyságát, hogyha Európa korszellemének parancs- 
szava előtt meghajlunk és annak lényege szerint cselek- 
szünk. (Úgy van! balfelől.) 

A történelemnek azon nagy igazsága, amelyet mind- 
nyájan ismerünk, t. i., hogy a népek vagy meghajolnak 
a korszellem parancsszava előtt, vagy eltiportatnak általa, 
mióta a közlekedési eszközök általunk észlelt hihetetlen 
mérvű fejlődést értek el, még inkább érvényesül, mint 
ezelőtt. . (Úgy van! balfelől.) Mert a közlekedési hálózat 

vonalai, miként valamely artériák a civilisátió  vérkerin- 
gését teremtik meg a népek között; ezek a népeket egy 
közös nagy organismusba fűzik, az organismusnak pedig 
az a természete, hogy a céljainak és  rendeltetéseinek 
meg nem felelő idegen anyagot kidobja magából. (Úgy 
vanl balfelől.) Reánk nézve tehát az, hogy a korszel- 
lem szava előtt meghajlunk, életkérdés; ez elől nincs 
menekvés, nincs okoskodás, nincs kitérés: vagy  meg- 
hajlunk előtte, vagy eltiportatunk általa. (Úgy van! bal- 
felől.) 

Ezt a politikai irányzatot nem mi teremtettük és 
nincs is módunkban azt megváltoztatni, mert ezt a 
civilisátió és az emberiség nagy aspirátiói, nagy szükség- 
letei hozták létre; itt nekünk egyéb feladatunk nem ma- 
rad, mint kellő bölcsességgel alkalmazkodni ahhoz. (He- 
lyeslés és tetszés a bal- és a szélső baloldalon.) De 26 
éves politikai múltunk bizonyítja, hogy mi az időknek 
ezen parancsszavához nem alkalmazkodtunk, mert mi jó- 
formán semmit sem tettünk a nemzeti állam megterem- 
tésére. (Élénk helyeslés és tetszés a bal- és szélső bal- 
oldalon.) 

Jól tudom én, hogy szoktunk is és szeretünk is 
magyar államról beszélni; törvényeink meg is adják 
nekünk ehhez a jogot, de magyar államról beszélni, 
tőlünk nem egyéb, mint öncsalás. (Úgy van! balfelől.) 

Az államhatalmi sphaerának meg vannak a maga 
lényeges, elengedhetetlen  alkatelemei, hogy az állam 
rendelkezhessék hadserege fölött, hogy legyen  külkép- 
viselete,, (Élénk helyeslés balfelől.) hogy önállóan, ide- 
gen érdekek teljes kizárásával köthessen  kereskedelmi- 
es vámszerződéseket, állapíthassa meg a maga adórend- 
szerét, rendezhesse pénzügyeit. Ezek mind oly lénye- 
ges kellékei az államhatalmi sphaerának, hogy azok nél- 
kül csak tartományi tengődésről lehet beszélni,  való- 
ságos állami életről azonban nem. (Úgy van! Úgy van! 
a bal- és a szélső baloldalon.) Már pedig az 1867-iki 
törvényhozás, az állami élet ezen lényeges attribútumai- 

ról, helyesen szólva, ezen lényeges attribútumok feletti 
kizárólagos — rendelkezési — jogáról — lemondott. — Nekünk 
nemcsak saját érdekeinket kell tekintetbe vennünk, ha- 
nem Ausztriának érdekeit is. Ez pedig  haladásunknak, 
fejlődésünknek,  szabadságunknak állandó gátját képezi. 
(Úgy van! a bal- és a szélső baloldalon.) E bajt növeli 
még az, hogy még azon jogok sem mentek át mind a 
valóságba, melyeket az 1867-iki törvényhozás kizáróla- 
gosan biztosított Magyarország részére. (Úgy van! a 
bal- és szélső baloldalon.) Az 1867-iki törvényhozás a 
kiegyezést a dualismus alapján, az ezzel együtt járó 
paritással alkotta meg. Erről a kérdésről nem tartom 
szükségesnek — tüzetesen szólani azok után, amiket 
Horánszky Nándor t. képviselőtársunk tegnapi igazán 
mélyrehatólag gyönyörű beszédében  elmondott.. Csak 
annyit említek fel, (Halljuk! Halljuk! hogy a törvények 
értelmében a hadsereg, a külképviselet osztrák és  ma- 
gyar, a valóságban pedig nem osztrák és magyar egyik 
intézmény sem, hanem kizárólag csak osztrák. (Igaz! 
Úgy van! a bal- és szélső balon.) 

Felemlítendőnek tartom, hogy törvényeink a  ma- 
gyar udvartartást nem tették közösügygyé, hanem oly 
intezmenynyé alkották, mely kizárólag Magyarország 
jogkörébe vág. (Úgy van! balfelől.) Ennek dacára ma- 
gyar udvartartásunk még nincs. A külső látszat az, mintha 
a magyar korona beolvadt volna az osztrák császári 
koronába. (Mozgás jobbfelől. Mi meg vagyunk attól 
fosztva, hogy királyunk és mindazok, akik az állandó 
érintkezés folytán állandó befolyással lehetnek  elhatáro- 
zásaira és érzelmeire, itt közöttünk közvetlen meggyő- 
ződést szerezhessenek ennek a nemzetnek  vágyairól, 
jogairól, keserveiről, reményeiről és törekvéseiről. (Igaz! 
Úgy van! a bal- és szélső baloldalon.) A helyett, hogy 
a magyar korona, amelynek hízelgőbb népe lehet, de 
hűségesebb népe a magyar nemzetnél bizonynyal nin- 
csen, (Igaz! Úgy van! a bal- és szélső baloldalon.) a 
helyett, hogy a magyar korona közöttünk is élne, hogy 

a nemzet a maga szeretetében megoszthassa vele hajlé- 
kát és kenyerét, hétről-hétre látnunk kell a  minister- 
elnöki állás tekintélyének és méltóságának igen jelen- 
tékeny csorbításával a Bécsbe való utazgatásoknak kény- 
szerűségét. (Úgy van! Úgy van! a bal- és szélsőbalon.) 

T. ház! A nemzeti türelem (Halljuk! Halljuk! a 
szélső baloldalon.) igen nehéz: próbára van téve, ha 
látja, hogy a külképviseletben a fundamentálisnak neve- 
zett fennálló törvényeink dacára, a-magyar állam, mint 
magyar állam egyáltalában nem létezik és nem szerepel. 
Még nagyobb próbára van téve a nemzeti türelem .akkor, 
midőn látjuk, hogy Magyarországnak, ennek az ezer 
éves Magyarországnak, nincsen egyetlen zuga, ahová egy 
közös hadseregbeli tiszt, habár csak egy órára is meg- 
telepszik, hogy ez a zúg, ez a magyar terület erre az 
egy órára német területté ne változzék át; (Úgy van! 
Úgy van! a bal- és a szélső baloldalon.) ha látjuk, hogy 
a ministerek nemcsak akkor, midőn a koronával kell köz- 
vetlenül érintkezniök, hanem akkor is, mikor az osztrák 
ministerekkel van dolguk, folyton Bécsbe  zarándokol- 
nak. Eljöttnek látom tehát az időt már egyszer meg- 
kézdezni és komoly feleletet várok arra, hogy vajjon 
melyik törvény engedte meg a magyarországi hadsereg- 
nek azt, hogy a magyar nyelv helyett hivatalosan a német 
nyelvet használja? (Tetszés a baloldalon.) Arra igenis 
van törvényünk, hogy a magyar hadsereg az összes had- 
sereg kiegészítő részét képezi, de arra, hogy ez a ma- 
gyar hadsereg  kivetkőztessék  nemzetiségéből, törvény 
nincsen. Szeretném már egyszer azt a törvényt is látni, 
amelyik Magyarországot alárendeli Ausztriának. Mert ez 
alárendeltségi viszonyt jelent. (Úgy van! Úgy van! a 
bal- és szélső baloldalon.) 

A ministerelnök úr hajtogatja a fejét, de én hatá- 
rozottan állítom, hogy alárendeltségi viszonyt jelent az, 
hogy közös intézményeinkben csak Ausztria címe jele- 
nik meg, csak nyelve, csak Ausztria szelleme szerepel. 
(Úgy van! Úgy van! a bal- és szélső baloldalon.) 

Az; amit szerencsém volt elmondani, az a kérdés- 
nek csak egyik része. A másik része a kérdésnek az, 
hogy vajjon igyekeztünk-e ezt az olyan — amilyen álla- 
mot 26 év alatt nemzetivé tenni? És itt lehetetlen bizo- 
nyos keserűséggel nem gondolni az eltékozolt 26 esz- 
tendőnek fel nem használt idejére. (Úgy van! balfelől.) 

Magyarország  honpolgárai faji és  valláskülönbség 
nélkül alkotják az egységes politikai magyar nemzetet. 
Ezt mondja a nemzetiségi törvény, az a törvény, mely- 
nek végre nem hajtásáért idegen ajkú polgártársaink 
oly sok szemrehányást tesznek nekünk. Én is azt mon- 
dom, hogy ez a törvény nincsen végrehajtva, mert azt 
a magyar nemzetet, mely a haza nagy kérdései közül 
egybefoglalja a tót, az oláh, a szerb, a német, a szász és 
a magyar fajokat, nem látom. Látok egy magyar fajt 
törvényhozási — és  államkormányzási  hegemóniával és 
azzal a fölénynyel, melyet számára úgy társadalmilag, 
mint gazdaságilag és politikailag a birtok túlysúlya, a 
történeti hagyomány és a kulturális fejlettség biztosit. 
Ezt látom; de azt a magyar nemzetet, mely a hazának 
létkérdésében, jóban és rosszban, a haza jövendőjének 
és a haza múltjának kérdéseiben minden fajt összeol- 
vaszt egy testté, minden törekvést egy cél felé irá- 
nyit, "minden politikai dicsőséget egy helyen keres: 
azt a politikai magyar nemzetet nem látom. (Igaz! Úgy 
van! Élénk tetszés a szélső baloldalon.) Nem a politi- 
kai vélemények uniformírozásáról beszélek én, -— ezen 
a téren kell is, hogy legyen és van is eltérés .elég,, 
hanem beszélek azokról a mindent átható nagy érde- 
kekről, amelyek előtt, mikor a haza sorsa forog kérdés- 
ben, minden honpolgár köteles meghajolni nem a 
törvények súlya, vagy legalább is nemcsak a törvények 
súlya miatt, hanem a szeretet és az erkölcsi kapocs, 
azon kötelékénél fogva, mely őket ezen haza múltjá- 
hoz, jelenéhez,  jövendőjéhez és intézményeihez fűzi. 
(Élénk tetszés a szélső baloldalon.) Ez a hazafiság tör- 
vénye, s ezt a törvényt nálunk hazánkban, igen sok ezren; 

- mert csak a  vezéremberekről kívánok beszélni, — 
naponkint állandóan lábbal tapossák. (Igaz! Úgy van! 
a szélső baloldalon.) 

Amikor Magyarországot, nemcsak a magyar fajt, 
hanem Magyarországot, annak fennállását, szabadságát, 
függetlenségét és egész lételét idegen hatalmak fegyve- 
resen megtámadták, az oláhok is fegyvert ragadtak, de 
nem hazájuk védelmére, hanem a legtöbben hazájuk 
ellen. Később pedig, mikor a magyar faj a hazája védel- 
mében kapott sebében vonaglott, s amikor a  Lajtán- 
túlról nyakunkra küldtek egy vBeamterx-söpredéket, hogy 
az minket kormányozzon és igazgasson, az  oláhokat 
akkor is ott találtuk ellenségeink táborában. (Igaz! Úgy 
van! a szélső baloldalon.) És most is, ha szükségét lát- 
ják annak, hogy minket el rágalmazzanak, hogy a mű- 
velt nemzetek rokonszenvét tőlünk valótlan állításokkal 
elfordítsák, most is ott látjuk őket mindig az ellenség 
táborában, vagy Bécsben, egy a császárhoz menesztett 
küldöttség alakjában, (Igaz! Úgy van! a szélső balolda- 
lon.) vagy az egész művelt külföldön egy-egy memoran- 
dum alakjában, szóval mindenütt, ahol Magyarország 
ellenségeit felfedezhetik. (Igaz! Úgy van! a szélső bal- 
oldalon.) 

Csak aitt a parlamentben nem látjuk őket, ezen 
egyetlen fórumon, ahol  meggyőződéseiket  alkotmányo- 
san és törvényesen  érvényesíthetnék; (Élénk helyeslés 
a szélső baloldalon.) ez egyetlen fórumon, ahol sérel- 
meiket orvosolhatnák. (Élénk helyeslés a szélső balolda- 
lon.) " Hanem Nagyszebenben, külön országgyűlésen, 
melynek meg van a maga szervezete, meg vannak választó- 
kerületei, igenis itt időről-időre látjuk őket összejönni, 
tanácskozni,  verificálni, határozatokat hozni; (Igaz! Úgy 
van! a szélső baloldalon.) és ezen határozatokat majd- 
nem minden kaputos oláh ember az országban önmagára 
nézve kötelezőnek ismeri el. (Igaz! Úgy van! Élénk 
helyeslés a baloldalon.) És mindezekkel szemben a ma- 
gyar kormány tehetetlenül áll. — — Hallottam, hogy nincse- 

nek eszközök ezen mozgalom megfékezésére; hallottam, 
hogy a múlt nyáron nagy port felvert oláh memoran- 
dum hazaáruló terjesztői és szerzői ellen hivatalos vizs- 
gálat indult meg; de sem a szerzőt, sem a terjesztőket 
kipuhatolni nem lehetett; hallottam, hogy az oláh saj- 
tót, mely köztudomásúlag telve van hazaáruló tenden- 
tiákkal és  izgatásokkal, majdnem minden nap, szintén 
nem lehet megfékezni, mert a rendszer az, hogy a 
bűnös helyett az esküdtszék elé egy-egy ártatlan betü- 
szedőgyereket állítanak. Nem lehet tehát őket  meg- 
fékezni! Ez nagyon meglepő fordulat akkor, midőn 
mindnyájan tudjuk, hogy a világon nincs parlamentáris 
kormány, amely akkora discretionális hatalommal birna, 
mint aminő a magyar kormány kezében van. Hiszen 
főispánjaikkal és  főispánjaik útján 26 év óta mindig 
azt tehették, amit akartak, és pénzük is mindig volt 
ezen titkos üzelmek titkos ellenőrzésére és ellensúlyozá- 
sára, mert a ministerelnöknek 200000, a  belügyminis- 
ternek 150,000, összesen 350000 forint volt événkint ren- 
delkezésére bocsátva. (Halljuk! Halljuk!) 

Hát ezt a pénzt, ezt a discretionális hatalmat a poli- 
tikailag egységes magyar nemzet megszilárdítására kel- 
lett volna fordítani, nem pedig választási  corruptióra. 
(Igaz! így van! a bal- és szélső baloldalon.) 

Ha végig gondolok azon, hogy nemzetiségi tekin- 
tetben minő politikai irányt követett 25 év óta a magyar 
kormány: a legobjectivebb kritika alapján sem mondha- 
tok egyebet annál, hogy rendszer és tervszerűség abban 
semmi sem volt. (Igaz! Úgy van! a bal- és szélső bal- 
oldalon.) Egy és ugyanazon időben, egy és ugyanazon 
kormányzat alatt, egyik főispán erőszakoskodott, a  má- 
sik pacifikált; egyik főispán mindenbe beleavatkozott, a 
másik mindenre szemet hunyt. Rendszer, tervszerűség 
semmi sem volt és olyan dolgokban nyilatkozott meg a 
magyar nemzetiségi politika iránya, hogy olykor egy- 
egy oláh embert, hazafiságára s tehetségére való tekin- 
tet nélkül kizártak a candidátionális lisztábol és azzal 

egyszersmind elzárták őt attól, hogy mint honpolgár a 
maga jogainak és kötelességeinek éljen. (Úgy van! a 
szélső baloldalon.) 

De nyilatkozott a nemzetiségi politika olykor abban 
is, hogy a kétes értékű magyar tisztviselőket deportálták 
nemzetiségektől lakott városokba, hogy megviselt exisz- 
tentiájukkal képviseljék ott a magyar állameszme teljes 
méltóságát és nagyságát. (Úgy van! a szélső balolda- 
lon.) És az is a. mi nemzetiségi politikánk bölcsességét 
hirdeti, hogy törvényt hoztunk a magyar nyelv köte- 
lező oktatásáról és úgy hajtottuk végre, hogy 18 egész 
év alatt 7 millió ember közül egyetlenegyet sem tudunk 
felmutatni, ki e réven magyarul megtanult volna. Tör- 
vényt hoztunk a kisdedóvásról, de csak azon községe- 
ket kötelezzük kisdedóvók felállítására, melyek 15.000 
forint évi egyenes állami adón felül fizetnek, úgy, hogy 
a valóságban a törvény úgy néz ki, hogy például Kolozs- 
megyének, tehát egy kiválóan nemzetiségi vármegyének 
230 községe közül egyetlenegy tud megfelelni a törvény 
rendelkezésének és véletlenül az az egy is magyar. De 
hát az ily bölcsen meghozott papiros-törvényekkel bő 
alkalmat nyújtunk az  oláhoknak arra, hogy bejárják 
panaszaikkal az egész művelt világot és betöltsék az 
egész művelt világ kedélyét magyar atrocitásokkal! 

Azt mondják, nincs eszköz. Hát kitől és mikor kért 
e célra a magyar kormány eszközt? Hát ki akadályozta 
a magyar kormányt, hogy végre megalkotta a törvény- 
ben megparancsolt egységes magyar nemzetet? Ki aka- 
dályozta meg abban, hogy a büntető törvénykönyv meg- 
hozatalánál arra is tekintettel legyen, hogy hazánkban 
a honpolgárok nagy tömegei élnek, kik faji érdekeiket 
egyenesen szembeállítják az állam fennállásának  érde- 
keivel? Ki akadályozta meg abban, hogy az iskolázás- 
ban az ellenőrzés hatályosságát hozza létre, hogy az 
iskolák ne ellenségeket, hanem  hazafiakat neveljenek? 
És ki akadályozta abban, hogy felismerje a nemzetiségi 
helyzet ama nagy változását, melyet az idézett elő, 

hogy Romániából a közel múltban független állam lett? 
T. ház, tudunk védekezni és védekezünk is, ha kelet 
felől fenyeget a kolera, vagy marhavész. Elzárjuk sorom- 
póinkat, felkutatjuk a, pajtákat és kunyhókat és igyeke- 
zünk még a levegőt is megtisztítani a  ragálytól. De 
azon erkölcsi ragálylyal szemben, mely naponként és 
pillanatonként — társadalmilag, egyházilag, irodalmilag, 
politikailag — becsempésztetik Magyarországon,  tehetetle- 
nül állunk és legfeljebb azt mondja a ministerelnök úr 
tegnapi beszédében, hogy bízik a magyar nemzet assi- 
miláló erejében! Azt hiszem, a ministerelnök úr e hité- 
ben igen alaposan téved. Jól tudom, hogy mi az assi- 
miláló tehetség jelentékeny erejét mutattuk fel a tör- 
ténelem folyamán;  assimiláltuk a kunokat, az  örmé- 
nyeket, assimiláltunk igen sok németet és remélem, hogy 
assimilálni fogjuk a lehető legrövidebb idő alatt a zsidó- 
kat is. De ha az assimilátiók föltételeit tekintjük, azt 
látjuk, hogy csak azon fajokat voltunk képesek magunkba 
felszívni, melyekben faji és nemzetiségi cohaesió nincs 
és melyeknek a maguk közvetlen közelségében nincs 
nemzeti és állami támaszuk. De méltóztassék minister- 
elnök úr figyelembe venni, hogy az oláhoknak nemcsak 
a faji, hanem a nemzeti eszme is kifejezésre jutott, hogy 
1848. óta programmjuk  fundementális tételét épen ez 
képezi. Méltóztassék meggondolni, hogy ott a faji 
cohaesió oly erőteljesen működik, hogy Erdélyben nem- 
csak a múltban, hanem ma, a magyar kormányzat 26 
esztendős idejében is jelentékeny nagy nemzeti áldoza- 
taink vannak, hogy igen sok magyar oláhosodik el. (Igaz! 
Úgy van! a szélső baloldalon.) Igen jelentékeny azok- 
nak a száma s ha kívánja a t. ministerelnök úr, még név- 
szerinti kimutatást is tudok mutatni egypár vármegyé- 
ből, melyben a múlt esztendők alatt több ezer meg ezer 
család oláhosodott el. 

Ily körülmények között rám nézve nem lehet meg- 
nyugtató, hogy a t. ministerelnök úr a magyar faj assi- 
milálásában bízik. Nincs is erre szükség. Ma túl vagyunk 

azon a vérmes reményen, hogy az oláhokat magyarosít- 
suk. Az ilyen kifejezések, hogy assimilálni fogjuk őket, 
valósággal veszélyesek, mert felébred bennük a gyanú 
és felébred a visszahatás. (Igaz! Úgy van! a szélső bal- 
oldalon.) Én részemről nem kívánok assimilátiót, (Hall- 
juk! Halljuk! nem kívánom, hogy a magyar fajba be- 
olvadjanak fajilag, meg vagyok elégedve, ha a hazafiság 
terén ép úgy fognak gondolkozni, mint mi, (Élénk he- 
lyeslés a bal- és szélső baloldalon.) akkor megbízható 
polgárai lesznek a hazának és nekünk, mint államnak, 
erre van elsősorban szükségünk. (Élénk helyeslés a bal- 
és szélső baloldalon.) 

Ezek után bátran elmondhatom, hogy a könnyelmű 
és bűnös mulasztások egész sorozata követeli már 
a haladéktalan orvoslást, hogy az idő szelleme követeli 
a magyar nemzeti állam megalkotását. (Helyeslés a 
szélső baloldalon.) Ezen világhistóriai követeléssel szem- 
ben mi a mi kormányunk célja? A kötelező polgári 
házasság és az állami anyakönyvek. Mintha egy veszé- 
lyes lázban levő beteg gyógykezeléséhez azzal fognánk, 
hogy mindenekelőtt egypár odvas fogát plombírozzuk. 
(igaz! Úgy van! a bal- és szélső baloldalon.) Én annak 
a kormánynak, mely feladatait a nagy kérdésekben any- 
nyira félreismerni, bizalmat nem szavazhatok s ezért nem 
fogadom el a törvényjavaslatot. (Élénk éljenzés a bal- 
és szélső baloldalon.) 


A borossebesi királyi beszéd. 
1893. október hó 5-én. 


T. ház! (Halljuk! Halljuk!) Az előadó űr az imént 
felolvasta azokat a válaszokat, amelyeket ő  Felsége 
Borossebesen a  görögkatholikus és görögkeleti egyhá- 
zak küldöttségeinek tisztelgő hódolatára adott. Ezeknek 
felolvasásától — tehát tartózkodom. Mindkét válaszban 
világos célzás történik azon mozgalmakra, melyek a 
legújabb időkben féktelen módon nyilvánulnak a román 
egyházakban, a román társadalomban s kiváltképen a 
román sajtóban. A királyi válasz jóakaratú felhívást intéz 
a nemzetiségek között fennálló béke megóvása érde- 
kében. Úgy, de t. ház, az ismeretes román agitátiónak 
éle, támadása, rágalma nem valamely nemzetiség ellen, 
hanem a magyar nemzet ellen van intézve. (Úgy van! 
Úgy van! balfelől) Hogyha a királyi válasz ezen agi- 
tátiókra célozva, mégis csak a nemzetiségek között fenn- 
álló békét kívánja hangoztatni, akkor a királyi válasz a 
magyar nemzetet nemzetiséggé degradálja. (Úgy van! 
Úgy van! balfelől.) 

Fájdalmasan vett erről tudomást a magyar nemzet- 
nek minden rétege, (Úgy van! a baloldalon.) és jó sze- 
rencse, hogy alkotmányunk értelmében a korona sza- 
vaiért és tényeiért a kormány tartozik felelettel, mert 
különben könnyen  megrendülhetne az az őszinte és 
becsületes ragaszkodás, mely minden magyar  ember- 
ben él a korona iránt, nemcsak köteles hűségből, de 
azon tántoríthatatlan meggyőződésből is, hogy  Magyar- 
országnak a Habsburg-dynasztiára ép oly szüksége van, 

mint a dynasztiának mi reánk. (Úgy van! Úgy van! a 
bal- és szélső baloldalon.) Ha tehát beszédemben vád 
foglaltatik, az kizárólag a felelős kormányt illeti. 

A sérelmes és bántó kifejezés fontosságát és hord- 
erejét nézetem szerint csak úgy lehet kellőleg  meg- 
ítélni, ha a román kérdés természetét vizsgálat alá vesz- 
szük. (Halljuk! Halljuk!) Én ezen  vizsgálódásomban 
tartózkodni fogok a felháborodás minden szavától; meg- 
kívánom őrizni azt a teljes nyugalmat, amelylyel a t. 
ház méltóságának tartozom. 

A politikai kérdések között egyetlen egy sincs, 
amelynek megértése és kezelése oly nehéz volna, mint 
a nemzetiségi kérdésé; mert itt az anyanyelvhez való 
ragaszkodásnak, a múltak hagyományainak, a jövendőbe 
vetett hitnek és a faj szeretetének erejével kell beszá- 
molni. Tehát oly tényezőket kell latba vetni, amelyek 
a nép kedélyvilágából fakadnak, melyek tehát a józan 
számításnak mérlegén igen nehezen mérhetők meg. Az 
érzelmeknek, vágyaknak, szenvedéseknek egész sokasága 
vegyül ebbe a kérdésbe, össze-vissza kuszálja a kérdést 
azért, mert bele von oda igazságszolgáltatási,  közigaz- 
gatási, kormányzási és közgazdasági momentumokat is. 
De ha mindazon elemeket, sérelmet és panaszt, mely 
nem tartozik ezen kérdés lényegéhez, külön választjuk 
a kérdéstől, akkor azt látjuk, hogy hazánkban a román 
kérdés, mint társadalmi és mint politikai tünet dombo- 
rodik ki. 

Az történt, t. ház, aminek megtörténnie gondos kor- 
mányzás és helyes iskoláztatás mellett nem lett volna 
szabad, az, hogy a közelebbi harminc esztendő alatt 
szemünk előtt egy román társadalom keletkezett a kor- 
mányok és törvények oltalma alatt. Külön egyházi, kü- 
lön iskolai, külön gazdasági, külön kulturális életet 
teremtettek maguknak. A köztevékenység minden  nyil- 
vánulására faji jelleget nyomtak. Román bál, román 
kultúregylet, román majális, román dalárda, román pénz- 
intézet, román történelem. 

Thaly Kálmán: És román színek a zászlókon! 

Bartha Miklós: Román színek. És e közben gon- 
dosan számítgatják, hogy a magyar állam gépezetében 
hány román tisztviselő van alkalmazva és a hadseregnél 
hány román katonatiszt van szolgálatban. Ezen faji 
elzárkózottságban nem vesznek tudomást a magyar köz- 
életnek csak azon ágairól, amelyek fajukkal közvetlen 
összeköttetésbe hozhatók; de a magyar tudomány, mű- 
vészet, irodalom fejlődéséről, ennek az országnak szen- 
vedéséről, vagy haladásáról absolute nem vesznek tudo- 
mást, (Úgy van! Úgy van! a szélső baloldalon.) hanem 
egymás — közt lelkükben féktelen gyűlöletet táplálnak 
minden iránt, ami magyar. (Úgy van! Úgy van! a bal- 
és a szélső baloldalon.) 

Ezen gyűlölet fokának megértésére egyetlen egy 
tényt hozok fel a t. ház előtt, mely közelebb egy napi- 
lapban is megjelent. — Torda-Aranyosmegyében  Mező- 
Szakái községben egy Vas Károly nevű magyar ember 
neje halt meg közelebbről. A nő eredetére nézve román 
származású volt, de magyar férje mellett megmagyaro- 
sodott; azonban görögkeleti vallását megtartotta; a férj 
tehát meghalt nejét a görögkeleti szertartás szerint 
temettette el. Midőn a koporsót behantolták és a férj 
a keresztet a hantra kívánta helyezni, akkor a görögkeleti 
pap észre vette, hogy a sírkereszten a felirat magyar nyel- 
ven van irva; (Halljuk! Halljuk! a bal- és szélső balol- 
dalon.) erre keresztyén emberhez nem illő módon éles 
kifakadásokban tört ki, s határozottan megtiltotta, hogy 
az oláh temetőben magyar feliratú sírkeresztet helyez- 
zenek el. A magyar ember többször megpróbálta azután 
is kiengesztelni a kiengesztelhetetlen papot, de nem sike- 
rült Ekkor folyamodott a járási főszolgabíróhoz, aki a 
pap ellentállása miatt csakis karhatalommal volt képes 
a sírkeresztet felállítani. Ők tehát gyűlölnek minket a 
siron túl és a síron innen. (Igaz! Úgy van! a szélső bal- 
oldalon.) Egyetlen közös érzelmük sincs velünk, más 
nekik a szenvedésük, más nekik az örömük és más nekik 

a jövendőbe vetett hitük. (Igaz! Úgy van! a szélső bal- 
oldalon.) 

Ilyen az erdélyi részekben az oláh társadalom, ilyen 
felfogással, ilyen  elzárkózottsággal. És én ebben igen 
aggasztó tünetet látok, mert a faji keretekre oszlott tár- 
sadalomtól, ha állandóan résen nem vagyunk, csak egy 
lépés van odáig, hogy hazánkban a politikai egység is 
megbomoljék. (Igaz! Úgy van! A szélső baloldalon.) 

És nincs is nekik politikailag más céljuk, mint en- 
nek az egységnek a megbontása. Ezen törekvésükben 
útjukat állja a magyar korona, hát ők elmennek az 
osztrák császárhoz; (Mozgás a szélső balon.) útjukat 
állja a magyar törvényhozás, hát ők nem jelennek meg 
itt, hanem elmennek az európai közvélemény fóruma elé; 
útjukat állja a magyar kormányzás egész szervezete és 
akkor ők megrágalmazzák szertelenül ennek a kormány- 
zatnak minden ágazatát, úgy, hogy példának okáért a 
sok ezer kézenforgó replikában a magyar justitiáról azt 
állítják, hogy a tagosítások alkalmával a magyar bírák 
10 és 100 holdanként veszik el a román paraszt jó föld- 
jét és adják oda a tönkrement magyar nemesnek. (Moz- 
gás a szélső baloldalon.) Vegyük ehhez, hogy ők választó- 
kerületet alkotnak maguknak a román vidékeken, rend- 
szeres választásokat ejtenek meg s összegyűlve Nagy- 
szebenben, rendes  megalakulással országgyűlésnek  tün- 
tetik fel magukat, határozatokat hoznak politikai tekin- 
tetben, és a határozatokat magukra nézve kötelezőknek 
ismerik el. (Igaz! Úgy van! a szélső baloldalon.) Ilyen 
határozatok egyike, és pedig a legfontosabb a passivi: 
tás, melyet két évtized óta fenntartanak, és amely lénye- 
gében nem egyéb, mint a fennálló törvényeknek nyílt el 
nem ismerése. (Igaz! Úgy van! Élénk helyeslés a szélső 
baloldalon.) Vegyük ehhez, hogy külön tisztviselői kart, 
külön román egyetemet kivannak maguknak a magyar 
állam költségén, hogy az Unióra vonatkozó összes törvé- 
nyeinket nem ismerik el magukra nézve kötelezőknek, 
azzal a megokolással, hogy a román nemzet ezen törvé- 

nyek meghozásába nem folyt be. Ellenben az 1848. má- 
jusban tartott balázsfalvi román népgyűlés határozatait 
magukra nézve kötelezőknek tartják s annak az alapján 
követelik Erdély autonómiájának s az autonómia kereté- 
ben a román nemzet szervezetét. 

Ha mindezt figyelembe vesszük, lehetetlen eltagadni, 
hogy itt állambomlasztó törekvéssel állunk szemközt. 
(Igaz! Úgy van! a szélső baloldalon.) Román nemzetet 
kivannak alakítani a magyar nemzet mellett, a politikai- 
lag egységes Magyarországból egy  foederatív államot 
akarnak alkotni. (Úgy van! Úgy van! a szélső balolda- 
lon.) Ilyen körülmények között azt mondani a legfel- 
sőbb, a legirányadóbb helyről, hogy nemzetiségek kö- 
zött folyik a küzdelem és ezáltal a magyar nemzetet is 
a nemzetiségek sorába iktatni, úgy tüntetni fel, mint 
hogyha a magyar nemzet a hazában lakó nemzetiségek- 
kel koordinált viszonyban volna: (Igaz! Úgy van! a 
szélső baloldalon.) ez nemcsak politikai hiba, de igazság- 
talanság is. (Igaz! Úgy van! Élénk helyeslés és tetszés 
a szélső baloldalon.) 

Politikai hiba, mert ezen kijelentéssel a korona fel- 
bátorítja a román agitátiót arra, hogy a megkezdett utat 
tovább folytassa; (Igaz! Úgy van! Felkiáltások a szélső 
baloldalon: Sajnos!) felbátorítja arra, hogy a román faj 
törekedjék közjogi egyéniséggé lenni, hogy magát a 
magyar nemzethez hasonlóan ezen területen nemzetté 
constituálja. Már pedig, ha ez megtörténik, akkor Ma- 
gyarországon a politikai egyensúly felbillen. (Igaz! Úgy 
van! a szélső baloldalon. Ha Magyarország közigazga- 
tásának és kormányzatának szervezetéből az általuk köve- 
telt 1000 négyszög mértföldnyi terület és kétmillió lakos 
kiszakíttatik, akkor Magyarország hatalmi súlya  össze- 
zsugorodik, egy egész évezred jogrendje lesz a sarkaiból 
kiforgatva. (Igaz! Úgy van! a szélső baloldalon.) És nagy 
tévedés azt hinni, hogy ezen politikai bomlás dacára a 
hatalmi  sphaerák kereteit képes megóvni a hadsereg 
a maga egységével, mert a mi hadseregünk nincs  be- 

illesztve a nemzeti élet organismusába, (Élénk helyeslés 
a szélső baloldalon.) annak tehát csak dynamikai liatása 
van, mert hiányzik belőle a nemzeti szellem szervezeté- 
nek melege, összeforrasztó hatása. (Élénk helyeslés a 
szélső baloldalon.) 

Abban a pillanatban, mihelyt egy erdélyi autonómia 
keretében megalakul — a román nemzet: Erdély végleges 
elszakadása Magyarországtól, tekintve Románia közelsé- 
gét és az ott folyó  agitátió természetét, csak idő . 
kérdése. 

Ilyen helyzetben egy színvonalra állíttatni épen a 
király szavai által egy fajt, mely nemzetalkotó és fenn- 
tartó elemet képvisel, azzal a fajjal, mely itt álíambom- 
lasztó elemet képvisel, (Éljenzés a szélső baloldalon ) 
valóban durva politikai hiba. (Éljenzés a szélső  bal- 
oldalon.) 

Nemcsak hiba, t. ház, de nagy igazságtalanság is. 
(Igaz! Úgy van! a szélső baloldalon.) Ezt a földet nem 
a véletlen, hanem a világtörténelem keresztelte el Ma- 
gyarországnak, és a ministerelnök úr a kérvényi bizott- 
ságban a coordinátió elméletét törvényekre való hivat- 
kozással akarja megvédeni: akkor a  ministerelnök úr 
vitatkozási "módszerét és igazságait  ellenségeinktől  ta- 
nulta. (Igaz! Úgy van! a szélső baloldalon.) Amikor 
állambomlasztó törekvésekkel állunk szemközt, akkor a 
kormányelnöknek nem az a feladata, hogy egypár hiá- 
nyosan megszerkesztett paragrafus  betűjébe  kapaszkod- 
jék. (Igaz! Úgy van! a szélső baloldalon.) Azon parag- 
rafusok különben is inkább egyéni jogosultságokra 
vonatkoznak, mert közjogi értelemben véve ez a föld 
magyarok tulajdona. (Igaz! Úgy van! a szélső balolda- 
lon.) Ezt a földet a magyarok foglalták el, és így az 
övék lett a hódítás jogán; (Igaz! Úgy van! a szélső bal- 
oldalon.) ezt a földet a magyarok tartották meg és így 
az övék maradt a bölcsesség révén. (Igaz! Úgy van! a 
szélső baloldalon.) Minden alkotást, minden intézményt, 

minden törvényt magyarok hoztak itt létre, (igaz! Úgy 
van! a szélső baloldalon.) 

Az államot magát a magyarok csinálták meg e föl- 
dön, mely, jól tudjuk, hogy a magyarok betelepülése 
előtt makacsul ellenállott minden államalkotási kísérlet- 
nek. E föld tehát a mienk. A magyarok vettek részt 
csatáiban, a magyarok haltak mártírhalált e föld szabad- 
ságáért s akiket gályarabságra hurcolt az önkény, szin- 
tén magyarok voltak. Egy ezredév szeretetével és szen- 
vedéseivel pecsételtük meg e földhöz való jogainkat. Min- 
den, amit itt látunk, amire büszkék vagyunk, amire 
dicsőséggel hivatkozunk, a magyar Genius műve. Egyéni 
emléke van itt a románnak is, de nemzeti emléke, nem- 
zeti szenvedése, nemzeti alkotása, nemzeti öröme csak 
a magyarnak van. (Zajos tetszés a szélső baloldalon.) Mi 
külön annyian vagyunk, mint a nemzetiségek együttvéve; 
vagyonilag gazdagabbak,  intellectualiter erősebbek,  iro- 
dalmilag fejlettebbek vagyunk, mint a nemzetiségek ösz- 
szevéve mind. Ez adja meg a magyaroknak a társadalmi, - 
a politikai, a közgazdasági és a kulturális fölényt a nem- 
zetiségek felett. Aki ezt nem látja, nem méltó arra, 
hogy Magyarország kormányzását vezesse. Épen azért, 
t. ház, a magam és azon párt nevében, melyhez tarto- 
zom, a következő határozati javaslatot van szerencsém 
benyújtani (Olvassa): 


vHatározati javaslat. 


Hazánk életében a magyar faj, mint államalkotó és 
összesítő tényező áll a többi fajok fölött. Ezen törté- 
nelmi tény vonta meg a politikai határokat a magyar 
nemzet fogalma és a nemzetiségek fogalma között. E ha- 
tárvonalak keretében állami jogrendünk az egyéni szabad- 
ságra és polgári jogegyenlőségre, nem pedig a fajok 
középkori kiváltságaira lévén fektetve: az  államegység 
elve  véleménytusák harcaiban soha érintve nem volt, 
mert , minden — meggyőződés ebben kereste és — ebben 

tálta a háza és a trón alapzatának vészszel dacoló 
szilárdságát. 

Most azonban sajnálattal tapasztaljuk, hogy az új 
román agitátió, nem gondolva a haza és trón érdekei- 
vel és a hazafias románnyelvű polgárok nyugalmával, 
belreformokra irányuló törekvések helyett, az alkotmány 
egész jogrendűket s ezzel a magyar állam létföltéte- 
leit terroristicus módon támadja meg és akként vari tit-, 
kon szervezve, vezetve, fegyelmezve, anyagi eszközök- 
kel ellátva, mintha az egész mozgalom egy külállam 
hadikészületeinek alkatrészét képezné. 

Mindezek dacára a magyar kormány  Borossebesen 
a koronának a görögkatholikus és görögkeleti egyházak 
küldöttségei  hódolatára olyan válasz adását tanácsolta, 
mely a magyar nemzetet a nemzetiségekkel egyenlő egyik 
nemzetiségnek tünteti fel; mi által szárnyat adott azon 
állambomlasztó törekvésnek, mintha Magyarország  köz- 
intézményeiben minden faj egyenlő nyelvi és politikai 
és külön területi jogosultságra tarthatna igényt. 

A kormánynak ezen ténye ellenkezvén  közjogunk 
értelmével, Magyarország belső  tömörségének,  nyugal- 
mának és területi egységének nagy érdekeivel:  hatá- 
rozza el a képviselőház, hogy a kormánynak ezen eljárá- 
sát rosszalja. (Hosszantartó zajos tetszés és éljenzés a 
szélső baloldalon.) Kelt Budapesten, 1895. október 95-én. 
Bartha Miklós, Boda Vilmos, Farkas Balázs dr., Endrey 
Gyula, Papp Elek, Heckenast György, Vörös János, 
Várady Károly, Barabás Béla, Polónyi Géza, Molnár 
Józsiás, Babó Emil, Kállay Ferenc, Thaly Kálmán, Mesz- 
lény Lajos, Vécsey Endre, Lakatos Miklós, H elf y Ignác, 
Justh Gyula, Nánási Ödön, Bozzay János, Okolicsányi 
László.x 


Egyházpolitikai t. j. (Házassági jog.) 


1894. március hó 17-én. 


T. ház! (Halljuk! Halljuk! Zaj. Elnök csönget) 
A vitának eddigi iránya és eredménye azt mutatja, 
hogy a ház jelentékeny nagy többsége elfogadja a házas- 
ságjog egységének megállapítását, elfogadja e téren az 
egységes állami bíráskodást, sőt elfogadja a polgári 
házasságok formáját is. Az eltérés a javaslat és annak 
opposiciója közt csakis annyi, hogy míg a javaslat a 
polgári házasság formáját mindenkire nézve kötelezővé 
kívánja tenni, addig igen sokan a t. ház tagjai közül ezt 
csak azokra nézve kivánják kötelezővé tenni, kik azt 
igénybe venni akarják, — ez az egyik álláspont, — 
vagy azokra nézve, kik azt igénybe venni kénytelenek, 
ez a második álláspont. (Úgy van! Úgy van! balf elől.) 

Ilyenformán, t. ház, felszólalásomban mellőzve az 
egyházpolitikai kérdések egyéb részeit, tisztán és kizáró- 
lag ezen eltérés megvilágítására fogok szorítkozni. (Hall- 
juk! Halljuk! balfelől.) 

Nálunk a házasságkötést Szent-István óta a mai na- 
pig mindig az egyház végezte, tehát körülbelül 900 év 
óta megszokta a nép azt, hogy a család alapításának 
egyedüli jogforrása az egyház. A népnek ez a felfo- 
gása  nemzedékről-nemzedékre,  apáról-fiura szállt,  vallá- 
sos hitté gyökeredzett a nép lelkületében, s ezt sok szá- 
zados szokás s a hagyomány szentesítette meg. Ily körül- 
mények között, ha a kormány azt mondja: vAz egyházi 
kötést ezentúl érvénytelennek, az állami kötést ezentúl 
kötelezőnek nyilvánítom x (Zaj! Halljuk! Halljuk!) a 

bizonyítás sora a kormányon van, mert a kormány a 
támadó fél, (Úgy van! Úgy van! balfelől.) és mert a 
kormány kivan oly jogok birtokába jutni,  melyek- 
kel eddig az egyház élt. (Úgy van! Úgy van! a szélső 
baloldalon.) És én, t. ház, íme már három hét óta várom 
a bizonyítást, nem arra nézve, hogy az egységes házas- 
sági jog és az egységes állami bíráskodás a helyes, 
mert erre nézve hallottunk igen kiváló fejtegetéseket, de 
itt eltérés köztünk nincs, hanem várom a bizonyítást a 
házasságkötés kötelező formájára nézve; várom  kimuta- 
tását a visszaélések azon hosszú sorozatának, melyeket 
az egyházi kötéseknél eddigelé az egyház elkövetett; 
várom kimutatását azon elviselhetetlen következmények- 
nek, amelyeket az egyházi kötés a család vagyoni viszo- 
nyaiban, a gyermekek törvényessége kérdésében felidé- 
zett; (Úgy van! Úgy van! a bal- és szélső baloldalon.) 
vártam és várom kimutatását annak, hogy az egyházi 
kötés minő kedvezőtlen hatással és befolyással volt és 
van a nép valláserkölcsi érzületére, gondolkozási mód- 
jára, "munkaszeretetére és  hazafiságára, (Úgy van! Úgy 
van! a bal- és szélső baloldalon.) és tanúul hivom fel, t. 
ház, mindazon nagy és szép beszédet, melyek a javas- 
lat érdekében ez ideig tartattak, hogy ezen a téren a 
bizonyítást még csak meg sem kísérletté senki. (Igaz! 
Úgy van! balf elől.) Igenis, megkisérlették a bizonyítását 
annak, hogy a házasságkötés polgári formája a nép val- 
lásos és erkölcsi érzületére nem lesz káros hatással. De 
ennek a bizonyítási módnak csak akkor lett volna helye, 
ha a javaslat a fakultatív, vagy pedig a kisegítő házas- 
ságot tartalmazná. Mivel azonban a javaslat azt mondja, 
hogy az wvxegyházi kötést ezennel érvénytelennek nyilvá- 
nítom, a polgári kötést pedig kötelezővé teszemc: már 
akkor nemcsak azt kellett volna bízonyitani, hogy az 
egyházi kötés a nép erkölcsi állapotára nézve nem káros, 
hanem azt kellett volna bízonyitani, hogy az egyházi 
kötés immár oly elavult és rothadt intézmény, melyet 
az emberi civilizáció érdekében fenntartani nem szabad. 

(Helyeslés balfelől.) De miután ezt nem bizonyította be 
senki, ennélfogva konstatálom, hogy a javaslat szerzői- 
nek és támogatóinak logikája ép a javaslat szempontjá- 
ból félszeg. 

Hiszen ha nem volna félszeg a logikájuk, akkor a 
javaslat szerzői és támogatói nem állhatnának meg a 
félúton. Mert mi a helyzet, t. ház? Azt mondja a kor- 
mány: érvénytelennek nyilvánítom az egyházi kötést, a 
polgári kötést pedig kötelezőnek nyilvánítom. Mit jelent 
ez t. ház? Azt, hogy a kormány a mérleg egyik serpe- 
nyőjébe tette az egyházi kötés intézményét, a mérleg 
másik serpenyőjébe tette a világi kötés intézményét, s 
akkor beható és lelkiismeretes mérlegelés után arra a 
komoly meggyőződésre jutott, hogy az egyházi kötés 
nem jó, a világi kötés pedig jó. 

Már most, ha nem akarunk megállni félúton, a 
logika helyes törvényei szerint mi következik ebből? 
Azon kötelesség háramlik ebből a logika törvényei sze- 
rint a kormányra, hogy azt a nagy rosszat, az egyházi 
kötést teljesen törölje el, mert hiszen a kormányzásnak 
és a törvényhozásnak kötelessége azon intézményeket, 
amelyek káros hatással vannak a köz- és magánéletre, 
eltörölni, (Úgy van! Úgy van! a baloldalon.) 

A kérdés előttem az: abszolút jó-e a világi kötés, 
abszolút jó-e az egyházi kötés? Maga a javaslat és támo- 
gatói erre nemmel felelnek. Mert hiszen a javaslat meg- 
engedi az egyházi kötést is, sőt a javaslat támogatói 
igen fényes statisztikai adatokat hoztak fel az iránt, 
hogy ott is, hol a kötelező polgári házasság formája 
van behozva, a lakosság 90 százalékja önként alárendeli 
magát az egyházi kötésnek. Ebből nem érteni, miként 
lehet azt következtetni, hogyha az egyik nem abszolút 
jó, a másik pedig nem abszolút rossz, akkor mégis azt 
az intézményt, melyet 90 százalék önkéntesen elfogad, 
érvénytelennek nyilvánítjuk és azt az intézményt, me- 
lyet csak alakosság 10. százalékja fogad el önkéntesen, 
kötelezővé tesszük. (Igaz! Úgy van! a baloldalon.) 

Sokszor hallom, t. ház, hogy az egyik intézmény 
szabadelvű. (Halljuk! Halljuk!) Én a kérdésnek erre az 
oldalára bővebben kiterjeszkedni nem akarok. Azt tapasz- 
talom, hogy a házban az a helyes nézet uralkodik, hogy 
nekünk nem doktrínákat kell törvénybe iktatnunk,  ha- 
nem alkotásainkkal az élet nagy szükségleteit kell kielé- 
gítenünk. Tehát nem terjeszkedem ki a szabadelvűség 
álláspontjára, de annyit mégis engedjen meg a t. ház, 
hogy csodálkozásomat fejezzem ki a szabadelvűség jel- 
szavának oly lelkes, oly türelmetlen s oly gyakori han- 
goztatása fölött. Szeretném, ha valaki fölvilágosítást nyúj- 
tott volna nekem az iránt: az egyházi kötés minő erkölcs- 
politikai elemeket tartalmaz arra nézve, hogy az reac- 
tionáriussá legyen, s hogy a világi kötés minő eleme- 
ket tartalmaz arra nézve, hogy az liberális legyen. Az 
életben ez a kérdés így áll: Az egyik ember megjelen 
a papjánál és így szól: vUram, házasságot akarok kötni, 
kérlek hirdesd ezt ki a templomban. Már most mi eb- 
ben a reakcionárius? A másik meg így szól a polgári 
tisztviselőnél: Uram, házasságot akarok kötni, kérlek, 
hirdesd ki ezt a községházán.k Mi ebben a liberális? 
(Derültség a baloldalon.) És tovább menve, t. ház, az 
egyik így szól papjának: vUram, esküt akarok tenni 
Isten színe előtt az iránt, hogy azon nőhöz, ki velem 
megosztja hajlékát, kenyerét, a munkát, az élet minden 
örömét és minden viszontagságát, holtomiglan hű kívá- 
nok lenni. Mi ebben a reakció? A másik pedig így 
szól a jegyzőhöz: vUram, életközösségi szerződést aka- 
rok kötni ezzel a nővel a családalapítás szempontjából, 
kérek formulát, hogy aláírhassuk.x Vajjon mi ebben a 
liberális? (Élénk tetszés a baloldalon.) 

Valóban, t. ház, midőn ily jelszavakat, melyek sok 
százezer ember lelkében ébresztenek lelkesedést, ismét 
más  százezrekben ébresztenek  türelmetlenséget, megint 
más százezrekben ébresztenek kételyt és nyugtalanságot, 
mikor ily jelszavakat dobunk ki, akkor az lett volna a 
kötelesség, hogy azok a jelszavak s azoknak a tartalma 

meg is magyaráztassék. (Élénk helyeslés a baloldalon.) 
Éh naponkint látom a magyar sajtó öröm  rivalgását, 
látom a törvényhatóságok lelkesedését, látom ezen ház 
többségének buzgalmát, láttam a márciusi nagygyűlés- 
nek igazán impozáns felvonulását, — s mindezt a sza- 
badelvűség zászlója alatt s igen t. képviselőtársam, báró 
Nopcsa Elek vezetése mellett. (Élénk derültség a balolda- 
lon.) És mindezt látva, álmélkodva kérdezem magamtól, 
hogy minő időket élünk, hogy az én igen t. képviselő- 
társam szabadelvű, én pedig reakcionárius vagyok. (Élénk 
tetszés, éljenzés és taps a baloldalon.) Tovább menve, 
azt kérdeztem önmagamtól, hogy ez a nagy szabadelvű 
mozgalom vajjon kit és mit akar felszabadítani? Vajjon, 
hol van az a járom, melynek súlya alatt görnyedtünk? 
Vajjon e hazában melyik társadalmi osztálynak, melyik 
egyénnek gondolatvilága, képessége, tehetsége, mozgási 
képessége van annyira elfojtva, hogy azt egyéb fel nem 
szabadithatja, csak a házasságkötés kötelező polgári for- 
mája. (Élénk tetszés balfelől.) 

Többször hallottam, t. ház, hogy nem is a szabad- 
elvűség szempontja teszi szükségessé a polgári házas- 
ság kötelező formáját, hanem a nemzeti egység szem- 
pontja. És én, aki ezen szempontot az állami függet- 
lenségre való törekvés után a magam részéről a legfon- 
tosabb politikai szempontnak tekintem, a t. ház engedel- 
mével a kérdés ezen oldalát egy kissé vizsgálódás tár- 
gyává akarom tenni. (Halljuk! Halljuk!) 

Nincsen kétség az iránt, hogy a magánjogi törvé- 
nyek átalakító hatással vannak minden népnek életére. 
Ezen hatás észrevétlen, mint a levegőnek jelenléte, és 
mindig tart láthatatlanul, éppen mint a levegőnek nyo- 
mása. Különösen a büntető törvénykönyvnek, a család- 
jognak, a kötelmi jognak, az örökösödési törvénynek van 
e tekintetben igen jelentékeny átalakító hatása. De a 
hatásnak természetét, t. ház, nem szabad  félreismerni, 
mert igenis megvan ez a hatás a nép életére, gondolko- 
dás módjára vonatkozólag, de csak általános, emberi 

szempontból. Ezen törvénynek hatása van az egyén szel- 
lemi konstrukciójára, a családi életre, a vagyoni állapo- 
tokra; ezen hatás jó, vagy rossz irányától függ az 
országban a demokratikus és jogegyenlőség!  ideáknak 
elterjedése, ezen hatástól függ a vagyoni állapotok 
helyes, vagy helytelen arányának megosztása, de nem- 
zeti hatásuk ezen törvényeknek, t. ház, nincsen és nem 
lehet, mert ezen törvényekben a faji jelieg minden vonat- 
kozása és minden eleme hiányzik. (Élénk helyeslés bal- 
felől.) Tehát van hatása általános emberi szempontból 
ezen törvényeknek, olyan forma, mint a viz állandó kerin- 
gésének a föld felületére. Itt hegyet hord el, amott göd- 
röt tölt ki, de minden csak általános emberi szempont- 
ból történik. Nemzeti hatása a nép életére a nevelésnek 
van és az állami szervezeteknek. (Igaz! Úgy van! bal- 
felől.) 

Nemzeti egység alatt remélem, a t. kormány sem 
érti az egy vallásnak s az egy nyelvnek állapotát, mert 
ez az egy akol és egy pásztor-féle ideális képnek tisz- 
tán csak a költők szférájába való ábrándja. (Úgy van! 
Úgy van! balfelől.) Nekünk a durva valósággal kell fog- 
lalkoznunk; mi a viszonyaink között nemzeti egység 
alatt nem érthetünk egyebet, mint a honpolgári jogok 
és kötelességek egyformasága mellett azt, hogy  mind- 
nyájunknak érzülete, eszejárása abban kulmináljon, hogy 
nekünk nincs más hazánk, csak Magyarország és hogy 
ezt a hazát mi észszel, szívvel és karral megoltalmazni 
és felvirágoztatni tartozunk. (Élénk tetszés és helyeslés 


balfelől.) 
Igy fogva fel a nemzeti egység természetét, előttem 
- —— bocsánatot kérek a kifejezésért, — de igazán komi- 


kusnak tűnik fel, ha valaki azzal áll elő, hogy a pol- 
gári házasság kötelező intézményével fogja a nemzeti 
egységet megalkotni. (Igaz! Úgy van! balfelől.) Igenis, 
t ház, ha a kormány azzal állana elő, hogy ott, ahol 
nincsenek, ingyen iskolákat állit fel, a  meglevőket 
pedig oda fejleszti, hogy azokban tanítsák a történelem 

kiváló példáit, az irodalomnak hazafias részét, a hazá- 
nak buzgó és odaadó szeretetét, ha azt mondaná a 
kormány, hogy: az igazságszolgáltatást jobbá, olcsóbbá, 
gyorsabbá , fogom tenni; ha azt mondaná a kormány, 
hogy: megjavítom a közigazgatást minden vonalon úgy, 
hogy a népben a hatalom ne félelmet ébreszszen, hanem 
ragaszkodást és bizalmat; (Élénk tetszés és helyeslés 
balfelöl.) ha azt mondaná a kormány, hogy: a hadse- 
regnek — magyarországi  kontingensét átalakítom önálló 
magyar hadsereggé, (Úgy van! a szélső baloldalon.) 
hogy ennek imponáló ereje mindig és mindenütt és 
mindenkiben éreztesse a magyar szuverén hatalmat. (Úgy 
van! a .szélső baloldalon.) Igenis, ezen intézményeket el- 
fogadom biztos eszközöknek a nemzeti egység megte- 
remtésére. (Élénk helyeslés a szélső baloldalon.) De el- 
hanyagolni ezen biztosítékok felállítását és akkor azzal 
állani elő, vhogy a magyar nemzeti egységét megterem- 
tem a polgári házasság kötelező formájával, ez, t. ház, 
ha nem ámítás, akkor önámitás. (Zajos tetszés és helyes- 
lés balfelöl.) Feltevésében a kormány bizonyosan azon 
hatásra számított, amelyet az állami szervek a népéletre 
gyakorolni szoktak, s miután az a polgári tisztviselő, 
akire a házasságkötések bízva lesznek, szintén alkatrészét 
képezi az állami szervezeteknek, ennélfogva abból a 
feltevésből indul ki a kormány és indulnak ki annak 
támogatói, hogy e polgári tisztviselőnek jelenléte egy- 
szersmind eszébe fogja juttatni a népnek a magyar szu- 
verén állam jelenlétét, hatalmát és erejét is. 

Én azt hiszem, hogy ennek a feltevésnek csak azok 
tulajdonithatnak . fontosságot, akik az életet könyvekből 
akarják megismerni, mert akik falun laknak, azok nem 
tulajdonithatnak . fontosságot ennek a feltevésnek. (Úgy 
van! a bal- és szélső baloldalon.) Nem beszélek Debre- 
cenről,  — Hódmezővásárhelyről, — vagy Szegedről, — mert 
hiszen ott, ahol a magyar faj nagy tömegekben lakik, 
amúgy sincs szükség a nemzeti egység  biztositékára. 
(Helyeslés a bal- és szélső baloldalon.) Csak oly vidé- 

kékről beszélek, ahol nagy tömegekben laknak a nem- 
zetiségek és ott vizsgálom meg, vajjon a polgári házas- 
ság kötelező formája miként fog működni példának 
okáért egy oláh vidéken. (Halljuk! Halljuk!) 

Képzeletemben fölveszek egy átlagos községet, úgy 
hét-nyolcszáz lakossal, amelyközségben az írástudó ele- 
met képviseli a magyar , földbirtokos, az oláh pap és az 
oláh tanító; a bírót már nem sorolom ide, mert le tudja 
ugyan irni a nevét, de csak épen annyi betűt ismer, 
a hányból a neve áll. Már most ez a nép a magyar 
államból igen gyakran látja a csendőrt, akitől fél, látja 
a fináncot, akitől szintén fél és látja a szolgabírót, aki- 
től a legjobban fél. (Igaz! Úgy van! a bal- és szélső 
baloldalon.) Ez a nép a maga apróbb ügyeit elvégezni 
körjegyzőjéhez megy, aki a harmadik faluban van, na- 
gyobb ügyeit elvégezni elmegy a járásbírósághoz, amely 
egy távolabbi városban van, s mindebből ez a nép két 
dolgot ért meg. Az egyik az, hogyha igazsága van, 
olykor még az igazságot is megkapja; a másik pedig az, 
hogy az ő életviszonyaiban semminemű változás nem 
történhetik anélkül, hogy azt meg ne fizetné. (Igaz! Úgy 
van! a bal- és szélső baloldalon.) Ha örököl, ha elad, 
ha cserél, ha ajándékoz, ha igazságot keres, mindig ott 
áll a magyar állam, hogy a maga részét ezekből az 
ügyekből kivegye. Ez a nép tehát fizeti az adót, a 
pótadót, a vámot, fizeti az ügyvédet, fizeti az orvost, 
fizeti az útadót, anélkül, hogy útja volna. (Úgy van! 
Úgy van! a bal- és szélső baloldalon.) Fizeti a tűzoltó- 
szereket, anélkül, hogy ezekkel bánni tudna. Ehhez 
járul egy rendkívüli foka a szellemi alárendeltségnek, s 
ehhez járul a gazdasági élet elmaradásának  hihetet- 
len foka. 

Már most a jegyző megjelenik e nép körében és 
kihirdeti, hogy az a házasság, amelyet eddig a templom- 
ban kötött, ezentúl érvénytelen, s törvényesnek csak azt 
a házasságot tekintik, melyet a jegyző előtt kötnek meg. 
Mit gondol, t. ház, mi fog végbemenni e nép lelkében? 

Azt hiszi talán, valaki, hogy ő ebben a hirdetésben a ma- 
gyar állameszme fölkelő napját fogja látni és üdvözölni? 

Legyünk tisztában ezzel a kérdéssel. A magyar 
állameszméről, polgári kötelességekről, nemzeti  egység- 
ről ennek a népnek távolról sincs fogalma. (Igaz! Úgy 
van! a bal- és szélső baloldalon.) Ez a nép ezen kérdé- 
sekről annyit tud, hogy ez a világ fel van osztva páran- 
csolókra és engedelmeskedőkre, és hogy ő az engedel- 
meskedők osztályához tartozik; (Úgy van! balfelől.) tudja 
azt, hogy fel van osztva a világ, adófizetőkre és olyanokra, 
akik élvezik az adót, és hogy ő az adófizetők osztályá- 
hoz tartozik. Amit még a magyar államról tud, az any- 
nyi, hogy elviszik katonának és ott hall német szót. 
(Úgy van! Úgy van! balfelől.) 

Herman Ottó: A császár viszi. (Mozgás. Halljuk! 
Halljuk!) 

Bartha Miklós: És  adóhátralék miatt  ellicitálják 
borjúját és itt magyar szót hall. (Úgy van! balfelől. 
Mozgás jobbfelől.) 

De azért ennek a szegény hátramaradott népéletnek 
van igen erős ethikai oldala is. (Halljuk! Halljuk!) Ez 
a templom és család. Azt teszi mindegyik, amit az apja 
és a nagyapja tett. Felöltözik ünnepnapi ruhába, mikor 
a templomba megy; papjában közvetítőt lát a saját nyo- 
morúsága és az Isten jósága között. Fogalma sincs 
olyan gyermekről, kit meg ne keresztelt volna a pap; 
fogalma sincs olyan törvényes házasságról, amelyet meg 
ne esketett volna a pap; fogalma sincs olyan halottról, 
kit be ne szentelt volna a pap. És most megjelenik ezen 
nép körében a hirdetés, melyet említettem. Mi fog hát 
végbemenni ennek a népnek a lelkében? Önkéntelenül 
mindenekelőtt . összehasonlítást fog tenni a pap között, 
aki neki tanácsot ad és a jegyző között, aki tőle adót 
szed. (Úgy van! a baloldalon. Mozgás a jobboldalon és 
a szélső baloldalon.) Összehasonlítást fog tenni a pap 
között, aki " neki vigasztalást nyújt és a jegyző — között, 

aki reá büntető postát küld. (Úgy van! Úgy van! bal- 
felöl.) 

Szentiványi Kálmán: Ez az életből van véve! (Hall- 
juk! Halljuk!) 

Bartha Miklós: És tovább megyek. Eszébe fog jutni 
a temploma, ahol orvoslást vár betegségében és jó ter- 
mést vár Ínségében, és eszébe fog jutni a jegyzői iroda, 
ahol lajstromozzák az adót és osztogatják a  barom- 
utlevelet. 

És a nép lelkének ezen nagy nyugtalansága és zilált 
kedélyállapota idejében meg fog jelenni az izgató, (Úgy 
van! balfelől.) akit azelőtt ez a nép nem értett meg, mert 
az neki nemzeti szempontokból beszélt. (Úgy van! Úgy 
van! Mozgás a jobboldalon.) De most, midőn hallani 
fogja a következő beszédet: Megalázzák papodat, kiűz- 
nek atemplomodból... 

Herman Ottó: Ez nem igaz! (Nagy zaj és felkiál- 
tások balról: De igaz! Úgy van! Nagy mozgás jobbról.) 

Elnök: (Csenget.) Csendet kérek! 

Bartha Miklós: S az én igen t. barátom, Herman 
Ottó, az ő magas társadalmi állásában s magas művelt- 
ségében megelégszik egyelőre azzal, hogy az egyházi 
vagyont az állam átvegye a maga kezelésébe, de az az 
izgató, akiről én beszélek, az azután ezt nem úgy fogja 
a népnek magyarázni, — mert hiszen nem én mondom, 
hanem az izgató fogja mondani, hogy kiűzik a templom- 
ból ... (Nagy zaj és nyugtalanság a jobboldalon és a 
szélső baloldalon. Úgy van! Úgy van! balfelől.) 

Elnök:  (Csenget.)  Méltóztassanak csendben lenni. 
(Halljuk! Halljuk!) 

Kubinyi Géza: Ez nem áll! 

Bartha Miklós: Azt fogja mondani az izgató abban 
a kerületben is, ahol Kubinyi Géza t. képviselőtársam 
építi a maga vasutalt... 

Kubinyi Géza: igen, eddig is izgattak! (Zaj. Hall- 
juk! Halljuk!) 

Elnök:  Méltóztassanak nem közbeszólni. (Halljuk! 
Halljuk!) 

Bartha Miklós... hogy: megalázták  papodat, mert 
többé nem ő köti meg a házasságodat, kiűztek a tem- 
plomból, mert többé nem ott kötik meg a törvényes 
házasságot. És ezt a bűvös beszédet az a nép meg fogja 
érteni és hallani fogja attól az izgatótól, hogy kik teszik 
mindezt, azok: akiknek fizeti az adót, akikért katonás- 
kodik és azok, — és itt rámutat a falu kastélyára, 
akik sokkal vagyonosabbak, mint te. (Úgy van! Úgy 
van! a baloldalon.) 

És nem állítom én, hogy kitörésre fog kerülni a 
dolog és nem állítom azt, hogy az erdélyi és nemesi 
kúriák lángja fogja a fáklyafényt szolgáltatni ezen javas- 
lat dicsőségéhez; de állitom és remélem, be is bizonyí- 
tottam azt, hogy a nemzeti egység szempontjából ez a 
javaslat káros, (Úgy van! Úgy van! balfelől. Mozgás 
pbbfelől.) mert egyenetlenséget szül és különösen a 
nemzetiségi vidékeken fokozni fogja a már is meglevő 
gyűlöletet a magyar állam instrukciói iránt. (Igaz! Úgy 
van! a bal- és szélső baloldalon. Nyugtalanság jobbfelől. 
Zaj. Halljuk! Halljuk!) 

T. ház! Ezen meghasonlása a nemzeti életnek meg- 
kétszerezi azon kormány felelősségét, amely eddig sem- 
mit sem tett a nemzeti izgatások megfékezésére. (Igaz! 
Úgy van! a bal- és szélső baloldalon.) 

Valóban nagy szerencsétlenségnek tartom azt, hogy 
a már is feldúlt viszonyokat még jobban elmérgesitik. 
(Úgy van! Úgy van! a bal- és szélső baloldalon.) Sokáig 
elmélkedtem a fölött, hogy vajjon azon kétes értékű ered- 
ményért, amely abban van, hogy ezentúl a házasságok 
polgári tisztviselők előtt köttessenek, miként lehetett a 
nemzet és a haza békéjét ennyire veszélyeztetni. És 
úgy hiszem, hogy a kérdés kulcsát megtaláltam. (Hall- 
juk! Halljuk!) 

Az én felfogásom szerint a kormánynak ennél a kér- 
désnél alárendelt szerepe van. Úgy van a kormány ezzel, 

mint a mozdonykereke, amely nem a hajtó, hanem a 
mozgó erőt képviseli. A kormány, felfogásom szerint, 
itt nem vezet, hanem tolatik egy láthatatlan és ellenáll- 
hatatlan erő által. Ezen láthatatlan és ellenállhatatlan 
erő: a magyar állameszme.  Kimagyarázom magamat. 
(Halljuk! Halljuk!) 

Minden állam a maga területével, népével, intézmé- 
nyeivel együtt egy önmagáért és önmagától élő befe- 
jezett Organismus, amelynek megvannak a maga szer- 
vei és meg van a maga külön vérkeringése. Már most 
azt kérdem és, t. ház, vajjon a magyar állam egy ilyen 
önmagától és önmagáért élő, külön  vérkeringéssel bíró 
befejezett  organismusnak tekinthető-e? íme, t. ház, a 
mi parlamenti hatáskörünk csonka; íme, mi nem ren- 
delkezünk önállóan a  véderővel;  külképviseletünknél a 
magyar érdekek nem dominálnak, közgazdasági  éle- 
tünknek pedig nincs egy teljesen önálló forgalmi terü- 
lete. Ilyen körülmények között a magyar állam nem egy 
önmagától élő és önmagáért élő, külön  vérkeringéssel 
és külön szervekkel bíró befejezett Organismus. Már 
pedig a világrend félszeg organismusokat nem tűr meg. 
(Tetszés a bal- és szélső baloldalon.) A történelem tanu- 
ságát hivom fel, hogy mindazon országok, melyeknek 
organismusából a nagy életfeltételek hiányoztak, épúgy 
elpusztultak, mint azon  őslények, amelyek  átmenetül 
szolgáltak az egyik szervezetből a másikba. 

Úgyde, t. ház, Magyarország nem akar elpusztulni, 
Magyarország élni akar. És hogy élhessen, ennélfogva 
az Organismus hiányzó életfeltételeit igyekszik szurrogá- 
tumokkal is pótolni. 

1867. óta tapasztaljuk, hogy a magyar állam orga- 
nism usa mindent felszítt magába, amit csak talált, csak- 
hogy életnedvei ki ne száradjanak. Megtartotta a keze 
között és újabban keze közé vette -— hogy példákat 
említsek — a só- és dohánykereskedést, a  szeszterme- 
lést, a szeszesitalok elárusítását és ezáltal nagykereske- 
dővé lett; folytat  bánya-üzemet, állit vasgyárakat, foly- 

tat mezőgazdasági ipart, ezáltal a magyar állam nagy- 
iparossá lett, kezében tartja a posta, telefon és távírda 
egész hálózatát, a vasutak legnagyobb részét, s ezáltal 
a magyar állam nagyvállalkozóvá, nagy szállítóvá lett. 
(Élénk helyeslés a bal- és szélső baloldalon.) 

Ehhez hozzájárul a 25 év óta alkotott törvények 
egész tömege, amelyek mind azt célozzák, hogy a magán- 
és közérdeknek lehetőségig összes szálai  összpontosít- 
tassanak a központi hatalom kézében. 

Ez az irányzat állandó és rendszeres és mit jelent 
ez, ha nem azt, hogy a magyar állam organismusa ön- 
kénytelenül és természetszerűleg érzi, hogy ő nem egész, 
hogy ő nincs befejezve, hogy ő neki új, meg új erő- 
forrásokra van szüksége? Ezen erőforrásokat ott veszi, 
ahol kapja, mert az életfenntartás "vaskövetkezetű  tör- 
vénye kényszeríti erre az államot. Hiányzik a magyar 
államból a szuverenitás egy része, de a magyar állam 
vezetőinek nincs elég akaratuk és bátorságuk arra, hogy 
a hiányos organismusnak megszerezzék a valódi szuve- 
renitás tényezőit; úgy tesznek, mint a szorongatott vár- 
őrség, mely a falon támadt rést nem egy új kőfallal 
építi ki, hanem rőzsével akarja betömni. De a rőzse- 
szurrogatum nem erősiti meg a magyar állam organis- 
musát, hanem gyengíti, mert a magyar állam ereje semmi 
egyéb, mint a polgárok összességének ereje. (Élénk 
helyeslés és tetszés a bal- és szélsó baloldalon.) Ha a 
magyar állam beáll nagykereskedőnek,  nagyvállalkozó- 
nak, akkor versenyt csinál az egyénnek, s így az egyéni 
funkciókat elgyöngiti, elerőtleniti, s ha a magyar állam 
az igazgatás terén a közigazgatást államosítani akarja, 
akkor sem tesz egyebet, mint elerőtleníti a  helyhatósá- 
gilag  szervezkedett társadalmat. (Úgy van! Úgy van! 
asszélső baloldalon.) 

T. ház! Az egyház nem egyéb, mint vallásilag szer- 
vezett társadalom. És most az állam a maga hiányzó 
életerejét azzal akarja pótolni, hogy az egyháztól, ezen 
vallásilag — szervezkedett társadalomtól vegyen el újabb 

és újabb erőket. Ezen eljárást két okból helytelenítem. 
Először azért, mert a magyar állam szuverenitásának 
hiányzó életfeltételeit azon erők, melyeket az egyháztól 
venne el, úgy sem pótolnák; (Igaz! Úgy van! a bal- és 
szélső baloldalon.) másodszor helytelenítem azért, mert 
egy ilyen csonka állami organismusnak, amely épen soka- 
sága miatt sok tekintetben bécsi kegyelemtől függ, nem 
akarom kiszolgáltatni a magyar társadalom összes élet- 
erejét. (Tetszés és helyeslés a bal- és szélső baloldalon.) 

S itt elérkezett az ideje annak, hogy Eötvös Károly 
t. — képviselőtársamat — egy tévedésére figyelmeztessem. 
(Halljuk! Halljuk!) Ő ugyanis azt állította, hogy a füg- 
getlenségi törekvések egy komoly és szabadelvű kor- 
mányzat hatása alatt nem fognak gyarapodni ezen 
országban, hanem gyöngülni fognak; az ellenkező eset- 
ben pedig egy rossz kormányzat hatása alatt a füg- 
getlenségi törekvések erősbödni fognak. Ez a meglepő 
állítás ezekről a padokról elmondva nem lehet egyéb, t. 
ház, mint tévedés. Hiszen ha ez az állítás igazságot tar- 
talmazna, akkor a közjogi ellenzék, mely rossz kormány 
alatt növekedik, jó alatt pedig gyengül, nem volna 
egyéb a haza testén, mint beteges daganat, melynek nö- 
vekedése vagy apadása a kezelő orvosok ügyességétől 
függ. (Úgy van! Úgy van! a szélső baloldalon.) De sze- 
rencsére ez nem áll. A közjogi ellenzéket nem a viszo- 
nyok gyengesége hozta létre, hanem a viszonyok ereje. 
Mert a közjogi ellenzék törekvése az, hogy az állami 
Organismus hiányzó életfeltételeit megszerezze. Ez tehát 
a legegészségesebb és legtermészetesebb törekvés. (Úgy 
van! Úgy van! a szélső baloldalon.) És e törekvést a 
nemzet abban az arányban fogja támogatni, amily arány- 
ban nő a nemzet életrevalósága. (Zajos helyeslés a szélső 
baloldalon.) 

Én az előttünk fekvő javaslatban nem látom a nem- 
zeti életrevalóság  tünetét, mert egyfelől gyengíti az 
egyház erejét, másfelől, — mivel viszálkodást okoz, gyen- 


192 


1 


giti az államot is. A kormány úgy jár el, mint az a 
rossz kertész, aki az állam fájának hiányzó tápnedveit 
nem akarja megszerezni, hanem e helyett a fáról lemetsz 
egy életerős és egészséges ágat, hogy így a táplálandó 
területet kevesbítse. Az előttünk lévő javaslatot általá- 
nosságban sem fogadom el. (Zajos tetszés, éljenzés a 
bal- és szélső baloldalon.) 


, Millenium"? részvénytársaság. 
1894. május hó 17-én. 


T. ház! A tegnapi ülés folyamán a belügyminister 
ura következő nyilatkozatot tette: vNéhány héttel ez- 
előtt tudomást szereztem arról, hogy vMilleniumcx cím 
alatt . részvénytársaságot — szándékoznak alapítani, mely 
több lapot, köztük a vPesti Naplótx is meg akarja vásá- 
rolni azon célból, hogy az egyházpolitika ellen felhasz- 
náltassék. Olvastam az illető prospektust is. Majdnem 
egyidejűleg értesültem arról is, hogy mások szintén 
szándékoznak egy  hírlapkiadó-vállalatot alakítani, épen 
ellenkező irányzattal és céllal, hogy t. i. az egyházpoli- 
tika mellett író és kardoskodó lapot alakítsanak.x 

T. ház! Én azon a felhíváson, jneiylyel a oMille- 
niumx nyomda részvénytársaságot meg akartuk alakítani, 
alá vagyok írva, s ennélfogva, a belügyminister úrnak 
imént felolvasott kijelentése engemet személyesen érint. 
A t. ház engedelmével kötelességemnek tartom tehát erre 
egynéhány rövid szóval a kellő felvilágosítást "megadni. 
(Halljuk! Halljuk!) 

T. ház! Én már tegnap a belügyminister úr kijelen- 
tése alkalmával éreztem és tudtam, hogy a belügymi- 
nister úr bizonyos tévedésnek lett martalékává; de a 
belügyminister úr a kategorikus imperativus oly  hang- 
ján állította, hogy az egyházpolitikai oppositió a maga 
céljainak előmozdítása szándékából akarja létrehozni a 
yMilleniumotx és hozzátette még azt is, hogy olvasta a 
prospektust, hogy ennélfogva én azt hittem, talán én 

tévedek, talán az én figyelmemet kerülte ki a prospek- 
tus valamely elrejtett, célzatos passzusa, vagy talán alá- 
írásom után az illető prospektust megváltoztatták és 
azért nem is volt bátorságom azonnal felszólalni. Azóta 
azonban megszereztem magamnak a prospektust, figye- 
lemmel átolvastam, ezennel be is mutatom a t. háznak, 
le is fogom azt tenni a ház irodájában. Abból minden 
képviselőtársam  meggyőződhetik, hogy a  belügyminister 
úr alaposan tévedett. Mert ebben a prospektusban egyet- 
len szó sincs sem  egyházpolitikáról, sem egyáltalán 
politikáról, mert amit mi terveztünk, az kizárólag egy 
oly célú nyomda-részvénytársaság volt, mint pl. az xAthe- 
naeum.x  Tervezték ezt politikával, publicisztikával,  iro- 
dalommal — és  nyomdászattal foglalkozó emberek; ez 
tehát nem hasonlítható, mint a belügyminister úr hason- 
lította, az egyesült hírlapkiadó vállalathoz, melyet kizá- 
rólag oly emberek alakítottak, akik soha sem nyomdá- 
val, sem nyomdai technikával, sem irodalommal, sem 
publicisztikával, sem közélettel nem foglalkoztak, akikről 
tehát alaposan volt mindenkinek az a feltevése és alapos 
most is, hogy magánüzleti céljaik szempontjából vásá- 
rolták össze a lapokat. (Zajos helyeslés balfelől.) Ezt 
kívántam a t. ház előtt különösen azért konstatálni, mert 
már harmadszor találkozom ezzel a váddal s ugylátszik, 
hogy ez rendszeres. Ugylátszik az én nevemmel akarják 
fedezni azt a másik vállalatot, melyet incorrektnek tart 
minden józan és tisztességes ember. (Zajos helyeslés a 
baloldalon.) 

T. ház! Mikor én a penna tisztessége érdekében 
megdöbbenve attól, nem tudva, hogy a kormány áll a 
háta mögött a vállalatnak... 

Wekerle Sándor  ministerelnök és  pénzügyminister: 
Nem is áll! 

Bartha Miklós:... nem tudva, hogy íme oly egyé- 
nek, akik a közélettel nem foglalkoznak, hírlapokat vásá- 
rolnak össze, mondom, midőn én ennek a vállalatnak 
az  incorrektségétől megdöbbenve felszólaltam a  — penna 

tisztessége érdekében, egyfelől rá akartam arra  mu- 
tatni, hogy igenis a penna megélhetési eszköz, de nem 
eladó portéka, (Úgy van! Úgy van! a baloldalon. Nagy 
zaj a bal- és szélső baloldalon. s ezt azért kívántam ki- 
jelenteni... (Nagy zaj. Halljuk! Halljuk!) 

Meszlényi Lajos: Ez a tárgy létezik! (Egy hang a 
szélső baloldalon: Nálunk minden eladó!) 

Bartha  Miklós:... azért kívántam kijelenteni, hogy 
hirlapirótársaim is a nagyon elterjedt gyanúval szemben 
védelmet találjanak; másfelől pedig azért szólaltam fel, 
mert előre is útját akartam vágni annak, hogy amit a 
nagy francia iró: Flammarion Camille csak a 25-ik szá- 
zadban, a közmorál folytonos süllyedésében képzel elér- 
hetőnek, hogy t. i. a hírlapirodalom tisztán kereskedelmi 
izü és célú vállalattá sülyesztessék, hogy ez Magyarorszá- 
gon már ma létre ne jöjjön. (Zajos helyeslés és tet- 
szés a baloldalon.) Felszólalásomra azt a választ kaptam 
a vPesti Naplóx hasábjain, hogy Bartha Miklós hasonió 
természetű vállalatot akart alapítani, de ez neki nem 
sikerült. Ekkor megadtam a nyilvánosság előtt a kellő 
választ és kifejtettem, hogy minő különbség van abban, 
hogy  publicisztikával és nyomdával foglalkozó egyének 
alapítanak vállalatot. Hiába rázza Herman Ottó t. képvi- 
selőtársam a fejét, mert én kész vagyok akár nyilváno- 
san, akár magánúton megvitatni, hogy az én becsüle- 
tem és mindazoké, akik a prospektust aláírták, intacte 
maradt ezáltal; de azoknak a becsülete, akik oly válla- 
latot készítenek elő s oly vállalatba mentek bele, ahol 
lelkiismeretet, , meggyőződést, politikai hitet vásároltak 
meg, nagyon kétséges marad. (Élénk helyeslés és tet- 
szés a bal- és szélső baloldalon.) 

Mondom, tehát megmagyaráztam ezt a hírlapírói 
közönségnek, s dacára ezen magyarázatnak, a vPesti 
Naplóx ugyan elhallgatott, de 4-5 nap múlva minden 
incidens nélkül a kormánypártnak 3 vagy 4 közlönye, 
mindnyájan bevallott kormánypárti lapok, ismét  táma- 
dást intéztek ellenem, azt állítván, hogy le Vagyok  lep- 

lezve, mert hasonló vállalatot kívánok létesíteni, mint 
amilyen az egyesült hírlapírói vállalat. Erre nem vála- 
szoltam, mert szerény múlt áll a hátam mögött, (Élénk 
tetszés és éljenzés a bal- és szélső baloldalon.) és ez 
engem feljogosított arra, hogy ily  gyanúsításokra ne 
válaszoljak. És nem válaszoltam azért sem, mert tud- 
tam, hogy sokan a pártlapok közül úgy fogják fel 
kötelességüket, hogy akkor teljesítik azt egész  mérték- 
ben, ha az ellenfelet rágalmazzák. (Élénk tetszés a bal- 
oldalon.) , Tegnap azonban nevem megemlítése nélkül 
ugyan, de az általunk tervezett vállalat harmadszor 
részesült abban a vádban, még pedig a belügyminister 
úr részéről, mintha ez a vállalat és a másik, becstelen 
üzlet, vagy egymással összefüggésben volna, vagy egy 
jogalapon állana. Fel kellett tehát ma személyes kér- 
désben szólalnom, s tiltakoznom kellett a belügyminister 
úrnak e felfogása ellen. (Élénk helyeslés és tetszés a 
bal- és szélső baloldalon.) 

Elnök: Bartha Miklós képviselő úr személyes kér- 
désben kíván szólani. (Mozgás. Halljuk!) 

Bartha Miklós: T. ház! (Halljuk! Halljuk!) A tárgy- 
tól nem fogok eltérni. Iménti felszólalásom célja az volt, 
hogy megvédelmezzem magamat a t. belügyminister úr- 
nak határozott tévedésen alapuló tegnapi támadásával 
szemben. Úgy hiszem, hogy a tévedést sikerült nekem 
kimutatnom. (Igaz! Úgy van! a szélső baloldalon.) Ezen 
tévedést konstatálta a t. belügyminister úr is akkor, 
midőn tegnap azt állította  — és nem  feltevésekből 
indult ki, — hogy politikai célokkal alakul a wvMille- 
niumx és hogy olvasta a prospektust, ma pedig azzal kezdi 
a védekezést, hogy a prospektust aláirta gróf  Eszter- 
házy Miklós Móric. Ez az egyetlen passzus mutatja a 
belügyminister úr tévedését. (Úgy van! a szélső bal- 
oldalon.) 

Már most a belügyminister úr szemrehányást tett 
nekem azért, — hogy dacára annak, hogy tegnap felvilá- 

gositotta a házat, hogy nem áll a kormány a vállalat háta 
mögött, én ezt ma mégis ismétlem. Kötelességem a ház 
előtt védelmemre kijelenteni, hogy nekem semmi okom 
sem volt annak feltevésére, hogy amint az általam jelen- 
leg felhozott kérdésben a belügyminister úr egy  ala- 
pos tévedést követett el, ezt a tévedést a másik kérdés- 
ben is szintén el nem követte. Ezért kívántam felszó- 
lalni. (Élénk helyeslés a szélső baloldalon.) 


Miniszterelnökök arcképsorozata. 
1895. május hó 4-én. 


T. ház! (Halljuk! Halljuk!) Egy  kőöőnyomatos lap 
nyomán hazai hírlapok közelebbi időben azt a hirt 
közölték, hogy a kormány a ministerelnökök arcképsoro- 
zatát lefestetni szándékozik a milleniumi kiállítás  alkal- 
mából a ministerelnöki palota részére. 

Ezen hírnek pozitivitást is kölcsönöztek a lapok 
azzal, hogy  felemlítették azon festők névsorát, akik 
meg vannak bízva a festéssel, és felemlítették azon mi- 
nisterelnökök névsorát is, akik lefognak festetni. 

Ezen névsorban foglaltatnak: gróf Andrássy Gyula, 
báró "Wenckheim Béla, gróf Lónyay Menyhért, Szlávy 
József, Bittó István, Tisza Kálmán, gróf Szapáry Gyula 
és Wekerle Sándor  ministerelnökök. A névsorból — 


első pillanatra látszik, — egy név ki van hagyva. Ez a 
név, — a volt ministerelnökről beszélek és nem a jelen- 
legiről, — mely ki van hagyva a névsorból: gróf 


Batthyány Lajos. (Mozgás a szélső baloldalon.) 

Hogy a nemzet kegyeletében oly szentül érzett nagy 
nevet kihagyták a névsorból, az vagy tévedésen alap- 
szik, vagy szándékosan történt. Ha tévedésen alapszik, 
ezen interpellációm következtében könnyű lesz a téve- 
dést rektifikálni. Hiszem is, akarom is, hogy úgy legyen. 
Ha szándékosságon alapszik, akkor a kormány nekünk 
felelettel és felelősséggel tartozik. (Igaz! Úgy van! a 
szélső baloldalon.) 

Mindnyájan tudjuk, t. ház, hogy Deák Ferenc indít- 
ványára a nemzet fátyolt borított a  múltakra; ezen 
fátyol . Magyarország közérzülete szerint azt nem jelent- 

heti, hogy mi a történelem és emlékezet sorából kitö- 
röljük nagy vezéreinket s nagy jóltevőinket. (Élénk he- 
lyeslés a szélső baloldalon.) Ezen fátyol a nemzeti köz- 
érzület szerint mindig csak azt jelentette, hogy az ön- 
kényuralom bűneiből az új idők számára vádakat ková- 
csolni nem fogunk. (Úgy van! a szélső baloldalon.) 
Olyan fátyolt, amely a szabadságnak azon biztosítékát, 
amely az 1848-iki törvényekben van letéve, kívánná a 
nemzeti — emlékezetből kitörölni, vagy olyan fátyolt, 
amely azon férfiak neveit, akik életüknek fáradságával 
és haláluknak vértanúságával szerezték meg számunkra 
a 48-iki vívmányokat; olyan fátyolt, amely ezen emlé- 
keket eltörölni akarná, a nemzet soha el nem fogad- 
hat. (Élénk helyeslés a szélső baloldalon.) Ellenkezőleg, 
úgy az 1861-iki mint az 1865-iki feliratokban a nemzet 
határozottan kimondotta, hogy a kiegyezés és a koroná- 
zás iránt csak azon feltételek mellett lép egyezkedésre, 
ha Magyarország alkotmánya egészében, tehát az 1848-iki 
törvényekkel együtt visszaállíttatik. (Úgy van! Úgy van! 
a szélső baloldalon.) Annyira benfoglaltatik ezen feltétel- 
ben az 1848-iki törvények  visszaállításának kívánsága, 
hogy egyenesen rá is utalt mind a két felirat, hogy 
különösen az 1848-iki törvényeknek azon intézkedései, 
amelyek a parlamenti rendszerre, a kormány  felelőssé- 
gére, a sajtó szabadságára vonatkoznak, feltétlenül visz- 
szaállítandók és addig a nemzet egyezkedésekbe nem 
is bocsátkozik s a koronázást sem ejti meg. A nemzet- 
nek ezen feltételeit az uralkodó elfogadta, az alkotmányt 
visszaállította. így történt meg a koronázás; a koronád 
zás alkalmával hitlevelet adott ki a király és megeskü- 
dött az alkotmány minden részének megtartására. Már 
most, t. ház, az 1848-iki törvényeket, amelyek az alap- 
törvények jellegével bírnak, mert egész alkotmányos 
berendezésünk azon nyugszik; azon nyugszik parlamenti 
intézményünk; azon nyugszik a jogegyenlőség; azon 
nyugszik a sajtószabadság; ezen törvényeket egy minis- 
terelnök vitte V. Ferdinánd királyhoz szentesítés végett; 
azt a ministerelnököt gróf Batthyány Lajosnak  nevez- 

ték. Ezen törvények szentesítve lettek V. Ferdinánd által, 
elíenjegyezve lettek gróf Batthyány Lajos által. Életbe 
is vannak léptetve ezen törvények és ha V. Ferdinánd 
király volt, akkor gróf Batthyány Lajos  ministerelnök 
volt. (Élénk helyeslés a szélső baloldalon.) Aki tehát 
Magyarországon gróf Batthyány Lajost a  ministerelnö- 
kök sorából kifeledni, vagy kitörölni akarja, az a 
magyar történelem és a magyar közjog ellen a lehető 
legdurvább sértést követi el. (Úgy van! Úgy van! a 
szélső baloldalon.) Gróf Batthyány Lajos épen olyan 
törvényes — ministerelnöke volt Magyarországnak, — mint 
akár gróf Andrássy Gyula, akár báró Bánffy Dezső. 
(Úgy van! Úgy van! a szélső baloldalon.) 

Ugron Gábor: Csak képesebb! 

Krajtsik Ferenc: Nem tagadja ezt senki! 

Bartha Miklós: Ha a t. képviselő úr azt jegyzi meg, 
hogy ezt senki kétségbe nem vonja, akkor magyaráza- 
tot kérek az iránt, hogy miért nem foglaltatik tehát a 
magyar  ministerelnökök  arcképsorozatában a Batthyány 
Lajos gróf arcképe is. (Helyeslés a szélső baloldalon.) 
Kérek ez. iránt megnyugtató választ, (Helyeslés a szélső 
baloldalon.) mert Batthyány Lajosnak életét elvehette a 
hatalom, de azt a tényt, hogy gróf Batthyány Lajos 
Magyarországnak első felelős alkotmányos  ministerel- 
nöke volt, semmiféle hatalom meg nem semmisítheti. 
(Helyeslés a szélső baloldalon.) 

Nem folytathatom tovább, t. ház. interpellációm célja 
az, hogy megtudjuk a valót. Épen ezért bátor vagyok 
felolvasni interpellációmat. (Halljuk! Halljuk! Olvassa): 

v Interpelláció az összkormányhoz. 

Igaz-e a lapoknak ama közleménye, hogy a kormány 
az ezredéves kiállítás alkalmából a ministerelnöki palota 
részére meg akarja festetni a  ministerelnökök arcképét, 
gróf Batthyány Lajos arcképének kivételével? 

Ha igaz, mi indítja a kormányt arra, hogy első 
felelős  ministerelnökünk arcképét nem kívánja megfes- 
tetni? (Élénk helyeslés a szélső baloldalon.) 


Indemnitás. 
1898. október hó 27-én. 


T. képviselőház! (Halljuk! Halljuk!) Vannak  sze- 
rencsétlen kezű emberek, akiknek kezében minden rósz- 
szül üt ki, amihez csak nyúlnak. Ha gyaluláshoz fognak, 
akkor úgy elgyalulják a kezükben levő anyagot, hogy 
az alkatrészeket soha többé összeilleszteni nem lehet; 
ha kőmívesek, akkor olyan bolthajtást építenek, amely 
a kezük alatt feltétlenül össze fog omolni; ha üveget 
vesznek a kezükbe, darabokra törik az Üveg. És az a 
szokásuk az ilyen szerencsétlen kezű embereknek, hogy 
elkövetett hibájukat mindig másra fogják. 

Ilyen szerencsétlen keze van a magyar kormánynak 
is. (Úgyvan! Úgy van! Élénk helyeslés a baloldalon.) 

T. ház! Készen van a kiegyezési javaslatok egész 
komplexuma, a bizottságok letárgyalták; készen van az 
ország költségvetése, a bizottságok által letárgyalva és 
a kormány nem ezen egészen sürgős természetű és fon- 
tos törvényjavaslatokkal jön a ház elé, hogy kikérje a 
háznak bírálatát, ellenőrzését és jóváhagyását, hanem a 
helyett jön az indemnitással. Lehet-e a kormány rend- 
szerére és  taktikájára nézve ennél szerencsétlenebb 
fogás? Hiszen, t. ház, még két és fél hónap választ 
el az 1899. évtől és mégis a kormány már most kéri 
a maga számára az indemnitást. Többen kifejtették az 
előttem szólt képviselő urak közül, hogy a helyes eljá- 
rás csak az lehetett volna, hogy megkezdjük a költség- 
vetés — tárgyalását, s ha a kormány látja, hogy bárminő 

nehézségek miatt ezen költségvetés letárgyalása ebben 
az évben nem sikerül, nahát akkor, mikor már látja, 
hogy kifogy az időből, előterjeszti az indemnitási javas- 
latot. 

Ilyen eljárás mellett, — ha egyéb súlyos botlásokat 
nem követett el, — épen úgy számíthatott volna a kor- 
mány az indemnitás gyors keresztülvitelére, mint ahogy 
megtörtént ez a harmincéves, újabb alkotmányos érában 
igen gyakran. Jól tudjuk, hogy az ellenzéki pártok egy- 
egy szónokot kijelöltek abból a célból, hogy bizalmat- 
lanságukat az indemnitási törvénynyel szemben a kor- 
mány irányában kifejezzék, s ezzel a vita mindig befe- 
jeződött. Ugyanez történt volna most is kétségkívül. 

A kormány indemnitást kért ahelyett, hogy az em- 
litettem fontos törvényjavaslatokat tárgyaltatta volna. Az 
indemnitás t. ház, minden időben bizalmi kérdésnek 
tekintetett ezen házban, ezen ház ellenzékei által. És ez 
egészen természetes. Mert amíg a költségvetés tételről- 
tételre megállapítja, hogy mennyit és minő adókat szed- 
het be a kormány és mire költheti el, addig az indem- 
nitás csak nagy általánosságban hatalmazza föl a kor- 
mányt arra, hogy egy múlt évben megállapított költség- 
vetés tételei szerint járjon el. Ebben lényeges különb- 
ség van, mert így az indemnitási törvény a multat a 
kormány által lefoglaltatja a jövő számára. Ez tehát 
kiválólag bizalmi kérdés, mert a megszavazás annyit 
jelent, hogy a ház mindent, amit a múltba a kormány 
tett, helyesel, s mindazt, amit a jövőben tenni akar, szin- 
tén vaktában helyesli. (Igaz! Úgy van! balfelől.) És mi- 
vel ennyire kiválóan bizalmi kérdés, az indemnitás meg- 
szavazása, — ennélfogva  fejtegetésemben kizárólag arra 
terjeszkedem ki, hogy vajjon ilyen kiváló bizalmat a 
mai kormány tőlünk megérdemel-e vagy nem? (Halljuk! 
Halljuk!) — Fejtegetésemben mellőzni fogom mindazokat 
a közsérelmeket, melyeket ez a kormány a belügyi igaz- 
gatásnak majd minden vonalán elkövetett; (Úgy van! 
Úgy van! a bal- és szélső baloldalon.) mellőzni — fogom 

a választási atrocitások felemlítését is, hiszen ezekkel a 
kérdésekkel már előttem szólott képviselőtársaim  tüze- 
tesen foglalkoztak és olyannak érzem a levegőt, hogy 
ezentúl is tüzetesen fognak vele foglalkozni. Én tehát 
kizárólag a törvényt és annak rendeleteit fogom felem- 
líteni és kizárólag csak a tényekre fogok támaszkodni. 

Mit mond a törvény? Itt bocsánatot kell kérnem, 
ha ismétlésekbe bocsátkozom, de a kérdésnek nagy sú- 
lyánál fogva sokan helyesnek ítélték, hogy ugyanezen 
kérdéssel itt tüzetesen foglalkozzanak. Több képviselő- 
társam ki is fejtette e tekintetben a maga nézetét, külö- 
nösen pedig Hódossy Imre képviselőtársam és barátom 
oly fényes  világításba helyezte ezt a kérdést, hogy 
ahhoz igazán nekem sem hozzáadni valóm nincs, sem 
elvenni valóm. És én ezt sokkal komolyabban mon- 
dom, mint amilyen komolyan a ministerelnök úr ennek 
az évnek az elején gróf Apponyi Albert képviselőtár- 
samnak egy beszédére mondotta, hogy közjogi fejtege- 
téseit elfogadja, hogy nincs hozzátenni valója és nincs 
elvenni valója. 

Én ezt egészen komolyan mondom, s ha mégis bele- 
ereszkedem ennek a kérdésnek tárgyalásába, azért teszem, 
mert ha nem is olyan fényesen, mint igen tisztelt képvi- 
selőtársam, — sokkal  halaványabban, sokkal  homályosab- 
ban, de mégis előadni kívánom azon t. képviseltársaim 
előtt, akik abban időben, mikor Hódossy Imre bará- 
tom fejtegetéseit tartotta, véletlenül nem voltak jelen a 
ház ülésén és mivel azon remek fejtegetések a magyar 
hírlapirodalomban is nagyon hézagosan jelentek  meg.. 
Az ismétlésbe azért bocsátkozom, mert attól azt remél- 
tem, hogy azok, akik hallják, azok, akik megfontolják, 
az én álláspontomat igazságosnak, helyesnek fogják 
tekinteni és ennélfogva maguk részére is  parancsolat- 
nak fogják azt venni. (Halljuk! Halljuk!) 

T. képviselőház! Az 1867. évi XII. törvénycikk két 
nevezetes megkülönböztetést tesz. Az egyik  megkülön- 
böztetés — vonatkozik azon politikai kötelékre, amely Ma- 

gyarországot és Ausztriát összefűzi; a másik  vonatko- 
zik azon gazdasági kötelékre, amely Ausztria és Magyar- 
ország között létezik. A kettő között igen lényeges 
különbség van. A törvény maga az alapot, a politikai 
köteléket, a pragmatica szankcióból származtatja; a má- 
sikat, a gazdasági köteléket, nem származtatja a pragma- 
tika szankcióból. S mivel így megteszi a különbséget, az 
egész törvény fonalán fel is tűnik a kettő között a nagy 
eltérés. Mert amíg a pragmatica szankcióból folyó ügyek- 
nek elintézése ezen törvénycikkben a magyar államiság 
önálló jogkörének igen sok tekintetben veszélyes meg- 
csorbítását jelenti; addig a gazdasági kötelékre  vonat- 
kozó rész a magyar államiság önállóságának semminemű 
megcsonkítását nem tartalmazza. (Úgy van! Úgy van! 
a bal- és szélső baloldalon.) Nemcsak hogy meg nem 
csonkítja ezen önállóságát, hanem mindjárt, amint tár- 
gyalni kezdi a gazdasági kötelékek kérdéseit a törvény, 
az 58. §-ban így szól (olvassa): 3A kereskedelmi ügyek 
közössége sem foly a pragmatica szankcióból, mert an- 
nak értelmében a magyar korona országai, mint a feje- 
delem többi országaitól külön álló országok, saját fele- 
lős kormányuk és törvényhozásuk által intézkedhetnének 
s vámvonalak által szabályozhatnák kereskedelmi ügyei- 
ketx Itt tehát a törvény alkotói, -— eltekintve attól, 
hogy minden ország, mely magát államnak és önálló- 
nak meri nevezni, azzal a jogkörrel feltétlenül kell, hogy 
bírjon, ha a törvényben meg sincs említve, amely itt 
kidomborodik, -— mindazonáltal a törvény alkotói min- 
den félreértés — kikerülése szempontjából szükségesnek 
tartották itt Magyarország gazdasági önállóságát egye- 
nesen törvénybe iktatni és miután azt megtették, csak 
ezután következik, hogy célszerűségi okokból ezt az 
önállóságot egy darab időre, időnként felfüggesztheti 
az ország, vám- és kereskedelmi szövetséget köthet 
Ausztriával, de nagyon óvatosan, pontról-pontra, tárgy- 
ról-tárgyra, a legnagyobb részletességgel, mondhatnám 
majdnem idegesen gondoskodott az ország arról, hogy 

minő alkotmányos módozatok szerint lehet azonban 
megkötni ezen kereskedelmi és  vámszövetséget. (Úgy 
van! Úgy van! a bal- és szélső baloldalon.) És mikor a 
törvény ezt az ügyet letárgyalja, végzi a 68. §-al 
ekként (olvassa): 

yMagában értetődik, hogyha és amennyiben a fen- 
tebb 58-67. §-usokban elsorolt tárgyak fölött az egyez- 
kedés nem sikerülne, az ország önálló törvényes intéz- 
kedési jogát magának fenntartja és minden jogai e rész- 
ben is sértetlenek maradnak.x 

Már most, t. ház, itt egy kis figyelmet kérek, mert 
a kontroverzia köztünk ennek a paragrafusnak az értel- 
mezésében rejlik. (Úgy van! Úgy van! Halljuk!  bal- 
felől.) A  kontroverzia abban van, hogy mi máskép 
értelmezzük az ország önrendelkezési jogát, mint ami- 
képen —- több elejtett nyilatkozatból  következtetem, 
a kormány értelmezi. Hogy ez a kontroverzia világossá 
legyen, fel kell említenem, hogy így lévén felemlítve: 
yha az egyezkedés nem sikerülne, az ország önálló tör- 
vényes intézkedési joga stb. áll elő.x Itt szembe van 
állítva a vámszövetség az ország önálló intézkedési jogá- 
val. Egy logikai formulát használva: vagy van vámszö- 
vetség s akkor nincs önálló rendelkezési jog, igaz ez? 
(Felkiáltások a szélső baloldalon: Igaz!) ismétlem, ha vám- 
szövetség van, akkor nincs önrendelkezési jog, mert 
ebbe más is beleszól, — igaz ez, t. ház? (Felkiáltások 
balfelől: Igaz! Úgy van!) 

Ivánka Oszkár: A ministerelnök nem érti! (Zaj.) 

Bartha Miklós: Ha ez így van, akkor ugyanezeket 
a szavakat megfordítva, szintén igaz az is, hogyha van 
önrendelkezési jog, akkor nincs  vámszövetség. (Igaz! 
Úgy van! balfelől. Mozgás jobbfelől.) Folytatom tovább. 
Kontroverziára adhat alkalmat az is, hogy a vámszövet- 
ség ... (A ministerelnök elhagyja a termet. Mozgás bal- 
felől.) Nagyon sajnálom, hogy a ministerelnök úr eltá- 
vozik; én még mindig felteszem Magyarország  minis- 
terelnökéről, hogyha ezen  kontroverz kérdésről felvilá- 

gosíttatik a logikának teljes súlyával — bíró okoskodással: 
akkor megváltoztatja nézetét. Nagyon sajnálom tehát, 
hogy épen okoskodásom fonalának közepén látta szük- 
ségesnek eltávozni a házból. (Mozgás  balfelől) 
De azért folytatom. 

Ha ónálló rendelkezési joga van Magyarországnak, 
akkor nincs vámszövetség. És mi a vámszövetség? Ne 
vitatkozzunk felette, t. ház! Az 1867: XVI. törvénycikk 
I.. címe (Halljuk! Halljuk!) szigorúan Írja, hogy mi a 
vámszövetség, mikor ezt mondja: vyMindkét fél állam- 
területe a szövetség idejére s annak értelmében egy 
vám- és kereskedelmi területet képez, melyet egy közös 
vámhatár vesz körül.x Világos tehát, t. ház, hogy a 
vámszövetség a törvény  félremagyarázhatatlan rendelke- 
zése értelmében nem egyéb, mint közös vámterület. 

Mar most a logikai formulából vegyük ki a vám- 
szövetséget és tegyük helyébe azt a jelentőséget, ame- 
lyet neki a törvény adott, tudniillik a közös vámterüle- 
tet, akkor a formula így fog hangzani: Vagy van közös 
vámterület és akkor nincs önrendelkezési jog, vagy van 
önrendelkezési jog és akkor nincsen közös vámterület 
(Elénk helyeslés és tetszés balfelől.) 

"5" Mi van akkor egy országban, ha nincsen közös 
vámterület? Miután a közös vámterület vámunió  mi- 
csoda viszony és állapot áll elő, ha nincsen unió? An- 
nak az ellenkezője a különválás. A közösségnek ellen- 
téte az önállóság, a közös vámterület ellentéte az  ön- 
álló vámterület. (Igaz! Úgy van! balfelől.) 

Ha ez nem így volna, akkor annak ,a férfiúnak az 
a világtörténelmi erkölcsi integritása, amelyet nagy éle- 
tevei magának megszerzett - Deák Ferencet értem ezen 
terhű alatt, — súlytalan volna.  Méltóztassék  megfon- 
tolni, hogy Deák Ferenc az 1848-iki időt megelőző idő- 
ben, úgymint az akkor többségben levő ellenzék egyik 
kiváló  vezérférfia állandóan és híven a perszonálunió 
híve volt. Azt is méltóztassanak megfontolni, hogy mi- 
nister korában 1848-ban, szintén a perszonálunió híve 

volt. És tovább követve az ő nagy életének folyását, 
1861-ben, mikor szerkesztette a világirodalom azon hal- 
hatatlan remekeit, az ő két feliratát, akkor is annyira 
a perszonalunió híve volt, hogy kész volt az országgyű- 
lés  feloszlatásáíg menni, kész volt tehát hazáját a 
bizonytalanságok összes veszélyeinek kitenni és még 
sem mondott le a perszonalunió álláspontjáról. És csak 
1866-ban, az alkudozások alkalmával állt rá a reálunió 
terére, vagy mivel a koronánál többet kivívni nem sike- 
rtilt, vagy mivel gyengülni látta a nemzet ellenállási 
képességét. 

De t. ház, vajjon Deák Ferenc és az ő akkori köve- 
tői, hívei és gárdája a reálunió állapotát abszolúte he- 
lyesnek tekinthették-c-e Magyarországra nézve? Nem fel- 
tevésekből beszélek, itt is a törvényt veszem a kezembe. 
Én a törvénynyel tudom bebizonyítani, hogy sem Deák 
Ferenc, sem akkori követői abszolúte helyesnek a reál- 
unió állapotát Magyarországra nézve nem tekintették. 
Miért?  Méltóztassanak az 1867. évi XII. törvénycikket 
elolvasni. A  reálunió állapota ezen törvénycikkben 
súlyos feltételhez van kötve. Már pedig aminek megva- 
lósítását, fennállását súlyos feltételekhez kötjük, annak 
az abszolút helyességében nem bízunk. (Úgy van! a 
bal- és szélső baloldalon.) 

Mi a súlyos feltétel a politikai kötelékre vonatko- 
zólag? Abban áll ez a feltétel, hogy úgy Ausztriában, 
mint Magyarországon teljes alkotmányosság legyen. És 
az egész konstrukciója ennek a kérdésnek úgy van meg- 
fogalmazva, hogyha benne nem volna ez a feltétel, 
akkor is feltétel maradna. Miért? Mert az életben alkot- 
mányosság nélkül az elintézési módokat keresztülvinni 
nem lehet; alkotmányosság nélkül sem guótát megálla- 
pítani nem lehet, sem  guótabizottságot kiküldeni nem 
lehet, sem delegációt kiküldeni nem lehet, sem azt a 
jogkört, melylyel a delegáció bír a  ministerek  fele- 
lősségre vonása dolgában, gyakorolni nem lehet. Itt 
tehát úgy a törvény betűje, mint a törvény szelleme sze- 

rint, igen súlyos feltételhez van kötve a politikai reál- 
unió kérdése. De a gazdasági reálunió nemcsak akkor 
szűnik meg, ha az alkotmányosság itt, vagy ott meg- 
szűnik, hanem akkor is megszűnik, ha a nemzet ügy 
akarja, hogy megszüntessék. (Úgy van! a bal- és szélső 
baloldalon.) Mit akart ezzel Deák Ferenc? Utat egyen- 
getett arra, hogyha a reálunió nem válik be, a nemzet 
könnyen áttérhessen a perszonálisunió terére. 

S minderre, t. ház, azt mondják nekünk, hogy a 
törvény nem tartalmazhat olyan megszorítást, hogy az 
önállóság kizárólag csak azt jelenthesse, hogy külön 
vámterület legyen Magyarországon, mert ha mi  ön- 
állóak vagyunk, akkor rendelkezünk úgy a magunk be- 
látása szerint, amint jónak látjuk. Vagyis az önálló jog- 
kör nekünk azt adja hatalmul, hogy lemondjunk az ön- 
állóságról. (Derültség a bal- és szélső baloldalról.) 

Ez annak a rabnak az okoskodása, akit... (Mozgás 
jobbfelől. Halljuk! Halljuk! a bal- és szélső baloldalon.) 
. Senkit nem bántott, t. ház, amit én felállítottam, hogy 
az önálló rendelkezés alatt sokan az önállóságról való 
lemondást értik, itt a ház színe előtt még megvitatva 
nincs, a kormány titkolja terveit, nem tudjuk, hogy me- 
lyek azok, sértve tehát senkise érezze magát, hogy én 
mielőtt a törvénynek ezt a gyászos és veszélyes definí- 
cióját látnám, melyet most feltételezek már azelőtt, ha 
igyekszem ezen kérdést felvilágosítani, mielőtt az hiva- 
talos alakban  megjelennék. (Helyeslés. Halljuk!  Hall- 
juk! a bal- és szélső baloldalon.) 

Ismétlem tehát, hogy az az okoskodás, hogy az 
önálló — rendelkezés nem tartalmazhat megszorításokat, 
hanem azt is jelentheti, hogy önállóan rendelkezünk 
arról is, hogy lemondunk az önállóságról, ez egy ma- 
kacs rabnak az okoskodását juttatja az eszembe, akinek 
a királyi ügyész vagy a fogházfelügyelő azt mondja, 
hogy akár azért, mert lejárt a büntetés határideje, akár 
királyi kegyelem folytán szabaddá lett, ez a makacs rab- 
azt . mondja: ha szabad vagyok, akkor az is szabadsá- 

gombán áll, hogy itt maradjak; én tehát itt maradok 
a börtönben. (Élénk tetszés. Úgy van! Úgy van! a bal- 
és szélső baloldalon.) így értelmezve a törvénvt, Magyar- 
ország nem tenne egyebet, mint azt mondaná: én ön- 
állóan  rendelkezhetem, hát én rendelkezni fogok  önál- 
lóan úgy, hogy az én gazdasági életem ezentúl is osz- 
trák  rabszíjra legyen fűzve. Magyarország — maradjon 
rabszíjon még abban az esetben is, hogyha a törvény 
azt parancsolja neki, hogy szabad legyen. (Úgy van! 
Úgy van! Élénk tetszés a bal- és szélső baloldalon.) 

Így állunk, t. ház, a törvény parancsával. Ha bármi 
okból nem sikerül a kiegyezés, Magyarország törvényes 
önrendelkezési joga egész mértékben  föléled. Evvel 
szemben mi történt? A vámszövetség a maga idejében 
fölmondatott; ezen szövetség ideje lejárt, de meg nem 
újíttatott: új szövetség nem köttetett. A törvény  értel- 
mében tehát a kormánynak kötelessége lett volna meg- 
valósítani — Magyarország — önálló gazdasági életét. E 
helyett azonban a kormány egy halasztási törvényt kért 
és kapott a háztól. E törvény feltételekhez köti a kor- 
mány eljárását. Az egyik feltétel az, hogy a két kor- 
mány igyekezzék egy bizonyos határidőn belül a vám- 
szövetségre . vonatkozó  kiegyezési javaslatok iránt az 
osztrák kormánynyal megállapodni. A másik feltétel az, 
hogy a törvényhozások alkotmányos ütőn ezen kiegye- 
zési javaslatokat letárgyalják, oly időben, hogyha ezen 
tárgyalás rendén megegyezés nem létesülhet a két állam 
között, akkor még elég ideje legyen Magyarország tör- 
vényhozásának az önálló rendelkezésre vonatkozó javas- 
latokat itt letárgyalni és még az idén törvényerőre 
emelni. (Úgy van! Úgy van! a bal- és szélső baloldalon.) 

Tehát három feltételt állapít meg az 1898: I. 
törvénycikk. Ezekben meg van szabva a kormány köte- 
lessége időrend szerint és tartalom szerint. 

Teljesültek ezek a feltételek? Az első feltétel az, hogy 
megállapodásra jussanak egy bizonyos határidőn belül a 
kormányok. Jutottak megállapodásra? Azt szokták mon- 

dani, hogy igen. Én azt mondom, hogy nem. Miért mon- 
dom? Azért, mert hivatalosan konstatálva van az, hogy az 
osztrák kormány a törvényjavaslatok elfogadását a magyar 
guóta felemeléséhez köti; ez a kikötés, ez a feltétel. A ma- 
gyar kormány tagadja. Már most, ha az egyik alkudozó 
fél bizonyos tárgyról fehéret mond, a másik alkudozó fél 
feketét mond, akkor a színre nézve megállapodás a két 
alkudozó fél között nincsen. (Élénk helyeslés. Úgy van! 
Úgy van! a bal- és szélső baloldalon.) 

Az első feltétel tehát nem teljesült; a második felté- 
tel, nem szükséges magyarázni, szintén nem teljesült, mert 
hiszen a bizottság letárgyalta ugyan a kiegyezési javasla- 
tok komplexumát, de a ház még azok tárgyalásába nem 
fogott. A harmadik feltétel az, hogy ha mindez be nem 
következik, akkor az önálló rendelkezési javaslatokkal áll- 
jon elő a kormány, nemcsak nem teljesíti ezt a feltételt, 
hanem erre vonatkozólag egyenesen titkolódzik. Napok 
és hetek óta igyekszik az ellenzék a kormányt arra szo- 
rítani, hogy ezen tervét legalább az országgal közölje, és 
a kormány mereven hallgat. Micsoda eljárás ez? Lehet-e 
ezt máskép jellemezni, mint azzal, hogy ideáll közibénk 
egy erőszakos ember és megalázza és porba tiporja a 
magyar törvényhozás méltóságát és tekintélyét. (Élénk he- 
lyeslés a bal- és szélső baloldalon.) És mikor mi lépésről- 
lépésre akarjuk a kormányt még azáltal is, hogy napi- 
rendi javaslatait nem fogadjuk el, rákényszeríteni arra, 
hogy ne csak nyilatkozzék, hanem a mi fő, hogy miután 
a feltételek nem teljesültek, — Magyarország közgazdasági 
életének önállóságát megvalósítsa, akkor a kormány kitér 
ez elől. Mi egyéb hát a mi küzdelmünk, mint az, hogy 
egy erőszakos ember által porbasújtott törvényhozási te- 
kintélyt akarunk a porból felemelni; (Élénk helyeslés a 
bal- és szélső baloldalon.) mi a küzdelmünk egyéb, mint 
hogy restaurálni akarjuk a magyar törvényhozás méltósá- 
gát és tekintélyét. (Zajos helyeslés a bal- és szélső bal- 
oldalon.) 

Mikor mi ezt a küzdelmet sok fáradsággal folytatjuk, 

akkor nem teszünk egyebet, mint hogy a t. házat fel akar- 
juk szabadítani egy önkéntes szolgaság szégyenéből. (Zajos 
helyeslés a bal- és szélső baloldalon.) És erre más feleletet 
nem hallottunk ezideig, mint a túloldal egy vezérszónoká- 
tól azt, hogy ha a titkot a kormány elárulja, akkor azt 
az ellenség is megtudja. Vajjon kit és mit értett a t. Vve- 
zérszónok úr ellenség alatt? Remélem nem a magyarok 
hazáját értette; mert annyira talán még most sem vagyunk, 
hogy nyilvánosan bevallják, mintha a kormány saját hazá- 
jának ellensége volna. (Felkiáltások balfelől: De úgy van!) 
Kit értett tehát? Mindenesetre az alkudozó felet, tehát az 
osztrákokat. Úgy, de tudjuk, hogy részint Ischlben, részint 
Budapesten, részint Bécsben, s nem tudom még hol, a 
kormányok egymásközt saját hivatalos kijelentéseik szerint 
megállapodásra jutottak. 

A titkot tehát ismeri az ellenség, ennélfogva az az 
argumentáció, hogy azért nem árulhatja el, nehogy az 
ellenség megtudja, egész mértékben elesik. (Igaz! Úgy 
van! a szélső baloldalon.) Mégis fennmarad ebből az 
argumentációból valami; az a kijelentése a többség ve- 
zérszónokának, kinek úgy tudom, épen a politikai rend- 
szerben igen jelentékeny súlya van, értem Pulszky Ágost 
urat, azt mondta Ausztriáról, hogy az nekünk ellenségünk. 
Ennek, t. ház, súlya van; én elismerem, hogy ebben igaza 
van. Közel 400 esztendőnek igen sok szomorú napja bi- 
zonyítja, hogy valóban ellenségünk. De miután a mai 
hivatalos körökben divattá vált a történelem nagy tanu- 
ságait a lehetőségig rongyokká tépni . . . 

Thaly Kálmán: És meghamisítani! 

Bartha Miklós: . . . ennélfogva én ezen tanúságokra 
nem hivatkozom. Hivatkozom egyszerűen a kiegyezésnél 
észlelt tényekre. (Halljuk!) Mit bizonyítanak ezek, és min- 
denekelőtt kivel állunk szemben? Látjuk Ausztriát annyi 
pártra szakadozva, hogy azoknak szere száma sincs. Látjuk 
Ausztriában az állami felbomlásnak igen sok és veszélyes 
tüneteit lépten-nyomon. Úgy néz ki az az egész állam- 
szerkezet, mintha golyóbisokra volna építve, — és mintha 

azok a golyók valamennyien kigurulni igyekeznének az 
épület alól, hogy mindegyik valahol egyebütt találja meg 
a maga természetes fajsúlyának a helyét. (Úgy van! a 
szélső baloldalon.) Látjuk Ausztriában a német, lengyel, 
a délszláv, a cseh eszméknek zűrzavarát és ádáz harcát 
A dezorganizációnak összes tüneteit látjuk Ausztriában. 
Ezelőtt Ausztriát szerették geográfiai fogalomnak nevezni, 
ma nem egészen helytelenül nevezik el jegyzőkönyvi fo- 
galomnak a diplomáciai tárgyalások mezején. Mit tapasz- 
talunk még Ausztriában? Ugyan hol is van már Ausztria? 
Megtaláljukc-e . Lengyelországban, —megtaláljuk-e — Csehor- 
szágban, megtaláljuk-e a Délvidéken, vagy Bécsben? Nem! 
Mindenütt találunk lengyel embert, találunk cseh embert, 
szlovén embert vagy német embert de osztrák atyafit, 
a szónak azon fenséges állam ethikai értelmében, a mint 
mi magyarok a hazafiságot felfogjuk, úgy, hogy a hazá- 
nak meleg szeretete minden egyes polgár szívét egész 
mértékben áthassa, és közös érzület alakuljon annak a 
nemzetnek a múltja, hagyománya, jelenje, jövendője és 
összes érdekei körül, ilyen osztrák hazafiságot nem talá- 
lunk. (Igaz! Úgy van! a bal- és szélső baloldalon.) Miért? 
Mert azok az erőviszonyok, amelyek államképzésre és 
államfentartásra szoktak mindig a közéletben fordíttatni, 
ott lassan-lassan megromoltak a tartományi élet kereté- 
ben és egész mértékben ethikai alakot öltöttek. És dacára 
ezen — mondhatom —- veszélyes tünetü  disszoluciónak, 
mit tapasztalunk mégis Ausztriában? Azt tapasztaljuk, 
hogy van az érzelmeknek egy nagy egysége ott, amely 
kivétel nélkül, vallás-, nemzetiségi és tartományi külömbség 
nélkül mindenkit egész mértékben áthat és ez: a gyűlölet 
Magyarország ellen; (Igaz! Úgy van! a bal- és szélső 
baloldalon.) hogy van ott egy erős akarat, a mely Magyar- 
ország gazdasági életét el akarja sorvasztani, és kizárólag 
arra törekszik és összes súlyát arra használja fel, hogy 
Magyarország továbbra is rnegmaradjon gyarmati hely- 
zetében. (Igaz! Úgy van! a bal- és szélső baloldalon.) 
Hát Pulszky Ágost úrnak igaza van! Ausztria nekünk 

csakugyan ellenségünk. De én azt kérdem a t. háztól, ha 
ez így van, — és ezt nehéz volna megcáfolni, — helyes, 
okos dolog-e, bölcs dolog-e és szabad-e ilyen ellenséges 
irányú népcsoportok között szoros gazdasági köteléket 
alkotni Magyarország és Ausztria között? Hiszen ahhoz, 
hogy ilyen természetű gazdasági kötelék köttessék, min- 
denesetre az érzelmek és érdekek azonossága szükséges. 
Miért? Mert a tervezett gazdasági kötelék, a vámszövet- 
ség e két gazdasági organizmusának egyesülése nem 
egyéb, mint Magyarország és Ausztria pénzügyi, forgalmi 
és kereskedelmi közös vérkeringése. És mégis azt talál- 
juk, hogy Ausztriában kivétel nélkül minden tényező, nem- 
csak társadalmi utón, nemcsak hírlapok útján, hanem bi- 
zonyos hivatalos körök által is egyenesen fejlesztve, hogy 
ne mondjak egyebet, idézem némely tartománygyüűlésnek 
némely kereskedelmi és iparkamara, kiválóképen pedig 
idézem Bécs város polgármesterének és környezetének 
magatartását Magyarország irányában, mondom hivatalo- 
san is fejlesztve van az ellenséges indulat, a melyre már 
szót nem találok, mint egy általános nagy gyűlölet. 

És hogyan állunk mi a magunk érzelmeivel? Ha ke- 
zünket a szívünkre tesszük, mi sem mondhatjuk el ma- 
gunkról, hogy akár a századok, akár a legközelebbi idők 
tanulsága után valami különös hálával és szeretettel vi- 
seltetnék Ausztria irányában. És dacára annak, hogy ez 
így van, a kormány mégis vámszövetséget, tehát gazda- 
sági egyesülést tervez köztünk. Hát akkor legyen szíves, 
mutassa ki legalább köztünk az érdekazonosságot, ha már 
az érzelmi azonosság hiányzik. (Helyeslés a szélső bal- 
oldalon.) 

Én, amióta hazánk közélete felől gondolkozom, sokat 
kutattam, hogy hol vannak hát azok az érdekszálak, a 
melyek minket gazdaságilag Ausztriával természetes utón 
összefűznek? Megvallom, én ezeket az érdekszálakat nem 
találtam. Ellenkezőleg, azt látom, hogy a mi történelmünk 
egészen más, mint Ausztria történelme. (Igaz! Úgy van! 
a szélső baloldalon.) Hagyományaink szintén mások, mun- 

kaviszonyaink szintén mások. Nemzeti termelésünk  pro- 
duktumai egészen másként mutatkoznak, mint ott és me- 
rőben más geográfiai helyzetünk, merőben mások talajvi- 
szonyaink, más az éghajlatunk, úgy, hogyha képesek 
volnánk és képes volna a kormány a hegyekkel betemetni 
a völgyeket: akkor sem tudná ezen a téren az érdekazo- 
nosságot a két állam közt létrehozni. Mégis erőlteti. 

Én, a ki azok sorába tartozom, a kik ezen a helyen 
a függetlenségi eszme mellett állanak őrt, kizárólag a 
kormánynak azzal a bevallott tervével foglalkozom, hogy 
ő vámszövetséget vagyis vámuniót akar létesíteni Ausztria- 
Magyarország között. Hát vajjon egy ilyen vámszövetség- 
nek célja józan kritikai felfogás mellett lehet-e más, mint 
az, hogy kölcsönösen támaszt és erőt nyerjen az egyik 
a másiktól? 

Már most azt kérdem, — s erre valóban nyílt és tar- 
talmas feleletet kérek egyszer valahára, — hogy melyik 
az a támasz, amelyet gazdasági tekintetben Ausztria Ma- 
gyarországnak nyújt, és melyik az az erő, a melyet a 
nemzet a saját kútforrasaiból merítene, hanem, a melyet 
Ausztriától kellene, hogy kölcsön kérjünk? T. ház, ezen 
erő, ezen támasz még soha alaposan, tartalmasán kifejtve 
ebben a házban nem volt. A hatalmon levő urak megelé- 
gedtek egyszerű állítással és azt kívánták, hogy az ő ál- 
lításaik befejezett igazságnak vétessenek az egész ország- 
ban. De a tapasztalat azt bizonyítja, hogy a kiegyezésnek 
ilyen természetű megkötésében ma már sem Magyaror- 
szág nem reméli a maga boldogulását, sem Ausztria. 

Magyarország nem remélheti, mert tapasztalati tény, 
hogy minket ez a szövetség  fokról-fokra  szegényit 
Ausztria? Ő sem akar belemenni ezen szövetséges vi- 
szonyba, mert az ő határtalan és fékezhetetlen kapzsi- 
sága nem nyer kellő kielégítést ezen vámszövetségben. 
S már most micsoda bölcsesség az, hogy mikor sem az 
egyik fél nem akarja, sem a másik nem akarja, hogy akkor 
mégis erőltetik ezt a szövetséget? És mikor kifogynak 
minden argumentumból, akkor azt mondják: a monarchia 
tekintélye szempontjából . . . 

Thaly Kálmán: Van is annak tekintélye? 

Bartha Miklós: ... a nagyhatalmi állás érdekének 
szempontjából kell ezt a szövetséget megkötni. Hát én 
emlékeztetem a t. házat a szövetségek megkötésének tör- 
ténelmére, csak úgy futólagosan. (Halljuk! Halljuk!) 

Az első szövetséget kötöttük 1868-ban, tehát oly idő- 
ben, mikor Ausztria alkotmányt kapott, és mikor Magyar- 
ország alkotmányát, — habár hézagosan — visszaszerezte. 
Ez tehát az örömrivalgásnak egy oly ideje volt, a midőn 
a népek tele vannak a felszabadulás összes reménységei- 
vel. Épen ezért az első szövetség 1868-ban meglehetős 
könnyen ment; de méltóztassanak visszaemlékezni, hogy 
a második szövetség már sokkal nehezebben ment, mint 
az első, a harmadik sokkal nehezebben ment, mint a má- 
sodik. És a negyedik? (Felkiáltások a szélső baloldalon: 
Sehogy se megy!) Hát a negyedik, a mint látjuk, sehogy 
sem megy! (Úgy van! a szélső baloldalon.) Azt mondják, 
hogy a monarchia tekintélye szenved; már idáig jutottunk; 
már a gazdasági érdekeknek közössége nincsen, már az 
érzelmeknek azonossága, a mi pedig két főtényező egy 
ilyen szövetség megkötésénél, már az nincs. Most már a 
monarchia tekintélye és nagyhatalmi állása? (Felkiáltások 
a szélső baloldalon: Az nincs!) Méltóztassanak visszaem- 
lékezni, hogy az első három szövetség megkötése alkal- 
mával is folytak bizonyos zsörtölődések, bizonyos per- 
patvarok, bizonyos elégedetlenségek Ausztria és Magyar- 
ország tényezői között, de azok a házi perpatvar jellegét 
viselték magukon. Azok úgyszólván a családi tűzhely kö- 
rében maradtak. De mit tapasztalunk most a negyedik 
szövetség megkötésénél? Azt, hogy az a cigányvásár, a 
mit mi kiegyezési kísérleteknek nevezünk, európai látvá- 
nyossággá nőtte ki magát. (Igaz! Úgy van! a szélső bal- 
oldalon.) Ezt kívánja meg a monarchia tekintélye és a 
nagyhatalmi állásérdeke? Csakugyan az volna a nagyha- 
talmi állásérdeke, hogy két állam, saját benső természete 
és érvek azonossága nélkül tíz évenként szoros gúzsba 
köttessék és a tíz éven belül a népeknek egyéb szerepük 

ne legyen, minthogy igyekezzenek kibontakozni a lehető- 
ségig ezen köteléknek súlya alól, emlékeztetve sorsunkat 
a Laokoón szoborcsoportozatra, a hol a halálos veszélyt 
a meneküléssel akarják az illetők elkerülni? Mikor pedig 
elkövetkezik az újabb tíz évi szövetség megkötésének a 
határideje, na hát akkor újból erősen gúzsba kötözik ezt 
a két államot. Miért? Azért, hogy egymáshoz jobban kö- 
zelebb jussanak, és hogy egymást jobban felfalhassák. 
(Úgy van! a szélső baloldalon.) 

Ilyen visszataszító és káros szövetséget erőltetni, ez .. 
nem politikai belátás, a mely kormány ezt teszi, az tőlünk 
semmi bizalmat nem érdemel; ellenkezőleg, mi — és kü- 
lönösen mi, a kik őrt állunk a függetlenségi eszme mel- 
lett — minden parlamentáris fegyvert fel fogunk arra 
használni, hogy a kormányt a gazdasági önállóság meg- 
valósítása céljából a törvényes kötelességeire szorítsuk, 
(Úgy van! a szélső baloldalon.) és ha a kormány törvé- 
nyes kötelességeit nem akarná teljesíteni, arra is fel fo- 
gunk használni minden parlamentáris fegyvert, hogy oda- 
hagyja az állását. (Úgy van! a bal- és szélső baloldalon.) 
Miért erőltetik ezt a szövetséget? Azt mondják, hogy nem 
tudunk megállani a magunk lábán. Hát nem azon állunk? 
(Tetszés és derültség a szélső baloldalon.) Hát nem va- 
gyunk önállók? Mindig a gazdasági kérdésekről beszélek. 
Azt kérdezem, hogy ki izzadja ki munkásságával azt a . 
közel 500 milliós budgetet, a melyre Magyarország állam- 
háztartásának évenként szüksége van? Ausztria jön talán 
nekünk segítségünkre? Nem a magunk lábán csináljuk 
ezt? (Úgy van! a szélső baloldalon.) Az egyházi, az isko- 
lai, a vármegyei, a községi, a vízszabályozási és minden 
néven nevezendő közterhek viselésénél Ausztria jön segít- 
ségünkre? Mi szerezzük azt össze, t. ház, önállóan. Mi 
tehát a terhek viselésében önállóak vagyunk. A logika 
igen furcsa: a terhek viselésében lehettek önállóak, hanem 
a jogok gyakorlásában, no abban nem lehettek önállóak. 
(Tetszés és helyeslés balfelől.) 

De nem lehetünk önállóak: nem veszik meg a búzán- 

kat! (Derültség a szélső baloldalon.)  Kiterjeszkedjem-e 
ezen nevetséges és megalázó állításra? Nem, lesz mód erre 
akkor, mikor a kormány a kiegyezési javaslatokkal fog 
jönni, ha ugyan lesz módja, (Felkiáltások a szélső balol- 
dalon: Ezek nem jönnek!) de mégis emlékeztetnem kell a 
t. házat arra, a mire előttem szóló Barabás Béla barátom 
rendkívüli nagy szónoki sikerrel és szónoki temperamen- 
tummal szintén emlékeztetett. Méltóztassanak Európa nagy 
államait . megnézni! Valamennyi bír önállósággal. Erre 
önök azt szokták mondani: ezek nagy államok. Jói van, 
hát méltóztassanak megtekinteni Dániát, Hollandiát, Bel- 
giumot, Portugáliát: ezek mind kisebb államok, mint Ma- 
gyarország. Mit mondanak erre? Erre azt felelik, hogy 
ezek tengermelléki államok. Méltóztassanak tehát megte- 
kinteni egy nem tengermelléki államot, amely szintén 
kisebb, mint mi vagyunk. Ott van Svájc. Hát erre mit 
szólnak? Azt, hogy azoknak magasabb gazdasági kultú- 
rájuk van. Hát méltóztassanak szintén kisebb államokat 
venni, a melyeknek nincs nagyobb kultúrájuk, mint 
nekünk, mint minő Románia, Szerbia, Görögország, Bul- 
gária, Montenegró, és ezek mind lehetnek önállóak, és 
csak mi volnánk olyan szerencsétlenek, t. ház, hogy mi 
önállóak nem lehetünk? 

Nem veszik meg a búzánkat? Ezt a kormányelnök úr 
máskép fejezte ki, t. ház. Ő azt mondotta, hogy Magyar- 
ország tönkremegy vámszövetség nélkül. (Mozgás  bal- 
felől.) Mit jelent ez a kijelentés? Azt, hogy mi nem állha- 
tunk meg a magunk lábán; azt, hogy rá vagyunk szorulva 
Ausztria támogatására. Más szavakkal tehát mit jelent? 
Azt, hogy annak az osztrák Reichsrath tagjának, ki rólunk 
azt a megalázó nyilatkozatot tette, hogy mi Ausztria ki- 
tartottjai vagyunk, mi magunk szolgáltatunk igazságot. 
(Úgy van! a bal- és szélső baloldalon.) 

Kubik Béla: A miniszterek! 

Bartha Miklós: T. ház! Azoktól, a kik foglalkoznak 
a búza kérdésével kapcsolatban, még csak annyit kérde- 
zek, hogy a magyar vasutak hálózatát ugyan ki építette 

ki? Ausztria jött talán segítségünkre? És azt kérdezem, 
hogy a fiumei kikötőt ki építette ki, t. ház? Ebben is 
Ausztria jött segítségünkre? És rátérek a harmadik nagy 
kérdésre, mely e tárgyra vonatkozik: a Dunát ki szabá- 
lyozta és ki kotorta ki, (Igaz! Úgy van! a szélső balol- 
dalon.) hogy a hajózásra alkalmassá tétessék? Ebben is 
más jött segítségünkre? (Egy hang a szélső baloldalon: 
Hát a Vaskaput?) Hisz a Vaskaput értettem a kotrási 
munkálat alatt. (Halljuk! Halljuk!) Mindezt mi önállóan 
csináltuk és azért alkottuk volna mindezt, hogy bizonyos 
luxustárgyakkal rendelkezzünk? Vagy azért alkottuk ta- 
lán, hogy Fiúméban legyen egy kormányzóságunk, de a 
Magyar Állam hatalma, tekintélye, ereje ne érvényesüljön? 
Vagy talán azért alkottuk a vaskapui munkálatokat, hogy 
egész Európa szeme láttára egy ünnepély alkalmával a 
magyar államiság tekintélye és a magyar koronának fénye 
a kimélyített Dunába hulljon? (Igaz! Úgy van!) a bal- és 
szélsőbaloldalon.) Nem, t. ház! Fegyvert akartunk magunk- 
nak ezen alkotásokban szerezni Magyarország önálló gaz- 
dasági életének lebonyolítására. (Élénk helyeslés a bal- és 
szélső baloldalon.) A kormány azonban nem veszi kezébe, 
a fegyvert, hanem ellenkezőleg, minden áron még ártör- 
vény világos parancsának megsértésével is vámszövetséget 
akar kötni Ausztriával és azt abban a felfogásban támo- 
gatják, hogy mi magunk meg nem állhatunk, hogy mi nem 
követjük az új idők eszmeáramlatának azt a parancsát, 
hogy minden nemzet saját erőforrásaiból igyekezzék meg- 
élni. Nem követjük, hanem élősködni akarunk Ausztria 
gazdasági életén. Pedig mindnyájan jól tudjuk, hogy ez 
nem így van, nem élősködünk, sőt nem is kapunk onnan, 
hanem inkább adunk oda. (Igaz! Úgy van! a bal- és 
szélső baloldalon.) Az jut eszembe, t. ház, a mit az ame- 
rikai szabadságharc története a 60-as évek elején felmu- 
tatott. (Halljuk! Halljuk!) A rabszolgák, a kiket a hábo- 
rúba vittek, jajgattak, de nem azért, hogy őket a háborúba 
viszik, hanem, mert attól féltek, hogy győzni találnak, s 

ennek következtében felszabadulnak, s majd az ültetvénye- 
sek nem fogják őket tovább élelmezni. Mi is így vagyunk. 

Egymás között hónapok óta háborúzunk és háború- 
zunk Ausztriával; mi fölött? A fölött, hogy Ausztria le- 
gyen oly kegyes és tartson minket ezentúl is gazdasági 
rabságban, gyarmati helyzetben. (Úgy van! és éljenzés 
a szélső baloldalon.) 

Mondtam már, t. ház, hogy a vámszövetség közös vér- 
keringést jelent a két állam között; azt is mondtam, 
hogy Ausztria az  államfelbomlás betegségében  szen- 
ved; már most, ha közös vérkeringést hozunk létre, 
akkor nem teszünk egyebet, mint az állami  felbom- 
lásnak méreganyagát  átoltjuk Magyarország; egységes 
testébe. (Igaz! Úgy van! a szélső baloldalon.) ilyen 
politikához én nem járulok. (Élénk helyeslés a szélső 
baloldalon.) Én egy nyers erőből élősködő kormány 
hatalmi fentartása kedvéért hazám jövendőjét nem rontom 
meg. (Zajos éljenzés, tetszés és taps a bal- és szélső bal- 
oldalon.) Nem fogadom el a beadott törvényjavaslatot. 
(Zajos éljenzés, tetszés és taps a bal és szélső baloldalon.) 
E helyett bátor vagyok a következő indítványt előterjesz- 
teni. (Halljuk! Halljuk! Olvassa:) xAz 1899. év első négy 
hónapjára vonatkozó indemnitási javaslat tárgyalását a ház 
folyó évi december 15-ik napjára tűzi ki.x (Éljenzés a bal- 
és szélső baloldalon.) 

Ajánlom indítványom elfogadását. (Hosszantartó, meg- 
megújuló, zajos éljenzés, taps és tetszés a bal- és szélső 
baloldalon. A szónokot számosan üdvözlik.) 


Nessi Pál mentelmi ügye. 
1902, december hó 25 én 


T. képviselőház! Kellőleg meg nem fontolt és így 
fonák jogelméletek a szőnyegen lévő kérdést össze-visz- 
sza bonyolították és annak megértését majdnem lehe- 
tetlenné tették. Ezekkel a jogelméletekkel bizonyos kate- 
góriákat állítottak fel a mentelmi jogra nézve, vonalakat 
búztak s ami nem tartozik a rubrikába, azt nem akar- 
ják mentelmi jognak tekinteni. Beszéltek abszolút és 
relatív . mentelmi jogról. (Halljuk! Halljuk!) Ezzel a 
kérdéssel Eötvös Károly és más képviselőtársaim is 
tüzetesebben foglalkozván, le is számoltak. és így én 
erre vonatkozólag csak azt jegyzem meg, hogy egyálta- 
lában nem csodálkozom, ha ilyen reálisan meg nem fog- 
ható és tudományosan sem kimagyarázható jogi termi- 
nológiát használnak jogtudósaink, mert a mi jogtudomá- 
nyunk — fájdalom — sok év óta a német emlőkön táp- 
lálkozik, (Igaz! Úgy van! a szélső baloldalon.) és a 
német tudomány nem tud el lenni tudákosság nélkül. 
(Úgy van! a szélső baloldalon.) Mikor nekem azt mondja 
az igazságügyminister úr: abszolút mentelmi jog... 

Plósz Sándor igazságügyminister: Úgynevezett  ab- 
szolút, azt mondtam! 

Bari ha Miklós:... hát mások által úgynevezett és 
az igazságügyminister úr által elfogadott abszolút men- 
teimi jog, akkor nekem egy ismerősöm jut eszembe, 
aki már a 48 előtti korszakban is élt és  nagytehet- 
ségű ember volt és gyakran adott felvilágosításokat 

nekem, mint gyermeknek és ifjú embernek a 48 előtti 
kornak  társadalmáról, politikai nézeteiről. —Udvarhely- 
széken történvén a dolog, elmondotta egy alkalommal, 
hogy Wesselényi Miklós, a vándor hazafi, akinek  ván- 
dor "működését Dessewffy Aurél igen élesen  keresz- 
telte volt el, -— mint mindnyájan tudjuk, — politikai 
commis-voyageurségnek, —- gyakran jelent meg  Ud- 
varhelyszéken, mint a székelyföld anyaszékében és ott 
folytatta  agitációit az akkori  reformtörekvések  érdeké- 
ben. A hangulat pedig ott a konzervatív táborban, 
amint mondták, a pecsovics táborban, — olyan voit és 
a politikai látkör csak akkora volt, hogy mikor Wesse- 
lényi ezt a szót kiejtette: parlament, akkor a pecsovi- 
csok mindnyájan hanyatt estek, mert azt hitték, hogy 
kiütött a francia forradalom. Hát minálunk is az igaz- 
ságügyminister úr emlegeti az abszolút mentelmi jogot 
és mindazok, akik a tudatlanság hírébe keveredni nem 
akarnak, áhítatosan mondják utánna: abszolút mentelmi 
jog, abszolút mentelmi jog. (Derültség.) 

Plósz Sándor igazságügyminister: Visontai is mondta! 

Bartha Miklós: Pedig az  igazságügyminister — úr 
tudja és a többiek is, ha egy pillanatig megfontolják e 
kérdést, hogy ez nem létezik. Hiszen az nem abszolút 
jog, ami itt a házban történőket védi, mert abszolút 
védelemben az nem részesít minden esetben, mert ha 
a képviselőnek eszébe jutna, mondjuk, itt c házban 
okmányt hamisítani, vagy  tolvajlást követ el, vagy 
emberölést; bizony az a híres mentelmi jog nem védel- 
mezné meg, ne is védelmezze meg. 

Plósz Sándor igazságügyminister: Nem mint képvi- 
selő tenné! 

Bartha Miklós: Ezt különben csak azért hoztam fel, 
hogy legyen kegyes a ház ezt a kérdést az ide nem 
tartozó alkatelem éktől a lehetőségig megtisztítani, mert 
akkor egyszerűen és természetesebb úton jutunk a hatá- 
rozathozatalhoz. (Igaz! Úgy van! a szélső baloldalon.) 
Pl.az a kérdés, vajjon — Nessi Pál képviselőtársunk 

milyen minőségben járt Kolozsvárott, képviselői minő- 
ségben-e, — vagy tartalékos katonatiszti minőségben; 
továbbá az a kérdés, hogy meddig tart valakinek az im- 
munitás védszárnyai alatt a képviselői joga, szabadsága 
és függetlensége, és mikor kezdődik, ha egyszersmind tar- 
talékos tiszt is, az  alárendeltségi viszony, szemben a 
katonai felebbvalókkal; de tovább megyek, még az is, 
hogy vajjon annak a Gotterhaltenak tartalmilag is, zenei- 
leg is, orkesztrális szempontból is, de meg azon gonosz 
és véres emlékek szempontjából, (Igaz! Úgy van! a 
szélső baloldalon.) melyeket magyar ember keblében ez 
a nóta felidézni szokott, nálunk helyes-e a játszatása: az 
én legjobb hitem szerint még ez sem tartozik a szőnye- 
gen levő kérdéshez, mert mindezen általam felhozott 
esetek egy másik kérdéshez tartoznak, ahhoz t. i., vaj- 
jon a mentelmi jog hatálya Nessi Pálra vonatkozólag 
felfüggesztessék-e, igen vagy nem? Most pedig nem 
erről van szó. Én tehát a kérdést egyszerűsíteni aka- 
rom, mert tudomásom szerint sem a szabadelvű párt 
nem csinált pártkérdést ebből az ügyből, sem a kor- 
mány nem csinált kabinetkérdést belőle; ennélfogva 
nekem meg van egész mértékben az a hitem, hogy ennél 
a konkrét kérdésnél legalább ez a ház tanácskozó tes- 
tület a szó legszorosabb, legnemesebb értelmében és nem 
vesztettem el azon reményemet, hogy e háznak meggyő- 
ződései az argumentációknak és az igazságnak az ereje 
szerint alakulnak meg. (Zaj és ellenmondás a szélső bal- 
oldalon.)  Egyszerűsíteni kívánom a kérdést, mert azt 
hiszem, hogy megkaphatjuk azt a medret, melyben mind- 
azok találkoznak, akiknek féltett kincse a magyar nem- 
zet alkotmányos szabadsága. 

Miről van szó, t. ház? Sem többről, sem kevesebb- 
ről, mint arról, vajjon bármily néven nevezendő büntető 
természetű eljárás  indítható-e egy országgyűlési  képvi- 
selő ellen a ház előzetes tudta és beleegyezése nélkül. 
(Helyeslés a szélső baloldalon) Én beszédem folyamán 
ezt a kérdést veszem vizsgálat alá. (Halljuk! Halljuk!) 

Ez a kérdés -— pedig egyedül csak ez a kérdés áll 
előttünk -—- az én szerény véleményem szerint immár 
el is van döntve, mert mikor tudomására jutott a ház- 
nak az, hogy egyik tagja ellen egy katonai fórum 
becsületügyi eljárást indított meg felsőbb rendeletre, 
akkor a háznak igen t. elnöke, azon nemes és magasz- 
tos  kötelességérzettől indíttatva, melylyel ő a magyar 
alkotmány épségének tartozik, a ház egyhangúsága mel- 
lett mondotta ki azt, hogy mindaddig az eljárás fel- 
függesztendő, míg a ház a bejelentett mentelmi sérelem 
ügyében nem dönt. Ezt a kijelentést hivatalos  utón 
tudatta a ház elnöke a katonai parancsnoksággal és a 
honvédkerületi parancsnokság a dolog természetes rendje 
szerint meghajolt ezen enunciáció előtt Az alap tehát, 
melyen megindulni kellett a mentelmi bizottságnak, ezen 
elnöki enunciáció által, melyet a ház egyhangúlag ma- 
gáévá tett, meg volt adva. És ha a mentelmi bizott- 
ság ezen előkészített ösvényen haladt volna tovább, 
akkor ma nem vitatkoznánk e felett a kérdés felett, 
mert a mentelmi bizottság azt mondta volna ki, — egye- 
bet nem mondhatott volna, — hogy a ház régi joggya- 
korlata értelmében mindaddig semmiféle büntető termé- 
szetű eljárás képviselő ellen meg nem indítható és nem 
folytatható, míg az illetőnek mentelmi joga a ház által 
felfüggesztve nincs. (Élénk helyeslés a szélső baloldalon.) 
De a mentelmi bizottság nem értette meg ezt a fel- 
adatot, (Igaz! Úgy van! a bal- és a szélső baloldalon.) 
és mivel egy formakérdés volt hozzá bejelentve, t. i. az, 
vajjon a mentelmi jog meg van-e sértve vagy nincs-e 
megsértve, ebbe a formalitásba kapaszkodott bele, a he- 
lyett, hogy a dolog lényegét vizsgálta volna és alakult 
egy többség, mely azt állítja, hogy nincs megsértve a 
mentelmi jog, és egy kisebbség, mely azt állítja, hogy 
meg van sértve. E tekintetben és sok egyéb tekintet- 
ben is, előttem szóló képviselőtársammal, Vázsonyi Vil- 
mossal egész mértékben egyetértek és nem helyeslem 
sem a mentelmi bizottság többségének, sem  kisebbségé- 

nek véleményét. Nem helyeslem a kisebbség véleményét, 
ámbár természetesen ahhoz állok közelebb, mert követ- 
kezményeiben nyugtalanító és méltánytalan. Mert annak, 
hogy a katonai becsületügyi fórum megsértette a men- 
telmi jogot, az a természetes következménye, ami a 
kisebbség véleményében különben benne is van, hogy 
megtorló intézkedéseket tegyen erre vonatkozólag a ház. 
Már pedig szívesen elismerem, hogy a katonai becsület- 
bíróság, illetve parancsnokság ebben a kérdésben nem 
járt el rosszhiszeműleg, mert előtte már fordultak elő 
esetek, — igaz, hogy a ház tudta nélkül, — hogy olyan 
tartalékos tisztek ellen, akik egyszersmind tagjai is vol- 
tak a háznak, becsületügyi eljárást tettek folyamatba és 
végeztek be. A katonai parancsnokságnak  jóhiszemű- 
sége tehát az én felfogásom szerint kétségbe nem 
vonható, s mivel ez nem vonható kétségbe, ennélfogva 
megtorló intézkedéseket ellene nem tartanék  méltá- 
nyosnak. 

Ami pedig a többség véleményét illeti, azt felette 
károsnak és veszedelmesnek tartom Magyarország alkot- 
mányos szabadsága szempontjából; (Igaz! Úgy van! a 
baloldalon.) attól tehát még távolabb állok és azt még 
kevésbé fogadom el. 

De ha már egyik véleményt sem fogadom el, köte- 
lességem valamely expedienst keresni, olyant, mely a 
ház jogait és szuverenitását a maga teljes mértékében 
megoltalmazza, anélkül, hogy a katonai parancsnokság 
eljárását bármily kis mértékben is hibáztatná. Én úgy 
hiszem, t. képviselőház, hogy ezt az expedienst meg is 
taláttam és a dolog annyira egyszerű, hogy mindenki 
könnyen megtalálhatja, mihelyt az ide nem tartozó caf- 
rangoktól és  alkatrészektől megóvja és megmenti ma- 
gát a kérdést. 

Én bizonyos alapfogalmakat vetek fel. Azt kérde- 
zem, hogy van-e egyáltalában szükség a mentelmi jogra? 
S nem is válaszolok erre a kérdésre, mert nem hiszem, 
hogy a t. háznak egyetlen tagja is volna, aki erre a kér- 

désre igennel ne felelne. Hiszen e tekintetben a ház 
a lehető legmesszebb is ment, — amit Vázsonyi Vilmos 
képviseltársam az imént fel is említett, — amikor 
megalkotta még az  összeférhetetlenségi intézményt is, 
amely pedig nem egyéb, mint a mentelmi intézmény- 
nek egyik alkatrésze. Olyan a viszony a két intézmény 
között, mint az egyházjogban a bontó és tiltó akadá- 
lyok intézménye között. Hogyha a ház a képviselő füg- 
getlensége érdekében az  összeférhetetlenségi intézményt 
is a lehető legerősebb mértékben szigorította, épp a leg- 
közelebbi időkben, akkor ezelőtt a ház előtt azt fejte- 
getni, hogy a mentelmi jogra szükség van-e egyáltalá- 
ban, úgy hiszem, felesleges. (Igaz! Úgy van! a bal- 
oldalon.) 

Másik kérdésem, amely ebből természetszerűleg és 
önként folyik, az. hogy miért van szükség a mentelmi 
jogra? Akármennyit elmélkedtem e felett a kérdés felett, 
arra jöttem rá, hogy semmi esetre sem a képviselő 
egyéni  büntetlensége szempontjából van szükség erre 
a jogra, hanem szükség van a képviselőház politikai sza- 
badságának teljes megóvása érdekében. (Igaz! Úgy van! 
aszélső baloldalon.) 

Azt hiszem, hogy ebben is egyetértünk, t. ház; és 
így már egyetértünk két kérdésben: abban, hogy a 
mentelmi jogra szükség van és hogy a mentelmi jognak 
más célja nincs és nem lehet, mint a képviselőház poli- 
tikai szabadságának teljes mértékben való megóvása. 

Önként következik már most a harmadik kérdés: mi 
legyen a konstrukciója, helyesebben, mi legyen a terje- 
delme annak a mentelmi jognak, amely azt a célt, hogy 
a képviselőház politikai szabadságát teljes mértékben 
megoltalmazza, el tudja érni? Én azt hiszem, hogy itt 
már eltérnek a vélekedések a ház tagjai között. Vannak, 
— szerencsére a legkevesebben, akik kizárólag csak a ház- 
ban mondottakra és történtekre vonatkozólag akarják a 
mentelmi jog védőszárnyait kiterjeszteni. Ilyenek is van- 
nak, ezek vannak a legkevesebben. Többen vannak azok, 


226 


akik csak azon tényeket kívánják a mentelmi jog véd- 
szárnyai alá helyezni, amelyeket a képviselő képviselői 
minőségében követeit el vagy mondott. Ismét vannak 
olyanok — és ezek közé tartozik, gondolom, az igazság- 
ügyminister úr is, — akik a mentelmi jogot, mint védel- 
met csak olyan természetű eljárások ellenében óhajtják 
felállítani, amely eljárások maguk után szabadságvesztés 
büntetéseket vonhatnak. Világos, hogy mindezek a véle- 
mények egyszersmind szűk körbe rekesztik be és soroz- 
zák a mentelmi jog terjedelmét; világos, hogyha csak 
ezen eseteknél számíthatnánk a mentelmi jog védelmére, 
akkor a végrehajtó hatalomnak bő alkalma  nyittatnék 
arra, hogy a  kényszerhelyzeteknek egész tömegét te- 
remtse meg. (Úgy van! a szélső baloldalon. Épen ezért 
én más értelmet adok a mentelmi jog terjedelmének. 
(Halljuk! Halljuk!) 

Az én felfogásom szerint a mentelmi jognak ki kell 
terjeszkednie a végrehajtó hatalom orgánumai által indí- 
tott mindazon eljárásokra, amelyek alkalmasak arra, hogy 
a képviselők politikai függetlenségét és szabadságát bár- 
mely irányban befolyásolják, korlátozzák vagy  irányoz- 
zák. (Élénk helyeslés a szélső baloldalon.) A vita során 
sokszor hallottam, hogy ilyen tág értelmezést a  men- 
telmi jognak adni nem lehet és kíváncsi voltam az 
argumentumokra. Bizony nagyon alant mozgó és kicsi- 
nyes természetű érvelést hallottam. Nem akarván kiter- 
jeszkedni az  argumentációra, csak azt jegyzem meg, 
hogy senki sem bizonyította be nekem, hogy a men- 
telmi jog terjedelmének ilyetén felfogása, mint amilyent 
én vallok, a magyar jogrendre nézve valamely sérelem- 
mel vagy veszélylyel járna. (Úgy van! a szélső balol- 
dalon.) Mert hiszen először is nem a képviselők bün- 
tetlenségéről van szó, másodszor harminc egynéhány 
éves gyakorlat áll a ház előtt, csak az újabb parla- 
menti életből és egyetlenegy esetről sem tudok, hogy 
a ház akár klikkszerűleg, akár a cimboraság révén úgy 
járt volna el, hogy a jogrendnek valamely sérelme 

essék; (Úgy van! a szélső baloldalon. hanem az álta- 
lános felfogás pártkülönbség nélkül ebben a házban min- 
dig az volt, hogy aki pedig a jogrendet megsértette, 
átadjuk az illetékes bíróságnak, hogy a megtorlás alkal- 
mas módon gyakorolható legyen. (Igaz! Úgy van! a 
szélső baloldalon.) 

Ellenben, t. minister úr, a mentelmi jog megszorí- 
tása, olyan szűkkörű terjedelemben való felfogása, igen 
súlyos és nagy veszedelmeket rejt magában  Magyar- 
ország alkotmányos szabadságára nézve. (Igaz! Úgy van! 
a szélső baloldalon.) Ez, kérem, nem üres szó, amit 
mondok. (Igaz! Úgy van! a szélső baloldalon.) Kegyes- 


kedjenek megfontolni, — röviden mutatok reá, tegnap 
Beöthy t. képviselőtársam is igen szépen és nagy erély- 
lyel mutatott reá, — hogy szövetséges viszonyban állunk 


Ausztriával; ha bár kettő a korona, de a két koronát 
egy személy viseli. Minthogy mentelmi jogról van szó, 
tulajdonképen nem egyébről, mint a képviselőház és a 
végrehajtó hatalom képzelhető és lehető  összeütközésé- 
nek kikerüléséről és a népszabadságnak védelméről itt, 
ebben a házban: (Igaz! Úgy van! a szélső baloldalon.) 
nekünk sohasem szabad arról megfeledkeznünk, hogy a 
mi állami életünk szuverenitása és hatalma a legsúlyosabb 
mértékben csorba és a történelem rendjén sokszor vol- 
tunk annak kitéve és lehetünk még annak kitéve, — és 
erre a lehetőségre a tapasztalat utal, — hogy bizonyos 
gonosz természetű, sötét hagyományok még most is 
kísértenek (Igaz! Úgy van! a szélső baloldalon.) a kato- 
nai körökben úgy, mint az udvari körökben, tehát az 
elől a lehetőség elől a jövőben sincsen megoltalmazva 
a magyar nemzet. Nemcsak a magyar korona a maga 
nemzeti hatalmával, hanem az osztrák császári korona, 
az osztrák császári hatalommal is reánehezedik erre a 
nemzetre. (Élénk helyeslés a szélső baloldalon.) De elte- 
kintve ettől, egész állami berendezésünk és politikai struk- 
túránk ma már oda fejlesztetett a közelebbi 35 esztendő 
alatt, hogy állandó veszélyeknek vagyunk kitéve a végre- 

hajtó hatalom részéről. (Igaz! Úgy van! a szélső bal- 
oldalon.) 

Hiszen — méltóztassanak — meggondolni, hogy olyan 
szertelen — központosítás, mint Magyarországon van, a 
müveit világnak egyetlenegy országában sincsen, (Igaz! 
Úgy van! a szélső baloldalon.) Méltóztassanak meggon- 
dolni, hogy minő magas cenzus alapján állítja a nép 
össze ezt a képviselőházat. Hiszen ezelőtt 50 és egyné- 
hány esztendővel, 1848-ban, majdnem ugyanannyi vá- 
lasztó volt Magyarországon, mint ma, az 50 esztendei 
fejlesztés után. (Igaz! Úgy van! a szélső baloldalon.) 
Sőt a rendi alkotmány idejében is, a választók száma 
megközelítette a mai választók számát. (Igaz! Úgy van! 
a szélső baloldalon.) És ezzel egyidőben méltóztassanak 
fontolóra venni, hogy sehol a művelt világon olyan szer- 
telen, olyan megdöbbentő nagy bürokrácia, mint Magyar- 
országon, nincsen. (Igaz! Úgy van! a szélső baloldalon.) 
Hiszen mikor azt látjuk a statisztikában, hogy a magyar 
állam szolgálatában, — pedig ide nem tartozik sem a 
vármegye, sem a város, sem a község, — hogy kizáró- 
lag csak az állami kinevezés alapján több, mint száz- 
ezer ember szolgálja az országot és ennyinek van?: 
sorsa a végrehajtó hatalom kezében és ha meggondol- 
juk, t. ház, hogy a törvényhatósági élet, az az önkor- 
mányzati erő, amely Magyarországot olyan erőssé és 
hatalmassá tudta tenni a múlt századok közepén, hogy 
ez az élet elpárolgott, hogy az önkéntes nemzeti szol- 
gálatok ereje és  kötelességérzete mesterségesen,  külön- 
böző politikai intézkedések által el van zsibbasztva és 
meg van ölve; (Úgy van! Úgy van! a bal- és a szélső 
baloldalon.) és ha meggondoljuk, hogy azon gazdasági 
rendszer mellett, amelyet a magyar államhatalom folytat, 
hány százezer ember sorsa van az állami gyárak által, 
az állami bányák által, a vasúti üzemek által, a mező- 
gazdasági és erdőgazdasági üzemek által a kormány 
kezébe letéve... 

Visontai Soma: Szubvencionált gyárak! 

Bartha Miklós: ... na hát akkor, t. ház, igazán nagy 
sajnálattal kellett látnunk, hogy még olyan férfiú is, 
(Halljuk! Halljuk! a bal- és a szélső baloldalon.) aki 
ahhoz szoktatott bennünket hosszú politikai pályáján, 
hogy a magyar nemzet alkotmányos szabadságáért dicső 
csatákat vívjon a magyar képviselőházban, még az ilyen 
férfiú is most aggodalmas kazuisztikával keresgéli, hogy 
miként lehet biztosítani a végrehajtó hatalom  integritá- 
sát, szemben a képviselőház integritásával, (igaz! Úgy 
van! Élénk tetszés a bal- és a szélső baloldalon.) 

Rákosi Viktor: Bizony, így van ez! A régi betyá- 
rokból milyen jó pandúrok lettek. (Derültség a bal- 
oldalon.) 

Krasznay Ferenc: 5 azok a legveszedelmesebbek! 

Bartha Miklós: T. képviselőház! Úgy hiszem, hogy 
azt a kérdést, hogy szükség van-e mentelmi jogra, és azt 
a másik kérdést, hogy miért van szükség mentelmi jogra, 
valamint azt a harmadik kérdést, hogy ennek a mentelmi 
jognak nálunk terjedelmesebbnek kell lenni a viszonyok 
miatt, mint bárhol a világon, eddig eléggé tisztáztam. (Úgy 
van! Úgy van! a bal- és szélső baloldalon.) Most már 
tovább mehetünk egy lépéssel. (Halljuk! Halljuk!) Meg- 
kérdezhetjük, hogy vajjon a mentelmi jog miként éri el 
azt a célját, hogy a képviselőház szabadságának biztosítéka 
legyen? Akként, t. ház, a fennálló gyakorlat szerint, és 
nemcsak az elmélet szerint is, hogy minden egyes előfor- 
duló esetet a képviselőház megvizsgál, hogy vajjon ille- 
tékes hatóság akar-e eljárni a tagja ellen, és másodszor, 
hogy vajjon zaklatás esete nem forog-e fenn. De, t. kép- 
viselőház, hogy ezt megvizsgálhassa a ház, ahhoz akták 
szükségesek, (Igaz! Úgy van! a bal- és szélső balolda- 
lon.) akták nélkül ilyen dolgokat megvizsgálni nem lehet, 
azokat az aktákat pedig nem sült galamb hozza a ház 
szine elé, hanem az a hatóság, a mely el akar járni vala- 
mely képviselő ellen, terjeszti ide az aktákat, három sor 
írással, a melyben kéri az illető képviselő mentelmi jogá- 
nak felfüggesztését, (igaz! Úgy van! a szélső baloldalon.) 


230 


Visontai Soma: Nem 1s tudták, mi a vád! 

Beöthy Ákos: Mit szól ehhez az igazságügyminister úr? 

Plósz Sándor igazságügyminister: Majd felelek! 

Bartha Miklós: Nem tudom, mi kifogása lehet ez 
ellen bárkinek is, mert hiszen máskép, ha nem így van, 
ha nem kérik, ha a ház nem vizsgálja meg, akkor preventív 
jellegét a mentelmi jog egészen elvesztette, akkor ez tel- 
jesen illuzórius, akkor a végrehajtó hatalomnak meg van 
adva a mód arra, hogy állandóan a fenyíték vesszője alatt 
tarthassa ennek a képviselőháznak szabadságát. (B. Fejér- 
váry Géza honvédelmi minister tagadólag int.) Ne mél- 
tóztassék kételyt kifejezni integetésével a t. honvédelmi 
minister úrnak. (Zaj a szélső baloldalon.) Ő nem hiszi el, 
a mit mondott, de az ország elhiszi. (Úgy van! Úgy van! 
a szélső baloldalon.) Ha mentelmi jogunk nem lett volna 
és előleges vizsgálatra nem lett volna szükség, akkor az 
imént bukott rendszer alatt az a vasvessző itt fenyegetett 
volna a házban . . . 

Beöthy Ákos: Lesújtott volna! 

Bartha Miklós: ... és bizonyára le is sújtott volna! 

B. Fejérváry Géza honvédelmi minister: Nem volt 
az olyan veszedelmes. (Élénk derültség. Zaj. Elnök 
csenget.) 

Bartha Miklós: De most már (Halljuk! Halljuk!) át- 
térhetek a fenforgó esetnek a megvizsgálására. (Halljuk! 
Halljuk!) A  honvédkerületi parancsnokság becsületbeli 
eljárást indított egy képviselőtársunk ellen, a nélkül, hogy 
erre vonatkozólag a ház előleges engedélyét kikérte volna 
és a honvédelmi minister úr abban a nézetben van, hogy 
ezt az előleges engedélyt nem is volt szükség kérni. Miért? 
(Halljuk! Halljuk!) Hallom, azért, mert nem hatóság akart 
eljárni, hanem  becsületbíróság és nem büntető eljárást 
indítottak, hanem fegyelmi eljárást. 

T. ház! Eszembe jut egy spanyol közmondás és 
amennyiben az triviális, bocsánatot kérek, hogy mégis 
elmondom. Erre a distincióra el is lehet mondani: 

ugyanaz a kutya, csak más nyakravalója van. (Tetszés a 
szélső baloldalon.) 

Nem a katonai becsületbíróságra, vagy  parancsnok- 
ságra értem azt, hogy ugyanaz a kutya, csak más nyakkal, 
hanem arra értem, mintha ez nem volna büntető eljárás 
és mintha az nem volna hatóság. Hát kérem, az a be- 
csületbizottság vagy bíróság megidézi az embert, meg- 
idézi a tanút, kihallgat, vizsgálatot folytat, ítél, büntet. 
(Felkiáltások a szélső baloldalon: Súlyosan!  Végrehajt!) 
Hát a hatósági ismérveknek melyik eleme nincs meg eb- 
ben a választmányban vagy bizottságban? (Igaz! Úgy 
van!) De azt mondja a minister úr, gondolom, egy köz- 
beszólásában, hogy az az ezred tisztikarának autonomiku- 
san szervezett becsülete. Erre én azt kérdem, hogy ennek 
az autonomikus testületnek az ítéletei és határozatai kö- 
telezők-e a véderő összes tisztjeire nézve, azt kérdem má- 
sodszor, hogy a legfőbb hadúr ezen becsületbíróságot, 
mint intézményt, mondjuk mint fegyelmi intézményt, el- 
fogadta, elismerte és helybenhagyta-e? 

Ugron Gábor: Ő létesítette, törvényhozás nélkül! 

Bartha Miklós: És azt kérdem harmadszor, vajjon a 
véderő szervezetbe ez a becsületügyi választmány bele 
van-e illesztve? (Felkiáltások jobbfelől: Igen!) Akkor ne 
méltóztassék, — mert hiszen katonai részről nem is Sszo- 
kásos — a szavakkal játszani, (Élénk tetszés és helyeslés 
a szélső baloldalon.) hogy ez csak autonom testület; hi- 
szen az esküdtszék is autonom testülete és szervezete a 
polgároknak, azért még is főbenjáró, büntetőjogi szolgá- 
latokat tesz. 

Beöthy Ákos: Megsemmisítik esetleg a határozatát! 

Bartha Miklós: Senki kétségbe nem vonja annak ha- 
tósági jellegét. (Halljuk! Halljuk! a szélső baloldalon.) 
Úgy de azt mondják: itt dacára annak, hogy az hatóság, 
dacára annak, hogy súlyos büntetéseket mér ki, még sem 
szükséges az, hogy a ház előleges engedélyét kérje. Hát, 
t. ház, itt megáll a józan eszem. Mert Magyarországnak 
vannak királyi bíróságai; ezektől a bíráktól igen magas 

képesítést kívánnak meg. Ezek a bírák ismerik a jogot; 
tudják a törvényt; egy hosszas gyakorlat megedzette őket 
a tekintetben, hogy bizonyos kérdéseket, a melyek előt- 
tük állanak, objektíve ítélhessenek meg; (Úgy van! Úgy 
van! a szélső baloldalon.) eljárnak a nyilvánosság levegő- 
jében és ellenőrzése alatt; (Úgy van! Úgy van! a szélső 
baloldalon.) szervezve van a vád és a védelem, tehát min- 
den meg van téve ezen bíróságoknál az iránt, hogy em- 
berileg ne legyenek oltalmazva a tévedésektől és a bot- 
lásoktól. 

Beöthy Ákos: És hogy az igazság érvényesüljön! 

Bartha Miklós: És hogy, igenis, az igazság érvénye- 
süljön! Dacára ennek, egészen jelentéktelen természetű, 
aprólékos — ügyekben,  — kihágásoknál, párbajvétségeknél, 
sajtóvétségeknél, a mely ügyek jóformán súlytalan bün- 
tetéseket vonnak maguk után, bizalmatlanok vagyunk a 
magyar királyi bíróságok irányában; nem hisszük, hogy 
ők pártatlanul járnának el, hanem megköveteljük tőlük, 
hogy az aktákkal együtt jöjjenek a mi színünk elé, (Úgy 
van! Úgy van! a szélső baloldalon.) hogy megvizsgálhas- 
suk, vajjon nem akarják-e zaklatni, vagy politikailag ül- 
dözni a képviselőt? (Úgy van! Úgy van! a szélső bal- 
oldalon.) 

És ezzel szemben ott van a katonai becsületügyi bíró- 
ság, — vagy választmány, vagy bizottság, nem tudom 
minek hívják; — az nem jogászokból áll, t. miniszter úr... 

B. Fejérváry Géza honvédelmi minister: Hát csak a 
jogásznak van esze? (Általános, élénk derültség. Mozgás 
a szélső baloldalon.) 

Beöthy Ákos: Köszönjön le, minister úr! (Mozgás és 
zaj a bal- és szélső baloldalon. Elnök csenget.) 

Endrey Gyula: Az auditorját bántja a minister úr! 
(Zaj. Halljuk! Halljuk!) 

Ugron Gábor: A katonának a feje csak arra való, hogy 
a kravátlija fel ne csússzék. (Derültség a bal- és a szélső 
baloldalon.!Zaj. Az elnök csenget.) 

Bartha Miklós: Gondolatomat nem végeztem be, 

mert hiszen nemcsak a jogásznak van esze, ámbár arra, 
hogy ítéljen, büntessen és hogy az igazságot kiderítse, a 
jogásznak mindenesetre több esze van, mint a katonának. 

Plósz Sándor igazságügyminiszter: Hát az  esküdt- 
szék? 

Olay Lajos: Az auditor is jogász! (Zaj a szélső bal- 
oldalon. Az elnök csenget.) 

Bartha Miklós: A katonatiszt, bármilyen gualifikátus, 
nem köteles jogot végezni; nem köteles a törvényt tudni, 
és legnagyobb részük nem is tudja; (Úgy van! a szélső 
baloldalon.) ezenkívül ad hoc lévén az a katonai bíróság 
összeállítva, nincsen meg neki az állandó bírói gyakorlata; 
továbbá el van zárva a nyilvánosság ellenőrzésétől; azután 
ott nincs szervezve a vád és a védelem úgy, a mint az a 
polgári bíróságoknál szervezve van, és mégis, nemcsak 
apró-cseprő ügyekben hoz ítéletet, hanem büntetése egész 
odáig terjedhet, hogy egy férfi életének egész önérzetét 
és egész integritását semmisítheti meg. (Úgy van! Úgy 
van! a szélső baloldalon.) 

Már most hol van a logika, t. ház, abban, hogy, a 
míg féltékenyen őrizzük a ház jogait a szakképzett és 
próbákat kiállott, függetlenségi biztosítékokkal ellátott 
bíróságokkal szemben, addig a katonai becsületbírósággal 
szemben, a melynek egyáltalán semmiféle birói gualifiká- 


ciója, képesítése nincs, . . (Úgy van! Úgy van! a szélső 
baloldalon.) 
Beöthy Ákos: Nincs függetlensége! 

Bartha Miklós: ... a mely a felebbvalói parancsnak 


feltétlenül és minden körülmények között, még a becsü- 
letügyi eljárásnál is engedelmeskedni tartozik, (Úgy van! 
Úgy van! a szélső baloldalon. Nagy zaj.) a kinek a bün- 
tetőjogi fogalmai ott állanak, hogy először minden bün- 
tetést, akár igazságos, akár igazságtalan, ki kell állani s 
meg kell köszönni és csak aztán folyamodhatik és csak 
azután kereshet jogorvoslást: bocsánatot kérek, ma, a 
demokrácia idejében, a humanizmus idejében, oly kor- 
szakban, mikor azt hinné az ember, hogy a logikának és 

igazságnak törvényei mégis csak irányadók kell, hogy 
legyenek, ilyenkor azt mondani, hogy annak a képzett 
bíróságnak, a mely a függetlenség és a tudomány min- 
den attribútumával van ellátva, annak az eljárásában nem 
bízhatunk, azt vizsgálat alá kell venni, de a katonai be- 
csületügyi bíróság előtt feltétlenül meg kell hajolni, még 
csak vizsgálat alá sem vehetni azt, vajjon ez az eljárás 
milyen természetű? Nem politikai természetű-e? (Igaz! 
Úgy van! a szélső baloldalon.) Megfontolást kérek az igen 
t. háztól. Méltóztassék megfontolni, hogy ennek a ház- 
nak a hatásköréhez a katonai ügyek is tartoznak, még 
pedig igen jelentékeny terjedelemben, habár nem. is akkora 
terjedelemben, mint a hogy mi azt óhajtanok itt ezen az 
oldalon. De hiszen mégis csak ide tartozik a honvédség 
a maga egész mivoltában. De a közös hadseregnek is 
példának okáért az újoncozása, az újoncok megajánlása... 

Beöthy Ákos: A szervezet megállapítása! 

Bartha Miklós: Már a mi a szervezetet illeti, azt én 
nem tudom eléggé, azt Beöthy Akos t. barátomnak job- 
ban kell tudnia, de egy paragrafust tudok, a mely fáj- 
dalom, úgy szól, hogy a hadsereg vezérlete, vezénylete és 
szervezete Ő Felségének legfőbb hadúri jogaihoz tartozik. 

Beöthy Ákos: A belszervezet igen! De a védrendszer 
ide tartozik, (Nagy zaj a szélső baloldalon.) Elnök csen- 
get.) és ez a szervezet alapja! 

B. Fejérváry Géza honvédelmi minister: Ez nem a 
védrendszer kérdése, nem arról szól, hogy mennyit szol- 
gáljon az a legény. A védrendszer az egészen más! 

Bartha Miklós: Az elszállásolás, reménylem, csak ide 
tartozik? (Felkiáltások a szélső baloldalon: És a fizetés!) 

B. Fejérváry Géza honvédelmi minister: Törvény van 
elég! (Felkiáltások a szélső baloldalon: De nem tartják 
meg! Nagy Zaj.) 

Bartha Miklós: A véderőtörvényt ez á képviselőház 
és az országgyűlés szavazza meg, vagy módosítja, vagy 
veti el. Azt akarom különben ebből csak kihozni, hogy 
számos katonaügy tartozik a képviselőház elé s a képvi- 

selőház tagjai kötelességszerűen foglalkoznak a  katona- 
ügyekkel is. (Úgy van! Úgy van! a szélső baloldalon.) 
Már most a képviselőháznak számos tagja tartalékos tiszt 
is s mivel általános hadkötelezettség van, ennélfogva re- 
mélhető, — én legalább reménylem, óhajtom, - hogy 
minél több tartalékos tiszt, tehát katonailag is képzett 
egyén foglaljon helyet a képviselőházban. Már most, t. 
minister úr, ha ez helyes, én részemről intelligens tarta- 
lékos tisztről fel kell, hogy tegyem, hogy az nemcsak a 
végből szolgál, hogy a felebbvalónak feltétlenül, vakon, 
elmélkedés nélkül engedelmeskedjék, . . . 

B. Fejérváry Géza honvédelmi minister: Addig, a 
míg szolgál, igen! 

Bartha Miklós: Igen, addig kell engedelmeskedni; 
de ha gondolkozó ember, akkor megnézi azt is, a mit neki 
nem a felebb való hivatalosan mutatott meg, akkor ő bírá- 
lat alá veszi önmagában annak a hadseregnek a harcké- 
pességét — s ez szabadságában áll — mert félti a hazáját 
komoly órák nagy veszélyeitől. Tudjuk, hogy mindnyájunk 
érdekében áll, hogy a hadsereg harcképes legyen és győzni 
tudjon. És továbbá bírálat alá veszi annak szervezetét, 
annak vezérletét és a vezér uraknak tudományát. 

B. Fejérváry Géza honvédelmi minister: Azt már nem 
bírálhatják meg! (Hosszantartó, zajos derültség. Mozgás 
a szélső baloldalon. Zaj. Elnök csenget.) 

Rákosi Viktor: Csak a felsőbbségnek van esze! 

Bartha Miklós: Hiszen arra való, hogy bíráljon, okos- 
kodjék, mérlegeljen és ítéljen . . . 

B. Fejérváry Géza honvédelmi minister: És értsen! 

Bartha Miklós: Még a harmatcseppet is megnézzük, 
mérlegbe tesszük, górcső alá tesszük és megvizsgáljuk 
annak tartalmát, konstrukcióját, "vegyelemzését. És egy 
kis harmatcsepphez mily csekélység a természetben egy 
osztrák generális! (Egy hang  Jobbfelől: Miért beszél 
osztrák  generálisról?) Hogyne bírálhatnók meg tehát az 
ő tudományát? (Úgy van! Úgy van! a szélső baloldalon.) 

B. Fejérváry Géza honvédelmi minister: Nem oly 
csekélység" az! (Tetszés jobbfelől.) 

Bartha Miklós: Megbíráljuk, t. ház, és  megbíráljuk 
a kaszárnyának a levegőjét, szellemét, azokat a titkos 
büntetéseket, a melyek miatt oly nagy számra szaporodott 
a statisztikában az öngyilkosok száma. 

B. Fejérváry Géza honvédelmi minister: Előterjesz- 
tettem a kimutatást! (Felkiáltások a szélső baloldalon: Az 
még nem elég!) 

Bartha Miklós: És miután a katona sem tökéletes 
ember, hát megnézzük még a visszaéléseket is. És mikor 
így felszerelve az a tartalékos tiszt eljön ide a házba és 
a saját temperamentuma szerint egyik élesebben, a másik 
kevésbbé élesen elmondja tapasztalatait, elmondja, ha 
talán vannak, a visszaéléseket, figyelmezteti a házat arra, 
hogy nincs minden a maga rendjén, hogy épen a harc- 
képesség szempontjából szükség van arra, hogy a ház itt 
bizonyos reformokat hozzon létre. 

B. Fejérváry Géza honvédelmi minister: Vannak és 
voltak mindig olyanok, a kik megtették! 

Bartha Miklós: Az igen t. minister úr természetesen 
azt feleli erre, hogy ha itt e házban mondja el azokat, 
akkor a hajaszála sem görbül meg. Ámde nincs ezekben 
még a képviselőnek a kötelessége kimerítve. Sőt ellen- 
kezőleg. 

B. Fejérváry Géza honvédelmi minister: Demonstrálni 
kell! Úgy-e! (Felkiáltások a szélső baloldalon: Azt is kell! 
Nagy Zaj.) 

B. Feilitzsch Arthur: Arra nem kapott megbízóleve- 
let sehol! (Zaj.) 

Bartha Miklós: Azután a kíméletes argumentáció 
után, a melyet tőlem hallott a t. minister úr, nem helyes 
a t. minister úrtól, hogy nekem a demonstrációt hozza 
fel. Nem demonstrálni kell, ámbár a kinek tetszik, azt is 
megteheti ... 

Rákosi Viktor: Joga van hozzá! Sőt kötelessége! (Egy 
hang jobbfelől: Ez már nem áll!) 

Bartha Miklós: ... de feltétlenül szükséges a saját 
eszméit, ha azokban bízik, ha azokban a nemzet jövőjét 
biztosítottnak véli, — s akkor kötelessége — nemcsak itt 


a házban kifejteni, hanem kilépni a nép közé, elmondani 
a népgyűléseken, elmondani a törvényhatósági  gyűlése- 
ken, elmenni a választókerületekbe és ott programmbe- 
széd vagy beszámoló beszéd alakjában érlelni meg az 
eszmét és átvinni a nemzet vérkeringésébe a reformokat; 
mert ez a ház a dolog természete szerint lassabban moz- 
dul sokszor, mint a nép tömegei, ez a ház gyakran csak 
akkor .mozdul meg, a mikor már kívülről jövő megnyilat- 
kozásnak enged. (Élénk tetszés a szélső baloldalon.) 

Hiszen, t. ház, hogy nem végződik a képviselő köte- 
lessége itt a házban, azt a minister úr példája is mutatja, 
mert hiszen gyakran olvasom, hogy elmegy Temesvárra 
a választókerületébe és banketteken beszélni szokott. Ezt 
szabad megtenni. 

B. Fejérváry Géza honvédelmi minister: De nem buj- 
togatok! (Nagy derültség. Zaj. Elnök csenget. Éljenzés 
a jobboldalon.) 

Pap Zoltán: Nem ön ellen bujtogatnak! 

Bartha Miklós: Erre a megjegyzésre (Halljuk! Hall- 
juk! a bal- és a szélső baloldalon.) egy figyelmeztetés a 
válaszom, és ez az, hogy az emberiség nagy jóltevői nem 
azok voltak, a kiknek a mellén kereszt feszült, hanem azok, 
a kiket keresztre feszítettek. (Taps a bal- és a szélső bal- 
oldalon.) 

B. Fejérváry Géza honvédelmi minister: Nagy szó, 
a mely azonban semmit sem mond. 

Bartha Miklós: És a fennálló rend hívei és alázatos 
szolgái mindazokat a férfiakat a világtörténelem során, a 
kik az emberiség jóltevői voltak és a haladás útját előké- 
szítették, — ha kellett mint vértanuk is — mind bújtoga- 
tóknak mondták. 

Pap Zoltán: Az alkotmányos elem mindig bujtogató. 

Ugron Gábor: Mit mond Pontius, a császár hely- 
tartója?! 

Pichler Győző: Wekerle alatt nem demonstrált a mi- 
nister úr is Khuen-Héderváry ellen?! Az egész szabad- 
elvű párt demonstrált! Kifogták a lovait. (Zaj.) 

Elnök: Csendet kérek. Ne tessék a szónokot zavarni! 

Bartha Miklós: Igyekeztem keresni az egyetértés fo- 
nalának szálait és talán nem az én hibámból, de a t. hon- 
védelmi minister úr temperamentumos közbeszólásai miatt 
érzem, hogy e feltett célom elérése nem egészen sikerült, 
pedig én nem harcot, nem háborút és nem ellentéteket 
akartam keresni. 

Kubik Béla: De a minister bujtogat! (Zajos derültség.) 

Bartha Miklós: Keresni kívántam, és, azt hiszem, ke- 
restem is, talán meg is találtam azt a szálat, a mely oly 
határozatra vezetheti a képviselőházat, hogy egyfelől a 
háznak jogait egész mértékben megoltalmazza, másfelől 
az az eljárás, a melyet a katonai hatóság indított, a leg- 
kisebb mértékben sem hibáztatnék. 

Beöthy Ákos: Aranyhidat épít! 

Bartha Miklós: Ezt a célt egy határozati javaslattal 
vélem elérni. (Halljuk! Halljuk! a bal- és a szélső bal- 
oldalon.) 

Kérem a t. házat, kegyeskedjék a határozati javasla- 
tot megfontolni és elfogadni, mert a most szőnyegen forgó 
kérdés eldöntésével precedenst alkotunk. Hiszen az a fel- 
tevés, hogy ily természetű ügy már lett volna előttünk, 
és hogy ilyesmire már volna precedensünk, mindnyájan 
tudjuk, hogy nem áll meg, mert hiszen azok a tartalékos 
tisztek, a kik egyszersmind a képviselőház tagjai voltak 
és akik ellen ez ideig, a megelőző években valamely be- 
csületügyi eljárást indítottak, az esetet nem jelentették be 
a háznak. (Igaz! Úgy van! a bal- és a szélsőbaloldalon.) 
És a háznak nem is volt alkalma e felett a kérdés felett 
tanácskozni és határozni. Már pedig precedens kázusnak 
csak azt szokta az alkotmányjog elismerni, a miben a kép- 
viselőház határozatot hozott és a minek egész tárgyalása 
a képviselőház irományaiban benfoglaltatik. 

Mihelyt az irományok valamely esetről nem tanúskod- 
nak, az az eset nem precedens, az az eset ránk nézve csak 
pletyka. 

Felolvasom határozati javaslatomat és kérem újabban 
is az igen t. házat, kegyeskedjék azt elfogadni. (Halljuk! 
Halljuk! a szélső baloldalon. Olvassa): 

yUtasíttatik a honvédelmi minister úr, hogy az ille- 
tékes honvédkerületi parancsnokság a Nessi Pál képviselő 
úr ellen szándékba vett becsületügyi eljárás megindítása 
előtt a mentelmi jog felfüggesztése iránt a képviselőház- 
nál a szükséges lépéseket tegye meg.x 

Ez nem prejudikál semmiféle felfogásnak, tehát el- 
fogadható. (Élénk helyeslés és taps a szélső baloldalon. 
A szónokot számosan üdvözlik.) 


Nemzeti követelések a hadseregben. 
a) 1903. április hó 1-én. b) 1903. dec. hó 19-én, c) 1904. jan. hó 4-én. 


1903. április 1. 


T. képviselőház! (Halljuk! Halljuk! balfelől) Úgy, 
ezen ház tanácskozásainak folyamában, mint a házon kívül 
is, ezen vita alatt sokszor felmerült az a vád, a kisebb- 
ség ellen, hogy saját nézetével és akaratával  terrori- 
zálja a többséget és megakadályozza abban, hogy annak 
alkotmányos akarata érvényesüljön. Mivel én ezt a 
vádat alkotmányos szempontból rendkívül súlyosnak tar- 
tom, ennélfogva a t ház engedelmével, mielőtt a szóő- 
nyegen lévő javaslat bírálatára térnék át, foglalkozni 
fogok ezen vádnak természetével és alaposságával. (Hali- 
juk! Halljuk! balfelől.) Mindenekelőtt felteszem azt a 
kérdést, igaz-e, hogy alkotmányunk visszaállítása óta, 
sőt még az azt megelőző idő óta, 1865. óta Magyaror- 
szágon a magyar törvényhozás képviselőházában mindig 
egy és ugyanazon többség volt? Egyre-másra 37 éve 
uralkodik tehát egy és ugyanazon többség az ország- 
ban. Természetes állapot ez? (Egy hang a szélső bal- 
oldalon: Dehogy!) A fejlődésnek törvényei szerint nem 
keletkeztek-e ezen idő alatt új szükségletek, új  áram- 
lások az eszmék birodalmában, amelyek  meglazíthatták 
volna, szükségképen megdöntötték volna a többséget és 
egy új többségnek alakulását hozták volna létre? 

És mi hát az oka annak, hogy ez a természetelle- 
nes, a fejlődés törvényeivel ellentétes állapot nálunk 
mégis fennáll? 1865-ben megalakult a többség. — Deák- 

párt elnevezése alatt, azon programm alapján, melyet 
Deák Ferenc 1861-ben két feliratában fektetett le. Nem 
szükség a ház előtt mondanom, hogy ez a két felirat 
különösen a második, amely a megsértett nemzeti érzü- 
let súlyos méltóságával védi a tiszta personáluniót (Úgy 
van! Úgy van! a szélső baloldalon.) és védi azt az 
álláspontot, hogy Magyarország semmi más országnak 
alávetve nincs és nem kormányozható más országok 
módja szerint, hanem csakis saját törvényei által, hogy 
tehát Magyarország szuverén ország úgy a törvényho- 
zás, mint a belkormányzat terén, — mondom, nem szük- 
ség a ház előtt felemlítenem, hogy ez a két felirat úgy 
tartalmánál, mint formai értékénél fogva a világ poli- 
tikai és közjogi irodalmának legeslegelső rangú  reme- 
kei közé tartozik. (Úgy van! Úgy van! a szélső bal- 
oldalon.) A nemzet magáévá tette e két feliratnak, azt 
lehet . mondani, minden betűjét A  65-iki választások 
ezen két feliratban lefektetett programm alapján  tör- 
téntek meg és a legtöbb választókerületben elég volt 
annyit mondani a jelöltnek, hogy Deák Ferenc állás- 
pontját fogadom el, vagy annyit, hogy Deák Ferenc 
politikáját követem, hogy megválasztassék. 

Így alakult meg a ház. Azonban ma még a história 
szemüvegén át nézve, teljes objektivitással és igazság- 
érzettel kell bevallani, hogy a ház által létrehozott alko- 
tások és a többség által elfogadott programmpontok 
között igen nagy hézag keletkezett. (Úgy van! Úgy van! 
a szélső baloldalon.) 

A két feliratban hangsúlyozott jogfolytonosság elvét 
a  Deák-párt keresztülvitte, azt lehet mondani, minden 
bírálaton felül álló  öntudatossággal és bölcsességgel. 
Mindaddig nem lépett az új alkotás terére, amig a 
korona el nem ismerte a 48-iki törvényeknek érvényes- 
ségét, itt tehát nem kifogásolható semmi. Azonban a 
perszonálunió tekintetében már ingadozó álláspontot fog- 
lalt el az országgyűlés többsége; abban a tekintetben 
pedig, hogy Magyarország szuverén állam, amely semmi 

más államnak, vagy tartománynak alárendelve nincs, és 
amelyre semmiféle idegen kormányzási és törvényhozási 
intézkedések befolyást nem gyakorolhatnak, ennél a két 
pontnál már nemcsak ingadozott az országgyűlés több- 
sége, hanem ellentétben az 1861-iki két feliratban fog- 
lalt eszmékkel és igazságokkal (Igaz! Úgy van! a szélső 
baloldalon.) felállították a delegációk intézményét és a 
közös kormányszékeket és mindkettővel a magyar állam 
törvényhozási és kormányzási szuverenitásán jelentékeny 
csorbát ütöttek. (Igaz! Úgy van! a szélső baloldalon.) 
Azt mondani tehát, hogy a kiegyezést egy szabad válasz- 
tás alapján alakult törvényhozás fogadta el, nem egészen 
helyes dolog, mert a választás ugyan szabad volt, a 
választásnál hirdetett programm azonban és a törvény- 
hozás termében létrejött alkotás közt egyfelől hézag, 
másfelől ellentét támadt. (Igaz! Úgy van! a szélső 
baloldalon.) A nemzetet arról, vajjon ezt az új alaku- 
lást, mondjuk kiegyezést elfogadja-e? meg nem kér- 
dezték. 

Életrevaló, — történelemben élő, öncélú  hivatásokat 
követő nemzet ily természetű kiegyezést önként, szabad 
akaratból nem befolyásolt, választások útján nem is 
fogadhatott el. (Igaz! Úgy van! a szélső baloldalon.) 
Mert hiszen e kiegyezés filozófiája mégis csak az, hogy 
két állam szövetkezik egymással életre-halálra és amig 
egyensúlyban van köztük ez a szövetség, addig a döntés 
joga a legtöbb fontos esetben mindig a személyes ura- 
lomtól jön. Ha pedig nincs egyensúly a két hatalom közt, 
ha az egyik akár gazdagsága, akár ügyessége, akár 
intelligenciája folytán, akár pedig leginkább annál fogva, 
mert a legfőbb döntő hatalom köreihez közel férkőzött, 
ha mondom, ekként túlsúlyra jut az egyik fél, termé- 
szetesen elnyomja a másikat és mind gazdaságilag ki- 
zsákmányolni, — mind jogaitól — megfosztani igyekszik. 
(Igaz! Úgy van! a szélső baloldalon.) 

Következett azonban, t. ház, az 1869-iki választás, 
amelyről szintén be kell ismernünk, hogy tiszta és sza- 

bad választás volt és minthogy az 1867-iki kiegyezés 
után következett, ennélfogva könnyen mondható, hogy 
az 1869-iki választás az 1867-ben létrejött kiegyezést 
igazolta. 

De aki így ítél, felületesen ítél. Nem veszi tekin- 
tetbe a körülményeket. Melyek azok? A nemzet 1869- 
ben a kiegyezés mézesheteit élte. Hozzájutott a hőn óhaj- 
tott parlamentáris rendszerhez és a felelős kormányzási 
rendszerhez. Úgy nézett ki, hogy saját sorsának ura lett. 
Be kellett rendezni az egész állami életet, be kellett állí- 
tani a  ministeriumokat egyénekkel, átvettük a kincstári 
bányákat, a posta- és távírdakezelést, az alapítványi bír- 
tokok kezelését. A személyes elhelyezkedésnek egy rop- 
pant tág tere nyílott meg, ezer, tízezer, sok tízezer 
ember kapott jó és biztos elhelyezést ezen átalakulás 
következtében. Kaptak pedig leginkább azok, akik a 
megelőző választásokat befolyásolni tudták, vagyis az 
intelligencia. 

Nem is lehet elégedetlenség akkor egy kis ország- 
ban, mikor tízezer, meg tízezer ember jut olyan állás- 
hoz, amelyhez jutni addig nem remélt, melyből a rend- 
szernél fogva addig ki volt zárva. Ez olyan körülmény, 
t. ház, ami a közelégedettséget legalább is annyira min- 
dig fokozza, hogy ne az ellenzék jusson a választás 
alkalmával többségre. Ehhez járult -— és erre nagy 
súlyt fektetek — az, hogy hazánk vezérletét egy láng- 
eszű férfiú tartotta kezében, aki kitűnt ötleteivel, nagy 
eszével és azon múltjával, hogy akkor, mikor nagy el- 
határozások küszöbén állott az országban minden egyes 
ember, mert élet-halálharcot folytatott a nemzet, szem- 
ben az osztrák és később az orosz hatalommal, jakkor 
ez a férfiú úgy viselte magát, hogy a hatalom a képét 
akasztófára, arra a fára függesztette, amelyet a  nem- 
zeti kegyelet azóta a maga oltári szentségei közé emelt, 
(igaz! Úgy van! Úgy van! a szélső baloldalon.) Egy 
ilyen múltú, lángeszű férfiú vezérelte az országot és 
tudott az ország érzületeivel akként bánni, hogy a koro- 

nát rábírta arra, hogy a koronázási ajándékot a rokkant 
honvédeknek adja át, tehát azoknak, akikkel szemben 
egy időben a korona viselője élet-halálharcot folytatott 
és akiktől olykor bizony vereségeket is szenvedett. Rá- 
bírta továbbá a koronát arra, hogy a hőn óhajtott ma- 
gyar honvédség intézménye  felállíttassék. Ezenkívül a 
magyar nemzet állami súlyának és nemzeti ambícióinak 
megfelelő hatalmat tudott gyakorolni kifelé is. így igen 
jól tudjuk, hogy Ausztriában a föderatív törekvéseket 
megakadályozta. Azonkívül jelentékeny alkotásai is  vol- 
tak, így  felemlítem a nemzeti egység szempontjából 
rendkívül fontos zsidó-emancipációt, felemlítem 1868-ból 
az u. n. garanciális törvényt, amely a protestánsoknak 
egy rendkívül régi sebét gyógyította be és azt hittük 
legalább, hogy ezekkel sok visszaélésnek az erősebb egy- 
ház részéről veszik ki a méregfogait. Egyszóval abban 
az időben ezrek, tízezrek nyertek elhelyezést, egyéni 
vágyuk és érdekek kielégítést, másfelől alkotásokat is 
tudott felmutatni nemzeti szempontból e kor vezére, gróf 
Andrássy Gyula. Ez a két körülmény működött közre, 
hogy a 069-iki Deák-párt megkapta a maga többségét 
még a választások után is. Ebből azt következtetni épen 
ezen körülmények latbavetésével, melyeket elmondottam, 
mintha a 069-iki szabad választás a kiegyezést igazolta 
volna, igazságosan nem lehet. Nem volt ez egyéb, mint 
az általánosan ismert Ézsau-féle regének megismétlése, 
aki tudvalevőleg egy tál lencséért apai örökségét oda- 
adta. (Helyeslés és éljenzés a szélső baloldalon.) 

Az 1869-iki választás után egészen 1901-ig szabad 
választása a magyar nemzetnek nem volt. A korrupció és 
az erőszak az 1872-iki választások alkalmával megkezdő- 
dött. Arról beszélni tehát, hogy az azután keletkezett 
többségek a nemzeti akaratnak lettek volna kifolyásai, 
nem lehet és igazságosan nem is szabad. (Helyeslés a 
bal- és a szélső baloldalon.) Az országot a rendszer egy- 
szerűen felosztotta budget-evőkre és adófizetőkre. (Tet- 
szés a bal- és szélső baloldalon.) Az adófizetők tartó- 

gattak egy papírrongyot a kezükben, melyre fel volt írva 
az alkotmányos szabadságnak joga; ezzel szemben a 
hatalom ráütött a zsebére, ráütött a fegyverére, ráütött 
arra a közigazgatásra, amely egész mértékben tisztán 
abból a célból szerveztetett Magyarországon, hogy kor- 
tes-szolgálatot tegyen (Élénk helyeslés a bal- és a szélső 
baloldalon.) és elnyomta a kisebbség összes igazságát. 
(Igaz! Úgy van! a bal- és a szélső baloldalon.) A hata- 
lom hivatkozott a maga vásárló képességére a választások 
alkalmával, ezen  vásárlóképességnek segítségére ment a 
csendőr, segítségére ment a  fegyverkezett pénzügyőr, 
segítségére ment minden elképzelhető hivatal, amely a 
perifériákon el van helyezve és segítségére ment, ha 
szükséges volt, a katonaság és volt olyan választás, hol 
ártatlanul ép annyi embert lőttek le az ellenzék sorai- 
ból, ahányból kitelt volna az ellenzék többsége. (Igaz! 
Úgy van! a bal- és a szélső baloldalon.) 

így alakulva meg ez a többség, természetes, hogy 
alkotmányos és morális tényezők nem is éltek az ő 
lelkében. Az országot meghódította pénzzel és erőszak- 
kal, övé tehát az országil, ez volt a többség pszicholó- 
giája. (Igaz! Úgy van! a bal- és a szélső baloldalon.) 
Az országot majorsági birtokának nézte, amely arra való, 
hogy ő többség legyen, hogy ő éljen, hogy ő kiéljen, 
hogy némelyek gyorsan gazdagodjanak... (Igaz! Úgy 
van! a bal- és a szélső baloldalon.) 

Rakovszky István: Igaz, úgy van! Ez a legsötétebb 
szennyfoltja! 

Bartha Miklós: ... és gyümölcsöző gazdasági tevé- 
kenységet — folytassanak az alkotmányos  princípiumok 
dacára és ellenére. A többség összecserélte magát az 
országgal. Emlékeztetem a t. házat, a nemrég történt 
Tisza-lex-re. Mi volt az, mikor a többség visszavonult 
a maga klubjába és azt a határozatot hozta, hogy ő majd 
felhatalmazást ad a kormánynak arra, hogy adót szed- 
jen, hogy újoncozzon, hogy költségvetés nélkül kormá- 
nyozzon ... 

Lengyel Zoltán: Ez a konvent! 

Bartha Miklós: ... hogy a törvénytelenül beszedett 
adót elkölthesse. Mi volt ez, pszichológiailag tekintve, 
mi volt ez egyéb, mint az a Caesaren-Wahnsinn — nem 
jut eszembe hirtelen egy magyar kifejezés, — mely e 
hosszas uralom alatt a többséget elbetegítette, amely a 
többséggel azt hitette el, hogy neki minden szabad, 
hogy az ő hatalmának, uralmának és tevékenységének 
nincsenek alkotmányos korlátai. 

Bármily tűrhetetlennek tetszik ez a helyzet, t. ház, 
még tűrhetetlenebbé vált azáltal, hogy 1872. óta ez a 
hatalmas, mondjuk, mindenható többség nem a maga 
erejéből, nem a maga népszerűségével, nem a maga poli- 
tikai  erkölcseivel jutott ahhoz, hogy többség legyen, 
hanem a kormány, a hatalom kijelölte a jelölteket, érjnt- 
kezett a választókerületekkel; a mindenható és  diskrét 
hatalommal felruházott főispánnal rendelkezett a belügy- 
ministerium a jelöltek támogatása végett, (Úgy van! Úgy 
van! a szélső baloldalon.) ez a mindenható főispán pedig 
rendelkezett a vármegye összes közegeivel a hivatalos 
jelölt támogatása céljából. így alakult meg a többség 
hivatalos hatalommal, hivatalos erőszakkal. Ez a több- 
ség tehát nem volt független, ez a többség a kormány 
akaratától, a kormány szeszélyétől, a kormány jóindula- 
tától és kegyelmétől függött. Az a többség, amelynek 
az lett volna hivatása, hogy ellenőrizzen és kezdeményez- 
zen, elveszítette úgy ellenőrzési, mint kezdeményezési, 
mint öncselekvési hajlamait abban a hosszas rabigában, 
amelybe a kormányhatalom hajtotta. 

Bocsánatot kérek, egy ilyen többség ne hivatkozzék 
arra, hogy alkotmányadta jogánál fogva őt a képviselő- 
házban döntő szerep illeti meg, mert maga a többség 
egyenes ellentéte az összes alkotmányos princípiumoknak. 
(Élénk tetszés és helyeslés a néppárton, a szélső bal- 
oldalon.) 

Úgyde 1901-ben megint szabad választás volt, s ez 
a többség a szabad választás alapján alakult meg. Ezt 

a körülményt még megédesíti az, hogy a többségbe be- 
vonult a politikusoknak egy olyan csapata, akiket sem 
a közéletben, sem a magánéletben azok a súlyos vádak, 
amelyeket a többség rendszerével szemben az imént 
emeltem, nem terhelnek. Ennélfogva ezen bevonulás 
következtében a többség ethikai alapja igen kitágult és 
megerősödött. Mindez úgy néz ki, hogy ma tehát egy 
olyan többségünk van, amelynek akarata előtt nyugod- 
tan hajolnak meg úgy a ház, mint az ország. 

Itt azonban két dolgot kérek figyelembe venni: az 
egyik az, hogy bizonyos áramlások, úgy a fizikai, mint 
az erkölcsi életben, még gátakkal sem hagyják magukat 
visszaszorítani. És ha el is ismerem, hogy a központi 
hatalom részéről a választások szabadságának elve tisz- 
teletben tartatott, azonban a  Curiának ítéletei bizonyít- 
ják, hogy választási visszaélés az országban igen sok 
történt. (Igaz! Úgy van! a szélső baloldalon.) Mert a 
perifériákra a központi hatalomnak az az egészséges és 
alkotmányos befolyása, hogy nem a hatóságoknak kell 
vezetni a választásokat és a hatóságnak erőszakot gya- 
korolni nem szabad, egészen nem hatott el. Ez az egyik 
megjegyzésem. (Helyeslés a szélső baloldalon.) 

A másik megjegyzésem az, hogy a jelenlegi kor- 
mány a választásokat megelőzőleg a közélet szanálására 
vállalkozott. Ez képezte programmját, ezzel a program- 
mal ment a kormány és a szabadelvű párt bele a válasz- 
tásokba; ezt hirdette. Tehát a megváltást hirdette azon 
rendszerek alól, amelyek alatt oly súlyosan nyögött Ma- 
gyarországon az alkotmányos élet. (Igaz! Úgy van! a 
szélső baloldalon.) De nem hirdette azt a ministerelnök 
úron kezdve a szabadelvű pártnak egyetlenegy tagja sem, 
hogy mi pedig megválasztatásunk után két vagy más- 
fél esztendő után azon leszünk, hogy a véradót, vagyis 
a katonai terheket emeljük; emeljük ezeket a terheket 
akként, hogy a hadseregben lévő osztrák szellem és né- 
met nyelv a maga épségében megmaradjon. (Igaz! Úgy 
van! a szélső baloldalon.) Nem kérdezte meg senki a 

választóit, hogy vajjon helyesli-e ezt, vajjon ad-e man- 
dátumot ezen az alapon? (Igaz! Úgy van! a szélső bal- 
oldalon.) Pedig, amit nem sejtettem, a kormány tudta, 
hogy ez majd be fog következni. Báró Kaas Ivor 
képviselőtársam és barátom leplezte le ezt a dolgot, azon 
diskrét természetű jegyzőkönyveknek a kivonatával, me- 
lyek közül egyikhez-másikhoz ő egy alkalommal hozzá- 
jutott. Ebből láttuk meg és győződtünk meg arról, hogy 
már 1898-ban a legfelsőbb katonai és politikai körök- 
ben el volt határozva az újonclétszám emelése és el 
voltak határozva egyéb katonai terhek is. De a kormány 
hallgatott ezzel a kérdéssel, hallgatott a saját legben- 
sőbb hívei előtt is, és ezek a hivek úgy mentek ax 
választó közönség elé, hogy céljuk az ország közéleté- 
nek a szanálása, céljuk, hogy a jog, törvény és igazság 
foganatosíttassék . minden téren. És ha így volt ez, 
dacára, hogy szabad volt a választás, azt kérdem, s az 
önök méltányosságára hivatkozom ott a túloldalon: sza- 
bad-e ennek a többségnek azt mondani, hogy jóformán 
minden ellenőrzés nélkül, kurtán és furcsán, csak azért, 
mert többség a többség, minden akarata minden aka- 
dály nélkül teljesüljön? (Élénk helyeslés a szélső bal- 
oldalon.) 

És itt felmerül az a kérdés, hogy hát a kisebbség- 
nek volna-e joga ahhoz, hogy az ő akarata teljesüljön? 
Nem, t. ház. Ezt a jogot én a kisebbségnek nem vindi- 
kálom. A kisebbségnek kötelessége az ellenőrzés, a bírá- 
lat s a fékezés és lehetőségig megakadályozása mindan- 
nak, amit ő hazájára nézve rossznak talál. (Igaz! Úgy van! 
a szélső baloldalon.) S mit csinál ez a kisebbség? Fékezi 
a javaslat törvényre emelését, fölvilágosítja az országot 
az iránt, hogy ezek a javaslatok károsak és veszélyesek. 
Itt tehát a kisebbség alkotmányos jogokat, alkotmányos 
kötelességeket teljesít akkor, mikor ezt a vitát folytatja 
alkotmányos törvények keretében, azzal vádolni tehát 
a kisebbséget, mintha terrorizálna, — mintha saját vélemé- 

nyét akarná ráerőszakolni a többségre, nem szabad. (Tet- 
szés a szélső baloldalon.) 

És ezzel bevégeztem mondani valómat a parlamenti 
helyzetről és most áttérek magának a javaslatnak bírá- 
latára. (Halljuk! Halljuk!) Teszem ezt három szempont- 
ból Vizsgálni fogom, hogy vajjon az újonclétszám eme- 
lésére van-e szükség, azután vizsgálni fogom a kérdést 
az ország teherviselési képességének szempontjából és 
végre vizsgálni fogom a hadsereg  harcképességének 
szempontjából. 

Van-e a létszámemelésre szükség? Én minden meg- 
előző indokolás nélkül kijelentem, hogy a létszámeme- 
lésre szükség nincsen, (Úgy van! Úgy van! a szélső bal- 
oldalon.) nincsen pedig azért, mert azon világesemények 
óta, amelyek létrehozták a német egységet, az olasz egy- 
séget, a  Balkán-államok jelentékeny részének  felszaba- 
dulását, Európában a népek békét élveznek. A békét 
hangoztatják úgy katonai körökben, mint politikai körök- 
ben. A publicisztikában békét hirdetnek, a külügyek 
hivatalos  tárgyalásainál szintén. Semmi érdekünk  nin- 
csen, hogy más országokat vagy népeket megtámad- 
junk és ki nem mutatható semmiféle érdek, amelynél 
fogva minket megtámadni akarnának. Tehát sem hódító, 
sem védő háborúra semmiféle kilátás nincsen. (Úgy van! 
Úgy van! a szélső baloldalon.) Békét akarunk és kivált 
külügyi dolgokban nagyon is szerények vagyunk. Ebben 
a szerénységünkben már el is vesztettük azon gazdasági 
és politikai befolyást, amelyet pedig úgy Szerbiával, 
mint Romániával és Bulgáriával szemben bizony igen 
nagy érdekünk lett volna megtartani.  Szerénységünk- 
ben megelégedtünk Kínában is akkora területtel, amek- 
kora arra sem volna elég, hogy egy héten át a maga 
ugorkatermelésével . Budapest — főváros közönségét  el- 
lássa; és szerények vagyunk annyira, hogy mikor a 
múlt év végén, decemberben, Románia mindkét törvény- 
hozó kamarája hivatalosan kondoleáló sürgönyöket kül- 
dött . Ratiu János özvegyének, akkor a mi  kormányunk- 

nak vagy a mi külügyi hivatalunknak ehhez a sürgöny- 
höz, ehhez a tényhez egyetlenegy árva szava sem volt. 
(Úgy van! Úgy van! a szélső baloldalon.) 

Románia alsóházában december 6-án Illiescu  Kon- 
stantin képviselő tett egy indítványt, amelyet Vladescu 
képviselő pártfogolt és amelyet tapsok között egyhan- 
gúlag fogadott el a romániai törvényhozás alsóháza. 
Ezen egyhangú határozat következtében a képviselőház 
elnöke: Pherechide, a következő sürgönyt küldötte Buka- 
restből Ratiu Emilia úrhölgynek, a megboldogult Ratiu 
János özvegyének (Halljuk! Halljuk! Olvassa): A képvi- 
selőház 1902. november 23-án... — a dátumok között, 
már t. i. az előbbi dátum és ezen dátum között azért 
van különbség, mert az othodox egyház számítása vmás 
— 3... ülésében értesülést nyerve kiváló férje-urának el- 
hunytáról, egyhangúlag megszavazta azt az indítványt, 
hogy fejezze ki mély gyászának és részvétének érzését, 
a pótolhatatlan veszteség felett, amely Önt sújtotta. 
E megbízást mély tisztelettel teljesítem.x 

Ugyancsak ebben az időben a szenátusban is indít- 
vány tétetett az iránt, hogy ilyen vigasztaló sürgöny 
küldessék az özvegynek, aminek következtében Aurelian, 
a szenátus elnöke a következő sürgönyt küldötte (Hall- 
juk! Halljuk! Olvassa): xA szenátus, értesülvén kiváló 
férjének, a mélyen gyászolt dr. Ratiunak,  elhunytáról, 
felhatalmazott, hogy nevében fejezzem ki részvétét a 
fájdalmas veszteség felett, amely Önt érte. Midőn e 
szomorú kötelességet teljesítem, kérem Önt, asszonyom, 
fogadja egyúttal legőszintébb gyászom kifejezését.x 

És ugyanazon a napon romániai lapok, még pedig 
az idevalók közül a vIribunax közölte, és pedig feltűnő 
helyen, hogy Gradisteanu, a román kultúrliga elnöke — 
azt hiszem, nem szükséges felemlítenem a t. ház előtt, 
hogy a román kultúrliga milyen irredentisztikus irányza- 
tot követ Magyarországgal szemben, —-— elment audien- 
ciára a királyhoz, kérvén, hogy a ligát ismerjék el törvény- 
hozásilag erkölcsi és jogi személynek. 

Hát, t. ház, abban, hogy dr. Ratiunak, az ügyvéd- 
nek, vagy ha jogász volt, a jogásznak, vagy ha festő 
voit, a festőnek, vagy ha tudós voit, a tudósnak elhuny- 
takor a román kamara kondoleált özvegyének, azon semmi 
megütközni való nincsen. Hiszen az a kiváltságos hely- 
zet megilleti a nagy tudósokat, a nagy művészeket, s 
általában véve a nagy embereket, hogy minden nép és 
minden ország és minden művelt ember tisztelettel ha- 
joljon meg előttük és alkotásaik előtt. De, t. ház, nekünk 
igen jelentékeny embereink haltak meg a legközelebbi 
időben. Meghalt Tisza Kálmán, aki mégis a nemzet tör- 
ténelmére és sorsára jelentékeny befolyást gyakorolt, 
meghalt Szilágyi Dezső, aki mégis az ország közvéle- 
ménye előtt tisztelet tárgya volt, meghalt a festők között 
Munkácsy Mihály, aki mégis csak volt valaki azon a 
téren, amelyen mozgott, de sem Aurélián, sem Gradis- 
teánu, sem a második, sem a harmadik nem kondoleált 
Ratiu Jánosnak halála alkalmából azonban kondoleáltak" 

Hát ki volt ő? Feje és elnöke volt annak a román 
komitének, — amely Erdélyben  szervezkedett, de az 
erdélyi részeken innen is kiterjesztve működését arra 
törekedett, hogy Magyarország állami, politikai és nem- 
zeti egységét feldarabolja. (Úgy van! a szélső balolda- 
lon.) Egyelőre csak azt követelte, hogy Erdély elszakít- 
tassék az anyaország kebeléből, azonban ismeretesek 
azok a mappák, amelyek úgy Erdély, mint az anyaor- 
szágnak jelentékeny részét, körülbelül a Tiszáig, nagy 
előszeretettel csatolják a leendő nagy román birodalom- 
hoz. Hát ez a Ratiu igen közönséges, kalandor poli- 
tikus volt, vagy politikai kalandor, aki a nemzetnek, az 
országnak, a hazának és alkotmánynak nagy érdekeit egy 
utópisztikus fajpolitikának kívánta feláldozni. Az a Ratiu 
lépten-nyomon bele is ütközött a magyar büntetőtörvény- 
könyvbe; pedig abba nemzetiségi és politikai tekintet- 
ben vajmi nehéz beleütközni, még ha akarna is valaki. 
Az olyan engedékeny, olyan lágy, olyan puha és olyan 
homályos. — De beleütközött abba is. — Börtönt is szenve- 

dett, kegyelmet is kapott, aztán meg újra börtönt szen- 
vedett. Nohát, bocsánatot kérek, mikor ilyen ember hal 
meg és a szomszéd országnak a kamarái hivatalosan kon- 
doleálnak ezen ember halálának, akkor sem ennek a 
kormánynak, sem a külügyi .kormánynak nem lett volna 
szabad némán maradnia, szerénykedni és nagyokat nyelni. 
(Helyeslés a szélső baloldalon.) Szerények vagyunk, nem 
követelünk, másoktól tűrünk, békességben élünk, senki 
sem készül ellenünk, senki ellen nem készülünk mi. Mi 
következik ebből a hadsereg szempontjából? Következik 
az, hogy a kormány tegyen javaslatot a ház asztalára a 
hadsereg létszámának leszállítása iránt. (Igaz! Úgy van! 
a szélső baloldalon.) Ez a logika, t. ház. A kormány azon- 
ban a logika fonalát nem szereti követni, hanem épen 
az ellenkezőjét csinálja. Akkor, mikor béke van, mikor 
nem készülnek ellenünk háborúra, mikor mi nem készü- 
lünk senki ellen háborúra, akkor a kormány a hadsereg 
létszámának és a katonai terheknek felemelését kívánja. 
Hát, t. ház, az európai politika szövetséges politika. Arra 
van felépítve, hogy van egy  hármas-szövetség és van 
egy kettős-szövetség. Hivatalosan is hirdetik, hogy sem 
az egyik szövetségnek, sem a másiknak támadó, háborús 
és hódító célja nincsen. Sőt legújabban azt is kitalálták, 
hogy a kettős-szövetség nem egyéb, mint kiegészítő része 
a hármas-szövetségnek, amelynek célja épen az, ami a 
hármas-szövetségé, tehát a béke. Ily körülmények között 
mégis a hadsereg létszámának felemelését kívánni a képvi- 
selőháztól: ez, t. ház, a többségnek azt a döntő szerepét, 
amely őt rendes alkotmányos formák között megilleti, 
nagyon elhomályosítja és nagyon ingataggá teszi. (Úgy 
van! Úgy van! a bal- és a szélső baloldalon. Mozgás 
jobbfelől.) Nem is gondolta meg talán a ministerelnök 
úr, hogy mai vehemens felszólalása milyen ingataggá 
teszi a többség döntő szerepét, (Halljuk! Halljuk!) 
amidőn ő azon téves állítást oly nagy tűzzel és erővel 
utasította vissza, mint hogyha a katonai terhek emelé- 
sétő indítványozta volna. 

Széll Kálmán ministerelnök: Nem ezt mondtam! 

Bartha Miklós: Hát, t. ministerelnök úr, ha ön védi 
ezen álláspontot, ha szégyenli... 

Széll Kálmán  ministerelnök: De hiszen, nem ezt 
mondtam, nem is szégyenlettem! Csak az ellentétet uta- 
sítottam vissza! 

Bartha Miklós: Hát hogyha a védekezést látja 
szükségesnek a ministerelnök úr... 

Széll  Kálmánministerelnök: Nem védekeztem, csak 
kimutattam Lengyel Zoltán képviselő úrnak, hogy az az 
ellentét nem áll, amelyet ő felállított. (Helyeslés jobb- 
felől. Mozgás a baloldalon.) 

Bartha Miklós: Én részemről, ha nem is indítvá- 
nyozok valamit, de ha azt jónak tartom, és rám fogják, 
hogy indítványoztam, akkor magamévá teszem azt. (Élénk 
helyeslés és tetszés a bal- és a szélső baloldalon.) 

Széll . Kálmán ministerelnök: Micsoda ferdítés! Ma- 
gamévá tettem; védtem is, védem is, de az ellentétet 
nem engedtem felállítani. (Mozgás és zaj a szélső balol- 
dalon.) 

Bartha Miklós: Ne hevüljön föl a ministerelnök úr!... 

Széll Kálmán ministerelnök: Nem hevülök fel, de 
az elcsavarás ellen tiltakozom! 

Bartha Miklós: Azt mondanám, hogy a tény maga 
nem áll így, azonban örülök, hogy rám fogják, mert az 
csak az én közéleti dicsőségemet fogja emelni. Én így 
fogom fel a dolgot. (Élénk helyeslés a bal- és szélső bal- 
oldalon.) 

Széll Kálmán  ministerelnök: Egészen mást mond- 
tam! (Egy hang jobbfelől: Csűrés-csavarás! De milyen!) 

Bartha Miklós: T. ház! Békében élünk; azonban, 
ha háborús kilátások volnának is, szerény felfogásom sze- 
rint akkor sem volna szükség a létszámemelésre és mi- 
után ez az állítás paradoxonnak látszik, igyekezni fogok 
ezt lehető rövidséggel bebizonyítani. 

Az általános védkötelezettség behozatala óta a had- 
seregek — létszáma Európaszerte óriásilag megnövekedett 

Irtózatos tömegek állanak a hadügyi kormányok és veze- 
tőségek rendelkezése alatt. (Úgy van! Úgy van! a szélső 
baloldalon.) Azonban a katonai tudományok szerint a 
vezérlő képességeknek megvan a maguk határa. Azok, 
akik ezzel a kérdéssel tüzetesebben foglalkoztak, meg- 
állapították, hogy a világ nagy hadvezérei közül sem 
macedóniai Sándor, sem Julius Caesar, sem Attila, sem 
Napóleon ötszázezer embert egyszerre a harctérre soha- 
sem dobott, és ennélfogva körülbelül ez a maximális 
szám, amelylyel a harcmezőn emberi elme operálni ké- 
pes. I. Napoleon 400000 emberrel vonult be 1812-ben 
Oroszországba. A Niement 360.000 emberrel lépte át. 
Annyira nem volt képes ezt a tömeget helyesen vezetni, 
hogy vissza a Niemenen csak 8000 emberrel jött. Az 
1870-iki háború a nagy létszám tekintetéből is fontos 
tapasztalásokat nyújt. 

A német hadvezetőség összesen 500.000 embert moz- 
gósított a harctérre, azonban megközelítőleg sem vittek 
soha ennyit, mert jól tudjuk, hogy Gravelottenál 187.000 
német küzdött 112.000 franciával szemben;  Sedannál 
154.000 német küzdött 90.000 franciával szemben. Ha 
így áll ez. s ha igaz az, — amint hogy igaz, — hogy 
Oroszországnak ma a hadserege 2,500.000 emberből, 
Németországnak — 2,300.000 emberből, Franciaországnak 
2,200.000 emberből, Magyarországnak és Ausztriának 
1,300.000 emberből és Olaszországnak 800.000 emberből 
411, — tisztán a szövetséges államokat láttam szükséges- 
nek venni, — hát akkor szeretnék egyszer alapos érve- 
lést hallani a felől, hogy ilyen tömegeken kívül miért 
szükséges még a katonai létszámnak emelése? (Halljuk! 
Halljuk!) Miként fogják ezeket a tömegeket vezetni, felvo- 
nultatni,  élelmezni, harcvonalba állítani, stratégiailag  el- 
helyezni? És ehhez járul, t. ház, az, hogy ezek az óriási 
summák kizárólag a sorhadakra vonatkoznak, de hiszen 
vannak — tudjuk, —-— tartalékosok,  póttartalékosok, van 
milícia, van u. n. Reichswehr is, úgy, hogy egy szakíró 
számítása szerint mindezt összevéve a szövetséges államok 

együttvéve 15 millió embert tartanak fegyverben, vagy szó- 
líthatnak fegyverbe. Mit jelent ez? Hiszen csak a dimenzió 
érdekében mondom, hogy ha ezt az irtózatos tömeget, 
a maga ágyúival, lovasságával, társzekereivel, szóval az 
egész hadi felszerelésével együtt egy colonneba állítanók, 
akkor a colonnenak felvonulása egy bizonyos pont előtt 
kerek egy esztendeig tartana, és akkor annak a colonne- 
nak a hossza nagyon megközelítené az ekvátor hosszát. 
Engedelmet kérek, az ilyen nagy tömegek igenis arra va- 
lók, hogy a saját súlyuk alatt összeroskadjanak, (Igaz! Úgy 
van! a szélső baloldalon.) de arra, hogy győzzenek, arra, 
hogy komoly katonai feladatot teljesítsenek, nem valók; 
nem egyéb ez, mint a fejedelmek . . . (Felkiáltások a 
szélső baloldalon: Parádéja! Hóbortjai!) . . . túlságosan 
drága parádéja és gyermekjátéka és a fejedelmek félelme. 
(Helyeslés és taps a szélső baloldalon.) 

És mégis, ha alaposan képesek volnának kimutatni 
azt, hogy dacára ezen óriási tömegeknek, szükség van az 
újonclétszám felemelésére, hát akkor is azt mondom, hogy 
nincs szükség, mert a hadsereg kebelében ugyananyi fegy- 
vert nem viselő, de fegyverképes ember, mint a mennyit 
a létszámemelésnél kivannak, tényleg megvan azokban az 
iparosokban, a kiket alkalmaznak, mint a kovácsokat, asz- 
talosokat, szakácsokat, cseléddolgokra stb. Mert utóvégre, 
hogy a legénység a hazát fegyverrel szolgálja, az nem azt 
teszi, hogy szabó legyen, szakács legyen és húst vásárol- 
jon, hanem azt teszi, hogy életét, vérét áldozza a köz- 
ügyért és a hazáért. A tiszti legénység nagyszámú. Azt 
mondják, hogy a tiszt nem lehet el inas nélkül. Bocsánatot 
kérek, én úgy tudom, hogy a katonatisztek fizetését fel- 
emelték és hogy általában véve, ha mi az arányokat és 
viszonyokat tekintjük, sokkal jobb fizetésben részesülnek 
a katonatisztek, mint az állam egyébb alkalmazottjai és 
tisztviselői. Hogy ha a járásbírónak vagy a ministeri fo- 
galmazónak, vagy nem tudom, magának a ministernek 
nem adunk szolgákat államilag, teljességgel nem tudom 
megérteni, hogy miért adjunk a katonatisztnek, a ki a 

maga dolgát nem tudja elvégezni. Hiszen lehetetlen, hogy 
egy fiatal 19-20-21 éves hadnagy el ne végezhesse a 
dolgát, hogy ne kefélhesse ki a kabátját; de ha nem 
teheti, akkor, engedelmet kérek, az állam nem adhat neki 
cselédet. Én abban látom a visszaélést, hogy a törvény- 
hozás arra hatalmazza fel a kormányt, hogy újoncokat 
sorozzon; mi megszavazzuk abban a reményben és hitben, 
hogy a nemzet fiai elmennek szolgálni fegyveresen, vitézül 
és a helyett . . . 

Ugron Gábor: Kutyát .mosnak! 

Bartha Miklós: .... és a helyett ezen egyéneket, a 
kik pedig otthon talán olyan állapotban voltak, hogy sem- 
miféle cselédi szolgálatot nem teljesítettek, jómódú gazda- 
embereknek, független polgároknak a gyermekei, mivel 
ügyesebbek és iskolázottabbak, a tiszt úr kiválasztja, hogy 
fésüljenek neki kutyát, vagy dajkálják a gyermeket. Tu- 
dom, hogy nem volna szabad tennie, de elnézik, hogy 
ilyen, vagy konyhai, vagy más efféle szolgálatot teljesíte- 
nek. Tessék ezeket egyszerűen fegyverbe szólítani és 
akkor az újonclétszámemelésre nincs szükség, mert ez a 
hiány a mostani létszámban meglesz. (Úgy van! Úgy van! 
a szélső baloldalon.) Azt a megjegyzést hallottam, hogy 
háborúban talán szükség van a tiszti szolgára. Háború- 
ban? Hát a háborúban szükséges vikszolni cipőt és taka- 
rítani a pelyhet a kabátról? 

Lengyel Zoltán: Szerelmes levelet továbbítani! (De- 
rültség a szélső baloldalon.) 

Bartha Miklós: Ismeretes, hogy a bosnyák hadjárat 
alkalmával Szapáry kommandáns három egész hétig nem 
váltott fehérneműt, mert nem volt reá alkalma. Ilyen a 
háború természete. Ott, t. ház, arra, hogy a pomádét oda- 
adja a hadnagy urnák a legény és előkészítse a borotváló- 
készüléket, nem érnek reá; ott a tiszti szolgára még ke- 
vésbbé van szükség, mint béke idején. (Zaj jobbfelől.) 

De, t. képviselőház, ez az ország újabb katonai terhe- 
ket nem is képes viselni. (Úgy van! Úgy van! a szélső 
baloldalon.) Összes intézményeink között a véderő intéz- 

menye a legdrágább és annak vesszük a legkevesebb 
hasznát. (Úgy van! Úgy van! a szélső baloldalon.) A véd- 
erő intézménye immár csak az alkotmányos éra alatt mil- 
liárdokba került a nemzetnek. (Úgy van! Úgy van! a 
szélső baloldalon.) 

Nem elégszik meg azzal, hogy egyoldalúlag károsítsa 
a nemzetet, de két oldalról károsítja. Először a pénzadó 
révén elszedi a nemzeti munka gyümölcseinek jelentékeny 
részét, (igaz! Úgy van! a bal- és szélsőbaloldalon.) más- 
felől a véradó révén akadályozza a nemzet munkásságát. 
Ily terhet még más államok is nehezen bírnak el, más 
államok is, a hol senkinek sem jut eszébe, hogy a nem- 
zeti munkásság erőforrásainak megszilárdítását  akadá- 
lyozza. De nálunk, a hol a mi nagy politikai szerencsét- 
lenségünkre oly szövetségben élünk, a mely minket gaz- 
daságilag állandóan kiaknáz", a mely nem tűri meg azt, 
hogy vagyonosodjunk, (Igaz! Úgy van! Úgy van! a bal- 
és a szélsőbaloldalon.) a mely Magyarországot gazdasági 
inferioritásra kárhoztatja, (Igaz! Úgy van! a bal- és szélső 
baloldalon.) arra kárhoztatja, hogy nekünk tetsző, a mi 
érdekeinknek megfelelő kereskedelmi és  vámszövetséget 
a külfölddel ne köthessünk; arra kárhoztat, hogy a bécsi 
pénzpiacnak befolyása és nyűge alatt álljunk; arra kár- 
hoztat, hogy kénytelenek vagyunk monopóliumot biztosí- 
tani az osztrák iparnak a magyar piacokon; mondom, 
nálunk, az ily országban még kevésbbé lehet a terheket 
elbírni, mint a közgazdaságilag független államokban. 
(Igaz! Úgy van! a szélső baloldalon.) 

Máskép nézne ki a kép, ha a kormány azzal jött 
volna, hogy abban a nagy küzdelemben, a melyet kiegye- 
zési tárgyalásoknak szokás nevezni, megtettem a szüksé- 
ges intézkedéseket Magyarország gazdasági  függetlensé- 
gének berendezésére, ezáltal megnyitottam a jólét útját, 
felszabadítottam az osztrák ipar irtózatos súlya alól Ma- 
gyarországot, ezáltal megnyitottam reményét és  lehető- 
ségét annak, hogy Magyarország is az ipar fejlesztése 
által a gazdaságilag emancipált országok sorába fog lépni; 

(Helyeslés a bal- és a szélsőbaloldalon.) ha ezzel jött volna 
a kormány, máskép nézne ki a kép. 

Beöthy Ágost: E háznak a képe! 

Széll Kálmán ministerelnök: Ez idő szerint jobb ez, 
mint a különválás! 

Bartha Miklós: De megkötni a kiegyezést . . . 

Ugron Gábor: Szerencsétlen kiegyezés! 

Bartha Miklós: Megkötni a kiegyezést, a mely az 
állam gazdasági reménytelenségét jelenti és a továbbfüg- 
gést a gazdaságilag vagyonosabb Ausztriától ... 

Széll Kálmán ministerelnök: Ez idő szerint jobb ez 
a kiegyezés, mint a szakítás! 

Bartha Miklós: Azzal jönni, hogy kilátásunk sem lesz, 
hogy valaha menekülünk e nyűg alól . . . 

Széll Kálmán ministerelnök: Tíz esztendőre szól. 

Bartha Miklós: . . . azzal jönni, hogy a civillistát 
emeljék fel, (Igaz! Úgy van! Taps a bal- és a szélső bal- 
oldalon.) megfosztani tehát a nemzetet attól, hogy gaz- 
dasági erőforrásait a maga érdekében kihasználja, (Igaz! 
Úgy van! a bal- és szélső baloldalon.) ez valóságos isten- 
telenség. 

Széll Kálmán ministerelnök: Nagy frázis! 

Pozsgay Miklós: Visszaélés a nemzet jóakaratával! 

Bartha Miklós: Magyarország állami adóssága kerek 
számban körülbelül tízmilliárd korona, és Magyarországon 
a kommunális és az egyéni adósságok szintén megütik 
körülbelül a tízmilliárdot. A községek pótadója átlagosan 
véve változik 30-8090 közt, de több község közelíti meg 
a 8096-ot, mint a 3096-ot, (Igaz! Úgy van! a szélső bal- 
oldalon.) akár hány pedig a 8090-on felül is fizet. Magam 
is ismerek községet, még várost is, mely 10096-on felül 
is fizet. (Igaz! Úgy van! a szélső baloldalon.) 

Már most a kormány megfosztja ezt a nemzetet 
attól, hogy a nemzeti munkásságnak egyik legterméke- 
nyítőbb ágát, az ipart fejleszthesse; egyoldalúságra kár- 
hoztatja Magyarország gazdasági életét. Honnan izzadja 
ki a nemzet ennek az irtózatos tehernek az évi kamatait? 


259 


Hiszen ha az ország gazdasági helyzetére gondolunk, a 
legsötétebb képek vonulnak el az ember előtt. Hová jutott 
ez a tejjel-mézzel folyó Kánaán, melyről Beöthy Ákos ba- 
rátom egyik beszédében helyesen jegyezte meg, hogy ha 
úgy kormányozhatott volna, mint a hogy 1848-ban a kor- 
mányzási rendszer megindult, ma Magyarország egy földi 
paradicsom volna. (Helyeslés a szélső baloldalon.) Hova 
jutott ez a tejjel-mézzel folyó Kánaán, mikor beruházási 
kölcsönt veszünk fel, és tudjuk, hogy az leginkább azért 
történik, mert ínségben levő embereknek kell, hogy mun- 
kát adjon maga az állam? (Igazi Úgy van! a szélső bal- 
oldalon.) És hova jutottunk, mikor tudjuk, hogy a Felföl- 
dön tízezren állandó éhínséget szenvednek évek óta, és 
mikor a legéletrevalóbb faj Magyarországon, a székely- 
ség, a mely sok munkát elbír, szeret dolgozni, roppant 
kevés igénnyel él, a székelység körében is felvetődött 
immár a székely-kérdés, épúgy, mint a ruthén vidéken a 
ruthén-kérdés, és a törvényhozáshoz, kormányhoz fordul- 
nak jajgató szóval, hogy Ínséges és nyomorult helyzetükön 
segítve legyen? 

Igaz-e az, hogy a gyárak legnagyobb része hazánkban 
redukálta az üzemet? Igaz-e az, hogy Budapest városában 
az építkezés egész mértékben szünetel? (Igaz! Úgy van! 
a szélső baloldalon.) Igaz-e, hogy a pénzintézetekben fel 
van halmozódva a pénz, de csatornákat nem kap arra, hogy 
a társadalom a maga munkájával önmagát megterméke- 
nyítse, mert nincsenek vállalatok, nincs hitel? (Igaz! Úgy 
van! a szélső baloldalon.) Igaz-e az, hogy igen nagymérvű 
kivándorlás van az országban?  Méltóztassék  Németor- 
szágra tekinteni. A kivándorlás óriási mérveket öltött volt 
Németországban, de 1871 óta, mióta megalakult a német 
egység; mióta a nép a sorsát a kezébe vette, mióta szár- 
nyakat kapott Németországban a közgazdasági élet, a 
kivándorlás, azt lehet mondani, egész mértékben megapadt, 
évről-évre addig fogyott, hogy most már teljesen elfo- 
gyottnak tekinthető. Nálunk pedig évről-évre ezrekkel 
fokozódik. 

Hogy ez a gazdag föld nem tudja eltartani a maga 
népét! Ne méltóztassanak azt hinni, hogy ez a kivándorlás 
csak gazdasági szempontból egy óriási dolog. Elvérzés ez, 
t. ház. (Igaz! Úgy van! a szélső baloldalon.) Nem önként 
megy és nem is kalandvágyból megy el sem a tót, sem a 
magyar faj innen, ebből a hazából. 

Mert ők ezt a földet szeretik, ők ehhez a szent röghöz 
ragaszkodnak. Sok fájdalmat okoz ez, nagy lelki megráz- 
kódtatásokon mennek keresztül, mielőtt elhatározzák, azt, 
hogy örökre elhagyják falujokat, hogy ne hallják többet 
azt a harangszót, mely gyermekkoruktól fogva őket a 
templomba hivta és mindig édesen szólt hozzájuk; hogy 
ne játszadozzanak többet a temető falai között, hová a 
gyásznak annyi szent emléke fűzi őket, hogy felálljanak 
arról a  padkáról, melyen édesanyjuktól, nagyanyjuktól 
dajkamesét hallgattak az estéli alkonyatban. (Élénk tetszés 
a bal- és a szélső baloldalon.) 

Ez a kérdésnek etikai része, de nem kis része. Emlé- 
kekkel távozik el az a szegény ember; sok emlék fűzi őt 
szülőföldjéhez, családja köréhez, rokonaihoz, jóbarátaihoz, 
a templomhoz és az iskolához. Minden kötélszál elszakad 
és minden szál elszakadásánál egy vérző seb támad az ő 
lelkében. így mennek el, nem kalandos természetüknél 
fogva, hanem mennek, mert a szükség, az életfentartás 
nagy kényszerűsége és ösztöne hajtja őket. (Élénk helyes- 
lés és éljenzés a bal- és a szélső baloldalon.) 

S akkor, mikor ily állapotban van Magyarország köz- 
gazdasági szempontból, akkor jön a kormány indokolat- 
lanul azzal, hogy a katonai terheket ismét emeljék, (Igaz! 
Úgy van! a bal- és a szélső baloldalon.) jön a nélkül, 
hogy meg tudná védelmezni a maga álláspontját, jön csak 
egyszerűen a nyers többségre hivatkozva, mely szavazni 
fog, mert annak alkotmányos joga, hogy szavazzon. (Élénk 
éljenzés és taps a bal- és a szélső baloldalon.) Ezt fel 
fogja a történelem jegyezni és a történelem ki fogja mon- 
dani azt az igazságot, hogy ez a többség védelmezte ebben 
a vitában a szavazásnak a jogát, a kisebbség pedig védel- 


261 


mezte a nemzetnek jogát. (Élénk helyeslés és éljenzés a 
bal- és a szélső baloldalon.) 

Elmondtam, hogy az ujonclétszám felemelésére szük- 
ség nincs; elmondtam, hogy akkor is, ha szükség volna, 
nem volna meg a fedezet; elmondtam, hogy több katonai 
terhet ez az ország elviselni nem képes. Most már egy- 
néhány szót kívánok szólani a harcképességről. (Felkiál- 
tások a szélső baloldalon: Szünetet kérünk!) 

Elnök: Az ülést tíz percre felfüggesztem! 

(Szünet után) 

(Az elnöki széket Tallián Béla foglalja el.) 

Elnök: Az ülést újból megnyitom. 

Kérem a képviselő urat, méltóztassék beszédét foly- 
tatni, (Halljuk!) 

Bartha Miklós: T. képviselőház! A mi a magyar had- 
sereg harcképességét illeti, a törvényhozás részéről e te- 
kintetben a lehető legnagyobb gondatlanság, sőt ennél 
több, könnyelműség és hazafiatlanság történt. (Úgy van! 
a szélső baloldalon.) Mi azonban ezen az oldalon gondos- 
kodni akarunk, a nemzeti erők teljes megfeszítésével is, a 
magyar hadsereg harcképességéről. 

De mielőtt rátérnék arra, hogy mi úton-módon kell a 
magyar hadsereg harcképességét elérni, bírálat alá ve- 
szem, vajjon a mai hadsereg harcképessége kifogásta- 
lan-e? (Halljuk! a baloldalon.) 

A magyar hadsereg harcképességéhez sokféle tényező 
szükséges. Kell oda jó vezérlet, jó katona, jó mozgósítási 
terv, jó élelmezés, jó közszellem és sok minden egyéb. 

Uray Imre: Jó generális, jó diplomácia, de egyik 
sincs! 

Bartha Miklós: A hadvezérletnek kvalitásáról nem 
beszélek, mert ahhoz nem értek. Hogy a katonai anyag a 
hadseregben igen kiváló, igen megbízható, akár a szel- 
lemi, akár a testi képességet és minőséget tekintjük: ez 
annyira elvitázhatatlan, hogy erről nem szükséges beszél- 
nem. A mi a mozgósítási tervet illeti, az titok. Miként van 
ez megállapítva, nem tudom. Egyet azonban tudok: hogy 

a mi politikánk hadügyi tekintetben kiváltképen a hármas 
szövetségen nyugszik; tudjuk azt is, hogy keletkezett 
Európában egy kettős szövetség Is. 

Ámbár mind a két szövetség a békét hirdeti, mégis, 
mert szövetkeztek, ebből önként következik, hogy céljuk, 
legalább végcéljuk, mégis csak a háború. Én egyénileg 
nem vagyok híve a hármasszövetségnek, de ennél a kér- 
désnél nem immorálok, mert nem tartozik ide. Általában 
a szövetséges politikának sem vagyok a híve, mert ez 
folytonos ingert és provokációt képez a háborúkra és 
mert a szövetséges politika mindig csorbát ejt az állami 
szuverenitáson. Azonban bármi legyen is erre vonatkozó- 
lag véleményem, tény az, hogy az európai politika, külö- 
nösen katonai szempontból, e két szövetségen nyugszik. 
Mi következik ebből? Az, hogy úgy a politika, mint a 
katonai vezérletnek egy jövő világháború áll a képzeleté- 
ben és a tervében és ez a jövő világháború dönti majd 
pedig ez így van, ennélfogva a mi hadseregünk szerepe 
Galíciában fog eldőlni. Ez annyiban függ Össze a moz- 
gósítási terv bírálatával, hogy, katonai szakemberek véle- 
ménye szerint, a kik számba veszik a távolságokat, számba 
veszik a vasutak mennyiségét, a vasúti szolgálat minősé- 
gét, számba veszik a határainkon az orosz hadsereg elhe- 
lyezését, létszámát és viszonyait, mondom, ezeknek a fel- 
fogása szerint ahhoz, hogy mi ebben a nagy világháború- 
ban győzelmet arathassunk, szükséges, hogy a mozgósí- 
tási parancs kiadása pillanatától kezdve hét-nyolc nap alatt 
14 hadtestünk, mert egyet leszámítok, a délszláv államok 
feltétlenül szükséges megfékezésére,  felvonuljon Galícia 
fensíkjára és ott harcképes, ütközetképes állapotban legyen. 
Mit jelent ez? Csak átlagos számítás szerint jelenti azt, 
hogy ezen rövid idő alatt fel kell oda vonulni legkevesebb 
500.000 embernek, legkevesebb 84.000 lónak, 1800 ágyú- 
nak és a társzekerek, podgyász-szekerek egész nagy hal- 
mazának. Már most kérdés, hogy vasúti vonalaink jelen- 
legi száma megbírja-e ezt, kérdés, hogy a katonai vasúti 

szolgálat úgy van-e berendezve, hogy emberi számítás 
szerint fennakadás nélkül történhessék ez mmeg, kérdés, 
hogy a hadkiegészítő kerületek hálózatának  gócpontjai 
olyan stratégiával vannak-e megállapítva, hogy a mozgó- 
sítás megtörténhessék ilyen rövid idő alatt; a hadtestek 
székhelyei szintén stratégiailag vannak-e megállapítva, 
vagy pedig csak úgy, mint p. o. Nagyszeben, a hol hadtest 
székel a nélkül, hogy erre nézve a stratégiai szempont, 
az élelmezési szempont irányadó volna, hanem kizárólag 
azért, mert a lakosság osztrák szellemben ogutgesinntx, 
(Úgy van! a szélső baloldalon.) és mert a városnak for- 
galmi viszonyait ez által emelni kívánják. Nem tudom, 
hogy a harcképesség szempontjából való ilyen természetű 
katonai visszaélés más hadtest székhelye tekintetében is 
történik-e, és egyáltalában nem tudok feleletet adni a fel- 
vetett kérdésre, csak figyelmébe ajánlom a t. háznak, hogy 
a mozgósítás sikere, ennélfogva a harcképes állapot, és 
a győzelem lehetősége nagyon függ a felhozott tényezők- 
től, ezek tehát nagyon súlyosak. (Úgy van! a bal- és a 
szélső baloldalon.) De ha erre nem is tudok felelni, tudom 
azt, hogy a harcképességnek egy másik fontos tényezője 
tekintetében teljesen képtelenségnek és a lehetetlenség- 
nek állapotában vagyunk, és ez az élelmezés kérdése. 
(Úgy van! a szélső baloldalon.) 

Mindnyájan tudjuk, hogy a hadsereg élelmezési rend- 
szere még a hadgyakorlatok alkalmával sem válik be; 
(Úgy van! a szélső baloldalon.) azt is mindnyájan tudjuk, 
hogy a boszniai hadjárat alkalmával, a mely pedig egy 
világháborúhoz képest igazán csak gyermekjáték volt, az 
élelmezési rendszer teljesen csütörtököt mondott. (Úgy 
van! a szélső baloldalon.) Napokon át egész csapatok vol- 
tak teljesen élelmiszer nélkül; valóságos éhezési gyakor- 
latokat, trainingeket kellett, hogy tartsanak, a kórházak 
megteltek éhtífuszos katonákkal stb. A t. ház tagjai közül 
sokan vettek részt a bosnyák hadjáratban, és saját SZo- 
morú tapasztalásukból tudják, hogy az élelmezési rend 
a hadseregben minden bírálaton alul áll . . . 

Beöthy Ákos: Úgy van! Közbotrány! 

Bartha Miklós: . . . pedig szintén katonai szakírók- 
tól tudjuk, hogy p. o. az 1870-iki nagy hadjárat alkalmával 
a német hadsereg fenomenális győzelmeinek jelentékeny 
részét a jó élelmezésnek köszönhette. Annak tulajdonítot- 
ták a győzelmeket, hogy az a katona jól volt táplálva, 
mert az éhes ember nem tud verekedni; (Úgy van! a 
szélső baloldalon.) az nem tudja kiállani a háborúval járó 
fáradságokat, az éhes emberben felül kerekedik az állat; 
(Úgy van! a szélső baloldalon.) az elveszti intelligenciá- 
ját; sem parancsolni, sem engedelmeskedni nem tud. Az 
éhező embereknél a fegyelem megbomlik épen azért, mert 
már nem emberek azok, hanem nagyobbrészt állatokká 
változnak és mert azoknak a gyomor parancsol. Az ilyen 
hadsereggel, a melynek élelmezési rendje minden kritikán 
alul áll, győzni nem lehet; legkevésbbé lehet nálunk, a 
hol a hadseregnek nincsen lelke; (Úgy van! a szélső bal- 
oldalon.) a mely bizonyos mértékig talán pótolhatná a 
fizikai erő hiányát. (Úgy van! a bal- és a szélső bal- 
oldalon.) 

A harcképességnek egy másik lényeges feltétele a 
katonai kiképzés. Hogy túlságosan hosszú ideig a t. ház 
figyelmével vissza ne éljek, (Halljuk! Halljuk! a bal- és 
szélső baloldalon.) — hiszen majd a záróbeszédem alkal- 
mával lesz módom erre is kiterjeszkedni. (Éljenzés a bal- 
és a szélsőbaloldalon.) — ez alkalommal a gyalogság ki- 
képzésével fogok foglalkozni, (Halljuk! Halljuk! a szélső 
baloldalon.) a mely tudvalevőleg mégis csak főizomzata 
a hadseregnek, gerince. (Halljuk! Halljuk! balfelől.) Sehol 
a világon annyit nem prezentíroznak, mint nálunk! (De- 
rültség.) Ez abban áll, hogy kommandó szóra hirtelen 
tudja lekapni a válláról a fegyvert és azt a két kezével 
függőleges helyzetben tartani. Sehol a világon annyi 
général de charge-ot nem adnak, mint nálunk, a mi viszont 
abban áll, hogy az a csapat egyszerre, egy szempillantás 
alatt tudja elsütni az üres töltényeket. (Halljuk! Halljuk!) 
Sehol a világon a bakát a  fegyveralkatrészek neveinek 


265 


megtanulásával nem kínozzák annyit, mint nálunk. A ma- 
gyar bakának meg kell tanulni a  Stubenschrofot, a 
Nustiftet, a Stangelschraubot és 50 vagy 60 ilyen hihe- 
tetlen, még németül tudó ember előtt is hihetetlen műszót, 
és ennél a tanulásnál működik, de mindennap, állandóan 
és kegyetlenül az Einzeln, a Dunkel és a Watsche. Ezt 
meg kell tanulni. Tehát sehol a világon fegyverrel annyit 
nem foglalkoznak, mint a mi hadseregünkben. Reggeltől 
estig fegyverben állanak, az őrök éjjel is fegyverben van- 
nak és dacára, hogy mindig fegyverrel foglalkoznak, lőni 
nem tudnak. (Úgy van! Úgy van! a szélső baloldalon.) 

Erről csak egynéhány szót! Hiszen Szemere Miklós 
t. képviselőtársam beszédjének egész súlyát erre a kér- 
désre fektette és annyi sok okos és helyes dolgot mon- 
dott, hogy én semmikép versenyre kelni vele nem akarok 
és nem tudok. Azonban azt, a mit elmondani akarok, még 
sem mondotta el. Vannak azok az u. n. lőgyakorlatok. Egy 
baka évenkint kap 110 éles töltényt abból a célból, hogy 
lőni tanuljon. 

Gromou Dezső: Kevesebbet! 

Bartha Miklós: Hiszen annál rosszabb az államtitkár 
úrra nézve, ez meg az országra nézve rosszabb. (Gromon 
Dezső államtitkár kézmozdulattal mutatja, hogy nincs reá 
pénz!) Az pedig egy egész nagy obstrukcionális beszéd- 
nek képezhetné tárgyát, hogy miért nincs pénz. Annyi 
bizonyos, hogy sok pénzt elpocsékolnak a bakkancsok 
eldobálásával, a  csizmafelhúzással, gomboknak levágásá- 
val és kicserélésével, meg azzal, hogy kettős gombsor 
legyen-e a waffenrokkon, vagy csak egyes. Kapitányokat 
ültettek lóra, kapitányokat szállítottak le a lóról. Ámde 
nem is tartozik beszédem keretébe a kérdés ezen része, 
de az én tudomásom szerint abban az időben, a mikor 
erről egy bizonyos szakkönyvet olvastam 110 éles töltényt 
kapott a baka abból a célból, hogy azzal egy év alatt 
tanuljon meg lőni. Egy lőgyakorlatra tehát kivitt magá- 
val 22 éles töltényt. 

Ennélfogva matematikailag áll az, hogy öt lőgyakor- 
lat tartatik, már pedig nálunk, a hol a kioktatás, kiképzés 
azon kezdődik, a miről különben később szólani fogok, 
hogy félelmet verjenek bele az újoncba. (Úgy van! a 
szélső baloldalon.) Az az újonc, a ki fegyverrel addig 
sohasem bánt s meg is van félemlítve, 22 lövéssel, ezt 
ötszörösen sokszorozva, egy év alatt lőni meg nem tanul- 
hat. (Úgy van! a szélsőbaloldalon.) De legalább minimális 
eredményeket mégis el lehetne ennyivel is érni. Azonban 
nem érjük el még a minimális eredményeket sem. Miért? 
A lőgyakorlatok rendszere miatt nem érjük el. Mikor 
ugyanis arra a távoli helyre, a hol rendesen a Schiess- 
Státte van, kivonulnak, rövid az idő, hiszen még haza is 
kell napvilágon jönni, akkor megtörténik a lőgyakorlat. 
Valaki valahol valamikor kitalálta azt, hogy a jobbkarnak 
90 fokú szögben kell elhajolni a törzstől, tehát derékszögű 
állapotban kell lenni, a mit katonai műnyelven ywagerechtc- 
nek hívnak. Egy másik kitalálta, hogy mikor a fegyvert 
kezébe véve a baka odamegy, hogy célbalójjön, akkor 
neki egy elegáns vHalbrechtswendungotxk kell csinálnia, 
(Derültség.) mert a lövéshez szükséges az, hogy a jobb- 
kar ywagerechtx állapotban legyen és az egész test ele- 
gánsan csinálja ,meg a  vHalbrechtswendungc-ot.  (De- 
rültség.) Ha pedig ez a két dolog meg nem történik 
yVorschriftxk szerint, akkor következik be a vHerstelltx és 
háromszor, négyszer, ötször  vhersteck-irozzák azt a 
bakát, míg mozdulatai nem elegánsak, mert az elegancia 
Pompadoure óta nálunk is államfentartási tényező. (Élénk 
derültség balfelől.) innen van az, hogy a bakának a tor- 
niszterébe még háború idején is feltétlenül lenni kell 
porozópálcának, fényező kefének, kézi tükörnek, fogkefé- 
nek. A mely hadseregnek szisztémája az eleganciára ilyen 
nagy gondot fordít, az természetesen formális kiképzést 
nem ad a lényegben és természetes, hogy a lövést, a lő- 
tudományt elhanyagolja. És tényleg el is hanyagolja, mert 
mi történik? Régi tradíció a hadseregben, hogy az u. n. 
yZeigerx, a ki a célpontnál mutat, hogy hova lőttek, leg- 

alább is egy körvonallal jobbat mutat, mint a milyen lövés 
történt. (Egy hang a szélső baloldalon: Egy pohár sörért!) 
Ez így van és ennek nagy és veszélyes következményei 
vannak. Az is régi tradíció, hogy az az altiszt, aki meg 
van bízva a vSchussblattx-nak vezetésével, szintén egy kör- 
vonallal jobbat ír be, mint a mit a vZeigerx mutatott 
Ennélfogva itt egy igen szeretetreméltó kettős könyvvitelt 
vezetnek, (Derültség.) de a könyvvitelnek mindkét lapja 
a nemzet, vagyis a hadsereg harcképtelenségét mutatja, 
(igaz! Úgy van! a szélső baloldalon.) A főemberek, a 
brigadéros, a divízionárius, nincs rá eset, hogy a lőgya- 
korlaton megjelenjenek, hanem a mikor inspicirungot tar- 
tanak, akkor a Hauptmann úrtól elkérik a Schussblattot, 
ezt megelőzőleg a Hauptmann úr szalad a Lietenant úrhoz 
és kérdezi tőle: Lieber Kamerad, wie stehen wir am 
Schussblatt? 

A hadnagy megnézi, bevallja, hogy Rückstand van 
15-20 lövéssel. 

Um Gottes Christi willen, töltsd ki nekem ezeket az: 
ablakokat, mert holnap jön a brigadéros. (Igaz! Úgy van! 
a szélső baloldalon.) És, kérem, kitöltik az ablakokat sans 
gene. Ez Gang und Gebe, ezt nem tekintik hamisításnak, 
ez az illető kommandánsnak erkölcsi érzületét egyáltalá- 
ban nem sérti. Nem is azért hoztam fel, mintha erkölcsi 
szempontból ezt kifogásolni akarnám, ez rendszer, a rend- 
szer kifolyása, a melynek az a következménye, hogy ba- 
káink lőni nem tudnak, nem tudják tehát azt, a mi a 
háborúban a legszükségesebb, tehát harcképtelenek. (ígazi 
Úgy van! Mozgás a bal- és a szélső baloldalon.) 

Szintén a harcképesség fogalmi körébe tartozik az 
is, hogy a hadseregben a morális tényezők merőben el 
vannak hanyagolva. A mi hadseregünkben a legfontosabb 
törvény a diszciplína; ennek minden egyéb érdek alá van 
rendelve. (Igaz! Úgy van! a bal- és a szélső baloldalon.) 
A diszciplína nagy érdekei vonulnak keresztül úgy a bün- 
tető jogon, mint a szolgálati szabályokon. 

Lengyel Zoltán: Bizalmatlanság mindenkivel szemben! 

Bartha Miklós: Legnagyobb vétség a diszciplína el- 
leni vétség. A diszciplína megőrli a hadseregben az egyé- 
niséget egész mértékben. (Igaz! Úgy van! a bal- és a 
szélső baloldalon.) 

Egy nagy lelki megrázkódtatáson, nagy belső harcon 
megy keresztül minden egyes újonc akkor, a mikor a ka- 
szárnya küszöbén átlép, azt kell észrevenni néki, hogy 
mindazokból a tulajdonságokból, a melyek az ő személyi 
voltának valaha értékesek voltak, neki feltétlenül le kell 
mondania. Ebben a küzdelemben az ő magában álló egyé- 
niségével szemben áll az egész hadseregnek egész köz- 
szelleme és súlya, az alatt neki össze kell roskadnia. De, 
hogy ebben a harcban ő legyőzessék és a hadsereg köz- 
szelleme felülkerekedjék, egész lelkét befolyásolja és el- 
foglalja, őt egyéniségéből kivetkőztesse és géppé dekla- 
rálja, ez a természetellenes visszafejlődés nem történhe- 
tik másképen, csak úgy, hogy, a mint átlépte a kaszárnya 
küszöbét, az első pillanattól fogva a félelmet oltják belé, 
félnie és rettegnie kell a káplártól, félnie kell mindentől, 
a mit maga körül lát. 

A büntetőtörvénykönyv úgy van megállapítva, hogy 
akármilyen igazsága legyen, igazi jogorvoslatot nem kap- 
hat, mert a felebbezésnek csak akkor van helye, mikor 
már a büntetést kiáltotta. Ily körülmények között a ka- 
tonát nálunk épen arra tanítják, a mire legkevésbbé kel- 
lene tanítani, a félelemre és a katonát attól a tulajdon- 
ságtól, mellyel győzni lehet, t. i. az egyéni bátorságtól 
és az önérzettől rendszeresen megfosztják. (Igaz! Úgy 
van! a szélső baloldalon.) Nemcsak béke idején, de há- 
ború esetére is megtanítják a mi katonáinkat félni. Mióta 
az általános védkötelezettség behozatott és a  harcászat 
átváltozott a tömegek harcából a rajvonalak harcává, ki- 
gondolták azt a nagy bölcseséget, a mely az első pilla- 
natra nagyon megkapónak látszik, hogy a katona védekez- 
zék egyénileg, használja fel — s erre a legalaposabban 
kioktatják — a terepnek minden hullámát, használjon fel 
minden barázdát, minden bokrot, minden követ, s ha az 

nincsen, akkor vegye elő az ásóját, és maga csináljon egy 
kis földhányást magának. Mi végből? A végből, hogy oda- 
lapuljon, elbújjék. Tehát bujkálásra — kérem ennek a 
pszichológiája fölött gondolkodni —- tanítják a katonát 
még a harcmezőn is, nem arra, hogy halálmegvetéssel 
szerezzen magának és a nemzetnek a harcmezőn dicső- 
séget. A félelmet a hadseregben mindenható érzéssé tet- 
ték, a mely a hadsereg harcképtelenségének egyik jelen- 
tékeny oka. 

A másik mindenható érzés, a mit az újoncba és a 
katonába belevernek, az, hogy ő a császárnak a tulaj- 
dona. A mint átlépte a kaszárnya küszöbét, egyszerre nem 
azt a zászlót látja, a mely neki szent és kedves volt a 
falujában, nem azt a koronát, és nem azt a címert látja, 
a melyet kegyeletes lelkében őrzött, mint a tisztelet leg- 
főbb tárgyát. Nem hallja a magyar királynak az emlegeté- 
sét, eltűnik előtte a haza fogalma, a nemzet fogalma, meg- 
szakítják lelkében azokat a fonalszálakat, melyek őt falu- 
jához, családjához, rokonaihoz, gyermekkori játékhelyei- 
hez, a munkához, a nemzethez, a búzaérésnek gyönyörű- 
ségeihez fűzik, mert élete átalakul, egy új fogalom kelet- 
kezik, egy fényes és határtalan és mindenható: a császár 
fogalma. (Igaz! Úgy van! a szélső baloldalon.) A csá- 
száré, a kié az állam, a hatalom, a dicsőség és a dicséret 
most és mindörökkön örökké Amen; a császáré, a ki köz- 
pontja és végcélja az ő életének; a császáré, a kié a ruha, 
a melyet az a baka visel, a lakás, a melyben él, az étel, 
a melyet eszik. Minden, minden beleolvad a császár fogal- 
mába és megelőző fogalmai, lelkének megelőző indulatai 
rendre-rendre semmivé lesznek. S mi következik ebből, 
t. ház? Következik egy disharmónia az ő kedélyállapotá- 
ban. Önkéntelenül kérdi, mi hát az igazság? 

Az-e az igazság, a mit nekem a papom, a mit nekem 
a tanítóm, a mit nekem édes apám, édes anyám elmon- 
dottak, vagy az-e az igazság, a mit most mondanak, hogy. 
egy császár létezik, ki mindenható, ki mindenek felett áll, 
kinek más a címere, mint az országnak, más a zászlója, 


270 


mint az országnak, más a nyelve, mint az országnak, más 
az érdeke, mint az országnak, vagy pedig az az igazság, 
a mit eddig tanultam, hogy tiszteljem az alkotmányt, sze- 
ressem a nemzetet, ragaszkodjam a haza földjéhez? Me- 
lyik hát az igazság? És ebben a lelki disharmoniában be- 
következik az ő lelkében az erkölcsi nihilizmus, mert a 
régi ideálokat összetépték, elszaggatták, az új ideál épen 
idegenszerűségénél fogva nem tudott lelkében megfogam- 
zani. (Igaz! Úgy van! a szélső baloldalon.) Megszüűnnek 
a régi nagy ideálok, újak nincsenek, ennek következtében 
nem is harcképes a katona. (Helyeslés a bal- és szélső- 
baloldalon.) 

A harmadik érzés, a mit belevernek a magyar fiüba, 
mikor átlépi a kaszárnya küszöbét, az a német nyelv fel- 
sőbbsége saját anyanyelve felett. (Halljuk! Halljuk!) 

Én figyelmeztetem a szavazásra vágyó t. többséget, 
hogy e kornak legnagyobb mozgató eszméje a nemzeti 
eszme. Ennek az ereje és hatalma hozta létre azt a világ- 
történelmi átalakulást, melynél fogva Németország egy- 
ségessé lett, ez az eszme hozta létre az olasz egységet, 
ez az eszme ott, hol egészséges állapotok vannak, a 
nagyságnak, az erőnek biztos kútforrása. Ott, hol olyan 
beteg állapotok vannak, mint Ausztriában, kútforrása a 
bomladozásnak, az elzüllésnek. (Igaz! Úgy van! a bal- és 
a szélső baloldalon.) 

Akár úgy működik ez az eszme, mint megterméke- 
nyítő gondolat, akár úgy, mint bomlasztó elem, minden- 
képen a mai nemzedéket a nemzeti eszme vezérli. És a 
mi hadvezetőségünk, mintha nem e föld szülöttje volna, 
mintha az emberiség civilizációjának minden nagy értéke 
és tapasztalása, nyomtalanul tűnt volna el feje felett, a 
hadvezetőség a nemzeti eszmét nem veszi számba. (Igaz! 
Úgy van! a bal- és a szélső baloldalon.) Nemcsak, hogy 
nem veszi számba, de egyenesen lábbal tiporja, (Élénk 
helyeslés a bal- és a szélső baloldalon.) mikor a magyar 
hadseregben német vezénynyelvet, német szolgálati nyel- 
vet honosít meg és tart fenn. Én megengedem és látjuk 

is, hogy ily felfogás mellett is tengődhetik a hadsereg 
béke idején, miként a növény a pincében eltengődhetik 
valahogy, bár színtelen és csenevész állapotban, napsugár 
nélkül. De hogyha a mérkőzésnek nagy órája elkövetke- 
zik, akkor fogja a hadvezetőség szomorúan tapasztalni, — 
és szomorúságában, fájdalom, nekünk is osztoznunk kell, 
— hogy a nemzeti eszmét, mint a győzelemnek egyik leg- 
főbb biztosítékát, kiirtották a hadseregből; nem fontolták 
meg, hogy a német nyelv mellett bizalom és ragaszkodás 
a tisztek és a legénység között nem keletkezhetik, mert 
— a mint Putnoky barátom az előbb helyesen mondta — 
nem értik meg egymást; s ha nem keletkezik bizalom, 
s ha az a magyar fiú azt látja, hogy az a tiszt németül, 
jtehát idegen nyelven beszél s ehhez hozzájárul az" hogy 
a zászló is, a melyre őt kényszerűségből feleskették, a 
címer is idegen, a melyet a sapkáján és a hasán visel, ha 
mindezt látja, nem önkéntelenül fogamzik-e meg benne 
az a gyanú, hogy az az érdek is idegen, a melyért neki 
harcolnia kell? (Élénk tetszés és taps a szélső baloldalon.) 

A mi szerencsétlen hadvezetőségünk és hadügyi kor- 
mányunk nem veszi számításba azt, hogy az általános véd- 
kötelezettségnek konzekvenciái vannak. Az általános véd- 
kötelezettség által új elemek jöttek a hadseregbe, s mivel 
ugyanazon idő óta általános iskolakötelezettség is létezik, 
ennélfogva ezek az új elemek bevitték a hadseregbe egész 
tömegekben a maguk nemzeti egyéniségét. (Úgy van! a 
szélső baloldalon.) Már most, t. ház, tapasztalnunk kell, 
hogy ez a nemzeti egyéniség ott nem érvényesülhet, nem 
azért, mert a hadseregben nem szabad politizálni, mert 
hiszen józaneszű ember nem is kíván ott politikát. 

Beöthy Ákos: Pártpolitikát nem, de nemzeti állampo- 
litikát! 

Bartha Miklós: Nem érvényesül a nemzeti eszme 
azért, mert az osztrák eszme és rendszer érvényesül. (Úgy 
van! a szélső baloldalon.) S már most jön a rajvonal, az 
előőrsi szolgálat, a járőri szolgálat, a hol, mint tudjuk, jó- 
formán minden egyes ember magára van hagyatva, saját 

magának kell gondolkoznia, önfegyelmet kell, hogy gyako- 
roljon, önként kell, hogy felébredjenek az ő kötelességér- 
zései; át kell, hogy hatva legyen attól, hogy ő egyénileg 
is fontos alkatrésze annak a nagy köznek, a melynek győ- 
zelmétől függ a nemzet jövendőbeli sorsa. Ebben a har- 
cászati modorban úgyszólva atomizálva van a hadsereg. 
Minden egyes atomnak rendkívül fontos szerep jut. S ak- 
kor, ha az őrjárat jelentést akar tenni arról, a mit tapasz- 
talt, azt veszi észre, hogy az ő jelentését és megfigyelését 
a tiszt úr nem értheti meg, s az a rajvonalban működő 
baka meg azt látja, hogy idegen zászló lobog felette, idegen 
nyelven beszélnek hozzá s ennélfogva a helyett, hogy az 
a mindenható kötelességérzet ébredne fel benne, hogy ő 
használjon a köznek, eltelik keserűséggel, eltelik gyűlölet- 
tel a rendszer iránt, megtorló érzések keletkeznek benne, 
s bármilyen vitéz egyénileg, rosszul fog harcolni. (Élénk 
tetszés a szélső baloldalon.) 

Pap Zoltán: Azért verik meg mindig az osztrák ár- 
mádiát! 

Bartha Miklós: Ha a nemzeti érzés nem volna onnan 
mesterségesen és erőszakkal kitolva, akkor neki azok a ha- 
gyományok jutnának eszébe, a melyeket az iskolában és a 
falun tanult és akkor felébredne benne a nemzeti becsvágy 
az iránt, hogy méltó legyen ő is az ősökhöz és akkor 
vitézül harcolna. 

De ha mindent megtesz is a hadügyi kormányzat arra, 
hogy ez a hadsereg harcképtelen legyen, nekünk, a kiknek 
hazánk van, nem úgy, mint a hadseregnek, nekünk, a kiket 
történelmi fonálszálak és hagyományok kötnek a múlthoz 
és ezek megállapítják a jövendő iránti kötelességeinket is: 
(Úgy van! Úgy van! a szélső baloldalon.) nekünk elnézni 
azt, hogy a magyar hadsereg harcképtelen, nem szabad. 
(Úgy van! Úgy van! a szélső baloldalon.) Nekünk gondos- 
kodnunk kell arról, hogy a magyar hadsereg a magyar 
korona és a magyar haza szolgálatában harcképesen álljon 
és előkészületeket tehessen arra a bekövetkezendő nagy 
világháborúra, a melyre épen az európai szövetségeknek a 

természete is készül, nekünk ebben az óriási-háborúban az 
a feladatunk, hogy a magyar királyságnak Mohácsnál el- 
szés, helyeslés és éljenzés a szélső baloldalon.) A hadügyi 
kormányzatnak makacs és elavult felfogása miatt mi a ma- 
gyar hazát, a magyar nemzetet, a magyar királyságot harc- 
képtelen állapotban nem tűrhetjük tovább, (Úgy van! a 
szélsőbaloldalon.) és ennélfogva a mi törekvésünk az, hogy 
a nemzet fiaiban rejlő katonai erények és tulajdonságok a 
lehető s legnagyobb mértékben fruktifikáltassanak. (He- 
lyeslés a szélső baloldalon.) Hogy ez megtörténjék, ebből 
a szempontból bátor vagyok a t. háznak a következő ha- 
tározati javaslatot elfogadásra ajánlani: (Halljuk! Halljuk! 
a szélső baloldalon.) 

yUtasíttatik a kormány, hogy a harcképesség fokozása 
érdekében, a dualizmusnak megfelelve, intézkedjék még 
ezen év folyamán az 1867: XII. t.-c. 11. §-ának életbelép- 
tetése iránt; jelesen intézkedjék, hogy a magyar hadsereg- 
ben csak magyar honos tisztek alkalmaztassanak, (Helyes- 
lés a szélső baloldalon.) hogy a magyar hadsereg tegyen 
esküt a magyar alkotmányra, (Zajos helyeslés a szélső bal- 
oldalon.) hogy a magyar hadsereg szolgálati és vezény- 
nyelve magyar legyen, (Élénk helyeslés a szélső balolda- 
lon.) hogy a magyar hadsereg ezredei magyar zászlókkal 
és magyar címerekkel láttassanak el. (Élénk helyeslés a 
szélső baloldalon.) Egyszersmind elhatározza a ház, hogy 
a szőnyegen lévő törvényjavaslatot leveszi a napirendről.x 
(Élénk helyeslés a szélső baloldalon.) 

Ebből a határozati javaslatból látható, tisztelt ház, 
hogy én e pillanatban és ezúttal kivételképen mellőztem 
az én politikai életemnek állandó aspirációját, az önálló 
magyar hadsereg felállításának követelését. Beértem hatá- 
rozati javaslatomban azzal, hogy az a törvény, a melyet a 
ministerelnök úr is a maga politikai bibliájának mondott 
nem egyszer, az a törvény, a melynek alapján 30 és egy- 
néhány esztendő óta Magyarországon kormányoznak és 
a melynek közjogi intézkedései Magyarországon immár 

annyi idő óta mérvadók, — az a törvény végre-valahára 
életbe léptettessék. (Helyeslés a szélső baloldalon.) 

Mit mond az a törvény, t. ház? Azt, hogy Ausztria 
és Magyarország viszonyában dualizmusnak kell lenni és 
szintén legelső sorban azt állapítja meg, hogy ennek a 
dualisztikus viszonynak a paritáson kell alapulnia. Tehát 
azt mondhatja a törvény, hogy ő Felsége uralkodása alatt 
létezzék két önálló állam, egyenjogú állam, a mely egy- 
mással bizonyos kérdésekben szövetségre lépett. A tör- 
vény azt mondja, hogy magyar hadsereg is van. Erről a 
magyar hadseregről megállapítja, hogy az az összes had- 
sereg kiegészítő része. Némely pontja a törvénynek nem 
az vösszesgk szót használja, hanem az vegészxk szót. Egy 
későbbi törvényünk már sem az vösszesg, sem az vegészk 
szót nem használja, hanem a vközösx szót. Én ebben a 
pillanatban nem vitatkozom a terminológia felett és a 
yközöskx szót is elfogadom bázisnak. Tehát a törvény értel- 
mében van a két államnak egy közös hadserege, ennek a 
közös hadseregnek kiegészítő részei vannak. Az egyik ki- 
egészítő része az osztrák hadsereg. A másik kiegészítő 
része a magyar hadsereg. Ezt máskép megérteni nem le- 
het, ezt máskép magyarázni, hamisítás nélkül nem szabad. 
(Élénk helyeslés a néppárton és a szélső baloldalon.) Te- 
hát van két hadsereg; egy osztrák hadsereg, a mely az 
egésznek kiegészítő része, és egy magyar hadsereg, a mely 
az egésznek kiegészítő része. Ezt akarta volna Deák Fe- 
renc, ezt akarta volna Andrássy Gyula és mindazon tör- 
ténelmi nagyságok, akikről annyi tisztelettel szoktunk meg- 
emlékezni pártkülönbség nélkül? (Élénk helyeslés a szélső 
baloldalon.) Hiszen ha azt jelentené, hogy egy osztrák 
hadsereg van, a melynek kiegészítő része a magyar, akkor 
azok, a kik Magyarország közjogában ezt a nevezetes tör- 
ténelmi átalakulást véghez vitték, ezt nyíltan ki is fejezték 
volna és nem bujkálhattak volna a között, hogy xösszesc, 
vegészk, és vközösx, (Élénk helyeslés a néppárton és a 
szélső baloldalon.) hanem megnevezték volna a gyerme- 

fcet a maga nevén, és azt mondották volna, hogy osztrák. 
(Igaz! Úgy van! a néppárton és a szélső baloldalon.) 

De mit jelent, t. ház, a paritás, a mely szintén keresz- 
tülvonul ezen az egész közjogi törvényen, ha a magyar 
hadsereg beosztatott az osztrák hadseregbe? (Igaz! Úgy 
van! a szélső baloldalon.) És mi a célja annak a delegá- 
ciónak? Ha így volna a dolog, akkor kár volt küzdeni 
Schmerling ellen, a februári pátens és az október 20-iki 
diploma ellen. (Élénk helyeslés a néppárton és a szélső 
baloldalon.) De a törvényben így van. Két hadsereg van, 
az egyik kiegészítő része az egésznek és a másik is ki- 
egészítő része az egésznek; (Igaz! Úgy van! a néppárton 
és a szélső baloldalon.) ebben a két hadseregben az ural- 
kodóra önként, törvényhozásilag áthárított felségjogok — 
fontosságot tulajdonítok annak, hogy az áthárított (Élénk 
helyeslés a néppárton és a szélső baloldalon.) mert nem 
vele született, nem Isten kegyelméből kapott (Élénk he- 
lyeslés a szélső baloldalon.) — hanem a nemzet átadta, 
átruházta reá, saját szuverenitásának és felségjogainak egy 
bizonyos részét átruházta a koronára,, a királyra. Hát át- 
hárította az 1867:XII. t.-c. 11. §-ában is a két hadsereg 
vezényletének, vezérletének és belszervezetének egységét 
felségjog gyanánt a koronára. Melyik koronára? Az 
osztrák császári koronára? Osztrák császári korona nincs 
is. (Úgy van! Úgy van! a bal- és a szélső baloldalon.) 
Tehát az osztrák császári hatalomra? Arra hárította volna 
a törvény? Ahhoz a magyar törvényhozásnak semmi köze 
nincs. 

Áthárította tehát a magyar királyra, áthárította pedig 
feltételesen, kimondva tisztán, hogy ő Felsége a maga 
alkotmányos jogaival intézi ezt meg ezt. Tehát valkotmá- 
nyos jogaival. És ha alkotmányos jogokkal intézi, átlép- 
heti-e azokat a határokat, a melyeket a nyelv szempontjá- 
ból Magyarország alkotmánya  megállapíttatott?  Átlép- 
heti-e maga a király is, a korona is, azokat a határokat, a 
melyeket felállítottunk akkor, mikor kimondottuk, hogy a 
magyar állam nyelve a magyar és midőn a magyar had- 

sereg sem egyéb, mint a magyar államnak époly szerve, 
mint a bíróság, mint a közigazgatás, vagy mondjuk, a 
parlament, csakhogy persze ennél alsóbbrendű szervezet. 
Midőn, mondom, az állam szerve a magyar hadsereg is, 
semminemű jogcíme a koronának arra nem volt, nem lesz 
és nem lehet, hogy a magyar hadseregre rákényszerítse 
a német nyelvet és az osztrák szellemet. (Hosszantartó 
élénk tetszés a szélső baloldalon.) Mikor mi is küzdöttünk 
és küzdünk a magyar nyelv elidegeníthetetlen jogaiért és 
a magyar nemzeti eszméért, akkor mi nemcsak a hazát, 
nemcsak a nemzetet védelmezzük, hanem akkor mi a ma- 
gyar koronának csorbíthatatlan szuverenitását is védelmez- 
zük; ennélfogva kérem, kegyeskedjenek határozati javas- 
latomat elfogadni. (Hosszantartó, élénk éljenzés és taps a 
bal- és a szélső baloldalon.) 


1903. december 19. 


T. képviselőház! Ennek a háznak régi, jó és termé- 
szetes szokása szerint foglalkoznom kellene Polónyi Gé- 
zának imént elhangzott beszédével. Megvallom azonban 
őszintén, hogy én erre merőben képtelen vagyok, mert 
meglepetésem, hogy Polónyi Géza t. képviselőtársam a 
kormány által inaugurált politikának oly vehemens alakban 
kelt védelmére, hogy természetesnek találja a ház, ha Zza- 
varban vagyok és neki tüzetesen válaszolni nem tudok. 

Polónyi Géza képviselőtársam beszélt a kritika jogá- 
ról is. Azt hiszem tehát, ő másnál is elismeri a bírálat 
jogát s ha én az ő beszédét, beszédének tendenciáját, és 
beszédének tartalmát úgy fogom fel, hogy az nem ellen- 
zéki, hanem merőben kormánypárti volt: erre nem lehet 
Polónyi Géza t. képviselőtársamnak az a válasza, hogy a 
mit mondott, az való, mert a mit mondott, azt igen könnyű 
be is bizonyítani. (Halljuk! Halljuk!) Én azonban, a mint 
mondom, annyira meg vagyok lépetve, hogy erre a bizo- 
nyításra, ha megengedi t. képviselőtársam, ezúttal nem 
terjeszkedem ki. 

Polónyi Géza: Akkor ne tessék állítani. (Zaj.) 

Bartha Miklós: A ház közhangulatának adtam ezzel 
kifejezést, hiszen ha nem kormánypárti beszédet tartott 
volna a képviselő úr, és ha nem lett volna ez szándéka, 
akkor nem hívta volna fel a túloldalt arra, hogy mondani 
fog sok olyan dolgot, a mi az uraknak tetszik, de arra kéri, 
hogy óvakodjanak és tartózkodjanak a tetszésnyilvánítás- 
tól. Dacára ezen figyelmeztetésnek, még sem tudták meg- 
állani a túloldalon, hogy tetszésük nyilvánítását ki ne fejez- 
zék. (Felkiáltások a jobboldalon: Mert igazat beszélt!) Ez, 
gondolom, ha a részletekben nem megyek is bele, elegendő 
bizonyíték arra, hogy ellenzéki beszédet mondott-e kép- 
viselőtársam, vagy kormánypártit? 

Polónyi Géza: A Széll Kálmánról irt cikkeket én soha- 
sem tekintettem kormánypárti cikkeknek! (Zaj.) 

Bartha Miklós: Nagyon köszönöm! De itt valaki azt 
jegyezte meg, hogy ő igen. Nem tudom, hogy ki volt és 
ebben, ha gyanúsítás van, megvetem azt a gyanúsítást. 
(Mozgás.) 

Zboray Miklós: Ők sohasem gyanúsítanak, csak fő- 
ispánságra aspirálnak! 

Bartha Miklós: A mint Polónyi Géza képviselő úr 
beszédét hallottam, úgy hirtelen és első hallásra három 
részre tudom azt osztani. 

Az egyik rész mentegetőzésből áll. Erre azért nem 
felelek, mert beszédem folyamán személyekre és pártokra 
való tekintet nélkül erre vonatkozólag meg fogja találni 
képviselőtársam válaszomat. 

A másik rész politikai argumentációkat tartalmazott 
arra az alapra nézve, hogy vajjon zárt ajtók, a kulisszák 
mögött magánbeszélgetések alapján mik történtek? Mivel 
én soha életemben zárt ajtók mögött politikát nem folytat- 
tam, hanem azt mindig a nagy nyilvánosság előtt folytat- 
tam: ennélfogva én őt erre a térre követni nem tudom, 
mert én jelen nem voltam és nem tudom, hogy mi történt 
a kulisszák mögött? 

Polónyi Géza: Nem a kulisszák mögött! A házelnöki 
szobában, az elnökkel való hivatalos beszélgetés közben! 

Bartha Miklós: Polónyi Géza képviselő úr beszédé- 
nek harmadik része a vMagyarországx című hírlap maga- 
tartására vonatkozott, a mit föl sem említenék, ha ő jónak 
nem látta volna jobb tudomása ellenére, az én nevemet, 
mint főmunkatársnak a nevét, belekeverni. Jobb tudomása 
ellenére — mondom — mert igen jól tudja, hogy a mióta 


Kossuth Ferenc pártja, — nem is tudom, hogy minek ne- 
vezzem, inert nem szeretnék gyanúsítani, de paktumnak 
nem nevezhetem, pihenésnek nevezte — gondolom — 


Lendl Adolf t. barátom, tehát a mióta Kossuth Ferencnek 
a pártja pihenőre tért, azóta én nem voltam az ország 
területén és csak tegnapelőtt érkeztem vissza. Nekem tehát 
abban, hogy a vMagyarországc bizonyos pártokkal és sze- 
mélyekkel szemben minő magatartást tanúsított, abban 
nekem semminemű részem nincs. 

Bartha Ferenc: fiát az abbáziai levelek? (Zaj a bal- 
és a szélső baloldalon.) 

Bartha Miklós: Nem azért mondom ezt, t. ház, mintha, 
azt hinném, hogy a vMagyarországx eljárása mentegető- 
zésre szorul, mert hiszen ha arról van szó, hogy a t. urak 
politikai eljárását szükséges-e, helyes-e kritika tárgyává 
tenni, hát én azt mondom, hogy szükséges is, helyes is, 
tettem is, fogom is tenni. De hiszen nem az abbáziai levél- 
ről beszélt Polónyi Géza képviselőtársam, hanem oly vá- 
dakról, a melyeket ő hitvány rágalmaknak címzett, mint 
hogy ha ez a párt meg volna vesztegetve, mint hogyha az 
a párt árulást követett volna el: hát erre vonatkozólag 
mondom, hogy nekem abban semmi részem nincs, (Fel- 
kiáltások a szélső baloldalon: Tudomásul vesszük) s ennél- 
fogva vegye ezt Polónyi Géza képviselőtársam tudomásul.. 

Polónyi Géza: Helyes, tudomásul veszem! 

Bartha Miklós: ... a mint hogy tudta már megelő- 
zőleg. 

Polónyi Géza: Csak okot akartam szolgáltatni arra, 
hogy erről itt nyilatkozzék! 

Bartha Miklós: T. képviselőház! Szokásba jött a túl- 
oldal részéről azt a küzdelmet, a küzdelemnek azt a nemét 
és módját, a melyet ez a kis csapat, a melyhez én is tar- 
tozom, folytat, a parlamenti életrendszer betegségének, sőt 
elfajulásának minősíteni. (Úgy van! Úgy van! jobbfelől). 
Ez a vád rendkívül súlyos, mert" hiszen Magyarország a 
maga újjászületését a parlamenti rendszer keretében ke- 
reste és találta meg. Ha tehát mi csakugyan ezen rendszer 
elfajulását okoznók, akkor olyan súlyos felelősség terhelne 
minket, a melyet sem párt, sem egyes megbírni nem képes. 

Én azonban ezt a vádat alaptalannak tartom, és ennél- 
fogva kérem a t. ház engedelmét arra, hogy mielőtt a sző- 
nyegen fekvő tárgyra tüzetesebben áttérnék, kegyeskednék 
nekem megengedni, hogy épen a parlamenti életrendszer 
nyilvánulásainak törvényeiből megmagyarázzam elvi fel- 
fogásomat az iránt, hogy mi jelenlegi küzdelmünknek 
módja és neme, hogy nem ez okozta a parlamenti élet el- 
fajulását. 

A parlamentáris rendszernek, hogy úgy mondjam, filo- 
zófiája első sorban azt követeli, hogy a képviselőház a 
nemzet közhangulatának hü tükre legyen. Miként az a 
pohár víz, a melyet a tengerből merítünk, tartalmazza 
aránylagosan a tenger vizének sóját, könyét, élenyét, szer- 
ves és szervetlen alkatrészeit: akként a képviselőháznak 
is tartalmaznia kell a nemzet összes rétegeinek vágyát, 
törekvését, érzületét és érdekeit. (Úgy van! Úgy van! a 
baloldalon!) így van-e ez nálunk? Hogy így legyen, arra 
nézve az első szükség az, hogy a polgárság érzülete a 
választások alkalmával egész zavartalanul és egész tiszta- 
ságában nyilvánulhasson. (Úgy van! Úgy van! a bal- 
oldalon.) 

Már pedig ez a megnyilvánulás nincs biztosítva sem 
a választási törvény által, sem a választási eljárás által. 
A törvény által nincs biztosítva, mert a cenzus igen magas, 
mert nincsenek községenként a választások, mert a vá- 
lasztókerületek helytelenül vannak beosztva, és mert a tör- 
vény megenged úgynevezett alkotmányos költségeket is, 

pl. a fuvarozásnál, az élelmezésnél, a zászlóknál és a jel- 
vényeknél. 

De maga az eljárás sem biztosítja a közhangulat igaz 
képviseletét, mert a választás először is hivatalosan vezet- 
tetik, mert a főispánok úgy tekintetnek a közfelfogás sze- 
rint, hogy azok első sorban arra valók, hogy kormánypárti 
képviselőket liferáljanak es mert a választások alkalmával 
a községi, a vármegyei és a pénzügyi tisztviselők köteles- 
ségszerűleg szokták mozgósítani a népet a kormánypárti 
jelöltek számára. 

Ilyenformán, t. ház, nem közhangulatot képvisel a kép- 
viselőház, hanem annak jelentékeny része a kormány inten- 
cióit képviseli. Méltóztassék megfontolni, hogy Magyaror- 
szágon mintegy száz kerület van olyan, a hol az ellenzék 
soha jelöltet sem állíthatott, ahol tehát a kormány jelöltjeit 
személyválogatás nélkül egyhangúlag választják meg, ha 
annak a jelöltnek nincs is gyökere a kerületben, ha nem 
is ismerik őt személyesen, sőt ha hírét sem hallották. 

Buzáth Ferenc: Ilyen Abrudbánya is! 

Rosenberg Gyula: Ez nem igaz! 

Förster Ottó: Hát hallották a hírét? 

Rosenberg Gyula: Igenis! Haszontalan gyanúsítás! 

Elnök: Csendet kérek! 

Bartha Miklós: Én megvallom őszintén, hogy nem 
Rosenberg Gyula t. képviselőtársamra gondoltam akkor... 

Rosenberg Gyula: Hiszem is! 

Bartha Miklós: ... a mikor ezen általános termé- 
szetű fejtegetésemet mondottam, s így az az ő éles meg- 
jegyzése bizonnyal nem is nekem szólott. 

Rosenberg Gyula: Nem! Másnak szólt! 

Bartha Miklós: Ehhez járul, t. ház, hogy van a ház- 
ban 40 horvát képviselő, a kik jóformán megbízatásszerű- 
leg szavaznak mindig a kormányra; ehhez járul továbbá 
az a 14-15 szász nemzetiségű képviselő, a kik a maguk 
faji és helyi érdekeik szerint mindig hajlandók a kormány- 
nyal alkudozásokra lépni. Ez már összesen mintegy 160 
képviselő, a kikről nem mertem mondani, hogy politikailag 

függetlenek, de azt mindenesetre mondhatom, hogy a sza- 
vazásoknál úgy viselik rendszeresen magukat, — s itt fel- 
ölelem fejtegetésemnél az egészet — mintha a kormányok- 
nak privát alkalmazottai volnának. 

Ehhez járul már most az is, hogy minden kormány- 
nak van természetes és legális befolyása az ország közvé- 
leményére, a melyhez, ha hozzávesszük a főispánok útján 
gyakorolt illegális befolyásokat is, akkor újabb 150 kép- 
viselőt tud maga köré gyűjteni minden kormány s így 
300-ra megy — átlag véve — azon képviselők száma, a 
kikre a kormány feltétlenül támaszkodhatik és a kik nem 
minden alkalommal mutatják azt meg, hogy ők az ország 
közérdekeit volnának hivatva itt a képviselőházban kép- 
viselni. 

És e kritika ne essék rosszul a t. többségnek, mert 
hiszen tudjuk a múltból, hogy a többségek mindenre kap- 
hatók voltak. Ha arról volt szó, hogy a vármegyei intéz- 
mény fenntartassék, volt rá többség; ha arról volt szó, 
hogy csorbittassék, vagy a föld színéről eltöröltessék, erre 
is meg volt ugyanaz a többség, (Igaz! balfelől.) A többség 
magát liberálisnak nevezi, isten tudja mi okból, de azért 
ez a liberális többség minden reakcionárius javaslatra kap- 
ható. (Úgy van! a szélső baloldalon.) A többség tagjai 
Kossuth Lajos halála alkalmával gyászt öltöttek, de azért 
azelőtt nem régen megszavazták a házban Kossuth Lajos- 
nak hontalanságát. (Úgy van! a szélső baloldalon.) A több- 
ség tagjai tíz vagy tizenegyszer utasították vissza Irányi 
Dánielnek a vallásszabadságra, a kötelező polgári házas- 
ságra vonatkozó javaslatát. 

B. Kaas Ivor: Nem kötelező, csak polgári házasság! 

Bartha Miklós: Tízszer kötelezőt kért, tizenegyedszer 
Apponyi kedvéért elhagyta a vkötelezőx szót, de ezt is, azt 
is a többség mindig visszautasította és ugyanaz a többség 
később a legnagyobb lelkesedéssel szavazta azt meg. Kri- 
tikám tehát nem eshetik önöknek rosszul. Hiszen most 
ennek a vitának a folyamán is, szavakkal roppant erélyesen 
utasítja vissza a többség az osztrák beavatkozást, tényleg 

azonban illő alázattal tűri ezt a dolgot És ezen vita folya- 
mán nem volt-e hajlandó a többség megszavazni a katonai 
létszám felemelését? És a mikor nem kellett megszavazni, 
akkor tapsolt. 

Ezen vita folyamán nem három külömböző politikai 
rendszert követett-e a többség? Nem tapsolta-e meg Széll 
Kálmán politikáját, a mely, mint tudjuk, a passzív rezisz- 
tenciával nyert kifejezést? Nem tapsolta-e meg gróf Khuen 
politikáját, aki némely engedményekkel próbált szerencsét 
és nem tapsolta-e meg gróf Tisza István politikáját, a ki 
hirdette az erős kezet; a ki a házszabályokon erőszakosan, 
félremagyarázások útján keresztülgázolt, a ki parallel ülé- 
seket hozott be? És ugyanaz a többség, a mely egész 
szenvedélyességgel követelte a parallel ülések behozatalát, 
két nap múlva kitörő örömmel fogadta azt, hogy a parallel 
ülések meg fognak szűnni. (Derültség. Úgy van! a bal- 
és a szélső baloldalon.) 

Mandel Pál: Megegyezés folytán! 

Bartha Miklós: Ezek után (méltán kérdezzük, hogy 
Magyarországon — nemcsak ez a többség, de 20 év óta 
minden többség — az ország igazi hangulatát képviselte-e 
és tükrei voltak-e a többségek az ország vágyódásainak, 
küzdelmeinek és reményeinek, vagy pedig a kormány 
intencióinak tettek-e eleget? S a midőn ezen kérdést fel- 
vetem, akkor jő egy másik kérdés: hogy ki zavarta meg 
tehát a parlamenti rendszer tekintélyét, ha nem a többség? 

Egy másik fontos feltétele a parlamenti életrendszer- 
nek, hogy ebben a házban az argumentumok, az okosko- 
dások mérkőzzenek és a mérkőzés eredményeképen leszü- 
rődjék egy igazság, a mely aztán megnyilvánuljon a ház 
határozataiban és a törvényekben. így van-e ez nálunk, t. 
ház? Nem volt-e igaza boldog emlékezetű Péchy Tamás 
elnökünknek, midőn azt mondta, nem az igazságról van 
szó, hanem szavazásról. Hiszen itt nincsenek viták, itt nin- 
csenek mérkőzések közöttünk és a szabadelvűek között. 
Ha nem csalódom, nem is tudok beható vitát a nagy egy- 
házpolitikai vita óta. — Hiszen most ebben a jelenleg fen- 

forgó kérdésben, a midőn a magyar közjog és a magyar 
nyelvnek mélyreható kérdése van szóban, kerek egy év 
alatt a többségből csak gr. Andrássy Gyula, Hieronymi 
Károly és Dániel Ernő képviselő urak tartottak beszédeket 
Megvallom őszintén, hogy másra nem emlékszem, mert 
tudom, hogy Berzeviczy Albert képviselő úr is fel volt 
jegyezve, de azt a beszédét nem mondhatta el. Miután 
egyáltalában beható vitát a nagy közgazdasági, nagy egy- 
házpolitikai és a nagy véderővita óta, tehát egy évtized 
óta nem értünk meg, ennélfogva igaza volt annak az el- 
lenzéki képviselőnek, a ki Tompát idézve azt mondotta: 
ySzáraz ágon hallgató ajakkal, meddig ültök csüggedt ma- 
darak?x így viselte magát a többség és így a parlamenti 
rendszer második nagy kívánalmának sem tett eleget. (Úgy 
van! Úgy van! a balfelől és a néppárton.) 

Harmadik feltétele annak, hogy egészséges parlamenti 
életnyilvánulások legyenek, az, hogy a pártok a kormány- 
zatban egymást felváltsák. (Igaz! Úgy van! balfelől és a 
néppárton.) A talajkimerülés elmélete nemcsak a fizikai, 
hanem az erkölcsi életnyilvánulásokra nézve is igazság. 
A biológia törvényei szerint minden szervezet elveszti pro- 
dukcionális képességét, ha túlságosan ki van aknázva. Ép 
ezért a parlamenti rendszer akként igyekezett ezen a ba- 
jon segíteni, hogy behozta a maga kebelében a pártok 
váltógazdaságát. A míg az egyik párt cselekszik a kor- 
mányon, addig a másik párt ellenőriz és viszont. De az 
örökös ellenőrzésben és negációban minden párt megsa- 
vanyodik és az örökös cselekvésben viszont minden párt 
kímerül. Hogy tehát úgy a megsavanyodástól, mint a ki- 
merüléstől meg legyen óva a parlament, szükséges, hogy 
a mikor az egyik párt a cselekvésben kimerült, átmenjen 
az ellenőrzés terére és ott felírissüljön. Ennek a parla- 
menti váltógazdaságnak megvan az a jó oldala, hogy az 
ország javára minden tehetség kivétel nélkül kiaknázható, 
megvan az a másik jó oldala is, hogy a vita nem fajul 
el. Tisztes korlátokat állit ez a rendszer minden párt elé, 
mert a szerencse forgandó: ma nekem, holnap neked; a 

többség is tudja, hogy neki erőszakoskodni nem szabad 
és a kisebbség tudja, hogy neki mérgezett fegyverekkel 
harcolni nem szabad, mert eljön a leszámolás órája akkor, 
a mikor a két párt felváltja egymást. Hát nálunk, t. ház, 
parlamenti váltógazdaság nincsen. 

Nálunk úgy néz ki a helyzet, hogy a többség, mely 
állandóvá lett, immár 35 esztendő óta kisajátította magá- 
nak az országot, a melylyel tetszése szerint rendelkezik. 
(Úgy van! balfelől.) Úgy fogják fel a dolgot, hogy a kor- 
mányelnök ennek az országnak jogos tulajdonosa és tulaj- 
donának hatáskörében azt cselekedheti, a mit épen akar. 
Alig hogy egy kormányelnököt nálunk kineveznek, lehozza 
Bécsből programmját, elhozza Bécsből azokat a hirecské- 
ket, a melyeket úgy az udvari előszobákban, ácsorgás köz- 
ben meghallott arról, hogy vajjon mibe egyezik bele a 
császár és mibe nem egyezik bele, hazajön és megkezdi 
a parlamenti berendezkedést. Mindenekelőtt felállít telje- 
sen hamis közjogi tételeket és azokat, akik ezen hamis 
közjogi tételekkel egyet nem értenek, a pártjából kitessé- 
keli. Azután az elnöki szék felé fordul és azt az elnököt, 
a ki szigorúan óvakodott, hogy akár egy párt, akár egy 
kormány alárendelt megbízottjának tekintessék, felcseréli 
olyan elnökkel, a ki neki jóban és rosszban a híve. Azután 
észreveszi, hogy a házszabályoknak egyik-másik szakasza 
akadályul szolgálhat gonosz terveinek kivívásában, ennél- 
fogva egyszerűen keresztülgázol a házszabályokon, azokat 
eltiporja és így inaugurálja a parlamenti erőszakot. 

A berendezkedés itt azonban nem ér véget. Kimegy 
a kormányzatba, minisztereket, főispánokat, államtitkáro- 
kat neveztet ki. Miért? Új elveket hozott talán magával? 
Más politikai irányt akar követni, mint elődje? Nem! Leg- 
alább programmja szerint nem. És mégis látjuk, hogy 
Darányinak,  Wlassicsnak, báró  Wesselényinek, Pukynak 
és a többieknek menniök kellett. Miért? Talán nem voltak 
képesek állásuknak megfelelni? Avagy nem tisztelték a 
törvényt, lábbal tiporták a jogot? Nem hódoltak meg az 
igazság előtt? Nem! Hanem acél az, hogy a közpálya 

terei sógorsággal, komasággal, cimborasággal töltessenek 
be. Ily eljárásra csak oly kormányférfiú képes, a ki gőgjé- 
ben azt hiszi, hogy ezt az országot és annak kormányzását 
örökségképen kapta. (Úgy van! balfelől.) 

De az ilyen berendezkedés azt hozza magával hogy 
állandósítja a maga hatalmát. így történt ez az 1875-diki 
fúzió alkalmával is. Felszínre kerültek a homályból fér- 
fiak, a kik inkább voltak hajlandók szolgálni a kormányt, 
mint a hazát. így aztán keletkezett egy új közigazgatási 
hálózat, a melyet a kiváltságos és kártékony szarvasboga- 
rak és cserebogarak bármely pillanatban szét tudtak szakí- 
tani, de a mely megfogta és halálra kínozta az apró legye- 
ket, a melyek pedig a természet háztartásában tudjuk, 
hogy a légtisztító szervezet szerepét viszik. Képviselőt 
jelölnek, képviselőt választanak, az ellenzéket lebunkóz- 
zák a képviselőválasztásnál, a pénznek és a hatalomnak 
erejét dobják a mérlegbe. Ez az aránytalan küzdelem folyt 
sokáig Magyarországon. Igen természetes, hogy ennek az 
aránytalan küzdelemnek nem lehetett az az eredménye, 
hogy a pártok váltógazdasága létesüljön, mert a kisebb- 
ség merőben ki volt zárva abból, hogy valaha többségre 
jusson. (Igaz! a baloldalon.) 

Ennek aztán az az eredménye, t. ház, mindenütt az 
az eredménye, — hogy nálunk, a hol lazák az erkölcsök, 
a hol a népnek nincs elegendő mennyiségű kenyérkere- 
sete épen a többség és a kormány politikája következté- 
ben, mert egyoldalú a gazdasági rendszer, mondom, ná- 
lunk épen az a következménye ennek az eljárásnak, hogy 
megszületik a többségi abszolutizmus. A hosszas uralko- 
dás megnöveli a többség tagjainak lelkében az imperátori 
bacillusokat, (Igaz! a baloldalon.) úgy, hogy a mi kép- 
viselőházunk immár régen nem népképviseleti alapon álló 
tanácskozó testület, (Igaz! a baloldalon.) hanem a több- 
ségnek kiváltságos uralma. 

Többségi abszolutizmus! Ez, t. ház, minden abszolutiz- 
musnál rosszabb és kártékonyabb. Ez rosszabb a dikasz- 
teriális rendszernél, mert abban alkalma nyílt legalább a 

nemzetnek, hogy az országgyűlésen a maga közhangulata 
számára többséget alkosson. Ez rosszabb a fejedelmek 
személyes abszolutizmusánál, mert az nyílt és mert többé- 
kevésbbé a fejedelmek mégis csak éreznek bizonyos tör- 
ténelmi felelősséget. De a többségi abszolutizmusért senki 
sem felelős. Itt rejtve van, leplezve van minden, itt színle- 
ges az egész eljárás. Úgy tartható fenn, hogyha előlege- 
sen az erkölcsöket és a közéletet megmérgezik. 

B. Kaas Ivor: Úgy van! 

Bartha Miklós: És csak úgy tartható fenn, ha táplál- 
ják a heréket a nemzeti szorgalom által összegyűjtött 
lépes mézből. A parlamenti országlási forma monarchiá- 
ban a valódi jó, a parlamenti forma elfajulása a többségi 
abszolutizmus, a legelvetemültebb. 

Minden oly intézménynek, a mely szabadságon alapul, 
megvan az a jó oldala, hogy saját hibájával szemben ön- 
magában bírja a korrektívumot. Az a kérdés, hogy vajjon 
a parlamenti rendszernek van-e ily korrektívuma? Ha nincs, 
és ha bekövetkezett a többségi abszolutizmus, akkor azt 
mondom, hogy az egész parlamenti rendszer egy fabatkát 
sem ér. (Helyeslés a baloldalon.) Azonban szerencsére bír 
önmagában korrektívummal. 

És itt felhívom az én igen t. képviselőtársamnak, 
Polőnyi Gézának figyelmét. Ez a korrektívum, nézetem 
szerint abból áll, hogy minden olyan intézkedéssel szem- 
ben, amely akár törvénytelenséget, akár visszaélést .tar- 
talmaz, a kisebbséget képező ellenzéknek alkalma és joga 
van a parlamenti élet összes fegyverzetével ellenállást 
gyakorolni. Nos hát, ez a kis csoport, amelyhez tar- 
tozom, nem tesz egyebet, mint gyakorolja ezt az ellen- 
állást. Küzdünk a nemzetnek nagy és örök jogalért, 
különösen a nyelvkérdésben. És kérdem, ki zavarta meg 
a parlament tekintélyét, ki vitte odáig, hogy  elfajulás- 
ról is beszélhetünk a parlamenti rendszerre vonatkozó- 
lag? Az a kisebbség-e, amely tudatában a jognak küzd 
azon jog érvényesüléséért és  elismeréséért, vagy az a 
többség, amely, amint kimutattam, a kormány intésére 

hatot-vakot, egymással teljesen ellenkező dolgokat min- 
dig hajlandó megszavazni. (Úgy van! balfelől.). 

A többség megakadályozza nemzeti  nyelvűnknek 
elismerését és érvényesítését. Mit tesz az ellenzék, a 
kisebbség? Az egy jajkiáltás, amit mi teszünk, 30 év 
óta tartó megsemmisítése ellen a parlamenti életnek. De 
van-e hát olyan visszaélés, amely jogot és alkalmat ad- 
hatna a kisebbségnek a rendkívüli harc folytatására? Van, 
mert mindig visszaélés, ha egy élő törvény nincsen 
végrehajtva. (Úgy van! balfelől.) 

Az 1867: XII. törvénycikk 11. §-a megállapítja a 
magyar hadsereget. Hogy ez a fogalom nem véletlenül 
jött be a törvénybe, mutatja az, hogy nemcsak a IlI1., 12., 
13., de, ha jól tudom, a 14. §. is szól magyar hadse- 
regről. Tehát lenni kell egy magyar hadseregnek, A 
törvény azt is megmondja, hogy milyen legyen ez a 
magyar — hadsereg. — Mindenekelőtt — megállapítja — annak 
nemzeti jellegét, hogy az magyar legyen. Továbbá meg- 
állapítja annak helyzetét az egész  véderőszervezetben; 
megmondja, hogy kiegészítő része legyen az összes had- 
seregnek. Végre megállapítja annak közjogi formációját 
is, mert kimondja, hogy nem önálló, de azt is kimondja, 
hogy nincs beolvadva valamely más nagyobb testbe, ha- 
nem kiegészítő része az összes hadseregnek. 

Ha a törvény ekként jóformán részletesen meghatá- 
rozza a magyar hadsereget és annak jellegét és ha ez 
a törvény immár 36 éves, akkor azt kérdem, t. képvi- 
selőház, hol van hát a magyar hadsereg?  Mutassák 
meg nekem ott a magyar zászlót, mutassák fel nekem 
magyar vezényleti és szolgálati nyelvet, mutassák meg 
nekem magyar tisztikarát. Cáfoljanak meg, tessék elő- 
állani és kihirdetni, hogy ennek a hadseregnek, amely- 
ről szó van, igenis van magyar szelleme, van magyar 
érzülete, van magyar hazafisága. Ilyesmit kimutatni a 
hadseregről nem lehet; nem lehet pedig azért, mert a 
törvény nincsen végrehajtva. De mi, t. képviselőház, 
követeljük ennek a törvénynek a végrehajtását. Mi meg 

vagyunk győződve, hogy azok a férfiak, akik ezt a tör- 
vényt meghozták, azok nem egy német nyelvű és osz- 
trák szellemű hadseregre gondoltak. Hiszen ebben az 
esetben egy Deák Ferenc, egy gróf Andrássy Gyula, 
egy Eötvös József farizeusok lettek volna. De ők nem 
voltak nemzetámítók, ők érezték magukban a történelmi 
felelősséget. (Igaz! Úgy van! a szélső baloldalon.) Ha 
nekik az lett volna a céljuk, hogy ne magyar hadsereg 
védelmezze Magyarországot, akkor nem ezt a fogalmat 
és nem ezt a szót használták volna, hanem egyszerűen 
odatették volna, hogy Magyarországon sorozott hadcsa- 
patok és így beszéltek volna róluk. (Igaz! Úgy van! a 
szélső baloldalon.) De mivel a magyar hadsereg szót 
használták és mivel becsületes emberek voltak, becsü- 
letes politikusok és becsületes hazafiak, ennélfogva nem 
lehet róluk feltenni azt, hogy ők elámították akkor a 
nemzetet és kiforgatták volna álutakon a nemzetet a 
maga régi jogaiból. (Helyesléseka szélső baloldalon.) 

Épen azért mi követeljük, ismétlem, a magyar had- 
sereg felállítását. Követeljük azt a parlamenti eszközök 
összes fegyverzetével és mikor ezt tesszük, akkor mi a 
nemzet igaz jogaiért küzdünk és nem mi ejtünk csorbát 
a parlamentarizmus tekintélyén, hanem azok, akik egy 
élő, egy 36 év óta fennálló törvény végrehajtását meg- 
akadályozzák. (Helyeslések a szélső baloldalon.) 

Az 1867: XII. t.-c. 11. §-a ő Felségének alkotmányos 
jogköréhez utalja a magyar hadsereg vezérletéi, vezény- 
letét és belszervezetét. E felett a tétel felett újabb idő- 
ben úgy a pártok között, mint a publicisztikában, sőt még 
Magyarország és Ausztria között is közjogi vita folyik. 
Én ebbe a közjogi vitába nem bocsátkozom. Nekem elég 
annyit tudni, hogy ebben a házban, gondolom, senki 
sincsen, aki nem azt vallaná, hogy a magyar korona 
csak annyi joggal bír, amennyit a nemzet a koronára 
ruházott. És mivel tudom, hogy a magyar nemzet 
a koronának azt a jogot, hogy a magyar hadsereg né- 
met nyelven kommandíroztassék és osztrák zászló alatt 

álljon, soha nem adta, ennélfogva bőven elég ez nekem 
és egyéb törvényes argumentumokra nem szorulok. Ha 
szorulnék, ott volna 1791-ből az a törvény, amely elren- 
deli, hogy idegen nyelven Magyarországon kormányozni 
nem szabad. (Igaz! Úgy van! a szélső baloldalon.) Ez 
a törvény eltörölve nincsen, megváltoztatva nincsen, (He- 
lyeslés a szélső baloldalon.) ez a törvény ő Felségét ép 
úgy kötelezi, mint minket. (Igaz! Úgy van! a szélső 
baloldalon.) És valóban szükség is volna ő Felségét fel- 
világosítani arról, hogy nemcsak, hogy jogtalan Ausztriá- 
nak a kormányzási módszerét, szellemét és német nyel- 
vét Magyarország bármelyik kormányzati ágára  reátuk- 
málni, hanem egészen politikátlan is. Hiszen azt a nagy 
különbséget kell venni, amely Magyarország és Ausztria 
között fennforog. 

Nekünk, t. ház, nyelvünk van, amelyhez ragaszko- 
dunk a vérnek, a szeretetnek, az életnek és halálnak min- 
denhatóságával. (Helyeslés balfelől.) Ezzel szemben osz- 
trák nyelv nem létezik. Van cseh, szlovén, német, len- 
gyel nyelv, de osztrák nyelvet nem ismerek. Mi íugy a 
törvényben, mint az életben egységes politikai nemzet 
vagyunk, amely kialakult  vérkötelékeinél fogva sok 
száz év szenvedései, viszontagságai, reményei és dicső- 
sége közösségében, de osztrák nemzet nem létezik. 
(Igaz! Úgy van! balfelől. Vannak  nyelvterületek, nép- 
fajok, városok, tartományok, országok, de osztrák nemzet 
nincsen, kiváltképen nincsen egységes és történelmi fele- 
lősséggel bíró osztrák nemzet. Nekünk van virágzó ma- 
gyar irodalmunk, amely nemzedékről nemzedékre neveli 
a közpálya férfiait, a tudósokat, művészeket és vértanú- 
kat. Osztrák irodalomról, osztrák tudományról, művészet- 
ről az emberiség kultúrája nem tud semmit. És végre is 
nekünk van történelmi alkotmányunk, amely akár a szent 
korona elméletét, akár a magyar nemzet fenséges jogait, 
akár az önkormányzati szervezetek tartalmát tekintve, ki- 
állja a versenyt a világnak bármely alkotmányával. Ez 
bizonyítja — leginkább a — magyar nemzet produkcionális 

képességét. Ezzel szemben Ausztria hosszas ideig mint 
privát majorsági birtok létezett, míg a legközelebbi idők- 
ben uralkodójától ajándékba nem kapott egy papíralkot- 
mányt, azt is a mi kívánságunkra és unszolásunkra. (Igaz! 
Úgy van! balfelől.) Nálunk van egy állami öntudat, 
amely alatt azt értem, hogy nálunk az egyes az ösz- 
szesnek, a községnek, vármegyének,  törvényhatóságnak, 
országnak a saját helyi érdekeit nagy és általános érde- 
kek szempontjából mindig hajlandó alárendelni, ellenben 
Ausztriában nyelvterületek, felekezetek, társadalmi  osztá- 
lyok, tartományok és más különleges helyi érdekek sze- 
rint csoportosulnak a pártok és a saját vicinális érdekei- 
ket az állam nagy érdekeinek soha semmi körülmények 
közt feláldozni nem hajlandók. (Igaz! Úgy van balfelől.) 
Ezekután, t. ház, méltán kérdezhetjük azt, hogyan 
jutunk mi ahhoz, hogy egy ilyen Ausztria, mely politi- 
kai tekintetben, a nemzet termelő képessége tekinteté- 
ben oly mélyen alattunk áll, melyről nemcsak az mon- 
datott ki, hogy geográfiai fogalom, hanem az is, hogy 
pusztán jegyzőkönyvi fogalom, a maga német nyelvét, 
a maga osztrák szellemét és zászlóját a mi  hadsere- 
günkre tukmálni merészeljen?  Tántoríthatatlan  meggyő- 
ződésem, hogyha ő Felsége felvilágosíttatik arról a nagy 
különbségről, amely Ausztria és Magyarország közt van, 
meg fogja változtatni egész uralkodási rendszerét és 
meg fogja főleg tiltani azt, hogy a magyar kormányok 
oly politikával, mint amilyent 30 év óta folytatnak, ,a 
nemzeti . megerősödésnek — akadályaiul szolgáljanak. Ez 
annyira józan állítás, hogy felesleges a bizonyítás mel- 
lette. Mindazonáltal egypár okot bátorkodom felhozni. 
Tudjuk mindnyájan, hogy a Habsburgok politikai 
rendszerét . Magyarország  beolvasztási kísérlete képezte 
századokon át. Ezt a kísérletet, legtöbbször  vaskézzel, 
olykor bársonykézzel gyakorolták. De a magyar nem- 
zet ellenállott, ellenállott a hóhérpallos alatt is, ellenállott 
az altató nóták mellett is. Hosszas tapasztalatok, súlyos 
vereségek, nagy áldozatok és végzetes helyzet arra  utal- 

ták jelenleg — uralkodó királyunkat, hogy érintkezést 
keressen a nemzettel és létrejöjjön a kiegyezés, amelynek 
alapját képezte egyfelől a nemzeti alkotmány teljes elis- 
merése, másfelől — ami új — a paritásos dualizmus. 

Hát, t. ház, a paritásos dualizmus nem létesült, 
nem létesült sem a külügyeknél, sem a hadügyeknél, 
mind a kettő merőben osztrák-német, osztrák szellemmel, 
pedig egyik sem egyéb, mint a hagyományos beolvasz- 
tási politikának végzetes maradványa. Ez nagy  vissza- 
élés. S ez a visszaélés csak úgy történhetik meg, ha ő 
Felsége nincsen kellőleg tájékoztatva a helyzetről, nincs 
különösen felvilágosítva arról, hogy a kiegyezés idejében 
egy nagy világtörténelmi fordulat történt. A  Habsbur- 
gok nyugati nagy hatalma azáltal, hogy olasz tartomá- 
nyaikat és vezető pozíciójukat Németországban elvesz- 
tették, megszűnt és ha ők egyáltalában nagyhatalom 
akarnak maradni, akkor nekik kelet felé kell politiká- 
juk súlypontját áthelyezni. Ha pedig kelet felé helyezik 
át politákájuk súlypontját, akkor ki nem kerülhető az, 
hogy Magyarország legyen annak a politikának és biro- 
dalomnak a központja. Ausztriából keleti politikát foly- 
tatni nem lehet, mert Ausztriának nincsen ott gyökere, 
mert Ausztria népe ott minden népnél  gyűlöletesebb, 
ellenben Magyarországnak nagy történelmi gyökerei van- 
nak az Árpádok, az Anjouk és a Hunyadiak idejéből; 
Magyarország geografiailag is alkalmas arra, hogy köz- 
pontja legyen ennek a keleti nagy hatalomnak. A helyzet 
merőben félreismerése tehát az, hogy a Habsburg-politika 
még mindig Ausztriával akarja a monarchia sorsát vezet- 
tetni és osztrák rendszert és német nyelvet akar ránk 
tukmálni. Hogy jutunk mi ahhoz, kérdem harmadszor, 
vagy talán negyedszer? Hiszen a magyar királyság közép- 
európai nagyhatalom volt már akkor, mikor Ausztria 
csak tengeriszap volt az állami szervezetek között. (Úgy 
van! Úgy van! a baloldalon.) 

A magyar királyok világtörténelmi tényezők voltak 
már akkor, amikor a Habsburgok ismeretlen tiroli grófok 

voltak, (Felkiáltások half elől: Svájci grófok!) illetőleg 
svájci grófok voltak, egy-egy szerencsés házasság által 
igyekezve — patrimoniumaikat  megszaporítani; nagyhata- 
lomhoz a Habsburgok csak akkor jutottak, mikor szabad 
választás útján a magyar nemzet fejükre tette a magyar 
szent koronát. (Úgy van! Úgy van! a baloldalon.) És 
ezen korona fejében megfogadták, hogy Magyarországon 
fenntartják a törvényeket, a szabadságokat, régi jó Szo- 
kásokat, és hogy Magyarországot idegen országok és 
tartományok módjára kormányozni nem fogják. (Úgy 
van! Úgy van! a baloldalon.) S ha ezt fogadták, akkor 
ismét kérdezem, hogyan jutunk mi mégis ahhoz, hogy 
minket Ausztria módjára osztrák szellemben német nyelv- 
vel akarnak a katonai téren kormányozni? (Úgy van L 
Úgy van! a baloldalon.) 

B. Kaas Ivor: Képzelhető-e Ausztria Magyarország 
nélkül? 

Bartha Miklós: Az én legjobb meggyőződésem sze- 
rint a dinasztiára nézve életkérdés az, hogy politikai 
hatalmának súlypontját Magyarországra helyezze át. (Úgy 
van! Úgy van! a baloldalon.) Indokom rövid. Ausztriá- 
ban nincs valódi állami élet, ott vannak lazán összefüggő 
tartományok és országok, amelyeket azonban nem egy 
természetes történelmi kapocs fűz össze, hanem egy 
mesterkélt kötelék. 

Azt tapasztaljuk, már harminc és egynéhány év óta 
tapasztaljuk, hogy minél inkább kifejlődik az  alkotmá- 
nyos szabadság érzete és gyakorlata az osztrák tarto- 
mányok férfiaiban, annál jobban megerősödnek ott a 
destruktív erők. Méltóztassanak figyelembe venni, hogy 
az osztrák nép egyrészére az egységessé vált Olaszország, , 
másik részére az egységessé vált Németország minő 
hatalmas vonzerőt gyakorol. És csalódik mindenki, aki 
azt hiszi, hogy emberi gondoskodással ennek elejét lehet 
venni, hisz ez egy egészen természetes élettani  folya- 
mat, (Úgy van! Úgy van! a baloldalon) amelynek 
törvényei a viszonyokban rejlenek és amely törvényeken 

emberi észszel változtatni nem lehet. (Úgy van! Úgy 
van! a baloldalon.) Ellenben a Kárpátok bércei és azok- 
nak medencéje szilárd pontot képeznek, ebből a felleg- 
várból nem vágyódnak, nem menekülnek ki a népek, ez 
feltétlen biztos támasz a dinasztiára és a trónra nézve, 
mert itt iredentizmus nincsen és ide nem kell egyéb, 
minthogy végre-valahára háromszáz és annyi esztendő 
után belássa a dinasztia azt, hogy neki kötelessége a 
nemzet élére állani, a nemzetben rejlő erőket kifejteni, 
(Úgy van! Úgy van! a baloldalon.) minket úgy a nyelv, 
mint aspirációink tekintetében megizmosítani és akkor, 
itt minden meg van adva arra, hogy a mohácsi vész előtti 
királyságnak fénye, tekintélye és hatalma ismét felújuljon. 

De, hogy az a felvilágosítás megtörténhessék, úgy 
törvényeink, mint szokásaink azt hozzák magukkal, hogy 
feliratban juttassuk kifejezésre nézeteinket. (Halljuk! Hall- 
juk! a baloldalon.) Ennélfogva, t. ház, hódolva ezen szo- 
kásnak, én bátor voltam egy felirati tervezetet készíteni 
és azt határozati javaslat alakjában a ház elé terjeszteni. 
(Halljuk! Halljuk! a baloldalon.) Felolvasni a tervezetet 
nem fogom. Azt lesz szíves majd a jegyző úr felolvasni. 

És ezzel bevégeztem beszédemet. 

Ha jól tudom, t. ház, ennek az általános vitának leg- 
utolsó beszédét én mondtam el. (Felkiáltások a balolda- 
lon: Vannak még felírva!) Kenyerem javát megettem. 
Arra. kérem a t. házat ebben a rám nézve mindenesetre 
igen komoly pillanatban, ne méltóztassék megengedni, 
hogy azok, akik életük delén túl járnak, azzal a kiáb- 
rándulással szálljanak a sírba, hogy ez a képviselőház 
a nemzetnek nagy és örök jogait nem volt képes meg- 
védelmezni. (Élénk helyeslés és éljenzés a baloldalon. 
A szónokot számosan üdvözlik.) 

Szőts Pál jegyző (olvassa): Határozati javaslat. 
Mondja ki a ház, hogy elfogadja az alább következő fel- 
irati tervet és határozza el, hogy ő Felségéhez felter- 
jesztessék: 

Császári és apostoli Királyi Felség! 

Nehéz válságnak súlyos terhe borúit a magyar nem- 
Zetre.  Törvényhozói munkánk rendes menete fennakadt. 
A kormány  országgyűlésileg megszavazott költségvetés 
nélkül rendelkezik hazánk közterhei felett. Ez a körülmény 
megingatja az alkotmányos biztosítékokba vetett közbizal- 
mat.  Törvényhozói munkánk fennakadása következtében 
az évenkénti újoncmegajánlás sem történt még meg. Ez 
a körülmény rést üt a Felséged uralkodása alatt lévő álla- 
moknak katonai tekintélyén. 

Ezen nehéz válságnak súlyos terhe méltán érinti Fel- 
séged nyugalmát az érdekközösségnek azon szilárd kapcsa 
alapján, mely a nemzetet a koronával összeköti. Épen 
ezért bizalommal fordulunk  Felségedhez és a valódi 
hűség őszinteségével tárjuk fel a rendkívüli helyzet okait. 

Az 1867-iki év forduló pontot jelent Felséged uralko- 
dási rendszerében. Balsikerű kísérletezések és nehéz meg- 
próbáltatások érlelték meg Felségedben azt a meggyőző- 
dést, hogy a trón biztonságának legerősebb támasza és 
a nemzet fejlődésének legjobb eszköze a népek alkotmá- 
nyos szabadsága. Ezen meggyőződés következtében Fel- 
séged rálépett a törvényesség terére, kiadta a királyi hit- 
levelet, letette az esküt a magyar alkotmányra és a nem- 
zet a szent korona által apostoli királyivá avatta 
Felségedet. 

Miként minden koronázás, úgy ez is magán viselte 
az államjogi szerződés jellegét. Tárgyalások, alkudozások, 
megállapodások előzték meg a koronázást. Előlegesen 
ígérte meg Felséged, hogy alkotmányunkat elfogadja, 
megtartja és megtartatja, minek következtében a politi- 
kailag, pénzügyileg és katonailag amúgy is összeroskadott 
összbirodalmi  eszméről véglegesen lemond. Viszont a 
nemzet megígérte az 1723. évi I., II., III-ik törvénynek 
olyan értelmet adni, hogy a kölcsönös védelmi kötelezett- 
ség maga után vonja a külügyek bizonyos részének és a 
hadügynek közösségét. Egyszersmind megígérte a nem- 

zet, hogy az említett közösügyek, alkotmányos kezelésére 
törvényt fog kidolgozni. 

A nemzet köteles hűséggel teljesítette ígéretét, pedig 
ez az ígéret nehezen elviselhető pénzügyi és még nehe- 
zebben elfogadható államjogi áldozattal járt. Nehéz volt 
és most is nehéz elviselni azt az áldozatot, hogy hazánk 
évenkint 60 millió koronával járuljon a kizárólagosan 
Ausztriát terhelő államadósságok kamatterheinek  fedezé- 
séhez. Még nehezebb volt elfogadni azt, hogy a magyar 
királyságnak számos régi törvények és szerződések által, 
újabb időben a pragmatika szankció által, az 1791. évi 
X. törvény, valamint az 1848. évi III-ik törvény által biz- 
tosított . szuverenitása — csorbát szenvedjen. Már pedig 
súlyos csorbát szenvedett független államiságunk, mikor 
közösügygyé tette a törvény az állami kormányzás két 
fontos ágát és annak ckezelésére és intézésére befolyást 
engedett Felséged többi országai és tartományai alkot- 
mányos képviseletének is. Ezen áldozatok dacára a nem- 
zet híven teljesítette mindazt, a mit magára vállalt. 

Ellenben Felséged kormányai nem váltották be egész 
mértékben és utógondolat nélkül a Felséged ígéretét. 
Harminchat év telt el az 1867-iki kiegyezési törvény meg- 
alkotása óta és ennek a törvénynek jelentékeny részei a 
mai napig sincsenek életbeléptetve. Ezen törvény meg- 
állapította a Felséged uralkodása alatt levő két államnak 
viszonylatában a jogegyenlőséget, továbbá a külügyi és 
hadügyi közösséget. A jogegyenlőséggel kapcsolatos kö- 
zösségnek nincs más értelme és magyarázata, mint az, 
hogy a közössé tett ügyek irányában egyenlő jog illeti 
meg egyfelől hazánkat, másfelől Ausztriát. Ezt az értel- 
mezést és magyarázatot Felséged kormányai minden 
alkalommal elismerték, de sohasem foganatosították. Ezen 
mulasztás vonta maga után azt a súlyos törvénytelenséget, 
hogy sem a külügy sem a hadügy nem tétetett közössé, 
hanem megmaradt mind a kettő a korábbi abszolutizmus 
hagyatékául, az összbirodalmi eszmét jelképező osztrák 
császári hatalom intézményének. Mindkét intézmény meg- 

tartotta az önkényuralomtól örökölt szellemet, mely nem 
a mi szellemünk, zászlóját, mely nem a mi zászlónk, címerét 
és nyelvét, mely nem a mi címerünk és nem a mi nyelvünk. 
Pedig a jogegyenlőségre alapított közös intézményeknél 
a magyar állam nyelvének, címerének, zászlójának és szel- 
lemének érvényesülni kell. 

A kormányok mulasztásából származó törvénytelenség 
a hadügynél ölt legtűrhetetlenebb alakot Az 1867. évi 
XII. t.-c. 11. §-ában a magyar nemzet Felségedre ruházta 
a magyar hadsereg vezérletére, vezényletére és belszer- 
vezetére vonatkozó felségjogokat. Kimondja ez a törvény- 
szakasz, hogy Felségedet ezen jogok saját alkotmányos 
jogai alapján, tehát az alkotmány korlátai között illetik 
meg. Kimondja ez a szakasz azt is, hogy a magyar had- 
sereg az összes hadsereg kiegészítő része. Tehát nem 
önálló; de nem is valamely szervezetnek beolvadott alkat- 
része. Hanem kiegészítő része az összesnek. A miként 
kiegészítő része az ausztriai hadsereg is az összes had- 
seregnek. Minélfogva egy magyar hadsereg és egy osztrák 
hadsereg, a vezénylet, vezérlet és belszervezet egységénél 
fogva, képezik együtt az összes hadsereget. 

A miként nem szűnt meg hazánk történelmi állam 
lenni azáltal, hogy politikai és gazdasági szövetségre 
lépett . Ausztriával, holott önrendelkezési jogából  törvé- 
nyesen meghatározott részeket a szövetségnek áldozatul 
hozott: akként a magyar hadsereg külön jellege sem sem- 
misült meg azáltal, hogy kiegészítő része lett egy összes 
hadseregnek. Annyival kevésbbé semmisülhetett meg a 
magyar hadsereg külön jellege, melynek az élén Felséged 
áll mint fővezér és a mely egy teljesen organizált fele az 
összes hadseregnek, mivel ezen magyar hadsereg vezér- 
lete, vezénylete és  belszervezete felett Felséged — mint 
magyar apostoli király intézkedik. Már pedig a magyar 
királynak sem hivatása, sem akarata, sem joga nem lehet 
egy magyar intézményt beolvasztani egy nekünk idegen 
ország, idegen szellemű, idegen nyelvű és idegen jellegű 
intézményébe. 

Ilyen volt a felfogás törvényhozóságunkban már az 
1868-iki véderőtörvény alkotása idejében és ezen törvényes 
felfogás akkor kifejezésre is jutott a véderőbizottság hiva- 
talos jelentésében. Ez a bizottsági jelentés azt is megálla- 
pította, hogy vaz egész hadsereg kiegészítő részét tevő 
magyar hadsereg 39 gyalogezredből, 14  huszárezredből, 
a második vadászzászlóaljból, a horvátországi két gyalog, 
két dzsidás, a 14. határőrezredből és a titeli zászlóaljból 
alakul meg.x Ilyen indokolás alapján készült az 1868. évi 
véderőtörvény, mely nemcsak a nemzetet, de Felséged kor- 
mányait is kötelezi. 

Arra, hogy a cs. és kir. közös hadügyi kormány Bécs- 
ben székeljen, nincs törvény. Arra sincs törvény, hogy ezen 
ministeriumnak kormányzási és ügykezelési nyelve német 
legyen. És nincsen törvény arra sem, hogy a magyaror- 
szági  hadcsapatok szolgálati és  vezénynyelve német, 
zászlója és jelvénye osztrák zászló és osztrák jelvény 
legyen. Arra azonban van törvény, hogy magyar hadsereg 
alkottassék. Arra is van törvény, hogy csupán a külügy 
és a hadügy közös, tehát nem közös sem az igazságszol- 
gáltatás, sem a közoktatás. Arra is van törvény, hogy a 
közös kormányok hazánk belügyeibe nem avatkozhatnak. 
Ennek dacára: a mire nincs törvény, az a magyar nem- 
zeti szempont tökéletes mellőzésével foganatosíttatott, a 
mire pedig olyan törvény van, mely a nemzeti eszme fej- 
lesztésére kedvező hatással lehetne, annak  végrehajtásá- 
tól Felséged kormányai következetesen tartózkodnak. 

Hazánk területén a katonai igazságszolgáltatást, vala- 
mint a katonai oktatást, holott egyik sem közös ügy, tör- 
vényeink tilalma dacára a közös hadügyi kormányzat ke- 
zeli. Kezeli pedig németül, osztrák szellemben. Ez világos 
törvénysértés, mert ezen ügyek csak magyarul, csak ma- 
gyar szellemben és csak a magyar honvédelmi kormány 
által kezelhetők. Világos törvénysértés az is, hogy a 
magyar hadsereg még mindig nincs felállítva, mert a 
magyarországi hadcsapatoknak még mindig nincs kizáró- 
lag magyar honos tisztikara, még mindig nincs magyar 

szolgálati és vezénynyelve, magyar zászlója, magyar jel- 
vénye és ezek a hadcsapatok még mindig nincsenek fel- 
esketve a magyar alkotmányra. Csakis ezen hiányok pót- 
lásával lesz megalkotva az 1867. évi XII. törvénycikkben 
gyökerező magyar hadsereg. (Zaj és felkiáltások a szélső 
baloldalon: Hangosabban! Nem értjük, hogy mit olvas.) 

Elnök: Ne tessék zavarni a felolvasást! 

Kubik Béla: Tessék becsületesen olvasni! (Zaj. 
Halljuk! Halljuk!) 

Elnök: Kubik Béla képviselő Urat rendreutasítom! 
(Zajos felkiáltások a szélső baloldalon: De igaza van!) 
A jegyző úr rendesen olvas. Ha zajonganak a képviselő 
urak, akkor természetes, hogy nem érthetik meg. Én itt 
minden szavát értem. 

Ugron Gábor: Azt elhiszem, mert közvetlen szomszéd- 
ságában ül, de nekünk is értenünk kellene. 

Szóts Pál jegyző: (tovább olvassa): 

Felséges úr! Az 1867. évi kiegyezés nemcsak Felséged 
uralkodási rendszerében képez forduló pontot. Erre az 
időre esik a felséges uralkodó ház világtörténelmi hely- 
zetének lényegbe vágó megváltozása is. Ebben az időben 
szűnt meg Felséged házának hatalmi befolyása Olasz- és 
Németországra. Ha tehát forgott is fenn politikai indok 
arra, hogy Felséged elődei, kik egy nyugoti nagyhatalom 
élén állottak, hazánkat gyarmatnak tekintsék és beolvasz- 
tási kísérletek tárgyává tegyék: nemcsak tökéletesen meg- 
szűnt ez a politikai indok a nyugati befolyás elvesztése 
által, hanem épen a felséges uralkodóház világtörténelmi 
szerepének folytatásaként önként kínálkozott a hatalmi 
érdekkörnek nemzetközi, gazdasági és kulturális eltolása 
kelet felé. Ezen világtörténelmi szerep betöltésének leg- 
első feltétele a magyar királyság súlyának, tekintélyének, 
hatalmának ápolása és fejlesztése. Ez a meggyőződés ve- 
zethette Felségedet, mikor helyreállította a korona és a 
nemzet között megingott bizalom egyensúlyát. Nemzetün- 
ket is ilyen meggyőződés vezette, mikor meghozta a ki- 
egyezéssel járó gazdasági és államjogi áldozatokat. Hin- 

nünk és remélnünk kellett, hogy az elmúlt idők szomorú 
tapasztalásai nem is ismétlődnek soha többé. Kizártnak 
kellett tekintenünk azon félreértések és viszályok lehető- 
ségeit, melyek abból származtak, hogy királyaink nem ál- 
lottak a nemzet élére, nem fejleszthették a nemzet erkölcsi, 
politikai, gazdasági erőviszonyait, nem gyámolítottak köz- 
művelődésünket, nem értették nyelvünket, nem laktak kö- 
zöttünk és nem azonosították magukat szent hagyomá- 
nyainkból fakadó nagy érzéseinkkel. (Zaj balfelől.) 

Gróf Zichy Aladár: Kérünk egy kis csendet! 

Kubik Béla: Jobban kellene olvasni! 

B. Kaas Ivor: De ha nem tanúit meg olvasni! (Zaj.) 

Elnök: Kérem, a képviselőház jegyzőjének olvasása 
nem szavalás. A jegyző úr egészen rendesen olvas. 

Kubik Béla: Gratulálok az ilyen olvasáshoz! 

Szőts Pál jegyző: (tovább olvassa.) 

Sajgó szívvel valljuk be, hogy reményeink csak rész- 
ben teljesedtek. Felséged ritkán és csak rövid időkre tar- 
tózkodik hű magyarjai körében, pedig az 1867. évi XIL 
t.-c. 7. §-a azt az örvendetes kilátást érlelte meg, hogy 
Budapesten rendes magyar királyi udvartartás szervezte- 
tik. Felséged uralkodóházának tagjai annyira idegenked- 
nek hazánktól, hogy csak a legkisebb mértékben járulnak 
a magyar királyság tekintélyének gyarapításához.  Felsé- 
ged kormányai osztrák módon és német nyelven kormá- 
nyozzák a megszállott tartományokat, holott azokat a tra- 
díciók szálai a magyar királysághoz fűzik. Felséged kor- 
mányai elmulasztották Dalmáciának visszacsatolását, holott 
azt megköveteli a magyar közjog, kilátásba helyezte a 
koronázási hitlevél és megkívánja a magyar királyság ha- 
talmi érdeke. 

Fájdalmas érzéseinket fokozza, hogy Felséged kor- 
mányai nemcsak elmulasztották a törvényes magyar had- 
sereg felállítását, hanem vasakarattal nyomják el a ma- 
gyarországi hadcsapatokban a magyar nemzeti érzésekei 
Ezeket a csapatokat mindig távol tartják azoktól a 
helyektől, ahol nemzeti érzések lüktetnek. Katonáink nem 

osztozkodhatnak a nemzetnek sem a gyászában, sem az 
örömében. Nem állanak a nemzet érzelemvilágának hatása 
alatt. Lelkükbe nem olthatjuk a magyar dicsőségnek álmait. 
Becsvágyukat nem fokozhatjuk a halál megvetéséig. Minek 
következtében olyan hadsereg áll a Felséged parancsa 
alatt, mely nélkülözi a kitartásnak, erőfeszítésnek és hő- 
siességnek azon ethikai erélyét, mely a nemzeti eszmében 
rejlik és a mely nehéz próbák idejében a győzelemnek 
egyik főtényezője. 

Ragaszkodnunk kell tehát a magyar hadsereg felállí- 
tásához a harcképesség fokozása érdekében. És ragasz- 
kodunk ahhoz hazánk politikai egységének a magyar 
nemzeti eszme által való megszilárdulása és betetőzése 
érdekében is. A nemzeti eszme nem ködkép és nem köl- 
tészet, hanem reális valóság. Ezt az eszmét a nyelvnek, 
az irodalomnak, a hajdankornak és a tartós együttlétnek 
közössége hozta létre. Ebben tehát a közös szeretetnek, 
közös dicsőségnek, közös munkásságnak és közös remé- 
nyeknek közös érzése rejlik. A nemzeti eszme közös böl- 
csőket ringat a közös sírhantok felett. Ősapáink nyelve, 
dala, bölcsesége, törvénye, vidámsága és szenvedése szólal 
meg a nemzeti eszmében. Ez a mi ékességünk, a mi nagy 
örökségünk, a mi szent hagyatékunk. 

Erről tehát nem mondhatunk le és ennek érvényt szer- 
zünk a kormányzás minden ágában. Mivel pedig a fennálló 
hadszervezet, mely nem alapul törvényen, a magyar nem- 
zeti eszme fejlődését gátolja és mivel a magyar hadse- 
reg, a mely törvényben gyökerezik, ama fejlődést előmoz- 
dítaná; mivel továbbá a magyar hadsereg emelné a ma- 
gyar királyság történelmi befolyását és Felséged trónjának 
fényét, tekintélyét és hatalmát: ennélfogva hódolatteljes 
hűségünk őszinteségével fejezzük ki azt a meggyőződést, 
hogy törvényhozói munkásságunk fennakadása kizárólag 
abban rejlik, hogy az 1867. évi XII. törvénynek a magyar 
hadseregre vonatkozó parancsa nincsen életbeléptetve és 
mindaddig rendes törvényhozói munkásság nem remélhető, 
míg felséged kormányai azt a fonák politikát követik, hogy 

az 1867. évi kiegyezésnek azt a részét, mely hazánktól 
áldozatot igényel, szigorúan végrehajtják; ellenben azt a 
részt, a mely a nemzeti eszme fejlődésének útját egyen- 
getni volt hivatva, következetesen mellőzik. 

Erezzük mi, Felséges úr, a helyzetnek egész súlyát 
és mély aggodalmak között keressük a kibontakozásnak 
módjait. Azonban, mint törvényhozók, legelső rangú köte- 
lességünknek tekintjük a Felséged által szentesített tör- 
vények megtartását. Ezen törvények közül a magyar had- 
seregre vonatkozó rendelkezés nincs megtartva. A kibon- 
takozás egyedüli módja tehát csak az lehet, ha felséged 
arra utasítja kormányát, hogy ezen törvényt életbeléptesse. 

Kik egyébiránt mély tisztelettel vagyunk császári és 
apostoli királyi Felségednek legalázatosabb szolgái, 1903. 
december 19-én. Magyarországnak törvényesen egybegyűlt 
országgyűlési képviselői: Bartha Miklós, Holló Lajos, Sze- 
derkényi Nándor, Szluha István, Okolicsányi László, Eitner 
Zsigmond, Hellebronth Géza, Csávolszky Lajos, Ugron 
Gábor, Lovászy Márton. 


1904. január 4. 


T. képviselőház! (Halljuk! Halljuk!) Néhány nap előtt 
bátor voltam határozati javaslat keretében felirati tervet 
nyújtani be és arra kértem a t. házat, hogy azt elfogadni 
és illetékes helyre felterjeszteni kegyeskedjék. Ezen hatá- 
rozati javaslatomra a túloldal részéről egyetlen egy meg- 
jegyzés sem tétetett, ennélfogva midőn azt másodszor 
indokolom meg, indokolásomban rövid lehetek. (Halljuk! 
Halljuk!) 

Elsőízben is annak a szükségességét hangoztattam, 
hogy a helyzetről az uralkodó kellőleg felvilágosíttassék. 
A ki kétségbe vonja ennek a felvilágosításnak a szüksé- 
gességét, azt figyelmeztetem egy osztrák grófnak, Stern- 
bergnek nemrégen megjelent röpiratára, mely a bécsi 
udvar intimitásaival foglalkozik. (Halljuk! Halljuk!) Eb- 
ben a röpiratban a súlypont arra van helyezve, hogy a 

bécsi udvarnak egész életberendezése ma is a spanyol 
etiguette szabályai szerint történik. Tudjuk, hogy a spanyol 
etiguette szabályai olyan időben keletkeztek, midőn még 
az előítéleteket nem söpörte el a szabadság vihara. Azóta, 
hogy ezek a szabályok keletkeztek, a nemzetek felismerték 
saját erejüket, az egyének önmagukra találtak, a politikai 
bálványimádás helyét elfoglalta a kereszténység tana, a 
jogegyenlőség elmélete, a szolgaság megszűnt, a népek 
talpraállottak. A spanyol etiguette szabályai szerint való 
berendezkedés tehát anakronizmus. 

De a bécsi udvar ezt nem látja. Ott még mindig az 
a felfogás uralkodik, mintha az isteni gondviselés különös 
kegyelme a fejedelmi sarjadékokat földfeletti bölcsesség- 
gel látná el, (Igaz! Úgy van! balfelől.) és erre van ala- 
pítva egész uralkodási rendszerűk. Pedig az isteni gond- 
viselés kegyelme egyformán adja a napsugarat és az esőt 
minden teremtménynek, az egészséget is meg a betegséget 
is. (Úgy van! balfelől.) A mi különbség van a közjogi 
hatalomban és a közjogi hatalom gyakorlásában, azt nem 
az isteni gondviselés adja, hanem a törvény és az intéz- 
mények, (igaz! Úgy van! balfelől.) 

A spanyol etiguette szabályai az uralkodót valósággal 
elzárják az élek lüktetésétől. Excellenciás alkalmazottak, 
vagy — Sternberg gróf szerint — excellenciás cselédek, 
(Felkiáltások a baloldalon: Az! Az!) . . . veszik körül az 
uralkodót, és csak azokat az eszméket, és csak azokat az 
egyéneket bocsátják át a maguk szűrőjén, a mely eszméket 
és a kiket saját rendszerűk felforgatása szempontjából 
veszedelmeseknek nem látnak. (Úgy van! balfelől.) Ilyen- 
formán az uralkodó nem tartja kezét a nemzet életerén, 
(Úgy van! balfelől.) nem ismeri vágyait, nem érzi szenve- 
déseinket, (Úgy van! balfelől.) nem érti  sérelmeinket. 
(Úgy van! a baloldalon.) 

Egy meg nem cáfolt hír, mely az összes lapokat be- 
járta, igen erőteljes és kirívó példáját mutatja ennek. Ezen 
hír szerint a válság folyamatában egyik magyar államfér- 
fiú őszinte felvilágosításokat nyújtott a Felségnek az 1867. 

XII. t.-cikknek a nemzet közvéleménye által való felfogá- 
sáról és arról a köztudatról, hogy ebben a törvénycikk- 
ben le van fektetve a magyar hadsereg, a magyar zászló- 
val, a magyar vezényszóval, a magyar szolgálati nyelvvel, 
magyar honos tisztekkel, és hogy a nemzetnek immár több 
évtizedes sérelmét képezi az, hogy ez a törvény, a melyet 
a felséges úr szentesit, még mindig nincs végrehajtva. 
(Igaz! Úgy van! balfelől.) 

És ezen meg nem cáfolt hír szerint ő Felsége azt 
felelte volna, (Halljuk! Halljuk! balfelől.) hogy verről ne- 
kem eddig soha senki sem szólottx. (Felkiáltások balfelől: 
Nagyon jellemző!) Ez jellemzi, hogy azok, a kik ő Fel- 
sége körül vannak és neki tanácsot adhattak, milyen 
fukarok voltak az őszinteségben. Nem világosították fel 
az uralkodót arról a mindenható kapocsról, a mely egy 
magyar hadsereg felállítása által az uralkodó s a nemzet 
között keletkezhetett volna. 

T. ház! Azt a jelentékeny bajt, hogy az uralkodó és 
a nemzet között nincs állandó és közvetlen kontaktus, 
őseink is súlyosan érezték, és épen ezért igen bölcs tör- 
vényhozási intézkedéseket tettek e baj orvoslására. De, 
t képviselőház, nálunk igen gyakran megtörténik, hogy 
a jogéletnek legkezdetlegesebb követeléseit sem tartják 
meg, még azt sem, hogy fennálló törvényt végrehajtsanak; 
így ezek a bölcs törvények sem voltak nálunk végrehajtva, 
és ma sincsenek. Felvilágosításul bátor leszek egy párt 
ezek közül a törvények közül a t. házzal megismertetni. 
(Halljuk! Halljuk!) 

Az 1546:XVIII. t.-c. bekezdése így szól: xA mi pedig 
az országban való kölcsönös béke létesítését és az egyez- 
ség  fentartását és biztosítását, úgyszintén az ország 
állandó védelmezését és az elégedetlenek és lázadók meg- 
fékezését, valamint az összes rendeknek az ő tisztükben 
való magatartását illeti, nagyon is világos, hogy erre nézve 
legfontosabb dolog a fejedelem jelenléte.x (Helyeslés a 
baloldalon.) Ez a törvény bevezetése lévén, itt az ország- 
gyűlés csak a véleményét mondta ki. Hogy mi volt azon- 

ban az egész törvényhozásnak, vagyis az országgyűlésnek 
és a fejedelemnek együttes akarata, az kitűnik e törvény- 
cikk 1-ső szakaszából, mely így szól: vAzért, ámbár nem 
kételkednek a KK. és RR., hogy valahányszor ő Felsége 
távolfekvő helyekre megy, az ő híveinek jólétéről való 
gondosság vezeti el; mindamellett alázatosan kérik, őt, 
mint legkegyelmesebb urukat és esedeznek, hogy mivel 
tudja, hogy ott kell leginkább résen állni, a hol legtöbb 
veszedelemtől kell tartani, méltóztassék az őt megelőző 
magyar királyok szokása szerint, ha nem is állandóan, 
legalább az idő nagyobb részében az övéik között tartóz- 
kodni és Magyarországon lakni, hogy annál könnyebben 
és gyorsabban gondoskodhassék a híveit fenyegető ve- 
szélyek elhárításáról.x (Helyeslés a baloldalon.) 

És egy másik törvénycikket is leszek bátor felolvasni, 
az 1547:1. törvénycikket. Ennek a bekezdésében szintén 
felemlittetik, hogy őseink dekrétumban rendelték el, hogy 
Magyarország királya az idő nagyobb részét az országban 
töltse. A törvénycikk 1-ső szakasza azt mondja: sÉs meg 
van írva, hogy maguknak a római császároknak is, a kik 
Magyarország királyai voltak, ámbár a római birodalom 
és több ország és tartományok felett uralkodtak, annál a 
dekrétumnál fogva mégis jobbadán Magyarországon kel- 
lett volna tartózkodniok.c 

T. ház! Nem idézem valamennyit, mert hiszen ide- 
vonatkozólag nagyon számos törvényünk van. Csak rá- 
mutatok arra, hogy az 1548 .XXII., az 1550: IV. V. és VI., 
az 1553:I11., az 1563:111., az ,1567:LXVI. és az 1595:I. 
t.-c.-ek mind ugyanezen kérdéssel foglalkoznak, és mind 
azt határozzák el, hogy az uralkodó idejének legnagyobb 
részét köztünk, Magyarországon töltse el. Arról vagyok 
meggyőződve, hogy ha ezek a törvények megtartattak 
volna, akkor sok és súlyos félreértés a nemzet és korona 
között el lett volna hárítva, és ha ezen törvények bár- 
melyikét a jelenlegi uralkodó megtartja és  civillistában 
részesülő főhercegekkel és diplomáciai karral együtt leg- 
alább annyi időt töltene Magyarországon, mint a meny- 

nyit a civillista fizetése arányában nekünk jogunk van 
óhajtani, meg vagyok győződve, hogy ebben az esetben 
már rég utasította volna ő Felsége a magyar kormányokat 
arra, hogy az 1867: XII. t.-c. 11. §-ában gyökerező magyar 
hadsereg felállítása iránt a szükséges lépéseket megtegyék. 
A ki felismeri a helyzetet, a ki tisztán látja nemcsak a 
törvényeket, nemcsak a nemzetnek elidegeníthetlen jogait, 
hanem látja a nemzet megizmosodásának feltétlen szük- 
ségét, az nem zárkózhatik el a magyar hadsereg felállítá- 
sának követelésétől. Én nem beszélek a harcképességnek 
mert erről a kérdésről tüzetesen szólottam a létszámeme- 
lési javaslat tárgyalása alkalmával. Törvényes és közjogi 
bizonyítékokat sem szándékozom felhozni a mellett, hogy 
a magyar nemzetnek joga van a magyar hadsereghez, 
annak magyar szolgálati és  vezénynyelvéhez, magyar 
zászlójához és címeréhez, magyar honos tisztikarához, mert 
ezen vita folyamán ezen kérdés világosságba van helyezve 
és senki által meg nem cáfoltatott. Ez alkalommal kizáró- 
lagosan a nemzetiségi  szempontot- akarom tekintetbe 
venni, mert ez is még bizonyítékot nyújt arra nézve, hogy 
a felvilágosítás úgy, a mint felirati javaslatom tervezi, 
felette módon szükséges, (Igaz! Úgy van! balfelől.) 

Nagy elmélkedők sokat írtak a fajok vonzó, taszító 
és bomlasztó erejéről. Én ide vonatkozólag elmélkedé- 
sekbe nem bocsátkozom, majd ennek a vitának a tovább- 
folytatása után alkalmam nyílik erre is. (Zaj jobb felől.) 

Zboray Miklós: Igen! 

Bartha Miklós: Én egyenesen a gyakorlati életből 
ragadok ki egy, nézetem szerint, igen meglepő példát. 
(Halljuk! balfelől.) Ez a példa az, hogy mióta Ausztriában 
az alkotmányosság napja kisütött, azóta ott az állami ösz- 
szetartozandósági kötelékek folyton-folyvást lazulnak és 
a fajok az államegység rovására keresik a maguk boldo- 
gulását. Ott is az a különös eset történt, hogy az alkot- 
mányos szabadság nem kapcsot képez az állami összetar- 
tozandóságra nézve, hanem bomlasztó éket, nem konstruk- 

tív erő, hanem destruktiv erő. Ez onnan van, mert a fajok 
erőviszonyai meglehetősen egyenlők és ennélfogva ott a 
föderatív eszmekör képezi ezen fajnak gondolatvilágát; 
de ennek ellenére a szobában centralisztikus alkotmányt 
készítettek nekik, úgy, hogy az ő alkotmányuk az életnek 
szükségeivel alapjában és merőben ellenkezik. (Úgy van! 
balfelől.) 

Ezért van az a különös és természetellenesnek mond- 
ható következmény, hogy az alkotmányos szabadság nem 
az állami élet megerősítését, hanem épen az állami egység 
felbontását idézi elő. Nálunk ellenkezőleg van, hála Isten- 
nek, a helyzet: minél jobban lüktet nálunk az alkotmányos 
élet, annál jobban megizmosul a magyar nemzet; és ez 
azért van, mert nálunk csak egy történelmi nemzet 
létezik: a magyar; a többi faj inkább, sőt egészben 
véve ethnografikus képződés. Minél izmosabb tehát az 
alkotmányos élet, minél tágasabb hatáskört nyújt azok- 
nak, a kik benne élnek, annál több munkára ösztönzi azt 
a fajt, a mely vezérlő szerepet visz, és ez a sok munka 
annál jobban kifejti annak a fajnak azon életszerveit, a 
melyek a közszolgálatnál szükségesek. 

Ez a lényeges különbség Ausztria és Magyarország 
között főként két dologra utal minket. Először arra, hogy 
óvakodjunk attól, hogy minket osztrák módon és osztrák 
szellemben kormányozzanak. (Úgy van! Úgy van! bal- 
felől.) Már pedig a hadsereg magyarországi részét két- 
ségbevonhatatlanul osztrák módon, osztrák szellemben, 
német nyelvvel, osztrák rendszerrel kormányozzák. 

B. Kaas Ivor: Az osztrákok! 

Bartha Miklós: Ez nemcsak törvénytelen állapot, 
hanem ostoba állapot is. (Úgy van! Úgy van! balfelől.) 
Törvénytelen, mert jogsérelmeket tartalmaz, ostoba, mert 
gyűlöletet szít köztünk egy olyan intézmény iránt, a me- 
lyet "különben szeretettel ápolnánk,  fejlesztenénk úgy, 
mint magát a nemzeti becsületet. (Úgy van! Úgy van! 
balfelől.) 

A másik, a mire a létező különbség Ausztria és Ma- 
gyarország között minket utal, az, hogy igyekezzünk az 
állami élet összes fokozataiba a magyar nyelvet, a magyar 
érzületet, a magyar nemzeti  gondolatvilágot belevinni. 
Ezen némileg a jelenlegi kormány is mintha segíteni 
akarna, mikor ígéri, hogy a katonai iskolákban ezen- 
túl valamikor némely tantárgy magyarul is taníttatni 
fog. Ezt úgy tünteti fel, mint valami vívmányt. Hát én 
nem tudom, hogy a bécsi hadügyminister úr mikor, mely 
törvény által lett Magyarországon a német iskoláknak a 
fentartója? Fentartója a német iskoláknak a magyar állam 
pénzén. (Helyeslések a szélső baloldalon és a néppárton.) 
De ha azokat az iskolákat a magyar állam pénzén tartják 
fenn, tehát állami iskolák, és ha mégis valaki vívmánynak 
mondja azt, hogy egy magyar iskolában, a magyar állam 
iskolájában, egynémely tantárgyat még magyarul is fog- 
nak taníttatni, és ezáltal elismeri, hogy ez az iskola külön- 
ben és alapjában véve német, vagyis osztrák: nohát, ha 
ez vívmány, akkor nem tudom, hogy mi a megaláztatás! 
(Igaz! Úgy van! a szélső baloldalon.) Ilyen vívmányokat, 
t. ház, a győzelmes Cézárok szoktak a meghódított né- 
peknek engedélyezni. (Helyeslések a szélső baloldalon.) 
Hát ez az ígéret megalázó; nemcsak megalázó, de siker- 
telen is. Én észleltem az erdélyi részekben a románok 
között a magyar állami iskolák hatását. Azt tapasztaltam, 
hogy ha meg is tanul az a gyermek egy kissé magyarul, 
az, mihelyt kilép az életbe, vagy mihelyt elhagyja az 
iskolát, azt nagyon rövid idő alatt merőben elfelejti. Miért? 
Azért, mert ennél a kérdésnél harcban áll a tűzhely és a 
templom szemben az iskolával, és egy harcban, a hol a 
tűzhely és a templom szemben áll az iskolával, mindig 
az iskola győzetik le. Hát a katonai iskolákkal szemben 
nem áll sem a tűzhely, sem a templom, de áll a katonai 
egész rendszer, áll a tisztikarnak szelleme, áll a hadügy- 
ministernek felfogása, fegyelmezése. (Igaz! Úgy van! a 
szélső baloldalon.) 

És mi áll az eredményekkel szemben, t. ház? Áll az, 

hogy az a gyermek naponként látja, érzi és tudja, hogy 
a magyar nyelv tudásának hiánya nem akadályoz meg 
senkit az előmenetelben, de a német nyelv tudásának 
hiánya mindenkit megakadályoz abban. Ha látja, hogy 
még altiszti állást sem lehet kapni, látja azt, ha rálépett 
a katonai pályára, hogy ottan németül vezényelnek, az 
igazgatás, az egész rendszer német, a szolgálati nyelv 
német, a szellem osztrák: hát akkor mi sem természete- 
sebb, mint hogy az a gyerek, a ki előmenetelt keres e 
pályán, arra a német ösvényre lép, a melyen boldogulhat, 
(igaz! Úgy van! a szélső baloldalon.) 

T. képviselőház! Sokszor hangoztatott és bizonyára 
senki által kétségbe nem vont igazságot mondok, ha azt 
állítom, hogy itt ezen a területen, a Kárpátok medencéjé- 
ben, más államalakulás, mint magyar államalakulás nem 
lehet, nem is képzelhető. Tőlem egészen távol áll azon 
fajok érzékenységének érintése, a kik velünk egy állami 
közösségben élnek. (Helyeslés a szélső baloldalon.) Jó 
tulajdonságaik előtt mindig szívesen emelek kalapot, rossz 
tulajdonságaikat őszintén sajnálom. De nem vehetik az 
erősebb gőgjének -— mert ez nem az erősebb gőgje, 
hanem az erőviszonyok objektív mérlegelése — ha azt 
mondom, hogy sem a tót, sem a román, sem a szász, sem 
a szerb, sem semmiféle más faj itt a magyaron kívül 
államot alkotni, államot fentartani nem volna képes. (Úgy 
van! Úgy van! balfelől. Nem volna képes azon nagy 
túlsúlynál fogva, a melyben, akár külön-külön véve őket, 
akár együttvéve, velük szemben a magyar faj áll. 

Ez a túlsúly nemcsak a törvényhozás, a kormányzás 
és az igazgatási képességekben van meg, megvan a kul- 
túra összes vonalain, megvan a vagyoni állapotot tekin- 
tetbe véve, és megvan, — a mire a legnagyobb súlyt he- 
lyezem, — a történelmi ösztönökben. Innen van az, t. ház, 
hogy ezen a területen csak magyar nyelvvel, csak magyar 
érzésekkel viheti bárki is fagyra, a mi alatt azt értem, 
hogy csak magyar nyelvvel és csak magyar érzésekkel 
viheti valaki oda, hogy ezen ország sorsára kötelező be- 

folyást gyakoroljon. (Helyeslés balfelől.) Áll ez nemcsak 
a politika terén, áll ez a tudósokra, a művészekre, a köl- 
tökre, sőt áll az a társadalmi tevékenységre nézve is. 
Épen ezért ezen a területen csak az a jó politika, a mely 
tisztán magyar nemzeti politika. (Helyeslés balfelől.) Félre- 
értés kikerülése szempontjából említem fel, hogy az ilyen 
magyar nemzeti politika alatt erőszakos elnyomást, vagy 
mesterséges magyarosítást nem értettem soha és ma sem 
értek. Ezen a téren az erőszak elhibázott fegyver. A ma- 
gyar fajba való beolvadások gyakoriak voltak és számosak. 
A kunok, besenyők, bolgárok, az örmények, a hazafias 
zsidók igen nagy kontingense, és a német, tót és román 
családoknak igen nagy tömege, a kik ma már a magyar 
népnek igazán díszt adnak, mindnyájan önként olvadtak 
bele a magyar fajba. Tehát nem az erőszak fegyverére és 
nem is a mesterséges magyarosításra gondolok, mikor jó 
magyar politikát kívánok; hanem kívánom és követelem 
azt, hogy a politika egészen megfeleljen a magyar faj 
vezérszerepének, (Helyeslés balfelől. hogy minden aka- 
dály elháríttassék a magyar faj vezérszerepe előtt, hogy 
minden polgár az állami élet minden nyilvánulásában min- 
dig érezze, hogy ő a magyar nemzeti állam fönhatósági 
kötelékéhez tartozik, (Helyeslés balfelől.) tehát mindezek- 
nek  összegezéseképen, hogy itt mindennemű föderatív 
törekvés még csirájában elfojtassék. 

Már most így állítva fel a tételt, nehéz volna ezen 
tétel helyességét kétségbevonni. Csak úgy  fecskeröptiben 
mutatok rá, hogy a hadsereg ennek a jó magyar politikának 
szolgálatában áll-e? Mert azt tudjuk, hogy kis és nagy 
államokban, az egész civilizált világon a hadsereg a nem- 
zeti eszme szolgálatában áll. Egy orosz tiszt, vagy egy 
francia, vagy egy német, vagy egy olasz meg nem értené, 
ha neki azt parancsolnák, ha őt oly rendszer harapófogója 
közé szorítanák, hogy ő idegen nyelvet, idegen kultúrát, 
idegen szokásokat, saját nemzetével teljesen és merőben 
ellenkező rendszert szolgáljon. (Úgy van! Úgy van! a 
baloldalon.) Nálunk nincs így. Mennyire természetes az, 

t. ház, hogy a katona közel legyen szívével, érzületével és 
kötelességeivel a nemzeti élethez! Hiszen egyetlen élet- 
hivatás selm kivan olyan nagy áldozatot, mint épen a 
katonai pálya, mert ott mindenkinek kötelessége, ha szük- 
séges, az életét is feláldozni. (Úgy van! Úgy van! a bal- 
oldalon.) Ilyen nagy kötelesség nem teljesíthető máskép 
egész lélekkel, csak akkor, ha azt a nemzetet és azt a 
hazát, a melyért az életünket is mindig kötelesek vagyunk 
feláldozni, forrón, igazán, őszintén és nyíltan szeretjük. 
(Úgy van! Úgy van! a baloldalon.) De nálunk a hadse- 
regnek nyíltan nincs sem hazája, sem nemzete. (Úgy van! 
Úgy van! a baloldalon.) Nálunk a hadsereg nem támasza 
a nemzeti konszolidációnak, hanem bomlasztó eszköze; 
(Úgy van! Úgy van! a baloldalon.) nálunk a hadsereg az 
állam egységének nem eszköze, hanem ellenkezőleg meg- 
rontója, az  ezrednyelveknek és  néptörzseknek ismeretes 
elméletei által, (Úgy van! Úgy van! a baloldalon.) mert 
becsempészi a föderatív gondolatokat a  nemzetiségekbe. 
Hiszen a hadseregnek szelleme még a magyar fiukat is 
megzavarja azáltal, hogy mikor ő a véradóját rója le, 
ugyanakkor azt kell tapasztalnia, hogy nem az a zászló 
leng a feje fölött, a melyet becsülni, szeretni és tisztelni 
otthon, falujában megtanult, és nem annak a himnusznak, 
hanem egy idegen himnusznak dallamait hallja az ünnep- 
ségek alkalmával, és nem magyar nyelven parancsolnak 
neki, hanem idegen nyelven. 

Ha tehát még a magyar fiú is megzavarodik, gondolja 
meg a t ház, minő romboló hatást visz véghez ez a nem- 
zetiségi ifjakban, a kik teleszívják magukat a hadseregben 
azzal az érzéssel, hogy hiszen a magyar állam, a magyar 
faj, a magyar nyelv semmiféle felsőbbséggel nem bír, hi- 
szen az épen úgy koordinálva van, mint az ethnografikus 
képződés, a melyhez ő tartozik, hiszen itt tulajdonképen 
az osztrák parancsol, hiszen nem a magyar zászló és nem 
a magyar himnusz az, a melyet neki tisztelnie és becsülnie 
kell, hanem egészen idegen, egészen más, mert hiszen a 
német nyelvnek szubordinálva van .a magyar nyelv ép 
úgy, mint a tót, román, vagy szerb nyelv. Ilyenformán a 

helyett, hogy a magyar állam tekintélye, presztízse és ha- 
talma minden intézménynél erőteljesebben nyilatkoznék 
meg a hadseregben, mert hiszen a hadsereg hivatása a 
magyar államot nagy veszélyek alkalmával megvédeni, a 
helyett a hadsereg épen ennek az államnak tekintélyét és 
presztízsét rombolja le azon nemzetiségi ifjak előtt, a kik 
abban szolgálnak. (Úgy van! Úgy van! a baloldalon.) 

T. képviselőház, a mely pillanatban Magyarország is 
Ausztria sorsára jutott és a föderatív eszme oly mérték- 
ben terjed el közöttünk is, mint ott, a hol elterjedt, és 
ezen hadügyi politika következtében a nemzetiségek és 
fajok ép úgy szarvakat kapnak és önállóságra, önálló terri- 
tóriumokra törekednek, mint odaát: abban a pillanatban 
a halálharang "megkondult a Habsburgok uralma felett 
(Úgy van! Úgy van! a baloldalon.) 

Ebben az államszövetségben igazi erőt csak Magyar- 
ország — és Magyarország is csak azért képvisel, mert a 
magyar faj szupremáciája, uralma és ez által a magyar 
államegység még mindig nincs megtörve; és nem lehet 
feladata a hadseregnek, hogy egy államnak épen ezt a 
létfeltételét támadja meg. (Úgy van! Úgy van! a balol- 
dalon.) A hadseregek feladata igenis az, hogy erősítsék az 
államokat és az országokat, nem pedig az, hogy gyen- 
gítsék. (Úgy van! Úgy van! a baloldalon.) 

Hát, t. képviselőház, nekünk érdekünkben áll, de a 
dinasztiának is érdekében áll, hogy azt a bajt, hogy 
Ausztria sorsára jusson Magyarország is, megelőzzük. Ezt 
pedig csak úgy lehet megelőzni, ha a hadügyi politika 
gyökeresen megváltozik, hogy ha a helyett, hogy ezt az 
osztrák szellemet és rendszert erőltetik, rámennek azon 
természetes útra, hogy a hadsereg magyarországi részé- 
ben magyar nemzeti szellem uralkodjék. (Élénk helyeslés 
a baloldalon.) 

Ezt kívántam röviden a t. ház kegyes figyelmébe aján- 
lani és kérem ezek alapján, hogy határozati javaslatomat 
kegyeskedjék elfogadni. (Élénk helyeslés és éljenzés a 
baloldalon. A szónokot számosan üdvözlik.) 


NEMZETISÉGI CIKKEK. 


Maros-torda-vármegye. 
(Ellenzék 294. sz. december hó 24. nap v. c.) 


Mióta az vEllenzékx él, immár harmadszor foglal- 
kozom a lap ezen előkelő helyén Maros-Torda-várme- 
gyével. Elhiszem a hivatalos vármegyének, hogy ez 
a foglalkozás ránézve nem nagy kitüntetés, de viszont 
rólam is el kell hinni, hogy reám nézve sem kellemes 
mulatság. 

Első ízben a vármegye azt a  meggondolatlanságot 
követte el, hogy lapom ellen keletkezett bősz-haragjában 
köriratilag indítványozta a sajtószabadság meg szorítását. 

Remélem most már belátják, hogy akkor helytele- 
nül cselekedtek. 

Másodízben, tisztújítás idején nem  kandidáltak egy 
olyan férfiút az alispáni állásra, aki több ízben országgy. 
képviselő volt s a vármegyében alkirálybírói és alispáni 
széket ült évekig. 

Remélem most már belátják, hogy akkor tapintat- 
lanul cselekedtek. 

Most harmadízben, épen a mai napon egy röpirat 
jutott kezeimhez és én ezzel kívánok foglalkozni. A 22 
oldalra terjedő füzetet Berzenczey István írta és gróf 
Szápáry belügyministernek ajánlja. Tartalma a  füzetnek 
hat levél a belügyminister címére. 

E füzet B. I.-nak azon sérelmeit foglalja magában, 
melyeket rajta  Maros-Torda-vármegye elkövetett. Ám, 
ez csak az első pillanat benyomása. Mert voltaképen itt 
azon sérelmek vannak felsorolva, melyeket a hivatalos 
vármegye a fennálló törvényeken követett el. 

A füzet egyszerű, keresetlen nyelven, minden színe- 
zés és minden személyes támadás nélkül, tényeket sorol 
elé, s állításait számos okmánynyal igazolja. Az elésorolt 
tények, tehát nem vonhatók kétség alá. Midőn olvassuk 
a ravaszságnak, a furfangnak, az erőszaknak és a cyniz- 
musnak e tényeit, megdöbbenünk annak gondolatától, 
hogy törvény és alkotmány mennyire nem nyújt oltal- 
mat a polgárjog megtartásában, ha a végrehajtó köze- 
gek vagy tudatlanok, vagy hanyagok, vagy  elvete- 
mültek. 

A visszaélések gyökeréig hatol e füzet, midőn 
lefesti azt a családfát, melynek törzséből, ágaiból és 
lombjaiból . a marostorda-rnegyei  klikkuralom  férges 
gyümölcse terem. Főjegyző, pénztáros, főszolgabíró, a 
megyei — tűzkárügynök,  árvaszéki ülnök, postamester, 
közgyám, útbiztos, falusi bíró, árvaszéki nyilvántartó, — 
mindnyájan közel vérrokonságban lévő egyének, úgy, 
hogy az egész hivatalos mechanizmus szörnyen hason- 
lít a csíki székely macskájának ama csodálatos természe- 
téhez, hogy midőn leghátul a farka végét szorítjuk, leg- 
elől nyávog a száján. 

A küzdelem, melyet B. I. évek óta folytat a várme- 
gyei hatósággal, évek óta tudva van az erdélyi részek- 
ben. Gazdag e küzdés úgy mellék részletekben, mint a 
személyeskedésben. A pisztolypárbajnak, a rendőri ellen- 
őrzésnek, a nyílttéri polémiának, az inzultusok  külön- 
böző nemeinek, a sajtópörnek és a bűünfenyítő eljárásnak 
legkülönbözőbb nemei tarkították és élénkítették e küz- 
delmet. Nekem ezen elágazó részletekhez semmi közöm 
sincs. Meglehet, sőt valószínű, sőt bizonyos, hogy a 
személyes küzdelemnél is egyik egyén iránt több rokon- 
szenvet éreztem, mint a másik iránt, de a küzdésnek 
ez a neme nyilvános kritika alá nem tartozván, erről tud- 
tam és tudok hallgatni. Ezen elágazó részletek annyira 
megzavarták az ügyet, hogy bár mindenki tudott a 
harcról, de annak igazi indokát, folyamatát és  termé- 
szetét jóformán senki sem ismerte. Most végre e füzet 

megvilágította a kérdést. Helyesen, okosan és tapintato- 
san mellőztetett e füzetben minden személyes ügy, min- 
den izgalom, minden szenvedély. 

A jogaitól rút erőszakkal megfosztott honpolgár 
áll e füzetben előttünk, ki miután törvényes igazát az 
illetékes hatóságoknál érvényesíteni nem tudta, a nyil- 
vánosság előtt kér ítéletet a földi élet legfőbb  bíró- 
ságától, — hazájának józan  közvéleményétől. Helyesen. 
Az ítélet ránézve fölmentő s ellenfeleire elmarasztalandó 
lesz minden bizonynyal. Mert a közérzület nem keres 
hivatalt a főispáni előszobában; mert a közérzület nem 
szorul — hatóságilag —— szervezeti klikkek támogatására; 
mert a közérzületnek nincs rokonsági pereputtya, éhen- 
kórász cimborasága. A közérzület egy önálló, függet- 
len, meg nem vesztegethető becsületes lény, mely ítél 
az alkotmányos felfogásnak, a törvények szellemének, a 
lelkiismeret tisztességének erkölcsi rendje szerint. 

B. I, mint vármegyei bizottsági tag alkalmatlan 
volt a hivatalos vármegyének. Hát igaz. Kissé türel- 
metlen, kissé szenvedélyes egyéniség; a hangja receg 
s ha kiált, kellemetlen a fülnek. De hát a vármegye köz- 
gyűlése nem is arra való, hegy ott szép nóták muzsi- 
káltassanak. 

S mivel alkalmatlan volt, tehát kihagyták a virili- 
sek névlajstromából 1887-ben. Azóta minden évben ki- 
hagyják. Ő minden évben bizonyítja törvényes jogait, 
de minden évben kijátszák e jogát hivatalosan. Ráfog- 
ják, hogy nem fizet adót; ő bebizonyítja az ellenkezőt, 
- de bizonyítékait nem fogadják el, mivel a névsor 
már meg van állapítva. Ráfogják, hogy nem elég adót 
fizet; ő bebizonyítja, hogy adóösszegének számai össze- 
cseréltettek. A pénzügyi hatóság elismeri, hogy tollhjba 
történt. Mindegy. Nem veszik be a tagok sorába. Új- 
ból ráfogják, hogy nem fizet adót; s hogy megmentsék 
a látszatot, Berzenczey István helyett Bereczki Istvánt 
vezetnek be az adókönyvbe. Ő kijavítja ezt a szándé- 
kos tollhibát, de ekkor a Berzenczey István nevet meg- 
toldják a ynéx raggal. Ezt is megreklamálja. — Ekkor be- 

írják a Bereczki Istvánné nevet. Utoljára is a csoda, 
hogy B. I. maga tisztában volt a saját nevével. Mikor 
pedig látta, hogy mint virilista nem juthat be a furfan- 
gos visszaélések egész sorozata miatt, akkor megválasz- 
tatta magát két helyen. A választást megsemmisítették, 
sőt rendeletet adtak ki jövőre nézve a  megválasztható- 
sága ellen. Mikor aztán kifogytak a hivatalos névcse- 
rélgetésből, akkor ráfogták, hogy nem két év óta fizeti 
az adót. Pedig a törvény —-  szerintük— két évet 
mond. ilyenformán, aki három év óta fizet, már nem 
lehet bizottsági tag. Ezt ugyan nem mondták, ami elég 
csodálatos, mert hiszen olyan argumentum ez is lett 
volna, mint a többi; de azt mondták, hogy két év 
óta nem fizet, s ezt azokkal a névcserékkel igazolták, 
amelyeket hivatalból csináltak. Mikor aztán a jogfosz- 
tásnak eme kétéveskedő elméleti várából is ki verettek, 
akkor visszatérek va ses premiers amoursxk s azt mond- 
ták, nincs adója, hogy pedig ezt igazolhassák, az adófő- 
könyvből kihagyták teljesen a nevét. Most már nem 
megcserélték, hanem kihagyták. Hanem azért igen ter- 
mészetesen, az adót minden évben fizetnie kellett, még 
végrehajtás útján is. 

Mindez okmányszerüleg van a röpiratban bizonyítva. 
Az a szegény pára, aki részese volt a hivatalos névcse- 
réknek,  névkivakarásnak,  névkihagyásnak és mint én 
tudom, minő  Kráhwinklis visszaéléseknek, tanuk előtt 
vallja, hogy a főszolgabíró rendelte így a főispán 
parancsára. 

E kis füzet igazán megdöbbentő hatással van az 
olvasóra. 

Az egyén jogérzete szívós kitartással küzd a ható- 
ság állandó jogtiprása ellen. 

A magára hagyott polgár látható itt, szemben az 
együttműködő közigazgatással. 

A jognak vergődése, szenvedése, jajkiáltása ez, az 
erőszak kíméletlensége, nyomása és lelketlensége ellen. 

Maros-Torda-vármegye történetének ez a kis füzet 
sötét lapja lesz mindörökké. 


A m. kir. kincstár üzlete. 
(Ellenzék 255. sz. nov. hó 4-én v. c ) 


Két kis törvényjavaslatot közöl a mai vEllenzékx a 
naszódvidéki ügyek rendezése tárgyában. Amit e javas- 
latokból az olvasó ki nem olvashat, azt íme elmondom. 

Tudvalevőleg az erdélyi II-ik román  határőrezred 
a Radna-Borgó-Maros-Sajó völgyekben s az úgynevezett 
naszódi  revindikált havasok területén volt elhelyezve. 
E területet a magyar állam részben a primae occupatio 
jogán birta. A Radna völgyét vásárolta Beszterce vá- 
rostól, — Jád, — Péntek — és — Nagydemeter községektől. 
A borgóvölgyi uradalmat szintén vásárolta a gróf Beth- 
len családtól. Nemkülönben a maros-sajóvölgyi területet 
is vásárolta az ott levő községektől. Ilyenformán a ma- 
gyar kir. kincstár tulajdonjoga e területre nézve  két- 
ség alá sohasem jöhetett és nem is jött, — kivéve a 
naszódi revindikált havasnak egy részében, mely iránt 
a gróf és báró Kemény család formált igényeket. 

1851. évi január 22-én ő Felsége egy legfelsőbb 
elhatározással az erdélyi  határőri intézményt  megszün- 
tette, s egyszersmind elrendelte, hogy a revindikált hava- 
sok kivételesen továbbra is a román határőri községek 
használatában hagyassanak. 

A román határőrök két ezredének  birtokviszonyai 
egy 1861. augusztus 27-én kelt legfelsőbb kézirat által 
nyertek szabályozást. E szabályok végrehajtására mind- 
két ezred területén egy-egy  birtokrendező bizottság 
szerveztetett. Ezen kézirat részletesen megjelöli, hogy 
mely birtokok maradnak a községek, egyházak,  iskola- 

alapok és egyesek kezén, s melyek illetik ezentúl is 
am. kir. kincstárt, mint tulajdonost. 

E legfelsőbb kézirat tudvalevőleg nem bánt fukar 
módon a román határőrezreddel, mert hiszen a dynastia 
ezen szabályozás által hálatartozást is vélt leróni  irá- 
nyukban az 1848—49-iki hűséges maguktartásáért. 

Ami az 1861-iki szabályozás alkalmával a m. k. kincs- 
tárnak véglegesen jutott, azt Kerkápolyi Károly pénz- 
ügyminister 1872. március 12-én, egy ő Felsége jóvá- 
hagyását és aláírását is megnyert szerződésben - a 
radnai bányaműterület kivételével — mind egy talpala- 
tig eladta a naszódvidéki iskola-alapok és a naszódvi- 
déki községek meghatalmazottjainak 100,000, írva egy- 
százezer forintokért, örökáron. 

Úgy, de a magyar közjog szerint, a magyar állani 
tulajdonosa csak törvényhozásilag idegeníthető el. A fel- 
szólalások a képviselőházban e vásár miatt egymást 
érték; bizottságok küldettek ki; húzták, halasztották az 
ügyet, mely kényessé lett az által, hogy a pénzügy- 
minister a királyt vonta bele egy törvénytelen cselek- 
ménybe. 

A most közölt két törvényjavaslat tehát  utólago- 
san kivan a magyar közjog abbeli rendelkezésének, hogy 
magyar  állambirtok csak törvényhozási utón  idegenít- 
hető el, eleget tenni. 

Így szokás vbottal ütni a nyomát s mpatkót verni 
döglött lóra.x 

ismétlem, hogy 1861-ben a román határőrök busá- 
san megkapták a magukét, mert hiszen jutalmat kap- 
tak. A m, k. kincstárnak csak a resztli jutott; a terület 
hulladéka. Ezt a kis resztlit adta el Kerkápolyi egyszáz- 
ezer forinton. Hogy miből állott ez a resztli, azt íme 
elmondom. Ha tévedek, igazítson helyre a kormány 
valamelyik közlönye. 

Az 1861-iki szabályozás alkalmával jutott a m. k. 
kincstárnak: 

A Radna-völgyben: 


hold 
A bányaműterület és erdő 2500 
A Doszul-Pojeni-Rotundi havas 2000 
A bányaműterület épületei, telkei. 
A Borgó-völgyben: 
A vurvu és faca arinyistye, Arsice mare, a HO 
a bildersiés a Dialis Negru 15.358 
havasok összesen 
A Tomnaticu havas 590 
A Dragotta havas 2.905 
A Branyistye erdő 1.426 
A Miroslava havasból 611 
A borgó-tihai határból, erdő, legelő 2.511 
A Boksuja havas 2.576 
A Muntsel havasból 390 
A Porkoja máre havasból 1.851 
A Trumosara havasból 1.400 
A Mogura Kalulni havasból 533 
A Heilyu havasból 270 
A Muntsel havasból 1.256 
A Zimborja havas 2.891 
A Delbidán havas 5.815 
A Torunetiku és Henyu felső részén 1.048 
A Buba havas 6.150 
A Sajó- és Maros-völgyben: 

hold 
Monor határán erdő 894 
Ráglán erdő 141 
Oláh-budakon erdő 2.316 


vagyis összesen 60.497 


Ez a terület megy most e két törvényjavaslattal át 
a román iskola-alapok és községek tulajdonába egysáz- 
ezer forintért! 60000 hold, — hat négyszög mérföld. 
Ha jól . tudom, a  lichtensteini nagyhercegség nem volt 

ekkora, pedig ugyancsak játszta a szuverént s gondolom 
acceptalva is volt és vanaz udvaroknál. 

E területen kell venni az összes belsőségeket, puszta- 
telkeket, épületeket, malmokat, italárulási jogokat, mert 
hiszen ennyi községben és ekkora területen, — ahol 
más földes úr nem is igen volt! — ez is csak megér 
egypár irgalmas sóhajtást. Ide kell még azt is venni, 
hogy az 1861-iki császári kézirat a revindikált havasok 
egész területét a román határőrök kezében és haszná- 
latában hagyta, — éhez tehát ingyen jutottak. Az alku 
tehát nem rossz — s a jutalom elég nagy. 

Ezen felvilágosítások után azt vagyok bátor kér- 
dezni, hogy mi történt azokkal a honvédekkel, s azok- 
nak özvegyeivel és árváival, kik valamikor Magyarorszá- 
got a belső lázadások és a külső támadások ellen hősie- 
sen védelmezték? Mert én úgy tudom, hogy ezeknek 
jövője a nemzeti becsület védpaizsa alá volt helyezve 
országgyűlésileg. És mi történt azokkal a polgárokkal, 
kik az idegen uralom alatt, nem vállaltak hivatalt s 
ekként exisztentiájukat és családjukat áldozták fel? 

Mert a Bach-korszak hivatalosait a magyar törvény- 
hozás nyugdíjban részesíti. Amint kimutatám, a román 
határőrök is megkapták a jutalmat azért, hogy Magyar- 
ország ellen harcoltak. 


Az oláh intelligencia. 
(M. P. 4. sz. 1880.) 


Oly nép, mely jóban, rosszban, akarva, nem akarva, 
sorsunkban osztozik, kell, hogy minket érdekeljen. Ha 
vármegyén szerepel, ha újságcikket ír, ha követet választ, 
szóval, ha politizál: kell, hogy őt számba vegyük, mint 
politikai tényezőt; ha iskolákat épít, ha közművelődési 
zsinatokat tart, ha nyelvét fejleszti, ha irodalmi kört 
alakit, kell, hogy őt számba vegyük, mint kulturális 
tényezőt; s ha végre hírlapjaival, könyveivel,  társula- 
taival, — gyűlésezéseivel, — családi  összeköttetéseivel, — prédi- 
kációival az érdekek közösségét megállapítja, — exclusiv 
fejlődését egy bizonyos meghatározott irányba tereli, s 
szolidaritást teremt a populus és papi osztály, a papi 
és ügyvédiosztály, az ügyvédi- és tisztviselőosztály között: 
kell, hogy őt számba vegyük, mint társadalmi tényezőt. 

Ránk nézve nem lehet közönyös, hogy alig 3 év- 
tized óta megindult mozgalmuk, mily irányú fejlődést 
vészen; mert ők is egy darabját képezik Magyarország 
testének, s nekünk érdekünkben fekszik, minden darab- 
nak szerves és egészséges  összműködése.  Érdekünkben 
fekszik, hogy minden egyes oláh necsak adófizetője 
legyen, hanem tagja, necsak polgára, hanem fia legyen 
e hazának. Érdekünkben fekszik, hogy az oláh épen úgy 
míivelődjék, mint a magyar, mert hivatását mint ember 
és mint hazafi csak így foghatja fel; és érdekünkben 
fekszik, hogy vagyoni tekintetben épen úgy fejlődjék, 
miként a magyarról óhajtjuk, mert hivatásának akár 
mint ember, akár mint hazafi, csak így felelhet meg. 

E fejlődésnek Magyarországon, politikai  tekintet- 
ben semmi sem áll útjában. Helyesebben szólva, az oláh 
fejlődésnek nincsen több korlátja, mint a  magyarnakkx 
Egyéni, társulási és  sajtószabadságuk épen annyi vanr 
mint a magyarnak, a jogegyenlőség elvét épen akkora 
mértékben élvezik, mint a magyar; a közlekedési esz- 
közök  fölhasználására, hitelintézetek szervezésére épen 
annyi jogosultságuk van, miként a magyarnak;  válasz- 
tási jogaik épen azon arányban vannak korlátozva, mint 
a magyaroké s közteherviselésük ugyanazon mértékben 
van megszabva, mint a magyaré. Nyelvűket teljes sza- 
badsággal használhatják, nemcsak társadalmi  érintkezé- 
sekben, hanem a községben, a vármegyén, a bíróságok- 
nál, szóval valamennyi hatóságnál, hol a személyes érint- 
kezés szükséges. 

Ennél többet, jó urak! politikai intézmények nem 
tettek soha és nem is tehetnek; mert azt értelmes 
ember reméljük még sem fogja gondolni, hogy a ma- 
gyarság azon államképző minőségéről lemondjon, me- 
lyet részére egy évezred fejlődése, s vagyoni, szám sze- 
rinti és intellektuális túlsúlya biztosított. 

Ennélfogva ne is beszéljünk politikáról, mert föl- 
vetett kérdésem amúgy sem politikai természetű, s mert, 
ha hibás a fennálló politikai rendszer, sújt az magyart 
és oláhot egyaránt, s ha jó, ekkor előnyére válik úgy 
az oláhnak, mint a magyarnak. Ha tehát sérelme van 
valakinek a politikai intézmények miatt, az nem a ma- 
gyar, vagy oláh, vagy szász sérelme, hanem a polgár, 
s "mivel Magyarországon vagyunk: a magyar polgár 
sérelme. 

Ha az oláhok fejlődési processusának valami útjá- 
ban áll, vagy azt egészségtelen irányba tereli, úgy a 
hiba kizárólag az oláh intelligentiában keresendő. 

Az oláh intelligentia végzetes tévedése abban áll, 
hogy népének minden fejlődési kérdésébe erőszakkal 
belezavarja a politikát. E felfogás szabja meg működé- 
sük irányát, s e felfogás zavarja meg folytonosan  társa- 

dalmi fejlődésük rendszerességét, s teszi e fejlődést tel- 
jesen ferdévé. 

Náluk politizál az ügyvéd kliensével, a helyett, hogy 
perét nyerné mmeg; politizál a pap hallgatóságával, a 
helyett, hogy a morál örök tanait hirdetné; politizál a 
tanár tanítványaival, a helyett, hogy őket a tudomá- 
nyokban oktatná; politizál a tisztviselő a felekkel, a 
helyett, hogy dolgait végezné. 

E politizálási mánia két irányban termé meg gyü- 
mölcseit /Intelligentiájukat isolálta a társasági élet nem 
oláh tagjaitól és  kaszttá alakította át; népüket pedig 
meghagyta  szegénységében,  tudatlanságában és  szeny- 
nyében. 

Ez örökös politizálás következménye, hogy nem 
képezik eléggé magukat, s e miatt kultúrájuk a legegész- 
ségtelenebb irányban indult meg. 

Nyelvűket nem önmagából fejlesztik, hanem - bár 
rokon, de — idegen nyelvek formáival igyekeznek gaz- 
dagítani, s ezzel megteremtették azt a nem mindennapi 
khaoszt, hogy az intelligentia nyelvét a nép abszolúte 
nem érti meg. 

Iskolai  képzésüket kizárólag  gymnaziális alapokra 
fektették s ezzel útját vágták annak, hogy korunk köve- 
telményeinek megfelelő reális nevelést adjanak. Összes 
intelligentiájuk nem áll egyébből, mint papból, beam- 
terből, prókátorból és professorból. 

Ez pedig a mai világban határozottan ferde fejlő- 
dési irány. Nem azt mondjuk, hogy az elősorolt osztá- 
lyok nem szükségesek, de azt igen is állítjuk, hogy 
nláunk az a nép, melynek nincsen és mely nem is 
törekszik arra, hogy értelmes földmívelő-, iparos-, keres- 
kedő-osztálya legyen, élhetetlen, s jobb jövőre nem 
számíthat. 

Meglehetősen ismerni vélem az oláh viszonyokat, 
tudom, hogy vannak Fogaras és Szeben, Fejérvár és 
Torda vidékén és a mezőségen földbirtokos oláhok, kik- 
nek birtokállománya több száz holdra rúg. Azt is tudom, 

hogy főleg Brassóban, van egynéhány oláh kereskedő 
is, — ámbár ezek legnagyobb része nem oláh, hanem 
görög: de intelligens oláh földmívelővel, értelmes oláh 
iparossal még soha sem volt alkalmam találkozni. Talán 
nincsen Is. 

Az oláh intelligentia tevékenysége, kivéve a naszód- 
besztercevidéki  korcsma-regálék jövedelmeinek dicséretre 
méltó  kapitalizálását és iskolai célokra fordítását — 
egyébben nem nyilvánul, mint örökös  duzzogásban, 
panaszolkodásban, — szoros összetartásban, — sugdosódás- 
ban, kielégíthetetlen igények  táplálásában és  passiv 
magatartásban. 

E magatartáson változtatniuk kell, ha népüknek és. 
a hazának érdekeit őszintén és jól akarják szolgálni. 


A mezőségi oláh. 
(M. P. 6. sz. 1880.) 


A Királyhágón innen alig van áldottabb vidék, mint a 
Mezőség. E talaj középszerű évben is töméntelen mennyi- 
ségben ontja a törökbúzát; kitűnő minőségű borokat szol- 
gáltat; édes füvű legelője az egész országban páratlanul 
áll; gyümölcse — a mi van — első gualitású mindazok 
között, miket valaha láttam; a repcét, kendert, lóhert, lu- 
cernát megtermi jó bőven és barmot nevel a legkitűnőbbet. 

E kedvező talajviszonyok között valóban szánandó 
képet nyújt a mezőségi oláh állapota. Sötét viskója annyira 
nem emberi lakás, hogy a mai világ jó gazdája még házi 
állatait is különb fedél alá helyezi el: inkább vacoknak 
lehetne nevezni, mint háznak; élelmi szerei nélkülözik a 
tápdús anyagokat, mert a rendes puliszkán (málén) kívül 
alig állanak egyébből mint a juhtej különböző modulatiói- 
ból és vörös hagymából; öltözéke szegényes a legnagyobb 
mértékben és ronda egész a gualifikálhatlanságig. 

Gazdasága elhanyagolt, rendetlen, és teljes mérték- 
ben elmaradott. Nem ismer rendes forgású ugart; búzát 
vet egyszeri szántásba, s vetés-forgója nem lévén, a tarlót 
megszántva, ismét búzát vet belé, nem trágyáz soha, mert 
tüzelő anyagát a trágya képezi; rósz minőségű nehéz eké- 
vel rosszul szánt, úgy, hogy szántóföldjén legbújábban 
terem a szederinda meg az aszattövis; fát nem ültet, sőt 
ha más teszi, azt is kivágja; gazdasági épületei nincsenek 
s így minden fölszerelése az időjárás rombolásának van 
kitéve; nem kerteli körül háztáját s így nincsen otthon; 

s egész faluja úgy néz ki rendetlenül és kertek nélkül; 
mint egy hódtanya az egyenlítő alatt. 

A keleti rhytus szigorú és hosszú böjtöket szab e 
népre. Főtáplálékuk ilyenkor az aszalt szilva, káposzta és 
hagyma. És nincsen egy szilvafájuk, nem termesztenek 
egy káposztafőt, és nem nevelnek egyetlen hagymaszá- 
rat sem. 

Nincsen sem gyümölcsösük, sem  veteményes- sem 
csűrös kertjök. Belső telkük nem terem egyebet dudvánál. 
A ki Erdély többi részét ismeri, de a Mezőségen nem járt, 
alig hiszi el e leírást. Pedig szorul szóra így van. 

Egész télen semmi foglalkozásuk nincsen, miként a 
téli alvóknak, mert a szűk mértékben Űűzött gyapjúfonás 
kivételével, házi iparral nem foglalkoznak. 

Ám e leírást mi nem ethnographiai kuriosumképen 
adjuk közre. Ráakartunk ezzel mutatni, hol nyílik az oláh 
intelligentia számára kedvező tér, üdvös tevékenységre, 

A mit ábrándjaik, rajongásuk és örökpolitizálásuk köz- 
ben nem láttak, mi most megmutatok nekik a szomorú 
képet; s ha nézni akarnak, láthatnak még ennél többet is. 

Megláthatják, hogy a mezőségi gazdag talajú első osz- 
tályú földbirtok kataszteri holdja átlag 24-25 frton meg- 
vásárolható; megláthatják, hogy a telekkönyvek  teher- 
lapjai mennyire túl vannak tömve följegyzésékkel; meg- 
láthatják, hogy népük csak bigotteriában neveltetik, de 
nem erkölcsben és jó szokásokban; megláthatják — a 
törvényszékek bűnügyi statisztikája bizonyítja ezt — hogy 
az oláh népnek majdnem fajjellegévé vált a tolvajlási bűn; 
s végre megláthatják a mértéktelen pálinkaivás következ- 
ményeit e szép faj testi elsatnyulásában, munkátlanságá- 
ban, szegénységében, bódultságában és rondaságában. 

Igen, — megláthatja e szomorú képet az oláh intelli- 
gentia ... de hát nézi-e? 

Nem nézi, nem figyel rá, nem tanulmányozza e nagy 
bajok forrásait, s nem mutat törekvést e szerencsétlen 
állapot javítására. 

Pedig sokat, nagyon sokat tehetnének. Meg kell csak 

figyelni azon nagy összetartást, mely az oláh intelligentiát 
jellemzi. Mindig együtt vannak, mindig leveleznek, min- 
den véleményt tudatnak egymással, minden gondolatot 
kicserélnek, s ennélfogva mindig képesek egyöntetű 
akcióra. 

És meg kell figyelni azon nagy befolyást, melyet 
papjaik utján népükre gyakorolni képesek. A székelyföld 
azon részei, ahová egy-egy oláh falu vagy vidék — fél- 
sziget alakjában — benyúlik, bizonyságot tehet arról, hogy 
a székely város heti vásárain megjelenő oláhok nem be- 
szélnek magyarul; pedig mindenik tud, de eltagadja, mert 
pópája úgy rendelte meg neki — és kész inkább elhagyni 
az üzletét, minthogy magyarul megszólaljon. Marosvásár- 
hely, Nyarádszereda, Székelykeresztúr és Sepsiszentgyörgy 
tanúságot tehetnek e mellett. A Naszódvidéki oláh köz- 
ségeket pedig rábírta az oláh intelligentia, hogy mondja- 
nak le korcsmaregaléjuk jövedelmeiről, s adják e — ku- 
mulatiójában — nagy összeget nevelési célokra. Odaad- 
ták, mert úgy kívánta a törvényszéki elnök úr, az ügyvéd 
úr, meg a tisztelendő úr. Pedig 25-3090 községi pótadót 
fedezett volna e jövedelem, de ők odaadták, s fizetik a 
pótadót zsebükből. 

Ily néppel, mely írástudóinak ennyire hatása alatt áll, 
sokat lehet tenni; az ily népet nem nehéz, vagy ha nehéz 
is, de nem lehetetlen jó irányba terelni. 

Hanem az írástudók nem tesznek ez irányban semmit. 
A naszódvidéki korcsmákkal megindították volt a helyes 
irányt, de ezzel aztán be is végezték. 

Cifra toasztos banketteket tartanak, hírlapi cikkeket 
írnak dörgedelmes frázisokban, daco-román birodalomról 
álmadoznak politikai naivitással, és — meggondolatlanul 
passiv magatartásra határozzák magukat. 

E passivitás nem akadályozza abban, hogy el ne fo- 
gadják a koncot, mely egy-egy zsíros hivatalban kínál- 
kozik, s hogy ilyenkor a lármás rajongóból — hallgatóla- 
gos rajongó váljék. Félre ne értessünk. Azt nem hibáz- 
tatjuk, hogy Magyarországon egy magyar polgár, ha oláh 

nemzetiségű is, kellő  gualifikatió mellett, hivatalt kap; 
éhez neki ép úgy joga van, mint a magyarnak; de azt 
határozottan  kárhoztatjuk ez  Írástudókban, hogy  gra- 
vamenjeiket a hivatalbajutás számaránya szerint formu- 
lázzák. 

Mit tettek ez írástudók, hogy szegény, szerencsétlen 
népüket kiragadják a szörnyű tespedésből? Mit tettek e 
nép tudatlanságának eloszlatására? Mit tettek gazdasági 
helyzetének javítására? Mit tettek e nép restségének és 
tunyaságának megváltoztatására? 

Semmit, épen semmit. 

Ki világosította föl ez írástudók közül e népet, hogy 
a Mezőség délnek fekvő meredek oldalai szőlővel ülteten- 
dők be; hogy a termelési rendszert egészen meg kell vál- 
toztatni; hogy a belsőségeket gyümölcsfákkal kell beül- 
tetni; . hogy — vetemény-termesztéssel, —baromfi-tenyésztés- 
sel sok kiadást lehet megtakarítani; hogy a házi iparral 
a tél szakát hasznossá lehet tenni? 

Senki, épen senki. 

Nem a magyar nemzet, nem a magyar kormányzás 
oka ennek, jó urak, hanem önök, kik népük újjászületési 
vajúdásaival mint orvosok működnek közre; önök, kik 
beszélnek németül, franciául — de magyarul csak kénysze- 
rűségből, kik olvassák a külföld irodalmát, s nem ismerik 
a magyar kultúrát; kik ábrándoznak egy soha sem létezett 
államról, s idegenül viselik magukat saját hazájukban. 

Tollunkat nem vezette sem visszavonás, sem harag, 
sem gyűlölet. Őszinték valánk, mert célunk a közeledés, 
az egymást megértése s e célra legjobb eszköznek az őszin- 
teséget találtuk. 

Ha nézeteink tévesek: cáfolják meg; ha alapos pa- 
naszaik vannak: mondják el; ha rekriminatiojuk van: fe- 
ledjék el; mert mi is sokat feledünk; s ha véleményük 
van a helyzet javításáról: közöljék velünk. 

Ezt akartuk megmondani. 


Oláh sérelem. 
(M. P. 57. sz. 1880.) 


Az vÖbservatoriulk így ír: A mint a budapesti" 
yFamiliax-ból, valamint más nemromán lapokból is olvas- 
tuk, az vúgynevezettk román bál fényesen sikerült. Leg- 
alább a magyarok, valamint Andrássy gróf a volt külügy- 
minister, meg lehetnek elégedve a fogadtatással és a buda- 
pesti  románoknál irányukban tapasztalt  népszerűséggel. 
Természetes, hogy a magyarok meg lesznek elégedve, sőt 
eílesznek ragadtatva, miután a román bál abban a sze- 
rencsében részesült, hogy a magyar mágnások részéről, 
valamint Andrássy Katinka grófnő és Teleky grófnő ré- 
széről  pártfogoltassék. A magyarok öröme a legfőbb 
pontra hágott bizonyosan, a midőn a budapesti román nők 
és ifjak oly lelkesedéssel és virtuosiítással járták a csár- 
dást, mint ha csak ,a nemzeti táncuk lett volna. Azután 
még mondja valaki ezentúl, hogy a budapesti románok 
nem jó hazafiak és nem tolleráns emberek, a midőn ők 
nem is haboznak egy román bálon ugyanannyi csárdást 
táncolni, mint a mennyi Ardeleanát. 

vígy kommentáltatik és így illustráltatik a budapesti 
románok részéről a román nemzeti politika. A dolgok 
nagyszerűen mennek, ti. azok számára, akik értik felka- 
varni a vizeket, és a kik nagy művészettel tudnak működni 
a koulissák mögött! Szegény nemzet! x 

A ki azt hinné, hogy e mélabús fajtájú politikai elégia 
valamelyik humoristikus lap yCsodabogaraix között látott 
napvilágot; az nagyot csalódik; mert így és nem más- 

képen jeleni meg e bánatos kifakadás az xObservatoriulx 
mártius 3-cliki számában. 

Milyen kezdetleges felfogás, minő  gondolatszegény 
sopánkodás, mily naiv politika, mily vak félreértése a hely- 
zetnek, mily esztelen ignorantiája az érdekközösségnek! 

A natió: politikai tény, egyéniséggé fejlesztve a tör- 
ténelem által; a nationalitás kultúrai tény, összetömörítve 
a nyelvközössége által. E megkülönböztetést, bárha nem 
tartozik . szorosan  tárgyunkhoz, szükségesnek tartottuk 
leirni, s ez által oláh polgártársainknak alkalmat nyújtani 
azon politikai és nyelvtani tévedésük kikerülésére, mely 
szerint önmagukat minden nyilatkozatukban vromán nem- 
zetx-nek nevezik. 

És sóhajtva felkiált az vObservatoriulk: sszegény nem- 
zeti És mi komolyan és a szánalomnak meleg érzetével 
ismételjük e felkiáltást. 

Lehet-e szomorúbb állapotot képzelni, mint az oláh 
népé? Magyar föld, még pedig a magyar nemes ember 
által ingyen és erőszak nélkül adott föld adja meg ke- 
nyerét, magyar hatóság védi birtokát, magyar törvény 
biztosítja szabadságát, magyar társadalom teszi lehetővé 
kultúráját és magyar állameszme védelmezi békéjét. Itt 
született, itt hal meg. Ide van kötve családjával, múltjával, 
költészetével, hagyományaival. S a domidoktusok fogják 
magukat, s izgatásaik által a magyarok ellenségeivé teszik 
e népet! Nem szomorú ez a népre nézve? Olyan intelli- 
genciával bírni, mely nem képes átlátni a jó egyetértés, 
a belbéke szükségét; oly vezetőket számlálni az irányadók 
között, kik a vromán nemzeti politikax kérdésévé fújják 
fel azon körülményt, hogy a bpesti oláhok csárdást tán- 
colnak; kik kétségbe vannak esve, hogy lakomájukon a 
magyar társasélet színe-virága megjelenik és jól mulat! 

Mily szánalomra méltó e nép, ily kiskorú vezetőkkel 
bírva; milyen nevetségesek e vezérek, gravaminális politi- 
kai tőkét faragva a táncból. 

Jó idő óta figyelemmel kísérjük az oláh lapokat. Ke- 
restük panaszaikat, sérelmeiket, hogy felvilágosítsuk őket, 

ha szükség, vagy magunkévá tegyük panaszukat, ha kell. 
De üres fÍrázisoknál, indokolatlan óbégatásnál, semmit- 
mondó nagy szavaknál egyebet nem találtunk. 

Nekik nincsen formulázott kívánságuk; nincsen positiv 
törekvésük; nincsen határozott céljuk. Ők csak izgatnak 
—- nem tudva miért; keseregnek — nem tudva mi okból; 
szidalmaznak — nem tudva mi célból. 

És most előáll az vObservatoriulk és rámutat a tényre, 
mely által veszélyeztetve látja a vromán nemzeti politi- 
kátx. E tény az, hogy az oláh nők csárdást táncolnak, s 
Andrássyt jól fogadták az oláh bálban. 

A csárdás: plastikus tánc; az udvariasság illemszabály. 

De hát micsoda nemzeti politika az, mely ki akarja 
zárni a társas-életből a jó ízlést és az illemet, e két nagy 
faktorát a civilisatiónak? 

És micsoda politika az, mely isolálni akarja az oláhsá- 
got azon társadalomtól, melynek felfogása, modora, szo- 
kása és míveltsége csak jó hatással lehet fejlődésükre? 

Hol itt az eszély, hol a megfontolás, hol a jó szán 
dék, hol a hazafiság? 

Ők, a kik tudományban elmaradtak, vagyonban sze- 
gényebbek, számban  csekélyebbek,  nézeteikben  elfogul- 
tabbak, s nevelésben elhanyagoltak... ők nem látják át a 
társadalmi összeolvadás előnyeit, sőt ha lépés történik 
ez iránt, a vnemzeti politikac nevében vádat kovácsolnak 
azok ellen, kik szűklátkörű duzzogásuknak nem hódolnak!. 

Ismételjük: szegény oláh nép, melynek ilyen vezetői 
vannak! 


Szász-párt. 
(P. c. (20.) 92. sz. ápr. 23-án.) 


A szász képviselők megharagudtak a kormányra és 
kettőnek kivételével, külön szász-pártot alakítottak. Okot 
e haragra a helynevekről szóló törvény és a nem katholi- 
kus felekezetek kongrua-szabályozása adott. A helynevek- 
nél az a sérelmük, hogy ezentúl nem lesz egy községnek 
két-három hivatalos neve, hanem csak egy. A kongruánál 
az a sérelmök, hogy az állam más felekezetek papjainak 
ellátásáról is gondoskodik — nemcsak az övékről. 

Az ismeretes szász önzésnek és szüűkkeblűségnek dur- 
vább példája ennél nincs. Tudnunk kell, hogy az ország 
legjobban szituált papsága a szász papság. Mikor a 
Schmerling-rendszer vonaglott, a  haldoklásnak  kétségbe- 
esett óráiban rohanták meg a szászok a kormányt, hogy 
dézsmakárpótlást csikarjanak ki tőle papjaik számára. Sürü 
jegyzékváltás indult meg Szeben és Bécs között. 

A szász főemberek ugyancsak mutogatták sebeiket és 
érdemeiket.  Bizonyítaniok kellett, hogy ők méltók erre 
a jutalomra. Hű alattvalói voltak a császárnak minden idő- 
ben. Magyarország önvédelmi harcában az idegen tábor- 
hoz csatlakoztak és harcoltak a haza ellen. Az ötvenes 
években segélyére voltak az idegen inváziónak s buzgón 
közreműködtek az alkotmányos szabadság megsemmisíté- 
sénél. Később a provizóriumnak lettek hűséges katonát. 
Tehát mindenütt ott voltak, a hol kiemelni remélhették 
Magyarországot történelmi sarkaiból. Mindenkivel kezet 
fogtak, a ki Magyarország ellenségének mutatta magát. 

Ez a magatartás jutalmat érdemel. Díjul azt kérték, 
hogy papjaik kapják azt a dézsmakárpótlást, mely a volt 

Királyföldön levő községeket, városokat és nemességet 
illette volna. A díjat megkapták. Még pedig busásan meg- 
kapták. A számítás gyorsan ment és alkotmányos ellen- 
őrzés nélkül. Jutalom volt ez — hogy ne mondjuk — 
bűndíj és nem kártalanítás. Nincsen szász pap, a kinek 
kuponjövedelme kevesebb volna ezerötszáz forintnál. Ezen- 
kívül a nagy lakás, a stóla és a naturaliák. Némelyike meg- 
haladja a négyezret. 

Ilyenformán a szász népnek egyházi terhei nincsenek. 
A szász pap pedig vinkuált értékpapír után húzza a kir.-i 
adóhivataloktól a busás jövedelmet. Nem a kormánytól; 
nem a hazafiatlanság damocles-kardjának veszélye alatt, 
hanem minden feltétel és minden ellenőrzés nélkül, nem 
segély, hanem tulajdon gyanánt. 

Nem nagy illendőség tehát a szászoktól, ha ilyen előz- 
mények után megpanaszolják azt a kis segélyt, mit a ma- 
gyar állam most a magyar protestánsoknak, az oláh görög- 
keletieknek és a zsidóknak nyújtani akar. És igen csekély 
politikai bölcsesség, ha ezt a tényt ürügyül használják egy 
szász-párt alakítására. 

A szász-párt gründolása némi magyarázatra szorul. 
Mit akarnak? Egészséges parlamenti rendszerben csak 
annak a pártalakulásnak van létjoga, a mely , meghatározott 
irányzatokkal küzd, hogy többségre jutva elveit a kormá- 
nyon érvényesíthesse. Minden pártalakulás jogosult, ha 
ilyen a célja. Egyetlen egy sem jogosult, ha célja nem 
elveinek megvalósítása a kormányrajutás révén. 

Lehet-e ilyen célja a szász-pártnak? Remélhet-e egy 
ilyen párt többséget? Képzelhető-e, hogy Magyarország 
átváltozzék Szászországgá? Lehet-e kilátás a leggazdagabb 
fantáziával is arra, hogy a szászok által lakott föld váljék 
Magyarország központjává és vezérévé s ehhez alkalmaz- 
kodjék szokásokban, törvényekben, aspirációkban  Szent- 
István birodalma? 

Merő fizikai és erkölcsi lehetetlenség tehát egy szász- 
párt a szó parlamenti értelmében. 

Mi hát a cél? Úgy-e hogy politikai csoport alakítása 
nem az uralomrajlutas céljából, hanem — a fosztogatás 

céljából. Ha ez a kifejezés túl erős, bocsánatot kérek miatta, 
de alkalmasabb szót a fogalom megjelölésére nem tudok. 
Mert csoportba verődni, lesbe állani, kényes kérdéseket 
és nehéz pillanatokat felhasználni arra, hogy ahhoz csat- 
lakozzunk, a kinek éppen nagy szüksége van votumra s 
ennek a votumnak árt szabni a csoport érdekei szempont- 
jából: ezt én politikai fosztogatásnál egyébnek nem tartom. 

Nem beszélek hazafias kötelességekről, mert Meltzi 
úr e téren hamar méltatlankodik. Hanem szólok az oppor- 
tunitás szempontjából, melyet szász atyánkfiai könnyebben 
megértenek. 

Tehát csoportba verődtek, hogy lokális érdekeiket 
jobban megóvhassák. Ez úgy-e partikulárizmus? Lássuk, 
helyes-e? 

Tegyük fel, hogy ez a felfogás általánossá lesz. 
A Dunántúl, a Felvidék, a Székelyföld, a Bánát, az Alföld, 
mindenik külön csoportba verődik. Mindenik a maga helyi- 
érdekeit tolja előtérbe. Mindenik feltételekhez köti cso- 
portvotumát. Mindenik elejti a nemzeti egység gondolatát 
és csak a maga különleges eszméit, viszonyait, községeit, 
útjait, berendezését tartja szem előtt. 

Mi lesz az országgal? De ezt nem kérdezem. Ez a 
kérdés kevéssé érdekli a szász-pártot. De mi lesz a szászok 
által istápolt érdekekkel? Ki fog azokról gondoskodni? 
Ki fog azok iránt érdeklődni? Nem mindig majorizálva 
lenne-e a kis szász töredék? Nem esnék-e minden kultu- 
rális és közigazgatási érdekük az általános kapzsiság áldo- 
zatául? Ebben a fékevesztett fosztogatásban, mikor min- 
denki csak követel, de senki sem ad, mindenki csak hizni 
akar, de munkálkodni senki sem: az általános tolongás, 
dulakodás, törtetés nem mindig  eltiporná-e a számban 
gyönge és befolyásban erőtelen szász-csoportot? 

Mindez persze nem fog bekövetkezni, mert a magyar 
pártok semmiféle helyi érdeknek föl nem áldozzák a hazá" 
egységét. Annál rosszabb a szász-pártra nézve, mert a 
politikai fosztogatás j rendszerét a magyar pártok megbíz- 
ható hazafiságra alapítják. Számításuk gyűlöletes volta 
fölülmúlja önzésük rútságát. 


A szászok. 
(R. U. 241. sz. 1898. október 20.) 


Minden magyar ember örült a helységnevekről szóló 
törvénynek. Nem nyújtott ez a törvény annyit, a mennyit 
méltán várhatunk olyan intézkedéstől, mely az állameszme 
csillagzata alatt születik: de a fokozatos haladásnak egyik 
kisebbszerű mértföldmutatója volt ez is. 

Akkor ,is megírtam a vReggeli Újságbanx, most is 
vallom, hogy az ehhez hasonló kérdéseket nem félrend- 
szabályokkal kell megoldani. Régi tapasztalat ezen a téren, 
hogy a radikális intézkedés sem kelt nagyobb lármát, mint 
a nesze semmi, fogd meg jó-féle tétovázás. Mert az izga- 
tásban utazó nemzetiségi bajvívók a se hús, se hal ellen 
éppen úgy kiadják teljes mérgüket, mint a legradikálisabb 
módszer ellen. Ezt tapasztaltuk ennél a törvénynél is. 
A mit tehettek, mindent megtettek. IMég a hölgyeket is 
mozgósították, azzal az okos körültekintéssel, hogy ezek 
ellen a vjfélelmesk kormány nem foganatosíthat semmi 
püldözésix, mert ezek nem viselnek közhivatalokat. 

A lárma, az izgatás, a gyűlölködés tehát akkor sem 
ölthetett volna nagyobb mértéket, ha a törvény egysze- 
rűen betiltott volna minden idegen nyelvű helységnevet s 
a postai szállítást minden címzéstől megtagadta volna, ha 
nem kizárólagos magyar nyelvű helységnevet használ. 
Azonban a kormány tétovázott. Meghátrált a magyarosi- 
tásnak még a látszatától is. Csak arra szorítkozott az iz- 
gatás megkönnyítése szempontjából, hogy lehetőleg egy 
neve legyen egy helységnek. S még ezt a halvány óhajtást 

is olyan autonomikus burokba rejtette, hogy a végrehaj- 
tás évekig megnehezítő legyen. 

A törvény immár nyolc hónap óta van szentesítve, a 
nélkül, hogy a végrehajtás terén látható eredmények mu- 
tatkoznának. A szászok pedig duzzognak. Kettő kivételé- 
vel a többi ki is lépett a szabadelvű-pártból. És újabban 
az a hír merült föl, hogy kormányhűségüket ahhoz kötik, 
hogy a törvény épen ne hajtassék végre. 

Ebben az ügyben ma interpelláció történt. A belügy- 
miniszter nyomban felelt. Feleletéből nem tűnt ki, hogy 
van-e ilyen alku folyamatban? Nem mondta, hogy van — 
s ez természetes. Az ilyesmit nem szokás dobra ütni. De 
azt sem mondta, hogy nincs. Pedig az efféle hallgatás 
mindig gyanút kelt 

A mi engem illet, én nem hiszem a kormányról, hogy 
ilyen megalázó alkuba belemenne. Történhettek és tör- 
téntek ilyen alkuk abban az időben, mikor a Tisza-kabinet 
hét-nyolc többséggel kormányzott. Ilyen természetű alku- 
nak esett áldozatul valamikor a Bethlen Gábor és Bánffy 
Dezső főispánsága is. De most semmi valószínűsége sincs 
egy ilyen alkunak, mert a kormány olyan nagy többséggel 
rendelkezik, hogy a szász votumokra éppen semmi szük- 
sége sincs. 

Mégis diffikultálnom kell a belügyminiszter válaszát, 
mert semmi biztosítékot nem nyújtott a törvény gyors és 
szigorú végrehajtása iránt. A nehézségek, melyeket fölem- 
lített, merőben súlytalanok és a munka, melyet e téren 8 
hónapig végeztek, hihetetlenül minimális. 

Sokkal jobb lett volna, ha csak annyit mond, hogy az 
ügy végrehajtás alatt áll és a befejezés rövid idő alatt meg- 
történik. Ez a válasz inkább megnyugtatott volna, mint 
a képzeleti nehézségek felsorolása. Mert az ok meggyőző 
erővel hat; de az ürügy gyanús föltevésekre ad alkalmat. 
Ha már hiányzott az ok, jó lett volna legalább ürügyet 
nem használni. 

Ismétlem, nem hiszek abban a megalázó alkuban, me- 
lyet az interpelláló hangoztatott. De azt most már hinnem 

kell, hogy a kormányt valamelyes külső hatás szentimentá- 
lis hangulatra indította. Gyöngédnek kívánja magát mu- 
tatni a szászok irányában. Miért? Szüksége rájuk nincs. 

Politizálni kár velük. Nem érdemlik meg. Erőt sem 
képviselnek. Még Virchow is átlátta, hogy panaszra nincs 
okuk. Faji tekintetben mindent bírnak, a mi egy állam- 
polgárt megillet. 

Németek utóvégre sem lehetünk az ők kedvéért. Hogy 
ők magyarok legyenek, nem kívánjuk tőlük. Sajnáljuk, 
hogy oláhokká lesznek, miután nincs erejük szászoknak 
maradni. De ez nem a mi dolgunk. 

Mindenesetre nagy ízléstelenségre mutat, hogy nem 
egy felsőbb, hanem egy alsóbbrendű kultúrát vesznek ma- 
gukra. Lássák! 

Hanem ellenünk immár hasztalan lármáznak. Német- 
ország tudja, hogy minő helyzetben vannak itt az elsza- 
kadt testvérek. Ott többé szimpathiat nem keltenek. Ha- 
zugságaikat illő mértékre tudják ott szállítani. 

Nem érthető ilyen körülmények között a kormány 
szentímentális hangulata a szászok irányában. 


A balázsfalvi eskü. 
(R. U. 190. sz. 1898. május 13-án.) 


Hét oláh főember kiáltványt tett közzé a napokban. 
Mérges szavakkal hívják föl az oláh népet, hogy gyü- 
lekezzék május 15-ikén Balázsfalván és ott ünnepelje 
meg az 1848-iki balázsfalvi gyűlés ötvenéves évfordulóját. 

Amint olvasom a kiáltványt: elfog a csodálkozás a 
fölött, hogy milyen vakmerő módon képes némely em- 
ber a valósággal homlokegyenest ellenkező tényeket 
hirdetni. Erős hitem pedig abban a nagy jótéteménybe, 
melyet a sajtó szabadsága nyújt, pillanatra  ingataggá 
lesz. 

A kiáltványban foglalt ténybeli  ferdítésekre és az 
üres szóvirágokra helyesnek és célszerűnek találok egy 
reális feleletet. Talán megadja a kormány is, tiltó ren- 
delet alakjában, de illő, hogy a sajtó is megtegye a 
magáét. 

Ezen kiáltvány szerint a május 15-iki gyűlés meg- 
adta azon irányelveket és azokra föl is esküdött, ame- 
lyek ma is alapját képezik az oláh nemzeti politikának. 

E nap világosságánál megmutattuk a világnak, hogy 
létezünk — mondja más helyen a kiáltvány — és vaz 
akkor tett szent fogadást változatlanul és nyíltan fenn- 
tartjuk.x 

Értelme, súlya és felelőssége ennek a beszédnek 
csak úgy van, ha megnézzük, hogy minő irányelvekre 
tettek akkor szent fogadást? Mert csak ez esetben tud- 
juk meg, hogy mit akarnak még most is változatlanul 
és nyíltan fenntartani. 

Emlékezünk, hogy azt a félszázad előtti gyűlést 
— mint papi  gyűlést—  Saguna András püspök hívta 

össze. A papok utasítva voltak, hogy mindenik vigyen 
magával népet is. 

A gyűlést megelőzte a Jellasich lázadása  Horvát- 
országban és a szerb mozgalom. Előkészítették a gyű- 
lés — hangulatát — Ranicher Jakab,  Salmen Ferenc és 
Bruckenthal Sámuel szász főemberek, az oláh ovtestvé- 
rekhezx intézett titkos felhívásuk által, melyben tudtul 
adják, hogy vErdély nem a magyaroké; e szép ország 
a ti és a mi örökségünk. ÜŰzzük ki a jogtalanul betola- 
kodott "magyarokat és székelyeket! Ti számra nézve 
hatalmasok vagytok, mi csatlakozunk hozzátok és a 
császár katonái nemcsak föl nem kelnek ellenünk, ha- 
nem velünk fognak küzdeni a közös nagy célért. A ma- 
gyarok a jóságos császárt trónjától akarják megfosztani. 
Ezt nem tűrhetjük.x 

A közös nagy cél tehát a jogtalanul betolakodott 
magyarok és székelyek kiűzése az országból. Ez elég 
érthető beszéd. Kár, hogy nem adták meg az uratlanná 
válandott földbirtok felosztásánaka kulcsát. 

Ilyen előkészület után a balázsfalvi népgyűlés kíván- 
sága tizenhat pontba foglaltatott. A kívánságot ponton- 
ként olvasta Barnuez tanár és minden pontra külön föl- 
eskette a népet. 

E pontozatok között vannak merőben ártatlan nem- 
zeti kívánalmak is. Ilyen az ötödik, mely nemzetközi 
szerződésben óhajtja megállapítani, hogy a  pakularok 
(oláh juhászok) ne fizessenek kettős legelőbért a Kárpá- 
tok déli és északi oldalán. Az államalapításnak ez egy 
meghatóan naiv módszere. A pusztaszeri gyűlés bizony 
más módon alapított. 

Az sem rossz gondolat, hogy az oláh egyházak és 
az oláh iskolák összes költségeit fedezze az állam; de 
a püspököket, papokat, tanárokat és tanítókat válassza 
szabadon és függetlenül va román nemzetxk minden meg- 
szorítás, felügyelet és ellenőrzés nélkül. 

Egyik pont az úrbéri felszabadítást követeli. Arról, 
hogy ez már Pozsonyban megtörtént s a törvény 34 nap 
előtt szentesítést is nyert, bölcsen hallgattak a vezetők. 

Egyébiránt, rálicitáltak az elhallgatott új törvényre, mert 
ykárpótlás nélkülx kívánták a nemesség földjeit. 

,A 11-ik pont kissé mélyebben nyúl a földosztásba, 
szólván ekképen: sA hajdan románoktól bírt s most 
mások kezén levő földek, amazoknak adassanak vissza.k 
Úgy hiszem, e pontnál vigyázatlanok voltak. Nem fontol- 
ták meg a pörös eljárás lassúságát 

Kevesebb gondot adott volna a wromán pacifikáló 
komitéx-nak, ha úgy  formulázzák, hogy miután Dácia 
egészen a románoké volt hajdan: a más fajtabeliek kezén 
levő földek, mint elbitangolt jószágok adassanak vissza 
eredeti tulajdonosaiknak. 

Ezekre a földosztási kívánalmakra, aki azt mondja, 
hogy vma is alapját képezik a román nemzeti politiká- 
nak, melyet változatlanul és nyíltan  fenntartunkx: az 
olyan ember egy kissé túlságosan beleütközik a büntető- 
törvénykönyv egynéhány szakaszába. 

Az első pont egyenjogúságot kíván a többi (magyar) 
nemzettel s ráadásul évenkénti román nemzetgyűlést, 
állandó román nemzeti  komitével. Tehát parlamentet 
és kormányt. Részletekbe nem megy. A románok orszá- 
gát földrajzilag nem határolja meg, sem a nemzetgyűlés 
és komité hatáskörét nem írja körül. De miután a 10-ik 
pontban megköveteli, hogy a végvidéki ezredekhez csak 
román tisztek neveztessenek ki: nem tagadható, hogy 
nemzeti hadsereggel bíró román állam lebegett szemök 
előtt. 

Végzetül Saguna püspök a népgyűlést megáldotta s 
aztán föleskette az I. Ferdinánd osztrák császár iránti 
hűségre. Egy másik püspök, a mérsékeltebb Lemény, 
napokig kérte, hogy ne az osztrák császár, hanem a 
magyar király hűségére eskettessék föl a nép. Nem hall- 
gattak rá. Tehát az elszakadás Magyarország köteléké- 
ből öntudatos volt. 

Ezt a yszent fogadást változatlanul és nyíltan fenn- 
tartjukc — írja ahét főember most a kiáltványban. 

Vajjon, mit szól ehhez a kolozsvári főügyész és a 
magyar belügyminister? 


Rendcsinálás. 
(R. U. 131. sz. 1898. jún. 11-én.) 


Daáli földmívelők kihágást követtek el a mezei rend 
ellen, midőn marhájukat a Bereczki úr ugarföldjén legel- 
tették. Óhajtandó, hogy az ilyen kihágás súlyos büntetést 
vonjon maga után. Sok boszuságot és jelentékeny károkat 
szokott a tilalmasbajárás a gazdának okozni. Szokjék le a 
nép erről a rút fogásról, mások vetésének, kaszálójának 
a pusztításáról, ha kell, nehéz büntetés árán. A jogászok 
alig is értik, hogy a prevorikáció mily nagy veszedelme 
a gazdának. 

De halállal büntetni egy ilyen kihágást még sem sza- 
bad. Halálbüntetésben csak a legcégéresebb gonosztevők 
részesülnek; azok is csak kivételes esetekben, ritkán és 
jól megfontolt ítéletek alapján. 

Kihágásukért a daáli parasztok halállal lakoltak. 

Elítélték őket vizsgálat nélkül. Kivégezték életüket 
ítélet nélkül. 

Ezek a szerencsétlenek tilosban legeltették a marhái- 
kat. A tulajdonos meg akarta őket zálogolni; erdélyi jog- 
szokás szerint be akarta marháikat a községbíróhoz haj- 
tani. Ők nem engedték. Tehát erőszakoskodtak. A tulaj- 
donos csendőri segélyt kért. De a nép a csendőröknek sem 
engedett. Előbb szóváltás, azután fenyegetés, végre fegy- 
verdörgés. 

Az eredmény hét sebesült és három halott. A golyó- 
záportól hat legelő-marha is elesett. 

Egyéb részletek hiányoznak a tudósításból. 

Két dolog előttem valószínű. 

Egyik, hogy valamely ok miatt a parasztság jogot 
formált a legeltetéshez. Meglehet, hogy új határrendezés 
vagy tagosítás vagy legelőelkülönítés folytán ettől a legel- 
tetéstől eltiltattak. Az is meglehet, hogy pör tárgyát ké- 
pezi a legelési jog. Sehogy sem hiszem, hogy a parasztok 
a jogtalanságnak és kihágásnak teljes tudatában mentek 
volna a tilalmasba. 

Megteszi ezt az egyes, titokban, éjszakának idején, 
bravúrból, az egyik, kártékony szándékkal a másik; de 
nagy tömegben, bíróval, esküdttel, egyházfival az élükön, 
világos nappal és a fölszólításra sem távozva, a csendőrök- 
nek sem engedelmeskedve — ezt nem teszi meg az oláh 
paraszt soha, semmi biztatásra. 

Színről-színre ismerem az oláh népet és merem állí- 
tani, hogy ellenszegülésébe belejátszott a jogérzet és a 
jóhiszeműség. 

A másik a mit hiszek, hogy ők a csendőröket meg 
nem támadták. Hiszem, hogy lármáztak, hogy nem enge- 
delmeskedtek, talán hogy fenyegetőztek; de addig is, míg 
részletes adatok lesznek előttünk, merem állítani, hogy 
tettlegesen a csendőröket meg nem támadták. Merőben 
ellenkeznék ez a nép természetével és lelki konstrukciójá- 
val. De ellenkezik a helyzettel is, mert a legeltető ember 
nem hord magával olyan fegyvert, melylyel a csendőrség 
életbiztonsága veszélyeztetve lehetne. 

E két föltevés nélkül is megdöbbentő a csendőrök 
eljárása. 

Azok az emberek lehettek részegek a pálinkától vagy 
az izgalomtól. Ezt az állapotot könnyen beláthatták a jó- 
zan csendőrök. Azt is könnyű volt belátni az előleges 
magatartásból, hogy vajjon engedelmeskedni fognak-e, 
avagy ellenszegülni? Mindezt belátva, a csendőrök köte- 
lessége lett volna az alkalmazkodás. 

Ezt úgy értem, hogy jegyezték volna föl az ellensze- 
gülők neveit; tettek volna jelentést a főszolgabírónál. Ez 
megidézi őket. Szükség esetén átteszi az ügyet a büntető- 
bírósághoz. Ha nem olyan súlyos az eset, kiméri a bün- 

tetést a főszolgabíró. Pénzbírság és elzáratás jár az ilyen 
kihágással. De nem halál. 

A csendőri beavatkozás kezd nálunk végzetes lenni. 
Követválasztásnál, ha izgalom támad, mindjárt csendőrt 
vesznek elé. Ha nem enged a nép: cél — tűz! Aztán 
csend lesz. Nem érzik a csendet, hanem csinálják. Halotti 
csendet! 

A jogszolgáltatásnak ez a neme irtózatos. Ártatlanok 
szenvednek; bűnösök menekülnek. A golyónak nincs ideje 
a fontolgatásra. Megy vakon és rombol rémesen. Az igaz- 
ságot csak a legelvadultak kegyetlensége bízza a golyóra. 
A hol gyakori a golyó által csinált rend, ott beteg az ál- 
lami organizmus. 

Mintha látnám, hogy az oláh liga miként veszi ezt a 
szomorú esetet szárnyaira. Pár nap múlva magyar atroci- 
tásról adnak hírt a külföldi lapok. Kiszínezik a magyar 
barbarizmust. Arról hallgatni fognak, hogy a magyar ajkú 
parasztság is ilyen elbánásban részesül. Ránk kenik, hogy 
ez alkalommal nem az embert, hanem az oláhot lőtték 
agyon. 

Megírják az okot. Néhány szál burján az ugarföl- 
dön, — ennyi volt a magyar birtokos kára. E néhány 
szál burjánért haltak az oláhok vértanú halált. így fog- 
nakirni. Így idegenkedik el tőlünk a civilizált világ. 

Ez nem jó módja a rend fenntartásának. Mérsék- 
let illik a hatalomhoz. Az állam ereje nem szenved csor- 
bát azzal, ha egy feltüzelt csoport nem is engedelmes- 
kedik rögtön és szép szóra a hatóságnak. Be kell várni 
az alkalmas pillanatot. Egészen más, ha a várakozás 
veszélylyel jár. Értem, ha a lázongó tömeg kritikussá 
teszi a mások élet-és vagyonbiztonságát. 

De a jelen esetben... ugyan mi veszély lett volna 
a hatóság várakozásának? Kárt tettek volna az ugarföl- 
dön? Hát aztán? Hiszen azt meg lehet téríttetni. Az 
ilyen potom kártétel megakadályozására nem szükséges 
fegyvert . fogni s az embereket halomra lőni. — Vagy tán 

a hatóság tekintélyét féltették? Jó. Erre a tekintélyre 
szükség van. De hiszen a vizsgálattal, ítélettel, büntetés- 
sel éreztetni lehetett volna ezt a tekintélyt. És ez hatá- 
sosabb lett volna, mint a golyózápor. Mert a büntetés- 
nek erkölcsi alapja van. De az agyonpuskázásban senki 
sem lát egyebet, mint elhamarkodott, fölösleges és ke- 
gyetlen erőmutatványt, mely félelmet és gyűlöletet éb- 
reszt, közmegnyugvás helyett. 


A szláv eszme. 
(R. U. 141. sz. 1898. jun. 23-án.) 


Az a ki nem magyarázható, meg sem érthető valami;, 
a melyért oly sokan rajonganak, mely miatt még többen 
félnek — a szláv eszme előtérbe lépett a prágai Falacky- 
ünnepen. 

Mi az? Gomolygó gondolat-áramlat, fék és alak nél- 
kül. Határait senki sem ismeri. Célja megállapítva nincs. 
Eszköze félelmet okoz. Terjeszkedése szemmel nem kisér- 
hető. Hatását érezzük; mivoltát nem ismerjük. 

Orosz költőket olvasva, csodálatos eszmekört látunk 
az alaktalan homályból kibontakozni. Új rendről beszél- 
nek. A mi világunk előttük avult világ. Becsületünk nem 
becsület. Hitünk nem igazság. Fogalmunk a családról 
előítélet. 

Más szemmel nézik az embert, mint mi. Más rendel- 
tetést állapítnak meg. Más helyzetet adnak a nőnek, más 
hivatást az iskolának, más hatáskört az államnak. 

Mintha mindaz kelevény volna, mit az eddig való rend 
alkotott, boncoló kés alá vesznek mindent: az istent, a 
vallást, az erkölcsöt, a jogot, a kötelességet és lázasan 
analizálják az alkatrészeket és bontják vegyelmekre az 
emberi összetartozandóság kötelékeit. 

Hentes-észjárással senki se mondja: költészet — szap- 
panbuborék. A költő próféta, kinek lelke az idők nász- 
ágyán fogantatott. Érvérésének lökést a tömeg lehelete ad. 
Csak neki vannak szervei, hogy fölismerje a jövendőt. 
A közös szenvedés által szólal meg. Alakot ő ad a ki 
nem forrott vágynak. 

Oroszország vére az orosz költők műveiben lüktet 
Törvénykönyvből,  rendeletekből, igazgatási szervezetből, 
diplomáciai jegyzékekből senki meg nem ismeri azt a vi- 
lágbirodalmat. Hanem a költők, ezek az őserejű regény- 
írók, fölmetszik a testet, a szavuk lángnyelve megvilágítja 
a belső részeket. 

Mi van ott? 

Ők sem tudják. De érzik és éreztetik velünk azt az 
elementáris nyüzsgést, mely állandó mozgásával, állandó 
hatásával világot bont szét, világot alkot újra. E művek 
tagozatán nagy fájdalom nyilallik át. Okát nem adják. 

De, hogy fáj, azt az őszinte hang mutatja. 

Feltárva a gyógyszer sincs. 

Azonban akarnak valamit. Fájdalmuk annál gyötrőbb, 
mert az akaratnak sincs iránya. 

Olyanforma ez, mint a nagy természet vajúdása. Ki 
tudná megmondani, hogy a napsugárnak, a víznek, a sö- 
tétségnek, a korhadó szervezeteknek és a szétmálló ásvá- 
nyoknak együttes hatása alatt a  búzaszemből kalász 
miként, mi okból, miért fejlődik? 

A gránitszikla termőtalajjá változik át és a termőtalaj 
időjártával ős-iszap lesz a tenger fenekén; 

Enyészet és megújhodás: ez a világ rendje. 

A népeknél is így van. A szláveszme most csírázik 
százmillió ember keblében. Anyagja százmillió között 
oszlik meg. 

Külön-külön ezért nem ismerhető föl. 

De az igazi költő mindenkinek lelkéből magában hord 
egy kis parányi A parányok e milliója sejtelemmé alakul 
a költő elméjében és szívében sóhajtássá. 

Ma még nem látunk egyebet, mint sejtelmet és csak 
a sóhajtást halljuk. De a mit látunk és hallunk, attól hideg 
borzongatást érzünk. Mi készül a szörnyű tömegnek mé- 
hében? Ők az üdvösségre várnak. Mi a nihiltől félünk. 
Nem az összeesküvők programmjától, hanem azon vallási, 
erkölcsi és társadalmi nihiltől, mely az orosz költők sej- 
telmében nyilatkozik meg. 

A szláveszme hatása alatt él a hivatalos Oroszország 
is. Tanúm rá Komarov; ez a katona, ki a moszkvai tudo- 
mányos akadémia képviseletében vett részt a prágai ün- 
nepen. 

Hogyan? Egy katona! Egy katona, mint a tudomá- 
nyos akadémia képviselője. Egy orosz katona, mint a 
szláveszme hirdetője osztrák földön! Kell ezt magyarázni? 

Mit jelent a katona ezen összeforradása a nemzeti 
tudományossággal egyfelől és másfelől a nemzeti aspirá- 
ciókkal? Nem egy meg nem mérhető, ismeretlen erő nyi- 
latkozik-e itt? Ezt az ismeretlen őserőt mivel tudná a 
nyugateurópai világrend ellensúlyozni? 

Ha méh, ha sáska, ha hangya — de ha egy célra 
tör, egy ösztön vezeti, egy vágy tüzeli, és ha százmillió 
számba jön feléd: ki tud ennek ellenállani? Hát még ha 
ember jön feléd, ily nagy tömegben, ilyen egyesült- 
lélekkel? 


Bolond állapot. 
(R. U. 144. szám. 1898. jun. 26-án.) 


Főembereink jó helyen keresnek, mikor a büntetőtör- 
vénykönyv hézagai fölött elmélkednek. Régen látja min- 
den gondolkozó ember, hogy a más nyelvű fajok üzelmeit 
nem szorítja kellő korlátok közé a büntető kódex. Kissé 
későn kezdi ugyan ezt meglátni a kormány. De későn is 
jobb, mint soha. 

A magyarországi szlávok szereplése a prágai Palacky- 
ünnepélyen érlelte meg azt az eszmét, hogy a haza ellen 
való külföldi működésnek büntetőjogi határokat kell szabni. 
Ez az eszme már régen érik. Egész Nyugat-Európát el- 
árasztják olykor igen szemenszedett hírekkel felőlünk. 

Honfitársaink rendszerrel úÜzik saját hazájuk erkölcsi 
alapjainak  aláaknázását. Elfordítják tőlünk a művelt népek 
rokonszenvét Utálatos hírben tüntetik föl a magyar fajt 
és annak vezető hivatását. Becsmérlik fajsúlybeli értékün- 
ket. Próbára teszik igazán szabadelvű türelmünket. Elnyo- 
matást hazudnak és üldöztetésről írnak meseszerű regéket. 

Személyes kirándulásokat is tesznek ma Parisba, hol- 
nap Bécsbe, holnapután Bukarestbe, aztán Jaszsziba, teg- 
napelőtt Brüsszelbe, tegnap Prágába. Olykor tömegesen, 
máskor egyenként. Némelykor saját számlájukra, sokszor 
kiküldetés alakjában. 

Valóságos összeesküvés foly Magyarország ellen. Nem 
most kezdődik. Vége addig nem szakad, míg ez a kérdés 
csak a hírlapokban nyer lefolyást. 

Sokat tépelődhetik a magyar hazafi, hogy miért van 
az ő hazája védtelenül kiszolgáltatva a haza rossz gyer- 

mekeinek? Miért, hogy a legerélyesebb és legmagyarabb 
színben tündöklő és sütkérező kormányok is mindig be- 
fejezték a cselekvés kötelességét egy-egy tetszetős be- 
széddel, vagy polemikus kijelentéssel? 

Könnyű rájönni, hogy a büntetőtörvény hézagai is 
hozzájárultak a kényelmes semmittevéshez. Mert bármi- 
lyen hihetetlenül hangzik, a magyar törvényhozás olyan 
büntetőtörvénykönyvet alkotott, mely nem vesz tudomást 
arról, hogy hazánkban ellenséges indulatú fajok is laknak. 
Pedig vmagyarx  büntetőtörvénykönyvnek keresztelték el 
ezt a kódexet. De hogy miért magyar, mi köze van annak 
az egységes magyar nemzet történelmi érdekeihez? — azt 
nehéz volna megmondani. 

Ez a magyar törvénykönyv éppen annyi joggal volna 
német, vagy oláh, vagy angol törvénykönyvnek nevezhető. 
Igen fontos részeiben nem magyar szükségeket elégít ki 
és nem magyar erkölcsi felfogásnak hódol. A csalást, a 
hamisítást, a sikkasztást nem üldözi annyi szigorral, mint 
a legények vitézkedését a falusi táncban. Körülzárt kert- 
ből ha egy rózsát szakit valaki, ezt keményebben bünteti 
ez a törvény, mint igen sok erkölcsi defektust. 

Azon hazabomlasztó izgalmakról pedig, melyek nálunk 
az oláhok, tótok, szászok és szerbek körében napirenden 
vannak, nem vesz tudomást a büntetőtörvénykönyv. 

Jól emlékszem, a híres memorandum-pör előtt sokat 
vitatkoztam egy kiváló ügyészszel, a ki váltig állította, 
hogy a Bécsbe zarándokolt hazafiakat, kik a császárnál 
kerestek oltalmat és jogorvoslatot, pörbe fogni nem lehet. 

És a pörre csak akkor kapott az igazságszolgáltatás 
törvényes alkalmat, mikor ezek a zarándokok a xMemo- 
randumxk megírása és terjesztése által ütköztek a törvénybe. 

Ez a törvény védi az egyest, védi a vagyont, védi a 
királyt, védi a vallást, a családot, az osztrák kapcsolatot 
— de a hazát az árulók különböző fajtái ellen nem vé- 
delmezi. 

Gondolom, a jó törvény az adott viszonyokat sza- 
bályozza. A naprendszer mozgásáról és a bolygók menet- 
rendjéről nem szükség törvényt alkotni. 

A törvénynek az emberek és dolgok egymás közt való 
helyzetét kell tárgyalni. 

Alkalmaznia kell az együttélésnek százados kapcsait. 
Legfőbb értékek közé kell sorolnia a hazát, annak fenma- 
radását, békéjét, erejét és haladásának feltételeit. 

Furcsa helyzet. 

Tudunk védekezni az állati betegségek ragálya ellen. 
Elzárkózunk a keleti vész elől. Ellentállunk a kolera ter- 
jedésének. Védgátak közé szorítjuk a folyamok áradását. 
Tűzoltóságokat szervezünk hivatalból a vagyoni károk 
megfékezésére. Csak éppen a hazát nem tudjuk minden 
ellensége ellen kellő módon megvédelmezni. 

A politikai kolera és a fajgyűlölet pestise járhat-kel- 
het szabadon a postán, a vasúton, a gőzhajón Belgrádból, 
Bécsből, Bukarestből, a honnan tetszik. 

Eláraszthatnak könyvekkel, hírlapokkal. Minden betű 
egy-egy bacillus. 

Terjed a ragály. 

Sőt elárasztják  iskoláinkat,  pénzintézeteinket,  tem- 
plomainkat pénzzel is, hogy a ragály terjesztésének biztos 
eszköze legyen. 

Ideje, hogy a büntetőtörvénykönyv átalakítása véget- 
vessen ennek a bolond állapotnak. 


A ruthén kérdés. 
(R. U. (155.) 229. sz. 1898. okt. .6-án.) 


A yReggeli Újság vasárnapi számában egy minden 
tekintetben igen figyelemreméltó cikk jelent meg a felső- 
magyarországi bevándorlásról. A cikk hangja, iránya, tar- 
talma okul szolgál és alkalmat nyújt a ruthén-kérdés szel- 
lőztetésére. 

A mit e tárgyról mondok, azt a legmegbízhatóbb érte- 
sülésből merítem. Tudomásom szerint hasonlóan van érte- 
sülve a földmívelési kormány is. Őszinte óhajtásom az 
lenne, ha akár e lap útján, akár szókimondó hivatalos 
jelentés útján Wlassics közoktatási minister úr is tudomást 
venne a ruthén állapotokról. Nem kétlem, hogy felismerve 
a helyzetet: nem mulasztja el e szomorú helyen megra- 
gadni a szokatlanul kínálkozó alkalmat nemzeti ügyünk 
fejlesztésére és erősítésére. 

Tudnunk kell mindenekelőtt, hogy hazánknak egyet- 
len vidéke sincs oly siralmas helyzetben, mint Máramaros-, 
Bereg-, Ung- és Ugocsamegyék azon tájéka, a hol ruthé- 
nek laknak. A helyzet egyaránt sötét, úgy gazdasági, mint 
kultúrai szempontból. 

Megdöbbentőbb példát arra, hogy az organizmus 
miként satnyul el és vész ki, ha túlságos mértékben borít- 
ják el az élősdiek, alig mutathat fel az anyatermészet, 
mint a ruthén lakosságnál. Ez a nép erkölcsileg szörnyen 
deprimálva, testileg elsatnyulva, rohamosan hanyatlik a 
pusztulás lejtőjén. Intenzív állami beavatkozás nélkül a 
szemünk láttára hal ki egy különben jóindulatú, békés, 
szorgalmas, hazánkhoz és nemzetünkhöz melegen ragasz- 

kodó faj. A kik még bírják a munkát, ezerével vándorolnak 
Amerikába; a többiek nyomorognak, éheznek a lelki csüg- 
gedésnek,  — reménytelenségnek elijesztőleg  — demoralizált 
állapotában. 

Az a söpredék, mely Galíciából ellenőrizetlenül, nagy 
tömegekben árasztotta el a felvidék ezen részét, végkép 
kiszívta a ruthén nép életerejét. Megfoghatatlan, hogy a 
rendszeres elnyomorítást a hatósági szemek csak akkor 
látták meg, mikor már halálos tünetekben nyilvánul a be- 
tegség. Még megfoghatatlanabb, hogy az állami tevékeny- 
ség még most, a baj felismerése után is kétségbeejtőleg 
lanyha. 

Az uzsorának ilyen méretei vannak: tíz forint után 
fizet a paraszt havonkint egy forintot. Ez a jobbik eset. 
Igen gyakran két forintot fizet havonként. Legtöbbször 
három forintot. Ez háromszázhatvan százaléknak felel meg. 
Azonban az ötszáz percent sem ritkaság. Ezen üzlet rövid 
lejárata azzal végződik, hogy a paraszt földje, telke, mar- 
hája átmegy az uzsorás tulajdonába. 

Egyébiránt meghagyja a paraszt birtokában. így te- 
remt magának, bevándorlása után két-három év alatt, for- 
mális jobbágyságot. A vázolt üzlet révén övé lett a föld, 
melyet a paraszt művel, övé a lábas jószág, melyet a pa- 
raszt élelmez, övé a parasztnak és családjának egész évi 
munkája, a ki neki szánt, neki kaszál, neki fuvaroz. 

A grófi uradalom és a kincstár 70 krajcár napszámot 
fizet, s két pohárka pálinkát és egy pakli kapadohányt. 
A zsidó fizet 30 krajcárt, pálinka és dohány nélkül. Van 
eset — ezt egy hivatalos okmányból tudom — hogy téli 
napokban egy öl tűzifának a feldarabolásáért nem fizet 
a zsidó egyebet, mint egy 3 krajcáros pakli dohányt! 

A wmarha-uzsorax még a pénzuzsoránál is megdöb- 
bentőbb, Ez így történik. A zsidó megvesz egy pár tinót 
70 fírton s átadja felestartás végett a parasztnak 100 frít. 
értékben. Két évi tartás után eladásra kerülnek a tinók. 
Adnak érettük 140 frtot. Ebből a zsidó levonja a maga 
részére a 100 frtot, mint kölcsönzött pénzt, s megosztja 


355 


a paraszttal a fenmaradó 40 frtot. Kap tehát a zsidó először 
30 frtot, mivel a 70 frt. vételárt 100 Írtba számította; má- 
sodszor 20 frtot, összesen 50 frtot 70 után. Ezen idő alatt 
köteles a paraszt hetenkint két napszámot ingyen tenni. 
Két év alatt 108 úrbérnap, legalább is 54 frt értékben. 

Újabban az uzsorát szigorúan kívánja a hatóság el- 
lenőrizni. De panaszos nem akad. Oly nagy a bevándor- 
lottak  terrorizmusa, hogy a paraszt fél ellenük fellépni. 
Nem is csoda. 

A verebesi lelkész házát három év alatt kétszer gyúj- 
tották fel, mivel a Beszkid-havas egy részére a bérbeadás- 
nál árverezett s ezzel a zsidóknak konkurrenciát csinált. 
(Hivatalos adat.) 

Az alsóvereckei lelkész  orloffügetőinek kivágták a 
nyelvét, mivel a parochiájához közel fekvő uradalmi ka- 
szálókat bérbe akarta venni. (Hivatalos adat.) 

Egy laturkai paraszt házát azért gyújtották föl, mivel 
szállást, istállót, szénát és zabot adott azon fuvarosoknak, 
kik Galíciából fát szállítanak a volóci fűrésztelephez. Hogy 
merészli a zsidó korcsmáros üzletét rontani?! (Hivatalos 
adat.) 

Az alsó-bisztrai lelkészt a miatt gyújtották fel (mindig 
csak azt gyújtják meg, a ki nincsen biztosítva), mivel élére 
állott egy hitelszövetkezeti mozgalomnak a nép viszonyai- 
nak javítása céljából. (Hivatalos adat.) 

A szuszkói lelkész, az újabb uzsorarendeletben fog- 
lalt . felhívásnak — kötelességszerűleg megfelelve, néhány 
följelentést tett, az uzsorások és áldozataik megjelölésével. 
E miatt a bevándorlottak fenyegetése oly mérveket öltött, 
hogy a derék lelkész áthelyezését kérte, mert a saját és 
a családja élete nincs többé biztonságban. (Hivatalos adat.) 

Így felemlítették még az alsó-vereckei esperest, ki arra 
vállalkozott, hogy helyszíni adatokat gyűjtsön azon bér- 
leti akcióhoz, melyet a földmívelesi kormány vett tervbe 
a köznyomor enyhítése céljából. Az esperes kijelentette, 
hogy kénytelen a közreműködéstől visszalépni, mert a 
zsidók küldöttsége azt adta tudtára, hogy köztük van jó 

ember is, de ők nem tehetnek róla, hogy van rósz is" 
(Hivatalos adat.) 

A megfélemlítésnek ez a rendszere hivatalos szemé- 
lyekre is kiterjed. Az alsó-vereckei járásbíró alkonyat után 
a házából csak töltött fegyverrel lép ki. Életbiztonsága 
annyira veszélyeztetve volt, hogy a bűnügyeket el kellett 
venni tőle s átadták a törvényszéki vizsgálóbírónak. (Hi- 
vatalos adat.) 

A szolyvai főszolgabíró, kit a nép valódi atyjának ne- 
veznek, többszöri fenyegetés után csak úgy kerülte ki a 
rosgyilai szorosban a biztos halált, hogy a tervbe vett or- 
gyilkossági merényletet előre elárullak neki s útjából for- 
mális erőszakkal visszatartották a danilói csárdában. (Hi- 
vatalos adat.) 

Nem folyatom tovább ezt a rémes , sorozatot, hanem 
legközelebbről a kérdésnek egy másik részét világítom 
meg. 


(R. U. (156.) 230. sz. 1898. oki 7-én.) 


A ruthének kettős igát viselnek. Egyik azon jobbágyi 
viszony, melybe a galíciai zsidók sülyesztették. Ez a nyo- 
mor igája. Másik a szellemi hátramaradás, mely az isko- 
lázás nagyfokú hiányának tudható be. Ez a tudatlanság 
igája. 

Partikuláris  gyógymóddal ezt a beteg szervezetet 
lábra állítani nem lehet. Sokkal csekélyebb erővel rendel- 
keznek a községek, városok és vármegyék, semhogy ha- 
tásuk a siker reményével kecsegtethetne. Itt már csak az 
államhatalom erélyes és jóindulatú beavatkozása  fordít- 
hatja meg a rohanó pusztulást. 

Az a mozgalom, mely a földmívelési kormánynál ész- 
lelhető, helyes irányban indult. Az állam bérbe vett a 
Schönborn-féle majorátusból 12.600 holdat abból a célból, 
hogy kisebb részletekben albérletbe adja a ruthén föld- 
művelőknek. A bérlet kerekszámban 8000 hold legelőt, 4000 
hold szántót és kaszálót tartalmaz. 

Ha ezzel az állami tevékenység ki lenne merítve, ak- 
kor ez csak annyit jelentene, hogy az állam sót adott 
kenyér helyett. Mert ennyi bérlet a legszegényesebb szá- 
mítás mellett is legfeljebb kétezer családnak nyújt rend- 
kívül szűkre szabott megélhetési eszközt. 

Ha a szántók és kaszálók teljes termőerőben vannak, 
- a mi nehezen hihető erről a 3-4 hüvelyk vastagságú 
termőrétegről — és ha a legelők okszerűen kezeltetnek, 
kosarazás útján fokozatosan trágyáztatnak, színekkel lát- 
tatnak el, hogy a zord éjszakák idején a legelő barom 
menhelyet találjon, jó karban álló kutak vannak és ha a 
legeltetés kijelölt részletben és  forgószerű  egymásután- 
ban történik és végre ha a szarvasmarha legelőjét utóla- 
gosan a juh is kihasználja: ez esetben a bérlet háromezer 
családnak is nyújthat igen takarékos életmódot. De több- 
nek nem. Mi lesz a többivel? 

Hiszem azonban, hogy ez a 12.600 hold csak kísérlet 
Elvégre az a hitbizományi komplexum meghaladja a 
100.000 holdat. Tudtommal a szántó, kaszáló, legelő, 
mert az erdőség itt nem jöhet tekintetbe — egyre-másra, 
sem uradalmi, sem bérleti kezelésben nem hajt többet át- 
lagban holdankint 1 frt 30 krajcárnál. Az uradalom tehát 
igen jó üzletet csinál, fia 1 frt 50 krajcárjával olyan bérlőt 
talál, mint a magyar állam. Az állam pedig legnemesebb 
hivatásának felel meg, ha, minden nyerészkedés, de egy- 
szersmind minden veszteség kizárásával, nem háromezer, 
hanem harmincezer családot ment meg a végpusztulástól. 

A bérleti terv remélhetőleg ki fog egészíttetni a föld- 
mivelési érdekek hathatós istápolásával. Mondják, hogy 
a bérlettel kapcsolatban tej- és hitelszövetkezetek megho- 
nosítását is kezdeményezni fogja a kormány. Karöltve ez- 
zel, gond lesz fordítva a szarvasmarha- és sertésállomány 
fokozatos megnemesítésére, alkalmas keresztezések útján. 
Nem kerülte ki az irányadók figyelmét a közutak hihetet- 
len mérvű elhanyagoltsága sem. 

Vegyük ehhez az iskolázást. 

Ezen a téren Wlassics miniszterre egy nagy történelmi 
feladat vár. 

Mindenki tudja, hogy nemzeti harcainkban, az idegen 
nyelvű fajok között, legmegbízhatóbbnak mutatkozott a 
ruthén nép. Soha a magyarok szabadság-ügyétől ez a nép 
el nem tántorodott. Nemzetiségi követelést soha sem tá- 
masztott. Különleges fajtendenciákat nem ápol. Hazánk, 
nemzetünk egységén nem rágódik őrlő szú gyanánt. Nagy 
nyomorával küzködve, nem is jut eszébe nemzetiségi izgalr 
máknak hódolni. 

Röviden, ez még az egyetlen idegen nyelvű faj ha- 
zánkban, melynek öntudata nincsen telítve különleges 
nemzeti eszmékkel. Itt tehát egy meg nem rontott matéria 
áll a magyar kultúra vegyi műhelyének rendelkezése alatt. 
Ellenállás nélkül lehet ezt a népet munkába venni, ele- 
mezni,  összeforrasztani, formálni, gyúrni, fejleszteni  tet- 
szés szerint. 

Elméje megtölthető a magyar nemzeti eszme gondo- 
latvilágával. Lelke elárasztható a magyar haza szereteté- 
ből folyó kötelességérzettel. Minden szülő örvendezni fog, 
hogy gyermeke megtanulja annak az államnak a nyelvét, 
mely atyai kézzel gondoskodik a gazdasági nyomornak és 
szellemi öntudatlanságnak nemcsak enyhítésén, de céltu- 
datos megszüntetésén. Itt a tűzhely nem fogja a gyermek 
kedélyében lerontani azt, a mit az iskola épít — miként 
az oláhoknál. Ez a nép — s jól megjegyezzük, az egyedüli! 
— két nemzedék élete alatt szívben, lélekben, nyelvben 
magyarrá lesz, ha . . . 

Ha Wlassics Gyula minister úr úgy akarja. Ha teljes 
energiáját ennek az ügynek szenteli. Ha egész mértékben 
fölhasználja a ruthén papság jóindulatát Ha ezen egyhá- 
zakban az állami segélyezést első rangú kötelességnek 
ismeri föl. Ha a tervbe vett ezer népiskolát legnagyobb 
részben e nép között állítja föl. 

Arról van szó, hogy a magyar faj néhány év alatt sok 
százezer taggal szaporíttassék. Négy vármegye zömének 
gyors elmagyarosításáról van e helyen szó. Nem keve- 
sebbről van szó, mint arról, hogy Wlassics miniszter úr 
a magyar történelem hálás lapján halhatatlan nevet bizto- 
sítson magának! 


Veszélyes előnyomulás. 
(R. U. 265. sz. 1898. nov. 17-én.) 


A yReggeli Újság elmélkedése az aktív oláhokról, 
komoly gondolatokat ébreszt. Ez a harmadfél milliónyi nép 
51 pénzintézetben, 107 millió forgalommal ad magáról élet- 
jelt. Előnyomulása szembeötlő. 

Szeben, Segesvár, Medgyes, Szászváros, Brassó 80 
százalék erejéig voltak szász városok harminc év előtt. 
Ma már csak félig szász városok. 

Holdvilágos, Dános, Asszonyfalva, Nagykapus, Sze- 
dek, Nagycsűr, Disznód — mikor a gimnáziumot jártam, 
merőben szász községek voltak. A szászok közt lakó oláhok 
apró, szegényes, ronda kis kunyhókban húzódtak meg a 
virágzó községek legvégén. Még a templomuk is fából 
volt. Iskola épen nem létezett. 

A szászok régi szép kőházai lakókat cseréltek. Hom- 
lokzatukról letűntek a Luther-idézetek és a német nevek. 
Kék és vörös betűk byzantinus cikornyákkal hirdetik, hogy 
oláh ember lett a szász-ház tulajdonosa. Ha ilyen ará- 
nyokban foly tovább a szászok eloláhosodása, kétszáz év 
múlva hírmondónak sem marad szász ember az erdélyi 
részekben. 

Szászlóna, Szászfenes, Szászmáthé, Szászerked és még 
egy csomó község Kolozsmegyében szász telepítvény volt. 
A nép ruházata, a lakházépítés stílje és a község neve még 
mindig őrzi a szász emléket Egyebekben tisztára oláh lett 
valamennyi. Az átalakulás észrevétlenül történt. 

Hasonló természetű vesztesége a magyar fajnak 
is van. 

Ki hinné, hogy Gyula, Borsa, Macskás, Kajántó, Kö- 
telend, Apahida,-Mezőkövesd, Mélykút, Diós, Poklos, Sep- 
tér, Dombhát merőben oláh községek? Ki hinné, hogy 
ilyen  dűlőnevek:  Bíboros, Kenderes,  Szépmái,  Sóvár, 
Puszta, Aszályos, Nyirkos, Csepegő, Komál, Agyagdomb, 
Vesszős, Berek, Akasztó, Vezeklő, Királykút oláh közsé- 
gek határában fordulnak elő? Hát az ilyen családnevekről: 
Kertész, Kurutz, Kecskeméti, Szőke, Kis, Katona, Majláth, 
Hunyadi, Fekete, Mogyorósi, Kardos, Burján —  hinné-e 
valaki, hogy egy árva szót sem tud a név viselője ma- 
gyarul? 

Idevonatkozólag nekem egy gyűjteményem van. Jó 
kis kötetre menne, ha kinyomatnám mindazon családnak, 
községnek, düűlőnek a magyar nevét, melyek az erdélyi 
részekben csak névleg tartották meg magyarságukat. 

Az Emke azért jött létre, hogy a folyton tartó el- 
oláhosodásnak gátat vessen. Fájdalom, nem felel meg a 
várakozásnak. 

Összegyűjtötte vagyonát, de nincs a küzdelemhez se 
eszméje, se energiája. Volt kidolgozott terve, de nincs 
végrehajtási érzéke. Maholnap kölcsönös dicsérgetési és 
eszem-iszom társulattá sülyed. Főtisztviselője, ki a társu- 
lati tevékenység minden szálát magához ragadta, ország- 
gyűlési képviselővé lett s ezzel megosztotta munkakedvét 
és megbénította akcióképességét. 

Az oláhok pedig szívós öntudatossággal nyomulnak 
előre. Korán átlátták, hogy középosztályra van szükségük. 
Ennek a megalkotásán fáradoznak. Tanuló ifjúságuk ré- 
szére reális pályákat akarnak nyitani. Ez a célja és oka 
az oláh pénzintézetek szaporodásának. A magyar állam 
ellen fölvett küzdelmükben legérezhetőbb szükségnek bi- 
zonyult az egyéni függetlenség hiánya. Egyéni független- 
ség pedig nincs jól szituált vagyoni helyzet nélkül. Ennél- 
fogva tervszerűleg működnek a vagyoni izmosodáson. 

Jól meg kell érteni. Az oláh pénzintézetek valóban 
oláh intézetek. Hatékonyabbak minden iskolánál. Minde- 
nik bástyája, paizsa, fegyvere az oláh törekvésnek. Érdek- 

szálakkal fűzik magukhoz a népet. Elhelyezési fészkek a 
tanult emberek számára. Politikai gyűlhelyek.  Faktorok 
egy külön társadalom mesterséges alakításánál. Szövetsé- 
gesei az egyháznak, a hol vallásilag van szervezve a ma- 
gyargyűlölet és az iskolának, a hol értelmileg van fejlesztve 
az oláh eszme. 

Mikor egy harmadfél milliónyi nép egyházilag, isko- 
lailag, pénzügyileg, irodalmilag és társadalmilag el van 
szakítva a hazától: akkor — ha így foly tovább — csak 
idő kérdése, hogy politikailag is elszakadjon. Nem kell 
feledni, hogy egyházukban és iskolájukban csak félig-med- 
dig vannak ellenőrizve. Pénzintézeteikben épenséggel nin- 
csenek ellenőrizve. A veszély tehát rohamosan fő. 

A mentés eszközéről egy másik alkalommal írok. 


Mentőeszköz. 
(R. U. 267. sz. 1898. nov. 19-én.) 


Az oláh pénzintézetek veszélye eminens. A falusi pap 
így beszél: eredj a mi bankunkhoz. A dászkál: ezt mondja 
a megszorult embernek, segít rajtad a mi bankunk. Mikor 
tanácsot adtam, hogy egy birtokvásárnál miként juthatnak 
falusfeleim olcsó földhitelhez, az oláh bíró közbeszólt: 
lehet, hogy az olcsóbb, de mégis jobb, ha a mi bankunk- 
hoz megyünk, mert a nagyobb kamat minket gazdagít. 

Úgy veszi ezt az oláh, mint a magyar társadalom 
veszi a maga kultúralkotásait. Nemzeti színház, Akadémia, 
Múzeum, Kisfaludy-társaság, Szent István-társulat,  Törté- 
nelmi társulat, Országos gazdasági egylet, Természettu- 
dományi társulat, Emke, Fmke és a többi. Mi hoztuk létre. 
Mindnyájunknak benne van néhány fillérje. Ha nekünk 
nincs, hát van az apánknak. Tehát a mienk. Sikereinek 
örvendünk, hibáit elnézzük, mert a mienk. 

Az oláh értelmiség két csatornán járult a néphez. 
Egyik az egyház, másik az ügyvéd. Mindkét csatorna 
költséges. 

Sehol sem olyan nagy a stóla, mint a görög egye- 
sült és görög nem egyesült egyházakban. Temetés, eske- 
tés, keresztelés, bérmálás, gyónás, mise, utolsó kenet — 
mind pénzbe kerül. A díjtétel magas. A kepe (párbér) igen 
terhes. Akkor rendel ünnepet a pap, mikor neki tetszik. 
Ez azt jelenti, hogy mezei munkát végezni nem szabad, 
csak délután és csak a papnak lakába, azaz ingyen. Mindez 
súlyosan nehezedik a népre. 

Még súlyosabb teher az ügyvéd. Ezen a réven a kép- 
zelhető legnagyobb fosztogatás űzetik. Kivált a birtokren- 
dezési pöröknél. Jaj annak a falunak, a hol tagosítás, erdő- 
szabályozás, legelő-elkülönítés van folyamatban. A va- 
gyoni pusztulás végzetszerűleg következik be az ügyvédi 
jogvédelem ürügye alatt. 

Ezen a két csatornán tehát az összeolvadás vize 
csak lassacskán szivárog. A vagyoni kihasználás nem 
közelebb viszi a népet az intelligenciához, hanem sok 
helyen merőben elidegeníti. Új csatornáról kellett tehát 
gondoskodni. 

Az új csatorna a pénzintézet. A dolog úgy néz ki, 
mintha javára lennének a népnek. A kis árendás és a 
korcsmáros uzsorájához képest csakugyan jótékony  ha- 
tással van az a 25-28 százalék, melylyel az oláh inté- 
zetek dolgoznak. Számításuk beválik. Intézeteik a nagy 
kamat mellett rohamosan fejlődnek, a népet pedig a 
hála érzetével csatolják magukhoz. Ezenkívül függő 
helyzetbe hozzák, mert az adós ember rabember. 

Kell-e magyarázni ilyen helyzetben, hogy  politikai- 
lag mit jelent 51 oláh pénzintézet 107 millió forgalom- 
mal? 

A pénznek ezt a nagy hatását bármi áron ellen- 
súlyozni kell. Most még nem érzik ez a hatás, mert 
az intézeti hálózat nem régen működik. De keservesen 
megérzi azt a magyar állameszme, ha nem gondosko- 
dunk ellensúlyról. 

Tapasztalás bizonyítja, hogy az ellensúly egyetlen 
hatályos eszköze az olcsóbb és  hozzáférhetőbb pénz. 
Amely községben Károlyi  Sándor-féle hitelszövetkezet 
működik, ott nem tud tüzet fogni az oláh intézet. Ha 
pedig már előbb megvetette a lábát: a nép a hitelszö- 
vetkezet olcsóbb pénzével kibontakozik az oláh intézet 
hálójából. 

Ebből következik, hogy a  mentőeszköz föl van 
találva, csak alkalmazni kell. Ám a nép nincs abban a 
helyzetben, hogy szövetkezetet alkosson. Hiányzik eh- 

hez az értelmi erő is, de főként hiányzik a pénz. 
Ezen a hiányon a szövetkezeti törvény sem tud segíteni. 

Van azonban a kormány és a törvényhatóságok 
vezetése alatt egy alap, mely minden legkisebb veszély 
és minden legkisebb megrázkódás nélkül erre a célra 
felhasználható. . Ez — a  gyámhatóságilag kezelt ingó 
vágyon, 

Az 1895. évi gyámpénztári mérleg-kimutatások sze- 
rint a gyámoltak és gondnokoltak tartalékalapja ingósá- 
gokban együttvéve 119 millió 778,019 forint. Ezen ösz- 
szeg részben  árvapénztárilag kezelve adatik kölcsön, 
részben betéti könyvek mellett helyeztetik el — külön- 
böző takarékpénztárakban. 

Ha ezt az összeget hitelszövetkezetek alapítására és 
fejlesztésére fordítják: hat hónap alatt el van  hántva 
az oláh pénzintézetekben rejlő politikai és nemzeti ve- 
szély. Oláh pénz helyett magyar pénz jut a nép kezébe; 
drága pénz helyett olcsó pénz. Ugyanezt folytatva a 
felvidéken is: rövid idő alatt négy millió oláh és tót 
érdeke — és hálája fűződnék a magyar állam eszméjéhez. 


A románok gyűlése. 
(Ellenzék 241. sz. október hó 22. nap v. c) 


Öt nap múlva megnyílik a románok gyűlése Nagy- 
szebenben.  Tanácskozásuk tárgya és határozatuk iránya 
felől nem vagyunk kétségben. Sokszor tanácskoztak és 
sokszor határoztak már ők, de mindig — ugyanazon 
vágyakat és ugyanazon sérelmeket nyilvánították és 
ugyanazon irányban nyert kifejezést akaratuk. Most is 
így lesz az. Mert a küzdelem tárgya most is ugyanaz, 
és aküzdő emberek szintén ugyanazok. 

Amit a románok nem akarnak, az már meg van, 
az egy létező államjogi valóság. 

Amit a románok akarnak, az nem lehetséges, mert 
az egy államjogi abszurdum. 

A románok nem akarják az uniót. Küzdenek, írnak, 
beszélnek ellene, számításuk egyszerű. A magában álló 
Erdély területén a románok csak a székelyeket és az 
erdélyi magyarokat találják szemben törekvéseikkel. Az 
Unió területén Magyarország összes magyarságát  ide- 
értve a hazafias németeket és az alföldi tót telepeket 
is találják szemben magukkal. Igen természetes, hogy 
aki harcra készül, olyan mezőre vágyik, ahol kisebb 
erőt talál. Hanem hát nem kell harcra készülni. Nem 
azért élünk osztályonként, fajonként, felekezetenként és 
egyénenként egy állam kötelékében, hogy célul és fel- 
adatul tűzzük a harcot egymás ellen. A mérkőzés iránya 
nem lehet az, hogy egymást felfaljuk, a  gyűlölködés- 
ben, az izgalmakban és lázongásban, hanem az, hogy 

egymást túlszárnyaljuk a tudásban, a munkában, az 
emberi civilizáció felépítésében. 

Az Unió meg van és meg lesz. Ezt a törvényt 
elfogadta negyvenkét év előtt úgy az erdélyi, mint a 
pozsonyi országgyűlés és szentesítette a király. A föl- 
merült zavarok miatt, újabban elfogadta mindkét ország- 
gyűlés, a király újabban is szentesítette. E törvény 
Magyarország közjogának egyik alaptétele, az alkotmány 
épületének egyik szegletköve. Aki e törvényt eltöröli, 
az megingatja az alkotmány szilárdságát E törvény oltal- 
mazza Erdélyt és erősíti Magyarországot. Magyarország 
az Unió alapján állott, midőn Ausztriával szemben pari- 
tást követelt és nyert: Az Unió alapján állott, midőn 
az államadósságok kamatainak és a hadsereg  költsé- 
geinek guótáját kiszámította és elvállalta; az Unió alap- 
ján állott, midőn a király számára formulázta az inaugu- 
rale diplomát és a koronázási esküt. Ha most kirúgná 
maga alól ez alapot s kimetszené testéből az organice 
oda forrott Erdélyt:  Felforgatná közjogi helyzetét az 
Ausztriával való kiegyezésen kezdve a koronázásig min- 
den vonalon. 

Hát ezt nem csinálja meg Magyarország. Nem azért, 
mintha a közjogi kiegyezést változhatatlan dogmának 
tekintené, mert azt, hazánk életének szabadsága és ön- 
állósága érdekében én is megváltoztathatónak vallom és 
megváltoztatandónak hirdetem, hanem azért, mivel az a 
változás, melyet én is óhajtok, érintetlenül hagyva a 
királyi hitlevelet és a koronázási esküt, Magyarországot 
megerősítené a gazdasági életnek és hadseregnek  ön- 
állóságával; míg az a változás, melyet az Unió felbon- 
tása vonna maga után, meggyengítené Magyarországot, 
s annak vjobb kezétx metszené le. 

Az  államalakulások egyik alaptörvénye az erő. 
Gyenge állam nem érvényesítheti kellőleg jogait s nem 
oltalmazhatja kellőleg polgárait. A magyar állam,  bár- 
mennyire is érdekében áll, polgárainak elégültsége, a 
románok kedvéért nem vághat eret magán, — nem gyen- 

githeti magát mesterséges úton, mert az emberiség 
sorsa nem a visszaesés, hanem az előrehaladás. 

Az Unió, ismételjük meg van és meg lesz. Aki 
ennek megbontására fekteti politikai akcióját, homokra 
építés üres szappanbuborékot kerget. 

A románok törekvése nemcsak negatív természetű. 
Ők akarnak is valamit. Azt akarják, hogy belőlük nemzet 
legyen. Már is úgy beszélnek és úgy írnak magukról, 
mint vnemzetk-ről. 

Hát ez megint nem lehetséges. 

Ez a jelszó a rendi alkotmány idejéből maradt 
reájuk. Ennek a jelszónak jelentősége is volt, oka is 
volt, méltányossági alapja is volt 1848. előtt. Az erdélyi 
alkotmány három nemzetet ismert: a magyart, a szé- 
kelyt, a szászt. A jogegyenlőség postulátuma lett volna, 
hogy a románok is, mint negyedik nemzet bevétesse- 
nek az alkotmány sáncaibai. És ha a jogegyenlőség 
fogalma össze volna egyeztethető a rendiség  fogalmá- 
val, akkor a 48-iki időik bizonyára úgy oldották volna 
meg a kérdést, hogy a románokat kikiáltották volna 
negyedik nemzetnek. 

De a jogegyenlőség nem tűr rendi kiváltságot, 
a népképviseleti rendszer nem tűr nemzeti különbséget, 
az államegység nem tűr közfalakat és politikai  szétta- 
golást. A vnegyedik nemzetx szaporította volna a kivált- 
ságot, már pedig azon demokratikus áramlat, mely 
Magyarországot , is — meghódította, nem a kiváltságok 
szaporítását, hanem azoknak eltörlését tette szükségessé. 
A széttagolt és elkülönzött részekből egy test lett; a 
nemzetekből egy nemzet. A szolgaság helyét elfoglalta 
a jog; a kiváltságok helyét elfoglalta az egyenlőség. 
Asok nemzetből egy nemzet lett. 

A románok fölött a korszak e nagy változásának 
következményei észrevétlenül vonultak el. Ők  Balázs- 
falván ezelőtt 42 évvel magukat vnemzets-nek jelentették 
ki, abban a hitben, hogy Erdély szervezete azontúl is 
a Leopoldinum diploma alapján marad. — Akkor nem lát- 

tak tovább a felséges Guberniumnál, a státus praeses- 
nél, a regalisták rendszerénél, a módosítandó Approba- 
tánál, s úgy hitték, hogy mindent elértek, ha negyedik 
ynemzetx lettek. Eddig Pozsonyban, Pesten, Kolozsvárt 
már akkor levoltak rakva az egységes Magyarország 
alapkövei. Azóta föl is épült a mű. A székely nem nem- 
zet többé, a szász sem az, — olyan értelemben, mint 
akkor, — a magyar sem az; nagyot fordult azóta a világ 
kereke; régi előjogok szűntek meg, régi szokások lettek 
semmivé, régi emberek porladoznak a földben; minden 
megváltozott, minden átalakult... csak a románok  álla- 
nak makacsul abban a hiedelemben, hogy egy ország 
életét negyven évvel vissza lehet csinálni, hogy Ma- 
gyarország lemond az Unióról, lemond a parlamenti 
felelős kormányzat rendszeréről, lemond az egységes 
állami létről, tehát lemond azon positióról, melyet Európa 
közjogi alapulásában elfoglal — és lemond tisztán csupán 
azért, hogy Erdélyt, a románok kedvéért négy részre 
faragja, egyik részt adván a székelyeknek, a másik részt 
a magyaroknak, a harmadik részt a szászoknak, s a 
negyedik részt a románoknak. Hadd aztán csináljanak 
a székelyek grófságot, a szászok királyföldet, a magya- 
rok fejedelemséget és a románok  vajdaságot, avagy 
kenézséget. 

Az országoknak jogok és területek szerint való el- 
darabolása középkori idea. Az országoknak jogok és 
területek szerint való egységesítése újkori idea. A romá- 
nok nemcsak sokat, de lehetetlent kivannak, midőn azt 
kívánják, hogy térjünk vissza aközépkorhoz. 

Nemzet egy országban csak egy lehet, miként poli- 
tika is csak egy lehet. A vnemzetxk fogalmához tartozik 
az elkülönített terület, Ha a románok nemzet akarnak 
lenni, akkor nekik külön országra, külön intézményekre, 
külön törvényekre, külön  véderőre, külön parlamentre, 
-— szóval külön szuverenitásra és külön területre van 
szükségük. 

Ezzel pedig nem szolgálhatunk. 


Egységes társadalom. 
(Ellenzék 205. sz. szeptember hó 10. nap v. c.) 


I. 


Az állam az emberi együttlétnek történelmileg fej- 
lett és törvények által körülirt szerve. A társadalom az 
emberi  együttlétnek szükség szerint fejlett és  öntevé- 
kenységben nyilatkozó szerve. Az állam egy viszony 
eredménye, mely a biztonság érdekében létrejött a 
parancsoló és engedelmeskedő fél között. A társadalom 
azon viszony eredménye, mely a haladás érdekében 
létrejött , szabad elhatározásból az egymás támogatására 
sorakozott emberek között. Az emberi együttlét nagy 
és állandó alakulásában: az állam, mechanikus tényező; 
a társadalom, organikus tényező. Hatósági szerkezete 
által az államnak tevékenysége van; önkéntes szervez- 
kedése által a társadalomnak élete van, az állam az 
emberi erő gyűjtő lencséje; a társadalom az emberi 
erők kútforrása. Amaz fogyaszt, miként a gyomor; 
emez termel, miként az agy. Az állam az emberiség 
karja, mely véd és üt; a társadalom az emberiség szíve, 
mely az élet és szeretet  vérsejtjeit a legparányibb 
Ízületben is elküldi. Az állam alkalmazza a törvényt; 
a társadalom alkalmazza az igazságot. Az állam erős a 
fegyver, a hivatalok és a közjövedelmek által; a társa- 
dalom erős a hit, a tudomány, a költészet, az erkölcs 
és a magánvagyon által. Az államot a polgárok tartják 
fenn, — a társadalmat az emberek. 

E két alakulás között az ellentét csak látszólagos, 

miként a tárgyak domború és homorú formája, mely 
ha összeillesztetik, egységet ad. Egyetlen fának gyökere 
van, törzse van, lombja van; földön él, föld alatt és 
föld felett él, — mégis egységes. De gyökér, törzs 
és lomb egy célra dolgozik, együtt működik, egymást 
egészíti ki az élet tevékenységében. A különbség 
csak a feladatokban van; ez a különbség megosztása 
a munkának, de nem megosztása a célnak. 

Állam és társadalom úgy egésztik ki egymást, mi- 
ként a forma és tartalom. E két alakzat minden vonala 
csupa érintkezési pontból áll. Egyetlen hullám nem 
keletkezhetik itt, hogy hatása meg ne érezzék amott 
Midőn az állam egy katonát nyer, ugyanakkor a társa- 


dalom egy munkást vészit, — íme a hullámgyűrűk dom- 
borodása és mélyedése. De ha veszíti a munkást, nyeri 
a  védelmezőt, — íme a hullámgyűrűk elsimulása az 


állami és társadalmi egységben. Ezen egység a két 
alakzat erőinek kölcsönös egyensúlyozásából származik. 
Mihelyt ez egyensúly  megzavartatik, az erők  össze- 
halmozása itt túltengést, ott idegkimerülést idéz elő s 
előtérbe lépnek az emberi együttlét vegybontó elemei. 
Ilyen súlyegyenzavar a militarizmus, mely állami túlten- 
gés és társadalmi kimerülés; avagy a szocializmus, mely 
társadalmi túltengés és állami erősorvadás. 

A harmónia tehát életfeltétel, s hogy ez meg legyen, 
szükséges, hogy közös törekvés, egységes cél és ugyan- 
azon aspirátió hassa át az állam és társadalom minden 
atomját. Békét sóvárgó társadalom és  hódításra induló 
állam: oly ellentétes hatalmak, melyek az együttélés alak- 
zatát a bomlás veszélyének teszik ki. Jogállam nem 
tűrhetné meg a vad népek társadalmát; keresztyén tár- 
sadalom nem élhetne budha vagy mohamedán államszer- 
kezet keretében. Oroszországban a társadalom  nihilis- 
tákat termel;  Nagybritániában a vallási türelmetlenség 
nyomorba dönti Irlandot. Miért? mert disharmonia van 
az orosz állam dispositiója és az orosz társadalom sza- 
badság vágya között. . Mert  disharmonia van az angol 

állam szabad institutiói és az angol társadalom  vak- 
buzgó felekezetiessége között. 

Húsz év óta legtöbbet olvasunk arról, hogy a 
magyar államot miként kell konstruálni. Bajaink gyógy- 
szerét a legtöbb publicista itt keresi. Pedig a magyar 
állam konstruálva lett már szent István által, s azóta 
több-kevesebb viszontagság között mindig létezett és ma 
is létezik, mint történelmi és politikai egyéniség. A hiány 
nem az állam magyarosságában van, hanem az állam 
államiságában. Tegyük csak öncéllá Magyarországot s 
mindjárt kész a magyar állam; s midőn az oláhok és 
szászok csattanós kikötésekkel utasítanak vissza minden 
pártpolitikai törekvést, mely hazánk önállósága felé ve- 
zet: akkor ők a logika törvényei szerint járnak el, 
mert a független állam, egyszersmind nemzeti állam, 
s mert nemzeti politikát csak az követhet, aki rendel- 
kezhetik anemzet vére és vagyona fölött. 

De míg publicistikánk egyik kezével védi a németül 
beszélő hadsereget, s másik kezével építgeti a magyar 
államot, ekként ismételvén a danaidák hordójának fárad- 
ságos  töltögetését: addig keveset gondol arra, hogy 
állami létünk modern fejlesztési munkájával nem járt és 
nem jár karöltve a társadalom fejlesztése. A középkor 
osztályokra tagolt társadalma darabokra tagolta az álla- 
mot is. Az újkor egységes állama egységes társadalmat 
kivan. Pedig a mi társadalmunk épen nem egységes. 
Nem az osztályok fokozatai tagolják ma szét társadal- 
munkat, hanem a nemzetiségek fejlődési iránya. A ren- 
dek és céhek, mint az állami és társadalmi egység aka- 
dályai megszüntek, de helyükbe lépett az egységnek 
egy újabb akadálya a nemzetiség. 

Schweizet kivéve, minden európai állam fajilag 
csoportosult állammá. A török állam nem, de a török 
állam  szemünkláttára bomladozik ős elemeire. Ausztria 
sem, s az osztrák tartományokat ma már csak a császári 
korona  abroncsai tartják össze. — Nemzetiségeink — úgy 
mondják, hogy Magyarországsem. De ez nem igaz. 

A Kárpátok között elterülő földnek országos és állami 
jelleget egyedül és kizárólag a magyar faj adott. Ma- 
gyarország nem despotikus képződés, miként a török 
állam; nem dynastikus képződés, miként Ausztria. Ma- 
gyarország faji képződés és minden politikai intézmé- 
nyén látható a fajjelleg bélyege. 

Bulgária, Görögország, Szerbia léteztek, mielőtt a 
török állam keletkezett volna- Csehország, Lengyelország 
szintén léteztek Ausztria előtt, de mi létezett Magyar- 
országon, Magyarország előtt? Had lássuk a történelmi 
okmányokat! Tótok, oláhok, horvátok, szerbek, szászok 
ám reklamálják meg múltban szerzett jogaikat ehhez az 
országhoz! Mutassák fel kódexeiket, városaikat,  falvai- 
kat, koronájukat, a nyert csaták emlékeit, a balladákat és 
eposzokat egykori hőseikről. Hol vannak? Mi jogon van 
itt joguk? A bevándorlás, a település, a türelem, a ki- 
váltság levél s a szerény meghódolás jogán. Ily jogci- 
mek mióta késztetnek egy uralkodó fajt abdikációra, s 
mióta emelik a vándor kenyérkereső országot alkotó és 
fenntartó magaslatra? 


(Ellenzék 206. sz. szeptember hó 11. nap v. c.) 


II. 


Magyarországon magyar a házigazda. Ezt a tételt 
el kell már egyszer fogadnunk minden konsekvenciájá- 
val együtt. Miután pedig az egységes államnak elsőrendű 
feltétele az egységes társadalom: a házigazda gondos- 
kodjék arról, hogy háztartási rendje és célja a háznép 
huzavonója által ne legyen kockáztatva. 

Ám vessék föl nemzetiségeink a kérdést: lehetsé- 
ges-e itt egy  Tótország, egy  Oláhország, egy  Szász- 
ország? Ha lemondunk a  hegemóniáról,  megtudják-e 
alkotni — saját államukat? Nos? Mit akarnak tehát? 
Élni és szabadon fejlődni, mint kompakt nemzet? Mert 
úgy emlegetik magukat és úgy konstruálják követelései- 

ket, mint nemzet. Tehát nemzet; tehát politikai egység; 
tehát földrajzilag határolt terület; tehát külön  intéz- 
mény, külön nyelv, külön egyházi szervezet, külön isko- 
lázás, külön tudomány, külön művészet? Minő meggon- 
dolatlanság a szavaknak, fogalmaknak, törekvéseknek és 
reményeknek e hiu zavara. Miért ámítják önmagukat és 
miért  bolondítják népüket? A Királyföldet, Székelyföl- 
det, Kunságot nem a magyar faj szüntette meg, hanem 
a kor szelleme. Ugyanezen szellem osztotta Erdélyt 
Magyarországba. Ez a szellem mindenütt az államegy- 
ségnek adott léteit, mint közszükségnek. A kor szelleme 
ellen hadonáz tehát az oláh, midőn oláh nemzetről, s 
jogairól beszél. Oláh jog, szász jogl, tót jog itt nincs 
és nem lesz. Van polgári és közjog egyformán kiter- 
jesztve a magyarul beszélő emberre épen úgy, mint az 
oláhul beszélőre. 

De ha nincs és nem lehet külön oláh, szász és 
tót nemzet, akkor nem volna szabad, hogy külön oláh, 
szász, tót társadalom legyen. Mert nem szabad megen- 
gedni, hogy az államegységet a társadalmi  szétvonás 
veszélyeztesse. Mert nem szabad megengedni, hogy a 
tót-társadalom egyháza a pánszlávizmus állambontó  cél- 
jainak legyen melegágya. Mert nem szabad megengedni, 
hogy az oláh társadalom sajtója dákoromán képzelgé- 
sek mérges kelevény évé fajuljon. Mert nem szabad meg- 
engedni, hogy a szász társadalom iskolája a magyar 
haza intézményei és aspirátióit lenéző grossdeutsch hen- 
cegéseknek legyen kútforrása. 

Az állam feladata, vezetni a társadalmat; a társada- 
lom feladata, támogatni az államot. Mindkét  feladat- 
ról megfeledkezett Magyarország. A társadalom nagy és 
általános mozgalmainál nem  vezérszerepet  viszen az 
állam, hanem kimerítettnek hiszi kötelességét, ha helyen- 
helyen ellenőriz, itt-ott akadályoz. Viszont a  társada- 
lomnak igen sok nyilvánulása nem az állam istápolásá- 
ban nyer kifejezést, hanem az állam  megrontásában. 
Ezt a szót vmenjünk a szervezett társadalommal az állam 

segítségére, tudtommal csak az Emke mondta ki. Pe- 
dig a kulturegyletei egyedüli józan célja csakis ez lehet. 
A magyarizálás: fantom; az erőszakos magyarosítás: gyer- 
mekbeszéd. Még csak nem is dajkamese, mert hiával 
van minden poézisnek. 

De nem fantom és nem dajkamese az egységes 
társadalom. Aki önálló hadsereget ad nekünk, az meg- 
csinálja Magyarországot államilag; aki egységes  társa- 
dalmat hoz létre, az befejezi a nagy müvet a társadalmi 
szankció által. Erre a szankcióra szükség van a bagatell 
törvényen elkezdve, föl az aranybulláig minden állami 
intézkedésnél. Az állam szülötte a társadalom hozzájáru- 
lása nélkül: korcs-szülött, avagy befejezett tény-e a zsidók 
emancipációja? Avagy befejezett tény-e Erdély uniója? 
Bátran állíthatunk minden zsidó mellé egy járásbirót és 
a Tribuna számához egy kir. ügyészt: ezért az egyen- 
jogúságot még sem hiszi a gentry s az unióra még 
sem esküszik — Román Miron. 

Elveszett idők drága napjait és eltékozolt erők föl 
nem használt tőkéit siratom, ha arra gondolok, hogy 
huszonhárom év óta mi mindent mulasztott a magyar 
állam az egységes társadalom fölépítésénél. Ugyan mi- 
ben adott irányt az autonom egyházi szervezeteknek? 
Mennyiben változtatta meg a felekezeti iskolák képét, 
irányát, jellemét? Minő próbákat tett a magyarországi 
kereskedelem  magyarosítására? Mit tett, hogy a pénz- 
vállalatok a magyar társadalom érdekszférájába  vonas- 
sanak? 

Mi, kik az erdélyi részen lakunk, látjuk, hogy az 
Albina magyar földesurakat sajátít ki birtokaiból; látjuk, 
hogy szásznak, oláhnál külön kulturegylete, külön taka- 
rékpénztára, külön gazdasági egylete, külön tűzoltósága, 
külön múzeuma, külön tudománya, külön iparkiállitása, 
külön művészete van. Jól megértendő. Nem egyes város- 
nak vagy falunak van külön társadalmi szervezkedése, 
hanem magának a szásznak és oláhnak, mint külön faj- 
nak. És azt is értsük meg jól, hogy minden egyes szer- 

vezetnél a cím csak forma; lényeg és tartalom: egy nem- 
zet politikai egyéniségnek megalkotása és tovább fejlesz- 
tése. E társulásoknak legparányibb szerve is telve van a 
magyar állam bomlasztó sejtjeivel. Gondolom, a tótoknál 
is ilyenformán van ez. 

A szász fogja magát és tanítja a volt Királyföld tör- 
ténetét Erdély történelmének cége alatt; és tanítja Ausztria 
történelmét Magyarország történelmének cége alatt. Az 
oláh fogja magát és miután nincsen neki története, tehát 
csinál történelmet vitézi tettekről és szabadság vértanúi- 
ról és tanítja a soha sem létezett oláh nemzet soha sem 
létezett történetét. Hogy ez így van, azt a tanfelügyelők 
nem tudják dokumentálni; de szász és oláh ifjakkal, az 
újabb szász és oláh nemzedék intelligenciájával beszélve 
s törekvéseiket és jogcímeiket meghallgatva, pecsétes levél 
nélkül is rájöhet bárki e tényekre. 

Állami közigazgatásban keresni a magyar állam újjá- 
születését annyi, mint ökörszarva között keresni a tehén 
tőgyét. A míg a társadalom különböző alakzataiban men- 
helyre találnak az államellenes tendenciák, addig hiába 
tesszük a hatóságokat magyarrá. Mert nem a bureau 
nevel hazafiakat, hanem a tűzhely. 

Úgy tudom, hogy Bécsben 70.000 magyar ember 
lakik — és nincsen magyar iskolájuk, s egyik sem tagja 
a városi kommunitásnak. Úgy tudom, hogy Brassóban 
30,000 magyar van s még sincs a városi ügyekre semmi 
befolyásuk. Sőt Brassóban, vagy Szebenben épen olyan 
idegen számba jönnek, miként Bécsben. Hogy Bécsben 
úgy van, a miként van, azt természetesnek és helyesnek 
tartom, mert vsi fueris Romae, romano vivito morex. De 
Brassóban Magyarország keleti szögletén, a Székelyföld 
torkolatában — ki az elnyomó, ki az elnyomott? 

Persze nehéz feladat beleavatkozni a mások dolgaiba. 
Még nehezebb a beavatkozás úgy, hogy a szabadság kér- 
dései érintetlenek maradjanak. De legnehezebb dolog az 
önálló gondolkodás és a céltudatos politika. Mi történt 
az oláhok megfékezésére? Avagy mi történt az oláhok 

megnyerésére? Egyik, mint másik képezhetett volna po- 
litikai irányt. Úgyde semmi sem történt, ami nem csak 
kényelmesnek, de veszedelmesnek is bizonyult. Ki kereste 
fel a hivatottak közül a társadalom  érdektalálkozási 
pontjait? Ki igyekezett a különböző alakzatoknak irányt 
adni? Kicsoda fáradozott annak  fölkutatásán, hogy mi 
forog a társadalom azon mélységeiben, hová az ellensé- 
ges indulatú aspirációk vonják meg magukat? Kioltani a 
tüzet, helyes: megakadályozni azt, még helyesebb. 


Román testvéreink. 


(Ellenzék 1. sz. január 2-án v. c.) 


I. 


Ezt a címet nem gúnyból írtam ide és nem is hypokri- 
zisből. E címmel semmi egyebet nem fejeztem ki, mint egy 
tényleges és történeti állapotot. Mert akár szeretjük egy- 
mást, akár nem, változhatatlan nemzetközi és közjogi tény 
az, hogy együtt kell élnünk, együtt szenvednünk, együtt 
örülnünk és együtt meghalnunk. Közös a hazánk, közös 
az institutiónk, közös a multunk és közös a jövőnk. Arra 
vagyunk utalva, hogy egymást megértsük, nem pedig arra, 
hogy egymást gyűlöljük. Tehát helyzetünknél, állapotunk- 
nál, sorsunknál, fogva testvérek vagyunk. Csak érzületben 
és törekvésben nem vagyunk testvérek. 

Az a viszály, mely köztünk fenforog, egyik félnek sincs 
hasznára, de káros mind a kettőre nézve. Gyengíti az ál- 
lamot, és elsorvasztja a román fajt. Nekik, ha hazafiak, 
nem áll érdekükben az állam gyengítése; nekünk, mivel 
hazafiak vagyunk, nem áll érdekünkben, hogy államunk 
területén két millió ember egy sorvasztó betegség örökös 
delíriumában  fölemésztessék. Minden polgárnak szüksége 
van az állam erejére, mert békéjének, vagyonának, sza- 
badságának, erkölcsi rendjének és fejlődésének biztonsá- 
gát csak ebben az erőben találhatja meg. És minden állam- 
nak szüksége van egészséges felfogású, elégült polgá- 
rokra, mert együttvéve és külön-külön ezen polgári egye- 
dekben rejlik az az erőforrás, melyet az állam a maga 
intézményeinek gyűjtőlencséiben tömörít, s a közjó érde- 

kében aránylagosan szétoszt minden területre és minden 
emberre. 

Íme egy nagy érdek, mely közös is, kölcsönös is. He- 
lyesen járna el úgy a magyar, mint a román sajtó, ha 
első sorban a közös és kölcsönös érdekeket állítaná fel a 
vita alapjául s azután térne az elágazások természetének 
tüzetes vizsgálatára. Még helyesebben tenné, ha nem a 
gyűlölet, a megvetés, a kicsinylés és ferdítés hangját hasz- 
nálná, hanem mindig keresve a találkozási pontokat és a 
felvilágosításnak, meggyőzésnek, az együttélés  feltételei- 
nek érveivel fegyverkeznék föl. E tekintetben hiba és mu- 
lasztás terhel ugyan minket is, de az elhibázott lépések 
s az elkövetett bűnök egész hosszú sorozata száll a román 
sajtó fejére. Hangban, modorban a magyar sajtónak is 
számos tévedés jegyezhető fel, de a történelmi valónak s 
a jelen idők igazságának olyan vakmerő és szándékos 
elferdítése, a milyennel a román sajtóban elég gyakran 
találkozunk, páratlan a civilizált világ hírlapirodalmában. 

Még hagyján, mikor nemlétező elnyomatásról beszél, 
de mikor azt kezdi emlegetni, hogy az ő faja a fejlődésre 
és művelődésre képes ária-törzsből való, míg a mi fajunk 
a civilizációra merőben képtelen mongol törzsből való, 
mely ázsiai vadságát, barbarizmusát mindezideig híven 
megőrizte, s a művelt világ szégyenére, ázsiai tiranizmus- 
sal uralkodik az európailag konstruált és nevelt román 
nemzeten: mondom, mikor ilyesmit beszél, akkor, nem 
is említve a történelem szándékos ignorantiájának elvete- 
mültségét, mindig kedvem jön egy alföldi tőzsgyökeres 
magyar parasztgazdát összehasonlítani — nem egy hegy- 
vidéki román paraszttal, hanem a szintén jó talajviszonyok 
között élő marosmenti román  parasztgazdával;  összeha- 
sonlítani termetre, szokásokra, öltözködésre, értelemre, 
szellemre, táplálkozásra, munkásságra, műveltségre,  ház- 
tartásra nézve, szóval összehasonlítani az egyént az egyén- 
nel, a typust a typussal, a fajt a fajjal, a hazafit a haza- 
fival, a kulturembert a kulturemberrel. Ez az összehason- 
lítás es az abból levonható következtetés, bizony mondom 

nagy hátrányára lenne a román fajnak. Mert ha fajkiváló- 
ság mértéke szerint kezdenék hazánkban a jogokat oszto- 
gatni, a román fajnak, szemben a magyarral, a jog csak 
mikroskopikus adagokban jutna, míg terhei elviselhetetle- 
nek lennének. Nem jó tehát ilyen térre lépni, mert ez csak 
arra való, hogy fokozza az elkeseredést, de praktikus 
haszna egyik félnek sincs belőle és mert jaj volna a romá- 
noknak, ha a praxisban, tehát a jogok megállapításában 
és a jogok kiszolgáltatásában, a fajkülömbség annak tel- 
jes méretei szerint, az államhatalom által kihasználtatnék. 

Jobb, ha azon a téren maradunk, a melyen tényleg 
vagyunk: a polgári jogegyenlőség terén. 

lm ez egy második nagy érdek, mely közös mind a 
két féllel, mely az együttélésnek és fejlődésnek útját egyen- 
geti mindnyájunk részére, s mely az óhajtandó béke tem- 
plomának egyik hatalmas alapkövét képezi. 

Egyenlőség a terhekben, egyenlőség a jogokban. 
Polgárai között az állam ne tegyen külömbséget; hasz- 
náljon egy és ugyanazon mértéket a román nyelvű pol- 
gárral szemben. 

Ha e tekintetben igazolt sérelme van valakinek; szól- 
jon és bizonyára meg fog hallgattatni. Ha meg nem hall- 
gatná a hatóság, hát meghallgatja a magyar nemzet igaz- 
ságos sajtója és igazságos közvéleménye. Hát szóljanak 
minél hangosabban. 

Veszített-e port el valaki, csak azért, mivel a román 
nyelvet beszéli?  Vesztette-e el szabadságát valaki csak 
azért, mivel román? El volt-e zárva valaki az érvényesü- 
léstől mint iparos, mint földművelő, mint kereskedő, mint 
ügyvéd, mint hivatalnok — csak azért mert román? 

Itt vannak dr. Schulek, dr. Lindner, dr. Meltzl, dr. 
Brandt — kik a tudományegyetem díszeit képezik. Mind- 
nyájan — szászok. De mindnyájan tudós és érdemekben 
gazdag férfiak. A fajkülömbség nem tette lehetetlenné a 
tanári tanszék elnyerését. Nem tenné lehetetlenné a román 
tudósokra nézve sem. Csak neveljenek tudósokat. Azért 
mivel román, bizonyára nem lesz senki elől elzárva az 

egyetemi kathedra — ha meg van a kellő minősítvény; 
de csak azért mivel román, ne reméljen senki magas és 
nem magas alkalmazást kellő gualifikáció nélkül. 


(Ellenzék 2. sz. január 3-án v. c.) 


II 


A román nyelvű időszaki sajtó rosszul teszi, hogy 
rólunk magyarokról, mindig csak gyűlölet hangján beszél. 
E hang azt bizonyítja, hogy ama sajtó élén éretlen fiuk 
működnek, kiknek nincs tudomásuk egyfelől saját hiva- 
tásukról, másfelől a magyarok politikai helyzetéről. Ha a 
román értelmiség egyszer valamikor jól számot vet saját 
állapotával és azon jövővel, melyet a történelmi fejlődés- 
nek vaskényszere hazánk számára kijelöl: észre fogja 
venni, hogy meggondolatlanul adott hitelt a román nyelvű 
politikai hírlapoknak. 

A gyűlölet csak arra való, hogy egymástól elidege- 
nedjünk, hogy egymás iránt bizalmatlankodjunk, hogy egy- 
más kárára dolgozzunk, hogy előkészüljünk egyik a másik 
felfalására. Olvasva a francia vagy a német sajtót: azt 
találjuk, hogy e két nagy nemzet gyűlölete egymás iránt 
állandóan ébren tartatik és minden kigondolható eszköz- 
zel fokoztatik. Miért? Mivel revanchre készül az egyik, s 
mivel szerzett jogokat és szerzett birtokokat félt a másik. 
Ott tehát a sajtó, az iskola, a társadalom egy világhábo- 
rúra készíti elő az államot, s ezen előkészületnek izgalma 
és láza nyilvánul a gyűlölködésben. Ott tehát megvan a 
gyűlölködés magyarázata. 

De magyarázza meg nekem valaki a román sajtó gyü- 
löletszításának komoly indokát; és magyarázza meg az 
egyszer lángra kapott gyűlölet komoly célját. 

Hiszi-e, gondolja-e a román sajtó egy  románbiro- 
dalom lehetőségét a Tisza-Pruth-Duna és a fekete tenger 
által határolva? Gondolt-e arra, hogy éhez a világtörté- 
nelmi átalakuláshoz egy, hatalmas trónnak összeomlása s 

ezeréves államnak szétdarabolása szükséges? És föltéve 
a lehetetlent, föltéve, hogy a Habsburg trón összeomlik 
s Magyarország földaraboltatik csak azért, hogy a román 
álmadozók — beteges — képzelődésben megfogant  Dákó- 
románia létesíttessék: hiszi-e, hiheti-e a román sajtó, hogy 
ez az új állam, annak a feladatnak, mely Kelet és Nyugat 
határvonalán most az osztrák-magyar monarchiára háram- 
lik, úgy megtudna felelni, a miként az Európa szabadsá- 
gának és civilizációjának érdekei megkívánják? 

A tagadó választ maga a román sajtó megadta nem 
egyszer, de százszor. A dákoromán törekvéseket mindig 
tagadták és tagadják. Ilyen törekvés tehát nem létezik. 
Jól van. 

De hát akkor mit jelent a gyűlölet örökös szitása? 
Mert ha harcra készülnek; ha abban látnak jövőt, hogy 
— midőn egy óriási mérkőzésben a monarchiának minden 
ereje s hazánknak minden erőforrása igénybe lesz véve, 
hogy akkor egy belforradalommal siessenek az állambom- 
lás veszélyeit nyakunkra hozni — mondom, ha ebben az 
ocsmány árulásban látnak jövőt a maguk számára, akkor 
érthető, kimagyarázható abbeli eljárásuk, hogy népükkel 
mindent meggyűlöltetni kivannak, a mi magyar. Ám, ők 
mondják, hogy ilyen célzatuk nincs. Helyes. És bizonyára 
sokkal helyesebb reájuk, mint reánk nézve. De hát így 
aztán mi céljuk van a gyűlölködéssel? 

Mert ha nem akarnak elszakadni, ha nem akarják 
Magyarországnak egy szép darabját Romániához csatolni: 
hát akkor itt kell maradniok abban az országos keretben, 
a melyben élnek. És ha itt maradnak, hát idevaló polgári 
kötelességeket kell teljesíteniök. Ha itt maradnak, ezt a 
hazát kell a magukénak ismerniök. Ha itt maradnak ve- 
lünk, magyarokkal kell megelniök. Már pedig itt marad- 
nak. Maguk is azt vallják, hogy itt maradnak. Ha nem ezt 
vallanak, úgy is itt maradnának. Ha elakarnának szakadni, 
akkor is csak itt maradnának. Mert vannak kötelékek, 
melyek nem bonthatók föl, és mert az országrészeket nem 
cérnával szokás az országtestről lemetszeni, mint egy da- 

rab puliszkát, hanem éles karddal. Már pedig az olyan 
kard, mely Magyarországot a Tiszánál végig metszhetné, 
nem terem meg Romániában. 

Nagy államátalakulások esélyeihez ne kössék tehát 
a románok reményeiket. Ők maguk is azt mondják, hogy 
nem kötik. Úgy hát hagyjanak is fel a gyűlölködés hang- 
jával, s e helyett az egvüttmaradásnak és együttélésnek 
feltételeit igyekezzenek kutatni. 

Minket magyarokat e föld színéről egyhamar elpusz- 
títani nem lehet. A románokat sem lehet. Akár akarjuk 
akár nem, együtt, egymás mellett, egymás támogatásával 
kell megélnünk. Az együttéléshez béke szükséges. Úgy de 
a román sajtó a háború állapotát hirdeti. Ez így nincs jól. 
Mert a románok érzületét, hazafiságát, s az intézmények- 
hez való ragaszkodását, ennélfogva politikai megbízható- 
ságát sajtójukból ítéli meg mindenki, mert a sajtót a 
maga összeségében, a közvélemény orgánumának szokás 
tekinteni. Már most, a román sajtó gyakran panaszkodik, 
hogy a közhivatali állások elvannak zárva a románok elől. 
Én ezt nem hiszem. Konkrét esetet erről nem tudok. De 
ha úgy van: ez idők szerint indokolva van. Mert a román 
értelmiség felfogását, aspirációit, érzelmeit az általa olva- 
sott sajtó útján ismeri a kormány, s esztelen volna min- 
den állam, ha politikailag megbízhatatlan egyénekre ru- 
házná hatalmát. Én elhiszem, hogy a románok között szá- 
mos érdek várja a kielégítést. De azt is tudom, hogy az 
olyan érdek, melyet a gyűlölködő ellenség támaszt és nem 
a megbízható jó barát — soha sem jogos érdek. 

Ott végzem, a hol kezdettem. 

Állami és társadalmi szükség, hogy egymást megértsük, 
s hogy Magyarország kebelén testvéries érzelemben ösz- 
szeforrjunk. Ez az állapot jó lenne a magyaroknak, de 
még nagyobb hasznára válnék a románoknak. 

Érdemes e fölött gondolkozni. 


Románvilág Kolozsvárt 
(Ellenzék 47. sz. február 27-én v. c.) 


Az erdélyi részekben lakó román urak és hölgyek 
Kolozsvár városát választották nemzetiségi  tüntetésük 
színhelyéül. E tény két dolgot bizonyít. Egyik az, hogy 
a román urak a lehető legnagyobb mértékben tapintatla- 
nok. Erősebb kifejezést nem használok, mert azt nélkülem 
is megtalálja minden olvasó. Miről van szó? Egy tilta- 
kozó népgyűlésről a kisdedóvási javaslat ellen. Ezt a ja- 
vaslatot egy pár hang kivételével, lelkesedés között fogadta 
el az egész képviselőház; a főrendiház is egyhangúlag 
fogja elfogadni; a király véleménye felől sem lehetett egy 
alkotmányosan érző ember sem kétségben, mert a korona 
előleges jóváhagyása nélkül, parlamenti kormány nem ter- 
jeszt elé javaslatokat. A ki pedig a legfelsőbb vélemények 
iránt kétségben volt, az közelebbről meggyőződést merít- 
hetett a királynak egy cercle alkalmával tett következő 
kijelentéséből: vReméllem, hogy e javaslat meghozza a 
kívánt eredményt. Hogy pedig e kívánt eredmény alatt 
mit értett a fejedelem, az kiderül a társalgás megelőző 
szavaiból, melyek Szerint ő felsége egyik képviselőtől a 
magyar nyelvnek a Felvidéken való terjeszkedéséről kérde- 
zősködött, ilyenformán a kisdedóvási javaslat minden ille- 
tékes törvényhozási tényezőnek bírja tetszését és meg- 
egyezését. 

A románok tetszését azonban nem nyerte meg. A ro- 
mánok vélekedési szabadságát korlátolni, avagy a szabad- 
sággal való élést törvénybe ütköző lépésnek tekinteni, nem 
jut eszembe. Számos törvény van, melyet mi sem helyes- 

lünk, s minden alkotmányos eszközzel megváltoztatni 
törekszünk. A mi nekünk jogos, az a románoknak is jogos. 
S ha ők a kisdedóvási javaslatban kifogásolni valót lát- 
nak, ám beszéljenek, tüntessenek, petitionáljanak és írja- 
nak ellene a mennyit épen akarnak. 

Hanem Kolozsvárra jönni e tüntetéssel: ez mégis 
vastag tapintatlanság. A kisdedóvási javaslatban, az egész 
magyar nemzet a magyar állam épületének egyik sark- 
kövét látja. A kisdedóvási javaslatban van letéve azon 
lehetőség, hogy Magyarországon minden ember megta- 
nulhasson magyarul. Ez gondolom, épen olyan természetes 
törekvés, mint az, hogy Franciaországban mindenki tudjon 
franciául, vagy hogy Romániában mindenki tudjon ro- 
mánul. A ki tehát ezen javaslatot támadja, az annak ad 
kifejezést, hogy Magyarországon ne tanuljon meg min- 
denki magyarul. 

Már most, lehetnek a szászok, a románok, a tótok 
más véleményen; de nem tagadható, hogy minden ma- 
gyar ember osztja azt a véleményt, a mit fönnebb írtam. 
Miután pedig Kolozsvár lakosságának aránytalanul túl- 
nyomó többsége magyar: ennélfogva nem tagadható, 
hogy Kolozsvár város lakossága úgy gondolkozik a fenn- 
forgó kérdésben, mint a miként előadtam. A román urak 
és hölgyek tehát a maguk igazát egy olyan városban jut- 
tatják nyilvánosságra, a mely velük semmi tekintetben 
nem ért egyet. Olyan érzelmű emberek közé jöttek de- 
monstrálni, a kiket ez a tüntetés bánt úgy politikai meg- 
győződésüknél, mint jól felfogott hazafiságuknál fogva. 
Reméllem, nem gondolják a román urak, hogy a kolozs- 
vári polgárok közül valakit megtudnának nyerni? Azt is 
hiszem, hogy általunk önmagukat meggyőzetni sem haj- 
landók. Miért jöttek tehát Kolozsvárra? Mit bizonyítottak 
ezzel, ha nem vastag tapintatlanságukat? 

És még valamit. Bebizonyították azt, hogy a ligának, 
külföldi és belföldi lapjaiknak és írástudóiknak azon állí- 
tása, mintha Magyarországon a román ajkú polgárok el- 
volnának nyomva; teljes és tökéletes valótlanság. Minden- 

féle jogot és mindennemű szabadságot csak úgy gyakorol- 
nak és élveznek, miként a magyarok. Élnek a sajtószabad- 
sággal, élnek a gyülekezési szabadsággal, és élvezik a jog- 
egyenlőséget egész mértékben. Azon puszta tény, hogy 
gyűléseket tartanak és tiltakoznak egy javaslat ellen, me- 
lyet minden illetékes törvényalkotó tényező magáévá tett, 
napnál világosabban bizonyítja, hogy híresztelésük az el- 
nyomatásról merő koholmány. Az a tény pedig, hogy e 
tiltakozásukkal épen Kolozsvárra jöttek, a magyarságnak 
politikai türelmességét és a véleményszabadság iránti tisz- 
teletét bizonyítja egyfelől, másfelől azt, hogy a román 
ügyek vezetésének élén, éretlen, meggondolatlan és tapin- 
tatlan férfiak állanak. 

Súlyt fektetek arra a hasonlatra, hogy Magyarorszá- 
gon éppen olyan jogos az a törekvés, hogy mindenki 
tudjon magyarul, mint Romániában az, hogy mindenik 
tudjon románul. Mert ha különböző nyelvet beszélünk is, 
de egy politikai nemzetnek, a magyarnak vagyunk mind- 
nyájan tagjai. (És én hasztalan keresem akár a múltban, 
akár a jelenben, annak nyomát, hogy itt e hazában akár 
most, román nemzet létezett volna, vagy léteznék. Végig 
szalad elmém mindazon dolgokon, melyek nemzetet alkot- 
nak, és én egyikben sem látom a román nemzetet. Van 
országunk, van koronánk, van alkotmányunk, vannak vá- 
rosaink,  vármegyéink, van  juszticiánk,  közigazgatásunk, 
állami és helyhatósági szerkezetünk; a történelem folya- 
mán merültek fel háborúk, békekötések, szerződések, kapi- 
tulációk; a társadalom és állam létrehozott tudományos 
akadémiát, irodalmi társaságokat, múzeumot, színházakat, 
vasutakat, közhajózást, művésziskolákat — de sehol sem 
látom a román nemzetnek politikai, történelmi, törvényal- 
kotási nyomát. Úgy tudom, és a pragmatikával irott tör- 
ténelem úgy bizonyítja, hogy hazánkba a román nép, ke- 
nézségek alatt, mint pásztornép lassan-lassan, a századok 
folyama alatt, csendesen, észrevétlenül, gazdát, lakóhelyet 
és földet keresve, szivárgott be. A románok — nem bizo- 
nyítják ugyan — de azt állítják, hogy ők itt autochtonok. 

Hát jó. Hol hát a nyomuk? Mutassanak egy romot épü- 
leteikből, egy foszlányt törvényeikből, egy adatot állam- 
szerkezetükből. Csak egyetlen egyet! De nem tudnak. 
Mert ők soha sem voltak itt nemzet és ha eddig nem vol- 
tak, ezentúl még kevésbbé lehetnek. A mi civilizáció van 
Magyarországon, abban nekik részük nincs. A mi alkot- 
mány és szabadság van, annak kivívásában és megőrzésé- 
ben szintén nincs semmi részük. De élvezik a civilizációt 
és a szabadságot, mint épen a magyarok. 

Mindezt meg nem fontolva, szanaszét tüntetnek egy 
javaslat ellen, mely könnyű alkalmat nyújt nekik arra, 
hogy megtanuljanak magyarul, hogy tehát megtanulják 
azt a nyelvet, a mely nélkül egyebütt lehet, de hazánkban 
művelt ember nem lehet senki. Hogy minő káros az ő 
felfogásuk, épen reájuk nézve, azt most nem magyarázom. 
E helyett utalok egy tényre. Az ötvenes évek elején Bach 
báró minden hatóságot németül rendezett be hazánkba. 
Német volt az akadémiák és államgimnáziumok nyelve, 
német volt a jogszolgáltatás, a pénzügy kezelése és a köz- 
igazgatás. A románok akkor is románok voltak. Nem vol- 
tak akkor sem németek, miként nem magyarok most. És 
mégis. Emelkedett-e egyetlen egy hang is a románok kö- 
zül Bach németesítő rendszere ellen? Pedig, hogy Magyar- 
ország hatóságai németek legyenek: ez  anachronizmus, 
de hogy Magyarország hatóságai magyarok legyenek: 
természetes állapot. 

Ilyen a románok logikája és hazafisága. Azt eltűrik, 
hogy Magyarország német legyen; de azt nem akarják 
tűrni, hogy Magyarország magyar legyen. Szerencsére 
nem kérdjük tőlük. 


A király mondta. 


(Ellenzék 54. sz. 1891. március 7-én v. c.) 


I. 


Egész hírlapirodalmunkat megjárta ő felségének be- 
szélgetése Helfy Ignác képviselővel. Nevezetes e társal- 
gásban az a fordulat, hogy a király nem zárta be a társal- 
gás folyamát akkor, midőn Helfy kijelentette, hogy a 
függetlenségi párt minden törvényes eszközt felhasznál 
a vármegyei intézmény védelmére, hanem tovább foly" 
tátva azt, abbeli nézetének adott kifejezést, hogy a kine- 
vezési elv érvényesülését v/hazánk speciális viszonyai teszik 
szükségesség. 

Hogy a speciális viszonyok külön törvényhozási intéz- 
kedéseket és külön igazgatási szervezetet kivannak: azt 
senkinek sem juthat eszébe kétségbe vonni. Egész alkot- 
mányunk e speciális viszonyok hatása alatt jött történel- 
mileg létre. A magyar közjognak minden szava és minden 
betűje egy-egy történelmi vonást fejez ki s a nemzeti 
életnek egy-egy szükségét van hivatva kielégíteni. így fej- 
lődött speciális viszonyok között, történelmi befolyás alatt, 
a nemzeti szükségletek kielégítésére, az egyéni szabadság 
oltalmára, a hazaszeretet ápolására, a polgárjogok és kö- 
telességek fejlesztésére a közérdeklődés  ébrentartására a 
magyar vármegyei önkormányzat is. Ezen önkormányzati 
intézményben a következő főelvek domborodnak ki: a 
helyhatósági igazgatás, a statutumalkotás, a levelezési jog 
és saját tisztviselőinek választása. Ezekhez járult régebbi 
időben a bíráskodás — s még régebben a követküldés 
joga. E kettőt kitörte belőle az idő. A többi megmaradt 

úgy a hogy; megnyesegetve, eltompítva, félreismerve — 
de megmaradt. Az életből kinőtt intézmények természete 
nem igen tűri magán a gyakori kodifikációnális munkát. 
Mi ver a vármegye is az életből nőtt ki, tehát tud is alkal- 
mazkodni mindig az élet változásaihoz. Ezt az igazságot 
1870-ben vették figyelembe, s azóta, másfél évtized alatt, 
immár háromszor kodifikáltak a vármegyén. Mintha csak 
céljuk lett volna: mesterségesen megrontani, hogy hasz- 
navehetetlenné legyen. Az alapeszmét nem  ronthatták 
ugyan meg, de annyi bizonyos, hogy sikerült a vármegyét 
rósz ljirbe hozni. 

E rövid históriája a most célba vett közigazgatási 
újításnak, melynek kedveért a kormány úgy látszik a ko- 
ronát is óhajtaná harcba indítani. A korona votuma pedig 
kissé nagyot nyom a latban. Ezúttal azt jelenti, hogy van 
egy alkotmányosan gondolkozó, hazánk ügyei iránt mele- 
gen érdeklődő, az élet súlyos tapasztalatai révén bölcs 
és jó királyunk, akit tanácsosai helytelenül informáltak. 

cHazánk speciális viszonyai teszik szükségessé a kine- 
vezési rendszert.x így mondta a király. 

E speciális viszonyok: hogy agrikultur állam vagyunk; 
hogy a közlekedés, az iskolaügy, az egészségügy, a ren- 
dészet, a szegényügy még fejletlen, végre hogy hazánkat 
külömböző népfajok lakják. 

Vajon e speciális viszonyok közül melyik lebegett a 
korona előtt? A szorosan vett közigazgatási agendákról 
nem mondható, hogy a kinevezettek jobban végzik, mint 
a választottak. Végezhetik gyorsabban, pontosabban, szi- 
gorúbban — de jobban nem. Mert a helynek, az embernek 
és a körülményeknek ismerete nélkül ezen agendákat jól 
végezni nem lehet. Mert más dolog az élet és más dolog 
a paragrafus. Elvégre is minden kigondolható közigazga- 
tásnak csak az a célja, hogy fentartsa a közerkölcsöt, 
őrizze a jogot, könnyítse a megélhetést, sőt előmozdítsa 
a jólétet. E cél elérésére a józan ész, a becsület, az erély, 
az igazságszeretet és a lelkiismeret több biztosítékot nyújt, 
mint a bizonyítványos gualifikáció; de két minősítés együtt 

sem nyújt biztosítékot, ha az illető tisztviselő nem ismeri 
működési helyének  közfelfogását, műveltségi állapotát, 
vagyoni viszonyait, megélhetési feltételeit, hagyományait, 
családi életét, erényeit, vétkeit, babonáját, hajlamait, jel- 
lemét, munkaképességét — és ha mindezekhez nem igyek- 
szik alkalmazkodni. 

A hatalom megosztás elméletének és a közszabadság 
biztosítékának magasabb rendű kívánalmait ezúttal mellő- 
zöm. A választás elvének azt az előnyét, hogy olyan egyé- 
nek jutnak a tiszti állásokra, kiket családi kötelék, meg- 
szokás, társasélet, születés, fejlődés s a helynek, embernek 
és viszonyoknak ismerete fűz a vármegyéhez — reméllem 
senki sem vonja kétségbe. S miután ilyenek választatnak, 
ennélfogva a választottban megvan a jó közigazgatásnak 
legfőbb biztosítéka. És miután a bizonyítványos gualifiká- 
ciót a törvény állapítja meg, tehát a választottban meg- 
van ez a biztosíték is. Végre miután a választásnál a dolog 
természete szerint inkább  megmérhetik a választandó 
egyéniségét, jellemét, józanságát, mint a kinevezésnél, hol 
a megismerésnek legfundamentálisabb feltétele, a szemé- 
lyes érintkezés, szükségképen hiányzik: ennélfogva elvi- 
tázhatatlan, hogy a választási elvnél a jó közigazgatás eme 
három biztosítéka: egyéni jellem, helyismeret és iskolai 
gualifikáció — mindenkor megvan; míg a kinevezési rend- 
szernél a három feltétel közül csak egy tekinthető bizto- 
sítottnak — az iskolai gualifikáció. Sőt ez az egy — a 
legproblematikusabb - sem mindig, mert a  protegált 
embernek a kormány könnyen megszerezheti a királyi 
kegyelmet. 

ilyenformán hazánk speciális viszonyai a szorosan 
vett közigazgatási ügyben inkább teszik a választott tiszt- 
viselőt kívánatossá, mint a kinevezettél Úgyde hazánk 
speciális viszonyai közé tartozik az is, hogy területét több- 
féle népfaj lakja. Ezen szempont vezetett sok embert a 
kinevezési rendszer karjaiba. Kétségtelen, hogy ezen szem- 
pontra célzott a magyar király is, midőn speciális viSzo- 
nyokat említett. Közelebbről tehát ezen szempontot ve- 
szem tárgyalás alá. 

(Ellenzék 56. sz. 1891. március 10-én.) 
II. 


Mint minden politikai áramlattal, úgy a nemzetiségi 
törekvéssel is kétféle képen lehet elbánni: vagy igazságo- 
san, vagy igazságtalanul; vagy törvényesen, vagy törvény- 
telenül; vagy liberálisan, vagy önkényileg. E tekintetben 
a magyar nemzet régen, még a honfoglalás alkalmával 
adta meg önmagának az irányt — s ezt mind a mai napig 
fentartotta. Minden nyelvet meghagyott a maga ősjogá- 
ban. Faj és nyelvmegtagadásra soha senkit sem kénysze- 
ritett. A hitbérrendszer ide csapkodó hullámverése idejé- 
ben jobbágy volt az oláh, de vele együtt jobbágy volt a 
magyar földmíves nép is — és a nemzeti kiváltság oszto- 
gatásában nem volt különbség az oláh és a magyar kö- 
zött, mert mind a kettő megkapta ha megérdemelte, vagy 
ha közel fért a tűzhelyhez. Ezen történelmi eljárásnak 
betetőzése volt a polgári egyenjogúságnak és köztehervi- 
selésnek kimondása. Eddig volt osztálykülömbség, de faji 
külömbség eddig sem volt törvényeink előtt. Ma már sem 
osztálykülömbség, sem faji külömbség nincs polgár és- 
polgár között 

Nem kételkedem benne, hogy a magyar nemzet tör- 
vényhozása és kormánya ezentúl is az igazságnak, a tör- 
vényességnek, a  jogegyenlőségnek útját fogja követni 
szemben a nemzetiségekkel. De legyen akárhogy; válasz- 
szák a két út közül akármelyiket — íme azt kérdezem, 
hogy az államosított közigazgatás, vagyis a kinevezési 
rendszer (mert hiszen erről beszélünk ezúttal) hol, miként, 
mi által fogja a nemzeti magyar állameszmét jobban szol- 
gálni — hol, miként, mi által fogja a magyarságot szám- 
ban, értelemben, vagyonban jobban megerősíteni, mint a 
választási rendszer? 

Nem frázist kérek, hanem reális feleletet, mely kiáll- 
hassa a gyakorlati élet tűzpróbáját Épen ezért vizsgál- 
nunk kell, hol, miben fészkel a nemzetiségi baj? Mert 
hiszen a bajt kell orvosolni, nem a paragrafust Abban 

talán, hogy a román románul, a szász németül, a tót tótul 
beszél? Avagy abban, hogy faji Ízlésük, fajbeli hagyomá- 
nyaik és szokásaik szerint másként ruházkodnak, másként 
építkeznek, más dalt énekelnek, más táncot járnak mint a 
magyarok? 

Nem. 

A baj abban van, hogy hazánkról annak intézményei- 
ről és jövője felől más gondolatokat táplálnak, mint mi. 
Abban van a baj, hogy nemzetiségük biztosítására kivált- 
ságot, külön territóriumot követelnek, miként a székelyek- 
nek, szászoknak volt, és külön intézményeket. Abban van 
a baj, hogy nem akarják belátni, miszerint a magyar faj 
politikai, társadalmi, gazdasági és kulturális hegemóniája 
a Közép-Duna és mellékfolyóinak medencéjében, tehát a 
Kárpátok között, történelmi, erkölcsi és fizikai törvényen 
nyugszik, melyet nem tudott egy évezrednek minden 
viszontagsága sem megdönteni, s melyet az eljövendő 
századok bármi néven nevezhető államalakulásának is 
mindig respektálni kell. Mióta Európában vagyunk, min- 
dig leselkedik ránk a német, de elpusztítani nem tudott. 
A török inváziók háromszáz évig tartottak. Mégis itt 
vagyunk, nyolc milliónyi faj vagyunk a tizennégy millió- 
ból — mert Horvátország külön ország — erre a földre 
a magunk bélyegét nyomtuk a hatósági szervezet által, az 
alkotmány által, a kultúra által, az európai közjog szank- 
ciója által — s általában, fajunknak ezen államalkotó és 
államfentartó ereje és képessége által, melyre minden más 
itt lakozó nyelvsziget népe erőtelennek és képtelennek 
bizonyult. A baj abban van, hogy mindezt a nemzetiségek 
vagy el nem ismerik, vagy félreismerik. 

Már most kérdezem, tud-e a kinevezési rendszer eze- 
ken a bajokon segíteni? 

Ha jól szemügyre vesszük, az a kölcsönös gyűlölkö- 
dés, mely köztünk és a más ajkú népek között kétségen 
kívül fennáll, az adott helyzetnek félreismeréséből és a 
követelések helytelen formulázásából következik. Az adott 
helyzet ez: a Kárpátok által övezett terület — — magyar 

állam. Ezt a helyzetet mi igen gyakran vagyunk haj- 
landók úgy értelmezni, hogy minden honpolgár legyen 
egyszersmind a magyar faj tagja. A más ajkúak pedig 
hajlandók úgy értelmezni, hogy a vmagyar államc csak 
geográfiai elnevezés, mert ez voltaképen polyglott állam, 
nemcsak polgári, de faji egyenjogúsággal. Könnyű belátni, 
hogy az adott helyzet e felfogásában két politikai szélső- 
ség találkozik, s e szélsőségek természetes következmé- 
nyeként az egyik fél így formulázza törekvését: mindenkit 
az erőszakos magyarosítás igájába kell hajtani; a másik 
fél pedig így: fajbeli jogot követelek a nyelv hatósági 
használatában, a közhivatalok viselésében a kultúrintéz- 
mények megosztásában s ezen követelések érvényesítésére 
külön territóriumot külön intézményekkel. Amaz, az erő- 
szak útja, mely jóra nem vezet s mely nem is szükséges; 
emez az ország feldarabolásának az útja, melyre Magyar- 
ország nem lép az öngyilkosság veszedelme nélkül. 

Önként következik, hogy a félreértések felvilágosítása 
képezi az első lépést a nemzetiségi bajok megszünteté- 
sére. A második lépés a kölcsönös követelések méltányos 
elszámolásában áll. Nekünk vannak kívánságaink a magyar 
állam békéje, fejlődése és megszilárdítása érdekében. Ne- 
kik is vannak kívánságaik saját faji érdekeik szempontjá- 
ból. Vessük latba e kívánságokat. Becsüljük meg mindeni- 
ket a maga értéke szerint. Fogadjuk el az elfogadhatót. 
És mindig szemünk legyen, hogy a politikában senki sem 
olyan erős, hogy féljünk tőle, de senki sem olyan gyenge, 
hogy ne aggódjunk miatta. Ez az eljárás kölcsönös bi- 
zalomra vezet. A míg az ellentéteket vitatjuk, észrevétlenül 
is találkozási pontokra bukkanunk. íme, közös a hazánk, 
íme, közös az ellenségünk — az iparban az osztrák, a 
mezőgazdaságban Románia, a politikában Oroszország. 

Miközben leszámolunk a kívánságokkal, kutathatjuk, 
hogy mi okozza a félreértést és félreismerést? Könnyű 
rájönni, hogy a tudatlanság, a rósz iskola, a rósz pap, a 
rósz hírlap, a rósz politikus. Éhez járul egyfelől Románia 
közelsége az állami attribútumok teljes készletével, a mely 

vonz és imponál; másfelől Magyarország csonka állami- 
sága az önállósági kellékek sokszoros hiányával a mely 
sem nem vonz, sem nem imponál. 

Ám arra, hogy az együttélés békés lehetősége meg- 
kísértessék és hogy a félreértések elsimíttassanak: terv- 
szerű politika szükséges a kormány részéről. Egy negyed 
század óta van visszaállítva a belügyekbe Magyarország 
önrendelkezési joga. Mikor megalkudtunk az osztrákkal, 
mikor megalkudtunk a horváttal — a megalkuvásoknak e 
könnyen hivő és mindent remélő korszakában megalkod- 
tuk a nemzetiségi törvényt is. Helyes volt-e, nem-e, most 
nem kutatom. De politika volt; tervszerűség volt; céltu- 
datosságot bizonyított. A tapasztalás a mellett tanúskodik, 
hogy ez a törvény egyetlen kérdést sem oldott meg és 
egyetlen szükséget sem elégített ki. Fenmaradt tehát a 
kormányra nézve az a feladat, hogy a nemzeti politika 
terén irányt válasszon, és irányt kövessen. 

És most két kérdést teszek. 

Akármiként is formulázzuk a nemzetiségi bajokat: 
fogunk-e rajtuk a kinevezési rendszerrel segíteni? Ez az 
első kérdés. Hol, mikor, miként gátolták meg a választott 
tisztviselők a kormány nemzeti irányú politikáját? Ez a 
második kérdés. 

Mert ha valaki bebizonyítja, hogy a tisztviselők kine- 
vezése által hazánk nemzetiségi bajai orvosoltatnak és ha 
bebizonyíttatik, hogy a választott tisztviselők a kormány 
nemzeti politikájának végrehajtása elé akadályokat gördí- 
tettek: én ugyanakkor sem szegődöm a centralistáknak 
osztrák ízű táborába, mert hazánk existenciájának számos 
nagyfontosságú kérdése teszi szükségessé a választási el- 
ven nyugvó önkormányzatot; de örömest elismerem akkor, 
hogy a kinevezési elv hirdetőinek az állam magyarsága 
érdekében felhozott érve nem hazugság, hanem valóság. 

Csakhogy e bizonyítással mindeddig adós maradt a 
magyar publicistika, és adós marad ezután is. Ezzel együtt 
a hazugság, hazugság marad. Mert szeméremsértő  ha- 
zugság azt állítani, hogy kinevezési rendszer magyarabbá 
teszi hazánkat. 

(Ellenzék 57. sz. 1891. március 11-én v. c.) 
III. 


Oda, hol a nemzetiségi bajok csíráznak, s hol a 
nemzetiségi  aspirátiók  tápláltatnak és  fejlesztetnek, a 
kinevezett tisztviselő még kevésbé férkőzhetik, mint a 
választott. E bajok és ez aspirátiók fészke a család, 
melegágya az egyház. Az a család, melyben a faji ön- 
tudat zászlótartói a nők; és az az egyház, mely auto- 
nómiájánál fogva szász  nemzetivé, román  nemzetivé, 
tót nemzetivé lett s faji szempontok által vezéreltetve 
tartja fenn iskoláit. E két fontos tényezőhöz  csatlako- 
zik a tudományos, a költészeti és az időszaki irodalom. 
Hogyan, mely utón, mily eszközökkel és minő jogon 
jut e fészekhez, e melegágyhoz a közigazgatási tisztvi- 
selő? 

ismétlem,  bármiként  formuláztassék a nemzetiségi 
baj, — akár úgy, hogy üres handa-banda az egész, akár 
Úgy, hogy minden követelés jogos, akár úgy, hogy a 
nemzetiségi kérdés az üres handa-bandának és a jogos 
követeléseknek egy vegyüléke; annak a kinevezési elv- 
hez épen úgy nincsen köze, mint a választási elvhez. 
A nemzetiségi kérdés csak ott oldható meg, ahol az 
keletkezik, miként a folyó csak a forrásnál zárható el 
végképen. Tehát a családban, az iskolában, az iroda- 
lomban. Már most, a politikai irányzat szerint, nyúl- 
hat a kormány erőszakos eszközökhöz, — ami az alkot- 
mány felfüggesztését jelenti, — nyúlhat törvényes  esz- 
közökhöz, avagy választhatja a laisser faire, laisser passe 
útját. Bármelyik utat választja a kormány, negyedszáza- 
dos tapasztalat mutatja, hogy terveiben a választott 
tisztviselők épen úgy kiszolgálják, mint a kinevezettek. 
A kormánynak naponként vannak törvényes  intézkedé- 
sei. Nincs példa rá, hogy a választott tisztviselők valaha 
ellenállást . tanúsítottak — volna. A  képviselőválasztásnál 
igen gyakori a kormánynak törvénytelen intézkedése is. 
De bizony ennek sem állottak ellent a választottak, ha- 

nem szolgáltak,  korteskedtek,  erőszakoskodtak eleget, 
néha sokat. 

Juszticiánk és financiánk kinevezett tisztviselőkből áll- 
De kereken tagadom, hogy akár a bíróságoknak, akár a 
pénzügyi hatóságoknak a magyarság erősbítésében több 
érdemük volna, mint a  törvényhatóságoknak. A fő- 
ispánok kinevezett tisztviselők; de tagadom, hogy a ma- 
gyar állameszmét hívebben szolgálnák, mint a . válasz- 
tott alispánok és polgármesterek. Különben nem is az 
itt a kérdés. Itt mindent a hatáskör dönt el, lesz-e kine- 
vezett tisztviselőnek beleszólása oda, hol a nemzetiségi 
baj fészkel? Miként fogja az a kinevezett tisztviselő a 
családnak, az iskolának, a  hírlapnak gondolkodását 
terelni? Ezt mondják meg nekem azok, akik magyar- 
sági szempontból akarják az államosítást. 

Visszaélésekről, — törvénybe ütköző cselekményekről 
nem beszélek. Ezek, amennyiben rendőri természetűek, 
eddig is elláttattak a szolgabíró által; amennyiben bűn- 
cselekményt képeznek, ezután is az államügyészek kö- 
rébe vágnak. De beszélek a félreértésnek,  félrevezetés- 
nek, agitációnak és gyűlölködésnek azon örökös soro- 
zatáról, melynek mindennap tanúi vagyunk, s melyek 
megnehezítik a békés fejlődést s lehetetlenné teszik a 
testvéries — együttélést. Miként fog ezen a kinevezési 
rendszei segíteni? Kit fog a kinevezett jobban felvi- 
lágosítani, mint a választott? Kit fog amaz jobban 
megnyugtatni, mint emez? 

Hát ne hazudozzanak és ne adják egy alkotmányos, 
jó fejedelem ajkaira azt a hamis jelszót, hogy hazánk 
speciális viszonyai teszik szükségessé a kinevezési rend- 
szert. "Mondják meg a valóságot, hogy ítélhessen a 
nemzet. A valóság pedig az, hogy 067 óta lépésről- 
lépésre útban vagyunk  Gesammtösterreich felé. Akkor 
csak azt mondták: közös a védelem; most már közös 
a véderő. Akkor a vám sorompók felállítási joga kikötte- 
tett; , most a vámterület közössége immár politikai 
dogma. Akkor törvénybe iktatták a honvédségnél a 
trikolor jogait; most oda van csempészve a sárga-fekete 

lobogó. Akkor a. magyar bíráskodás szuverenitása még 
kétség alá sem jött; most a magyar bíráskodás alkat- 
része, a konzuli bíráskodás immár közössé van téve. 
Hatósági szervezetünk legnagyobb része immár osztrák 
kaptára van húzva. Magán jogunk, büntető jogunk, pol- 
gári és büntető  perrendtartásunk, erdészeti  hivatalaink 
és azok ügykezelése, csendőrségünk,  pénzügyőrségünk, 
adóhivatalaink, pénzügyigazgatóságunk, államszámvite- 
lünk, —— bélyegtörvényünk, —— adókezelésünk, népiskoláink, 
gymnáziumaink, — tantervünk, — egyetemünk, — tankönyveink 

mindez — még kimondani is szörnyűség! — teljesen 
osztrák mintára van berendezve és felállítva.  Törvény- 
hozói  alkotásaink  kilenctizedrésze hitvány  majmolás. 
Csak a vármegyei önkormányzat nőtt ki a mi talajunk- 
ból. Összes törvényeink közül csak a közjog, s összes 
intézményeink közül csak a vármegye tisztán magyar 
alkotás. A hatóságok közül ma már csak a vármegye 
tesz élő bizonyságot a magyar faj kormányzási, igazga- 
gatási és politikai teremtő erejéről. Most már ezt is 
megszüntetik, hogy ezzel is kevesbíttessék a válaszfal 
Magyarország és Ausztria között. Ez a valóság. 

Hazánk speciális viszonyai — értve a  nemzetisége- 
ket, — nem a vármegyei önkormányzat megszüntetését, 
hanem annak fenntartását teszik szükségessé. A törvény- 
hatósági élet azt 4 szerepet viszi a nemzetiségi politi- 
kánál, amit a mentőszelep a gőzkazánnál. Ha a köziz- 
gatottság feszültté teszi a levegőt, mindig ad a vármegye 
törvényes alkalmat a meggyült gőz elpárolgására. Ha a 
keserűséggel túlterhelt ember kibeszélheti magát, meg- 
könnyebbül. Ha nincs törvényes fórum arra, hogy elszán- 
jon az izgalom heve, akkor az, a titkos konventikulumok 
homályába húzódik s a nyílt ellenfélből konspirátor lesz. 
Vármegyeileg sok követelés leszállítható és számos nem- 
zetiségi kívánság betölthető. Országos érdek még sem 
lesz feláldozva. De a központ nem foglalkozhatik apró- 
cseprő ügyekkel; s ha foglalkozik, rosszul teszi, mert 
nem ért hozzá. 

A kormány kinevezhet Szebenmegyébe kizárólag 

magyar nyelvű tisztviselőket, s ezt aki felületesen gon- 
dolkozik, tekintheti a magyarság  izmosodásának. De 
bizonyos az, hogy azok a kinevezettek, a kinevezés 
előtt is magyarok voltak, valamint bizonyos az is, hogy 
Szebenvármegye lakosságának nagy többsége a kineve- 
zés után is szász és román marad. A különbség csak 
annyi, hogy ma, e vármegyét egy vegyes szász-magyar 
és román tisztikar kormányozza, s ezáltal számos szász 
és román családnak érdekei fűződnek a vármegyéhez s 
közvetve a magyar államhoz; míg ha a kormány oda tele- 
pit egy merőben idegen magyar tisztikart, megszűnik az 
az érdeklődés s elszakadoznak a vonzalomnak azon szá- 
lai, melyek számos családot s ezekkel együtt a várme- 
gyei lakosság jelentékeny részét a magyar  kormány- 
záshoz csatolták. 

A magyar állam izmosítása szempontjából indítvá- 
nyozza a kormány a kinevezési elvet. No bizony. Hát 
a tisztviselők választásán fordul meg a magyar ügy? 
Hát a magyar államot egy negyed század óta odafej- 
lesztettétek, hogy veszélyben forog amiatt az egynéhány 
román vagy szász tisztviselő miatt, — se nagy veszély 
elhárítható lesz, ha ezen alárendelt hatáskörű tisztvise- 
lők helyébe magyarokat neveztek ki?! Minő idétlenség! 
Vagy tán nem ezt célozzátok? Hát beszéljetek, mit 
akartok? — Szolgabíró —- pardon!  bezirker által  akar- 
tok a románból magyart csinálni? Ugyan, hagyjatok fel 
már a hazudozással! És ne legyetek most hypokriták, 
ha gyávák voltatok akkor, mikor a magyar állam jogait 
kellett volna megoltalmazni. Micsoda még ti beszéltek? 
Azt akarjátok elhitetni, hogy magyar szempontok vezet- 
nek ezen osztrák javaslatnál? Hát ki tette, hogy a had- 
sereg nyelve nem magyar, hanem német? Ki tette, hogy 
nincs magyar tiszti akadémia? Ki tette, hogy a magyar 
fiu német tiszti vizsgát tegyen? Ki tette, hogy nincs 
magyar  udvartartásunk? Ki tette, hogy nincs magyar 
követség külföldön? Akkor kellett volna védelmezni a 
magyar állameszmét, mikor arról volt szó. De akkor 
osztrákok voltatok. Most is azok vagytok. 


Oláh világ. 
(M. O. 1894. május 6.) 


Hírlapi  közleményekből az  oláhkérdést megismerni 
nem lehet. A mit oláh polgártársaim úgy saját lapjaikban, 
mint a külföldi sajtóban világgá bocsájtanak: annak ren- 
desen se füle, se farka. A legtöbb közlemény politikai 
tartalom nélkül való üres handa-banda, megspékelve sze- 
menszedett hazugságokkal. íme: 

Magyarországon szabad sajtó van, de ez az intézmény 
csak arra használtatik, hogy az oláhok szava elnémíttassék. 

Az oláh ember sehol soha nem kap igazságot, sem 
a közigazgatásnál, sem a bíróságoknál. 

A birtokelrendezési eljárás azt jelenti, hogy a törvény- 
székek elveszik az oláhnak sok százados keresményét, s 
átadják a magyaroknak. 

Az oláh mindig készen lehet arra, hogy tulajdonjogát 
valamelyik bíróság kétségessé teszi. 

Az oláh iskolák immár nem lehetnek a művelődés té- 
nyezői, mert idejüket az egészen idegen magyar nyeiv 
kényszertanítása foglalja el. 

A jobbágyságot 1848-iki véres harcok következtében 
a császári ház törülte el. 

Az oláhot börtönbe hurcolják, ha helyteleníti a Kos- 
suth-kultuszt. 

Az oláh gyermeket anyjuknak emlőjéről szakítja le 
a kisdedóvási törvény, hogy erőszakkal magyarrá tehesse. 

A 26 év óta tartó fajuralom erőlködései bizonyítják, 
hogy a magyar faj képtelen az országot vezetni, mert egy- 
általán képtelen a művelődésre. 

Erőszakkal el van nyomva az oláhnak nyelve, mes- 
terséggel korrumpálva van egyháza, természetes  hivatá- 
sából ki van forgatva iskolája. 

Ilyenszerű sérelmeket szednek oláh polgártársaink hír- 
lapi Utániakba, hogy rokonszenvet ébresszenek néhány 
hígabb agyvelejű külföldi zsurnalisztában, s hogy idebenn 
és Romániában "mesterségesen szítsák a gyűlölködés tüzét 
a félrevezetett nőkben és a félművelt ifjúságban; 

A litániához sorakozik rendesen a következő össze- 
hasonlítás: 

A magyar itt a hazában csak bitorló; de az oláhnak 
jogait ezer esztendőnek dicső múltja szentesíti. A magyar, 
jövevény; az oláh, őslakó. A magyar, turáni faj, mely 
képtelen az európai műveltség keretébe illeszkedni; az 
oláh árja faj, mely közreműködött az emberi  civili- 
záció megalkotásában. A magyar lázongó, hűtelen, meg- 
bízhatatlan, tunya keleti faj; az oláh dinasztikus, hű, mun- 
kás, megbízható alattvaló. 

És így tovább. 

Látható, hogy remekelnek a hazudozásban. Olvasóik 
iránt még annyi tekintettel sincsenek, hogy ne egy szusz 
alatt írjanak ilyen dolgokat azzal együtt, hogy a sajtósza- 
badság intézménye ő reájuk nincsen kiterjesztve. 

Az öreg Mitru, vagy Györgye, vagy Kosztán, ki még 
mindig abban a házban lakik, azt a kertet ássa, azt a föl- 
det szántja, a melyben felszabadult; a ki még emlékszik 
a volt földes úrra, és tudja, hogy annak a falunak minden 
háza, minden kertje, minden földje azé a magyar földes- 
úré volt, s hogy mindezt ingyen kapta meg pör és vér- 
ontás nélkül, ő is, a bátyja is, a sógora is, a komája is, 
együtt, valamennyien, az egész falu ... no hát ez az 
öreg Mitru, a ki egy árva szót sem tud magyarul, de nem 
tud a fia sem, sőt az unokája sem, és nem is érzi ennek 
szükségét, mert a jegyző, a szolgabíró, a járásbíró, a nyil- 
vántartó, az adószedő, a végrehajtó, az útmester, a mér- 
nök, a tagosító bíró és mindazok, kikkel ő hivatalosan 
érintkezhetnek, épen úgy tudnak oláhul, mint ő . . . hát 

mondom, hogy az öreg Mitru igen nagy szemeket me- 
resztene, ha valaki azt mondaná neki, hogy az oláhok- 
földjét elvették a magyarok számára; vagy azt, hogy gyer- 
mekeit megtanították magyarul, vagy azt, hogy neki hiá- 
ban van igazsága, inert ő úgy sem tudja ezt a magyar 
tisztviselőknek elmondani, vagy azt, hogy az ő temploma, 
iskolája megvan a magyarok által támadva . . . Minderre 
az öreg Mitru igen nagy szemeket meresztene, s abban a 
szent hitben, hogy az, a ki neki ilyeneket mond, sült bo- 
lond, keresztet vetne magára, ,s istennek kegyelmét kérné 
a szegény őrült lelki üdvösségéért. 

Ez a hazudozás minket bosszanthat, a jámbor oláh 
nőket megtévesztheti, a lánglelkű oláh tanuló ifjúságot 
elbutíthatja, a vékony sütetű külföldi hírlapírót félrevezet- 
heti: de az oláh kérdésnek sem magvát, sem alkatrészét 
nem képezi. Ez a hazudozás a kérdésnek még csak nem 
is szimptómája; ez csak hangulatkeltés, mint a pléhmenny- 
dörgés a vidéki színpadon. 

Az oláhoknak van egy programmjuk, jó fokos könyv, 
1881-ből és van egy memorandumuk 1892-ből. Az elsőt 
Európa népeihez intézték, a másodikat I. Ferenc József 
császár és királyhoz. Ezen okiratok már nemcsak hazug 
sérelmekről beszélnek, hanem vélt jogokról és formulá- 
zott követelésekről is. Egyfelől tehát ezen okmányok gon- 
dos átolvasása, másfelől az oláh mozgalmak állandó meg- 
figyelése ad kulcsot az oláh kérdés megértéséhez. 

Okoskodásukat a következő statisztikai gerincre épí- 
tik. A szorosan vett Magyarország 13 millió lelket szám- 
lál. Tehát a lakosság negyedrésze oláh. Miután a népes- 
ségnek e negyedrésze jóformán egy tömegben lakik a 
keleti Kárpátoktól a Tisza balpartjáig, s miután ennek a 
népnek külön történelmi fejlődése, külön vallása, külön 
szokásjoga, külön nyelve, külön faji sajátsága, külön tem- 
peramentuma, külön műveltsége és külön erkölcsi világa 
van: ennélfogva joggal megilleti őt külön terület, külön 
szervezet, külön igazgatás, külön jogszolgáltatás, vagyis 
egy külön konstitúció oláh nemzeti alapokon. A miként 

van a horvátoknak külön tartományuk autonómiával, ak- 
ként legyen az oláhoknak külön tartományuk autonómiával. 

E tartomány számára nem kevesebb, mint 134.630 
négyszög kméter földet kivannak a maguk részére lefog- 
lalni. És a milyen szerények a föld kiterjedésének megha- 
tározásában, épen olyan szerényül állapítják meg a kor- 
mány leendő jogkörét is. 

Mindenekelőtt merőben eltörlendőnek vélik a dualiz- 
musra fektetett államalakulást, mert ez szerintük hegemó- 
niát biztosit itthon a magyaroknak; és eltörlendőnek vélik 
az Unió-törvényt, mert ez, szerintük az oláh nemzetet tör- 
ténelmi jogaitól fosztotta meg. 

E két alaptörvény eltörlésével egyidejűleg visszaállí- 
tandónak tartják az 1863—65-iki állapotot, tehát az erdélyi 
Nagyfejedelemséget, kibővítve a Tisza  balpartjáig. A 
Nagyfejedelemség autonom köréhez tartoznék a juszticia, 
az adminisztráció, a kultusz és a tanügy úgy törvényho- 
zásilag, mint igazgatásilag. 

Ez a Nagyfejedelemség nem Magyarországnak lenne 
tartománya, mert a magyarok jelenlegi uralma úgyis csak 
átmeneti természetű, hanem az összbirodalomnak lenne 
kiegészítő része és a bécsi rájkszrátban képviseltetné ma- 
gát a közös ügyek tekintetében. 

Ilyen a komoly oláhok komoly aspirációja. Sehol így 
formulázva, meg nem kapjuk ezt. De szétszórva, okoskodá- 
saiknak rendjéből, érveléseiknek sorozatából, törekvéseik 
láncolatából mindez megdönthetlenül kitűnik. 

Ilyenformán az oláh kérdés immár nem kultúrai, nem 
ethnikus, nem igazgatási, nem gazdasági kérdés, ámbár 
abba ezek az elemek is belevegyülnek; hanem elsősorban 
és mindenekfölött hatalmi kérdés. 

Ők új hazát akarnak, hogy aztán egyesíthessék azt 
a hegyentúli hazával. Magyarország testéből ki akarnak 
egy negyedrészt szakítani. Egy évezredes államalakulást 
megakarnak dönteni. Egy egységes országot fel akarnak 
darabolni. Alkotmányunkat szétakarják marcangolni. 

Ennyi mindössze, a mit oláh polgártársaink akarnak. 


Oláh kérdés. 
(M. O. 1894. május 8 ) 


A magyarság azt hiszi, hogy az oláhokat polgári jo- 
gokkal ki lehet elégíteni, és csodálkozik azon, hogy mikor 
hazánkban a jogegyenlőség megvan, s mikor a magyar 
ember abszolúte nem részesül az állam részéről más elbá- 
násban, mint az oláh ember, hogy akkor az oláhok mégis 
izgatnak, szervezkednek, panaszkodnak s koholt sérelmeik- 
kel eltöltik a művelt világot. 

De hiszen az izgatás, a szervezkedés, a passzivitás 
nem azért van, mintha az oláhoknak a polgárjogok tekin- 
tetében követelései és valódi sérelmeik volnának. Ők nem 
polgárjogot kívánnak, hanem nemzeti jogokat. Azt akarják, 
hogy az oláh nyelvet beszélő tömeg konstituált néppé, 
vagyis politikai nemzetté alakuljon át. Nekik külön terri- 
tórium kell, külön törvényekkel. 

Az egyéni életnek mindazon áldásait, melyeket a ma- 
gyar alkotmány a jogegyenlőség által a demokratikus 
intézmények által, a lelkiismereti szabadság által, a poli- 
tikai, közigazgatási és egyházi autonómia által, a sajtó- 
szabadság által, a forgalomnak, iparnak, tanulásnak, jog- 
keresésnek szabadsága által nyújt egyformán  mindenki- 
nek, minden időben, nem téve különbséget fajban és val- 
lásban, az egyéni és társulati életnek ezt a nagy jótétemé- 
nyét ők számba sem veszik. Hiszen az életnek ezen jóté- 
teményeiben Schmerling alatt nem részesültek, mert akkor 
nem volt meg a kormányzásban a felelősség elve, a hir- 
lapbélyeg terhe fennállott, az irodalomra,  sajtócenzúra 
nehezedett, a közigazgatási tisztviselőket nem választot- 

ták, a céhrendszer virágzott, egyszóval az egyéni élet szá- 
mos békót viselt, melytől ma megvan szabadulva; és mégis 
visszasóvárogják a provisórium időszakát, holott nyelvük 
iskolai használatában sem volt előnyösebb a helyzet, mint 
most, mert az állami akadémiának és középiskoláknak né- 
met tannyelve volt, s ez idegenebb kell, hogy reájuk nézve 
legyen, mint azon magyarok nyelve, kikkel jóban-rosszban 
mégis csak századok óta laknak egy hazát. 

Hanem hát a német nyelvet nemcsak megtűrték, de 
szorgalmasan tanulták is panasz nélkül. És tűrték panasz 
nélkül az egyéni szabadság hiányait és a forgalmi életnek 
számos korlátját, tűrték panasz nélkül, sőt közreműködtek 
arra, hogy hazánk alárendelt alkotó része legyen a Bécs- 
ből kormányozott összbirodalomnak. E hazának függet- 
lenségeért, tehát, az ország  legelementárisabb jogának 
kivívásáért egy árva szót soha nem emeltek. Magyarország 
e fiai készséggel voltak az idegen osztrák uralom alatt- 
valói, de saját hazájuk alattvalói nem kivannak lenni. 

Miért? 

Mivel az akkori félszeg és csonka alkotmányosdi já- 
tékból az akkori Erdély autonómiájával, kifejteni remélt 
egy oláh nemzeti individualitást. A szebeni skupstinában 
oláhul beszélt az oláh, s határozatait naplójuk, jegyző- 
könyvük és úgynevezett törvényeik oláh nyelven is szer- 
kesztettek. Akkor az erdélyi magyarság volt passzivitás- 
ban, így aztán a domináló elemet az oláh alkotta s a bécsi 
rájkszrátban úgy jelentek meg az oláhok, mint nemzet 
a többi nemzetek között. 

Ez az állapot két évig tartott. Azután erre is, egyébre 
is fátyolt borított, úgy a fejedelem, mint Magyarország. 
De az oláhok nem feledik ezt a pünkösdi királyságot, és 
nemzeti jogaikat innen származtatják. Az nekik mindegy, 
hogy ezzel a két esztendővel szemben áll az egységes ma- 
gyar államnak ezer éves története; az is közömbös előttük, 
hogy az a történelem, a mire ők hivatkoznak, sohasem 
történt meg. Mindegy. Ők keresik a hatásnak eszközeit és 
ott veszik, a hol találják. Minden tizedik szavuk a román 

nemzet ezredéves múltja.x Épen úgy tudják mint más, 
hogy román nemzet — vagyis egy oláhul beszélő faj, mely 
intézmények által nemzetté lett volna konstituálva, — itt 
e hazában sohasem létezett. De azért mondják, állítják, hir- 
detik s ekként fiaikkal, leányaikkal el is hitetik. 

Elképzelhető-e, egy nemzet ország nélkül, városok 
községek nélkül, szervezet nélkül, törvények nélkül, 
államfő nélkül, közhivatalok nélkül? Nos, hát mutassák 
föl már egyszer azon törvényeket, azon intézményeket 
azon állami és községi szervezetet, melyeket az oláh nem- 
zet egy évezred alatt létrehozott! Hanem azért, ők mégis 
az ezredéves nemzeti múltra hivatkoznak, mert törekvésü- 
ket történelmi jogokkal is igazolni szeretnék. 

így gondolkoznak: a mi ma mese, az holnap már hit, 
holnapután hagyomány, s azután história. Utoljára is, a 
múlt idők elhitetett eseményeinek épen annyi nemzetképző 
hatása van, mint a valódi eseményeknek. Sőt a jól meg- 
csinált eseménynek több a hatása, mint a rosszul megtör- 
tént eseménynek. Ennélfogva csinálnak históriát és úgy 
találják, hogy az igen könnyen megy, mert, a nehézkes 
okmánykutatást a könnyű fantáziával pótolják. 

Így jutnak történelemhez. Erre a történelemre aztán 
fölépítik a maguk tetszésszerinti jogrendjét. Ifjaik nagy 
része már olyan nevelést kapott, hogy szentül hisznek az 
oláh közjogi követelések alaposságában; és igen komoly 
meggyőződést táplálnak az iránt, hogy az a föld, a mely 
a esik — gyergyói havasok és a Tisza balpartja között el- 
terül, úgy történelmileg, mint jogilag, úgy politikai, mint 
kultúrai szempontból az oláhokat illeti. Nem egyénenkint 
ám, holmi felosztás révén; hanem úgy illeti őket, mint 
olyan nemzetet, mely ezen a területen, mint geográfiai és 
politikai egységen, a maga számbeli és fajbeli felelőssé- 
gével, széles hatáskörű autonómiával jogosított a kormány- 
zásra a Habsburg-sceptrum és az összmonarchia fenható- 
sága alatt. 

Ezen céljuk követésében szívósak és eszközeik meg- 
választásában  öntudatosak, csak olvasni kell irataikat. 
Nekik nem jó főispán kell, hanem oláh főispán; nem 

igazságos bírót követelnek, hanem oláh bírót; nem pon- 
tos és becsületes tisztviselőt, hanem oláh tisztviselőt. Nem 
arra néznek, hogy olcsó pénzt kapjon népük, hanem hogy 
oláh pénzt kapjon. A főkellék mindenben és mindenütt az 
oláhság. 

A mi pedig magyar: az részükről a legfőbb gyűlölet 
tárgya. Még ott is, hol magyar és oláh vegyesen lakik, 
sőt ott is, hol — mint Kolozsváron — a magyarság mel- 
lett elenyésző kicsiny számban laknak az oláhok, teljesen 
izolálva élnek a magyaroktól, a társas érintkezéstől me- 
reven tartózkodnak; soha egy közmulatságban meg nem 
jelennek (holott a magyarok az úgynevezett vromán 
bálx-okra eljártak), soha színházban nem láthatók, külön 
kaszinót tartanak, soha egy magyar könyvet nem olvas- 
nak, a magyar kultúrának egyetlen ágáról sem vesznek 
tudomást, mert attól, hogy a magyar tudomány, művé- 
szet, irodalom a maga természetes hatását gyakorolja, 
óvatosan tartózkodnak. 

Ilyen a helyzet. Hírlapi cikkekkel, békéltető beszédek- 
kel, jóindulatú felvilágosításokkal ezt a kérdést megoldani 
nem lehet. Nem elégületlenségről van itt szó, mely szanál- 
ható volna, hanem törekvésekről, melyek csak a magyar 
állam egységének megbontásával volnának kielégíthetők. 

Az államegység megbontására Magyarország nem 
hajlandó. Viszont az oláhság nem akar megnyugodni az 
állam egységes szervezetében. Nekünk életkérdés, hogy 
egységes országunk legyen. Ők életkérdés gyanánt állítot- 
ták fel, hogy kiszakítsanak egy darabot országunk testéből. 

így tehát az ellentét nem kiegyenlíthető. Ügyeskedés- 
sel lehet kitalálni, modus vivendiket, de — vagy hazafias 
útra térnek az oláhok, vagy előbb-utóbb úgy dől el a 
kérdés, a miként hatalmi kérdéseket egyáltalában eldön- 
teni szoktak. 

Az oláhok is tudják ezt, épen mint mi. Az oláhok 
támaszkodnak saját akaratukra, és a felkorbácsolt gyűlö- 
letre, melyet irántunk éreznek, továbbá Romániára és — 
Bécsre. Mi is támaszkodunk önmagunkra a papíron levő 
magyar hadseregre, és szintén — Bécsre. 


Erdély. 
(M. O. 1894. május 20.) 


Mondok egy okos szót az erdélyrészi képviselőknek.. 
De nem az ellenzéken lévőknek; mert ezek okos szóra 
tudvalevőleg úgy sem hallgatnak, különben is nyilván- 
való lévén, hogy valamennyien okosság nélkül szűköl- 
ködő emberek. Tehát a  kormánypárton levő  erdély- 
részi képviselőkhöz szólok. 

Legyenek szívesek és  ránduljanak le  községeikbe 
ma este a kilenc órai vonattal. Üljenek otthon holnap 
estig, s akkor üljenek vonatra, hogy hétfőn megint itt 
legyenek. De jól vigyázzanak ám, nehogy a hétfői sza- 
vazásról lekéssenek. 

Ilyenformán mindenki a maga községében töltheti 
a szent vasárnapot. Egyet kikötök. Neumann és Jellinek 
kollegák, valamint Gajáry és Mikszáth szintén  utazza- 
nak le, mert könnyen megtörténhetik hogyha ilyen 
objektiv tanuk nincsenek, illetékes helyen, nem sok hitelt 

Ezt a vasárnapot használják fel arra, hogy  érint- 
kezzenek a pópával, a dászkállal, a  napszámossal, a 
gazdákkal, a béresekkel és a  korcsmárossal. Bizalmas 
és jóindulatú érintkezést óhajtok, ami egyiknek sem fog 
nehezére esni, mert az  erdélyrészi nemesi családokban 
hagyományos szokás a néppel jól, igazságosan és humá- 
nusan bánni. 

Azt, amit ekként tapasztalni fognak, szedjék rendbe 
s átalakulva küldöttséggé, mondják el majd hétfőn a 
belügyministernek. 

Ennyiből áll az én kérésem, s ha meg fogják hall- 
gatni: nem tesznek vele semmi kárt a kötelező polgári 
házasságban, úgy hiszem, — mert ha igen, úgy inkább 
hagyják annyiban a dolgot; de ha gondolják, hogy 
ezzel nem ártanak a reformnak, akkor mégis csak tegyék 
meg, mert azon magyarok biztosságának, kik  szétszór- 
tan élnek az oláh falukban, bizonyára hasznára lesznek. 

Mikor tapasztalataikat összegyűjtötték, akkor majd 
jó lesz egy kevés ideig tanácskozni is a fölött, hogy a 
belügyministernek nemcsak felvilágosítást nyújtsanak, ha- 
nem jól megfontolt véleményt is a tennivalók iránt. 

Az óvatosságot azonban nem tudom eléggé figyel- 
mükbe ajánlani, nehogy a kormány érzékenysége pro- 
vokáltassék. Gondolják meg azon nagy és óriási felada- 
tokat, melyek akormány figyelmét lekötve tartják. 

A ministerelnökre e pillanatban az a súlyos feladat 
nehezedik, hogy keresgélje azon kiváló érdemeket, me- 
lyeket egyik-másik gazdag család feje azért követett el, 
hogy báróvá, vagy gróffá neveztessék ki főrendi jogo- 
sultsággal. Az érdem nagyon sok; a numerus csekély. 
A kormányelnök gondja megható. Úgy van vele, mint 
Danton, kinek nem volt annyi éjszakája, mint ahány jó 
honleányt ismert. 

A belügyminister gondja nem csekélyebb. Még min- 
dig vannak hírlapok, melyek nem adták el politikai 
meggyőződésüket. . Nagy körültekintéssel kell tehát 
kerestetni — azon réseket, hol legkönnyebben  hozzá- 
férhető valamelyik újságnak a becsülete. Nagyon el van 
foglalva a kegyelmes úr. A Brandenburgok és Weisen- 
bacherek drága idejének legnagyobb részét igénybe 
veszik. 

Ilyen körülmények között ne várjanak az  erdély- 
részi képviselők a kormánytól lehetetlenséget. Látható, 
hogy nincsen ideje erdélyi lappáliákkal foglalkozni. De 
a képviselő uraknak legyen erre egy kis idejük; ha 
egyébért nem: legalábbaz illendőségnek okából. 

Szerzett " tapasztalataik nyomán gyűljenek össze és 

tanácskozzanak. Csak el ne mellőzzék az istenért az 
erdélyi politika jelszavait, a székely furfangot, a várme- 
gyei praktikát és a királyföldi prudentiát. Ennélfogva 
kezdjék a munkát azon, hogy az ellenzéken levő erdélyi 
képviselőket a világért se hívják meg tanácsukba. E sze- 
rint proscriptió alá kell vetni három Bethlent — Gábort, 
Bálintot, Gergelyt, három Ugront — Gábort, Ákost. Zol- 
tánt, továbbá Kovács Albertet, Deésy Zoltánt, Issekutz 
Viktort,  Tibád Antalt, László Mihályt,  Hoitsy Pált, 
Bartha — Miklóst, — Molnár Józsefet, Molnár  Józsiást, 
Győrffy Gyulát és Szacsvay Sándort Ezeket kihagyva 
a tanácsból, a mozgalom kevésbé lesz gyanús, ő excel- 
lentiájuk előtt. Ez lesz az első okos lépés. 

Második okos lépésnek azt ajánlom, hogy tegyék 
lehetővé — Szolnok-Doboka vármegye alispánjának a  ki- 
hallgatását. . Ő majd megnyugtatja  ministeri főnökét, 
mert róla tudva van, hogy amit a búvárkodó szelleme a 
leveles ládák régi okmányaiban föl nem fedezett, az 
ő reá nézve nem is létezik. Előtte az oláh rágalom a 
külföldi sajtóban, az oláh támadás a  Memorandumban 
és a Replikában, az oláh fészkelődés minden községben, 
a népnek teljes elvakítása és fanatizálása — egyszerűen 
nem létezik, mert ő erről sem  Porfirogenetában, sem 
a Tormák és Betegnek levelei között egyetlen megbíz- 
ható pecsétes adatra nem akadt. 

A harmadik okos lépés lenne forszírozni a Jekel- 
falusi úr kihallgatását. Ez a kiváló úr csak az imént 
járt Kolozsváron. Ebben a színültig magyar városban két 
napot töltött. Senki hát nem ismerheti az oláh kérdés 
velejét, célját, kiterjedését és eszközeit úgy, amiként ő. 

Egy haszontalan kis történelmi probléma előtt áll 
a mai magyar állam. Arról van szó — s ezt jól meg 
kell jegyezni, hogy kié legyen Erdély? Ezt mi s 
velünk együtt hazánk törvényei eldöntöttnek tekintik. De 
a szomszéd Románia, melyből önálló királyságot csinált 
a mi diplomátiai bölcsességünk, holott tudom, hogy III. 
Napóleon által a szultán beleegyezésével, 1808-ban fel 

volt ajánlva az osztrák és magyar monarchiának Moldva 
és Oláhország birtokba vétele, — mondom, a szomszéd 
Románia s vele együtt idehaza két és fél millió oláh 
nem tekinti eldöntött kérdésnek azt, hogy kié legyen 
Erdély. Nohát senki sem alkalmasabb  Jekelfalusynál, 
hogy irányadó befolyást gyakoroljon ezen kis történelmi 
probléma megoldása körül. 

Ha ezen okos lépéseket megtették, — de ismételve 
kérem, jól vigyázzanak, nehogy a kormány  érzékeny- 
ségét, akár elejtett tekintettel, akár  szemrehányásnak 
vehető hangsúlyozással érinteni  merészeljék, - akkor 
nézzenek körül Erdélyben, hogy ki az, akinek az oláh 
kérdésben megállapodott nézetei, tervei, céljai és  isme- 
retei vannak. Ki az, aki jellemben szilárd, tettekben ön- 
tudatos, az igazgatásban járatos,  elhatározásaiban  óva- 
tos, véleményében és tetteiben igazságos? 

Mikor egy ilyen férfiura akadtak, annak nevét gon- 
dosan titkolják el, mert ha őt találják ajánlatba hozni 
a végből, hogy a helyzetnek megfelelő rendkívüli hatás- 
körrel kormányozza Erdélyt, bizonyosak lehetnek benne, 
hogy a kormány nem nevezi ki. 

Ebből áll az én tanácsom. 


Nemzeti lélek. 
(M. O. 1894. július 19.) 


Isten az embert lélekkel áldotta meg. A léleknek talán 
egész mivoltát, talán csak  karakteristikumat az ember 
érzésrendszere alkotja. De én bennem vannak a tiéddel 
hasonló érzések. Ezek a hasonló s talán azonos érzések 
összefűznek kettőnket, s szinte egy közös léleknek kapcso- 
latát alkotják közöttünk. 

Ilyen közös érzések kapcsolatja tud nagy embertöme- 
get is átfogni és egy nagy, közös lelket beléjük önteni s 
ilyen közös, egységes lelket képez egy nemzet tagjaiban, 
a nemzeti együvétartozás nagy, általános érzülete is. 

A nemzeti lélek tehát talán époly konkréten létező 
lény, mint az egyéni lélek, ha kézzel, épúgy nem foghatjuk 
is meg, mint nem foghatjuk meg az egyéni lelket. Konkrét 
mivoltát, szubstanciáját azok az érzések képezik, a melyek 
a nemzet egyes egyéneiben külön-külön élnek ugyan, de 
azonosságuknál fogva mindez egyéneket mintegy elöntő 
általános érzést képeznek. 

A nemzet nagy, ha nagy lélek él benne, ha tagjainak 
közösségi érzete erős, és mindegyik tagjának az érzése 
lehetőleg ugyanazonos, a többieknek  közérzületével. És 
beteg a nemzet lelke, ha ez az érzés gyengül, ha ez a nem- 
zet egyes tagjainál külön-külön alakban és célért él. 

S mintha a mi nemzetünk lelkében is e betegséget 
kellene diagnostizálnunk, oly ritkán és oly kevéssé látjuk 
nálunk a nemzeti közérzést megnyilatkozni, olyannyira 
megszűntek fölöttünk a nagy eszmék közös uralma, a nagy 

célok közös törekvése. Bármerre tekintsünk is, csak a szét- 
húzást és szétesés sziptomáit lehet észrevennünk. 

S annál lesújtóbb nemzeti lelkünk betegségének egy 
diagnózisa, mennél inkább látjuk nemzeti ellenségeinket 
nemcsak törni ellenünk, de egy közös léleknek egységes 
erejével, tehát a siker lehetőségének legbiztatóbb eszközé- 
vel törni ellenünk. 

Csak az imént — néhány nap előtt — kényszerültünk 
azt a szomorú publicisztikai kötelességet teljesíteni, hogy 
felhívjuk országunk figyelmét a zágrábi érsek beavatásá- 
nak magyarellenes sziptomáira. Nekünk fájt legjobban 
meglátni azt a pusztulást, a melyet a zágrábi installátió a 
magyar állameszmében véghezvitt. A horvát nép egységes 
vallásának képviselői és hívei gyülekezének ott egybe és 
épen csak hogy lebetűzték a ceremóniák könyvéből a fel- 
avatás egyházi külsőségeit, egyébként ott minden kiejtett 
szó és minden, még legönkénytelenebb aktus is csak egyet- 
len célt szolgált, s egyetlen eredményt akart: a horvát 
népet horvát hazafiasságra oktatni, horvát nemzeti érzü- 
letre hevítent. 

Ma pedig ismét a román tudományos akadémiának 
egy hozzánk érkezett manifestuma tesz előttünk tanúságot 
ellenséges szomszédjaink érzületbeli szolidaritásáról. 

A román tudományos akadémia nem politikai minisz- 
térium, nem politikai pártszervezet, a mint nem az a ma- 
gyar tudományos akadémia sem, a román tudományos 
akadémia hivatását a maga  hazafiassága szempontjából 
csak annak a kötelessége terheli, hogy kutassa a románok 
történelmét és fejlessze a románok nyelvét, épen úgy, 
mint a magyar tudományos akadémia kötelességei közt is 
a magyar nemzeti feladatának alapszabályszerű rovatainak 
szintén a magyar történelem kutatása és a magyar nyelv 
fejlesztése foglaltatik. De a román tudományos akadémia 
tud vtennix is, ha kell, kilép az elméletek keretéből, a 
politikai agitálás sorompóiba, Minerva pecsétes proklamá- 
tiókat küldvén széjjel a művelt világ minden nyelvén és 

minden tájéka felé, a melyben segélyt kér ellenünk az oláh 
nép és nyelv védelmére. 

Mennyire irigyelhetjük ellenfeleinket azért, hogy ilyen 
jó fiai vannak és mennyire gyengítheti erkölcsi pozíción- 
kat a minden oldalról bennünket körülszorító ellenséggel 
szemben, hogy a magyar nemzeti érzületnek nem akad 
vezére és pártfogója saját otthonunkban, arra hivatott 
intézményeinkben sem. 

Ki tudja: nem fognak-e ezután még erősebb hullámo- 
kat verni az oláh mozgolódások s ezek a hullámok nem 
fognak-e még széltében is tovább terjedni többi nemzeti- 
ségeink felé? És ettől való féltünkben nem komoly-e az 
aggodalmunk, hogy e hullámcsapások ellen nincsenek 
eléggé erősen összeszerkesztve nemzeti érzületünk gátjai? 
A merre társadalmunkban Szétnézünk, mindenütt vissza- 
vonás a közérzülettől és visszavonulás a saját speciális 
erdekekhez! 

Egyik társadalmi  terrénüumon a  mágnások privilé- 
giumát, a másikon meg a demokratizmus követelményeit 
nem érti senki, csak frazeológiáját hangoztatják; amott 
meg már a munkások is külön exklusiv társadalmi szervvé 
választják ki magukat. Vallásfelekezetek, sőt kereseti águk 
szerint  osztályokká tördelődve,  elvesztjük  érzékünket a 
közös nagy nemzeti célok iránt. 

A nemzeti szétbomlás processzusa tehát általános, ho- 
lott ellenségeink egyenként és egységes erővel lépnek föl, 
és közös érdekeik koalícionális keresését is megpendítet- 
ték már. 

Hieronymi Erdélybe ment az oláh kérdést tanulmá- 
nyozni, pedig csak nézne itthon széjjel; onnan csak fenye- 
get a veszély, míg itt el fog érni a baj bennünket, ha 
jobb útra nem térünk, ha széthúzó ereinket a közös vé- 
delemre mi itt itthon nem egyesítjük. 

Hadd köszönthessük mi is fel főpapjainkban vinkább 
a hazafit, mint a papotc, amiként felköszönthette Zágráb- 
ban Strossmayer Pozilovicsot. Érjen rá a mi tudományos 
akadémiánk is a magyar történelem kutatásának és a ma- 

gyár nyelv fejlesztésének elhanyagolása közben legalább 
arra, hogy küldje ö is szét a Magyar Minerva pecsétjét 
a művelt világ tájékai felé a román akadémia proklamá- 
ciójának cáfolására és ellensúlyozására. És legyünk a ma- 
gyarságban: ebben a közös lélekben mindannyian leg- 
alább oly egyek és összetartok, mint a magunk céljaiban 
egyekké válnak ellenségeink, hogy erősebbek lehessünk 
náluknál, elég erősek, hazafias kötelességeink teljesítésé- 
hez és nemzeti érzületünk kívánalmainak érvényesítéséhez. 


Magyarok a béke-kongresszuson. 
(M. O. 1894. július 22.) 


A parlamentek nemzetközi békekonferenciája szep- 
tember 3-ikán nyílik meg Hollandia székvárosában, Hágá- 
ban. A konferenciának nemzetközi parlamentjellege lesz, 
mely nemcsak megtárgyalja a nemzetközi érdekek aktuális 
politikai viszonyait, nemcsak határozati javaslatok elveit 
fogja megszavazni és magáévá tenni, hanem a benne 
résztvevő és minden országból kiválogatott egyének 
otthoni személyes tekintélyével és prestigével a határo- 
zatba foglalt elveket Európa népeinek közvéleménye által 
is el fogja fogadtatni. Sőt a konferencia eredményeihez 
még annak a lehetősége sem esik túlságos messze, hogy 
az ott kifejezésre juttatott elvek és kívánatosaknak propa- 
gált irányok, mihelyt az európai közvéleményre támasz- 
kodhatnak, az egyes nemzetek konkrét politikai és diplo- 
máciai viszonyaira is befolyást gyakorolhassanak. Ezt nem 
azért hisszük, mintha a kormányoknál és diplomatáknál 
szokásban volna a közvéleményt auktoritásként tisztelni, 
hanem mert tudjuk, hogy azok mindig szívesen felhasz- 
nálják a közvéleményt, ha ez épen beválik politikájuk 
eszközének" 

Arról lapunkban már megemlékeztünk volt, hogy a 
konferencia egyik programm-pontjául a következő tétel 
megvitatása is feltétetett: 

A többnyelvű államokban a nemzetiségeket megillető 
tekintetekről.x 

E programmpont felvétele a románok műve és sikere 

és annak tárgyalásához a bukaresti parlamentnek nem ke- 
vesebb, mint 46 tagja jelentkezett. 

A románok tehát kieszközölték Hágában, hogy ők 
ott, Európa színe előtt ki fogják kezdeni a magyar bel- 
ügyeket és Európa parlamentjének képviselőivel határoza- 
tokat, vagy legalább elvi megállapodásokra fognak hozatni 
a magyar belpolitika kérdéseiben. A 46 romániai vitaférfiú 
hegymagasságnyira fogja összehordani a  vnemzetiségeket 
megillető teoretikus tekinteteket és ezeknek alapján a 
magyarországi oláhoknak követelendő jogait. Európa po- 
litikai tekintélyeinek konferenciája pedig a vkeletx viszo- 
nyainak a művelt vnyugatonxk szokásos ignoránciájában 
nem is fogja megérthetni, hogy a békének konferenciázó 
barátai között ez a románok által becsempészett vitatétel 
a konferencia hivatásával épen ellentétben háborút hirdet: 
a nemzetiségeknek háborúját államaik ellen. 

A 46 romániai képviselővel szemben heten jelentkez- 
tek Magyarországból a hágai konferenciára. E számarány- 
nak nem azért van jelentősége, mintha a  számszerinti 
majorizálástól kellene a konferencián félnünk, hanem jel- 
lemzi az a románok terveit és energiáját: terveiket, me- 
lyeknek csakugyan nagyoknak kell lenniök, hogy úgy ösz- 
szeszedték magukat azoknak kiviteléhez és energiájukat, 
hogy politikai propagandájuk számára minden eszközt 
megsejtenek és kihasználnak. S viszont karakterizál ezen 
számarány minket, magyarokat a  megvilágításnak épen 
ellenkező nüánszaival, hogy nincs érzékünk nemzeti érde- 
keink propagálásának módjai és eszközei iránt, sőt talán 
elég jóakaratunk sincs, azoknak megragadásához. Ki tudja, 
ha a sajtó ébersége fel nem hívná ismételten a magyar 
közvéleményt arra az erkölcsi veszedelemre, melyet Hágá- 
ból a románok fejünkre zúdítani szándékoznak, talán csak 
azon vettük volna magunkat szeptemberben észre, hogy 
Európa konzíliumot tartott politikai állapotunk fölött, 
nemzetiségi betegségeket konstatált rajtunk, sőt talán már : 
khirurgikus operációkat is javaslatba hozott volna politikai 
testünkön és integritásunkon. Egyszerre csak azon vehettük 

volna észre magunkat, hogy Európa közvéleménye elkese- 
redve és lázadásban van ellenünk, s hogy elvesztettük 
erkölcsi reputátiónkat a nemzetek társaságában, a melyre 
pedig már elégszer volt szükségünk történelmünkben 
appellálni és ki tudja, hogy holnap, holnapután ez a szük- 
ség valamilyen formában újra be nem állhat-e? 

De nemzeti politikánknak ilyetén erkölcsi devalvá- 
ciója még aktív politikai és diplomáciai helyzetünket is 
csak megnehezítené, ha még a nemzetek közvéleményével 
is harcban kellene államink. 

Felhívjuk tehát ezennel azt a két tényezőt, amelynek 
hivatásában áll és módjában is van, a bekövetkezendőket 
be nem következőkké tenni. Felhívjuk kormányunkat, hogy 
diplomáciai közbenjárás útján töröltessen a konferencia 
programmjáról minden olyan pontot, a melynek tárgya- 
lása alkalmából a konferencia, hacsak á maga theoretikus 
hatalmával is, állami belügyeinkbe beavatkozhatna. És fel- 
hívjuk politikai és társadalmi nagyjainkat, hogy kövessék 
a kis Románia hazafiainak példáját, siessenek ők is — 
mint a hogy ennek a jelentős voltát a magyar képviselő- 
ház tagjai közül már néhányan föl is ismerték, a nemzet- 
közi hágai konferenciára: képviselni magyar érdekeket, 
megismertetni a magyar szempontokat és érvényesíteni a 
magyar kívánalmakat s mindenekfölött ellensúlyozni, vagy 
lehetetlenné tenni minden velünk szemben ellenséges pro- 
pagandát. Jókai Mórt, Apponyi Albert grófot, Ugron 
Gábort, Falk Miksát, Helfy Ignácot s parlamentünknek 
többi nevesebb képviselőit akarjuk ezzel apostrofálni, hogy 
tőlük várjuk a kötelesség teljesítését. 

A románok bevették magukat mondva csinált rokon- 
ságuk címén, az élő román népnyelv gyökeres meghami- 
stiása árán is, a latin népek testvéri protekciójába. Romá- 
nia azonkívül hivatalosan is képviseltetheti magát, mint 
állam, melynek saját és nemzeti diplomáciája van. S épen 
azért, mert mi ezzel nem bírunk, mert a hivatalos Ma- 
gyarországot mi a külföldnek megjelentetni képesek nem 
vagyunk, érezzék parlamenti embereink kettősen azt a 

kötelességet, a mely őket Hágába hívja, hogy annak 
interparlamentáris — konferenciáján az önálló, szuverén 
magyar államiságnak jellegét, ott, a hol arra alkalom nyí- 
lik, pregnáns kifejezésre juttassák. Megvédeni a magyar 
nemzetet a hazug vádak ellen, kifejteni a világ előtt a 
magyar nemzet történelmi hivatását, a kötelességet telje- 
síteni nem tudó magyar állam helyett vállalkozzanak erre 
a magyar nemzet képviselőt. 


Kolozsmegye kérvénye. 
(M. O. 1895. március 31.) 


Egy hihetetlen tényt kell mindenki előtt felemlíteni. 
A képviselőház még sohasem tárgyalta tüzetesen a nem- 
zetiségi kérdést. Voltak felszólalások, beszédek,  nyilat- 
kozatok, csatározások sokszor, de a ,kérdés fontosságához 
mért vita még nem volt A képviselőház nagy és be- 
ható eszmecserét folytatott a bosnyák ügyben, a közép- 
iskolázás fölött, az új vármegyei törvénynél, a véderő 
tárgyában, a közigazgatás államosításában és legújabban 
az egyházpolitikai reform alkalmával. Ezek a viták díszére 
váltak a háznak, becsületére a nemzet képességeinek és 
tanúságára az ügynek. 

De a nemzetiségi kérdés olyan beható vitában, 
mint az említett ügyek, nem részesült. Pedig az emlí- 
tett kérdések talán együttvéve sem bírnak akkora súly- 
lyal, mint a nemzetiségek kérdése. Itt harcba van vive 
az emberi együttlét feltételének — minden — momentuma. 
Csatasorban áll az államnak minden hatósága, a társa- 
dalomnak minden szerve, mert nincsen olyan formációja 
sem az államéletnek, legyen ez község, vármegye, bíró- 
ság, honvédelem, sem a társadalomnak, legyen az egy- 
ház, iskola, egyesület, közkereseti társulat, melyet a 
nemzetiségi kérdés ne érintene. 

Ez a kérdés megvan és létezik mindenütt. Ahol nem 
érezzük, ott is látjuk; ahol nem látjuk, ott is érezzük. 
Olyan, mint a perje-gyökér a rossz gazda szántóföldjén: 
minél többet tépi, annál jobban nő. 

Minták szerint ebben a kérdésben eljárni nem 

lehet, mert nincsen hozzá minta. A megoldást nem 
lehet "németből lefordítani, mint a házassági jog  erste 
Vorlesungját. Az előszeretettel — űzött  majmolás  tudo- 
mánya itt nem segít. Az angol parlamenti eljárás, a 
német elmélet, a belga szokás, a francia törvény, az 
olasz "megállapodás nem ád ebben az ügyben sem 
gondolatot, sem irányt, sem tanácsot. 

Arra vagyunk utalva, hogy a magunk szemünkkel 
lássunk, a magunk lábán járjunk és a magunk fejével 
gondolkozzunk. De az örökös  másolgatás  elszoktatott 
az önálló munkától. Kissé lusták is vagyunk, mert a 
keleti  vérkeringésnek nem gyors az üteme. A pártos- 
kodás hajszái pedig nagyon megviselték a munkaerőt. 

Nehezíti a dolgot az is, hogy ebben a kérdésben 
nemcsak az agynak akadt funkciója, hanem a kedély- 
nek is. A mozgató erők jó felerésze az érzelmek vilá- 
gából való. Ez a tény az ügyet nemcsak nehézzé teszi, 
hanem kényessé is. 

Ide tehát nemcsak politikai bölcsesség kell, hanem 
hazafias szív is. A testvéri szeretet őszinte érzése és 
alkalmazása épen olyan fontos tényezője a  megoldás- 
nak, mint az államtudományok mathematikája. De hon- 
nan vesszük elő a testvéries érzületet az oláhok irányá- 
ban, mikor egész politikai rendszerünk rideg  haszon- 
lesésére, emésztő  pártoskodásra és többségi diktatúrára 
van alapítva? 

Parlamenti életünk csupa izgalom. A  munkaképes- 
ség egyensúlya fel van billenve. Magasfokú lázat mutat 
a hőmérő. Nincsen vezetés, nincsen irány, nincsen terv. 
Úgy élnek a képviselők, mint az ég madarai: nem 
szántnak, nem vetnek, mégis ruházkodnak.  Harmadfél 
év óta élünk már a semmittevésből. Őrölgetjük egyik 
napot a másik után, de nem, miként a molnár, hogy 
táplálékot nyújtson, hanem miként a szú, mely a saját 
fészkét rontja és gyengíti meg. Csoda-e, ha  Kolozs- 
megye kérvénye nem idézett föl vitát? A kérvény tar- 
talmát ismerte a kormány is, a ház is. Ez a kérvény 

a nemzetiségi izgatások megfékezését és a magyar állam 
belső — megerősítését kéri. — Diagnózist csinál ebben a 
nagyfontosságú kérdésben és orvosszereket ajánl. 

Ez lett volna tehát a nemzetiségi törvény tárgya- 
lása óta az első alkalom, hogy a ház tüzetesen foglal- 
kozva a nemzetiségi kérdéssel, megjelölje az irányt a 
kormány számára és  megtermékenyítse a közvéleményt 
a maga gondolataival. Azonban a ház nem használta fel 
ezt az alkalmat. Ott vagyunk, ahol voltunk: az elvi 
kijelentéseknél. 

Nem kicsinylem azokat az elveket, melyeket a ház 
pártkülönbség nélkül vall magáénak. 

A szabadságnak egyetlen eszméje se szenvedjen 
csorbát a nemzetiségek miatt. Ez az egyik elv. A pol- 
gári jogegyenlőségnek nagy intézménye a maga teljes 
épségében fenntartandó, ez a másik elv. Külön közjogi 
csoportnak egyik nemzetiséget sem lehet elismerni. Ez 
a harmadik elv. Mind a három elvet .irányadónak tartja. 
Kolozsmegye kérvénye is. 

De semmi sem könnyebb, mint az alkalmazással 
megrontani az elveket, a részletekkel megrontani az. 
általános igazságot. A nemzetiségi törvény legfőbb elv 
gyanánt hirdeti, hogy hazánkban csak egy politikai 
nemzet van, az egységes magyar nemzet, melynek nyelv- 
különbség nélkül minden honpolgár tagja. Ugyanezen- 
törvény, mikor paragrafusokba kezdi szedni a jogokat, 
megrontja a hirdetett főelvet, mert megtöri  Magyar- 
országnak politikai, kulturális, közigazgatási, bírói és 
kormányzási egységét. 

Tehát a részletek megállapítása nem  súlytalanabb, 
mint a főelv megállapítása. Ehhez a munkához adott 
módot és alkalmat a kolozsmegyei kérvény. De a ház 
tartózkodott ettől a munkától. Nézetem szerint helye- 
sen cselekedett. Ezt a kérdést vagy jól meg kell hányni- 
vetni, vagy sehogy. A félmunka rosszabb a semminél,, 
mert féligazságokat eredményez. Ennek a kérdésnek 
most nincsen levegője. — Légüres térben nem hallatszik 


421 


sem a zeneszó, sem az ágyúdörgés, mert hiányzik a 
közeg, a hanghullámok szállítására. Jó kertész nem 
kezdi az oltást télen, mert tudja, hogy a galy elfagy. 
Okos kereskedő nem üt sátrat, mikor nincsen vásár. 
Most hát, hadd ovkezeljex ezt az ügyet a kormány. 
Jön majd jobb idő is a magyar parlamentre, mikor súlya 
lesz az igazságnak, fogékonysága a lelkeknek és ko- 
moly munkakedve az egyéneknek. 


On magyarországi? 
(M. O. 1895. május 12.) 


Romániai lapoknak egy meg nem cáfolt híre sze- 
rint Károly román király így szólott Mangra Vazulhoz 
egy akadémiai ülésen történt bemutatás alkalmával: 

— yMondja meg a mártíroknak és a többi hősök- 
nek, hogy  őrizkedjenek a börtöntől. A börtön nem 
korcsma, ahol az emberek mulatnak. Nálunk bizony 
sokszor verést kapnak, egyik a hátára, másik a képére. 
Még a kínzás sem szokatlan. Aztán különösen tiszteljék 
és tartsák meg az ország törvényeit. Gyalázatos és alá- 
való ember az, aki hazáját idegenek előtt vádolja. 
Nemde, Mangra úr, ön magyarországi? 

— Igen, Sire, ők magyarországiak. 

Teljesen és tökéletesen élvezik mindazon polgári 
jogokat, melyeket egy alkotmányosan fejlett ország 
lakosainak nyújtani tud. Oláh ember és magyar ember 
között törvényeink különbséget nem ismernek. Egyenlő 
kulcs szerint viseljük a közterheket; egyenlő feltételek 
mellett gyakoroljuk jogainkat. 

De az oláhok nem mindig voltak magyarországiak és 
nem mindig voltak szabadok. 

Mint pásztornép, apró kenézségek alatt szivárogtak 
be Magyarországba a Balkánról és az Alduna tájáról. 
Idejöttek, mert itt kész állami szervezetet kaptak és 
jobb megélhetési feltételekhez jutottak. Lassú,  szórvá- 
nyos, majdnem észrevétlen volt ez a bevándorlás, mely 
a 12. században kezdődött és a juhos gazdák részéről 
még mai napig is tart. 

Nem hódító fegyverrel jöttek, hanem  koldusbottal. 
E honfoglalási folyamatban sohasem az ökleiket mutat- 
ták, hanem mindig a tenyerüket. Nem követeltek, csak 
kértek, igényük nem az volt, hogy polgárok, hanem csak 
az, hogy szolgák lehessenek. 

Hanem szaporasággal áldotta meg őket a természet. 

A tűz gyorsan harapódzik xaz őszi harasztban. Né- 
hány pillanat alatt lángban áll a mező. A fecskefonal 
észrevétlenül terjed a lóherés táblán. De terjedése biz- 
tos s pusztítása végzetes. Az oláhok nem úgy lepték el 
az országot, mint a futó tűz a mezőt, hanem miként a 
fecskefonál a lóherés táblát. Ahova eljutottak: ott a 
hazaszeretet életnedvei kiszáradtak. 

Századokig, mint szolgák éltek Magyarországon. 
Nem valamennyien, mert aki nemességet kapott, sza- 
baddá lett. Különbség tehát régen sem volt a magyar 
és az oláh között, mert a különbséget a rendi szerve- 
zhet nem fajok szerint állapította meg, hanem osztályok 
szerint. Végre 48-ban a magyar országgyűlés  leron- 
totta a válaszfalakat. Az oláh jobbágy épen úgy szabad 
polgár lett, mint a magyar jobbágy. A földet, mely 
birtokában volt, az oláh épen úgy kapta tulajdonába, 
mint a magyar. A magyar jobbágyok igen sok helyen 
önmaguk fizették ki a föld váltságdíját a földesúrnak. 
Az oláh jobbágyok részére kivétel nélkül — mindenütt 
Magyarország váltotta meg a földet. 

Így bánt és így bánik a magyarok hazája az oláh- 
nyelvű emberekkel. Hazát adott a  hazátlannak; földet 
adott a  birtoktalannak; házat adott a hajléktalannak; 
szabadságot adott a szolgának. 

Az oláh ember, születik, él, meghal anélkül, hogy 
valaha érezte volna oláh voltának hátrányait.  Oláhul 
beszélnek vele a községben, a vármegyénél, a bíróság- 
nál; vallását szabadon gyakorolja; iskolát állythat, ahová 
tetszik; szokásai szerint élhet; "megszokott  viseletében 
járhat; papot, tanítót, jegyzőt, falubírót, képviselőt vá- 
laszt. Annyi közmunkát teljesít, mint más. Annyi pót- 

adót fizet, mint más; akkor pöröl, amikor akar. Ügy- 
védje,  szolgabírája, telekkönyvi  nyilvántartója,  járásbírója, 
közjegyzője, alispánja,  árvaszéke,  tanfelügyelője,  mér- 
nöke, körjegyzője, papja, munkaadója, boltosa,  korcsmá- 
rosa, — postahivatala, káplárja és  öőrmestere,  adószedője 
és végrehajtója, a kataszteri és a tagosító komisszió, 
mind-mind oláhul beszél vele. Fia stipendiumot kap a 
magyar iskolában és alkalmazást a magyar államnál. 
Egyetlen pálya sincsen velőle elzárva. Műhelyt állíthat, 
gyárt építhet, bankot alapíthat. Lehet belőle táborszer- 
nagy, táncmester, kúriai bíró, börziáner, minister, egye- 
temi tanár, hírlapíró tehetsége, munkássága és egyéni 
hajlamai szerint. 

Ezt az állapotot az oláhok az elnyomatás állapotá- 
nak nevezik és fölötte módon elégületlenek. 

Magyarországon nyert jogaikat, szabadságukat,  va- 
gyonukat, állásukat, befolyásukat és tudásukat arra hasz- 
nálják fel, hogy ezt az országot kiemeljék ezredéves sar- 
kaiból. Fel akarnák hazánkat darabolni. Gyermekeiknek 
azt tanítják, hogy az a föld, melyet székelyek, szászok, 
magyarok, ruthének és oláhok laknak, a békási és gyi- 
mesi szorosoktól a Tiszáig az oláh ynemzetxk külön tulaj- 
dona. Azt tanítják, hogy Kolozsvár, Szatmár, Debrecen, 
Nagyvárad, — Arad, Temesvár oláh városok.  Meséket 
gondolnak ki, a Sinkay- és Major-iskola nyomán s rá- 
sütik meséjükre a történelmi igazság bélyegét, hogy így 
követelésüknek jogosultságot,  állításuknak hitelt  szerez- 
zenek. Úgy tesznek, mint a keleti parabola őrültje, aki 
felgyújtotta a közös házat csak azért, hogy  kirabolhassa 
testvérét. 

Bátorság a hadviselésben és bölcsesség a békének 
idejében: íme a tényezők, melyek a népeket arra segí- 
tették, hogy nemzetté szervezkedjenek és hazát alapítsa- 
nak. Az oláhok eltérnek ettől a történelmi hagyomány- 
tól. Ők Magyarország testének egyrészét szőröstől-bőrös- 
től egyszerűen át akarják lopni Romániába. Ám, nagy 

a fa és kicsiny a fejsze. Az államszerzés mesterségét 
nem Mercur gyakorolta, hanem Mars. 

Vitatkozni az oláhokkal többé már nem lehet. Min- 
den politikai iskolával szóba állhatunk, amíg az az egy- 
séges történelmi Magyarország kereteiben keresi  esz- 
méinek megvalósítását De aki Magyarország élete ellen 
köszörüli gyilkos kését, azzal nem vitatkozunk, hanem 
kicsavarjuk éretlen kezéből a kést. 

yGyalázatos, alávaló ember az, aki hazáját idege- 
nek előtt vádolja — mondotta Károly román király. 
Ez az ítélet azoknak szól, kik a külföldön szokták meg- 
rágalmazni hazánkat. Mit mondana Károly király azon- 
ban azokra, akik Magyarországot nemcsak rágalmazzák, 
de szét is akarják darabolni? Mit szólna ahhoz a kor- 
mányhoz, mely békességesen tűri ezt az  aknamunkát? 
Van-e állam még valahol a föld kerekségén, ahol töme- 
gekbenés nyilvánosan űzhetnék a hazaárulást? 


A román , nemzet". 
(M. O. 1895. május 29.) 


Magyarország területén román nemzet nincs. Ezen 
a szent területen a történelem csak a magyar nemzet 
emlékeit őrzi. A törvény csak magyar nemzetet ismer, 
az intézményeket csak a magyar nemzet alkotó keze 
hozta létre. 

Igenis, vannak emberek, akik" oláhul beszélnek, amint 
hogy sokan németül is, tótul is, szerbül is beszélnek, 
de nemzet csak egy van, a politikailag egységes magyar 
nemzet, melynek a magyar fajbeli polgárokkal. teljesen 
egyenjogú tagjai az oláh-, tót-, német-, szerb-fajhoz tar- 
tozó egyének. 

Így van ez beírva a közfelfogásba is, a törvény- 
könyvbe is. így volt a múltban és így lesz a jövendő- 
ben. Ezer esztendőnek fejlődése hozta létre ezt az álla- 
potot. Államot e helyen emberemlékezet óta egy nép 
sem tudott alkotni, csak a magyar. 

A rómaiak jól értették az  államalkotás  mestersé- 
gét, mégis csak 140 évig tudták kiállani ennek a föld- 
nek veszélyeit. A góthok, gepidák, longobárdok, hunnok, 
avarok, szarmaták jöttek és mentek, szerencsét próbál- 
tak, de gyökeret nem tudtak verni. Miért? Azért, mert 
a keleti és a nyugati ellentétes szellem áradatának hul- 
lámai ezen a helyen csaptak össze. Aki ide telepedett, 
állandó — zaklatásnak volt kitéve. Minden  világhódítónak 
országútjába esett ez a föld. Minden nyugtalan nép fel- 
kereste vándorlásközben ezt a kövér országot, itt csak 
olyan  népfajnak lehetett maradása, mely úgy harcolt, 

mintha mindig készen volna a halálra és úgy dolgozott, 
mintha örök életre számítana e földön. Ez a népfaj a 
magyar. 

Amit más megcsinálni nem tudott, a magyar faj 
a földrajzi területből országot, az itt lakó népekből 
nemzetet, a földből és az emberekből együttvéve álla- 
mot alkotott. 

A magyarokkal együtt ennek az országnak fia az 
oláh is, ennek a nemzetnek tagja az oláh is, ennek az 
államnak polgára az oláh is. Azonban nem nemzet. 
Mert a nemzet: politikai és földrajzi fogalom. Az oláh- 
nak vannak fajbeli tulajdonságai és népszokásai. De nem 
nemzeti szervezete és külön territóriuma. Eddig sem 
volt; ezután sem lesz. 

Oláh törvényhozást, oláh kormányzást, oláh igazga- 
tást nem ismer a história ezen a területen. Egyetlen ok- 
mány sincs arról, hogy az oláh faj külön földet birt 
volna, külön törvényt alkotott volna, külön kormányzás- 
ban részesült volna. Európa történelmi fejlődésében és 
közjogában ez a föld magyar földnek van felvéve, koro- 
nánk, mint magyar korona szerepel, háborúink és béke- 
kötéseink magyar háborúk és magyar békekötések valá- 
nak. Ezen a földön a história más népnek nem adott 
nevet, mint csak a magyarnak. 

Ami ebben az országban jó és rossz van, az mind 
magyar alkotás. Magyar törvényhozás törte szét azon 
ószláv  békókat, melyekben az oláh népfaj sínylődött. 
Magyar fejedelem fordítatta le a bibliát oláh nyelvre, 
megvetvén alapját a faji kultúrának. Magyar szabad- 
ságszeretet szabadította fel az  oláhokat a jobbágyság 
igája alól. Magyar bölcsesség tette erőssé és  egysé- 
gessé a hazát az unió-törvény által. Magyar kar oltal- 
mazta e hazában a népszabadság ügyét a jogtalanul 
betörő osztrák és orosz hatalom ellen. Magyar szellem 
hozta létre az önkormányzati intézményeket, a  parla- 
menti rendszert, a kormányzat felelősségét, a polgárok 
jogegyenlőségét, a vallási türelmet, a sajtószabadságot. 

Azt, hogy itt nem az idegen osztrák uralkodik, hanem 
mi magunk valamennyien, az oláh nyelvű polgár épen 
úgy, mint a magyar nyelvű polgár, azt a magyarok 
bátor küzdelmének és szívós kitartásának köszönhetjük. 

Nincs nagyobb áldás, mint szabadnak lenni. És mi 
szabaddá tettük az oláh embert. Nincs megnyugtatóbb 
érzés, mint a meg nem háborítható tulajdonnak érzése. 
És mi az oláh embernek tulajdonába adtuk ,azt a bír- 
tokot, amit addig csak művelt. Nincs  méltóságosabb 
állapot, mint az a tudat, hogy úgy beszélhetünk, amint 
akarunk, és úgy írhatunk, amint jónak látjuk. És mi, 
az oláh embernek szólás- és sajtószabadságot  szerez- 
tünk. Az élet nehéz problémái között legnagyobb vigasz- 
talás, ha tudjuk, hogy küzdelmi erélyünket nem sor- 
vasztja el a mások kiváltsága. És mi jogegyenlőséget 
biztosítottunk az oláh ember számára. 

Mit kívánunk ezért? Kívánjuk-e, hogy vallását el- 
hagyja" Nem; hiszen egyházi önkormányzatot alkottunk 
számukra.  Kívánjuk-e, hogy kultúrájában ne fejlődjék? 
Nem; hiszen annyi iskolát tart fenn, annyi lapot szer- 
keszt, annyi könyvet nyomat, amennyit épen akar. Ki- 
vánjuk-e, hogy faji sajátságait, nyelvét megtagadja? Nem; 
hiszen külön törvények intézkednek nyelvének jogairól. 

Mit kívánunk tehát? 

Azt, hogy miután  megosztottuk velük jogainkat, 
viszont osztozzanak velünk a kötelességekben is. Azt 
kívánjuk, hogy ragaszkodjanak ahhoz a földhöz, mely 
nekik is kenyeret ad, ahhoz a hazához, mely nekik 
is jogokat ad, ahhoz a nemzethez, mely kebelére ölelte 
őket, egyenlőséget és szabadságot adva nekik. Azt 
kívánjuk, hogy itt keressenek boldogulást, ne pedig 
egy idegen országban, hogy becsüljék meg az intéz- 
ményeket és  engedelmeskedjenek a törvényeknek; hogy 
munkálkodjanak a haza javán és ne a haza kárára. Ne 
ellenségek legyenek, hanem testvérek; ne a gyűlölet 
vezérelje, hanem a szeretet; ne hazaárulók legyenek, ha- 
nem hazafiak! 

De ők nemzet akarnak lenni. Jól tudják, hogy ez 
a szó hazánk feldarabolását jelenti. Mindegy. A fajsze- 
retet erősebb bennük, mint a hazaszeretet. Okos szóra 
nem hallgatnak, jó tanácsot el nem fogadnak. Nem a 
józan megfontolás vezérli őket, hanem a fanatizmus. 
A múltat nem ismerik, a jövővel nem számolnak, 
A viszony, melyet irányunkban táplálnak: gyűlölség, 
rágalmazás, átkozódás, szitok. Vakon, elkeseredve,  szi- 
laj dühvel rohannak az— örvény felé. 

Egyet mégis  meggondolhatnának. Azt, hogy ezt 
az országot mégsem abból a célból foglalta el és tar- 
totta meg a magyar, hogy most, ezer évnek viszontag- 
sága után megkínálja az oláhot. Akinek van bátorsága, 
hát jöjjön és vegye el. De adni, nem adjuk. Értik? 

Ennyit láték szükségesnek elmondani abból a han- 
gulatból, melyet bennem a balázsfalvi székfoglalás kelteti. 


Passzivitás a millenniumon. 
(M. O. 1895. december 31.) 


Miután Lukaciu legyőzte Rómában a magyar kor- 
mányt, — a mi Szabó püspökre kellemetlen, kormányunkra 
megaláztatás, ránk nézve szégyen -— Bukarestbe ment, 
hogy ott ünnepeljék. Célja itt is sikerült. Románia fővá- 
rosa zászlódíszben fogadta a magyarfaló magyar honpol- 
gárt. A kormánypárt klubja lobogókkal,  fenyőágakkal, 
szőnyegekkel volt dekorálva. A katonai iskolák növendékei 
kivonultak, mert ott a katona nincsen elszakítva a nemzeti 
szellemtől. A nemzeti szellem pedig ez: üsd a magyart, 
szorítsd ki hazájából s foglald el Dáciát a Tiszáig. Teg- 
nap még csak álom volt néhány nervózus idióta lelkében; 
ma már politikai programm. A dolog persze nem fog olyan 
könnyen menni. Országrészek nem szoktak csak úgy ma- 
guktól leválni és ölbe hullani, mint az őszi falevél. Hanem 
hát ők remélnek s reménységükre felépítik a célt is; talán 
még a tervet is. Mert épen nem lehetetlen, hogy kész 
tervük is van, a mit mi nem tudunk. Hiszen a külügy 
ránk nézve — hatodik érzék; nincs hozzá szervünk. 

Bármiként legyen, annyi bizonyos, hogy a magyar- 
falót Bukarestben ünnepelik. Ő pedig meglepő nyilatko- 
zatokat tesz közzé. sRómában győztemxk — mondja fen- 
héjázva és nem ok nélkül, mert a lacfalusi plébánia visz- 
szaadatott neki. vPázmándyt csak kihasználtukxc, mondja 
tovább, a nélkül, hogy bővebb felvilágosítással szolgálna. 
yBánffynak nem megköszöntük a kegyelmezést, hanem el- 
ismerésünket fejeztük ki, hogy végrehajtotta a legfelsőbb 
elhatározást. Ezt mondja. Arról hallgat, hogy a magyar 

kormányelnök vállát vajjon megveregették-e?  Valószínű- 
nek mutatja, hogy igen. 

Mind ennél fontosabb, a mit a millenniumról mond. 
yNem megyünk oda, hanem visszavonulunk templomainkba 
és imádkozunk. A millenniumi ünnepekhez egyetlen ro- 
mánt sem engedünk. 

A gyűlölet, melyet irántunk az oláhok táplálnak és 
mesterségesen fokoznak, talán soha sem volt ilyen félre 
nem ismerhető formában proklamálva. Az a kijelentés azt 
tudatja, hogy az oláhokból teljesen kiveszett a velünk való 
közösség érzülete. Népiesen szólva: vnekünk Magyaror- 
szág sem ingünk, sem gatyánkc. Ha az országnak tetszik, 
örvendezhet, de csak az oláhok nélkül; ha úgy tetszik, 
búsulhat, de csak az oláhok nélkül. Magyarország jóléte, 
dicsősége, hatalma, szenvedése, haladása, múltja, balsorsa 
nem érdekli ezt az oláhot. 

Az alkotmányos életnek még most is — most, mikor 
a jogfosztás napirenden van, de — még most is szám- 
talan előnye van. Az egyéni szabadságnak és a polgári 
jogegyenlőségnek  áldásaitól még nem vagyunk  meg- 
fosztva. Szabad a munka, szabad a szó, a gondolat, a 
lelkiismeret, az igazságnak keresése, a tehetségek érvé- 
nyesülése, a tudásnak megszerzése, a vagyonnak felhal- 
mozása, a piacnak forgalma. Az egyéni boldogulásnak 
egyetlen eszközétől sincs senki elzárva. Ezek kiváló elő- 
nyök, melyek nem mindig voltak meg itt, s nem mindenütt 
vannak meg. De nálunk megvannak. Mindenki számára 
megvannak. Úr, szolga, öreg, ifjú, magyar, oláh — vala- 
mennyi egyformán élvezheti e jogokat. 

És élvezi is. Az oláh éppen úgy élvezi, mint a magyar. 
Sőt nemcsak él vele, hanem vissza is él. A sajtó szabad- 
ságával visszaél, mert gyülölségre izgat a fajok között és 
az állami lét alapjait támadja meg. Az egyesülési szabad- 
sággal visszaél, mert komplottá szervezkedik az állami 
rend felforgatására. A forgalmi szabadsággal visszaél, 
mert pénzintézeteit nem gazdasági, hanem faji és politikai 

célok előmozdítására használja fel. Az iskolázás szabad- 
ságával visszaél, mert nem hazafiakat, hanem országbontó 
árulókat nevel. 

Ilyen szabadságok mellett elnyomatásról panaszkodik 
az oláh. De mikor ő is, mi is, idegen uralom jármát visel- 
tük s a szabadságnak minden áldása hiányzott, akkor nem 
panaszkodott az oláh, hanem békén tűrt és kezet fogott 
hazája elnyomójával. Mikor aztán kivívtuk a szabadságot 
s abban az oláhok éppen úgy részesítettük, mint magun- 
kat: akkor ellenünk fordul s elnyomottnak hirdeti magát. 
Vajjon mikor szűnik meg a hazugságnak ez a vakmerő 
rendszere? 

Tehát élvezik annak a szabadságnak, a mely megvan, 
összes áldásait. De azzal az országgal, mely kebelére fo- 
gadta őket, a beszállingózott pásztorokat, s mely kebelén 
tartja őket, a hűtleneket, nem akarnak semmi közösséget 
érezni. Úgy tekintik Magyarországot, jtnint egykor a pre- 
toriánusok a provinciákat. Ez az ország nekik csak arra 
való, hogy kihasználják. Hivataloskodnak, ügyvédesked- 
nek, kereskednek,  paposkodnak,  tanítóskodnak  életfen- 
tartásból. 

Számszerint harmadfél millió ember íme nem velünk 
él, hanem rajtunk. Nem fia a hazának, hanem ellensége. 
Nem arra igyekszik, hogy megerősítse ezt az országot, 
hanem arra, hogy meggyengitse. Nem az a kötelesség él 
benne, hogy megvédelmezze hazáját, hanem az, hogy elő- 
készítse az idegen hódítás számára. És Bánffy Dezső, a 
híres magyar, ezt el tudja tűrni. Egy év óta kormányoz 
immár, s nem tett egyebet, mint növelte a haza ellensé- 
geinek szarvait. 

Nem az bánt minket, hogy tényleg nem jelenik meg 
az oláh a millenniumon. Mit is hozhatna ide? Múltját — 
a mi nincs? Kultúráját — a mi nincs? Szivét, — mely nem 
dobog a hazáért? A bántalom a szándékban van, nem a 
tényben. Az indulatnak gonoszsága: ez sérti a magyar 
nemzetet. 

Az oláhok távolmaradása a mi nagy ünnepünkön épen 
úgy nem látszik meg, mint az a lyuk, melyet valaki a 
levegőn út. Nélkülök nem leszünk kisebbek; velük nem 
lennénk nagyobbak. De szándékos elmaradásuk azt bizo- 
nyítja, hogy ók nem munkás tényezői az ország vérke- 
ringésének, hanem rákfenés képletei. Nem polgárok ha- 
nem ellenségek. 


A németről. 
(M. O. 154. sz. 1897. június 4.) 


Sok hernyó van, de nem minden lény hernyó. Német 
is van elég; de mindannyian németek nem lehetünk. Ha 
mindenki német volna, mi lenne a híres kulturmisszióval? 
Ez esetben a német azok közé a fölöslegessé vált organiz- 
musok közé sorozódnék, melyek befejezték hivatásukat. 

Jó volna, ha elméleteit a német ne mindig csak önma- 
gából izzadná ki, hanem tekintetbe venné az életet is. íme 
kerek ezer év nyújt arról bizonyságot, hogy a Duna egész 
medencéjéből németet csinálni nem lehet. Miért nem nyu- 
gosznak meg ebben a történelmi valóságban? 

Valami hiányzik a német jellemből, — nem tudom 
mi — talán a szeretetreméltóság, talán a szerénység, ta- 
lán a szellem, s e miatt Kelet felé nem tud tért hódítani. 
Orosz, oláh, bolgár, albán, szerb, bosnyák földön gyűlölet 
tárgya a német. Még a hol régen megtelepedett is és a 
hol körül volt bástyázva a kiváltságok védő falaival — 
miként az erdélyi részekben — még ott sem tudott gya- 
rapodni s mióta szabadjára fejlődhetik más is körülötte, 
azóta rohamosan pusztul, miként télvíz idején a délszaki 
növényzet, ha lebontják körülötte és fölötte az üvegház 
védő szárnyait. A magyar városok jó nagy részét német 
települők építették. Gyermekkoromban Budapesten német 
szó nélkül megélni nem lehetett. Száz év előtt Kolozsvár 
jegyzőkönyveit németül írták. A szepességi városok olyan 
németek voltak, mint akár Nürnberg. 

Mindez megváltozott Pedig a bécsi rendszer kétszer 

tett egy század alatt erőszakos kísérletet nemcsak arra, 
hogy a meglevő németséget fenntartsa, hanem arra is, 
hogy a magyar elemet elnémetesítse. Ehhez járul, hogy 
középiskoláinkban kötelező a német nyelv; hogy a zsidók 
egy része még ma is németül beszél a családban és a 
kereskedelmi érintkezésben; hogy a közös hadsereg hiva- 
talos nyelve a német, és végre, hogy tűzhelyeink el van- 
nak árasztva német nevelőnőkkel. 

Az állapot még ma is az, hogy hazánkban sok olyan 
német, tót, oláh, szerb, cseh, lengyel intelligens ember van, 
a ki egy betűt sem tud magyarul; de olyan intelligens 
ember talán egyetlen egy sincs, a ki legalább valamit ne 
tudna németül. Lépten-nyomon találkozunk férfiakkal és 
nőkkel, kik a műveltség bizonyos magaslatán állanak, ha 
a német tudomány, irodalom, művészet jön szóba; de a 
kik legnagyobb mértékben műveletlenek, mihelyt a ma- 
gyar kultúrának bármelyik ága hozatik elé. 

Mindennek dacára nem leszünk németek. 

Ebből a tényből le kell vonni két tanulságot. Az elsőt 
vonják le német szomszédjaink és hagyjanak föl azzal 
az oktalan buzgalommal, hogy minket germanizáljanak. 
A másodikat vonják le idehaza azok, a kiket illet és ne 
nehezítsék meg a nemzet abbeli törekvését, hogy egészen 
magyar legyen a magyar hazában. 

A dolgok természetes rendje az lett volna, hogy a 
íiémet — színészek  visszautasítsanak minden meghívást. 
Hagytak volna nekünk békét. Ha misszió, a mit végeznek: 
boldogítsák a saját hazájukat. Ha pedig komédia: gyö- 
nyörködtessék saját honfitársaikat. Végre, ha üzlet: gsef- 
teljenek otthon. A drámai színészet gyökere csak nemzeti 
talajból táplálkozhatik s lombja csak nemzeti levegőben 
élhet. A művészet ezen ága úgy össze van forrva a nem- 
zeti nyelvvel és irodalommal, mint maga a költészet. Ide- 
gen talajba nem lehet ezt átültetni, mert életföltételeit 
ott nem kapja meg. 

Már pedig a mi hazánk a német színészetre idegen 
talaj. Tudom, még mindig sokan vannak, kik szívesen hall- 

gatják itthon a német szót; de éppen ezért — ha már ide 
jöttek a németek — meg kellett valamely utón akadályozni, 
hogy ide befészkeljék magukat. Elsősorban ez a magyar 
hatóságok kötelessége lett volna. A hírlapi fölszólalások 
mutatták, hogy a magyarul érző közönség megütközik 
ezen az invázión. A készülő demonstrációnak előleges hir- 
detése sem kerülte ki a hatóság figyelmét. Egyfelől tehát 
a megütközés, másfelől a tüntetés kilátása bőséges indo- 
kot nyújtott arra, hogy a német előadás betiltassék. Min- 
denütt, a hol a hatóság nem zárkózik el attól az egészen 
magától értődő hivatástól, hogy  vezérszerepet vigyen a 
nemzeti érzelmek terén, egy ilyen előadás be lett volna 
tiltva. De nálunk a hivatalos Magyarország vajmi ritkán 
érez együtt a nemzeti Magyarországgal. 

Ha nem tette meg a hatóság, másvalakinek csak meg 
kellett akadályozni a német múzsa fészekrakását Nem 
yrüpők hazafiság volt ez, hanem természetes védelme az 
otthonnak. Olasz, francia, angol, spanyol társulattal szem- 
ben nem lett volna jogosult ez az eljárás. De német tár- 
sulattal . szemben kötelességet teljesítettek a tüntetők. 
Megmondom az okát 

Budapesten nagyterjedelmű vállalatok vannak németül 
beszélő és németül érző emberek kezében. Nagyra hízott 
cégek vannak, melyeknek tulajdonosai még csak nem is 
magyar honosok. A legmozgékonyabb, tehát hatásában 
igen intenzív munkaág - a nagykereskedelem, jóformán 
merőben német 

Számítsuk ehhez, hogy Budapesten minden negyedik 
ember zsidó. De még nem mindenik zsidó magyar. Azon- 
ban a vegyrokonság folyama megindult. Nem kételkedem, 
hogy szerencsés befejezést is nyer. A teljes beolvadás ép- 
pen úgy meglesz, miként a kunok, jászok, besenyők, bol- 
gárok, örmények részéről. Ez a beolvadás a magyar nem- 
zetre nézve a legfontosabb kérdések egyike. A fölszívó- 
dás csak úgy lesz értékes, ha a nemzeti szokásnak, erkölcs- 
nek, jellemnek, érzelemnek, tehát a múlt hagyományainak 
és a jövő reményeinek alaptónusa fönmarad. 


437 


A ki bármi okból akadályokat gördít ezen folyamat 
elé, bűnös. Ha csak mechanikai ragasztékról volna szó, 
mint a hogy Horvátország van hozzánk csatolva, nem volna 
nagy jelentősége az ügynek. De itt egy élő organizmus 
átoltása van folyamatban egy másik organizmusba. Itt a 
gondolatok, eszmék, vágyak, érzelmek — az összes tehet- 
ségek, összes indulatok és összes ösztönök parányainak 
kell egymáshoz sorakozni, egymásba olvadni, együtt mű- 
ködni és organikus egységgé alakulni. 

Lassú, kényes, titokzatos munka ez, mely a népfor- 
mációk teremtő műhelyében igen sok, meg nem fejtett 
erő hatása alatt megy végbe. Nálunk ez a munka megin- 
dult. Sokan nem látják; sokan azt hiszik, hogy már befeje- 
ződött. Csalódnak. Ma még csak azt mondhatjuk, hogy 
megindult. A zöm most van a váló utón. Olyan a kép, 
mint egy folyamtorkolat. Az édes víz már benn van a ten- 
gerben, de színét és mivoltát megtartotta. Befejezést a 
mű csak akkor nyer, midőn minden csepp tengervízzé 
változik át. 

Német színházat nyitni meg ezen zöm előtt annyi, 
mint gátat emelni x beolvadás természetes folyamának. 
Akár kapzsiságból, akár  meggondolatlanságból történik, 
mindenképpen bűnös kéz műve. A ki lehetővé teszi itt a 
német kultúrát: szükségfelettivé teszi a magyart. A ki 
kaput tár a tétovázók előtt, hogy szellemük egy magas- 
rendű táplálék által kielégítést nyerjen: háttérbe szorítja 
előttük a fejlődő, de még mindig szegényes magyar mű- 
vészetet. Könnyen megfogamzik azoknál, l kik még csak a 
váló utón vannak, az a veszélyes kérdés, hogy miért legye- 
nek magyarokká, Imikor németek is maradhatnak? 

Ezt a veszélyt ezúttal néhány hírlapíró hárította el a 
főváros magyarosodó processzusáról. A magyar hatóság 
ezért megbüntette őket. Némely hírlap kollegiális módon 
lehordta őket rüpőköknek. A bécsi zsurnalisztika szennyet 
okád feléjük. 

Mindez ne zavarja meg hazafias, magyar lelkiismeretük 

nyugalmát. A lárma, mit az előadáson véghez vittek, a 
kapitóliumi szent ludak lármája volt A közzétett névsorból 
látom, hogy többnyire zsidó fiuk vitték bőrüket a magyar 
kultúra védelmére. A meghurcolás és büntetés által átes- 
tek a magyar hazafiság keresztségén. Isten áldja meg 
őket, hogy akkor is magyarok, mikor előnyösebb német- 
nek lenni. 


Germánok vagy szlávok? 
(M. O. 302. sz. 1897. október hó 31.) 


Próbáljátok meg  gőzgépekkel, kosokkal,  faltörőkkel, 
lőporral, dinamittal és villámmal porrá zúzni a hegy- 
láncot, s a sziklabérceket átváltoztatni termékeny  róna- 
sággá. 

De játszi napsugár villan a magasságból s csók- 
jával a  szirthez tapad.  Ködfoszlánynak  rongydarabja 
vonul el a szirt mellett s odaleheli nedves lelkét. Hó- 
zivatarnak könnyű pelyhe hulldogál a kemény szikla- 
falra. . Harmatcseppek mosolygása üdvözli a szirthomlok- 
hoz verődő napsugátrt. 

És amit el nem végezhet a gőzgép, a faltörő-kos, 
a lőpor és dinamit: íme a derűs napsugár, a könnyű 
hópehely, az elszálló köd és a mosolygó harmat vidám 
játékban váltakozva zúzzák porrá a sziklát, hordják le 
a hegyet és teszik rónasággá a bércek gerincét. Erre 
az igazságra a föld története tanította meg: az embert. 

Abban az ádáz csatában, mely huszonnégy óráig 
tartotta a lelkeket izgalomban és az idegeket feszült- 
ségben s mely eldöntetlenül maradt, miként egykor a 
chalons-i ütközet, — én a szláv és germán elem világ- 
rendítő harcának egyik előőrsi mérkőzését  szemlélge- 
tem. Hogy Bécsben történt a mérkőzés, az a szlávság 
előnyomulását jelenti. Hogy még germán földön sem 
végződött a szlávizmus teljes vereségével: ez a tény 
sok anyagot szolgáltat az elmélkedésre s kissé más 
rajzot vetit a jövendő  firmamentumára, mint amilyen 
a német kultúra hatása alatt a mi leikeinkben képződött. 

Laza erkölcseink közepette, eltörpült lelkiismerettel 
nézünk a  mérkőző előőrsök  csatamezejére. Legendák 
újulnak meg emlékezetünk lapjain és búsongva vizsgál- 
juk nemzetünk jellemét, melyből mintha kiapadt volna 
minden akaraterő. 

Minő rövidlátás! A  rubrikába szedett  hétköznapi- 
ságnak minő szürkesége: csak botrányt, lármát,  dula- 
kodást, gorombaságot és szitkozódást látni az  osztrák- 
németek bajvívásában! 

Engem a teutonok ősereje érint meg hatalmas szár- 
nyaival, mikor a lezajlott ütközetre gondolok. Mintha 
éreznék, hogy a megindult világháborúban minden tal- 
palatnyi tért körömszakadtig kell védelmezni. Mintha 
a történelmi ösztönök rejtett  szenvedélyei támadtak 
volna föl: úgy  csatáztak ők, a furor  germanicusnak 
kitartó, éles, dölyfös és gyilkos fegyverével. 

Provizórium,  — nyelvrendelet, — Badeni, parlamentariz- 
mus, kiegyezés, dualizmus, alkotmány... azt hiszitek, 
hogy erről kell beszélni? Létre jön-e az egyik, elesik-e 
a másik, meggörnyed-e a harmadik, veszélybe kerül-e ez, 
vagy az? -— a világesemények sodrából mindez csak a 
pillanat futó kérdése. 

A századok kérdése ez: elsimulnak-e a hegyláncok 
rónaságokká és összefolynak-e a vizek egy nagy ten- 
gerré? — Földrészünk képe  átváltozik-e?  Megmarad-e a 
németség szellemi uralma, avagy a népek életrendjét a 
szlávizmus ismeretlen lelke szabja meg? 

A történelem áramlása ezt a kérdést hörn polygen" 
hullámos sodrában. Ki tudna felelni rá? Ebből a kér- 
désből dobott az áradat egy parányi hullámot a bécsi 
parlamentbe. A csata izzó volt és telve a szenvedélyek 
förgetegével. 

Ha az ütközet közvetlen okát nézzük: a németek- 
nek egy csöp igazságuk sincs. Mert méltányos és jogos, 
hogy Csehországban a cseh nyelv elnyomva ne legyen. 
De a németek küzdelmének elszántsága mégis rokonszen- 
ves és imponáló, mert ha nincs is részükön a közvetlen 

ok igazsága, de a történelmi idők láthatárán könnyű föl- 
fedezni a fajbeli létjogosultság igazságának azon erejét, 
mely izmaikat megedzette ehhez a csatához. 

Hol és mikor fog eldőlni a nagy mérkőzés? Fegy: 
verek zajánál, csaták tüzében, háborúk vérében? 

Nem. 

Gőzgépekkel,  faltörő-kosokkal, lőporral és  dinamit- 
tal, új geológiai képletek az erkölcsi világrendben sem 
hozhatók létre. De a harmatcsöpp, á ködfoszlány, a hó- 
pehely, a napsugár mindennapos vendég a szikla hom- 
lokán. Állandóan hat, őröl, puhít, morzsol, fölmelegít, 
lehüt, repeszt. 

Az élő szó napsugara, a nyomdafesték harmatcsöpp je, 
a hópehelnyi betűk és a tömegösztönök ködfoszlányai — 
ezek csinálják meg lassan, észrevétlenül, kitartó munká- 
val, de föl nem tartható erővel a történelmi rétegeket 
s azoknak képét, alakját, hegyláncait és rónaságait. 

Lesz-e hát provizórium? Lehet, hogy igen; lehet, 
hogy nem. De ki fog győzni a nagy világtusában, me- 
lyet a századok lelke megindított s melynek előőrsei 
Ausztriában mérkőznek most össze — a germán faj-e, 
vagy a szlávság? — a kérdés lényege ez. 


Az oláh rendjel. 
(M. O. 305. sz. 1897. nov. 5.) 


A közönséges halandónak csak esze van, — ha van; 
Szerencsés Imrének, akarám mondani: Dezsőnek  eszei 
vannak. Teszi, veszi, változtatja őket, a körülmények 
szerint. Úgy bánik velük, mint más ember az asztal- 
fiókokkal. Hol az egyik eszét rántja elő, hol a mási- 
kat. Neki külön esze van Fiúméra, külön az oláhokra, 
külön az egyházi kongresszusokra, külön a  plátóidé- 
zZetekre. Mikor valaki Jeszenszky  Dezsőről, egy más 
valaki Dárday Dezsőről, egy harmadik valaki Beksich 
Dezsőről, egy negyedik valaki  Tarkovich  Dezsőről, 
Pulszky  Dezsőről, Fenyvessy  Dezsőről beszél, akkor 
ez annyi, mintha Szerencsés Dezsőről beszélne. 

Történt pedig, hogy egyik eszét Románia királya 
földekorálta. A fáma szerint ez a dekoráció nincs min- 
den tekintetben bevégezve. A csillag vagy kereszt, vagy 
korona, vagy micsoda, tényleg ugyan a Jeszenszky birto- 
kában van, de tudtommal dekrétumot még nem kapott, 
ami lényeges hiány. Mert az érdemjel dekrétum nélkül 
annyi, mint a lakodalom házasságkötés nélkül.  Félig- 
meddig illegitim disz és nem egészen megengedett gyö- 
nyörűség. 

Fokozza a folytonossági hiányt az a körülmény, 
hogy a rendjeladományozás a hivatalos  Moniturulban 
még mindig nem jelent megl. A hivatalos lap ezen 
tétovázása kétoldalú kellemetlenség. Aki adta és aki 
kapta a rendjelt: mind a kettőt hamis helyzetbe keveri. 
Az adományozó úgy tűnik föl, mintha egy elhamarko- 

dott lépés  utófájdalmait érezné; az  adományos pedig 
mintha valamely furfangos  sakkhúzás következtében 
jutott volna a gomblyukfájdalmak e balzsamához. 

Romániában az oláhok szörnyen háborognak e ki- 
tüntetés miatt. Azt hiszem, igazságtalanul. Jeszenszky 
tanácsos úr ki van kiáltva fenegyereknek. Ezt látom, 
olvasom, hallom. De, hogy hol, miben, mi által nyil- 
vánul az ő fenekedése, azt tudni, nem tudom. Élete 
nem nyilvános; szereplése homályban van. A vörös posz- 
tót ugyancsak mutogatják; de a posztó mögött- még 
senki sem látta a viadort. 

Azért . mégis — háborognak.  Fajtájuk  elnyomójának 
mondják, akit Románia királya nem  dekorálhat,  ha- 
csak megrugdosni nem akarja a vromán eszmét. Minő 
képzelőd és! Ennyi fantáziával  megírhatnák a János 
evangélista mennyei jelenéseit. 

Azt az elnyomást csakugyan szeretném látni már. 
egyszer. Olyan ostoba módon uralkodik rajtam a szenti- 
mentalizmus, hogy képes vagyok egy veszélyben forgó 
egér segítségére menni. Ha pedig messze tengereken, 
messzibb szigeteken irtja a civilizáció a  benszülötteket: 
lelkemet a tehetetlenség  fúriái  marcangolják s  szár- 
nyaim, ha volnának, oda sietnék, hol a jajveszékelést 
hallom. 

De oláh testvéreim elnyomatását, üldözését,  kiirtá- 
sát, — amiként azt ők vázolni szeretik, — egyszer mégis 
szeretném már látni. Csak néhány napra. Csak addig 
míg a könny kicsordult a szememből. Szeretném látni 
azt a kétségbeesett anyát, kinek kebeléről elszakítottuk 
kisdedét s azt a szószéket, ahonnan eltiltottuk az oláh 
nyelven való prédikálást; azt a mártírt, akit oláh nem- 
Zetisége miatt rabláncra fűzött a magyar csendőr. Azt 
a törvényt, mely a közoktatás minden vonalán a ma- 
gyar nyelvet teszi kötelezővé; azt a rendeletet, melynél 
fogva hatóságilag lezárták a brassói, a naszódi, a balázs- 
falvi oláh tannyelvű középiskolákat és azt a háromezer 
népiskolát, ahol csak oláhul tanítanak, — ezt a törvényt, 

ezt a rendeletet, hej, de szeretném én egyszer meg- 
látni! 

Nemzetekre — akarják feldarabolni a törvényesen 
egységes magyar nemzetet. Külön nemzetekre ugye, 
külön jogokkal, külön területtel, s remélem, külön köte- 
lezettségekkel is? 

Nem bánom. 

De kikötésem van. 

Legyen nekünk magyaroknak megengedve, hogy 
éppen annyi gyűlölettel viseltessünk az oláhok irányá- 
ban, mint amennyit ők tanúsítanak irányunkban, hogy 
éppen olyan igazságtalanok legyünk velük szemben, ép- 
pen úgy rátörjünk az ő békéjükre, éppen úgy megtölt- 
sük a közéletet hazugsággal, amiként ők cselekszik 
velünk szemben. Vagy amiként ők cselekszik ott, ahol 
ők az államalkotók -—- a Dobrudzsában a bolgárokkal, 
Moldvában a csángókkal. 

Nem bánom, legyen így. Aztán hajrá! 

Legyen föderalizmus a gyűlöletnek, a hazugságnak, 
a  féktelenségnek és az erőszaknak alapján. Vessünk 
véget a méltányosságnak, a jognak és az igazságnak. 
Emeljük törvénynyé, hogy vaki bírja, az marja.x Kezd- 
jük ott, ahol ezer év előtt megszakadt a történelem 
fonala. Tegyük semmivé a magyar fajnak minden alko- 
tását. Tekintsük az országot res nulliusnak. 

Ekkor aztán  gyürkőzzünk neki könyökig. Hadd 
lássuk még egyszer kié lesz az ország? Hadd döntse 
elaz istenítélet, hogy van-e jussunk hozzá. 

Aztán végezzünk! De ne úgy, mint eddig tevénk: 
jogot, szabadságot, egyenlőséget adva nektek is; hanem 
végezzünk a gyűlöletnek és az erőszaknak irtó fegyveré- 
vel. Aki győz, csak az maradjon meg. A többi pusz- 
tuljon!... 

Akarjátok? 

No hát! Miért nincs már egyszer vége az oláh 
bolondériának? íme azért jajgattok, hogy a Szerencsés 
Dezső egyik esze keresztet kapott. No bizony! Mit 

ártott nektek ez az ártalmatlan ember? Mindössze egy 
beszédet mondott egy sajtóvétség  végtárgyalásán, mint 
közvádló. Ettől ijedtetek meg? 

Aztán kibocsájtotta körmei közül az elítélteket, kik 
biztosítékot . adtak, hogy nem szöknek meg. Persze 
megszöktek. Azóta  ünnepeltetnek. Az a beszéd jó 
kenyérhez és  népszerűséghez juttatta őket Romániában. 
Jeszenszky pedig fölvonult a kormányelnökhöz észnek. 

De hogy mit tett az oláh kérdésben, mi a terve, 
mi az iránya, mennyi a tudatossága, minő eszközöket 
használ, hogy törte meg a rakoncátlant, hol kényesztette 
a kezes bárányt, hol hizlalta a konyhamalacot, s ezer- 
száíu  ága-bogát a komplikált nemzetiségi kérdésnek, 
hogy miként szövögeti és hogy voltaképen szövögeti-e 
egyáltalában valaki, — azt ezen a világon Szerencsés 
Dezsőn és Jeszenszky Dezsőn kívül, senki sem tudhatja, 
mert az eredmény nem mutatkozik sehol és semmiben. 


A nagyralátó szomszéd. 
(M. 0. 134.sz. 1898. május 15.) 


A bukaresti képviselőházban egy kis összeszólalkozás 
történt. Árulónak nevezték Sturdzát, mivel hogy ő közölte 
volna a magyar kormánnyal Románia hivatalos kiadásai- 
nak egynémely titkát. A titkos kiadások között egy fél- 
milliós tétel szerepelt erdélyi oláh iskolákra. Sturdza ta- 
gadta, hogy áruló volna, de a heves vita folyamán senki 
sem tagadta magát a titkos kiadást. 

Azt is romániai forrásból kell megtudnia a magyar 
közvéleménynek, hogy kormányunk az oláh egyházi és 
iskolai hatóságnál betiltotta ezen illegitim segélyezésének 
az elfogadását. Azt azonban nem tudjuk, hogy a diplomá- 
cia részéről minő lépések történtek ebben az ügyben; 
valamint azt sem tudjuk, hogy a betiltás óta folyamatban 
van-e a titkos segélyezés? 

Nagyralátó . szomszédunknak ilyenformán több a 
pénze, mint a szüksége. Nemcsak magáról gondoskodik, 
de másnak is tud juttatni. A nép adójáról pedig kettői 
rovaton számol el. Költségvetésének van nyílt és titkos 
tétele. A nyitott rovaton békét hirdet. A titkolt rovaton 
háborút visel. Jobbkezét odakínálja Ferenc József császár- 
királynak a hármas szövetséghez, balkezében kifent gyil- 
kot rejteget, hogy beledöfje országunk szívébe. 

Ez a kétértelmű játék immár rég foly. A míg kor- 
mányon vannak, pártok és egyének, színlelik a baráti 
viszonyt. Mihelyt leszállnak a polcról: vezérek lesznek 
abban az irredentikus mozgalomban, mely tervszerűleg 
űzetik hazánk egysége és belbékéje ellen. Visszakerülvén 

a kormányra, újból barátokká lesznek; adják a parolát 
Bécsben és a titkos szubvenciót Erdélyben. 

Ha kormányunk mindazon eszközzel rendelkeznék, 
mely e nagyralátó szomszéd fékentartására és megfenyí- 
tésére . szükséges, akkor nyugodtan vehetné a magyar 
nemzet azt a cudar játékot. Elvégre is a légy alkalmatlan, 
de nem életveszélyes. Megzavarhat egy délutáni álmot, 
de nem zavarja meg az életrendet. Ámde külügyi érdekeink 
egy osztrák államférfi kezében összpontosulnak, akinek 
kisebb gondja is nagyobb annál, hogy a magyar nemzeti 
egység oltalmát hivatásának ismerje. íme, olvashatjuk 
ennek az osztráknak tegnap elmondott programmszerű 
nyilatkozatát. Évekre menő politikai és kereskedelmi 
irányzatnak veti meg az alapját. 

Minden osztrák párt ujjong fölötte. De  Magyaror- 
szágra a fényes tervekből csak a teherviselés háramlik. 
Minden, amit ígér, amit kilátásba helyez s amit foganato- 
sítani akar, kizárólag az osztrák iparnak és osztrák keres- 
kedelemnek válik hasznára. 

Van tehát okunk veszélyt látni abban a perfid já- 
tékban. 

Megfontolandó, hogy az állam ereje nemcsak területi 
nagyságában, földjének  termékenységében és  népességé- 
nek szolgáltatási képességében rejlik. Hazánk területe 
nagyobb mint Románia. Polgáraink száma több. Népünk 
műveltebb, munkára  készebb,  életrendjében fejlettebb. 
Gazdasági —— berendezésünk előrehaladottabb, kultúránk 
színvonala jóval magasabb. 

Mint állam, Románia mégis erősebb hazánknál. 

Mély fájdalommal és a szégyenérzetnek keserűségé- 
vel kell ezt bevallani. Annak a nagy történelmi hivatásnak 
tudatában, hogy mint egykor, úgy most is mi képezzük 
Kelet és Nyugat között a hullámtörő bástyát: tehetetle- 
nül vergődünk egy szent múlt hagyományain és egy kétes 
jövendőnek délibábos képén. 

De cselekvőképesség nincs a mi államéletünkben. 
Nemzetközi szempontból mi csak a papíron létezünk s 

írás csak úgy lenne olvasható, ha előbb letörlik róla az 
új írásokat. 

Ez az új írás még a jogától is megfosztatott annak, 
hogy a nagyralátó szomszédot, ha szükséges, fékezzük, 
ha kell megfenyítsük. Nincs éhez eszközünk; szarv nélkül 
döfni, láb nélkül futni, szem nélkül látni nem lehet. Föl- 
áldozván a külügyet az összbirodalmi eszmének: nincsen 
olyan szervünk, amivel nemzeti érdekeinket beledobhat- 
nóky mint valódi súlyt, a nemzetközi mérleg serpenyőjébe. 
És ugyanígy áldozván föl a hadügyet: arra sincsen szer- 
vünk, hogy a mérlegbe dobandott súlynak értéket szerez- 
zünk. A külügyi és hadügyi kormányok jóindulatára va- 
gyunk utalva; ezek pedig osztrákok. Nem közösek, sem 
szellemben, sem struktúrában, hanem osztrákok. 

Ellenben Románia az államhatalom minden terén ön- 
rendelkezési joggal bír. Akarata, ereje, cselekvőképessége 
nem egy közjogi önámítás rabulisztikus képletein alapszik, 
hanem az élet valóságán. Önmagának és önmagáért él. 
Célokat tűz ki és minden képességét e célok elérésére 
szervezheti. Gazdasági erőforrásait nem  aknáztatja ki 
egy szövetséges állam által. Összes izmai saját agyvelejé- 
nek, állanak szolgálatában. (Vérkeringése a saját szivét 
tartja mozgásban. Van külügyi szerve, amellyel védekezik, 
és van nemzeti hadserege, amelylyel foganatot szerez aka- 
ratának. Nemzeti egységünk megszilárdításához és befe- 
jezéséhez jó és sok iskolára, nagy dimenziókban fejlődő 
kultúrára, — kifogástalan igazgatásra lenne szükségünk. 
Fedezni e nagy szükséget csak sok pénzzel lehet. De 
pénzünk nincs. A mi van, azzal is csak részben rendelke- 
zünk. A többit elszavazzuk a nagyhatalmi állás kényszer- 
zubbonyában. 

Ilyen bajok nem rothasztják Románia állami organiz- 
musát. Ott, a mire kell, arra van pénz. Még arra is van, 
hogy fölkavartassa nálunk az iszapot. Pénzével, cselekvő- 
erejével haramdfél millió polgárunkat szervezi hazánk egy- 
sége ellen. Agilitása szünetet nem ismer. Szemtelen a 

vakmerőségig. A byzantinikus szerektől nem irtózik. Min- 
denütt izgat, a hol kell: veszteget, ha szükség: hazudik. 
A napfényben lomha, aluszékony, mozdulatlan, De titok- 
ban szövi a hálót és működik szakadatlan kitartással. 

Ezalatt a lekötözött magyar állam sűrű verejtéket 
hullat, hogy kiizzadja az idegen szellemű militárizmusnak 
fokozódó igényeit. Veszekszünk egymás között a fölött, 
hogy hol húzzuk meg az idegen érdekekért járó áldozat- 
nak határát. És rezignációval nézzük, hogy az oláh vidé- 
keken miként nő, terjed, evesedik a seb, míg végre beáll 
a vérmérgezés. 


Elmebaj a politikában. 
(M. O. 14. sz. 1898. január 14.) 


Olvasom, hogy az egyesült nemzetiségek kongresszu- 
sának végrehajtó bizottsága német  manifesztumot tett 
közzé. Egyik tót atyánkfiának vNemezisx című kis röp- 
iratát is elolvastam. Általában mindazt elszoktam olvasni, 
a mi ezen a téren napvilágot lát. Mert kötelességünk is- 
merni a sérelmet s mert gőgös megvetéssel sohasem 
orvosoltak betegséget. 

Ilyen olvasmányok nélkül is tudom, hogy az egy- 
szerű, munkás népnél hol szőrit a csizma. Először is az 
a csizma szorít ott, a melyik nincs. Nagy a szegénység. 
Télen át hiányzik a munka. Sok a teher. Az állami teher 
is sok; de a községi, vármegyei útmunka, egyházi, iskolai 
teher még több. Az igazgatás pedig silány. Sokszor igaz- 
ságtalan. Gyakran brutális. Ritkán méltányos. Többször 
kegyetlen. A juszticia drága; hosszadalmas, bizonytalan. 
A népvédelem ismeretlen fogalom. A szegényügy merő-, 
ben rendezetlen. Egészségügyi szolgálat jóformán semmi; 
e tekintetben ember és állat meglehetősen oltalom nélkül 
van. Mindehhez járul a mezőgazdaság régen tartó válsága, 
a föld művelésének kezdetleges volta, az értékesítés ne- 
hézsége, a hitel hiánya, a befektetések csekély értéke. 

Együttvéve mindezt: íme az a csizma, a mely szőrit, 
elégületlenséget okoz, panaszt sajtol a kebelből, könyet 
a szemekből. 

Nemzetiségi panaszt a nép között sohasem hallottam. 
Pedig velük és köztük éltem és élek sokat és sokszor. 
Tisztán magyarokból, vagy tisztán oláhokból, vagy tisz- 

tán szászokból alakult község az erdélyi részekben — a 
Székelyföld kivételével — igen kevés van. Többnyire ve- 
gyesen laknak a szászok az oláhokkal. Az oláhok a ma- 
gyarokkal. Leggyakrabban az oláh faj van többségben. 
Ha észrevenné, hogy akár a szászszal, akár a magyarral 
másként bánnék az állam, hatóság, a község, mint vele: 
akkor bizony fajbéli sérelme is volna. De miután napon- 
kint látja, hogy az iga is egyenlő, a teher is egyenlő, a 
szenvedés is egyenlő, a pusztulás is, meg a bánásmód is; 
ennélfogva sem jobbnak nem nézi a másikat, sem rosz- 
szabbnak önmagát, hanem tűr, nyomorog, fizet, katonás- 
kodik, panaszol, húzza a jármot, imádkozik az esőért, a 
gabíró, akár nyilvántartó, akár végrehajtó, akár oláh ügy- 
véd alakjában jelenik meg. 

Hanem azért mégis elolvasom a nemzetiségi iratokat, 
mert látni akarom, hogy követelésükben van-e igazság, 
panaszkodásukban van-e sérelem. 

Azt tapasztalom, hogy a leghiggadtabb és a legfana- 
tikusabb tribun tökéletesen egy nyomon jár. Valamennyi 
panasz abban hegyeződik ki, hogy a magyar fajnak miért 
van politikai hegemóniája és valamennyi követelés abban 
foglalható össze, hogy Magyarország osztassék föl oláh, 
tót, német, szerb alkatrészekre. 

Sajnálni lehet, hogy ezt a mozgalmat politikai tekin- 
ben félművelt emberek vezetik. A művelt elmét könnyű 
volna meggyőzni a panasznak igazságtalan, és a követe- 
lésnek képtelen voltáról. De a félművelt ember gyakran 
makacs, sokszor előítéletes, mindig rövidlátó s többnyire 
fonák észjárású. Ezeket nem meggyőzni, csak legyőzni 
lehet. Ezeknek tehát a betű nem használ. 

Ha a magyar publicisztika mégis foglalkozik irataik- 
kal: ez nem nekik szól, hanem a magyar nemzetnek. A mit 
írunk, azt a fölvilágosítás és megnyugtatás céljából írjuk. 
Mert türelmesebb, méltányosabb, igazságszeretőbb faj a 
magyarnál nincs. Sok százados történelem bizonyítja a 
fajnak ezt a nemes jellemvonását. A mely pillanatban ez 

az igazságszerető faj azt hinné, hogy a kormány nem 
hallgat egy indokolt panaszra és nem teljesít egy jogos 
követelést, hanem e helyett törvénytelen eszközökkel és 
erőszakos hatalommal fojtja el az igazságot, abban a 
pillanataban sorakoznánk, én is, más is s velünk az egész 
magyar közvélemény elnyomott polgártársaink segítségére. 

Hanem hát nincsen igazuk. 

A magyar faj hegemóniája nem mesterséges, hanem 
történelmi produktum. Kezdődött a honfoglalásnál, foly- 
tatódott az ország szervezésével, megtartásával és  fej- 
lesztésével és el nem végződött, fönn nem akadt, bizony- 
talanná nem lett soha. Akkor sem, mikor a világhatalmak 
eldarabolták testünket; akkor sem, mikor más ajkú vé- 
reink két nagy birodalommal szövetkeztek ellenünk, akkor 
sem, mikor kínpadra vonszolva, ezer sebből vérzett a 
magyar haza. 

Ez nem szemrehányás: ez indok. Intézményeket, kul- 
túrát, becsülést, erőt, nemzeti jellemet ennek a földnek a 
magyar faj adott. Ne feledjük: a szabadságnak minden 
drága gyöngyét a magyar faj ékelte be a szent koronába. 

A felelősség elvét, az egyenjogúság elvét, az ellenőr- 
zés elvét, a függetlenség elvét a pozsonyi országgyűlés 
igtatta törvénybe. A feudumot is az a gyűlés törülte el. 
A kiváltságokat az a gyűlés tette semmivé. A közteher- 
viselést az a gyűlés fogadta el. Az emberi hitnek, gondo- 
latnak, egyesülésnek elidegeníthetetlen jogait az a gyűlés 
helyezte a közjog oltalma alá. 

Vajjon tudják-e a félművelt izgatók, hogy kik valának 
tagjai annak a gyűlésnek? Jut-e eszükbe, hogy azok mind- 
annyian magyar nemesek voltak, a kik, minden külső 
kényszer nélkül, saját magasztos elveiket és önzetlen haj- 
lamaikat követve, hozták meg az egyéni áldozatot, csak- 
hogy e hazában egyenlő szabadságot élvezhessen minden 
fajkülönbség nélkül, minden honpolgár? És jut-e eszükbe, 
hogy éppen azért, mivel szabadságot szerzett a magyar 
faj az oláhnak, tótnak, szásznak, horvátnak, szerbnek 
éppen ezért az oláh, tót, szász, horvát és szerb fajok két 

nagyhatalom abszolút kormányával szövetkeztek és vérbe 
fulasztottak a számukra is kivívott szabadságnak minden 
áldását? Végre eszükbe jut-e, hogy az így leigázott sza- 
badságot megint csak a magyar faj kitartása, ellenállása, 
szilárdsága, bölcsesége, ereje szerezte vissza... Kinek? 

— A haza minden gyermekének, tehát nekik is. — Kitől? 

— Attól az abszolút hatalomtól, melyhez vak eszköz gya- 
nánt szegődött az oláh, szász, horvát, tót és szerb, nem- 
csak a háború véres napjaiban, hanem az akasztófával, 
börtönnel,  számkivetéssel,  jószágelkobzással és összes 
jogaink  kifosztásával járó  megrendszabályozásnak  irtóza- 
tosan békességes napjaiban is. 

Megítélhető ebből, hogy mesterkélt produktum-e a 
magyar faj  hegemóniája, avagy természetes alakulás? 
Megítélhető, hogy akár a tradícióknál, akár az államalkotó 
képességeknél, akár a szabadsághoz való ragaszkodásnál 
fogva, hazánkban melyik faj van hivatva a politikai és 
kulturális vezérletre? 

A vyNemezisxk című röpirat azt kívánja, hogy egyik se 
legyen vezér. Legyen egyenjogúság nemcsak a polgári 
törvénykönyv értelmében, hanem a közjog szerint is. 
Vagyis — miként a Schweitz — bomolj ék föl az egységes 
Magyarország, oláh, magyar,:német, tót, szerb  alkatré- 
szekre. Mintha a lábam azt kívánná tőlem, hogy fűrészel- 
tessem le, mert ő külön akar futni; ugyanezt kívánná a 
karom, mert ő külön akar dolgozni, a fejem szintén, mert 
külön akar gondolkozni. 

Daraboljuk föl az országot, mert kétszáz félművelt 
ember így kívánja. A mit legádázabb ellenségeink abból a 
célból tettek velünk, hogy országos lételünk "megsemmi- 


süljön s így magukba olvasztassanak — —- midőn Temesi 
bánságot, Erdélyi nagyfejedelemséget csináltak, Dunántúli 
tartományt és Tótországot terveztek — azt most tegyük 


meg saját jószántunkból. Mert különben kétszáz honfitár- 
sunk azt a sajtószabadságot, a mely ellen ők véres kézzel 
harcoltak, de a melyet mi mégis megszereztünk, arra hasz- 
nálják fel, hogy a haza ellen ingereljék a békés polgárokat. 

Hirdetik, hogy nyugalom ebben az országban addig 
nem lesz, míg annak testét föl nem daraboljuk. Nem a 
külső ellenség hirdeti ezt, melynek hódító célja van s 
ezért akar gyöngévé, tehetetlenné, minden fejlődésre és 
ellenállásra képtelenné tenni; hanem saját honfitársaink, 
a hazának polgárai, a nemzetnek törvényesen manifesztált 
egyenjogú tagjai hirdetik ezt. 

Ha meg is őrizzük a hidegvért, kérdem, lehet-e, szük- 
séges-e ily követeléssel szemben a józan okosság törvé- 
nyeire hivatkozni? Vajjon miként képzelik azt a feldara- 
bolást? Minő terjedelmű autonómiát kivannak egyik-másik 
tartománynak? Hol húzzák meg a nyelvhatárokat? Pél- 
dául a szászokat oláh izgatás alá akarják-e vonni? Mi 
szándékuk van a székelyekkel? Megtűrik-e, hogy a ko- 
lozsmegyei vagy alsófehérmegyei magyar ezentúl is ma- 
gyar maradjon? Szükséges-e, hogy a szepességi német 
tót emberré váljék? És a bánáti németből oláh legyen-e, 
vagy szerb? 

Fontos részletek. Jó volna, ha kidolgoznák. Talán még 
jobb volna, ha kigyógyulnának elmebajukból. 


Mihályi érsekről. 
(M. O. 184. sz. 1899. július 6.) 


A Mihályi érsek hivatalos lapja értesíti a vrománx 
égövet, hogy miután a kultuszminister nem engedett, 
ennélfogva az érsek úr engedett. De nem egészen, ha- 
nem egy kis tartalék-gondolattal. Meghajlik a kényszer- 
helyzet előtt most; hanem őszszel a zsinaton az alpap- 
ság véleményéből új erőt remél meríthetni. 

Mihez kell ez az erő? Ahhoz, hogy visszautasítsa 
az államsegélyt. Mert csakugyan fölháborító, úgy-e ké- 
rem, hogy a magyar állam segélyt merészel kínálni 
szegénysorsu gör. kath. papok részére? -— Ám föl- 
tételhez van kötve —- feleli Mihályi érsek. Igen,  föl- 
tételhez. Azt kívánja Wlassics, hogy csak olyan papok 
segélyeztessenek, akik nem szoktak irredentisztikus moz- 
galmakban résztvenni. 

ilyen a föltétel. Mihályi érsek urat ezt bántja. Jól 
értsük meg: nem az bántja az érseket, ami engemet. 
Mert engem az bánt, hogy az irredentista papok még 
mindig szabad lábon vannak. Holott tömlöcben a 
helyük. Hanem az bántja az érsek urat, hogy a minis- 
ter követeli a segélyezendők névsorát s nyugtájukat látta- 
moztatni kívánja az illetékes szolgabíróval. 

Tehát Mihályi érsek urnák a rend a sérelme. Nem 
ad névsort, mert nem tűr ellenőrzést. Nem tűri a ható- 
sági láttamozást, mert alpapságát távol kívánja tartani 
attól a  megfontolástól, hogy ők a hazától a szabad- 
ságon, igazságon,  jogbiztonságon, olcsó közlekedésen 
kívül még évi pénz-segélytis kapnak. 

Ezelőtt az érsekség kapta kezéhez a segélyt, s 
annak adta, akinek akarta, minden megszorítás és ellen- 
őrzés nélkül. Adta pedig igen gyakran olyan papok- 
nak, akik saját hazájuk ellen a legocsmányabb módon 
izgattak. Adta  derűre-borúra, a vagyoni állapotra való 
tekintet nélkül. És pedig adta levonásokkal, félegesen, 
visszatartva a járandóságból bizonyos hányadokat, bizo- 
nyos alapokra. 

Évekig tartott a magyar hazának ez az önmérge- 
zése. Jutalmat adott azoknak, akik őt elárulták. Ez is 
egy külön magyar specialitás volt. Ilyen dolgok miatt 
kiáltott föl a költő: vlsten csodája, hogy még áll 
hazánk! cx 

Végre .Wlassics ministerben fölébredt az  önvéde- 
lem erélye. Nem, nem az erélye, — csak az ösztöne. 
Nem is az ösztöne, mert az ösztön erélyesebb, az 
erély kíméletlenebb eljárásra indította volna. Hanem föl- 
ébredt az önvédelem vágya, és az érsektől azt kívánta, 
hogy terjessze elő a segélyezendők névsorát. 

Látható, hogy irtás helyett tisztítást választott a 
minister. Pedig nem nyesegetni kell a gyomot, hanem 
pusztítani. De a kormány langyos vízben kezdte moso- 
gatni a fertőzött ruhát, a helyett, hogy kurta procesz- 
szussal elégette volna. Az elbánásnak ez a szelídsége 
fölbátorította az érsek urat. — vNini, ez a minister 
nem üt, csak fenyeget. Sőt nem is fenyeget, csak 
integet. Pedig világos, hogy verést érdemelnénk.x így 
gondolkoztak a balázsfalvi érsek palotájában. 

Ezen az alapon tovább szőtték a gondolat szálait. 
yAz enyhe elbánás okot rejteget a méhében. Vajjon 
minő okot? Mert világos, hogy torkunk rászolgált a 
hurokra. Hiszen nincs a glóbusznak még egy állama, 
mely tűrné, hogy a hazaárulás oltalmazva legyen az egy- 
házak kebelén. Az ilyen felekezeti szervezeteket Románia 
bizonyára pozdorjává törné.x 

És íme a kormány vasmarok helyett húsos tenye- 
ret mutat felénk. Vajjon miért? Honnan ez a  bátor- 

talanság? Miért haboz, miért tépelődik, miért lép a 
kerülő utak puha talajára? Miért nem megy egyenes 
irányban, a józan ész és az államföntartás természetes 
és célravezető útján? c 

Miért?... Az érseki palotában tovább elmélkednek 
és rábukkannak arra az utálatos föltevésre, hogy a szo- 
lid bánásmódnak Bécsben székel az oka. Az Imperatu. 
Belekapaszkodnak ama végzetes  programm horgába, 
mely már oly sok félreértést, szenvedést és vérontást 
okozott. Gyöngíteni a magyar fajt a többi fajok dédel- 
getése és fölbujtása által. Ez vala századokig a bécsi 
politika iránya. 

Az érsek úr azzal áltatta magát, hogy most is ez 
a programm. Wlassics nem erélyes, mert kötve a keze. 
Wlassics fél; ezért olyan kíméletes. Jó lesz tehát ellen- 
állni. És úgy történt. Az érsekség nem fogadta el a 
föltételes segélyt. Neki a pénz kell ugyan, de ellenőr- 
zés nélkül. Mi köze a magyar államnak ahhoz, hogy 
pénzét hová fordítja Mihályi úr? A fődolog, hogy pénzt 
adjon, ha békéjét, egységét, fönnállását is támadja meg 
ezzé! a pénzzel az érsek úr. 

Szerencsére Wlassics nem félt. Tudatta, miként az 
yUnireax-ból kiderül, hogy a segélyt közvetetlenül, saját 
közegei által, az érsekség kikerülésével, fogja a szegény 
sorsú papok között kiosztatni. Ennek a föllépésnek két 
eredménye van. 

Egyik az, hogy az érsek úr harcias hangulata lelo- 
hadt és most már kegyeskedik a föltételes segélyt el- 
fogadni. Minő boldogság! A magyar haza egyik pol- 
gára, aki magyar nemes és nagy méltóságot, nagy ran- 
got, nagy vagyont és nagy hatáskört élvez a hazában, 
nem mond ugyan le arról, hogy ezután is ellensége 
legyen a magyar hazának, de alpapsága részére íme 
elfogadja a magyar haza segélypénzét? Kinek a szeme 
marad szárazon a meghatottság e kivételes  pillana- 
tában?! 

A másik eredmény az, hogy végre talán eloszlik a 

bécsi kísértetben való hit.  Világeseményeknek nagy 
tanúságai meg kellett, hogy változtassák a régi program- 
mot. A föderalisztikus irány ugyancsak szétmarcangolta 
Ausztria egységét Sokkal több a Habsburg-ház élet- 
ösztöne, mint hogy az ott tapasztalt politikai  bölcse- 
séget ide is átültetni iparkodjék. Egy ilyen  sütetből 
elég egy lepény. 

Erő, megbízhatóság és jövendő immár csak a 
magyar haza egységében van. A bécsi politika bölcsen 
fog óvakodni ennek az egységnek a  megbontásától. 
A magyar nemzet ereje az uralkodóház legfőbb ereje. 
Ezt az erőt nem gyöngítik meg az oláh irredentizmus 
kedvéért. Ez tény, ez igazság, ez számítás, mely egy 
nagy és hatalmas és történelmi érdekközösségben egye- 
síti a dinasztiaés a magyar nemzet politikáját. 

Ha Mihályi érsek úr ezt nem látja, akkor éppen 
harminc évvel áll hátrább, mint a világ. Kíséretje meg 
utólérni a világot, hogy élhessünk a magyar haza 
kebelén egyetértő testvéries érzelemmel. Vagy... hagy- 
jon föl a politikával, mert kovás puskája anachronizmus 
a mannlicher-fegyverek között. 


Szász hazafiság. 
(M O. 180. sz. 1899. július 2.) 


A Berlinben megjelenő vKleines Journalx-nak egy kó- 
borló száma hozzám vetődött. Ez a lappéldány a német 
egyetemek küldötteinek tisztelgését írja le, a mint az a. 
Bismarck koporsójánál június 24-én végbement. Tudósí- 
tója szerint minden egyetem képviselve volt a megjelent 
százötven küldött által, kivéve az egyetlen Würzburgot. 
Ezt a helynevet olyan vastag és sötét betűkkel szedették, 
mintha a halálos Ítélet már ki is volna mondva feje fölött. 

yEgy erdélyi szász is csatlakozott a különvonathozkx 
— írja a tudósítás harmadik mondata, vhogy honfitársai 
nevében a Bismarck-hódolatnál résztvegyen.c 

Én ugyan nem hiszem, hogy az erdélyi szászok erre a 
célra fölhatalmazást adtak volna, de ha adtak, jól tették s 
ha valaki megjelent az ünnepélyen, akár fölhatalmazással, 
akár a nélkül, azt kifogásolni nem lehet, nem szabad, nem 
illik. Minden nemzet önmagát becsüli meg, mikor nagyjait 
megbecsüli. 

Az ifjúság egyenruhában jelent meg, karddal. Félkör- 
ben állott a koporsó mellé s elénekelte a Bismarck-dalt. 
A versszakok végén az ifjúság háromszor keresztezte élénk 
csengés mellett pengéit s e közben hurráht kiáltott. Ez a 
jelenet egy csöndes és homályos kriptában, hitem szerint 
vad és pogányosan ősgermán szint adott a hódoló ünne- 
pélynek. De kifogásolni ezt sem lehet, mert a német kor- 
szellemnek felel meg, miután Németország az erőre dol- 
gozik teljes gőzzel. 

Azután koszorúikat helyezték el jelmondatok kíséreté- 

ben. A berlini műegyetem így szólt: vDeutsch bis ins 
Mark. — A velőkig német. Egy másik iskola így: A mit 
alkottál, meg fogjuk tartani. 

Könnyű látni, hogy ezek fogadalmak az életre. Évtize- 
dek múlva is megkérdik egymástól: mire esküdtél a Sir- 
ban a nagy Bismarck koporsójánál? Az ilyen jelenet nem- 
csak kísér az emlékeivel, hanem vezet a fogadalmával. 
Odafűzi az ifjút egy eszméhez s kötelezi a férfit a meg- 
valósításra. 

Nem érdektelen tehát szász polgártársainkra nézve, 
hogy mit mondott nevükben a kiküldött. Ennek a jelmon- 
datnak a vKleines Journalx ilyen címet ad: Siebenbürger 
Sachsen. És Németország olvassa, hogy mit mondanak az 
erdélyi szászok e nagy és megrázó pillanatban. 

Olvassuk el mi is. 

yAn deinem Sarg, Alldeutschlands  grösster  Sohn, 
schwört die Siebenbürger Sáchsische Hochschul-Jugend: 
Deutschland íreu und glaubensstark zu bleiben.c 

A magyarországi szász ifjú tehát hűséget esküszik 
Németországnak. Ez az eskü mint jogfogalom ostoba, mint 
politika zűrzavaros, mint kötelességtudás szánalmas. Az 
élő Bismarck, a kinek biztos ítélete volt hazáról, nemzet- 
ről, polgári kötelességről s nem tűrte komoly pillanatok- 
ban a hülyeséget, ezt a nagyszájú ifjút kirúgta volna a 
kriptából. A halott Bismarck persze tűrt. De világtörté- 
neti szelleme bizonyára tiltakozik, hogy ilyen nyavalyás 
kérkedéssel zavarják meg földi maradványainak tisztelet- 
reméltó csöndjét. 

A míg írok, minden betűnél kérdezem: érdemes-e 
ilyen bagatella miatt tépelődni, fölötte elmélkedni, miatta 
haragudni? Hiszen nem a szász nép beszélt így, hanem 
csak egyik tudatlan fia, s ha a nép beszélt volna, akkor 
sem kell a falra másznunk, mert ez a nép öngyilkosságra 
szánta magát: elvénült, ereiben megaludt a vér a sokszá- 
zados beltenyésztés következtében s miként a kis patak a 
tóba, úgy vegyül és olvad belé az oláhságba. Ma még 
van; holnap már nincs. A szász nem veszélyes. 


461 


De az embernek nemcsak a veszélytől kell óvakodni. 
Az orvos nemcsak tüdőgyulladást gyógyít, hanem rühöt 
is. Mert ha nem is veszélyes a rüh, de alkalmatlan. 

Már sokszor írtam a szász néptömeg szorgalmáról, 
tisztességtudásáról,  kötelességérzetéről. Minden kormány 
boldog és nyugodt lehet ilyen népanyag birtokában. Nem 
opponál, nem lázong, nem ont vért. Adóját fizeti, tem- 
plomát látogatja, a kocsmát kerüli, földjét jól műveli. Te- 
kergő, részeges, kötekedő szász parasztot sohasem láttam. 

Intelligenciája körében is akad hazafias ember, a ki 
szeret jó viszonyban élni a magyar szomszéddal; készség- 
gel ismeri el a magyar faj politikai főlényét; tiszteletben 
tartja azt a történelmi tényt, hogy jelleget, nevet, szerve- 
zetet ennek az országnak a magyar nemzet adott. De ilyen 
kevés van. 

A többinek szellemét, fölfogását, politikai érzületét 
az a sültelen ifjú fejezte ki a Bismarck koporsójánál. Úgy 
tartják, hogy ők vAlldeutschlandx fiai. Ezt a szamár német 
szót nem tudom magyarra fordítani. Fogalmára nézve 
annyit jelent, hogy Németország határa ott végződik, a 
hol a német szó. Tehát Oroszország balti tartományai és 
Magyarországon a Dunántúl, a Szepesség, a Bánát és 
Erdély egyes részei Németország kiegészítő alkatelemei. 
Nem ugyan földrajzilag; legalább nem még most. De eljön 
majd annak is az ideje. Addig is föntartják az együvétar- 
tozandóság érzetét a nyelv, a kultúra, a hit, a felfogás, a 
ragaszkodás és az iskolázás által. 

Ezt a szellemet jó volna már egyszer a szász intelli- 
genciából kiporolni. Mert. ez a szellem hazánknak alkalmat- 
lan, a szászoknak veszélyes. Minket rossz hírbe kever; 
őket beteges képzelődésre ingerli, nagyfokú idegbajokkal. 

Egy embernek csak egy hazája lehet. Állami kötelék- 
ben lenni itt és hűségesküt mondani ott: árulás a hazafi- 
ság ellen és fölbontása a kötelességek erkölcsi egyensú- 
lyának. Eszükbe kellene már egyszer juttatni, hogy szép 
és gazdag vidékeinken nem azért települtek meg, hogy 
ennek a hazának ellenségei legyenek. Azokat a vidékeket 

nem foglalták, nem hódították, hanem ajándékba kapták. 
Hogy műveljék, gyarapítsák, ápolják, szeressék a hazaföld- 
nek talaját, erejét, kincseit, intézményeit: ezért hívták be 
őket az Árpádok. 

A mit most művelnek: utálatos, gyáva, hitszegő és 
alattomos hálátlanság a múlttal szemben és nyomorult 
árulás a jelennel szemben. Kormányaink kötelessége e hit- 
ványságnak gyökereit elmetszeni. 

Ezt a gyökérzetet könnyű megtalálni. 

Azok, ajkikre az iskolai ellenőrzés föladata hárul, te- 
kintsék meg a szász iskolák belső életét. De ne trombita- 
harsogás, és réztányér-csengés mellett, hanem alaposan, 
apróra, a vesékbe nézve. Látni fogják, hogy a szász gyer- 
mek a magyar haza és a magyar faj gyűlöletével hagyja 
el a középiskolát. Csak tegnapelőtt is nem azt újságolta-e 
a vMagyarországx, hogy a nagysinki ág. ev. szász iskola 
igazgatósága visszautasított egy iskolai értesítőt azzal a 
megokolással, hogy az magyarul van címezve. Az ilyen 
butaság, ha még arcátlansággal is párosul, ragályos gom- 
bákat olt bele a hetykeségre hajlandó gyermek-kedélybe. 

Aztán gondolkozzék Wlassics miniszter űr, miután tud 
is, szeret is elmélkedni, a fölött a tény fölött, hogy az 
összes szász papok és szász tanárok jelentékeny része 
egyetemi kiképzését Németországban kapja. Tudom, hogy 
tanári álláshoz csak magyar egyetemi  bizonyítványnyal 
juthatnak. De mit ér, ha már lelkében kicsirázott a gross- 
deutsch-szellem? Azonban a papok nincsenek semmi 
ellenőrzés alatt. A nép lelke, hite, hazafisága ezeknek van 
kiszolgáltatva. Ők a vezérek. 

Századszor ismétlem: a kolozsvári egyetemet ki kell 
egészíteni egy protestáns theológiai fakultással s föl keli 
állítani a külföldi papi bizonyítványok tilalomfáját. A ki 
magyar honpolgárok lelkiüdvének gondozására vállalkozik: 
magyar levegőben szerezzen magának kvalitást. 


Nemzetiségi politika. 
(M 0.109. sz. 1899. április 20.) 


A bukófélben levő rendszernek még mindig vannak 
hívei. Harci methodusuk szokatlan. Látjuk a nézeteket, 
de nem látjuk a gazdát. Röpiratok szállingóznak a leve- 
gőben, de egyikéről sem tudjuk, hogy ki tehene-borja. 
Keletkeznek, mint a gomba a nyirokból és előcsúsznak, 
mint a pincebogár a rejtekből. írják ismeretlen tettesek 
és fizetik föl nem fedezett cinkosok. Foglalkozni azért 
nem szükséges velük, mivel nemcsak  gazdátlanok, de 
önmaguktól való igazságuk sincs. 

A yNemzetxk minapi száma mégis foglalkozott egy 
ilyen sehonnai váddal. Azt adta tudtul, hogy az új 
rendszer megalkuvó iránya nem vonatkozik nemzeti  kér- 
désekre. Tartalma mellett a cikk kiváló súlyt nyert azon 
hir következtében, hogy fejtegetései a  kormányelnök 
nézeteit híven tolmácsolják. 

Részletes tervet a nemzetiségi kérdés kezelése, — 
részben kielégítése, részben megoldása, részben  elfoj- 
tása felől, senki sem vár a kormánytól. A törvényho- 
zásnak, a kormányzásnak és az igazgatásnak alig van 
ága, melynek valamelyik pontja ne érintené a  nemze- 
tiségi kérdést. Épen ezért a tennivalók épen olyan 
kimeríthetetlen . sorozatot képeznek, mint a kölcsönös 
panaszok és sérelmek. 

Kölcsönösnek mondám, mert oláh, tót és szász pol- 
gártársaink tévednek, ha azt hiszik, hogy csak nekik 
van panaszuk és sérelmük. Nekünk is van. A különbség 

az, hogy a magyar állam szempontjából az ő panaszuk 
ellenünkben alaptalan, de a mi sérelmünk miattuk alapos. 

Már pedig más alapon, mint a magyar állam szem- 
pontjából, ezt a kérdést sem feszegetni, sem dűlőre vinni 
nem lehet. A legfőbb érdek az állami összérdek. Ha 
ez az érdek kiváltságot tűrne meg, akkor megtűrné az 
elnyomatást is. De egyiket sem tűrvén, a jogegyenlő- 
ség lett az irányadó elv. 

Nemzetközi és belügyi feladatát Magyarország csak 
az állami lét teljes benső egységével töltheti be. Sze- 
rencsétlenség, hogy egyházilag külön  organizmusokra 
van szakadozva. Ezen már segíteni nem lehet és e 
téren keresnünk kell az egységet a lelkiismeret egyenlő 
szabadságában, a bírói eljárás egyöntetűségében és a 
legfőbb felügyeleti jog azonos elvű gyakorlásában. 

De egyéb hatáskörökre nézve állami egységünk 
alkut nem ismer. Meg nem tűrhető semmi áron és 
semmi szín alatt, hogy hazánkban egymástól elkülöni- 
tett és egymással szemben álló politikai, közigazgatási, 
kultúrai és területi szervezetek képződjenek. 

Ez a fejlődés földarabolásra vezetne.  Föderaliszti- 
kus irányzatok kapnának lábra az egész vonalon. A köz- 
ségi rügy helyhatósági ággá s ez pedig tartományi 
törzszsé nőné ki magát. Egy-két emberöltő multán nya- 
kig volnánk abban a hínárban, mely Ausztriát mohó 
elnyeléssel fenyegeti. 

Magyarország történelmi állásának konzekvenciái 
között vannak kötelességek és vannak jogok. A köteles- 
ségeket azért teljesítjük, hogy a jogokat gyakorolhas- 
suk. Kötelességünk abból az ezredéves múltból szárma- 
zik, melyet a magyar nemzet, mint államalkotó faj élt 
át. Jogunk arra való, hogy államalkotó fajtulajdonságun- 
kat megoltalmazzuk minden külső és belső támadás ellen. 

Számtani, etnikai és politikai bizonyosság, hogy a 
Kárpátok övezetében levő államnak csak a magyar faj 
adhat egységes, nemzeti jelleget. Ezt a helyzetet ré- 
szünkre fajunk műveltségi, vagyoni és számbeli fölénye 

teremtette meg. Nem politikai véletlenség és múló esély 
játszott szerepet a helyzet ilyen alakulásánál. Itt az 4 
világtörténelmi igazság nyomul előtérbe, hogy a keleti 
és nyugati szellem áramösszeütközésének e vészes helyén 
sem a rómaiak, sem a góthok, gepidák, dákok, sem a 
hunok és avarok, sem a szlávok, — hanem csak a ma- 
gyarok voltak képesek őstermészetükben rejlő államfenn- 
tartó ösztönükkel hullámgátakat emelni. 

Akár itt kaptuk a másnyelvű fajokat, akár később 
vándoroltak be: tény, hogy szilárd államalakulás csak 
azóta létezik e helyen, mióta itt magyarok uralkodnak. 
Épen ezért mi magyarok testben és lélekben össze 
vagyunk forradva e hazának múltjával és jövendőjével. 
Avval élünk, abban keressük dicsőségünket és abban 
találjuk fel nyugalmunkat és boldogságunkat. Nekünk az 
bölcsőnk, fészkünk és sírunk. 

Sok mindent lehet alku tárgyává tenni, de hazánk 
egységét soha. Az államegység a mi nemzeti létkérdé- 
sünk. Ennélfogva a nemzetiségi kérdés kezelésének és 
megoldásának az államegység elve ad alapot és semmi 
más. Ehhez az alaphoz fűződjék a polgári jogegyenlőség 
gondolata úgy a törvényekben, mint az életben. 

Megnyugtató, hogy a vNemzetxk is e két sarktételt 
állítja fel az új kormány irányául. De a mező nagyon 
tágas. Nem a mező kiterített nagyságában dől el a 
kérdés, hanem a rajtalevő ösvényhálózatban. A  nemze- 
tiségi kérdés a közélet fölaprózott részleteinek kérdése. 
Ezer meg ezer ága-boga van, s valamennyit egyaránt 
kell gondozniés ellenőrizni. 

Harminc évnek megdöbbentő mulasztása vár orvos- 
lásra. Politikánk ötletszerű volt e kényes ügyben. Gyarló 
engedékenység és faltörő beszédek foganat nélkül vál- 
togatták egymást. Sem meg nem nyertük a megnyer- 
hetőt, sem meg nem törtük a veszedelmest. Nemhogy 
a tervszerűségnek, de még az okos tapogatózásnak sincs 
e téren nyoma. 

Az a szerencsétlen röpirat, mely a yNemzethet szó- 

lásra késztette, nem bizonyít egyebet, mint azt, hogy 
a szerzője, sugalmazója, kiadója a politikai fegyelme- 
zetlenség teljes hiányában szenved. De sem kellő erélyt 
nem bizonyított, ahol rendet kell csinálni, sem  fogé- 
konyságot, hogy az arravalók  leszereltessenek. A  köz- 
igazgatási, társadalmi, gazdasági, kulturális és  fajpoliti- 
kának ezt a kényes szövedékét műveletlen szív és bár- 
dolatlan elme sem fölfogni, sem kezelni nem képes. 

Álláspontunk Széll Kálmánnal szemben a  várako- 
zás. Tőle többet remélünk, mint amennyit másoktól 
kapunk. A javítás és javulás nincs ugyan kizárva az ő 
eszközeivel se; de a biztos, teljes és végleges megoldás 
kulcsa a magyar nemzeti hadsereg intézményében rejlik. 


Kultúrpolitika. 
(M. O. 129. sz. 1899. május 11.) 


Íme egy napról két adat: 

A  görög-keletiek nagyszebeni  konzisztóriuma hajlandó 
elfogadni az államtól a lelkészek fizetésének kiegészítését, 
de csak azon föltétel alatt, ha a fizetéskiosztás a konzisz- 
törium útján történik. Ugyanezt határozta az aradi gyű- 
lés is. 

Az aradi püspökválasztásnál a Hansea-párt azzal izgat 
Goldis ellen, hogy ez mint püspökhelyettes aláírta és ki- 
adta a kormánynak azt a körlevelét, melyben elrendeli, 
hogy nemzeti ünnepeken magyar zászló tűzessék a tem- 
plomokra és iskolákra. 

Ez a két adat világosságot gyújt. Miként az ornamen- 
tika egy letört darabjáról az építési rend iránya, úgy e két 
adatból megítélhető az oláhfaj gondolatvilága. Nem kell 
nekik a magyar államnak se a pénze, se a zászlója. A pénze 
se? Ezt még meggondolják. Egyelőre föltételhez kötik. 
De a zászló semmiképen se kell. 

A sárga-fekete zászló ellen soha, sehol nem tettek 
kifogást. Pedig ez a zászló hazánkban idegen uralmat, 
katonai törvényszéket, abszolutizmust jelentett. A magyar 
zászló — pedig alkotmányt, jogegyenlőséget, szabadságot, 
önkormányzatot jelent. Mégis ezt kifogásolják és nem azt. 
Ki tud ezen eligazodni? Mi van ott elhanyagolva: az 
iskola-e, vagy az egészségügy? Bölcsekre van-e ott szük- 
ség, vagy orvosokra? 

Wlassics miniszter úrhoz fordulok. 

Harminc év óta mit művelt nálunk az iskola? Kere- 
sem azt a férfikorban levő nemzedéket, melyet hat éves 
korában átvett a családtól a magyar állam és nevelt és 
tanított és vezetett a népiskolán, polgári iskolán, közép- 
iskolán, akadémián és egyetemen át, bele az életbe. Tani- 
tónak az egyiket, papnak a másikat, ügyvédnek, orvos- 
nak, mérnöknek, gazdának a harmadikat, negyediket, 
századikat. 

Nos, hol vannak azok az oláh tanítók, papok, ügy- 
védek, gazdák, kereskedők, mérnökök, orvosok, kiket a 
magyar állam nemzeti szellemben, hazafias érzületben, 
hagyományainkhoz való  ragaszkodásban, — műveltségünk 
ápolására, fajunk szeretetére, intézményeink fejlesztésére 
fölnevelt? 

Úgy-e szamár vagyok, mert még azt sem tudom, hogy 
papot, tanítót nem a magyar állam nevel a felekezetek 
számára? Nem? Hát miért nem? Sőt arra sem gondolok, 
hogy kereskedői, mérnöki, orvosi tudományt Bécsből, 
Grácból, Zürichből hoz az oláh ifjú. A szász ifjú pedig 
Berlinből, Jénából, Utrechtból. 

De mit bánom én azt, hogy honnan jön a méreg? 
Én a veszély miatt ütök lármát. Ki a felelős azért, hogy 
a méregcsatornák nincsenek bedugva? Ezt a kérdést nem 
lehet a közösügyek impossibiliái körébe vonszolni. Ezen 
a ponton szuverén hatásköre van a törvényhozásnak. Az 
ítélet terhe egész súlylyal nehezedik az intézőkre. 

Feleljenek hát: mit műveltek harminc év alatt? Mu- 
tassák föl terveiket. Tudassák rendszerűket. Ismertessék 
meg számításaikat, kilátásaikat és azokat az okokat, melyek 
miatt összes nemzeti reményeink meghiúsultak. 

Gyárilag csináltátok a tankönyveket, ötletszerűen épí- 
tettétek az iskolákat, kortes-metódus folyt a püspökségek 
betöltésénél. Eközben az idegen fajpolitika meghúzódott 
az egyházakban és iskolákban; ott puha fészket és erős 
szervezetet talált nemzeti egységünk  szétmállasztására. 
Ellenőrzést, nem gyakoroltatok. A legfőbb felügyeleti jog 
nem éreztette nemzeti hatását. Egyház és iskola archimé- 

desi pont lett avégből, hogy a magyar glóbusz kivettes- 
sék sarkaiból. 

Így van-e? Nos hát, ha olyan hatalmasok vagytok, 
adjátok vissza nemzetünknek az elvesztegetett időt! 

És a keserű kiáltás Wlassics miniszternek szól, de 
nem őt vádolja. Egy jobb korszaknak rügyfakasztó lehelete 
érinti lelkeinket, ha az ő küzdésére gondolunk. Töredékes- 
nek látszó intézkedéseiben könnyű megtalálni a tervsze- 
rűséget. A millennáris népiskolák elhelyezésében nemesen 
domborodnak felénk a nemzeti irány erőteljes körvonalai. 

Wlassics ott végzi a magyar kormányzás harminc 
évét, a hol azt kezdeni kellett volna. Nem hebehurgyán 
csinálja a dolgot s nem főispáni protekcióból emel iskolát. 
Kezéből úgy kerül ki az ezer népiskola, mint ezer bástya, 
mely véd, a hol szükség, vonz, a hol kell és beolvaszt, a 
hol lehet. 

Nem homokra épít, hanem biztos és valódi adatokra. 
Bevonja akciójába a községek érdekkörét, hogy az iskola 
ne fagyöngy legyen a törzsön, mely rajta élősködik, hanem 
lomb, mely belőle fakadt s a törzsöt évről-évre élteti és 
termékenyítt. 

Szilárdul hiszem, hogy ha öntudatos tervszerűséggel, 
a kitűzött célnak állandó követésével, az eszközök helyes 
megválasztásával, az emberek, viszonyok és felfogások 
kellő ellenőrzésével és gondozásával vezették volna a 
nemzeti kultúrpolitikát — ma már nem bajlódnánk nem- 
zetiségi kérdéssel. 

Nem azt állítom, hogy mindenki magyarul beszélne. 
Erre még törekedni is kár, mert erőpazarlás. 

De egységes volna a politikai magyar nemzet a ha- 
zának tartozó kötelességek erkölcsi érzületében és a haza- 
szeretet magasztos indulatában. Nem jajgatna senki a 
külföldön olyan sebek miatt, melyek vagy nem léteznek, 
vagy csak itthon orvosolhatók. Nem idegenkednék senki 
a nemzeti közmunkától a törvényhozásban. Mindnyájan 
azon volnánk, hogy a politikai, társadalmi és kultúrai egy- 

ség által megerősítsük a hazát; nem pedig azon, hogy 
faji alkatrészekre daraboljuk még a földrajzi egységet is. 

Fatalisztikus okoskodás vette uralmába a letűnt kul- 
túrpolitikát Minek az? Úgy sem lesz eredménykx. Ez a 
keleties lemondás jellemzi a küzdelem egész vonalát. Nem 
is okoskodás volt ez, hanem ürügy a semmittevésre. Küz- 
delem sem volt, hanem csak vergődés. 

Az a fajbeli nyers anyag: tót és oláh, szerb és ruthén 
idomítható volt, mint a viasz. Egyik tömegnek sem volt 
nemzeties öntudata. Élt, dolgozott, nyomorgott egy hit- 
vány közigazgatás  kortesjármában. Egyetlen becsületes 
lépés sem történt, hogy szeretettel, gondozással, fölvilá- 
gositással magunkhoz emeljük ezt a tömeget. 

Az idő elveszett, de ne vesszen el az önbizalom. Wlas- 
sics miniszter hévvel lát a dolga után. Céltudatos mun- 
káját elismeréssel kíséri a nemzet. 


Egy meghurcolt ügyész. 
M. O. 350. sz. 1899. dec. 19.) 


Leveleket kapok arról a megdöbbenésről, melyet a 
szebenvidéki magyarság körében a vIribunax nevű oláh 
lap hangja okoz. 

A yMagyarországk már  fölemlítette, hogy Lázár 
Miklós gróf ellen, ki államügyészi kötelessége szerint, 
A — Titus Livius sikkasztó urat vádolta a jánkuszobor 
pénzeinek lelkes  megapasztásával, a  yIribuna: nevű 
lap vad hajszát indított. Ezt a hírt erősítik meg a 
hozzám érkező levelek. Hangja, színe, stílje a levelek- 
nek azt mutatja, hogy a vIribunax izgatása immár nyug- 
talanító jelleget öltött. 

Elnevezi az ügyészt hiénának, infámisnak,  canaille- 
nak; ajánlja neki, hogy foglalkozzék saját családjának, 
a gróf Lázároknak szenyjével, (Lázár Miklós, a köz- 
tiszteletben és  közszeretetben élt Lázár Kálmán  gróf- 
nak a fia, ki a vLég uraix-val gazdagította természet- 
rajz-irodalmunk kincses házát); követeli a  ministertől, 
hogy ezt az ügyészt azonnal csapja el; kijelenti, hogy 
ha el nem csapják: ők, a román nemzet vesznek majd 
rajta elégtételt, úgy, ahogy tudnak. 

Miként látható: a vTribunax cikkei a hatóság ellen 
való lázításnak igen súlyos elemeit tartalmazzák. Nem 
lehet tehát kétség aziránt, hogy a kormány  felelős- 
ségrevonás — leggyorsabb — módját fogja alkalmazásba 
venni. Mert ha az ügyész a vádjáért, a bíró ítéletéért 
a nyilvánosság előtt ilyen gyalázkodó  közleményekkel 
hurcoltatik meg s ha az ilyen féktelen piszkolódás nem 

jár példás bűnhődéssel: akkor megszűnik az államélet 
rezónja, a bírói hatalom és az igazságszolgáltatás tekin- 
télye lesülyed, s anarchikus irányzatok bomlasztó mar- 
talékává törpüla jogrend. 

A bírálat joga együtt jár a lelkiismeret  szabad- 
ságával. Hivatalos eljárásában a közélet minden funk- 
cionáriusa tűrni tartozik a közbírálatot. Tehát a bíró is, 
az ügyész is, a minister is. Azonban két különbséget 
mellőzni nem szabad. 

Először, különbség van a tárgyias bírálat és a leala- 
csonyító személyeskedés között. Másodszor, különbséget 
kell tenni az igazságszolgáltatási és politikai hatáskör 
között. 

A politikai hatáskörnek jóformán alkateleme és ki- 
egészítő része a bírálat, mert az elintézés megtisztul az 
ellenvélemények  szűrőjében. Ennek a  szűrőkészüléknek 
hivatását a bírói hatáskörben a vád és védelem rend- 
szere teljesíti. A közbírálat állandó alkalmazása itt már 
veszélylyel jár, mert zavarja a bíró nyugalmát s meg- 
ingatja függetlenségét. A törvényes formák között létre- 
jött ítéletért a bíró saját lelkiismeretén kívül senkinek 
sem tartozik felelősséggel. Épen ezért a bírói ítéletek 


nyilvános bírálatától — nem számítva az elvi kérdések 
jogtudományi megvitatását, — a tisztességes sajtó min- 
dig tartózkodik. 


Azonban a vIíribunax nem is bírál, hanem egyene- 
sen  piszkolódik, fenyeget és  terrorizál. — Elcsapatását 
követeli annak az ügyésznek, aki látja a bűnt és kéri 
a büntetést. Ezzel sem elégedve meg, hirdeti, hogy majd 
a román nemzet vesz magának olyan elégtételt, a 
milyent tud. 

Ez már érthető beszéd. Ismerjük, hogy milyen 
elégtételt tud venni a román nemzet. Magyar kúriák 
kifosztása, városok elpusztítása, csecsemők karóba  hú- 
zása, úrhölgyek meggyalázása jár a nyomában ennek az 
elégtételnek. . Összetört . csontok,  elfűrészelt emberi  tör- 
zsek, kirabolt pincék, lángba borult szérűskertek hirdet- 

ték az elégtételt a Hóra idejében ép úgy, mint a Janku 
idejében. 

Jankut az oláh izgatók nemzeti hősnek keresztelték 
el. De a hazugság sohasem válik históriává. Oláh nem- 
zet ebben a hazában nincs. Nem is volt; nem is lesz. 
Kenézségek alatt, csapatonkint, az idő százados soroza- 
tában bevándorolt oláh faj igenis van. Ide szállingóz- 
tak, mint pásztorok, juhnyájakkal; letelepülési engedélyt 
kaptak a magyar földesuraktól s aztán jobbágyokká 
lettek. 

Nemzetté alakulni, úgy mint a szász, a székely: soha- 
sem tudtak. Oláh politikai, községi, bírói, igazgatási 
szervezetnek sehol semmi nyoma nincs. Oláh címert, 
zászlót, okmányt, rendeletet, Ítéletet . senki — fölmutatni 
nem képes. Nincs a világnak az a kutatója, aki valamely 
oláh institúciónak habár csak a sejtjét is, fölmutatni 
képes volna. 

Nincs tehát oláh nemzet sem a históriában, sem a 
törvényekben, sem a valóságban. Mert nincs és nem 
volt külön oláh terület, külön oláh konstitúció, külön 
oláh hadi, politikai, igazgatási és bírói szervezet. Nem 
létező nemzetnek pedig nemzeti hősesem lehet. 

A közjogi tudatlanságnak és tolakodásnak  szerte- 
lensége következtében beszélnek ők román nemzetről. 
Keletkezett ez a beszéd abból, hogy Erdélynek az unió 
előtt három nemzete volt: a magyar, a székely és a szász. 
A középkori feltagolás érdekes hagyománya volt. Mind- 
három nemzet zárt egészet alkotott, egymástól eltérő 
magánjogi, büntetőjogi és közjogi renddel. Ezt a for- 
mációt az unió megszüntette. Magyarország összes pol- 
gáraiból faji és felekezeti különbség nélkül a jogegyen- 
lőség alapján megalakult az egységes, magyar nemzet. 

De jött az osztrák kormány ármánya s szervezte 
hazánk szabadsága ellen a fajok lázadását. Az oláhok 
lépre mentek. Fegyvert fogtak saját hazájuk ellen, mely 
épen azokban a napokban adta meg nekik a jogegyen- 
lőséget, fölszabadítván őket is az úrbéri járom alól. 

Ehhez a lázadáshoz programm kellett. Összegyültek tehát 
s követelték Balázsfalván májusban azt a szabadságot, 
amit áprilisban a magyar kormány közbenjárására már 
a király is szentesített volt. Ezenkívül nemzeti konsti- 
tuciót követeltek maguknak a székelyek, magyarok és 
szászok példájára. Mikor? Akkor, midőn az erdélyi 
országgyűlés, tehát a székelyek, magyarok és szászok 
együttes törvényhozó testülete, ezekről a  konstituciók- 
ról lemondott. Mikor mindenki, tehát az oláh faj is, 
be volt törvényesen véve az alkotmány sáncaiba: akkor 
az oláhok fegyvert ragadtak azzal a követeléssel, hogy 
ők is vétessenek be az alkotmány sáncaiba. 

Tulajdonképen pedig azért nyúltak fegyverhez, mert 
osztrák zsoldba adták magukat saját hazájuk és saját 
szabadságuk leigázására. A zsoldosok között szerepel 
Janku Ábrahám is. 

Mi volt, ki volt tehát ez a Janku, aki osztrák buj- 
togatásnak engedve, idegen zsoldba áll abból a végből, 
hogy saját hazáját és abban saját fajának szabadságát 
is elpusztítsa? Nemzeti hős? A patvarban is! Akkor mi 
a neve a história nemes és nagy alakjainak, akik meg- 
törték az önkényt s az emberiség igazságai közé emel- 
ték a jogegyenlőséget? 

Mit tett Lázár ügyész? 

Követelte, hogy a magyarul tudó tanuk magyarul 
hallgattassanak ki. Ez a maga rendjén van. Ahol nem 
föltétlenül szükséges az államnyelv mellőzése, ott azt 
nem is szabad mellőzni, mert a magyar hatósági nyelv 
jogosulatlan faji aspirációk zsákmányát nem képezheti. 

Továbbá követelte a Janku-szobor alapjára gyűlt és 
még el nem sikkasztott összegnek elkobzását. Ez is a 
maga rendjén van. Emlékművek által kifejezett nemes 
hírnévre csak olyan ember tarthat számot, aki hazájá- 
nak nemcsak jó gyermeke volt, de hasznos szolgálato- 
kat tett. Bűnös üzelmekért szobrot emelni nem szabad, 
mert ez a bűn fölbátorítása lenne. 

Végre  haramiavezérnek nevezte Janku urat. Ezt 

bizonyára azért tette a hazafias érzésű ügyész, mivel 
nyelvünk szegénysége nem nyújtott neki módot a Janku 
bűnének megérdemelt kifejezésére. Mert Janku és a 
többi osztrák zsoldos, akár erkölcsi, akár politikai érte- 
lemben rosszabb volt a haramiavezérnél. A haramia csak 
a közbátorságot veszélyezteti. De ez a tribun idegen szol- 
gálatba lépett és a saját hazájának összes nagy érde- 
keit veszélyeztette. 

Janku hazaáruló volt. Ennél nagyobb bűn nincs. 
A hazaárulóra nem sértés, ha rablóvezérnek minősítik, 
mert ez enyhítése a bűnének s némi megtisztítása az 
emlékének. 

A honárulás kultuszát űzik mindazok, kik a Janku 
emlékét dicsőítik. 


Nem esküszik. 
(M. O. 357. sz. 1899. dec. 28.) 


Olvasom, hogy valami Schuller nevű szász úr, miután 
félig-meddig kegyelemből, félig-meddig  szavazattöbbség- 
gel keresztül esett Marosvásárhelyen az ügyvédi vizsgán: 
megtagadta a szokásos és törvényes esküt, mivelhogy ab- 
ban az eskümintában hűségi fogadalmat kellett volna leten- 
nie a magyar alkotmányra. Ennek következtében a vizs- 
gáló bizottság nem szolgáltatta ki neki az ügyvédi okle- 
velet és fölterjesztette az ügyet az igazságügyminiszterhez. 

Azok előtt, kiket a magyar államiság rendje, megszi- 
lárdulása, teljes kiépítése érdekel, nem szükséges ezt az 
esetet kiszínezni. 

Pályát választva az ifjú, íme a jogtudománynak szen- 
teli életét. Hivatást tűz tehát maga elé mindazon elvek, 
szabályok, törvények és intézmények megismerésére, meg- 
szeretésére és megvédésére, a melyek föntartó, oltalmazó 
és fejlesztő tényezők gyanánt működnek az állam orga- 
nizmusában. Ennek folytán életének vezérelve lesz — a 
jogrendet szolgálva — mindnyájunk foglalkozását, bizton- 
ságát, szabadságát, igazságát, rendjét, — vagyis a hazá- 
nak összes nagy érdekeit szolgálni. 

Mikor aztán megtanulta mindazt, a mit a módszer 
avégből szabott ki, hogy a hazafiúi kötelességek és a 
jogvédő érzületek átszivárogjanak a vérkeringésbe; mikor 
már lelkének szükségképpen dogmává lett a jog uralma 
és a törvény szentsége; mikor kétely sem merülhet fel 
az iránt, hogy a hazát föntartó intézmények szeretetteljes 

ápolása életösztönévé lett: íme ez az ifjú kijelenti, hogy 
nem tesz esküt a magyar alkotmányra; mintha mondaná, 
hogy előtte gyűlölet tárgya a forrás, a honnan hazája az 
életnedveket meríti, s hogy neki nem becses az a közjog, 
mely a hazának történelmi formációt s a polgároknak 
egyenlőséget és szabadságot ad. 

Az eset páratlan a maga nemében. Valaki jogvédő- 
nek készül, de a jogrend ellenségének vallja magát 
Micsoda mélységes összezavarodása ez a kötelességek 
törvényének. Kenyeret akar szerezni annak a jognak a 
szolgálatában, a melyet megtagad. Magyarország igazság- 
szolgáltatásának integráns alkatrésze akar lenni olyan em- 
ber, a ki nem fogad hűséget annak az alkotmánynak, 
mely a juszticia hatalmát, alapelveit és határait foglalja 
magában. 

Nem közönséges érdeklődéssel kérdezem: melyik kö- 
zépiskolát végezte és jogot hol tanult ez az úr? Ennek 
a kérdésnek a kipuhatolása fontos kormányzási feladat 
Látnunk kell a hajótörött ellenőrzésnek összes romjait 
Nemzeti szempontból nem igen ismerek ennél nyugtala- 
nítóbb tünetet Az éberszemű Wlassics figyelmét nem ker 
rülheti el ez a kórságos tünet 

A melyik középiskola ilyen Schullert nevel és ilyen 
Schullernek ad érettségi bizonyítványt, az megérett a be- 
záratásra. Alapos vizsgálat deríthetné ki, hogy kivételes 
esettel állunk-e szemközt, vagy általánossal? Ha kivéte- 
les: akkor a nyilvánossági jogtól fosztandó meg az iskola. 
Mert az ilyen botlás, mint kivétel is, erős fenyítést érde- 
mel. Ha azonban Schuller úr egy elfogadott nevelési rend- 
szer eredménye: akkor nincs más orvoslat, mint azt az 
iskolát kérlelhetetlenül bezárni. 

Nem szívesen használok éles szót, mert kultuszmi- 
niszterünk  buzgóságát, öntudatos intézkedéseit és  terv- 
szerű előrenyomulását őszintén nagyrabecsülöm s mert 
tudom, hogy az elszalasztott időnek mily súlyos mulasz- 
tásai roskadtak vállaira; de mégis kimondom, hogy kö- 
zépiskolázásunk állami ellenőrzése nemcsak hatálytalan, 
egyenesen botrányos. 

A szász és oláh középiskolák közönséges melegágyai 
a hazafiatlan érzelmeknek. A szászok neveléséből kikerült 
ifjaknak legalább nyolcvan százaléka nyíltan bevallott el- 
lenség. Az oláh ifjakból száz közül éppen száz az ellenség. 

Mire tanítják, hogyan tanítják ezeket a gyermekeket? 
Hiszen ennél a pontnál nem velünk született indulatokról 
és hajlamokról van szó. A hazafiságot tanulni kell. 

A fészek, a vacok, a verem, a barlang: ezek állati 
menhelyek az oltalom és a kölykezés szempontjából. De 
a haza históriai fogalom, mely az etnikai kötelességek 
hosszú sorozatára tart igényt. 

A hajdankornak azok a képei, a melyekből hagyomá- 
nyok és nemzeti igazságok alakulnak nemzedékről-nem- 
zedékre s melyek a szeretetnek és áldozatkészségnek forró 
indulatait ébresztik az utódokban: ezek a képek, hagyomá- 
nyok, igazságok, ez a szeretet és áldozatkészség az ember 
lelkületében kivétel nélkül mind nevelési és tanítási pro- 
duktum. Ha nem így volna, ha a hazához való ragaszkodás 
az életösztön terméke volna: akkor nem lehetne külön 
angol, német, francia, belga, svéd, orosz, norvég, magyar 
hazafiság, hanem csak ideiglenes ragaszkodást ismernénk 
a tűzhelyhez, miként a mezei egér a lyukához. 

Kérdem tehát ismét, mire tanítják és miként nevelik 
a szász és oláh középiskolák azokat a gyermekeket, kik 
úgy lépnek ki onnan, mint hazájuk ellenségei? Nincs-e 
a kormányzás elnézése és türelme a hülyeségig fokozva, 
ha évtizedeken át mutatja a tapasztalás, hogy ezek az 
iskolák a hazára nézve nem hű polgárokat, hanem ellen- 
séges rajokat bocsátnak ki magukból, és az ilyen iskolák 
mégis fönnállanak és bizonyítványokat adnak a haza szol- 
gálatára a haza ellenségeinek?! 

Anglia, Franciaország, Olaszország, sőt részben még 
Németország is külömböző fajokból alakult egységes ál- 
lammá. Az Egyesült Államokban az egymás nyelvét nem 
ismerő fajoknak igen nagy sokasága verődött össze. De 
a hazafiság tekintetében sehol sincs eltérés. Egyik szer- 
vezet sem tűrne magában olyan betegséget, a milyen a 
magyar hazán rágódik. 

Próbálná meg bárki, bárhol, az alkotmány ellen — 
nem mint doktrína ellen, hanem — mint a hazát föntartó 
élő rend ellen az eskü megtagadásával tiltakozni; vagy 
próbálna bármelyik faj, felekezet, társulat olyan iskolát 
tartani, a hol az államnak ellenségeket nevelnek; vagy 
próbálná meg az Egyesült Államok bármely polgára, fele- 
kezete, társulata az angol nyelv szuverenitása, vagy az 
angol államjelleg és az angol fölfogásoknak és hagyomá- 
nyoknak föltétlen uralma ellen az iskolákban és a fele- 
kezeti műhelyekben szót emelni, izgatni, tiltakozni: olyan 
visszatetszést . és — fölháborodást idézne magára, hogy 
ekzisztenciáját és ottmaradását tenné lehetetlenné, s vagy 
kikergetnék az országból, vagy a bolondok házába szál- 
lítanák. 

Miután a szimptómával foglalkozám s nem az egyén- 
nel, tartózkodom annak vitatásától, hogy Schuller úr, ha 
előveszi a másik eszét s esküre jelentkezik és azt leteszi: 
tarthat-e számot az oklevél kiszolgáltatására? Azt hiszem, 
hogy az az állam, mely ilyen felfogású embert ügyvéd- 
kedésre jogosít, önmagáról mond le. 


Tünetek. 
(M. O. 27. sz. 1900. január 28.) 


Fiúméban megverik az embert, ha magyar ruhában 
jár. A villamos kocsikon pedig nem tűrik meg a magyar 
szövegű fölírást. 

A haditengerészet vezetősége megparancsolja, hogy 
a hadihajókon csak dalmát borok árusíthatók. 

Szeben színházi közönsége kifigurázott magyar ala- 
kon mulat, s azt a huszárt, akit ez a mulatság bánt, mi- 
vel piszegett, megbüntetik. 

A kolozsvári fűszerest magyar levele miatt meglec- 
kézteti bécsi szállítója, aki jövedelmező  összeköttetésé- 
ről inkább hajlandó lemondani, mint magyar levelet el- 
fogadni. 

A brassói oláh gimnáziumnak  egymilliókétszázezer 
frank tőkesegélyt ad Románia kormánya. 

Magyarország polgára büntetést kap, ha az ellenőr- 
zési szemlén hazája törvényes nyelvén jelentkezik. 

Budapesten rendőri  asszisztenciával ütlegelték azt 
a fiút, aki hangosan kívánta, hogy valamelyik közmu- 
latóban magyar legyen az előadás. 

Egy újabb  vizsgarend értelmében a  konzulátusi 
jelöltnek magyarul tudni nem szükséges. 

Az államilag és királyilag segélyezett Operában köz- 
szemérmet sértő előadás foly. 

A drezdai rendőrség azt a darabot, amely nálunk 
50-60 zsúfolt házat csinál, ocsmány tartalma miatt 
betiltja. 

És így tovább. Ezek a dolgok összefüggnek, mert 
a dekompozíció tünetei. A sárcsatorna leve hömpölyög. 
Műintézetek futnak versenyt a feslettség diadaláért. Ma- 
gyar nyelvnek, magyar vagyonnak, magyar erkölcsnek 
vereségeivel számol beanapi krónika. 

Eközben fölemelik a kvótát azok érdekében, akik 
pusztító hadjáratot folytatnak hazánk ellen. Javítják a 
fizetését annak a tisztikarnak, melynek lelkéből mester- 
ségesen száműzik a magyar nemzeti szellemet. Fokoz- 
zák a létszámát és költségeit annak a hadseregnek, mely 
érettünk van ugyan, de nem jogaink,  szabadságaink, 
nemzeti érdekeink oltalmára, hanem egész szervezetében 
és szellemében arra való, amire a börtönőr a fegyen- 
cek irányában. 

A sülyedésnek ezen a lejtőjén hasztalan keresed a 
koncentrikus nemzeti politika szálait. Megragadni  sze- 
retnéd úgy-e, hogy el ne merülj? Ha csak egy szalma- 
szálat is; ha mindjárt egy szerencse-póknak vékony fo- 
nalát is. De ne magadra nézz, jó magyar, ha a nem- 
zetek sorsára vigasztalást keresel. Merengő tekinteted 
forduljon Bulgária felé, ahol függetlenségi  nyilatko- 
zatra készülnek. Vagy öltse föl képzeleted a  vándor- 
madárnak szárnyait és szállj  vigasztalásért a burok 
földjére. 

Amott tanulságokra találsz, itt csak bűnhődésre. Mit 
vétettünk, hogy nekünk jut a legalávalóbb sors? 

Fiumét kitartjuk, mint egy  vesztegető  örömleányt. 
Persze megcsal. Milliónkkal fölcicomázta magát, kényel- 
mére palotákat emeltünk, kimosdattuk halpiaci mocská- 
ból, s most, hogy tetszetős s hogy többé nem bűzös: a 
szemünk közé vigyorog és mást ölelget. Ha  Magyar- 
ország férfi volna, kutyakorbácstól véreznék  Fiúménak 
a háta. De úgy néz ki a dolog, mintha szamaritánus 
nénikék kormányoznák azt a törvényhatóságot. 

Szemtanútól hallom, hogy a villamos kocsikról el- 
tűnt a magyar felírás! Emiatt a felírás miatt mindnyá- 
junkat megrugdosott az az uticifra, s aztán leköpött. 

Mi pedig törültük a magyar szót, csakhogy meneküljünk 
a kitartott haragjától. 

Délnyugati határunkon egy haszontalan, izgága  vá- 
ros veri el rajtunk a port Délkeleti határunkon ugyan- 
ezt míveli egy iskola. Az állam meghátrál ma egy város 
elől, holnap egy iskola elől. 

Ezekben a meghátrálásokban az állam ereje mutat- 
koznék, ha annak a városnak és annak az iskolának igaz- 
sága volna. De egyiknek sincs igaza. Az egyik részt 
követel magának az állam törvényhozói jogából. A má- 
sik azt követelte, hogy egy ellenséges indulatú idegen 
országtól jövő segélyt a magyar állam tűrni tartozzék. 
Az ilyen követeléseket magyarul nem igazságnak neve- 
zik, hanem szemtelenségnek. 

Fiume követelése még függőben van. De az a tény, 
hogy függőben van, vereség az államra nézve. Mert az 
arcátlanságot nem függőben szokás tartani, hanem meg 
szokás regulázni. A brassói oláh iskola követelése azon- 
ban immár nincs függőben. Ez az ügy consummatum 
est. A magyar kormány egyszer betiltotta az idegen 
segélyt. Miként az osztrák kormány is betiltotta, hogy 
csángói magyar segélyben részesíttessenek. A magyar 
kormány helyesli az osztrák fölfogást. Természetesnek 
találja az idegen segély visszautasítását, mert az idegen 
segély bizonyos fokú beavatkozás és irányítás. 

De a magyar kormány most már nem tiltakozik a 
romániai segély ellen. Egy oláh iskola arra tudta a 
magyar kormányt szorítani, hogy elvi álláspontját cser- 
benhagyja. Rosszul mondom. Az elvi álláspont fennáll 
a csángókra nézve. Magyar részről a bukovinai csángók 
nem  segélyezhetők, mert az osztrák kormány nem 
engedi. Ezt helyesnek találja a magyar kormány. Azon- 
ban Románia részéről a brassói oláh iskola segélyez- 
hető. Miért? Talán ezt is helyesli a magyar kormány? 
Nem. Hiszen a segélyt egyidőben betiltotta. Azután hosz- 
szas ideig alkudoztak. 

Kormányunk jól tudja, hogy a romániai segély lep- 

lezetlen agitáció a magyar állameszme ellen. De a közös 
külügyi hivatal az oláh iskolának fogta pártját. A meg- 
aláztatást némileg enyhítette volna, ha az évi segély 
tőkeösszege a magyar kormánynál letétbe helyeztetik s 
onnan adatik ki a megfelelő évi járulék. Kormányunk 
eztis megkísérlette, de ezzel is kudarcot vallott. 

A brassói oláh iskola minden vonalon győzött. Kit 
győzött le? A magyar államot. Ugyan ki nem verte már 
meg ezt a szerencsétlen flótást? A horvátok elveszik 
tőle Buccarit és a szlavón megyéket. Egyszersmind szét- 
tépik és bemocskolják zászlóját. A szászok megriasztják- 
s a helységnevek megmagyarosításával meghátrál a sze- 
rencsétlen. Románia kívánságára megnyílik a  memoran- 
disták börtöne. Fiume nem tűr el magyar fölírást és 
fölülvizsgálja a magyar törvényt. 

Mit komédiázunk? Játékszernek az államosdi igen 
drága. A haza fogalmát nem gyáváknak és hülyéknek 
találták föl. 

Naponkint arra ébredünk, hogy nem kezünkben van 
a pálca, hanem a hátunkon. 

Mikor jutunk el már egyszer az erkölcsi érzületnek. 
ahhoz az  alapfokához, — hogy legalább szégyenkezni 
tudjunk? 


Meddő kísérletek. 
(M. O. 196. sz. 1900. július 18.) 


Kár, hogy azok az oláhok, kik érdemesnek tartják 
saját ügyeikkel foglalkozni, többnyire félművelt emberek. 
Mert a teljesen műveletlen támaszkodik a józan észre; a 
bevégzett nevelésű ember támaszkodik a  műveltségére. 
Az érintkezés tehát lehetséges. Az is, ez is olyan nyelven 
beszél, a mit más is megért. 

De a félművelt ember beszédje legtöbbször érthetet- 
len. Nagyon cifrázza a dolgot, s a lényeg elvész a kacs- 
karingós formában. Aztán nem ismeri a határokat. Ka- 
landoz barázdáról-barázdára. Mindent akarna. ítélő képes- 
ségének nincsen mérlege. Számit alap nélkül és követel 
számítás nélkül. 

Hangzatos jelszavakat tart készenlétben, s azokat 
derűre-borúra mozgósítja. Elhiszi, hogy szenved, ha nincs 
is fájdalma, mert így kívánja a jelszó. Üldözöttnek híresz- 
teji magát, mert az elnyomott nép rokonszenvet remélhet. 
Az igazságot csak addig szeretik, a míg nekik használ. A 
hazugságot alkalmas eszköznek tartják saját maguk bo- 
londítására. 

Az alap, melyre kulturális és fajbeli létüket fektették, 
igen hibás. Ezek a Coriolanok, Gracchusok, Trajánok, 
Svetoniusok és Brutusok sokkal derekabb és megbízha- 
tóbb emberek volnának, ha őket most is Dimitrunak, Gav- 
rillának, Nyikulájnak és Gligornak hívnák. De mindenáron 
rómaiak lettek. A történelmi tilalmakat habozás nélkül 
átlépték. Csináltak "maguknak mesterséges hagyományo- 
kat, s magukra fogták azok kötelező voltát. 

Ezzel olyan erkölcsi terhet raktak saját vállaikra, a 
minőt csak világuralomra hivatott nép bírhat el. Az is 
csak igen nehezen, igen nagy áldozatokkal, tetemes erő- 
feszítésekkel. Az a rómaisdi ki nem elégíthető ábrándokba 
kergette ezt az alakulóban levő fajt. Világhistóriai politi- 
kának meddő álomlátásai kísértettek olyan népnél, a mely- 
nek nyelvet, tradíciót, múltat, hazát, szervezetet csak a 
legutóbbi ötven év alatt kezdtek papiroson csinálni hiszé- 
keny és babonás féltudósok. 

Minél jobban nőtt a vágy, annál inkább eltörpült az 
eszköz. A vágynak és eszköznek, ez a különbözősége meg- 
bontotta a lelki egyensúlyt. A valót összetévesztették az 
álommal. A látást fölcserélték a hittel, a tényt a remény- 
nyel. A mit reméltek, azt meglevő dolognak tartották, a 
mit hittek, azt látni vélték, s a miről álmodtak, azt mint 
kész valóságot fogadták. A tücsök úgy lépett föl, mint 
harci paripa. 

Észre pedig nem térnek, mert félművelt emberekre 
hallgatnak. Mi is legyen a római, ha nem hatalom azon 
a földön, a melyen lakik? Hatalma pedig csak nemzetnek 
lehet; ennélfogva nemzetre játszsza magát az oláh. A mel- 
lékkörülményeket a római gőg nem látja. Számba sem 
veszi, hogy önmagából kifejtett intézmények nélkül nincs 
nemzet. Ez neki haszontalanság. Elég a név. 

Ha kérdezed: mely alapon vagy nemzet? Mikor szer- 
vezkedtél! Hol a múltad? Kik voltak kormányzóid, bíráid, 
hadvezéreid?  Tartományod, hazád, vármegyéd,  városod, 
községed hol van? Hol vannak törvényeid, államalkotó 
képességednek ezen élő bizonyságai? Hol van címered, 
a nemzeti egyéniségnek ez a történelmi jele? Nos, hol 
vannak alkotásaid? — Erre nem tudnak felelni. 

Azt mondod autochton vagy, s erre jogokat kívánsz 
alapítani. Hogy mint római elfoglaltad ezt a földet már 
a második században s azóta itt vagy. A rómaiak nyoma 
valóban látható. De őket kiűzték. Castrumaikat, bányái- 
kat,  útjaikat, fürdőiket,  szobraikat, templomaikat elrom- 

bolták. Mikor a magyarok itt hazát alapítottak, akkor már 
hét századnak a pora lepte be ezeket a romokat. 

Mi lett veletek, mikor, a légiókat innen a barbárok 
kiűzték?  Elmentetek? Mikor jöttetek vissza? Itt  volta- 
tok-e, mikor Árpád hadai megjelentek? Azt mesélitek, 
hogy itt. Minő állapotban? Mi volt az állami szervezet? 
Ha köztársaság volt, hogy hívták a konzult, a tribunt? 
Hol volt a forum romanum? Mi volt a törvény? Ha mo- 
narchia volt, hogy hívták a fejedelmet? Minő hitet vallott? 
Hol székelt? 

Úgy kell lenni, hogy a rómaiak kiűzetése után átala- 
kultatok románokká! Így van-e? Ha így van: mit művel- 
tek a románok hét hosszú század alatt, míg Árpád megér- 
kezett? Miért csak éppen velük oly igazságtalan a törté- 
netírás, hogy említ  gepidákat,  góthokat,  szarmatákat, 
avarokat,  keltákat, hunnokat, szlávokat, de románokat 
nem emleget? 

Mégis csak úgy igaz, hogy a Balkánról beszállingóz- 
tak az oláhok a magyar állam megalkotása óta, rendre, 
észrevétlenül, állandó költözködesi inger által hajtva. Itt 
aztán  pásztorkodtak, jobbágyoskodtak és szaporodtak a 
magyar uraság földjén. Negyvennyolcban a magyar ura- 
ság  fölszabadította s önmagával egyenlővé tette őket 
egyénenkint. 

Nemzeti jogot sem nem kapott, sem nem szerzett 
az oláh. A kinek volt — mint a szásznak és székelynek 
— azt is eltörülte a modern állameszme. Itt csak egy nem- 
zet van: a politikailag szervezett magyar nemzet. Ennek 
minden polgár tagja, egyenlő polgárjoggal. Az oláhul be- 
szélő polgár éppen olyan tagja, mint a magyarul beszélő 
polgár. 

Mikor a magyar alkotmányt oltalmazzuk, akkor az 
oláhul beszélő nép szabadságát is oltalmazzuk. Mikor a 
nemzeti jólétért küzdünk, akár Ausztriával szemben, akár 
a kizsákmányoló rendszer ellen, akár az igazságtalan adó- 
terhek miatt: akkor, ha sikere van ennek a küzdelem- 
nek, egyenlő kulcs szerint osztozik abban az oláhul be- 

szelő polgár a magyarul vagy tótul, vagy németül beszélő 
polgárral. 

Ezen az egy nemzeten kívül több nincs ebben a ha- 
zában. Elismerni valamely más nemzetet is: annyi, mint 
a geográfiai és a politikai egységet megbontani. Ez tehát 
a magyar nemzet történelmi individualitásának  széttago- 
lása lenne. A föderalisztikus törekvés szemben találja mind- 
azokat, a kik ezt a hazát szeretik. Állami és nemzeti egy- 
ségünk a hazafiságnak legfőbb kritériuma. A magyar- ál- 
lamnak és a magyar hazafiságnak nincs ennél nagyobb, 
állandóbb és erősebb törvénye. 

Ezen a téren tehát minden képzelhető alku ki van 
zárva. 

Végzem, a hol kezdettem. Kár, hogy félművelt em- 
berek tolták föl magukat az oláh nép vezérletére. Az egé- 
szen műveletlen, vagy a bevégzett műveltségű megértené 
a hazafiságnak ezt a nagy törvényét — és nem bolygatná, 
így aztán meg volnának találhatók a közeledés fonalszálai. 

Sajnos, ettől az időtől még messzire vagyunk. Most 
is olvasom, hogy ultimátum-szerű pontozatokat állítottak 
föl a vTelegraful Romanx-ban. Követeléseket hangoztat- 
nak oly módon, mintha békét diktálnának. Ez mauvais 
genre. A polgár semmi körülmények között sem lehet 
az állammal szemben alkudozó fél. És az állam szóba áll- 
hat iparilag, kereskedelmileg, kultúrailag szervezett cso- 
porttal, de az egyes egyénnel nem, mert ennek nincs, és 
nem is lehet szervezete. Tehát nincs képviselete, nincs 
felhatalmazottja, nincs küldöttsége. 


Faj harc. 
(M.O. 265.sz 1900. október 5.) 


Szász testvéreink szeretik a természetet és sokat jár- 
ják az erdőt Elvadult politikájukhoz miért nem gyűjtenek 
tapasztalatokat az erdő vad magányában? Gyakran lát- 
hatták, hogy a kifejlett izmos fa árnyékában nem tud zöld 
ágra jutni a csenevész bokor. 

Miért nem jegyzik ezt meg maguknak? 

Igenis hajtana is, virulna is, gyümölcsözne is a havasi 
bodza, ha el nem zárná tőle a levegőt és a napsugart a 
hatalmas fenyő sudara. De olyan erdőkezelés még nem 
volt a világon, mely szerint szentimentális hajlamokból, 
csupán azért vágják ki az ősfenyőt, hogy a bodzának tér 
nyíljon a fejlődésre. 

A zöldszászok, karöltve az oláh túlzókkal, azt kíván- 
ják az erdőtől, hogy pusztuljon el a bodza kedvéért. E 
meggondolatlan "— kívánságot  átplántálták — hamburgi és 
müncheni újságokba s ezek nem átalják hitelük komoly- 
ságát ilyen éretlen plánták gondozásával veszélyeztetni. 

Ez az ügy kezd lassan-lassan az4 erő kérdésévé fej- 
lődni. Mihelyt valamely nemzetiség faji szempontok miatt 
nyugtalanítja azon állam belső békéjét és történelmi kon- 
szolidációját, a melyben elhelyezkedett; azonnal háttérbe 
szorulnak a jogelméletek, s az erőviszonyok kerülnek a 
döntés mérlegébe. 

Életképes állam nem fosztja meg magát azoktól az 
eszközöktől, a melyek bonyolult és nagy föladatainak tel- 
jesítésére szükségesek. Határvonalat állit tehát azon jo- 
gokra nézve, melyek az egyént a nagy közösséggel szem- 

ben megilletik. A ki túllépi ezen határvonalat, annak a 
körmére üt. Az államnak ezen önvédelme a büntető tör- 
vényben nyer kifejezést, s azontúl, ha kell, a szuronyban. 

Fajilag szervezett csoportot államiságunk el nem is- 
merhet. Együtt minden faj, az individiumok jogegyenlő- 
sége mellett, képezi az egységes politikai magyar nemzetet. 
Külön fajbeli jogok nincsenek. Kultúránk ismer e hazában 
német embert, de politikánk organizált német fajt nem 
ismer. 

Csak az állami egység teszi lehetővé, hogy naponkint 
fokozódó föladatainak hazánk megfeleljen. A ki ezen egy- 
ség megbontására tör: az a haza ellensége. A fajok poli- 
tikai szervezkedése megtörné ezt az egységet, tehát az 
állam egyik létalapját veszélyeztetné. Nem tűrhető, hogy 
ilyen veszély fenyegesse hazánkat. 

A történelmileg kifejlett magyar jelleg megóvása és 
szilárdítása hazánk egyik fő  életkérdése.  Életkérdéseket 
nem szokás éretlen faj-ambícióknak föláldozni. Ez az 
állam vagy magyar nemzeti állam, vagy megszűnik állam 
lenni. A magyar tradíció, a magyar kötelességérzet, a 
magyar vezetés (nem pótolható patikai szerekkel. Ez a 
föld darabókra hull, mihelyt nem magyar állam. Össze- 
tartozandóságot ennek a földnek nem adhat egyéb, mifit 
a legteljesebb magyar hegemónia. 

Józan emberekhez intézem a következő kérdést: Ha 
a magyar faj lemondana vezető szerepéről, ki venné azt 
át? Megmaradna-e a haza történelmi egysége tót, vagy 
oláh, vagy német, vagy szerb vezetés alatt? Nem azzal 
végződnék-e ez az oktalan kísérlet, hogy a viszonyok 
természetes hatása alatt megint csak a magyarfaj kipró- 
bált kezébe hullana a vezéri pálca? 

Veszettül régi igazságok ezek, de valamely átok- 
súly miatt nem hatják át az izgatókat. Mi lehet a 
céljuk, ha becsületesek? Mert ha gazok: akkor az izgatás 
náluk nyomorult kenyérkereset. De ha becsületesek: mi 
célt remélnek elérni a belső nyugtalanítással, a lehetetlen 
illúziók fölkeltésével és saját hazájuk beszennyezésével a 
külföld előtt? 

Hiszik-e, hogy a Hamburger Nachrichten szavára 
lóra ül Németország? Hiszik-e, hogy Vilmos császár diplo- 
máciai jegyzékváltást kezd a miatt, hogy Brassó város 
hivatalos elnevezése Kronstadt legyen? Azon világrengető 
esemény miatt pedig, — hogy Szebent nem kereszteli el a 
magyar kormány Hermannstadtnak: egyenesen hadat üzen 
Ausztria-Magyarországnak! Hiszik-e ezt? 

Hát akkor mi a céljuk? A nemzetközi rokonszenvek 
meglazítása a magyarok iránt? Ezt elérhetik. Mert én 
nem hiszek a hazugságok tartós diadalában, de időleges 
romboló hatásukats;nem tagadom. Elérik tehát a rokon- 
szenv  meglazulását. Rossz világításba helyezik hazájuk 
vezető elemét. A bizalom forrásai elapadnak. Lárma és 
gyűlölet keletkezik a magyarok ellen. Cégéres megjegy- 
zések tárgyai leszünk. Elhiszik rólunk, hogy mi vagyunk 
a világ legalávalóbb népe. 

Nos? Cui bono? Mi lesz az eredmény? Kronstadttá 
változik-e ezzel Brassó? Németté lesz-e Magyarország? 
Megszűnik-e a szászok eloláhosodása? Ha van sérelem, 
meg lesz-e ezzel orvosolva? 

Hanem igenis fölkeltik maguk ellen a megrágalma- 
zott magyar faj összes keserűségeit. Megszűnik az a ki- 
próbált és nemes türelem, mely faji kérdésekben a ma- 
gyart jellemzi. Eddig nem ismert szenvedélyek gyuládnak 
föl. Kit perzsel meg a láng, ha mi is, úgy mint ők, a vak 
gyűlölet szolidaritásában valamennyien kezet fogunk, s 
úgy támadunk ellenük egyesült erővel, vad és kegyetlen 
indulatokkal, epés pennával és gyilkos szóval, a kormány- 
zás egész hatalmával s a nemzeti erőnek összes fegyver- 
zetével? Hát kit perzsel meg akkor a láng? 

Van-e nekik hasznuk abban, ha Németország bi- 
zalma, hajlama tőlünk elfordul? Ha kidobja járadékainkat, 
miként Bismarck tette az orosz értékekkel? Ha nem vásá- 
rol nálunk több lovat? Ha megszakítja velünk a kereske- 
delmi érintkezést? Ha ellenség gyanánt kezel a tarifák 
megkötésénél? 

Ki meri mondani, hogy azok a szászok, kik németor- 
szági lapokba viszik rágalmaikat, nem befejezett tökfilkók? 


Üzenet Urechiának. 
(M. O. 297. sz. 1900. november 11.) 


Urechia senator véleménye a magyar-román vivendi 
modus feltételeiről érdekes és szomorú. Érdekes, mert 
tele van hímezve a gyermekies képzelődés színes virá- 
gaival, és szomorú, mert a nyugodt, barátságos, bizal- 
mas együttélés lehetőségét kiszámíthatatlan időre  el- 
odázza. 

Urechia abban a levélben, melyet Popovich Hedvig 
úrasszonyhoz intéz, a nők kezébe szeretné letenni a 
magyar-román testvériség ügyét. Ez a politikai udvar- 
lás az öreg izgató részéről nem nélkülözi sem a bájt, 
sem a szeretetreméltóságot. Aztán emlegeti Jókait és 
Apponyit, akikről tudja, hogy nem hagyják hidegen a 
magyart. Végre küld egy füzetet ilyen cím alatt: 
yLalliance des Roumains et des Hongrois en 1859 
contre VAutriche.x A füzetet Urechia írta, s jól számit, 
ha fölteszi, hogy ezzel az emlékkel elevenünkre tapint. 

E füzet megjelenése óta sok víz lefolyt a Dunán. 
Magyarország is révhez jutott, Románia is. A magyar 
kikötő szűk, forgalma nehézkes, vezetése bonyodalmas, 
föntartása túlon-túl költséges. Megelégedve ezzel a ma- 
gyar nemzet nincs. A hivatalos ország nem  lármáz 
ellene: de a tények, viszonyok és állapotok hullámve- 
rése naponkint bontogatja a révpartot, s ma már alig 
van gondolkozó politikus hazánkban, aki négyszemközt 
el nem ismerné, hogy a 67-ben épült kikötő átalakí- 
tásra szorult. 

Ellenben a román révpart szilárd, tágas, biztos. Árbo- 
cain nemzeti zászló leng. Politikai és vagyoni életét egy 
kizárólagos nemzeti akarat vezeti. Saját hazájában egye- 
düli úr Románia népe. Szervezetéből nem hiányoznak 
az államélet nagy attribútumai. A világtörténelem sod- 
rában önállóés öncélú erőt képvisel. 

Romániát ehhez a boldog révparthoz, saját, éber- 
sége mellett egy magyar  államférfiú juttatta. Nem 
mondom, hogy mások kegyelméből leit szabad és füg- 
getlen; de állítom, hogy az állami önállóságnak azt a 
gyümölcsét, mely — Románia ölébe hullott, Andrássy 
Gyula gróf érlelte meg. Ha majd elérkezik Romániában 
a történelmi objektivitás pillanata; bizonyára szobrot 
fognak emelni Bukarestben Andrássy grófnak. 

De minket a mi ingadozó, formátlan, nehézkes és 
költséges révpartunkhoz bezzeg nem segített sem Ro- 
mánia, sem azok a honfitársaink, akik román nyelven 
beszélnek. Azt a törékeny és csonka szabadságot, amely- 
lyel bírunk, a legparányibb részben sem köszönhetjük 
román ajkú  hazánkfiainak. Nem vádolom őket azzal, 
hogy egyetlenegy se lett volna köztük az elkobzott 
magyar közjog álláspontján. Igenis volt egynéhány, aki 
önvédelmi harcunkban is velünk tartott, az elnyomatás 
korszakában velünk érzett s  félgyőzelmünk alkalmával 
a közjog terén együtt örvendett a magyarokkal. De a 
zöm nem osztozott a magyarral sem a harcban, sem a 
szenvedésben, sem a győzelemben. Román honfitársaink 
szerfölött nagy többsége nemcsak nem tartott velünk 
az alkotmányért folyó küzdelmekben, hanem fegyverrel 
támadt ellenünk: Bécs kezére játszott hazánknak  — 
hámjuknak! megigázásánál s később is nyílt ellensége 
maradt alkotmányos életünknek. 

Eljutnak-e e sorok az Urechia kezébe, nem tudom. 
Ha eljutnak és ha a fajszeretet nem fojtja el benne az 
igazságot: akkor az a véleménye, hogy a magyar sovi- 
nizmus veszélyezteti a románok létezését s elnyomja 
nyelvüket, meg fog változni. 

Mit várhattak tőlünk azok, kik egy idegen, abszo- 
lút hatalom kegyetlen eszközei voltak azokban a végze- 
tes években, mikor kínpadra volt feszítve a magyar nem- 
zet? Akik nyílt ellenségeink voltak: mit várhattak a 
győzelmünk után? Akik nemcsak magunkra hagytak a 
48-tól 67-ig tartott élethalál-küzdelemben, de átszöktek 
a haza ellenségének táborába s a 65-Iki szebeni tarto- 
mánygyülésen — kimondták Magyarország bekebelezését 
Ausztriába: ugyan mit várhattak attól a magyar nem- 
zettől, mely ezen állandósított árulás dacára kivívta az 
alkotmányos győzelmet? 

Azt kérdem Urechiától, hogy mit tettek volna ők, 
ha Románia népességének jó egyhatoda a törökkel tart, 
annak karjaiba dobja magát, nyílt ellenszegülést tanúsít 
a román hazafiak szabadság-törekvéseivel szemben s lép- 
ten-nyomon akadályozta volna az ország függetlenségét? 
Nem állítnak vala-e föl purifikácionális székeket és nem 
működött volna-e az ország hosszában és széltében a 
vérbíróság? 

Nálunk büntetlenül maradt minden áruló nemcsak, 
de az abszolút rendszer hivatalos eszközeit vagy nyug- 
díjjal látta el a magyar állam, vagy alkalmazta meg- 
felelő hivatalokban. És kimondta a törvényhozás, hogy 
a magyar nemzetnek minden honpolgár egyenjogú tagja 
fajkülönbség nélkül. Különbséget magyar ember és ro- 
mán ember között sem a törvény nem tesz, sem a ható- 
ság. A román házi, iskolai, irodalmi, vagyoni, egyesületi 
élet épen olyan szabad és önálló, mint a magyar. Nem 
kivan tőlük senki egyebet, minthogy ragaszkodjanak a 
hazához s tiszteljék annak zászlóját és intézményeit. De 
eztsem teszik. 

Urechia lidércnyomásnak nevezi a magyar államegy- 
séget és emlegeti a svájci államszerkezet mintáját. Az 
a lidércnyomás a mi keblünkön immár ezeréves. Nem 
könnyű tőle megszabadulni. A német világhatalom sok- 
szor megpróbálta ezt a lidércnyomást leemelni rólunk. 
De sehogysem ment. Véres háborúkat viseltek őseink. 

a némettel is, a törökkel is, csakhogy meg ne szaba- 
duljunk ettől a lidércnyomástól. Erről tehát kár beszélni. 
Ha ilyen föltétele van a magyar-román barátságnak, ak- 
kor ez a viszony nem jő létre. Könnyen ki lehetne mu- 
tatni a magyar államegység európai szükségét. Azon- 
ban ez fölösleges. Elég, ha mi ragaszkodunk hozzá, 
mint történelmi bázishoz. Ha ennek az egységnek a 
zászlója még foszlányaiban sem hajolt meg a német és 
török világuralmak előtt: akkor bizony  szappanbuboré- 
kos kívánság, hogy román honfitársaink fölajzott és meg- 
gondolatlan álláspontja kedvéért földaraboljuk hazánkat. 

Svájc emlegetése még utópiának is hibás. Nem em- 
lékszem, hogy a svájci olasz, vagy német, vagy francia 
valaha Svájc állami exisztenciája ellen, idegen hatalom- 
mal szövetkezve, fegyvert fogott volna. 

Arra sem emlékszem, hogy a fajok közül bármelyik 
arra használta volna polgári szabadságát, hogy  Svájc- 
nak alkotmányát és történelmi fönnállását az izgatásnak 
minden  kigondolható eszközeivel megdönteni  iparkod- 
jék. Egyetlen példát sem tudok arra, hogy a svájci olasz 
Olaszországba, a német Németországba tette volna át a 
politikai és irodalmi harcot avégből, hogy hazáját a 
külföld előtt dehonesztalja s a maga képzelt igazságait 
külföldi segítséggel próbálja saját hazája ellen érvénye- 
síteni. Egyik sem járult memorandumokkal sem Loubet- 
hez, sem Umbertohoz, sem Vilmoshoz. 

Tehát, ha volna is, — ami nincs, — hajlandóságunk 
svájci föderációhoz: Urechiától kérdem, honnan, miből, 
mely időből merítsük románjaik hazafias megbízhatósá- 
gát? Hol a biztosíték aziránt, hogy a románok részére 
kiszakítandó territórium a románok által nem ajánltatik 
föl az osztrák császárnak, mint a bécsi Reichsrath ki- 
egészítő alkatrésze? 

Nem, uram, ilyen feltétel mellett nincs köztünk 
vivendi modus. Popovich Hedvig úrasszony bájos képét 
adja az ön nyaralójának. Fölemlíti azt a katrincás fátát 
is, aki ajtót nyitott. A leírásból látom, hogy ez a fáta 

hűséges ragaszkodással viseltetik  kenyéradójához. Már 
most, ha ez a fáta, hűsége jutalmául, egyszerre csak 
azt kívánná öntől, hogy azt a szép kis fészket darabolja 
föl, s földjét, képeit, rózsáit és lakát ossza meg vele: 
úgy-e azt mondaná, hogy ez a leány tisztára megbolon- 
dult? Pedig az a leány hűséges, ragaszkodó. Hát még 
ha hűtelen is volna és ellenséges indulatú? Az a haj- 
lék, az a kert, az a gyűjtemény az öné a szerzés jogán. 
Magyarország pedig a magyaroké —-— szintén a szerzés 
jogán. 

A földarabolás hatalmi kérdés. Romantikus politika 
kell ahhoz, hogy a magyarok egy szép napon így szól- 
janak a románokhoz: miénk a hatalom, jertek, osztoz- 
zunk; miénk a haza, jertek daraboljuk föl! Ennyire 
romantikusok nem leszünk soha. 


Nem becsületes. 
(M. O. 20. sz. 1901. január 23.) 


Most, hogy a belügyi költségvetés tárgyaltatik, min- 
den magyar ember szeretné tudni, hogy mi fog történni 
Nagyszebennel. Mert talán még sincs befejezve az az ügy, 
azzal, hogy a kormány hallgat? 

Valami szörnyű kegyetlenkedést senki sem vár a kor- 
mánytól. Város-lerombolás csak egyszer történt Lyonnal. 
Igaz, hogy éppen a nemzeti egység dolgában történt. De 
az ilyen példa nem arra való, hogy emlegessük. 

Nagyszebenben a törzslakosság nem tűri , nyilvános 
előadáson a magyar nyelvet. Kifütyöli, lehurrogja, s 
végre is megakadályozza az előadást. Ez a törzslakosság 
kerekszámban hétszáz év óta lakik Magyarország terü- 
letén. 

A településnél a legjobb földet kapták. Magyar nép, 
oláh nép jobbágyságba sülyesztetett a  hűbér idejében. 
Székely nép, oláh nép katona igába hajtatott, hogy őrizze 
a határt. A szász megmaradt szabad és kiváltságos pol- 
gárnak. Nem terhelte meg az ország sem hűbéri, sem 
határőrzési járommal. 

Ilyen hétszáz évet töltött hazánkban a szász nép. Jó 
napja is volt, rossz napja is volt. Rossz fejedelmektől, 
töröktől, tatártól, némettől szenvedett ő is eleget. De a 
magyar haza hétszáz évig volt dajkáló édesanyja a szász 
népnek. 

Ez a parányi nép öt szép várost, sok jól rendezett 
mezővárost, és számtalan gazdag  nagyközséget emelt. 
Van hét középiskolája, igen sok polgári iskolája, és min- 

den községben kifogástalanul felszerelt népiskolája.  Pa- 
rochial elsőrangúak. Papjai, a magyar és oláh papokhoz 
képest, előkelő nagy urak, kik jó fizetésüket az állampénz- 
tárból húzzák. Külön püspökségük van. Külön nemzeti 
vagyonuk, mely sok millióra megy. Külön múzeumuk 
értékes könyv-, kép-, régiség- és természetrajzi gyűjte- 
ménynyel. Régi és virágzó takarékpénztárak óvták e népet 
az uzsora  veszedelmétől.  Templom-kincseik világszerte 
feltűnést keltettek a párisi kiállításon. 

Vannak pedig összesen százötvenezren. Vagy tán még 
kevesebben. Ha még ide veszem, hogy a községi pótadó 
rémét ez a nép csak hírből ismeri, mert a községek ma- 
gánvagyona fedezi a közterheket; és ha felemlítem, hogy 
néhány jól rendezett földmíves-iskolájuk, gazdasági egye- 
sületeik, hitel- és fogyasztási szövetkezeteik a nép mező- 
gazdasgi életében igen előnyösen éreztetik jótékony ha- 
tásukat: akkor világos képet nyújtottam arról, hogy ha- 
zánkban ennyi nép, ennyi területen, ehhez fogható magas 
kultúrát felmutatni nem képes. 

A szászok ellenőrzésére bízom a dolgot. Feleljenek: 
van-e túlzás ebben a leírásban? Sőt inkább, nem az-e a 
valóság, hogy sok kultúrvonást még el is feledtem felem- 
líteni? Hiszen virágzó egyleti életükről sem emlékeztem. 
Történelmi  társulatuknak,  Kárpát-egyesületüknek, egyházi 
önkormányzatuknak valóban jelentékeny és belterjes mű- 
ködését egészen mellőztem. És hallgattam ipari tevékeny- 
ségükről is, mely pedig néhány iparágban, a mi szegényes 
viszonyaink között, páratlanul áll. 

Feleljenek hát a szászok: igaz-e ez a leírás? Ugye 
igaz? 

Nos hát, ha ez igaz — már pedig igaz — akkor a 
szász túlzók eljárása a magyarsággal szemben nem be- 
csületes. 

Kedvező talajviszonyok nélkül nincs termékenység 
sem a talajban, sem a kultúrában. A talaj kedvező viszo- 
nyait képezi annak összetétele, megmívelése és hidegnek, 
melegnek, fénynek, esőnek közreműködése. A kultúra ked- 

vező viszonyait képezi a nép fogékonysága, tulajdonsága, 
munkája. Ezenkívül egy csomó kívül álló tényező. Éppen, 
miként a talajnál. Napfény és eső kell ide is. Az állam 
istápoló, gondozó, védő behatása. Az intézmények sza- 
badsága. 

Az államnak módjában áll — nem föladata, de mód- 
jában áll — a községi egyesületi, iskolai, egyházi tevékeny- 
séget elfojtani. Módjában áll a köztevékenység szerveze- 
teit felszívni a maga hatáskörébe. Tehát módjában áll a 
közpályától elzárni az egyéni spontaneitást, a helyhatósági 
organizációt összezsugorítani, a régi jó szokásokat nem 
tisztelni. Rendeltetésétől térne el, ha ezt tenné; de mód- 
jában áll, hogy megtegye. 

Hol volna a szász kultúra, ha az állam úgy bánt volna 
ennek a népnek a javaival, a mint azt a túlzók megérde- 
melnék? Ha azt a szertelen gyűlöletet, melyet a magyar- 
ság iránt tanúsítanak, a magyar állam is táplálná velünk 
szemben? Ha elkobozta volna az univerzitás vagyonát, 
mint a melynek, a külön nemzeti státus megszűnése óta, 
nincs jogszerű tulajdonosa. Ha revízió alá vette volna a 
szász papoknak túlságos kedvezéssel és sok igazságta- 
lansággal Schmerling alatt kiutalt dézsma kárpótlását és 
kimondta volna, hogy a miként a székely papok ellátá- 
sáról nem az ország, hanem maga az egyházközség gon- 
doskodik, úgy váltsa meg azt az egyházi tizedet maga a 
szász nép, ne pedig az ország. Mi volna a szász kultúrá- 
val, ha mindjárt 67-ben rátette volna kezét a magyar ál- 
lam valamennyi szász iskolára és az egész vonalon ma- 
gyarul taníttatott volna. Nem kell ezen szörnyűködni. Az 
1844. évi II. t.-c. nincs eltörölve. Ennek a 9-ik szakasza 
pedig így szól: vaz ország határain belül lévő iskolákban 
közoktatási nyelv a magyar legyen.c 

Panasza a szásznak erre az országra nem lehet. Ez 
az ország pedig Magyarország. A vezér-elem benne min- 
dig a magyar faj volt. Mikor az ország a szászokat kivált- 
ságokkal dajkálta, akkor őket a magyar faj dajkálta. Mikor 

az ország alkalmat nyújtott nekik kultúrájuk kifejleszté- 
sére, akkor ezt az alkalmat a magyar faj adta meg nekik. 

Látom, hogy most nagyon vitézkednek. De talán beis- 
merik, hogy ha a magyar kormányzás századokon át úgy 
bánt volna velük, miként a porosz bánik a pózeni lengye- 
lekkel: úgy most hírmondó sem volna a szász népből, 
mert mindannyian magyarok volnának. És ha mégis ma- 
radt volna: azt most üveg alatt mutogatnák, mint valami 
antidiluvidális csontvázat. 

Éppen ezért ismétlem, hogy a túlzók eljárása a ma- 
gyarság irányában egyszerűen nem becsületes. 


Eretlenség. 
(M. O. 22. sz. 1901. január 25.) 


yCsak éretlenség volt — mondja Melezner képviselő, 
Hát persze, hogy az volt! Még csak az kellene, hogy 
Magyarország egyik képviselője komoly politikai akció- 
nak keresztelje a szebeni esetet. 

A kormányt megnyugtatni látszott ez a nyilatkozat. 
Valamint a többséget is. Az ellenzék nem  bolygatta 
tovább a kérdést. A szebeni eset az elintézetlen ügyek 
sorába került. 

Pedig hát Melezner képviselőt senki sem kérdezte. 
Mindenki tudta, hogy ő komoly és tanult férfiú, akinek 
nincs része a botrányban. Épen ezért az ő beszéde nem 
jelent egyebet, mint az ő véleményét. Hogy ez a véle- 
mény elitélő, abban nem lehetett kételkedni. 

De miután nem Melezner csinált botrányt,  ennél- 
fogva nem is ő tartozott magát igazolni. Ő nem alkal- 
mas sem arra, hogy megszenvedje, sem arra, hogy föl- 
mentse a felelősséget. 

Vagy a szász közszellem nyilatkozott meg akkor, 
midőn a magyar szót nyilvános előadáson  megdobál- 
ták, vagy az egyesek indulata. Ha a közszellem: akkor 
a szász ajkú polgárság egyetemlegesen felelős; ha egye- 
sek: akkor lakoljanak az egyesek. Az alternatíva első 
részét nem hiszem. Ellenkezőleg tudom, hogy a szász 
néji tekintélyes többsége politikailag józan, komoly és 
becsületes. Áll tehát az alternatíva második része. 

A nyelv, mint a fajok termő erejének legsajátabb, 
legnehezebb . és legszebb produktuma, a nemzetek  leg- 

nagyobb kincsei közé tartozik. Ehhez a produktumhoz 
a legkényesebb érzelmek fűződnek. A nyelv egy közös, 
édes gyermek. A szeretetnek legérzékenyebb szálai 
fűződnek hozzá. Ősök hagyatékát, utódok örökségét 
bántja, aki egy nemzet nyelvét bántja. 

Szebeni szászok abban kerestek mulatságot, hogy 
a magyar nyelvet kidobták a színházból. Hatvan év óta 
ez a nyelv nemcsak a magyarok nyelve, hanem a hazáé. 
Az államnak, a törvényeknek, a hatóságoknak, a kormány- 
zásnak ez a nyelve. A koronával ezen a nyelven beszél 
az ország. Ebben az értelemben a magyar nyelv a szász 
polgárok nyelve is. A törvény kötelezi őket a magyar 
nyelv . megtanulására, hogy szolgálhassák a hazát a 
törvényhozásban, a  közkormányzatban, a bíróságoknál, 
a honvédségnél. 

A szebeni szászok sebet ütöttek ennek a nyelvnek 
a tekintélyén. Ez a seb nyolc millió honpolgár szívében 
vérzik.  Körmönfont nyilatkozatokkal nem lehet az ilyen 
vérzést elállítani. Mély fájdalmakat okozni s aztán meg- 
húzódni egy nyilatkozat háta mögé: túlságosan kényel- 
mes neme a kihágásoknak. 

Nem szeretem a budapesti Vígszínházban történt 
esettel való összehasonlítást. Mert Budapest a magyar 
haza fővárosa. A német színészet nem haza jön ide, 
hanem  betolakodik. De a magyar ember, ennek az 
országnak a területén mindenütt otthon van. Szeben 
magyar város a szó állami és közjogi értelmében, épen 
mint Kecskemét. Laknak benne szászok is, oláhok is, 
a magyarok is. A lakosság nagyobb része szász. De 
a szászok nem alkotnak külön nemzetet Ők is tagjai 
az egységes magyar nemzetnek. Ennélfogva nincs is 
nemzeti  organizációjuk. Nincs külön  földterületük, külön 
bíróságuk, külön hatóságuk. Tehát nincs külön városuk 
és községük sem. 

Ha tehát Szebenben magyar előadást akarnak tar- 
tani: az nem akadályozható meg sem rendőrileg, sem 
társadalmilag. . Annyival kevésbé, mert — Szebenben m. 

kir. törvényszék, járásbíróság,  pénzügyigazgatóság,  épí- 
tészeti hivatal,  államgimnázium, honvédség, református 
egyház székel. Ott van a Theresianum, van magyar 
kath. egyházközség, van szerzetes rend. Vannak  ma- 
gyar kereskedők és iparosok. Van m. kir. posta, távírda, 
vasút. Van m. kir. adóhivatal és telekkönyvi hatóság. 
Tehát nagy sereg intézmény nagy sereg magyar alkal- 
mazottal van ott. 

Ha ez a magyarság magyar színű előadást akar 
látni: lehet-e őt ebben megakadályozni? A tény azt 
mutatja, hogy lehet. 

Budapesten is megpróbálták a betolakodott német 
előadást megakadályozni.  Fütyültek,  hurrogtak,  kiabál- 
tak, miként a szászok Szebenben. De Budapesten a ma- 
gyar rendőrség közbe lépett. A tüntetőket letartóztatta 
és — bekísérte. , Meg is büntette őket  25-50-80-100 
forintokra. A büntetések összege meghaladta a kétezer 
koronát. Pedig idegen kultúra betolakodása miatt tör- 
tént a tüntetés. 

De a magyar kultúra a magyar hazában nem ide- 
gen. Ez nem tolakodik a saját hazájában, bármerre megy, 
hanem felvilágosít, nemesit, művel és termékenyít. Akik 
ezt dobálják meg, magát az államot, annak tekintélyét, 
becsületét, lelkét vágják arcul. 

Akkor nem állott a ház elé valamelyik fővárosi képvi- 
selő, hogy csak éretlenség volt. Akkor büntettek súlyo- 
san, kegyetlenül, érdemetlenül. Most, hogy nem Bécset, 
hanem a magyar nemzet tekintélyét,  érinthetetlenségét 
piszkolták meg, most ez csak éretlenség! Büntetés nem 
ér senkit. 

Tehát hazánkban a német nyelvnek kiváltsága vanr 
a magyarnak még védelme sincs. Aki bántja az idegen 
német nyelvet, súlyosan meglakol. De aki hazánk nyel- 
vét bántja itthon, az csak éretlenséget követ el minden, 
további megtorlás nélkül. 

Mit jelent ez? 

Ne ámítsuk magunkat nyakatekert szólamokkal. Azt 
jelenti, hogy a magyar faj legbecsesebb érzelmeit nálunk 
szabad rugdosni, felpofozni. Minden sérelmet gondosan 
betakarnak kormányaink a türelem és mérséklet jelsza- 
vával Pokrócot terítenek a sebre. Minél vastagabb a 
pokróc, annál jobban bántja a sebet. 

Hát még arra sincs a magyar államnak ereje, hogy 
saját nyelvének ótalmat tudjon nyújtani? 

Azt kérdem azoktól, kik előszeretettel szokták ma- 
gyarságukat hangoztatni, de a közös intézmények fenn- 
tartásához — körömszakadásig — ragaszkodnak:  ismétlődhet- 
nék-e Szebenben hasonló éretlenség, ha az a töménte- 
len sok katonatiszt, aki ott él, magyarul beszélne és 
magyarul érezne? 


Egán Ede. 
(M. O. 46. sz. 1900. február 16.) 


Négyszázezer ember viseli az északi Kárpátokban a 
gazdasági rabszolgaság terhét. 

Nagyobb ínséget nem láttál soha. Az éhtífusz állan- 
dósítva van, mint valamely intézmény. Felerésze a lisztnek 
fakéreg; ebből sütik a kenyeret. 

Lakóház és pajta között nincs külömbség. Sertés, juh, 
ember együtt lakik, egy hajlékban. 

Estenden nem ágyat vetnek, hanem almot. A nyirkos 
föld a gyöngébbnek jut. A sertés azonban erősebb, mint 
a beteg asszony; a juh erősebb, mint a kis gyermek. Az 
alom különben nem szalmából van, hanem rőzséből. 

A magyar önrendelkezési állapotnak harminc éve kel- 
lett, hogy elteljék, mire a kormány észrevette ezt a ször- 
nyű nyomort. Darányi miniszter megbízta Egán  Edét, 
hogy nézzen körül a ruthén vidékeken és tegyen tapasz- 
talatairól jelentést. 

Egán hónapokig tanulta a kérdést.  Községről-köz- 
ségre járt. Átnézte a bíróságokhoz, adóhivatalokhoz, vár- 
megyéhez érkező beadványokat. Vizsgálta a nép viszonyát 
a hatósághoz, a paphoz, a korcsmához. Kifürkészte a nyo- 
mor okait. Erdőn, mezőn kereste a gyógyfüveket. Útjának 
minden lépésében emberszeretet, gazdasági szakismeret, 
buzgóság, akaraterő, tettvágy és jó lelkiismeret kisérte. 
Nemesebb ambícióval soha egy tisztviselő sem teljesített 
hívebb kötelességet. 

Tanulmányának eredményeit harmadév előtt írta meg 
véleményes jelentés alakjában. Emlékiratát sokszorosítot- 

ták a földmívelésügyi minisztériumban s jóbaráti kézből 
én is kaptam egy példányt. A mű nem képezhetett hiva- 
talos titkot, de mivel függő ügy volt mindaddig, míg a 
miniszter állást foglal, nyilvánosságra nem került. 

Jó lélekkel mondhatom, hogy életemnek ez volt a 
legizgatóbb olvasmánya, Pedig az író igen egyszerű esz- 
közökkel dolgozott. Neveket és azokhoz fűződő tényeket 
sorolt föl. Nem keresett hangulatokat és nem alkalmazott 
színeket. A kép mégis irtózatos volt. 

Jelenetről-jelenetre tűnt föl a  végpusztulás. Drámá- 
nak is megrendítő lett volna. De itt a színpad maga az 
élet; a szereplő nem utánozza a szenvedést; a végzet ha- 
talma nem a költő tollában jelenik meg, hanem a szörnyű 
és rideg valóságban. A rongy, a nyomor, az ínség nem 
műalkotás, hanem valódi rongy, valódi nyomor, valódi 
inség. 

Ismétlem, hogy az emlékirat csak tényeket tartalma- 
zott. Csakhogy ezek a tények kiáltottak, jajveszékeltek és 
vádoltak. A ki olvasta: szeme könybe borult a szánalom- 
tól és vérbe borult a dühtől. Az elnyomottnál látta a ve- 
rejtékes szenvedést, az elnyomónál a besztiális kegyet- 
lenséget. 

Két pauperizmus találkozott össze a Kárpátok renge- 
tegeiben és lankásain. Ez a találkozás megütközésre kész- 
tette őket. A megélhetés feltételei már a benszülöttekre 
nézve is silányak és elégtelenek voltak. Kevés volt a föld 
és kevés volt a munka. Ez volt az egyik pauperizmus. De 
özönleni kezdett a galíciai proletárság. Ez volt a másik 
pauperizmus. Semmit sem hozott magával, csak erős élet- 
ösztönöket. Jött mint a sáskahad. Tömege nagyobb, mint 
a mennyit az a talaj eltartani képes. Ráveti magát az em- 
berre. Mert élni csak kell. Miután nem fért a földön, 
ellepte a népet. A hamuréteg elborítja és összezsugorítja 
a lombot; a bevándorlók tömege elborította és összezsu- 
gorította a ruthén népet. 

A két pauperizmus csatájának eredménye nem lehe- 
tett kétséges. A mozgékonyabb, az eszesebb, az életre- 

valóbb, az embertelenebb fél mindig legyőzi a helyhez 
kötött,  tapasztalatlanabb és  élhetetlenebb félt. Megtör- 
tént. A ruthénnek immár semmije sincs. Háza, kertje, 
földje, önmaga és családja, barma és jövendője albérletbe 
került. 

Uzsora-kultúra dúl az egész vidéken. Ennek a piszkos 
üzletnek minden fajtája és neme alkalmazásban van ott. 
Van földuzsora, házuzsora, tehén- és juhuzsora, pénz- 
uzsora,  pálinkauzsora,  napszámuzsora,  legelőuzsora. A 
megélhetésnek minden forrásere a  bevándorlottak kezén 
szűrődik át. Fuvarozás, vállalat, famunka, legelő, bérleti 
föld, regálebérlet, italmérési jog, kereskedelem, élelmezés 
a győztes fél birtokába került. A bevándorló ura lett a 
helyzetnek s Rákóczi jó és hű katonáinak utódjai galíciai 
proletárok rabszolgáivá lettek. 

Van-e segítség? 

Hitem szerint már régen lett volna. De a szegény 
ruthének, nagy szerencsétlenségére a bevándorlók zsidó- 
hitűek. Ez kiváltságot jelent. Nem tudunk objektívek lenni 
és e miatt nem vagyunk igazságosak és nem voltunk eré- 
lyesek. Mindenki fél a zsidók érzékenységétől. Szabad- 
elvűségének és demokratikus felfogásának hírnevét min- 
denki óvakodik kockáztatni. 

Bárcsak lett volna a bevándorlók serege kálvinista, 
lutheránus, római katholikus vagy görög keleti, buddhista 
vagy mohamedán. Unitárius avagy  nazarénus. Könnyen, 
fontolgatás nélkül, erélyesen elbánt volna velük a várme- 
gye, a bíróság, a kormány, a társadalom, a sajtó a tör- 
vényhozás. Mindenki természetesnek találta volna, hogy 
az élethalál-harcban a benszülött és hazafiságában kipró- 
bált elemet hatóságilag is, társadalmilag is védenünk kell 
a betolakodó idegen proletárság ellen. 

De a jött-mentek, fájdalom, zsidók. Szokásuk, erkölcs- 
telenségük, — üzérkedésük,  embertelenségük egy félszeg 
szellemi áramlat oltalmát élvezi. Az ember hiába disz- 
tingvál, hogy nem azokról beszél, a kik magyarok, honfi- 
társaink, kultúránk támaszai, forgalmi életünk fontos ténye- 

zői; a kikkel együtt élvezzük a jót és együtt szenvedjük a 
rosszat; a kiknek hazafiságát, józanságát, munkásságát, 
jótékonyságát megtanultuk tisztelni; a kikkel várjuk, re- 
méljük, hisszük a politikai és nemzeti összeforradás után 
a társadalmi összeolvadást is. Mindezt és az ehhez ha- 
sonló őszinte, meleg, szeretetteljes  érzésedet hasztalan 
tárod föl. Nem hisznek szavaidban, uram! Meggyanúsíta- 
nak. Ostoba antiszemita hírbe kevernek; tömegesen kapod 
a névtelen leveleket; meggyaláztatást kell tűrnöd s gra- 
tulálhatsz magadnak, ha nyilvános utcán le nem köpdösnek. 

Valóban szükség lett volna, hogy a földmívelési kor- 
mány zsidó-hitű embert bízzon meg a ruthén kérdés meg- 
figyelésével és rendezésével. De az Egán Edék nem min- 
den bokorban találhatók. Kár, hogy ez a férfi nem zsidó- 
hitü. Most nem arról beszélnének zsidó kollégáim, hogy 
Egán mit mondott Munkácson, hanem arról, hogy mit tett 
a nehéz és bonyodalmas ügy megoldására. És nem kül- 
denék Mezőhegyesre, vagy tán a pokolba, hanem fonogat- 
nák tiszta homlokára az el nem hervadó babérfüzéreket. 

Mert Egán megtalálta a segítség módját. A mit em- 
lékiratában ajánlott, azt a kormány elfogadta s annak 
végrehajtásával meg is bízta őt. Fáradságos küzdelmét 
másfél év óta folytatja. Az eredmény meglepő. A szolyvai 
járás átalakult gondos kezének termékenyítő hatása alatt 
Fogyasztási és hitelszervezetek jöttek létre. Ruthén pa- 
rasztok árulnak az xország boltjában.x Jó minőségű faj- 
marhák nyájai élnek a nép részére megszerzett legelőkön. 
Olcsó földbérlethez és olcsó hitelhez jutott a nép. Vissza- 
tért az életkedv, mert megjött a remény. A munkakedv 
is visszatért azzal a biztonsági tudattal, hogy most már 
nem másnak dolgozik. 

Ezt a részletekben járó föladatot, mely viskóról-vis- 
kóra,  paróchiáról-paróchiára,  korcsmáról-korcsmára megy, 
mely számba veszi az ember testi-lelki állapotát, az ösz- 
szes köz- és magán viszonyokat, és az életnek primitív és 
ethikai szükségleteit, ki folytatja majd, ha Egánt valamely 
alárendelt nyilatkozata miatt elteszik láb alól? Mert rosz- 

szul tette, ha beszédében generalizált s nem különböz- 
tette meg a bevándorlókat a magyar zsidóságtól. Egyének 
bűneit nem szabad sem felekezetekre, sem fajokra tuk- 
málni. De a cselekvéssel szemben minden nyilatkozat csak 
alárendelt fontossággal bír. Az antiszemita nyilatkozat 
csak neki árt. A cselekedet, melyet véghez vitt, megmen- 
tett sok ezer embert az élet, a haza, a család, az Isten 
szolgálatára. 

Lehet, hogy antiszemita beszédet tartott. Nem tudom. 
Majd alkalmunk lesz olvasni és megbírálni. Annyit azon- 
ban látok a kivonatokból is, hogy becses alkotásait egyéni 
mérlegeléssel hozta létre. A  hitelszövetkezeteknél és a 
fogyasztási raktáraknál zsidót is alkalmazott, ha arra való 
volt. Legelő- és szántóbérleteket zsidóknak is adott. Olcsó 
hitelben zsidókat is részesített. Fajmarhákat zsidók kö- 
zött is osztott szét. Tehát, ha beszédjében antiszemita is 
lett volna: cselekedeteiben nem volt az. 

Nem az a kérdés veleje, hogy Egán mit mond, hanem 
az, hogy mit tesz. Ezt a fáradhatatlan, nagy buzgalmú, 
lelkes szakembert ilyen szempontból kell megbecsülni. 
Négyszázezer ember megváltásáról van szó. A nyomorból 
a megélhetésbe, a szennyből a tisztaságba, a rabságból a 
szabadságba, a korcsmából a templomba kell őket terelni. 
Az első lépés ebben a mentési munkában sikerrel történt 
meg. A ki ilyen sikert mutat föl, annak a haza nem elmoz- 
dítással, hanem elismeréssel és hálával tartozik. 


Tájékoztató. 
(M. O. 144. sz. 1901, június 19) 


Paris Frigyes úr megvált az állástól. Nem tudom há- 
nyadik, de nagyon sokadik állásától válik meg ezúttal. 
Azt azonban tudom, hogy ezen alárendelt kvalitású tiszt- 
viselő fölmentése miként jut hírlapi megbeszéléshez. 

Akként jut, hogy Paris Frigyes úr a gondos emberek 
ismert előrelátásával tud magáról beszéltetni. Mielőtt át- 
vették a hegyvidéki kirendeltséghez, hol itt, hol ott, de 
gyakran jelent meg neve. Mint csíkszeredai államügyész 
füzetet irt a szövetkezeti intézményről. Ezt a füzetkét úgy 
kezelték a nyilvánosság előtt, mintha a Novum orgánum 
írója támadt volna föl együtt Smith Ádámmal. Pedig ahoz 
értők tudták, hogy a szövetkezeti szakirodalomnak egy 
parányi kompillációja csinálja ezt a meglepő feltűnést. 

Mivel pedig a hegyvidéki népmentés művét a kormány 
kiterjeszteni kívánta Mármarosra, Ungra, Zemplénre is: 
szükség volt valakire, a meglevő intézmények gondozása 
céljából, hogy ezalatt Egán új szervezeteket hozzon létre. 
A nyilvános hű-hó Paris úr felé terelte a figyelmet. így 
nyert alkalmazást, mint helyettes, a hegyvidéki kirendelt- 
ségnél. Mint államügyészt ideiglenesen nyugdíjazták. 

Új alkalmaztatása után néhány héttel csodálatos köz- 
lemények láttak olyan lapokban napvilágot, amelyek az 
akció vezetését s ezzel magát az akciót következetesen 
üldözik. Ezen közlemények szerint a kirendeltségnél pa- 
zarolják az állam pénzét, rendetlen a kezelés, veszélyez- 
tetve van maga az ügy, olyannyira, hogy Paris úr nem 
vállalhat a vezetéssel szolidaritást és inkább megválik ál- 

azt a megjegyzést fűzte még a közleményhez, hogy a 
tisztesség nem az Egán részén van. E cím alatt vEgán 
alkonyax irányzatos rovat keletkezett, megy föladatul tűzte 
a hegyvidéki munka diszkreditálását és Paris urat Herku- 
lesnek tünteti föl, a ki egyedül lehet hivatva Augiás istál- 
lóját kisöpörni. 

Kezdettől fogva ismerem a hegyvidéki akciónak nyil- 
vánosságra jutott összes részleteit. Személyesen bejártam 
a munkába vett vidéket. Megnéztem a hitelszövetkezete- 
ket, az áruraktárokat, a tenyészállatokat, az állami bérlet 
szántóit, kaszálóit, legelőit. Láttam a nép gazdasági el- 
nyomatását, — életrendjét, — táplálkozását. Összehasonlítást 
tettem a már munkába vett és még munkába nem vett 
községek állapota között. Tisztelettel hajoltam meg a ki- 
rendeltség összes tisztviselőinek emberfölötti erőfeszítése, 
ügybuzgósága, szakértelme előtt.  Feledhetetlen  emléke- 
ket őrizek arról az önfeláldozó munkáról, melyet a g. k. 
lelkészi kar a népmentés ügyében a kirendeltség vezetése 
alatt, szakadatlan energiával és páratlan  önzetlenséggel 
kifejt. Tapasztalataim  följegyeztem, s azokról pár hét 
múlva egy elég vaskos könyvben számolok be az olvasó 
közönség előtt. 

A lelkészi kar több tagja értesített azon közlemények 
értéke felől is, melyek Egán ellen, a Paris úr érdekében 
megjelentek. Mindjárt az első közlemény után szándékom 
is volt a közvéleményt, tények alapján,  fölvilágosítani. 
Azonban olyan oldalról, ahol legmélyebben belátnak ezen 
ügy veséjébe, s ennélfogva leginkább hivatottak a lépé- 
sek horderejét alaposan mérlegelni, arról győztek meg, 
hogy az ügy tárgyalását nem helyes nyilvánosság elé vinni. 

Szándékomtól nehezen állottam el. Mert az a különös 
módszer, hogy az akció vezetéséről a legkörmönfontabb 
valótlanságok — írassanak, gyanúsítás  gyanúsításra, vád 
vádra halmoztassék, szándékos ferdítések, irányzatos hírek, 
lobogó vezércikkek jelenjenek meg és ezekkel szemben ne 
tájékoztassák a közönség a valóról, és hogy egy becsüle- 

tes férfiúról, aki munkában edzett életét ennek a szent 
ügynek áldozta, ne háríttassék el a könnyelműen ráfecs- 
csentett  gyanúsításoknak és alaptalan  vádaskodásoknak 
eddigelé 370 közleményben napvilágot látott hosszú so- 
rozata — ez a különös módszer nehezen ment a fejembe. 
Mindazáltal elállottam szándékomtól, mert beláttam, hogy 
én, aki csak a tényekből, de aktaszerűleg nem ismerem az 
ügyet, a legjobb indulattal éppen ott árthatnék, ahol leg- 
inkább óhajtok használni. A kérdésnek azon oldalához, 
nosan egyengette az utat, ennélfogva most sem szólok. 

De semmi sem tarthat attól vissza, hogy a Paris úr 
megjelent nyilatkozatára észrevételeket ne tegyek. Mon- 
danivalómat a g. k. lelkészeknek és a vidéki intelligen- 
ciának a kormányhoz fölterjesztett és nekem is — tetszés 
szerint való fölhasználás végett — megküldött emlékiratá- 
ból mentem. 

Azt írja Paris úr, hogy szerepét nem tudta betölteni. 
Tökéletesen igaz. Ott dolgozni kell az elcsigázásig; ő pe- 
dig dologtalan. Hajlamot sem mutatott a munkához, de 
nem is értett hozzá. Lépten-nyomon  tájékozatlanságát 
árulta el. Az irodában állandóan gáncsolta főnöke műkö- 
dését. Amerre járt; intrikált az akció iránya, eszközei és 
vezetése ellen. Mint büntető jogász ijesztgette a munka 
élén álló lelkészeket és azoknak családját, hogy az árurak- 
tári  intézménynyel olyan törvénybe ütköző  bűncselek- 
ményt vittek véghez, mely miatt, a vagyoni felelősségen 
kívül, szabadságukat is veszthetik. 

Mindezzel lohasztotta a  munkakedvet, megtörte a 
buzgóságot, lankasztotta az erélyt, kételyt és ingadozást 
támasztott olyan körben, amelynek sikeréhez erős hit és 
föltétlen bizalom szükséges. Azt a szerepet tehát, amelyre 
oda szólíttatott, csakugyan nem töltötte be. 

Hanem betöltött egy másik szerepet. Aknákat ásott 
a szépen indult mozgalom alá. Hideg zuhanyt öntött a 
lelkesedésre. Rossz példával járt elől munkátlanságával. 
Frondeurködött a vezetés ellen.  Bevitte aknáit az akció- 

val ellenszenvező táborba, s bizony nem ő az oka, hogy 
ezeknek az aknáknak a nyilvánosság előtt történt fölrob- 
banása olyan volt, mint az átnedvesült rakéta nevetséges 
sustorgása. 

Ilyen tények után mit ér Paris úrnak az a nyilatko- 
zata, hogy az ő szerepe lett volna, hogy ovnyugodtabb 
mederbe terelje az akciót? Hát semmit sem ér. Nincs is 
értelme. Mi köze éhez a nyugalomnak? Ott bizony láza- 
san foly a munka. Apostolkodás megy ott végbe. Régi 
és nagy mulasztások pótoltatnak, egy lesújtott nép állít- 
tatik lábra. 

Az égbekiáltó pénzuzsora ellen 37 hitelszövetkezet 
működik kitűnő eredménynyel; újabb hatvannak befejez- 
tetett a szervezése; legújabb negyvenkettőnek a fölállí- 
tása folyamatban van. Az áruuzsora ellen fogyasztási bol- 
tok működnek, újak állíttatnak, meglevők ellenőriztetnek. 
Lelkészek taníttatnak be áruismére, könyvvezetésre, rak- 
tárkezelésre. Ezen boltok átlagos napi bevételének ösz- 
szege ma már meghaladja a 8000 koronát. A legelőuzsora 
ellen állami bérletben részesül több mint négyezer család. 
Ez ott húszezer lelket jelent. A legeltetés rendszerrel 
űzetik. E legelők kezeltetnek, tisztítatnak, trágyáztatnak. 
Huszonkétezer forintnyi bérösszegből tavaly ősszel csupán 
84 forint hátralék állott fönn. A felesmarha uzsora ellen 
ezideig mint egy hatezer borzderes fajmarha osztatott ki 
öt évi törlesztéses fizetésre. Szabályoztatott a legeltetés 
kor és ivar szerint elkülönített csordákkal; szabályoztatott 
az ellesi idő; a nép taníttatik okszerű tenyésztésre, takar- 
mánytermesztésre és gondozásra; az állatok vértisztasága 
ellenőriztetik. Ez azt jelenti, hogy irányítást és felügye- 
letet fejt ki a kirendeltség több, mint négyezer kis gaz- 
daságban. 

Ezt a munkát, melynek részleteiről csak vaskos könyv 
adhat számot, Egán végzi egy felügyelő, egy intéző, egy 
pénztárnok és egy számtiszt buzgó segítségével és a lel- 
készekkel. Világos, hogy lázas a munka. Irodaidő nincs, 
mert nem az iroda számára dolgoznak, hanem az élet szá- 

mára. Dolgoznak tehát 16-18 órát naponként. Restancia 
sincs, mert az élet nagy szükségei restancia nélkül köve- 
telik a kielégítést 

A népélet organikus tünemény. Mikor az beteg, akkor 
annak nem a tyúkszeme fáj. Az orvosnak az egész testtel 
kell foglalkozni. Közigazgatás, tanügy, közlekedésügy, 
adózás, juszticia, erdőgazdaság, hitel, gabnatermelés, ál- 
lattenyésztés és sok más egyéb hat a népéletre. A vér- 
keringés rendje hol itt akad meg, hol ott. A ki segíteni 
akar a népen, annak százféle akadályt kell elgördíteni, 
ezerfelé kell nyúlni, tízezerfelé kell nézni. 

A kirendeltség átérzi ezt a föladatot. Hát bizony lá- 
a sikerhez. Tudja, hogy ez még csak kezdet. Beregben 
70, Ungban 40, Mármarosban 190 ezer lélek várja az er- 
kölcsi és vagyoni fölszabadítást. Azután a többi hegyvi- 
dék. A szolnokdobokai, naszódi, brassói, fogarasi, szebeni, 
alsófejéri, tordai, kolozsi oláhság, a tót és a székely vi- 
dékek. Milliókról van itt szó. Milliókat lehet ilyen akció- 
val a nyomorból kiemelni és azokkal a kapcsokkal, me- 
lyekkel a kirendeltség dolgozik, nemzetünkhöz, fajunkhoz 
csatolni érzelemben és nyelvben a néphála szeretetteljes 
vonzódásának biztos törvényei alapján. 

Mi az a nyugodt meder? Aktaellátás, irodai munka- 
idő, . bürokratikus  savanyuság,  irkafirkáló semmittevés? 
Paris úr megfontolás nélkül vállalt olyan munkát, amihez 
nem ért. Ebben az akcióban alapos mezőgazdasági, állat- 
tenyésztési ismeretek nélkül még botorkálni sem lehet. 
Ezekben az ismeretekben Paris úr abszolúte járatlan. Mit 
akart hát?  Fölrobbantani egy olyan mozgalmat, mely 
egyedül vezet a nemzetiségi kérdés megoldására, mert 
egyedül karolja föl a népélet összes viszonyait. 

Ez bizony elég csúnya szerep vala. 


Üzenet. 
(M. O. 150. sz. 1901. június 27.) 


Névtelen levelet kaptam egy zsidó vallású állami 
tisztviselőtől. . Különböző  keresztkérdésekkel  faggat és 
az addig-ot állhatatosan egy d-vel írja. Kérdéseire ezen 
a helyen nem válaszolok, mert a polémia megégette a 
körmömet. 

Így például megírtam a Paris Frigyes úr hivatalos 
munkásságának a mivoltát. A napvilágra került akták 
mellettem bizonyítottak. — Erős  pontozatokban vádolta 
meg ugyanis ez az alárendelt tisztviselő a maga köz- 
vetlen főnökét. Alapos vizsgálat derítette ki a vádak 
alaptalanságát. 

Miből következik: primo, hogy az alárendelt ember 
nem bírált, hanem gyanúsított; secundo, hogy nem az 
ügyet szerette, hanem főnökét gyűlölte;  tertio, hogy 
saját munkakörét nem ismerte, mert ha tájékozta volna 
magát az ügyiratokban, tudta volna előre is, hogy vád- 
jai alaptalanok. 

Mindezek után mégis azt hallom, hogy valamelyik 
hírlapban Paris úr rágalomnak nyilvánítja a róla irt 
igazságot. Pedig, hogy nem rágalom, azt mint nyugal- 
mazott államügyész a magyar büntető törvénykönyvből 
is jól tudja. Hiszen nem írtam olyat, ami, ha igaz: őt 
a közmegvetésnek teszi ki; ha pedig nem igaz: engem 
a büntető bíróság keze közé juttat. Azt is jól tudja, 
hogy csak az igazságot írtam meg. Hiszen mellettem 
bizonyít a vizsgálat minden adata. 

Mégis  rágalomról beszél. Miért? Azért, hogy a 
közügyet, melyben pörvesztes, személyes térre terelhesse. 
Ez valóban könnyű módja a kibúvásnak. Rosszul végezni 
a közkötelességet, kárt okozni egy jó ügynek, kényes 
helyzeteket hurcolni a nyilvánosság elé, arra iparkodni, 
hogy a nagy nemzeti munkától annak legjobb támaszai 
elriadjanak s mikor ez a rút szerep egész meztelenségé- 
ben lelepleztetik, akkor egy kis  lőporfüsttel  elhomá- 
lyosítani az egészet és a köztisztviselő köteles felelőssé- 
gét pisztoly durranással teljesíteni: ez a közügyek keze- 
lésének olyan rendszere, amely nem teszi jóvá a hibát, 
nem deríti ki az igazságot, nem bünteti a valódi 
bűnöst és magának az ügynek semmi hasznára nincs. 

Tapasztalásom szerint, mikor az igazság  cérnaszálai 
szakadoznak, minden megszorult ember párbajban keres 
menekvést. Csakhogy nem arra vagyunk ám kíváncsiak, 
hogy Paris úr bátor ember-e? Ezt úgyis tudjuk. Mert 
bátorság nélkül nem merészelt volna olyan hatáskört 
vállalni, aminek megfelelni ob ovo nem tudhatott és 
nem is tudott volna, teljesen tájékozatlan levén a mező- 
gazdaság terén. Ellenben arra voltunk kíváncsiak, hogy 
használt-e . annak az ügynek, amelynek előmozdítása 
volt föladata? Tények derítették ki, hogy nem használt, 
mikor pedig ez kiderült: akkor velem  gorombáskodik. 
Velem? Hogy jutok ehhez? Miért nem  gorombáskodik 
önmagával, mikor ő a hibás? Hiszen én fizetés nélkül 
jól szolgálom azt az ügyet, amit ő fizetés mellett rosz- 
szul szolgált. 

Ilyen nálunk a polémia. Az emberek megszorulnak 
és amúgy könnyedén átugorják a kertelést, hogy sze- 
mélyes bántalmak útján  kerekedhessenek az igazság 
fölé. Emiatt nem polemizálok a névtelen levélíróval sem. 

És emiatt leszek ezentúl tartózkodó Vészi Józseffel 
szemben is. Az ő lapja azzal vádolt engem, hogy vétet- 
tem az írói tisztesség ellen. Erre felszólítottam, hogy 
bizonyítsa be vádját egy közösen választandó bíróság 
előtt. 

Igen egyszerű lett volna az eljárás. Megmutatta; 
volna azt a cikkemet, amelyben politikai ellenfelemnek 
családi szentélyét, és amelyben lelkiismeretlenül és  rossz- 
hiszeműleg mások becsületét támadtam meg. 

Ilyen cikket én nem írtam. Ha írtam: mutassa föl, 
hadd vezekeljek. 

Ám, ha nem tud ilyen cikket fölmutatni: akkor 
tegye jóvá azt, amit a lap önmaga ellen vétett az alap- 
talan vádaskodással. 

Vészi József nem fogadta el az ajánlatomat. Ehelyett 
ráduplázott a sértésre, sejtetvén az olvasóval, hogy az 
írói tisztesség ellen nem most, hanem régen vétettem, 
egy ádáz küzdelem forróságában. 

De mivel akkor sem vétettem, ennélfogva konstatá- 
lom, hogy Vészi Józsefben nem vala annyi igazságsze- 
retet, hogy nekem elégtételt adjon, és annyi bátorsága, 
sem vala, hogy tévedésben merjen maradni. 


Egán Edéről. 
(Ellenzék 229. sz. 1901. október 8. n. v. c.) 


Firczák Gyula munkácsi püspök, az alábbi levelet írta 
özv. Egan Edénének: 

Nagyságos — Asszonyom! Az  államkormány ma- 
gas rendelkezése folytán Egan Ede a Kárpátok alján 
lakó, — hazájához és annak intézményeihez — mindenkor 
ragaszkodó " rutén nép  kormánybiztosává  kineveztet- 
vén, ezen nagy erélyű és tehetségű férfiú ezen nép 
társadalmi, nemzeti, erkölcsi és anyagi érdekeivel  tel- 
jesen azonosította magát, szerette ezen népet,  segéd- 
kezet nyújtott neki, jó szándékú tanácsot adott, sőt 
úgyszólván minden lelki és testi erejét föláldozta  an- 
nak boldogságáért, anélkül, hogy önmagát szolgálta 
volna. A néppel szemben tanúsított eljárásában azon 
szeretet . melege sugárzott ki, — melynek melegsége 
mellett , minden szív meglágyult, ezen szeretet  kötelé- 
kével a vezetésére bízott rutén nép minden egyes 
tagját magához fűzte oly  mérvben, hogy benne csak 
önzetlen  jóakaróját és jótevőjét tekintette és látta. 
Ily  körülményék között nem csoda, hogy  megdöb- 
benve vett tudomást azon szörnyű eset felől, hogy 
jóakarója és irányítója a földi élet  véghatárához  ju- 
tott és az élők sorából eltávozott; az átérzett fájdalom 
mélyen metszi lelkét és szívét, de érinti ezen fájdalom 
azon egyéneket is, kik ezen népnek lelki vezetői. 

Ezek  behatása alatt engedje meg Nagyságod, 
hogy a gyászeset alkalmából a magam, s káptalanom, 
szentszékem tagjai, papságom és a szegény  hegyvi- 

déki nép nevében őszinte részvétemet  nyilvánítsam 
és kérjem a mindeneket intéző Istent, hogy  Nagysá- 
godnak adja kegyelmét, — miképp a súlyos állapotot 
lelki erővel elviselhesse, a  boldogultnak lelkét pedig 
helyezzék el ott, hol a jók Őt színről-színre látják. 

Kiváló tiszteletem nyilvánításával 
vagyok Ungvárott 1901, szept. 27-én 


alázatos szolgája 
Firczák Gyulas.k. 
munkácsi püspök. 


Így ír a kegyes és művelt, a népgondozást gyakorló 
főpásztor, kinek följajdulására indult meg a rutén akció. 
De nem így ír a felekezeti türelmetlenségben szenvedő 
Budapesti Napló, mely egy ostobán nevetséges vnyomo- 
zás alapján kürtölii hogy Egán Ede öngyilkos volt és 
ráadásul rejtegetett gyanúsítással tapossa meg e tiszta 
életű, nemes és önfeláldozó férfiú emlékét. 

A ownyomozástxk érdekelt fél folytatja; biztosító tár- 
saságok, melyeknek jól fogna esni, ha a balesetet öngyil- 
kossággá lehetne minősíteni, mert kötelezettségtől szaba- 
dulnának meg. ők tehát érdekelt felek. Saját szempontjuk 
van és abból indulnak ki. Érveiket érdekükhöz képest 
csoportosítják. Pénzük megmentése a főcél. Minden szal- 
maszálba belekapaszkodnak tehát. A kis bogarat nagy ál- 
lattá fújják fel. Semmitmondó körülményeket állítnak elő-, 
térbe. . Lényegtelen — mozdulatokból, elejtett mindennapi 
szavakból döntő motívumokat kovácsolnak. 

Mit vacsorált? Pörköltet? Gyanús a kávéházban, nem 
beszélgetett a — piccolóval. Az asztalnál egyedül ült, és 
még sem beszélgetett. Gyanús. A kézbesített táviratot nem 
abban a szempillantásban olvasta el, amelyet tőle a biz- 
tosítók elvártak volna. Gyanús. Egész éjjel írt. 

Megálljunk. . Ez perdöntő  körülménynyé válhatik. 
Egész éjjel irt. Mit irt? Egy objektiv vizsgálat könnyen 
kiderítheti. Nekem is írt hosszú levelet azon az éjszakán. 
Azonnal felajánlom ezt a drága okmányt az illetékes bíró- 

ságnak. Engem ő szeretett. Bennem bízott. Egyetlen titka 
sem volt előttem. Ismertem őt a vesékig. Édes anyjánál, 
testvéreinél, fiánál úgy emlegetett, mint legjobb barátját. 

A barátságot pedig komolyan fogta fel, mikép min- 
dent, a mi az élet kötelességeihez tartozik. Férfiú volt 
testének, lelkének minden izületében. - Bátor, szóki- 
mondó, egyenes. A hazugságtól irtózott. A pózolást meg- 
vetette, a komédiázást utálta. Fondorlatra, mások kiját- 
szására, ámítására merőben képtelen volt. Jelleme szilárd, 
átlátszó volt, mint a legtisztább vizű gyémánt. Amit ne- 
kem irt, azt őszintén írta. 

Legyenek nyugodtak a t. c. biztosító társaságok, nem 
olyan fából volt ez a nemes férfiú faragva, hogy őket 
megkárosíthatta volna. Ö becsületes volt, ezen fogalom- 
nak legmagasabb ideáljáig. Öngyilkossági szándékát első- 
sorban a biztosító intézeteknek írta volna meg, mert jog- 
talan haszonra nem aspirált sem a maga, sem a családja 
részére. És tudatta volna velem is ezt a végzetes szán- 
dékot életének utolsó éjjelén, mert az ő lelke össze volt 
forrva az én lelkemmel. 

A vizsgálatnál tehát majd találkozunk. Összevetjük 
majd életét, életének küzdelmeit, céljait, terveit, munkás- 
ságának természetét, kiterjedését, tervszerűségét azzal a 
levéllel, melyet az utolsó éjszakán intézett hozzám. Hadd 
legyen már egyszer nyilvánvalóvá az a nagy és szent össz- 
hang, mely e férfiú gondolatvilágát és cselekedeteit jel- 
lemezte és hadd mérkőzzenek majd össze a hozzám irt 
levél alapján a pszihologiának fegyverei annak kideríté- 
sére, hogy ez a férfiú nem volt öngyilkos. 

Egész éjjel irt. Mogorva és szótalan volt. Mereven 
nézett a földre. Izgatott volt. Sietett. Azt hiszitek, hogy 
máskor nem; így tett? Hiszen ez nem kivételes, hanem 
normális állapot volt nála. Éjjelenkint irni, nappalonkint 
cselekedni: ilyen volt az ő munkarendje. Kevés volt az 
ideje a kitűzött feladathoz. A kocsin aludott. Ebédnél alu- 
dott, míg a másik fogást hozták. Senki sem tudott úgy 

akarni, mint ő. Nem egyszer hallottam tőle: most alszom 
15 percet. Úgy történt. 

Elhatározta, hogy lábra állít négyszázezer embert. 
Kiragadja ezt a tömeget a vagyoni és erkölcsi nyomorból 
és nemzetileg földolgozva a magyar faj számára. Ki az, 
akit ennél nagyobb és hazafiasabb feladat valaha lelke- 
sített? De nem álmodozott, hanem cselekedett. Pozitív 
szellem volt, megdöbbentő energiával. Látni akarta a 
sikert. Tehát sietett. Nehéz volt a probléma, tehát vagy 
gondolkozott, vagy irt, vagy cselekedett Ezért volt a tár- 
saságban is gyakran szórakozott. Ezért sajtolta ki munka- 
társaiból a munkaképesség utolsó verejtékcsöppjét. Ezért 
nem kímélte önmagát. 

A jutalom . . .? Ah, a jutalom nem maradt el. Ha- 
gyatékában van egy nagy könyv. Azok a hírlapok van- 
nak összefűzve e könyvben, a melyek vele és munkájával 
foglalkoztak. . Háromszázhetvenöt  közleménynyel támadta 
őt meg a sajtó. Olykor együgyű, máskor félrevezetett, 
némelykor gonosz indulatú támadások ezek. Van bennük 
gyanúsítás, rágalom és piszok is jelentékeny számmal. Még 
azt is írták, hogy nem dolgozik, henyél, tékozolja és hűt- 
lenül kezeli a közpénzt. Még attól sem irtóztak, hogy elő- 
kelő, tisztes úrnő becsületét pellengérezze ki a hírnév- 
gyilkos hóhér banda. Ezt a krajcáros becsületrablót sok 
száz példányban ingyen küldöttek szét, különösen Mára- 
maros vármegyében. 

Most pedig végzetes halála után jön a második ju- 
talom. A biztosítók saját érdekükből ráfogják az öngyil- 
kosságot; egyoldalúlag nyomoznak és a Budapesti Napló 
készpénznek veszi az egyoldalú nyomozást és kijelenti, 
hogy a nyomozások minden kétséget kizáróan kiderítet- 
ték, hogy Egán öngyilkosságot követett el. Ez nem elég. 
Ez még csak azt jelenti, hogy a 3B. N.x az érdekelt fél 
egyoldalú — nyomozása alapján iparkodik közvéleményt 
csinálni. Fontosabb a B. N.x-nak az a híre, hogy Egán- 
nak sietős útja volt Munkácsra, mert saját állítólagos ki- 
jelentése szerint: vettől függ az életemc. 

Eszerint attól függött az élete, hogy Munkácson va- 
lamit elvégezzen. No jó. Sietett tehát Munkácsra. Még 
sem ment oda, hanem útközben agyonlőtte magát. A do- 
log egészen tiszta a B. N. előtt. vFélt ama sürgős ügy 
elintézésétől.x Oda indult hogy végezzen: de félt tőle. 
Inkább kivégezte magát, mintsem hogy a sürgős ügyet 
végezze el. Derék logika. A célja az volt, hogy végezzen 
el egy ügyet. Ezt a célját úgy vélte elérni, hogy nem 
végzi el azt az ügyet. Miért? Oh, a B. N. találékony. 
Azért mert félt tőle. Ilyen szillogizmussal derekasan meg 
lehet háborítani a sir nyugalmát és alaposan el lehet ho- 
mályosítani a legtisztább emléket is. 

Szegény, drága halottam, te! Úgy-e féltél? Bizonyára 
rossz fát tettél a tűzre, úgy-e és féltél, hogy majd kide- 
rülik Oh, milyen hasznos, milyen munkás, milyen tiszta 
volt a te ,nemes életed! De magyar közügyet szolgáltál, 
íme a jutalmad. Származásodra idegen voltál. Nem be- 
lénk olvadtál, hanem belénk szerettél. Én tudom legjob- 
ban, hogy fajunk iránt milyen égető volt a te hű szerel- 
med. Láttam önfeláldozó buzgóságodat. 

Amíg éltél ... ah, amíg éltél, addig Sándor Pál kép- 
viselő úr nem tette közzé leveleidet. Pedig köröskörül 
meg voltál támadva. Felekezeti szempontokkal vádoltak. 
Azok a levelek eloszlatták volna a gyanút és megcáfolták 
volna a vádat. De Sándor Pál képviselő úrnak akkor nem 
jutott eszébe barátja védelmére kelni. 

Amíg éltél, jó vitéze voltál a magyar ügynek. Bíráltak 
alaptalanul, mocskoltak durván. Sokan elítéltek, kevesen 
védelmeztek, a szegény rutének szerettek. Szíved talán 
még most is ég e hazának földjeért. Ezt a nagy szívet 
oda kellett volna temetni Szolyvára, hogy legyen annak 
az árván maradott népnek egy új búcsújáró helye. 

Amíg éltél: meghurcoltak. Most, hogy halva vagy: 
megrúgják a sírodat. 


Emléket Egánnak! 
(Ellenzék 237. sz. 1901. október 17. n. v c.) 


Emlegetik az Egán Ede utódát. Pedig még nem 
csináltuk meg számadásunkat Egán Edével. Ő mindenét 
adta nekünk és ez nem volt csekélység. Tudását, láng- 
eszét,  erélyét, határtalan "munkaképességét és szerető 
szivét adta ő a nemzetnek. 

Ezzel szemben adtunk neki egy megbízatást, sze- 
rény díjazással. Még csak a hivatalos státusba sem vet- 
tük föl; még nyugdíjigénye sem volt. Se címe, se rangja, 
se biztosított állása. Annyira kívül esett az államszolgá- 
lati kereteken, hogy a hatóságokhoz küldött közérdekű 
irataira bélyeget ragasztott, mert különben megbüntette 
a finánc. 

Végreis meghalt a harctéren. 

Mert háborút folytatott a nyomor, a tudatlanság, 
az uzsora és a lelki sötétség ellen. Nem embert üldözött, 
hanem az ember rossz tulajdonságait. Üstökön ragadta 
az életviszonyokat és  vasakarattal kényszerítette, hogy 
jobbra forduljanak. 

Mikor a rutén ínség állandósága nyilvánvaló lett: 
komoly férfiak ültek tanácsot, komoly lélekkel. Jó szán- 
dékuk kereste a mentőszert, de sikertelenül. Végre is 
Darányi minister vette kezébe az ügyet és megbízta 
Egánt annak tanulmányozásával. 

Egán a helyszínére ment, lesülyesztette mérőónját a 
nyomor mélységeibe, vizsgálta az embereket és a visSzo- 
nyokat, a gazdasági és erkölcsi életrendet, a  pauperiz- 
mus okait, a ttalajviszonyokat, a szociális — helyzetet, a 

birtokmegoszlást, a munkaképesség fokát, a  hajlamo- 
kat és tehetségeket, az egyént és a tömeget, az erdőt, 
mely nem ad munkát, a mezőt, amely ki van élve és 
azt a szörnyű elnyomatást, melyben a nép a korcsma-, 
a bolt-, a pénz-, a legelő- és a felesmarha-uzsora alatt 
sínlődik. 

Ezen tanulmány eredménye egy  emlékirat, mely 
alaposságánál fogva a földművelési kormány gazdag 
levéltárának legbecsesebb kincsei közé tartozik. A tanul- 
mány első része az állapotot ismerteti; a második az 
orvoslás módjait foglalja magában; a harmadik a rutén 
kérdésnek és ezzel kapcsolatban az egész Kárpát-hegy- 
vidéknek nemzeti jelentőségével foglalkozik. 

A rutén nyomor problémájával a nemzetiségi kér- 
dés "megoldásának kulcsát ragadta erős kezeibe Egán 
Ede.  Kimutatta, hogy a ruténok között megindítandó 
akció négyszázezer lelket terel a magyar faj szerető 
ölébe és hogy az eredmény ugyanaz lesz a tótoknál 
és az oláhoknál is, ha a Kárpát-hegyvidék egész gyűrű- 
zetében folytatjuk az akciót. Nagyszabású tervét a nép 
vagyoni  megizmosodására, erkölcsi gondozására,  jogai- 
nak védelmére és az ebből fakadó szeretetre és  nép- 
hálára alapította. — Eredmények bizonyítják, hogy szá- 
míiításában nem volt csalódás. 

A földművelési kormány elfogadta Egán tervét és 
annak megvalósítását ő reá bízta. 

Egán munkához látott. Megkísérlettem leírni ennek 
a munkának a bonyodalmait, részleteit, lázas lüktetéseit, 
akadályait, — sikereit és  fenségét. Jókora könyv lett 
belőle, mely közelebbről megjelenik. Itt nem jelezhetek 
olyan munkát, amelynek leírásához egy kötet alig 
volt elég. 

Miközben dolgozott, megjelent — nem a bírálat, ha- 
nem — a vád. Ezt a fennkölt, magasztos és világos lel- 
ket ocsmány és buta váddal: felekezeti gyűlölködéssel 
terhelték. Szemmel látható volt, hogy akik állást foglal- 
tak működése ellen, azoknak halvány fogalmuk sem volt; 

az akció mivoltáról. Érzékenyebb lényt, mint ö, képzelni 
sem lehet. Végtelen sok keserűséget okozott szegény- 
nek az a vádaskodás. De tűrt és dolgozott tovább. Rajta 
is betelt az a történelmi igazság, hogy aki nagy fölada- 
tokhoz nyúl, annak számára töviskoszorút termel az 
élet. 

Most már pihen. De pihenő sírja sok jó embert 
nyugtalanít. Mi lesz a rutén akcióval? Kétségkívül sokan 
vannak, akik az ő helyét elfoglalni hajlandók. Van-e 
azonban olyan, aki azt a helyet betölteni is tudná? 

Nyugtalanít a vele való leszámolás kérdése is. 
ő nekünk adta szívét, elméjét, egész tevékenységét. Cse- 
rében ezért jóformán semmit sem adott a nemzet. 

Magyarország adósa maradt az Egán Ede kiváltsá- 
gos és hősies szellemének, aki élt követelés nélkül és 
meghalt jutalom nélkül. 

Rójjuk le adósságunkat! 

Önfeláldozó tevékenységének színterén állítsunk em- 
léket az Egán Ede tiszteletére. Akcióját Szolyván kezdte. 
Munkásságának itt volt a központja.  Intézkedéseinek 
javarészét itt fogalmazta meg. Dicső emlékét itt örö- 
kítsük meg. 

Szerény körben a gyűjtés már megkezdődött. 
Almássy Imre gróf 200 koronával nyitotta meg az ada- 
kozást. Nem kételkedem, hogy a derék gróf szívesen 
áll a mozgalom élére. Az vEllenzékk készséggel fogadta 
az adományozókat és nyilvánosan számol el. Ettől a 
készségtől a többi lapok sem zárkóznak el. 

Becsüljük meg Egán Ede munkásságát, akinél hasz- 
nosabb polgára nem volt a hazának és emeljünk szá- 
mára emléket Szolyván, hogy a hálás nép oda zarándo- 
koljon kegyeletének buzgó lerovására. 


A szász egyletek napja. 
(M. O. 201. sz. 1901. aug. 25) 


Nagyszebennek e pillanatban mozgalmas képe vart. 
Közgyűléseket tartanak ott most a szász egyesületek. 
Miután pedig sok egyesület van közöttük, és miután, 
minden kabátos emberük tagja valamely egyesületnek: 
ennélfogva bátran mondható, hogy ma és holnap Sze- 
benben együtt van az egész szász népfaj. 

Fontos tudnivaló, hogy egy társadalmilag  organizált 
népfaj van együtt. Tornászok, dalosok, kertészek, szőlő- 
művesek, tűzoltók, hegymászók, gazdák,  történetbúvárok, 
természetbúvárok, — kereskedők,  — iskolabarátok, iparosok, 
felekezeti emberek csoportosultak külön-külön egyletekbe 
és valamennyi egylet egy időben, egy napon, egy vá- 
rosban tartja meg közgyűlését. Gondosan előkészített 
légyottja ez mindazoknak, kik a szász népfaj kultúráján 
munkálkodnak. 

Beszterce itt ölelkezik Brassóval, Brassó  Segesvárral, 
Segesvár Medgyessel, Medgyes Szebennel. Itt találkoznak 
Teke, Prázsmár, Köőhalom, Földvár, Berethalom, Disznód, 
Nagyselyk, Szászsebes, Szászváros polgárai. Nyolc közép- 
iskolának tanárai, virágzó pénzintézetek igazgatói, erőtel- 
jes egyházközségeknek államilag jól fizetett papjai, első- 
rangú karban tartott népiskolák tanítói és rajtuk kívül jó- 
módú kézművesek, vagyonos kereskedők, mérnökök,  er- 
dészek, orvosok, tisztviselők jelennek meg ott családjaik- 
kai együtt. 

Tanácskoznak, — megegyeznek. — Áldomásoznak, kocint- 
gatnak, barátkoznak. Mulatnak, táncolnak, muzsikálnak, 

énekelnek. "Tudományos és gyakorlati fölolvasásokat  ren- 
deznek. Apró jelvényeket viselnek az egykori szász nem- 
zet színeiből. Régi vonzalomnak kötelékeit erősítik meg; 
új ismeretségek, új barátságok, új szerelmek fonódnak, 
szövődnek, kötődnek. 

Egész népfaj összeforradása ez a közös nyelvben, kö- 
zös vallásban, közös kultúrában, közös múltban és közös 
jövendőben. 

Csodálatosan demokratikus ennek a szervezett tár- 
sadalomnak íze, színe, hangulata, mivolta. Nincsenek  el- 
különített " tekintetes, nagyságos, méltóságos, kegyelmes, 
mágnásrétegek. Válaszfalakat még a nő sem ismer, hono- 
rácior-kisasszony,  iparos-kisasszony karonfogva jár,  barát- 
kozik. Mesterlegény udvarol a doktor leányának, profesz- 
szor jár jegyben a tímármester húgával. Nem keresnek 
egymáson sem csiriz-, sem enyv-, sem cser-, sem tinta- 
szagot. Egy paraszt-társadalom ez, a szónak norvég értel- 
mében. Öntudatos, munkaszerető, egységes, egymást meg- 
becsülő. 

Milyen kár, hogy nem hazafias. 

Csak az imént is, a Schásburger Zeitung alkalmi el- 
mélkedést közölt a 49-ben lefolyt segesvári ütközetről. 
Ahol Bem tábornok lelőtte Szkariátin orosz tábornokot, 
ahol Zeyk Domokos úgy esett el, mint a Kerekasztalnak 
bármelyik nemes lovagja és ahol betelt a végzet Petőfinek 
jókívánsága fölött: xOtt essem el én, a harc mezejénc. 

Ez az ütközet siettette hazánk  szerencsétlenségét. A 
szabadságharcok vereséget szenvedtek ott. A Haza leigá- 
zására beözönlött idegen zsoldosok győztek a segesvári 
mezőn. 

Ezt a szomorú napot megünnepelte a szászok lapja. 
Örömmel, dicsőséggel, ujjongással említi a magyar hadak 
bomlását, vereségét, futását. Hálás emléket szentel annak 
az idegen hadseregnek, mely Magyarország  eltiprására 
tört be határainkon. Azokat az önfeláldozó hősöket pe- 
dig, kik a Haza szabadságáért, alkotmányáért, intézmé- 
nyeiért és fönnállásáért vérzettek: kicsinyli, becsmérli. 

Á szuszok lapja tapsol a Haza pusztulása fölött. Tán- 
col a Haza sírboltján. A Haza nagy és piszkos emlékeit 
meggyalázza szentségtelen örömével. Feldúlja a temető 
nyugalmát és arcunkba vágja névtelen hőseink  porló 
csontjait. 

Nem minden szász ember érez együtt az említett hír- 
lap irányával. Van köztük becsületes polgár is. Ismerek 
hazafiasán gondolkozó szász férfiút akárhányat. De ezek 
elenyésző kisebbséget képeznek a szászok organizált tár- 
sadalmában. Erőtelenek az általános áramlattal szemben. 
Szavukat elnyomja a Zaj; figyelmeztetésük elmerült a 
szenvedély árjában; okosságuk megtörik a tömeg fékte- 
lenségén. 

A szabadság az emberiség legszebb gondolata. A mű- 
velődésnek, a jólétnek, a lélek nyugalmának ez a legjobb 
fegyvere. Éppen ezért nincs nagyobb polgári bűn, mint 
visszaélni a szabadság fegyverével. 

A szászok naponkint elkövetik ezt a bűnt. 

A magyar nemzet vére, kitartása, önfeláldozása meg- 
szerezte hazánk minden népfaja számára a szabadságot. 
A szászoknak vezekléssel kellene fogadni ezt a jótéte- 
ményt, mert fegyverrel a kezükben iparkodtak azt meg- 
akadályozni. Vezeklés helyett hálátlanok, mert arra hasz- 
nálják az ajándékba kapott szabadságot, hogy rútul és 
istentelenül  visszaéljenek vele.  Pátriáról,  patriotizmusról 
fogalma sincs a szászok többségének. Fölfogásuk a kö- 
zépkor tagozatos közélete fölé nem tud emelkedni. Elkü- 
lönített . faj-tendencia uralkodik lelkükön. Nem erkölcsi 
alkatrészei ők a Haza szent közösségének, hanem parazi- 
ták a Haza testén. Sejtelmük sincs arról a kötelességről, 
mely a hazafinak legszebb ékessége. Érzelmük nem olvad 
be abba a nagy és halhatatlan közérzésbe, melynek örök 
törvénye szerint a Haza egyetemleges és kérlelhetetlen 
érdeke abban áll, hogy idegen befolyások és idegen had- 
sereg ellen minden polgár köteles hazáját vagyonának és 
életének föláldozásával is oltalmazni. 

Összetartásuk, társadalmi  organizációjuk, műveltségük 

és szorgalmuk gyönyörűséggel töltené el a Haza minden 
gondolkozó emberét, mert a szabadság szellemének al- 
kotó hatásait, eredményeit látnók benne. De annak az 
összetartásnak, organizációnak és műveltségnek nincs ha- 
zafias koloritja. Ellenkezőleg. Az olyan találkozás, mint 
most a szebeni, nagyban erősíti bennük a faji öntudatot, 
az egymáshoz való ragaszkodást, a családi és kulturális 
szálak szövedékét; de ezen helyes és jó tulajdonságuk 
valóságos konspirációvá torzulnak a hazaszeretet keretei- 
nek és fékező indulatainak teljes hiányában. 

Nem nagy ez a veszély, mert kis, maroknyi nép az, 
mely ekként rágódik a hazafias  összetartozandóság kö- 
télzetén, de veszély. Ezt a veszélyt a szabadjára hagyott 
iskolázás hozta nyakunkra. — Bedugni a közveszély forrá- 
sait: államföntartó kötelesség. 


Nemzetiségi politika. 
(Ellenzék 296. sz. 1901. dec. 28. n.) 


Részletes tervet a nemzetiségi kérdés kezelése — rész- 
ben kielégítése, részben megoldása, részben elfojtása felől, 
senki sem vár a kormánytól. A törvényhozásnak, a kor- 
mányzásnak és az igazgatásnak alig van ága, melynek 
valamelyik pontja ne érintené a nemzetiségi kérdést. Ép- 
pen ezért a tennivalók éppen olyan kimeríthetetlen soro- 
zatot képeznek, mint a kölcsönös panaszok és sérelmek. 

Kölcsönösnek mondám, mert oláh, tót és szász pol- 
gártársaink tévednek, ha azt hiszik, hogy csak nekik van 
panaszok és sérelmük. Nekünk is van. A külömbség az, 
hogy a magyar állam szempontjából az ő panaszuk elle- 
nünkben alaptalan, de a mi sérelmünk miattuk alapos. 

Már pedig más alapon, mint a magyar állam szem- 
pontjából, ezt a kérdést sem feszegetni, sem dűlőre vinni 
nem lehet. A legfőbb érdek az állami összérdek. Ha ez 
az érdek kiváltságot tűrne meg, akkor megtűrné az el- 
nyomatást is. De egyiket sem tűrvén, a jogegyenlőség 
lett az irányadó elv. 

Nemzetközi és belügyi feladatát Magyarország csak 
az állami lét teljes benső egységével töltheti be. Szeren- 
csétlenség, hogy egyházilag külön  organizmusokra van 
szakadozva. Ezen már segíteni nem lehet és e téren ke- 
resnünk kell az egységet a lelkiismeret egyenlő szabadsá- 
gában, a bírói eljárás egyöntetűségében és a legfőbb fel- 
ügyeleti jog azonos elvű gyakorlásában. 

De egyéb hatáskörökre nézve állami egységünk alkut 
nem ismer. Meg nem tűrhető semmi áron és semmi szín 

alatt, hogy hazánkban egymástól elkülönített és egymás- 
sal szemben álló politikai közigazgatási, kultúrai és terü- 
leti szervezetek képződjenek. 

Ez a fejlődés feldarabolásra vezetne. Föderalisztikus 
irányzatok kapnának lábra az egész vonalon. A községi 
rügy helyhatósági törzszsé nőné ki magát. Egy-két em- 
beröltő multán nyakig volnának abban a hínárban, mély 
Ausztriát mohó elnyeléssel fenyegeti. 

Magyarország történelmi állásának konzekvenciái kö- 
zött vannak kötelességek és vannak jogok. A kötelessége- 
ket azért teljesítjük, hogy a jogokat gyakorolhassuk. Kö- 
telességünk abból az ezredéves múltból származik, melyet 
a magyar nemzet, mint államalkotó faj élt át. Jogunk arra 
való, hogy államalkotó fajtulajdonságunkat megoltalmaz- 
zák minden külső és belső támadás ellen. 

Számtani, etnikai és politikai bizonyosság, hogy a 
Kárpátok övezetében levő államnak csak a magyar faj 
adhat egységes jelleget. Ezt a helyzetet részünkre fajunk 
műveltségi, vagyoni és számbeli fölényre teremtette meg. 
Nem politikai véletlenség és múló esély játszott szerepet 
a helyzet ilyetén alakulásánál. Itt az a világtörténelmi 
igazság nyomul előtérbe, hogy a keleti és nyugati szel- 
lem áramösszeütközésének a vészes helyén sem a rómaiak, 
sem a góthok, gepidák, dákók, sem a hunnok és avarok, 
sem a szlávok — hanem csak a magyarok voltak képesek 
őstermészetükben  államfentartó  ösztönükkel  hullámgáta- 
kat emelni. 

Akár itt kaptuk a másnyelvű fajokat, akár később 
vándoroltak be: tény, hogy szilárd államalakulás csak 
azóta létezik e helyen, mióta itt magyarok uralkodnak. 
Éppen ezért mi magyarok testben és lélekben össze va- 
gyunk forradva e hazának múltjával és jövendőjével. Av- 
val élünk, abban keressük dicsőségünket és abban találjuk 
fel nyugalmunkat és boldogságunkat. Nekünk az bölcsőnk, 
fészkünk és sírunk. 

Sok mindent lehet alku tárgyává tenni, de hazánk 
egységét soha. Az államegység a mi nemzeti létkérdésünk. 

Ennélfogva a nemzetiségi kérdés kezelésének és megol- 
dásának az államegység elve ad alapot és semmi más. 
Ehhez az alaphoz fűződjék a polgári jogegyenlőség gon- 
dolata úgy a törvényekben, mint az életben. A nemzeti- 
ségi kérdés a közélet fölaprózott részleteinek kérdése. 
Ezer meg ezer ága-boga van, s valamennyit egyaránt kell 
gondozni és ellenőrizni. 

Harminc évnek megdöbbentő mulasztása vár orvos- 
lásra. Politikánk ötletszerű volt e kényes ügyben. Gyarló 
engedékenység és faltörő beszédek foganat nélkül válto- 
gatták egymást. Sem meg nem nyertük a megnyerhetőt, 
sem meg nem törtük a veszedelmest. Nem hogy a terv- 
szerűségnek, de még az okos tapogatózásnak sincs e té- 
ren nyoma. 

Annyi bizonyos, hogy a teljes és végleges megoldás 
.kulcsa a magyar nemzeti hadsereg intézményében rejlik. 


Uj népvándorlás. 
(M. O. 21. sz. 1902. január 24.) 


Románia törvényhozása előtt egy javaslat áll, mely a 
községek rendőr-szolgálati viszonyait tárgyaljai Nem arra 
tör ez a javaslat, hogy a rendőrség minél könnyebben, 
hatalmába kerítse a lakosságot, hanem oltalmat és vé- 
delmet nyújt a benszülötteknek az idegenek ellen. 

írják, hogy ez a javaslat a székely-vándorlás ellen 
irányul. Bár úgy volna. Nekünk segítene Románia, ha 
rendszeres  elvérzésünket megakadályozná. De nem úgy 
van. A székelység Románia egyik szerencséje. Ott a szé- 
kely civilizátorius elem, miként Rómában volt a görög 
rabszolga. A legegyszerűbb székely favágó többet tud az 
erdő, szántó, rét, gyümölcsös megműveléséhez, mint a 
boér uraság ispánja, tiszttartója, bérlője. Románia közsé- 
geiben a székely-paraszt ha kell törvénytudó, ha kell ba- 
romorvos, ha kell helyszínelő, földmérő, becslő, nivelláló, 
vízlecsapoló. A székely Romániának Kulturvolkja. 

A székely, amihez fog, ahhoz ért is. Már pedig min- 
denhez hozzáfog. Egy kicsit ács, egy kicsit kőfaragó, egy 
kicsit kerekes, egy kicsit asztalos minden székely. Megfödi 
a házat, megfoldja a csizmát, fölrakja a kemencét, megda- 
gasztja a tésztát, patkót ver a lóra, eret vág az ökrön. 
Oláh háztartásban a székely-cseléd mindenes. Ma kocsis, 
holnap vadász, holnapután gépész, igen gyakran házi ne- 
velő a kisasszonykák mellett. Ha a székely megpróbálná, 
talán zongorázni is tudna. Egy szóval a székely Romániá- 
nak a németje. 

Romániában szükség van a székelyre. Olcsó és értel- 
mes munkát nem árulnak minden bokorban. Székelyek 
nélkül Románia forgalma nagyot apadna. Tehát nem hi- 
hető, hogy az idegenek ellen szóló törvényjavaslattal a 
székelyekre gondoltak volna. Ama javaslat az  Oroszor- 
szágból mind jobban és jobban kiszoruló zsidókra vonat- 
kozik. 

Szemtanúi vagyunk egy  népvándorlási tünetnek. Tu- 
dósaink próbálgatták meghatározni, hogy hányan lehet- 
tek a honfoglaló magyarok. Biztos adat nincs, Azonban 
körülbelül tudjuk, hogy negyvenezer harcosnál több nem 
igen lehetett. Ennek megfelelőleg a bevándorolt lélek- 
szám aligha ütötte meg a háromszázezerét Mégis világ- 
történelmi jelentősége volt a magyar honfoglalásnak. 

Éppen ezért nem szabad kicsinyelni azt a népvándor- 
lást, amely Oroszországból kiindult. Az orosz politika által 
mozgósított zsidók számereje kerek egymillió lélek. Tehát 
legalább háromszor annyi, mint a mennyi magyar egykor 
hazát foglalt. A b. Hirsch-féle délamerikai telepítés leve- 
Zető-csatornát készített volt az  orosz-zsidó népvándorlás 
számára. Mintegy harmincezerre megy azoknak a száma, 
akik ezen a csatornán Argentínába szivárogtak. Hivatalos 
aktákból tudom, hogy ama telepek sikerültek, virágoztak, 
rendkívüli belterjes gazdaságot folytatnak es nagy jólét- 
nek örvendenek. De a csatorna bedugult; vagy talán el- 
iszaposodott. Új telepek nem létesülnek. 

Oroszország azonban folyton-folyvást nyomja kifelé 
a maga zsidóit. Ezen nyomás következtében a népvándor- 
lás egy pillanatig sem szünetel. Az áradat keletről nyu- 
gotra tart, mint minden népvándorlás, amit ismerünk. 
Csak a keresztes-háborúk alkalmával próbálták meg az 
ellenkező irányt, de az hajótörést szenvedett. Nyugot felé 
Galíciát és Romániát érinti közvetlenül az áradat. Galícia 
társadalmi utón védekezik, közepes sikerrel. A  valamire- 
való elem benne marad a rostájában. A rostaaljat szorítja 
a továbbvándorlásra. Románia közigazgatási és rendőri 

uton védekezik.  Óvintézkedéseit szigorúan  végrehajtja.. 
Nem liberáliskodik a nemzeti létkérdések rovására. 

Mindezeknél fogva, úgy azok, kiket Romániába be 
nem fogad, mint azok, akik a galíciai rostából mint hasz- 
navehetetlen  giz-gaz kihullottak, hazánkba tolulnak. Mi 
pedig nem védekezünk sem társadalmi uton, sem hivatal- 
ból. Van ugyan papirostörvényünk, amiként van papiros- 
búzánk. De ez nem oltalom. Annyian jönnek be, ahányan 
akarnak és meg is települnek valamennyien. Egy ruthén- 
paptól részletes értesítést kaptam a minap. Eszerint Ung- 
ban, Beregben, Ugocsában, Zemplénben és Máramarosban 
ma már százhúszezer lengyelzsidó van. 

De amerre nézünk, mindenütt feltűnően szaporodnak. 
Nincs statisztika erre vonatkozólag a kezeim között Ám 
látom, amit látok. Besztercén, Deésen, Szilágysomlyón, 
Szatmáron, Kolozsváron állandó a panasz. Honnan jön,, 
mit keres, miből él — senki sem kérdi. Tegnap még nem 
volt kaftános alak, ma már van egy-kettő, holnap tizen- 
öten mutatkoznak. Miskolc telve van. Szolnok, Csongrád, 
Szentes, Szeged kövér helyeknek bizonyulnak a fészekra- 
kásra. Mintha csak a Tisza hordaná őket, hogy legyen, ki 
az iszap termékenységét megrontsa. Még Zentát is ellep- 
ték fölös számmal. 

Különös, hogy a keleti marhavész ellen nagy éber- 
séggel óvjuk szarvasmarha-tenyésztésünket. Pedig ez csak 
gazdasági kérdés. Az orosz-lengyel-zsidók ellen azonban 
nem védelmezzük hazánk népeit, pedig ez is gazdasági 
kérdés és amellett erkölcsi, nemzeti és kulturális kérdés 
is. Mindenki tudja, hogy ezek a bevándorlók fanatikusan 
ragaszkodnak  szokásaikhoz. Dogmatikus érzések  állapít- 
ják meg e szokásokat. Cselekvésüket, táplálkozásukat, vi- 
lágnézetüket, ruházkodásukat a legmerevebb religio  ha- 
gyományos törvényei szabályozzák. Lényükből térnének 
ki, ha föladnák életrendjük zárkózott merevségét. Lelki- 
üdvösségük összenőtt a kaftánnal, a pájeszszel, a kóser- 
táplálékkal és sok más babonával.  Életrendjüktől tehát 

nem tágítanak, mert ez rájuk nézve az üdvösségről való 
lemondást jelentené. 

Magyarország pedig százezreivel helyezi el ezt a kul- 
túrára képtelen elemet. Elhelyezi a nép legalsóbb rétegei 
között, mintha csak penészgombát rakna a boroshordókba. 
Mesterséggel sem lehetne jobban kieszelni, hogy miként 
rontassék meg a népanyag. A bevándorló seregnek az 
az előnye van népünk fölött, ami az élősdinek a növény 
fölött. 

A fejlődő életviszonyok kereskedelmi tényezőket ve- 
gyitettek a mezőgazdaságba. Tanult földműves nem: mel- 
lőzheti üzemében a kereskedelmi ismeretet. De földné- 
pünk kulturális állapota alantos. A mesterségéhez szük- 
séges kereskedelmi tudást merőben nélkülözi. Mivel pedig 
a földművelésnek kereskedelmi ága is van: ennélfogva ezt 
az ágat az a bevándorló ragadja magához, akinek élet- 
ösztöneit a századok kereskedelmi irányban fejlesztették. 
Ellenállásra még csak nem is gondolhat a mi parasztunk. 
Minden lépésében ki van szolgáltatva a fejlettebb erőnek. 

Ezek a bevándorlók mindenütt egyformák. A megte- 
lepültek olyanok, mint a jövevények. Foglalkozásuk: pénz- 
uzsora, áruuzsora, korcsmauzsora. Amikor szükséges, csal- 
nak, hamisítanak, orgazdaságot folytatnak. Szokásainkhoz 
nem alkalmazkodnak, erkölcseinkkel nem törődnek, nyel- 
vünket nem beszélik, a nemzet testébe be nem olvadnak. 
Ez egy rossz és kártékony fajzat, amelynek tömegeit sem 
elbírni, sem fölemészteni képesek nem vagyunk. Kész és 
nagy veszedelem hazánkra nézve ez a bevándorlás. 

Románia kormánya fölismerte a veszélyt és alaposan 
védekezik ellene. A mi vezéreink el vannak telve közös- 
ügyes és liberális bölcsességgel és nem gondolnak hazá- 
juk védelmére. 


A nemzetiségek. 
(M O. 51. sz. 1902. február 28 ) 


Szeretném látni azt az eleven embert, aki, azért hogy 
magyar, személyes előnyöket élvez hazánkban. És szeret- 
ném látni azt az eleven tótot, oláhot, németet, akit akár 
előmenetelében, akár vállalatában az a körülmény gátolt 
meg, hogy nem magyar. Arra is ráállok, hogy ne csak 
az elevenek között keressünk példát, hanem a temetők- 
ben is. 

Mert az üldözés a jogegyenlőség megszegésénél kez- 
dődik. Ha valami az egyiknek szabad, a másiknak nem 
szabad; ha más az adókulcs az egyikre és más a másikra 
nézve; ha más a hivatalba lépés feltétele az egyiknél, 
mint a másiknál; ha más tarifát szed a vasút ugyanazon 
árunál az egyiktől, mint a másiktól; ha más büntetőtör- 
vény sújtja az egyiket, mint a másikat: no, akkor a hátra- 
tolt, jogegyenlőségben nem részesülő fél méltán panasz- 
kodik üldözésről és elnyomatásról. 

Adott-e Magyarország okot ilyen panaszra? 

Adott — a magyar fajnak. Mert egészen hasonló ér- 
telmi és erkölcsi képesítés mellett, ha oláh, tót, német 
versenyzett a magyarral, tíz eset közül kilencszer mellőz- 
ték a — magyart. Kinevezéseknél prémiumot élvezett va- 
lamennyi nemzetiség. 

Ez a szélsőségbe vitt magyar nagylelkűség voltakép- 
pen magyar élhetetlenség. Nem tanultuk meg az élettől, 
hogy a politika mezején a gyöngédség gyöngeséget je- 
lent. A politika az erőviszonyok küzdelme, győzelme, 
kiegyenlítése. . Harmincnégy — év előtt összetévesztették a 

politikát a romantikával és a szentimentális okfejtés ele- 
meit vegyítették a kérdésekbe. Költői lendületekben ára- 
dozik törvényünknek az a  megokolása, amelylyel az 
osztrák államadóssági járulékot elvállaltuk. Erre a roman- 
tikus időre esik a horvát kiegyezés is. A nemzetiségek 
egyenjogúságáról szóló törvény szintén a szentimentális 
felfogás bizonyítéka. 

Ha másként kezdték volna: most másként nézne ki 
hazánk. Teszem föl, ha zárszámadást csináltak volna és 
megállapították volna annak mérlegét. Oláh, tót, szász 
polgártársainktól kérdezem, mit szóltak volna ahhoz, ha 
a magyarok így beszélnek 1867-ben: vVisszanyertük in- 
tézményeinket, jogainkat, szabadságunkat,  alkotmányun- 
kat. Nagy árt fizettünk ezekért a drágaságokért. Vérez- 
tünk a harcokban, szenvedtünk a börtönökben, bujdos- 
tunk a száműzetésben, jószágainkat elkobozták, az úrbéri 
kárpótlással cudarul megcsaltak. Most már osztozkodjunk. 
Ki amiért küzdött: abban legyen neki része. A magyar faj 
harcolt, vérzett, szenvedett a parlamenti intézményért, a 
jobbágyság fölszabadításáért, a  sajtószabadságért, a jog- 
egyenlőségért. Ez hát legyen a magyaroké. Azonban az 
oláh, tót, szász is harcolt. Miért? Azért, hogy ne sikerül- 
jön a magyarok törekvése. Tehát azért, hogy ne legyen 
parlamenti intézmény, ne legyen népképviselet, ne legyen 
sajtószabadság, se jogegyenlőség. Tót, oláh és szász miért 
harcolt tehát? — A szolgaságért! No hát, ez legyen az 
övék.c 

Mit szóltak volna, ha 67-ben így beszél a magyar? 

A szolgaság célját különben elérték. Nem ők győzték 
le a magyart. Nem is az osztrák győzte le. Muszka segít- 
séggel értek célt. De célt értek. Osztrák szolgaságba ju- 
tottak és panasz nélkül szolgáltak. Azt a szabadságot pe- 
dig, mit nekik is megszerzett a magyar faj: íme arra hasz- 
nálják, hogy fölrobbantsák a magyar államot. 

Hol volnának az izgatók, ha a magyar faj két mér- 
tékkel mérte volna az igazságot? Minek nektek alkotmány, 

mikor nem a védelmére, hanem a megsemmisítésére fog- 
tatok fegyvert?! Minek nektek a szabadság, mikor azért 
harcoltatok, hogy osztrák szolgákká lehessetek? Hol vol- 
nának az izgatók, a bujtogatok, a hazugok, ha érdemük 
szerint bánt volna velük a magyar? És most is, ha érez- 
nék az erősebb hatalmát, ha nem dikciókkal és hírlapi 
cikkekkel állanának szemközt, hanem törvényhozási alko- 
tásokkal és kormányzási tényekkel: ugyan mivé lennének 
az olyan elnyomott fajok, amelyek arra képezték ki ma- 
gukat, hogy áskálódjanak és szemtelenkedjenek a külföldi 
sajtóban, de a szabadság-eszméért soha a fülük dobját 
sem mozdították meg? Mivé lennének? Hát összezsugo- 
rodnának! Hason csúsznának hatóságaink előtt. Kegye- 
lemért  rimánkodnának.  Befognák szájukat parancsszóra. 
Ha pedig kinyitanák: magyarul hízelegnének a magyar 
hatalomnak. 

A mit irék, föltevés. Komoly ember nem óhajt lelépni 
a jogegyenlőség teréről. E hazának minden polgára egyen- 
lően érezze a törvények oltalmát Azonban államellenes 
törekvéseknek tért engedni öngyilkosság. A történelmi 
erők ezen a helyen, ahol élünk, egy magyar országot hoz- 
tak létre. Ez az ország magyar bélyeget kapott a magyar 
fajnak sok százados szellemétől, országfentartó képessé- 
geitől, számbeli, vagyonbeli, értelemben túlsúlyától. 

Apró népcsoportok, amelyek nem hivatkozhatnak sem 
a hódítás, sem a fentartás jogára, ezen ország politikai 
egységét föl akarják darabolni. Ha ez a törekvés sike- 
rülne: Magyarország elveszítené történelmi jellegét és 
politikai állását. —Prédaleső — birodalmak  nyákmányává 
lenne, miként a szerencsétlen Lengyelország. Ilyenformán 
a magyar faj uralma, a magyar állam nemzeti konszoli- 
dációja, politikai, gazdasági, kulturális egysége, ennek az 
országnak létkérdése. A nemzetiségi törekvés gyökerében 
támadja meg az ország létkérdését. 

Éppen ezért a papír-vita ideje immár lejárt. Törvény- 
hozásnak és kormánynak át kell menni a cselekvés terére. 

Harminc év óta vitatkozunk eredmény nélkül. Cselekvés 
helyett okoskodtunk, A vita eléggé tisztázta a helyzetet. 
Akiket igazság, méltányosság, egyenlő elbánás megnyer- 
hetett, azok testvéreink lettek. Eközben a vadak , folyvást 
szaporodnak. És aknákat ásnak Magyarország békéje, nyu- 
galma, egysége ellen. Hol? Az egyházakban, az iskolák- 
ban, a bankokban, a sajtóban, a társadalmi egyesületek- 
ben. Eljött az ideje, hogy ezt a kérdést a szarvánál ragad- 
juk meg. Lépjünk a cselekvés terére és vegyük ki a szer- 
számot az aknamunkások kezéből. 


A német mozgalom. 
(M. O. 130. sz. 1902. június 1.) 


Jó tíz éve már, hogy a magyar közvéleményt figyelmez- 
hetni kívántam Paul Dehn-nek xDeutschland nach Ostenx 
címü művére.  Figyelmeztetésem kárba veszett. Azóta 
megjelentek a következő művek: vDeutschland und die 
Orientfahrtenc; Deutschland und der Orient, Zur deutsch- 
oesterreichisch-ungarischen — Zollannáherung, Das  oester- 
reichisch-ungarische . Handelsbündniss, — Deutschland — und 
Serbien, Deutschland, und Rumánien, Deutschland und 
Bulgarien, Deutschland und Griechenland, Die europáische 
Konkurrenz im Orientc. 

Pár év előtt Hangai Oktáv, a kolozsvári egyetem ta- 
nára adott ki egy füzetet a nagynémet törekvésekről. Ez 
már nem figyelmeztetés volt, hanem riadó. A nagynémet 
mozgalom szálai vannak csoportosítva ebben a füzetben. 
Megismerkedünk az egy célra törekvő egyesületek dolgai- 
val. Látjuk benne, hogy a mozgalom hullámverése miként 
csap át hazánk határain. Olvassuk, hogy milyen óriási 
nagy a tagok száma, hogy mely területeket vonták be 
működési körükbe, hogy milyen jelentékeny összegekkel 
rendelkeznek és hogy milyen bőkezűek az erdélyi szászok 
irányában. 

Azonban a riadó is csak a papíron maradt. A kor- 
mány nem látta meg a mozgalom árját. Pedig sokan lát- 
ták azt. A terjedés lassú, de biztos és következetes volt. 
Nem lepett el egyszerre mindent, hanem csak az alantabb 
fekvő színtájakat, miként a föld árja szokta. Tócsák ke- 
letkeztek itt is, ott is. — Ezek nőttek valamely titkos erő 

következtében. A nagynémet eszme tűzhelyről-tűzhelyre 
terjedt; aztán utcáról-utcára. 

A mozgalom szálai a Bánátból elvisznek az erdélyi 
szászok közé és onnan Németország egyesületeihez. Az 
erdélyi szász gimnazista a német egyetemekre megy és 
ott készül  theologiára,  bölcsészetre,  természettudomá- 
nyokra. A szász egyházközségek német egyetemekről kap- 
ják papjaikat és a szász gimnáziumok, reáliskolák, tanító- 
képezdék, felsőbb leányiskolák, földművesiskolák,  iparis- 
kolák, kereskedelmi iskolák szintén a német egyetemek- 
ről kapják tanáraikat. 

Ezek a papok és tanárok már a középiskolákban meg- 
teltek . nagynémet  ábrándokkal.  Álmaikat megvalósítva 
látják a német egyetemeken, ahol minden német körülöt- 
tük és ahol a német világhatalom szivárványának ragyogó 
színeiben még fokozódik képzelődésük. Mint álmodozók 
mennek ki Erdélyből és mint misszionáriusok térnek vissza. 

Így gyúrták át harminc év alatt a szászokat nagyné- 
metekké. Ez a munka meglehetősen be van fejezve. Köny- 
nyen ment, ellenőrzés nélkül, akadálytalanul, büntetlenül. 
Egész vidékek érzelemvilágát kiszakítani a haza testéből 
— ez nálunk szabad. Mikor a szászoknál: nem volt többé 
szükség fokozott munkára, akkor a szász misszionáriusok 
a Bánátra vetették magukat, Herczeg Ferenc megfigyelte 
a procedúrát és le is írta. Nem hibáztatom, hogy figyel- 
meztetésével mostanig késett. Ha évek előtt, a mozgalom 
kezdetén írt volna: az irányadók lekicsinyelték volna ag- 
godalmait. És elébe tárták volna a bánáti svábok kipróbált 
hazafiságát. 

A szász agitáció a Bánátban sikert aratott. Szemünk- 
kel látjuk, hogy egy nagy és gazdag vidék érzelemvilága, 
miként szakad el a magyar hazától. A béke megbomlott.. 
A svábok hazafias megbízhatósága veszélyes mértékben 
ingadozik. Erélyes és öntudatos beavatkozás nélkül ott 
is kisiklik a talaj a magyar nemzeti politika talpa alól. 

Sorvasztó szél fuj Pozsony, Sopron, Vas vármegyék 
felől is. Itt is megindult az agitáció. A viszonyok termé- 
szetes erejével megindult magyarosodás nemcsak megál- 

lott, de kezd visszafejlődni. Miként a Bánátban, úgy itt 
is megfogant a pángermán csira. Egész hálózata a német 
nyelvű lapoknak ápolja ezt a csirát itt is, ott is. Néhányat 
e lapok közül olvasok. 

A nép nyelvén, a nép felfogásához mérten vannak 
írva. Nem a francia forradalom útszéli hulladékait tálal- 
ják fel ezek a lapok nagykongású, de mindenképpen üres 
frázisokban, miként a magyar nyelvű néplapok szokták; 
hanem fölkeresik a nép ügyét-baját a községben, a ta- 
nyán, a tűzhelynél, a szántóföldön, a pajtában, az adó- 
ügyeknél, a jegyzői irodákban, a bélyegilletékeknél. Kita- 
nítják a közigazgatás visszaéléseire. Elefánttá fújják a 
hatósági botlások bolháját és szembe állítják Nagynémet- 
ország tökéletességeit. 

Állandóan élesztik a német fajszeretetet és követke- 
zetesen csöpögtetik a nép lelkébe a gyűlöletet a magyarok 
iránt. Ezek a lapok telve vannak a német erő és a magyar 
gyöngeség, a német dicsőség és a magyar gyalázat, a 
német becsület és a magyar gazság, a német tudomány és 
a magyar tudatlanság, a német gazdagság és a magyar 
szegénység híreivel. Céljukra mindent fölhasználnak. Egy- 
egy bűnesetet általánosítanak a magyar faj rovására. Ha 
nincs esemény, írnak hazugságot, csakhogy nevünket, 
tisztességünket, — hírünket  bemocskolhassák. Olvasva e 
lapokat: meggyőződéssé válik az a hit, hogy a magyar 
faj durva, műveletlen, brutális, karakterében alávaló, tö- 
rekvéseiben önző, üzletében csalfa és mindenképpen hit- 
vány, cudar, becstelen. 

Vegyük ehhez a német politikai irodalom irányza- 
tosságát. 

Olvassuk el Dehn-nek fönnebb idézett műveit. Ez nem 
magáníró. Minden sorából kiri a hivatalos megbízott. 
Adatai, összeköttetései bizonyítják, hogy küldetésben járt 
nálunk és a Balkánon. A magyar olvasó megdöbben, hogy 
a német gazdasági és politikai térfoglalás lehetőségei és 
módozatai milyen kórbonctani részletességgel vannak e 
művekben megjelölve a német iparosok, kereskedők, mér- 
nökök és politikusok számára. 

Aztán olvassuk el a Treitschke vPolitikc című művét. 
Ez a tudós a  Hohenzollern-dinasztia hivatalos történet- 
írója volt. Érdemes elolvasni a hazánkról írott fejezetét. 
Annyival érdemesebb, mert ezeket a nézeteket ő a ber- 
lini egyetem kathedrájáról hirdette, s hogy a nyilvános- 
ság annál nagyobb legyen, ki is nyomatta. Még érdeme- 
sebb elolvasni azt, amit a Habsburgokról gőgös megve- 
téssel ír. Szerinte a Habsburgok birodalmának fel kell 
osztani, már csak azért is, mert a haszonleső Habsburgok 
többé már nem uralkodásra termett nemzetség. 

A tendencia napnál világosabb. A német világhata- 
lomnak vásik a foga a Duna egész völgyére. Lábát meg- 
vetette egész Romániában Károly király alatt. Megvetette 
a lábát Ausztriában is a Los von Romx politika által. 
Rendszeresen készül Magyarországot is a sarkaiból ki- 
emelni. Gazdaságilag nyílt ellenségünk. Politikai téren 
erkölcsi és vagyoni fegyverekkel istápolja már régóta a 
szászok teuton szenvedélyeit, s újabban a magyar érzésű 
németjeink között is megcsinálta a veszélyes propagandát. 

Vegyük ehhez, hogy hazánkban minden kalapot vi- 
selő nő és minden kabátban járó férfi beszél németül. 
Hadseregünk nyelve német. A Zsögöd Benő szavait hasz- 
nálva, vkarcsú derekunkon a német civilizáció miderétx 
viseljük. Törvényalkotásunkban va mi szellemi édes anyánk 
a német legisláció.kx Magyarországnak vvoltaképpen a né- 
metek a törvényhozói. Vegyük ehhez Budapestet, mely- 
nek kirakataiban német könyvet árulnak, utcáin németül 
beszélnek, éjfélutáni művészete német, egész serege a 
német hírlapoknak jelenik meg. Az ország középiskolái- 
ban kötelező tantárgy a német 

Mit jelent mindez, ha nem azt, hogy rohanva hala- 
dunk a végveszély felé? Nemzetölő karjait kinyújtotta 
felénk a német világhatalom polipja. Mi pedig védekezés 
helyett tűrjük nyakunkon a német hadi intézményt, a 
német iskolák nagy számát, a német propagandát és gyer- 
mekeinket a német szó megtanulására kényszerítjük, hogy 
megkönnyítsük a német érdekek előnyomulását, térfogla- 
lását és előkészítsük a talajt a nagynémet hódításra. 

Van-e párja a történelemben ilyen öngyilkosságnak? 


Huza-vona. 
(M O. 136. sz. 1902. június 8.) 


1898 első hónapjaiban nyert szentesítést a községne- 
vekről szóló törvényjavaslat Ez a törvény tehát megérte 
fennállásának ötödik évét. A letelt négy év alatt tisztázták 
hat vármegye községeinek neveit. Készen vannak ilyenfor- 
mán  Jász-Nagykun-Szolnok, Máramaros, Békés, Hajdú, 
Heves és Pestvármegyék községneveivel. Ha így haladnak, 
negyven év múlva talán el is készülnek. 

Mert a lassúság is taktika. Sok a lárma emiatt a tör- 
vény miatt. Ősjogaikat féltik tőle a szászok. Nemzeti exisz- 
tenciájuk ellen való támadást látnak benne az oláhok. 
A Lloyd és a Journalok szintén érdekelve vannak a ma- 
guk Pressburgjokkal, Güntzükkel, —— Klausenburgjokkal. 
Szászok és oláhok s most már a bánáti svábok töredékei 
is külföldi balzsamot keresnek hazug sebeikre. Az izgatás 
már négy év óta tart. A lassúság tehát pompás taktika. 
Mert az úgy jó, ha az izgatás [negyven évre nyúlik ki. 
Hadd gennyedezzék alaposan a seb. Nyújtsuk meg az iz- 
gatás vonalát. Terjeszszük minél nagyobbra a rágalma- 
zás területét. Adjunk alkalmat, hogy minél több ellenszenv 
keletkezzék a magyar nemzeti állam ellen. 

Annál pompásabb a taktika, minél több méreganya- 
got tud fölhalmozni. Ez a lassúság két irányban hat. 
A magyar nemzeti állam belső és külső ellenségeit meg- 
győzi afelől, hogy a mi nemzeti eszménk bátortalan, inga- 
dozó és meghátrálásra kész. Ez pedig nagyon fogja emelni 
a nemzeti eszme tekintélyét, úgy-e? A magyar nemzeti 
állam külső és belső barátait pedig arról fogja meggyőzni. 

hogy a nemzeti eszme érdekében hasztalan minden lel- 
kesedés, hiában való minden küzdelem, mert azt az esz- 
mét a vezetésre hivatott tényezők cserben hagyják a leg- 
kisebb akadály esetében. 

A helységnevek tervszerű megállapítása azért szük- 
séges, mert a sok egyforma név forgalmi és igazgatási 
zavarokat okoz. Viszont a helységnevek megmagyarosí- 
tása azért szükséges, mert a közforgalom akadálytalan 
lebonyolítása érdekében egy község csak egy névvel bír- 
hat s mert ez az egy név a magyar államban, magyar 
államnyelv mellett, csak magyar lehet. Ebben a reform- 
ban tehát sokkal kevesebb a nemzeti, mint a célszerűségi 
elem. A magyarság szempontjából bátran ellehettünk volna 
még sok ideig ezen reform nélkül. Ebben a törvényben 
senki sem fogja fölfedezni a magyarság ügyének valami 
különös nagy diadalát. 

Azonban a honpolgárok egy csapatja megtámadta a 
törvényt. Semmiképen nem akar előtte meghajolni. Min- 
den módon oda törekszik, hogy az a törvény ne lépjen 
életbe. A kérdés ezzel kizökkent a forgalmi célszerűség 
természetes kerékvágásából és az állami akarat érvénye- 
sülésének közhatalmi kérdésévé lett. Nem hozni meg ezt 
a célszerű törvényt: csak mulasztás lett volna. De meg- 
hozni s aztán elodázni oktalan és jogtalan nemzetiségi 
izgatások miatt és az elodázást által permanenciában tar- 
tani az izgatást: ez az állam törvényes akaratának meg- 
hátrálását jelenti olyan polgárai előtt, akik rendszeresen 
törnek éppen az államegység felbontására. Ez tehát a 
magyar államnak olyan gyöngesége és oly nagyfokú meg- 
alázása volna, amilyent még konszolidált államhatalom 
sem engedhet meg. 

Azzal vigasztalnak egy hivatalos tudósításban, hogy 
a lassúságot az ügy bonyodalmai okozzák. A felvilágosí- 
tás arról győz meg, hogy csakugyan a bonyodalmak kés- 
leltetik az eljárást. Ám, arról is meggyőz a hivatalos 
irat, , hogy — mesterségesen csináltak bonyodalmakat, — ami 

a logika szabályai szerint mégis csak annyit tesz, hogy 
mesterségesen késleltetikaz ügyet. 

Mert, hogy bonyodalmas az eljárás, az szent igaz. 
Annyira bonyodalmas, hogy hálás tárgy volna egy ke- 
gyetlenül metsző  bohózatra. Ugyanis a helységnevek 
megállapítására — kijelöltetett hat fórum.  Névszerint: A 
törzskönyvbizottság, a  belügyministerium, a vármegye, a 
község, az országos levéltár és az országos statisztikai 
hivatal. A törzskönyvbizottság feloszlik históriai, geográ- 
fiai, néprajzi, közigazgatási és nyelvészeti szakférfiakra. 
A procedúra pedig ilyen: 

Jön egy név, mondjuk Holdvilág. Ezt kívül-belül 
vizsgálat alá veszi a  törzskönyvbizottsági olyanformán, 
hogy kiadja előbb a hisztorikusnak, azután a geográfus- 
nak, azután a nyelvésznek, azután a közigazgatási szak- 
embernek. — Mindenik berakja szegény  Holdvilágot a 
maga lombikjába és mindenik jelentést tesz az összbi- 
zottságnak. Ekkor a kilúgozott Holdvilágot elküldi a 
bizottság az országos levéltárba. A levéltár nyomozást 
indít. . Kikutatja a  Nagyküküllő  vármegyére vonatkozó 
rétegeket. Észreveszi, hogy a történelmi rétegekben ilyen 
vármegye nincs. Tovább nyomoz. Megtudja, hogy a régi 
Királyföld segesvárszéki leülepedése között található meg 
Holdvilág. Bővebb felvilágosítást azonban nem tud a 
levéltár nyújtani. Ezt megírja a  törzskönyvbizottságnak, 
mely ekkor eléveszi a jobbik eszét. Hát persze, hogy 
a levéltár-kutatás meddő, mivelhogy Holdvilág nem a 
történelmi szertárba tartozik. Hiszen a hold is, a világ 
is kozmikus fogalom. 

Nosza, szakférfiak! Csakhogy a bizottság tagjai kö- 
zött nincsen csillagász. Rajta, írjunk a  belügyminister- 
nek. Ez meg ír Konkoly-Thege Miklósnak, aki aztán 
tüzetesen megokolt véleményt ad a holdról, annak he- 
gyeiről, — kialudt  vulkánjairól, elpárolgott tengereiről. 
Azonban a világ (világosság, fény, rezgés) nem az ő 
szakmája. Erről a fizika tudománya beszélhet illetéke- 
sen. — Nincs mit tenni,  Klupátihoz folyamodunk belügy- 

ministeri engedélylyel. Mikor innen is beérkezett a szak- 
vélemény, akkor a törzskönyvbizottság az anyag össze- 
gyűjtése érdekéből átteszi a  Holdvilágot az országos 
statisztikai hivatalhoz. Ez a hivatal táblázatos ívekben 
mutatjaki azt az anyagot, ami Holdvilággal összefügg. 

Innen megint a  gyűjtőmedencébe, a törzskönyvbi- 
zottsághoz kerül a kérdés, ahonnan áttétetik a begyült 
adathalmazzal együtt a vármegyéhez. Mikor  megérke- 
zik Segesvárra a csomó, aznap a főispán nem megy se 
biciklizni, se zsúrba, hanem értekezletet tart, melyben 
résztvesz az alispán adminisztratív szempontból, a tiszti 
főorvos egészségügyi, az államépítészet főnöke műszaki, 
a tanfelügyelő kulturális, a  pénzügyigazgató  közgazda- 
sági szempontból. Alapos vizsgálat után megy az akta 
a főszolgabíróhoz. Innen a községhez. Itt pedig szászok 
laknak, akik Halvelégen-nek és oláhok, akik Holdvilágiu- 
nak hívják a községet. A községi képviselőtestület nem 
jut megegyezésre. Visszakerül a vármegyéhez. Be kell 
várni az évnegyedes közgyűlést. Itt megindul a nagy 
nemzetiségi vita. Három párt jelenik meg három címer- 
rel. Holdvilág, Halvelégen, Holdvilágiu. A  Niebelungok 
harca ártatlan  gyermekjáték ehhez képest.  Halvelégen 
győz és megy zordon kebellel a törzskönyvbizottsághoz. 
Ennek a lingvistája kimondja, hogy Halvelégen nem szó 
sem a szanszkritban, sem az indogermán nyelvcsalád kü- 
lönböző ágaiban. Ez csak elferdítése a  Holdvilágnak. 
Á Holdvilág pedig szó, melynek Simonyi Zsigmond, Kon- 
koly-Thege és Klupáti szerint értelme is van. A bizott- 
ság tehát a  belügyministernél  Holdvilágot hoz javas- 
latba. 

Elérkeztünk a  belügyministerium  ágyas-szobájába. 
Megkezdődnek a kínok. Szülni kell. Azonban a vajúdás 
percei előtt még egyszer leküldik a vármegyéhez, onnan 
a községhez, hogy esetleg előterjesztéssel éljen a Hold- 
világ ellen. 

Ilyen az eljárás. 

Minden egyes községnél így kutatnak, így nyomoz- 

nak, így nagyképüűsködnek. Mondjuk ki a szót: így kése- 
delmeskednek. 

Ha ez a késedelmezés nem szándékos: akkor felette 
módon nevetséges, boszantó és szánalmas. Egy kissé 
bizony ostoba is. 

Az 1898. évi IV. t.-c. a belügyministerre bízza a 
községnevek megállapítását. Nos hát akármelyik munka- 
bíró titkár, ha kezébe veszi a helységnévtárt, egy félév 
alatt nemcsak az egyeztetéssel van készen, hanem az 
egész munkával. Az a sok hisztorikus, geográfus, nyel- 
vész, közigazgatási szakember és az a sok levéltár, sta- 
tisztikai hivatal, vármegye,  törzskönyvbizottság  egytől- 
egyik csupa pose és nagyképűség. A törvény 2-ik sza- 
kasza ezt rendeli: sA belügyminister a községek nevének 
megállapítására vonatkozó jogát az illető községek és 
törvényhatósági közgyűlés meghallgatásával és az érde- 
kelt községek óhajának lehető  figyelembevételével  gya- 
koroljam Ebből látható, hogy a belügyminister  elhatá- 
rozásának és döntésének komoly korlátja nincs. A vár- 
megyék és községek meghallgatását könnyen elvégezhet- 
ték volna egy félév alatt. Ehelyett bonyodalmassá tették 
az eljárást és mesterségesen késleltetik a törvény életbe- 
léptetését. Annyira mesterségesen, hogy egyetlen záros 
határidőt sem tűztek ki a különböző fórumok munkájára. 

Csináltak tehát egy törvényt a nemzetiségi izgatás 
méreganyaga számára és halogatják a végrehajtást, hogy 
a méreganyag hazánk testében minél jobban felgyűljön, 
és minél több helyen kifakadjon. 


Mangra Vazulról. 
(M.O 142. sz. 1902. június 15.) 


Az alább következő kérdéseket kormánypárti hírlapok 
adataiból mentettem. 

Igaz-e, hogy 1892-ben a nagylaki gyűlésen a Mangra 
Vazul izgatására határozták el az oláh túlzók, memoran- 
dumot vinni Bécsbe a császárhoz? 

Igaz-e, hogy a memorandisták ismert bécsi útjának 
költségeihez Mangra Vazul pénzt gyűjtött és tüzes agi- 
tációt fejtett ki a papok és a tanítók között, hogy azok 
részt vegyenek a bécsi útban? 

Igaz-e, hogy a nagyszebeni oláh gyűlés a Mangra 
Vazul indítványára fejezte ki bizalmát és helyeslését azon 
memorandisták eljárása fölött, akiket ugyanezért az eljá- 
rásért a kir. ügyészség felségsértési bűnpörbe fogott és 
a bíróság el is ítélt? 

Igaz-e, hogy Mangra Vazult saját egyházi főhatósága 
azon okból, mivel a diákokat utcai tüntetésekre biztatta 
és Aradon az állapotokat annyira elvadította, hogy az em- 
berek csak revolverrel mertek az utcán járni, papi és ta- 
nári állásától felfüggesztette? 

Igaz-e, hogy Mangra Vazul felfüggesztett állapotá- 
ban egy oláh biztosító intézetnek ügynöke volt és mint 
ilyen, piszkos üzleteket csinált? 

Igaz-e, hogy a memorandum-pör tárgyalása alkalmá- 
val, azt a több száz főre menő, papokból, tanítókból és 
parasztokból álló csapatot, mely Kolozsvár utcáin táma- 
dólag lépett föl az esküdtszék terrorizálására, Mangra Va- 
Zul szervezte és vezette? 

Igaz-e, hogy a Budapesten 1895-ben tartott oláh-tót- 
szerb kongresszusnak — ahol is újból elhatározták Ma- 
gyarország földarabolását — Mangra Vazul volt a szóvi- 
vője, kezdője, vezére? 

Igaz-e, hogy a Tribuna Poporului című, állandóan 
magyargyűlöletet szító hírlapot Mangra Vazul alapította? 

Igaz-e, hogy Mangra Vazulnak sem egyházi, sem tu- 
dományos érdemei nincsenek és püspökké választását a 

Igaz-e, hogy Mangra Vazul egyike azoknak a politi- 
kai ügynököknek, akik utazásaikkal fenntartották a titkos 
összeköttetést a hazai túlzó oláhok és a romániai dáko- 
román liga között? 

Igaz-e, hogy Mangra Vazul a magyar államot meg- 
tagadta, az ellen izgatott és harcolt a törvénytelenség 
fegyvereivel és azt kigúnyolta, megvetette és durva SZi- 
dalmakkal halmozta el? 

Legyen ennyi elég a kérdésekből. 

Csak még egyet. 

Igaz-e, hogy ezt a Mangra Vazult közelebbről püs- 
pöknek választotta az aradi gör. kel. egyházmegye zsinata? 

Igaz, igaz, igaz! Minden vád igaz. Ez a pap-tanár 
rendszeres izgatást folytatott magyar hazánk békéje, egy- 
sége, történelmi jellege ellen. Az államot alkotó, fenntartó 
és vezető magyarság ellen fáradhatatlanul hintegette a 
gyűlölet magvait. Hazájának nagy politikai érdekeit haj- 
landó volt akár az osztrák császári hatalomnak, akár a 
Romániában szervezett ligának kiszolgáltatni. Életének 
célját, dicsőségét, kötelességét abban kereste, hogy ártal- 
mára legyen a magyar történelmi királyságnak, a magyar 
fajnak, a magyar alkotmánynak, a magyar kultúrának. 

Mangra Vazul Magyarországnak ellensége. 

A föld kerekségén egyetlen rendezett állam sincs, a 
mely megtűrne kebelén olyan polgárt, aki élete feladatául 
tűzte saját államának sarkaiból való kiforgatását. Az ilyen 
türelem a vezető magyar faj részéről nem elnézés, hanem 
abdikáció. Ha pedig még püspökké is tud lenni az ország 

ellensége: akkor a vezető magyar faj nemcsak abdikált, 
de le is győzetett. A Mangra Vazul püspöki süvege az 
oláh-eszme hódítását jelentené a magyar közszellem fölött. 

Fajok szerint való automatikus testületeket nem is- 
mer el a magyar állam. De a fajizgatás keresett és talált 
a maga részére az egyházi életben testületi szervezetet. 
Ebben a várban vonul meg az oláh, szász, szerb és rész- 
ben a tót aspirációnak állambontó összeesküvése. A nem- 
zetiségi üzelmek gyúpontja az egyház és az iskola, itt 
helyezkedik el a vezérlet, innen indul ki a jelszó, innen 
táplálkozik a mozgalom. Az agitáció erőt, összetartást, 
tanácsot, súlyt az egyháztól nyer. Papok, tanítók, ügyvé- 
dek, pénzintézetek között az egyház tartja fönn a magyar- 
gyűlölő szolidáris indulatot. Az egyház által fenntartott 
népiskolák, tanítóképezdék, gimnáziumok és papnöveldék 
készítik ki a magyar állam fanatikus ellenségeit. 

Ez a veszélyesen bolond állapot még azokban az egy- 
házmegyékben is tapasztalható, ahol a püspök nem beval- 
lott ellensége a magyar államnak. Hát még, ha a püspök 
mögött olyan politikai pálya áll, aminőt Mangra Vazul 
megfutott?! Milyen papok, milyen tanítók fognának az ő 
keze alól kikerülni? Minő konventikulumoknak lenne a 
színhelye az ő püspöki rezidenciája? Milyen irányt kap- 
nának az ő titkos utasításai nyomán az agitáció céljából 
indult hírlapok? 

Mondogatják, hogy Mangra Vazul megtért. Elhiszem, 
hogy a püspöki stallum megér egy kis hazugságot. De 
nincsen olyan ostoba juhász, aki megtévedt birkára kötne 
kolompot. A püspöki állás fáradságos, lemondó, tudós és 
bölcs életrendszernek szokott igen nagy jutalma lenni. 
Utcai  demagógot, államellenes  üzelmekben  rosszhírűvé 
lett kortest püspökké tenni nem szokás, nem lehet, nem 
szabad. 

Királyi megerősítést az aradi választás nem nyerhet. 
Ha mégis nyerne: akkor az a miniszter, aki ellenjegyez 
egy ilyen megerősítést, egy húron pendülne Mangra Va- 
zullal és éppen olyan bűnös lenne, mint a haza többi 
ellensége. 


Hiányos törvény. 
(M. O. 144. sz. 1902. június 18) 


Iskolás fiúk magyar hazánk területén a magyar nem- 
zet Himnuszát éneklik. Meghallja ezt Pavlovits Ljubomir 
és dühbe borul. Dühében megrohanja a fiukat és kettőt 
közülök tettlegesen bántalmaz. 

A fiúk apró gyermekek voltak. Erőtlenek arra, hogy 
a Pavlovits úr képére mászszanak. De voltak a helyszínén 
mások is. Kalauzok, pincérek, felnőtt emberek. 

Egyik sem ment a jelenlévő férfiak közül a gyerme- 
kek védelmére. Elnézték, tűrték egy brutális ember durva 
kihágását. Hol tanultak emberséget? Azt hittem, hogy 
hazánk területén, közönség jelenlétében, mindig, minde- 
nütt akad védője az ártatlan és jogtalanul bántalmazott 
nőnek és gyermekeknek. Hát akik most tanúskodnak az 
ügyben, nem voltak magyar emberek? 

Nem! 

Sem emberek nem voltak, sem magyarok. Mert aki 
érdemes az ember névre, nem tűri el beavatkozás nélkül 
a gyermekek jogtalan bántalmazását; aki pedig érdemes 
a magyar névre, ha azt látja, hogy a Himnusz miatt veri 
Pavlovits úr a gyermekeket: hát oda ugrik Pavlovits úr 
elé, megragadja egyik kezével a bűnös kezét, a másik 
öklével leüti a lábáról Pavlovits urat és végigtapos rajta, 
mint valami kártékony férgen. 

A vizsgálat megindult. A tény kiderült. Szemtanúk 
látták, szemtanúk hallották, szemtanúk vallják, hogy Pav- 
lovits úr gyalázó kifejezést használt a magyar himnusz 
ellen és bántalmazta a kis fiúkat. Az így megállapított 

ténykörülmény alapján Pavlovits urat meg fogják bün- 
tetni. Minő címen? Kimondani is szégyen. Rendőri kihá- 
gás miatt! 

Mi az, hogy Pavlovits úr gyermekeket bántalmazott? 
Neveletlenség. Az ügynek ez a része csakugyan rendőri 
kihágás. Ám a Himnusz a magyar nemzet történelmi 
miatyánkja. Nekünk a Himnusz: imádság. Templomi dal, 
mely be van iktatva a zsoltárok és a Mária-énekek sorába. 
Nemzeti fohász szenvedéseink megváltásáról, reménysé- 
geink  teljesedéséről.  Ereklyénk,  büszkeségünk,  szentsé- 
günk nekünk az a dal, melyet kalaplevéve éneklünk és 
térdet meghajtva hallgatunk. 

Aki a Himnuszt gyalázza: a magyar nemzet legfél- 
tettebb és  legkegyeletesebb  érzelemvilágát bántalmazza. 
Van-e paragrafus az ilyen szentségtörő ellen? Nosza, jo- 
gászok, elé azzal a tudománnyal! Reátok volt bízva, hogy 
a Haynau kínpadjáról és a Schvvarzenberg börtöneiből új 
életre szólítsátok a magyar államot. Lássuk, mit művel- 
tetek? Miként bástyáztátok körül az új alkotást? Hol a 
fegyverzet a belső ellenség letiprására? Hol helyeztétek 
el a nemzeti szellem oltalmára szolgáló törvényszakaszok 
sáncerődjeit? 

Kontárok voltatok valamennyien! Szédelgés magyar 
büntető törvénykönyvről beszélni. Egy magyar vonás sincs 
benne. Az államfenntartó erőnek még az ösztöne is hiány- 
zik belőle. Ez a büntető törvénykönyv nem! őre a törté- 
nelmileg kialakult magyar hazának. 

A tót nyelven szerkesztett Ladové Noviny ezt kérdi: 
yKinek kegyéből él Magyarország?x, és így felel rá: 
yAusztria kegyéből, mely évenkint nehéz milliókkal töb- 
bel járul a közös kiadásokhoz. Nos hát, paragrafust ké- 
rek erre is, jogász urak! Mert tiszta sor, hogy ez a tót, 
táborunkban meghúzódva, az ellenséges tábor részére dol- 
gozik és saját hazájára lövöldöz. Arra tanítani ki a tóto- 
kat, hogy Magyarország Ausztria kegyéből él: ez nem- 
csak Magyarország megrágalmazását jelenti, hanem azon 
érzelmi kötelékek elmetszését is, amelyek a tót ajkú pol- 

gárokat saját hazájukhoz fűzik. Nos, van-e paragrafus a 
honárulásnak ezen nyílt elmélete ellen? 

Pavlovits úr meggyalázta a Himnuszt, sőt ütlegekkel 
fenyíti meg azokat a gyermekeket, kik azt dalolni merész- 
ük. A gyermek szívében kétely keletkezik. Hát tiltott 
ének a Himnusz? Hát Magyarországon a magyar imád- 
ság miatt úgy bánhatnak az iskolás fiúval, mint a csínyen 
ért vásott kölyökkel? Nos, jogász urak, mi büntetés fogja 
érni Pavlovits urat? A büntető törvénykönyv melyik sza- 
kaszába van lefektetve a nemzet kegyeletes érzelmeinek 
védelme? Tágas országutat nyitottatok az állambontó tö- 
rekvések rajzásának. De nem gondoskodtatok az állam- 
fenntartó  ethikai elemek védelméről. Kontárok vagytok, 
nem jogászok. 

Pavlovits Ljubomir úr országgyűlési képviselő. Nem 
Canadában, nem is Sidneyben képviselő, hanem Magyar- 
országon. Törvényhozója annak a magyar hazának, amely- 
nek ím, ellensége. Remek állapot. Kitömni való állapot. 
Múzeumba való állapot. A törvény jogot ad Pavlovits úr- 
nak, hogy munkálkodjék a magyar állam kiépítésén. Ki- 
derül, hogy Pavlovits úr nem az építésben fáradozik, 
hanem a bontásban. Nos, hol a törvény, mely a hűtlen 
Pavlovitsot .  megfoszthatná állásától? Melyik paragrafus 
tartalmaz  Pavlovits képviselőre nézve  összeférhetetlen- 
séget? 

Esterházy Ferenc gróf az államellenes izgatókra és 
a magyar nemzet ellenségeire ki akarta terjeszteni az ösz- 
szeférhetetlenséget. Ezen irányban indítványt is nyújtott 
be a főrendiház ülésén. Leszavazták. Kazuistikában utazó 
jogászainknak nem ment a fejükbe a nemzeti közszellem- 
nek egy ilyen evolúciós tünete. Hogy tudósoknak lát- 
szassanak, nem mertek hazafiak lenni. És maradtak kon- 
tároknak. 

De mit tesz az, hogy nincsen paragrafus? 

Van-e paragrafusa a megáradt Tiszának? Emberi tör- 
vényekhez alkalmazkodik-e a háborgó vulkán? Kétségkí- 
vül jobb, ha törvény van a bitangok ellen. De ha nincs 

törvény, hát van igazság a lélekben, erély az izmokban, 
büntető hatalom a megbotránkozásban. Van hazaszeretet, 
van szenvedély, van harag. Megtűrni a Házban azt, aki 
a magyar nemzet miatyánkját meggyalázta, nem lehet. 
Pavlovits képviselőre nézve beállott az  összeférhetetlen- 
ségi eset. Aki ellensége a magyar nemzetnek: nem lehet 
tagja a magyar törvényhozásnak. Ez a józan ész törvé- 
nye. Ez az életösztön törvénye. Ez a történelmi érdek 
törvénye. Ez a törvény él, létezik, fennáll és végre lesz 
hajtva Pavlovits Ljubomir úron. 


Egy körrendelet. 
(M. O. 146. sz. 1902. június 20.) 


Most már még arra is jó a német, hogy bátorságot 
kölcsönözzön nekünk. Mert szentül hiszem, hogy ovlen- 
gyel törvényx nélkül asztalfiókban maradt volna a ma- 
gyar nyelv népiskolai oktatására vonatkozó  körrendelet. 
Ezzel a hittel nem kívánom érinteni Wlassics minister- 
nek sem a törvénytiszteletét, sem kultúrpolitikájának nem- 
zeti szellemét. Csupán az eszmék és irányzatok törté- 
nelmi áramlásának országútját kívántam megjelölni. Né- 
metország átvette a kontinentális vezetést, irányadó kö- 
reink máskor is kaphatók voltak a német mozgalmak 
utánzására. Annyival inkább most, midőn vezető szerep- 
hez jutott Németország. Mivel pedig a német kormány 
minden további tartózkodás nélkül nyílt célul tűzi ki 
a lengyelek németesítését: ennélfogva a mi kultúrpoliti- 
kánk halvány vonalai között is meg merészel jelenni egy 
erőteljesebb rezgésű színkép. 

Nem kisajátításról, nem is mesterséges népmozgó- 
sitásról van nálunk szó, hanem csak egy huszonhárom 
év előtt hozott törvény végrehajtásáról. Az a törvény 
kötelezővé teszi a magyar nyelv tanítását az összes nép- 
iskolákban. Részemről sohasem tartottam azt a törvényt 
szerencsés alkotásnak. Úgy hatott ez a törvény a nem- 
zetiségi izgalmakra, mint a permetező eső a tűzre. Élenyt 
vitt bele. Nem eloltotta, hanem táplálta a tüzet. 

Egészen más, ha eredménynyel járt volna a törvény. 
Ha a másnyelvű gyermekek megtanultak volna annyit 
magyarul, amennyi szükséges a mindennapos forgalomra 

és a hatóságokkal való érintkezésre. De nem tanultak 
semmit. Tanító sem volt, akitől tanulhattak volna. Évek 
multán nyári tanfolyamokat rendezett a kormány a ma- 
gyarul tanuló felekezeti tanítók részére. Pénzt is adott 
nekik, csakhogy tanuljanak. A tanfelügyelők statisztikai 
táblázatába új rovat került arról, hogy hány tanító képes 
magyarul tanítani. A kormány évről-évre záros határidő- 
ket tűzött ki a tanítóknak a magyar nyelv megtanulására. 

Nyomorúságosan szegényes  iparkodásban telt el 
huszonhárom év. A tanítók képtelenek voltak két hónapi 
kurzusokban a magyar nyelvet megtanulni. Ennélfogva 
még képtelenebbek voltak arra, hogy magyarul tanítsa- 
nak. Akaratuk is hiányzott. Hiszen olyan iskolákból ke- 
rültek ki, ahol hivatalból gyűlölnek mindent, ami ma- 
gyar. Közvetlen egyházi főhatóságuk is saturálva van 
magyarellenes indulatokkal. Az évek tehát röpültek és 
a törvény maradt a papíron. 

Oh, nem maradt a papíron. Az agitáció külföldre 
vette a (törvényt. Persze elferdítve. Maszkba öltöztetve. 
Sisakkal, páncéllal, fegyverrel látva el, mint erőszakos 
és brutális lényt, aki irtó háborút visel a szláv, germán 
és román kultúra összes nagy értékei ellen. Ezen a ré- 
ven elveszítettük az európai  néptörzsek rokonszenvét. 
Pedig az a rokonszenv nem ingyen jött, mert azt a sza- 
badság gyászos vérfürdőjében szereztük volt meg. Me- 
rem mondani, hogy nem járt volna több lármával a 
középiskolák, papnöveldék és tanítóképezdék államosítása. 
Pedig hol volnánk, ha a közelebbi húsz év alatt végzett 
intelligencia valamennyi tagja magyar szellemmel, ma- 
gyar gondolatvilággal, magyar érzésekkel lépett volnax 
az életküzdelem homokjára. 

De a magyar kultúrpolitika grammatikai  mennyi- 
ségre dolgozott. Nem volt képes kivetkőzni a német 
iskolázás  nyelvmagolási  eszmeköréből. A nyelvre he- 
lyezte a súlyt, nem a szellemre. A széles néprétegek- 
nek akart magyar nyelvet adni, ahelyett, hogy az ország 
vezető elemeinek adott volna egységes magyar lelket- 

Mindenképpen hibás irány volt az. Annyival hibásabb, 
mert félszeg volt és bátortalan. Félszeg, mivel nem a 
magyar nyelven való tanítást, hanem csak a magyar 
nyelvnek, mint tantárgynak a tanítását . rendelte el. 
Bátortalan, mivel a nemzeti gondolatnak még ezt a 
mikroskopikus  parányát sem merte végrehajtani.  Sze- 
rencsétlen pedig azért volt az alkotás, mert egyfelől a 
legkisebb lépéssel sem vitte előre a nemzeti ügyet, de 
másfelől ürügyet szolgáltatott a  legvehemensebb  izga- 
tásokra. 

Végre, huszonhárom elvesztegetett év után  Clas- 
sics minister kilépett a  bátortalanság  vackából.  Ren- 
deletet adott ki a magyar nyelv tanításáról. A  ren- 
delet tartalma helyes, okos, igazolt; hangja  kategori- 
kus és méltóságos; szándéka törvényes, célszerű, nem- 
zeties. . Örömmel állapítható meg, hogy Wlassics az 
idők árjában él és azt megértette. 

Éjfélre jár az óra. Sietni kell. A kételyek és tépe- 
lődések évei elmúltak.  Bebizonyult, hogy a nemzeti 
mozgalomban nincs értéke az ingadozásnak. Az a tör- 
vényben megállapított politikai egység, mely a  ma- 
gyar nemzet gyűjtő fogalmába sorozza be hazánk vala- 
mennyi lakóját  vallás- és  nyelvkülönbség nélkül, 
harmincnégy éves tapasztalás szerint — csak  kultúrai 
egység által lesz bevégzett valóság. Történelmi  felfo- 
gás dolgában, nemzeti aspirációk dolgában,  hazaszere- 
tet dolgában nem lehetnek elkülönített bálványok. Az 
államélet nagy és maradandó  feladataiért csak  egyet- 
len oltárnál áldozhatunk. Ezen a téren  koncentrikussá 
kell tenni az összes népfajok gondolatvilágát. A vSzó- 
zat törvénye, hite, reménye és vágya egyformán kell, 
hogy kötelezzen mindenkit. 

Ennélfogva a másnyelvű iskoláknál fokozni kell az 
ellenőrzést. A tananyagot, annak tartalmát és  szelle- 
mét — minden iskolánál államilag — kell megállapítani. 
A magyar nyelvnek, a magyar irodalomnak, a magyar 
történelemnek és a magyar földrajznak tanítását széle- 

sebb alapokra kell fektetni és a tanítási eredmény el- 
bírálásánál a legteljesebb szigort kell alkalmazni. Egyet- 
len közép- és felsőiskolánál se jusson bizonyítványhoz, 
aki magyarul szabatosan beszélni és írni nem tud. És 
az iskola valamennyi kategóriájában — meghonosítandó 
az a szellem, mely a magyar hazafiságot, az élet ösz- 
szes viszonyaiban, a honpolgár kötelességévé,  becsüle- 
tévé, eszményévé és. szenvedélyévé teszi. 

Az intézkedéseknek még nagy sorozata áll tehát 
Wlassics előtt. Alkotó szellemét ne pihentesse.  Ener- 
giáját "vesse latba az akaraterő nemzeti lendületével. 
Legyen e téren, ha kell, elszánt, ha szükség, dacos. Fő- 
ként siessen, mert sok a mulasztás és kopogtatnak az 
ajtón. Még Németország is siet. Pedig milyen nagy, 
milyen erős, milyen hatalmas! Ne feledje Ausztriát, 
mint a fajbontó tünetek elijesztő példáját. 

A nemzeti kultúra egysége az egyetlen mező, hol 
magyar államférfiak homlokára igaz babér terem. Mi- 
nél jobban siet, annál hamarább eléri nemzete számára 
az — egységet, önmaga számára polgártársai őszinte 
háláját. 


Croaticae res. 
(M. O. 167. sz. 1902. július 15.) 


Fel-felüti fejét a horvát kiegyezés, miként a guarnerói 
cápa s aztán megint alábukkan. Eközben megint elnyel 
egy darabot abból a sovány barátságból, amely ezt a test- 
vérországot Magyarországhoz köti. Olyanformán vagyunk 
itt is, mint Ausztriával. Minél több kiegyezés: annál több 
gyűlölködés. 

Csakhogy Ausztria egyszer-másszor alaposan  belebot- 
lott  érdekeinkbe. Rendszeresen markolászott a  zsebünk- 
ben és turkált a jogainkban. Nem tud megnyugodni ab- 
ban, hogy a törvényeknél fogva, a királyi esküknél fogva, 
a kard jogánál fogva is régibb, egységesebb, hivatásosabb 
állam vagyunk, mint ő. Itt tehát a gyűlölködésnek magva 
van. Százados tapasztalatok keserűségei mérgesítették el 
ezt a viszonyt. 

De Horvátország vajjon mit akar? Érdekeit mikor 
bántotta Magyarország? Vagyonához mikor nyúlt? Val- 
lásos érzületében mikor háborgatta? Nagy fiait börtönbe 
mikor vetette? Tábornokait mikor akasztatta föl? 

Mikor arra gondolok, hogy Horvátország a magyar 
szent korona kiegészítő része: fájdalmas érzés száll meg 
hazánk jóhiszemű  önámítása fölött. Olyasmivel biztatjuk 
magunkat, amit régen elvesztettünk. Horvátország immár 
nem tartozik hozzánk. 

A horvát pénzügyeket Magyarország  adminisztrálja; 
a közlekedésügyet szintén; a honvédügyet nemkülönben. 
A magyar képviselőházban negyven horvát képviselő és 
egy horvát miniszter ül. A bánt a magyar király nevezi 

ki a magyar miniszterelnök ellenjegyzése, tehát ajánlata 
mellett. Mindez jelentékeny kapcsot képez Horvátország 
és Magyarország között. Ehhez járul, hogy Horvátország 
úgy Ausztriával, mint a vámkülfölddel szemben csak mint 
a magyar korona alkatrésze szerepel. A kapocs különös 
erősségét képezi, hogy horvát állampolgárság nem létezik. 
A nemzetközi érintkezésben a horvátországi lakost ma- 
gyar állampolgárnak lajstromozzák. 

Mindazonáltal Horvátország nem tartozik hozzánk. 
Érzelmi közösséget nem hozott létre sem a pénzügyi 
igazgatás, sem a posta, sem a vasút, sem a honvédség. 
Sőt a mi közösség az érzelmekben harminc-negyven év 
előtt még mutatkozott, az is alaposan megsemmisült. Még 
az egyházi élet terén sincs közösség. Pedig a római egy- 
házban sok a szolidaritási elem. De a horvát kath. egy- 
ház olyan természetű önkormányzatot vívott ki a liturgia 
terén, amilyent a magyar kath. egyház még remélni sem 
merészkedik. A horvát kath. egyház nemzeti egyházzá 
alakult át. A magyar megmaradt latinnak. A horvát iskola 
szintén nemzeti a legalsó foktól a legfelső fokig. A ma- 
gyar iskola vegyes. Korcs, miként azok az idétlen lények, 
melyeknek nagyobb része immár megsemmisült, mert 
nem volt határozott jellegük és emiatt nem volt sem ellen- 
álló, sem hódító képességük. 

Köztünk és Horvátország között a lelki távolság olyan 
nagy, hogy mi sokkal inkább vagyunk osztrákok, mint 
amennyire a horvátok magyarok. Mert Ausztria két nagy 
attrakcióval nehezedik ránk. Először a német nyelvvel, 
melyet minden kabátos ember beszél nálunk. Iskoláinkban 
kötelező a német nyelv-tanulás. Közös intézményeink ki- 
zárólag németek. Zsidóságunk egy része német hírlapokat 
tart fenn. 

A második nagy attrakció a pénz, a kereskedelem és 
az osztrák ipar. Ezen a téren állandó hatásokkal küzkö- 
dünk.  Pénzintézeteink jelentékeny része osztrák pénzzel 
dolgozik. Hitelforrásunk legfőbb kútfeje Ausztria. Keres- 
kedelmünk bécsi, trieszti, brünni összeköttetéseket ápol. 

A csehországi nagyipart mi fogyasztjuk. Viszont Ausztria 
veszi át nyerstermelésünk fölöslegét. Ez a forgalom pénz- 
ben és áruban megüti a négymilliárd koronát. 

Ilyen óriási forgalom vajjon hány kötést feltételez? 
Hány levélváltást, hány alkut, hány megegyezést, hány 
fölbontást, hány lebonyolítást? Ez a levélváltás, ez az alku, 
ez a megegyezés, kötés, fölbontás, lebonyolítás kizárólag 
mind német nyelven történik. Mikor Ausztria mint eladó 
szerepel, akkor mint hitelező jelenik meg; mikor pedig 
mi vagyunk az eladók, akkor ő a vásárló fél. Tehát mind- 
két esetben övé a fölény. Hatása mindkét esetben ve- 
szélyes, mert osztrákosító. 

Ezzel szemben minő érintkezésük van Horvátország- 
gal? Mi olvassuk az osztrák lapokat. Olvassa-e Horvát- 
ország a magyar lapokat? Kölcsönöz-e tőlünk pénzt? Vá- 
sárol-e magyar iparcikkeket? Adunk-e el neki nyerstermé- 
keket? Tanítja-e iskoláiban a magyar nyelvet? Táplálko- 
zik-e a magyar kultúra emlőin? Akként iskolázzák-e a 
horvát ifjút, hogy magyar állampolgári érzések keletkez- 
zenek kedélyvilágában? 

Ne  ámítsuk magunkat! Horvátország . semminemű 
lelki közösséget velünk nem érez. Az a történelmi öntu- 
dat, mely Magyarországhoz fűzhetné, mesterségesen van 
kiölve a horvát népből. Németül meg lehet élni Horvát- 
ország bármely részében. A tengermelléken olaszul is le- 
het érintkezni. De egyetlen pontja sincs  Horvátország- 
nak, ahol magyar nyelven egy darab kenyérhez, vagy egy 
pohár vízhez juthatnánk. 

A posta és távírda Horvátországban is magyar intéz- 
mény. De csak a papíron. A valóság az, hogy az egész 
horvát területen egyetlen posta- vagy  távírdahivatalnok 
nem található, aki magyarul tudna. 

A Magyar-horvát hajózási társaság részben legalább 
szintén magyar intézmény. Hiszen jelentékeny évi segélyt 
s ezáltal jelentékeny kereskedelmi egyedáruságot kap a 
magyar államtól. Első osztályú utasainak jó felerésze Abbá- 
zia felé, Cirkvenica és Növi felé, Lussinipiccolo és Raguza 

felé magyar. Ennek dacára még csak eszébe sem jut a 
társaságnak, hogy egy magyarul tudó alkalmazottat tart- 
son, hogy egy liternyi magyar származású bort, egy sze- 
mernyi magyar sört árusítson. Az egész vállalatban csak 
ez a felírás emlékeztet magyar vonatkozásra, hogy vköp- 
ködni tolosc. 

Még Fiúméban is . . . kérem, Fiúméban! Magyaror- 
szág  gyöngyében, a magyar milliomoknak ebben az 
emésztő kráterében a vendéglők három nyelvű hivatalos 
rendőri bejelentő lapokat tesznek a túlnyomó részben ma- 
gyar utasok elé. Ez a három nyelv: az olasz, a horvát és 
a német! Magyarország egyik városában a rendőrségnek 
nincs tudomása arról, hogy Magyarországon van. És 
ugyancsak Fiúméban a nagy trafik bérlője, valamint a 
dohánykülönlegességek bérlője is beszél olaszul, németül, 
horvátul; de magyarul egy árva szót sem tudnak a ma- 
gyar állam ezen üzleteiben. 

Hol rejlik tehát a baj? Világos, hogy abban a terv- 
szerütlenségben, mely nemzeti politikánkat lépten-nyomon 
jellemzi. Nem tudunk és nem merünk magyarok lenni. 
Hódítás helyett folyton-folyvást  hátrálunk.  Horvátorszá- 
got merőben elvesztettük és határtalan áldozataink  da- 
cára még Fiumét sem tudtuk megnyerni. 


Az Agramer Tagblattnak. 
(M. O. 172. sz. 1902. július 18.) 


I. 


Horvát ügyekkel foglalkoztam néhány nap előtt. Azt 
panaszoltam föl, hogy minden újabb kiegyezés ront azon 
az amúgy is sovány barátságon, mely a Testvérországok 
között létezik. Hangsúlyoztam, hogy mi nagyobb mérték- 
ben vagyunk osztrákok, mint amilyen mértékben a hor- 
vátok magyarok. Fájlaltam, hogy az érzelmi közösség köz- 
tünk mindinkább elhalaványul, mert azt a történelmi ön- 
tudatot, mely Magyarországhoz fűzhetné Horvátországot, 
mesterségesen ölik ki a horvát népből. Ezenközben Hor- 
vátországot úgy is emlegettem, mint a magyar szent ko- 
rona alkatrészét, úgyis, mint annak kiegészítő részét. Egy- 
szersmind fölemlítettem, hogy iskoláinkban a német nyelv 
kötelező, de a horvát iskolákban nem kötelező a magyar 
nyelv. 

Fejtegetéseim — nem tartalmaztak egyetlen  betűnyi 
sértést. Jogos panaszt ismételtem csak, mikor figyelmez- 
tettem a közönséget, hogy a magyar kormányok tervsze- 
rütlen és felületes politikája következtében a magyar ál- 
lam hatalmi szférája szünet nélkül gyöngül a Társorszá- 
gokban. Nem a horvát nemzet ellen, nem is a horvát ér- 
dekek ellen foglaltam állást, hanem a horvát-magyar lelki 
közösség és történelmi öntudat ápolása szempontjából. 

Ennek dacára az vAgramer Tag blattx érzékenykedik s 
miközben elismeréssel szól hírlapírói minőségem felől — 
ami mellékes — (nem az elismerés mellékes, mert azt 
köszönettel veszem tudomásul; hanem a minőség mellé- 

kes az igazság kiderítésére), az ügy érdemére nézve részint 
ferde világításba helyezi cikkemet, részint téves közjogi 
fölfogást enged meg magának, részben pedig olyan hu- 
morisztikus ötletekkel  gyönyörködteti olvasóit, amelyek 
nehezen illeszthetők be vitánk keretébe. 

Kemény, sőt durvának is mondható érvelést használ 
az ellen, hogy a horvát iskolákban a magyar nyelv köte- 
lezőleg taníttassék. Fejemhez vágja a magyar nyelv korlá- 
tolt területét s megállapítja, hogy bolond gombát ennék 
a horvát nemzet, ha nem egyenesen táplálkoznék a né- 
met kultúrából, hanem kerülő utón, a magyar kultúra 
által. Ebből minden olvasója méltán következteti, mintha 
én Horvátországra nézve a magyar nyelv kötelező okta- 
tását és a magyar kultúra áthonosítását kívánnám. 

Pedig eszemágában sincs efajta kívánság. Azt fejte- 
gettem ugyanis, hogy több fonalszál fűz a kultúra terén 
minket Ausztriához, mint amennyi Horvátországot hoz- 
zánk fűzi. Fejtegetéseim bizonyítására tényeket soroltam 
föl. Nem kívánságokat, hanem tényeket.  Fölemlítettem, 
hogy nálunk kötelező a német nyelvtanulás; de Horvát- 
országban nem kötelező a magyar nyelv-tanulás; hogy mi 
állandóan a német kultúra hatása alatt állunk, de Horvát- 
ország nem áll a magyar kultúra hatása alatt. Ez tehát 
nem kombináció, nem is óhajtás, nem is indítvány. Ez egy 
száraz, puszta tény kizárólag annak bizonyítására, hogy 
nagyobb lelki függésben tart minket Ausztria, mint a 
milyenben mi tartjuk Horvátországot. 

Nekem tökéletesen mindegy, hogy tanítják-e a Test- 
vérországban a magyar nyelvet, vagy nem tanítják. Az- 
iránt is közömbös vagyok, hogy a horvát kultúra nem 
önállóságra törekszik, hanem a német szellem befolyása 
előtt hódol meg. Nem a magyar állameszmének, nem is 
a magyar nemzet érdekeinek árt ezzel Horvátország, ha- 
nem saját magának. Mert tőlünk nincsen oka félteni sem 
politikai autonómiáját, sem nemzeti mivoltát. Hiszen Hor- 
vátország az Árpádok és Anjouk alatt meghódolt és alá- 
rendelt tartománya volt Magyarországnak; a mohácsi vész 

után részint vkapcsolt részex — partes adnexae — igen 
csekély önkormányzattal, részint törökhódoltság, melynek 
megszűntével ismét partes adnexae. Az 1848-diki fölkelés 
— bécsi hivatalos rendelet szerint: lázadás  következté- 
ben elszakadt tőlünk és lett belőle osztrák Kronland, 
autonómia nélkül, országgyűlés nélkül, szabadság nélkül, 
német igazgatási és bírósági nyelvvel. Mihelyt tehette, 
önkényt jelentette ki Magyarországhoz való visszacsatolá- 
sának óhaját, ami megtörtént és létrejött köztünk az 1868. 
évi XXX-ik alaptörvény, melynek alapján a kapcsolt rész- 
ből társország lett. 

Mit bizonyít ez? Azt, hogy Horvátország a magyar 
szent korona uralma alatt fokozatosan fejleszthette auto- 
nomikus önállóságát. De mihelyt Ausztria szárnyai alá 
került: azonnal elvesztette országos és nemzeti jogainak 
összes komplexumát. Horvát érdek tehát a magyar koro- 
nához való tartozandóság, a miként hogy horvát megsem- 
misülést jelentett az osztrák császárság előtt való meg- 
hódolás. 

Horvátország jól járt velünk. Területi és nemzeti ki- 
alakulását nekünk köszönheti. Zászlóját, címerét tisztelet- 
ben tartjuk. Az 1841. évi nyelvtörvényt nem terjesztettük ki 
Horvátországra, hanem meghagytuk neki a latin nyelv 
használatát. Később pedig fönnakadás nélkül ismertük el 
a horvát autonómia körében a horvát igazgatási, törvény- 
kezési, törvényhozási nyelvet. Sőt még a m. kir. honvéd- 
ség zágrábi kerületében a horvát vezényszót és horvát 
nyelvű katonai adminisztrációt is elismertük, jobban 
mondva megteremtettük. 

Nincs tehát Horvátországnak oka a féltékenységre. 
A némettel szemben volna oka. Sok évszázadon át bizo- 
nyítottuk be, hogy nem természetünk az idegen fajok el- 
nyelése. A németnek egyszer és csak tizenhat évig volt 
alkalma kimutatni a foga fehérét — 1849-től 1865-ig — 
és már is beleharapott a horvát nemzet szabadságába, 
jogaiba, nyelvébe. Ha ezen tapasztalat dacára az xAgramer 
Tagblattkx a — német nyelvhez és német szellemhez való 

ragaszkodást előbbre teszi, mint a magyarhoz való ragasz- 
kodást: hát ez éppen olyan politika, mint ha attól való 
félelmében, hogy elmerül, nem a csöndes Tiszára megy, 
hanem a háborgó Óceánra. 

A magyar nyelv tanulása hasznos volna a horvát em- 
berre nézve. Mert horvátok is ülnek a magyar országgyű- 
lésen; mert a magyar kabinetnek horvát minisztere és 
horvát osztálya is van; mert magyar államvasutak szelik 
keresztül-kasul Horvátországot; magyar ott a posta- és 
távírdahálózat; magyar kir. pénzügyigazgatóságok,  adó- 
felügyelőségek, adóhivatalok vannak Horvátországban al- 
kalmazva; a mm. kir. honvédségben nem nyerhet tiszti 
rangot a horvát ifjú a magyar nyelv tudása nélkül; nagy- 
kiterjedésű magyar állami erdőségek feküsznek Horvátor- 
szágban; m. kir. pénzügyőrség van alkalmazva; m. kir. 
csendőrség tartja fenn ott a rendet. 

Igen sok darab kenyér függ tehát Horvátországban 
a magyar kormány kinevezésétől. Kizárólag a magyar 
kormánytól függ, hogy jobban ragaszkodjék törvényes 
kötelességéhez, mint most ragaszkodik s összes alkalma- 
zottjaitól feltétlenül megkívánja a magyar nyelv tudását 
szóban és írásban és senkit se alkalmazzon, aki nem bírja 
ezt a képesítést. Ez a törvényes szigor azt jelentené, hogy 
Horvátországot igen sok ezer magyar család lepné el, 
mert hiszen csak a törvény végrehajtásától függ, hogy még 
a dohány-elárusítók és a vasúti vendéglősök is együtt a 
pincérekkel magyarok legyenek. 

Hasonlóképen hasznos volna Horvátországra nézve a 
magyar kultúra megismerése is. Mert azokat a vonatko- 
zásokat, amelyek a testvérországok között fenforognak, 
sem Goetheből, sem Bluntschliból megtanulni nem lehet. 
De a magyar történelemből, a magyar közjogból, a ma- 
gyar publicisztikából igenis meg lehet tanulni. Megszünnék 
az a fenhéjázás, mihelyt minket tartalmilag ismernének, 
amit most lépten-nyomon irántunk tanúsítanak. Emelked- 
nénk becsülésükben és ez közelebb hozna minket egymás- 
hoz. Testvérekké lehetnénk nemcsak a papíron, hanem a 

valóságban is. Más gondolatvilág keletkeznék a horvát 
agyvelőkben, ha tudnák, hogy minő szerepet töltöttek be 
a Frangepánok és Zrínyiek a magyar államnak, a magyar 
társadalomnak, a magyar irodalomnak és a magyar had- 
ügynek nem éppen dicstelen mezején. Sok félreértés szűn- 
nék meg; sok baráti kötelék jönne létre. Tisztába jönné- 
nek a magyar szent korona jogi és hatalmi tartalmával 
és felocsúdnának azon politikai ábrándokból, a melyek 
utóvégre is egyszerű hóbortok. 
Egyebekről a jövő alkalommal. 


(M. O. 172. sz. 1902. július 20) 


IL. 

Rossz nyomon jár, aki betűn rágódik a politikában. 
Pedig betűrágó, aki azon akad fönn, hogy Horvátorszá- 
got a magyar szent korona kiegészítő-, más alkalommal 
alkatrészének írtam. Egészen más, ha ezzel szemben a 
Társország elnevezést reklamálta volna, a zágrábi hírlap. 
Ez legalább megfelelne a horvát álláspontnak. De ő tú- 
teszi magát azon, hogy elnevezéssel foglalkozzék, hanem 
meghatározással iparkodik tisztázni a nevet. 

Azt mondja, nem szabatos kifejezés, hogy Horvátor- 
szág a magyar szent korona kiegészítő része. Hát mije, 
ha nem kiegészítő része? Azt mondja, hogy Magyaror- 
szág és Horvátország két olyan királyság, amelyek egy 
egyesült vállami közösséget képeznek a teljes paritás 
alapján. Ez a meghatározás részben helyes, részben nem 
helyes. Helyes az a fele, hogy egyesült állami közösség 
létezik a társország és Magyarország között. Nem helyes, 
két paritásos királyságról beszélni. Sőt a meghatározás 
két fele szembetűnő ellentmondást tartalmaz. Mert valódi 
királyság nem létezik szuverenitási hatalom nélkül; már 
pedig az vegyesült állami közösségx állapota nemcsak kor- 
látolja, de kizárja a felek szuverenitását. 

A magyar publicisztika előtt nem ismeretlen Plive- 
rics-nek vDer kroatische Staatx című munkája. Ez a mű 

közjogi koloritot ad a horvát álláspontnak. Csakhogy a 
szinek mesterségesen vannak keverve s a fény és az ár- 
nyék az író irányzatossága szerint váltakozik. Ebből a 
műből tudjuk meg, hogy horvát felfogás szerint a magyar 
és horvát közösügyeket rendező 1868. évi XXX. t.-cikk 
két egymástól független állam között létrejött nemzetközi 
szerződés. Azt is megtudjuk Plivericstől, hogy a horvát 
felfogás szerint létezik egy külön horvát állampolgárság, 
külön törvényhozás, külön bíráskodás, külön kormányzat, 
külön államnyelv, külön zászló, külön címer. Mindezek 
folytán tehát a háromegy királyság a valódi államhatalom 
birtokában van és semmiképpen nincsen Magyarország- 
nak alárendelve. Ezek  szerintő] Magyarország és  Horvát- 
ország között koordinált viszony létezik, miként Ausztria 
és Magyarország között. 

Ezt a felfogást látszik ápolni az Agramer Tagblatt 
is. Nem tévedek, ha erre a felfogásra vezetem vissza azt 
a nagyzási hóbortot, melylyel a horvát politikai életben 
oly gyakran találkozunk. A zágrábi lap azzal a csattanós 
kívánsággal végzi cikkét, hogy javuljak meg. Ha ez alatt 
azt érti, hogy tájékozzam magam és óvakodjam a téve- 
désektől: akkor köszönettel veszem kívánságát és kérek 
tőle bővebb felvilágosításokat. Addig is, kérem, vegye 
figyelembe az alábbi észrevételeket. 

Horvát-Szlavonország nem valódi, hanem csak cím- 
zetes királyság. Jóval több, mint a jeruzsálemi királyság, 
azonban sokkal kevesebb, mint a magyar királyság. A je- 
ruzsáleminéi több, mert van területe, nemzete, nyelve, bíró- 
sági, iskolaügyi törvényalkotása és közigazgatási szerve- 
zZete. A magyarnál kevesebb, mert nincsen horvát-felség- 
jog, nincs horvát korona, nincs horvát állampolgárság, 
nincs független horvát kormányzat. 

Szent István koronája a magyar király fején ül, aki 
Horvát-Szlavonországok fölött ezen korona jogánál és ha- 
talmánál fogva uralkodik. Horvátország részt vehet a 
magyar király koronázásán; meg is hívatik ezen közjogi 
aktusra; de elmaradása, vagy meg nem hívása abszolúte 

nem érinti a koronázás jogi hatályát. Most élő királyunk 
megkoronázásához csakugyan nem is hivatott meg Hor- 
vátország és nem is vett abban részt, mivel Horvátország 
még akkor az osztrák Kronland állapotban sínlődött. Hor- 
vát koronázást, horvát királyi hitlevelet, horvát királyi 
esküt a közjog nem ismer. A történelem sem ismer. 
A valóság sem ismer. Azonban magyar koronázást, magyar 
királyi hitlevelet, magyar királyi esküt a közjog is, a tör- 
ténelem is, a valóság is ismer. 

Nem lát ebben külömbséget a két királyság között 
az Agramer Tagblatt? 

Tovább megyek. 

Magyarországot csak azok a törvények kötelezik, a 
melyeket a magyar országgyűlés a maga szuverén hatás- 
körében a királyival együtt alkotott. Horvátországnak is 
van törvényhozó testülete; de azt az országot nemcsak a 
zágrábi törvényhozó testület által alkotott törvények kö- 
telezik, hanem a budapesti magyar országgyűlésen ho- 
zott, azon országra vonatkozó törvények is. Igaz, hogy 
ebben a budapesti országgyűlésben részt vesznek a hor- 
vátországi követek is. De egyfelől nem tiltakozhatnak a 
hazájukra vonatkozó határozatok ellen; tehát nem is aka- 
dályozhatják meg a fennforgó törvény megalkotását; más- 
felől ezek a törvények minden legkisebb fennakadás nél- 
kül létrejöhetnek és végrehajtatnak abban az esetben is, 
ha a horvát követek távol voltak, vagy bármi okból a 
törvény megalkotásában részt nem vettek. Horvátorszá- 
got tehát olyan törvények is kötelezik, amelyeket egy 
másik ország törvényhozása alkotott. 

Ezek szerint koronát, királyt, királyi hatalmat Magyar- 
országtól nyer Horvátország s ezenkívül kap tőlünk kö- 
telező törvényeket is. Ebből kissé bajos azt következtetni, 
hogy a horvát névleges királyság egyenjogú a magyar 
valódi királysággal. 

Azonban tovább is mehetek. 

Horvátországban a bán kezében összpontosul a leg- 
főbb kormányzási hatalom. Ám, kicsoda a bán? Egy ma- 

gyár zászlós úr, aki hivatalból tagja a magyar főrendi- 
háznak. Hatalmának kútfeje a magyar szent korona. Állá- 
sát a magyar királytól — nem a horvát királytól, mert 
ilyen nincs — kapja, még pedig, és ez itt a döntő körül- 
mény, a magyar kormányelnök előterjesztésére, annak 
ellenjegyzése, tehát felelőssége mellett. Ám, kinek fele- 
lős ezért az  előterjesztésért a magyar  kormányelnök? 
Talán a horvát tartománygyűlésnek? Nem. Hanem fele- 
lős a magyar országgyűlésnek. Mivel pedig felelős: nem- 
csak a kinevezést, hanem az elbocsájtást is javaslatba hoz- 
hatja a koronánál. 

Ez a jogállapot tehát a bán függési viszonyát felté- 
telezi. Kitől? Világos, hogy a magyar kabinettől. Ha még 
ide jegyezem, hogy az 1868. évi XXX-ik t.-c. 43-dik sza- 
kasza értelmében a magyar kormány va végrehajtó hatal- 
mat Horvát-Szlavon- és Dalmát-országokban is saját köze- 
gei altat gyakorolja: akkor talán felvilágosítottam az 
Agramer Tagblattot afelől, hogy más a gólya, más 
a fecske; hogy nem hibáztam, mikor Horvátországot 
a magyar szent korona kiegészítő részének írtam és 
hogy akkor, mikor ő paritásról beszél, a horvát nagy- 
zás álmodozóival együtt abban a végzetes tévedésben szen- 
ved, amit az antik fabula ezzel a világhírű jellemzéssel 
fejezett ki: vnos poma natamus.x 


A máramarosi ügy. 
(M.O. 180. sz. 1902 július 30.) 


Bírósági ítéletekkel foglalkozni nem szokásom. 
Csalhatatlannak nem tekintem ugyan a bírót; de ha 
ítéletei — hírlapi vitáknak  céltáblái lennének: akkor a 
bírói tekintélynek hamarosan jóéjszakát mondhatnánk. 
Ez pedig nem csekély igazságszolgáltatási baj lenne; 
mert a bírói tekintélynek, az ítéletek erkölcsi súlyára 
nézve, van legalább is annyi fontossága, mint a bírói 
szaktudásnak. 

Elvből tartózkodom tehát a bírósági ítéletek  hír- 
lapi szellőztetésétől. Azonban a kivételes helyzetek ki- 
vételes eljárásra utalnak.  Kivételessé teszi pedig a 
helyzetet a Felvidéken tartózkodó lengyel zsidók iparsze- 
rüleg űzött uzsorája. 

Visszatérek ennélfogva a debreceni kir. ítélőtáblának 
tegnapelőtt fölemlített Ítéletére. Annak okából, hogy az 
is megértsen, aki nem olvasta megelőző  közlésemet, 
megismétlem az eset leírását. 

I-ső stádium.  Davidovits Dávid  középapsai lakos 
ellen a kir. ügyész nyolcvannyolc uzsoravétség miatt 
vádat emelt a máramarosszigeti kir. törvényszéknél. 

II-dik stádium. A máramarosszigeti törvényszék a 
Davidovits ellen indított eljárást megszünteti, wymivel a 
sértettek a kamatok nagyságára nézve saját vallomásu- 
kon kívül egyéb bizonyítékot nem szolgáltathatnak. c 

III-dik stádium. A debreceni kir. Ítélőtábla ugyan- 
azon esetek miatt, ugyanazon periratok alapján vád alá 

helyezi  Davidovitsot, mert az esetek nagy számával 
látja igazoltnak az  uzsoráskodás üzletszerű  fenforgását 
és a sértettek túlkárosodását. 

IV-dik stádium. Most már — ugyanazon periratok- 
ból — a márámarosi kir. törvényszék is igazoltnak látja 
az — uzsoraskodás üzletszerű  fenforgását és  Davidovits 
Dávidot, hatvanhárom névszerint felsorolt egyén kárára 


elkövetett  uzsoravétség miatt — mivel fölhasználta az 
illetők  tapasztalatlanságát és szorultságát s anyagi rom- 
lásukat idézte elő - megbünteti  másfélévi fogságra, 


hatezer korona pénzbüntetésre és három évi  hivatal- 
vesztésre. 

V-dik stádium. A debreceni kir. ítélőtábla meg- 
semmisíti a kir. törvényszék ítéletét, Davidovitsot föl- 
menti úgy az uzsoravétségek vádja, mint a kiszabott 
büntetések alól. 

Egyéb részletet nem tudok. Ezek az igazságszol- 
gáltatási esetek július 23-án láttak először napvilágot. 
Tehát hatodnap előtt. Másodszor közöltettek július hó 
26-án. Tehát harmadnap előtt. Úgy a kir. tábla, mint 
a kir. törvényszék, valamint az igazságügyi kormány 
július 24-én már tudták, hogy az eset alapját képezi 
a legnyilvánosabb megdöbbenésnek. Azonban nem gon- 
doskodtak sem cáfolatról, sem  fölvilágosításról. A  fel- 
hozott eset tehát való. 

Kivételessé teszi a helyzetet az a rémes fosztoga- 
tás, melyet a Galíciából és Oroszországból beszállingó- 
zott  lengyelzsidók a Felvidék néhány  vármegyéjében 
űznek, iparszerűen folytatván a pénz-, áru-, napszám-, 
korcsma-,  felesmarha-,  lakbér- és  földuzsorát. Ez a 
fosztogatás oly nagy méreteket öltött, és olyan eiemi 
csapás módjára pusztította a  benszülött népet, hogy a 
kormány kénytelen volt a kizsarolt nép oltalmazása 
és  lábraállítása szempontjából rendkívüli eszközökhöz 
nyúlni. 

Így jött létre a felvidéki kirendeltség azzal a 
hatáskörrel, hogy olcsó legelőt szerezzen a népnek, 

fajmarhákat oszszon ki részletfizetésre, gondoskodjék a 
fajtisztaság —— fenntartásáról, hitelszövetkezeteket állítson, 
áruszövetkezeteket hozzon létre és általában emelje a 
nép erkölcsi szintjét és  eszközölje vagyoni  boldogu- 
lását az önsegély fölélesztése és kulturális behatások 
által. A kirendeltség immár ötödik éve működik. 

Ez a működés egyfelől megnyitotta a nép boldogu- 
lásának — legtermészetesebb és legbiztosabb útját,  más- 
felől nyilvánvalóvá tette a megelőző közigazgatásnak 
azon "megdöbbentő hanyagságát és  lelkiismeretlenségét, 
melynek következménye a néppusztulásban jutott kife- 
jezésre. 

Ez idők szerint nem tudom, miben áll a kirendelt- 
ség működése. De föltehető volt, hogy a megindított 
akció természetes hatása arra a vidékre is kiterjed, 
ahol a kirendeltség még nem működik. Különösen föl- 
tehető volt, hogy az iparszerűleg ÜŰzött uzsorának gátat 
emel az igazságszolgáltatás és hogy a közigazgatás az 
yEgán alkalmatlankodó intervenciójax nélkül is  fölismer 
feladataiból legalább annyit, hogy ne üldözzea népet. 

Egyik föltevés sem vált be. 

Az igazságszolgáltatás fényessége Debrecenből és 
Máramaros-Szigetről sugárzik elénk. Biz az, lidércfény. 
Nem világít, sőt vakít; nem melegít, de perzsel. 

Magyarázza meg a  m.-szigeti törvényszék, hogy 
ugyanazon — esetekben, — ugyanazon periratokból mi- 
ként lehetett az első alkalommal bizonyítékokat nem 
találni és miként lehetett a második alkalommal, de 
megint csak ugyanazon esetekben és ugyanazon per- 
iratokban a bizonyítékot úgy megtalálni, hogy másfél 
évi fogsággal és hatezer koronával sújtassék az, aki 
ellen nincs bizonyíték? 

És magyarázza meg a debreceni kir. tábla, hogy 
miért mentette föl a büntetés alól azt az egyént, akit 
bűnösnek talált az uzsora üzletszerű folytatásában? 

Rejtélyek előtt állunk és kérjük az igazságügymi- 
nister beavatkozását. Mert ezt a rejtélyt meg kell ám 

oldani. A nyilvánosság levegője nem tűr el hasonló 
logikai bukfenceket Vagy, vagy. Vagy bűnös  Davi- 
dovits és ez esetben lakoljon; vagy nincs bizonyíték 
ellene és ez esetben ne tessék bíróilag kimondani, hogy 
tömegesen űzte az uzsorát. 

Két bíróság áll ma a nyilvánosság ítélőszéke előtt. 
Az egyik azt mondta: Davidovits ellen nincs bizonyí- 
ték. Ennek dacára elitéli Davidovitsot másfél évi fog- 
ságra. A másik azt mondja: Davidovits ellen van bizo- 
nyíték és ennek dacára fölmenti Davidovitsot a  bün- 
tetés alól. 

A közigazgatás fényessége  Máramarosvármegyéből 
sugárzik felénk. Ez is lidércfény. Az apsai jegyző azt 
hiszi, hogy az ő hivatása abból is kifosztani a népet, 
amit az uzsorás meghagyott. Leszedi a házakról az ajtót 
és az ablakot; kiveszi a fehérneműt a szapuló kádból, 
elhordja a koldustól az összekoldult lisztet, lehúzza az 
inget a koldusasszony testéről, elviteti a kéthetes borjút, 
hogy dögöljék meg étlen a községházánál s rúgjon el 
a család életfenntartó tehene. 

Így szövetkezik Máramarosban a hatóság az uzso- 
rással a nép kifosztására. Mivel ezt a  farkasmunkát 
a jegyző követte el: figyelmessé teszem a belügymi- 
nistert s mivel  adóhátralékok ügyében követte el: 
figyelmessé teszem a pénzügyministert. Az agyonhallga- 
tás nem használ. A sajtó némasága nem enyhíti az 
esetek brutalitását. A ministerek nem urai az országnak, 
hanem a közérdek gondozói és a törvény szolgái. A len- 
gyelzsidóknak nem adhatjuk meg azt a kiváltságot, hogy 
tetszésük szerint pusztítsanak el nagy vidékeket. Mára- 
marosrnegyének sem adhatunk hatáskört arra, hogy a 
lengyelzsidókkal szálljon dicstelen versenyre a  néppusz- 
títás gonosz munkájában. 

Már is érzékenykedő leveleket kaptam a zsidó val- 
lású "magyarok  hazafiságáról és azon  hibámról, hogy 
felszólaltam a népfosztogatás miatt. Meguntam a leple- 
zett — szolidaritásnak ezta beteges érzékenységét. —— Ön- 

magamat vetném meg gyávaságom miatt, ha szemet 
hunynék egy nagyvidék csapása előtt azért, mivel ott 
a népsanyargatók jelentékeny része mózeshitű. Ez nem 
tőlem függő állapot. Mit tehetek arról, hogy ezek a 
paraziták véletlenül zsidók? Ne tessék a becsületes 
zsidónak magát azokkal azonosítani. Én nem  azono- 
sítom magam kálvinista valláson levő bűnösökkel. Igenis, 
üldözöm az uzsorát, a magyarul tudni nem akaró, a 
mások munkáján hízó, keresztény erkölcsöket lábbal 
taposó idegen szellemű, fortélyból, csalásból, hamisítás- 
ból élő, — embertársaink  elszegényítésére, kifosztására, 
nyomorba döntésére törekvő  parazitát. Üldözném, ha 
keresztény volna is. Üldözöm, habár zsidó is. Amiként 
üldözni kell a rablót, a zsiványt, a gyilkost a tolvajt 
és egyéb gazembert. 


Zászlósértések. 
(M. O. 209. sz. 1902 szeptember 3.) 


Újabb zászlóügyről ad tegnap hírt a Magyarország. 
Vajjon, hányadikról? Hányadikról, csak két hét óta? 

Az esetet nem ismétlem. Kevés külömbséggel, egy- 
forma valamennyi. Ebben a cudarságban nem találéko- 
nyak az emberek. Nincs érzékük a változatosság iránt 
Egyik ügy olyan mint a másik. Mintha mindig majmok 
csinálnák. 

Mikor gyógyulnak ki szász, oláh és tót honfitársaink 
és horvát testvéreink ebből a komisz betegségből? Nem 
veszik észre, hogy olyan ez a betegség, mint a rüh: csak 
alantos és elhanyagolt szervezetben él. Arra nincsen eset, 
hogy jónevelésű ember valaha zászlósértésre adta volna 
magát. Ez mindig és mindenütt alacsony rüpők munka volt. 

Még nyílt csatában, nagy háborúk alkalmával sem 
mocskolnak zászlót. Pedig a vérszagban nagy lobbot vet 
a szenvedély. A zászlót még sem bántja az ellenség. El- 
veszi, ha tudja; de be nem mocskolja. Ellenkezőleg. Meg- 
becsüli az ellenség zászlóját, elteszi múzeumokba, mint a 
vitézségnek zálogát és mint a katonai becsületnek jel- 
vényét. 

Vége-hossza nem volt a Szent-Istvánnapi  zászlósérté- 
seknek. Aminthogy nincs vége-hossza ellenségeink  alatto- 
mos hitványságának. Mert súlyos ethikai ítélet alá esnék 
a nyílt zászlósértés is. De enyhítené az ítéletet az a bá- 
torság, amelylyel a tettes a felelősség szeme közé nézett. 
Ám, ezek a zászlósértések a tolvajok órájában követtet- 

nek el. Tehát titokban. Mikor a csirkefogó működik. Az 
éjszaka leple alatt. Gyáván. 

Ez a titkos garázdaság inkább a szorosan vett Ma- 
gyarország területén űzetik. A testvérországban nyílt sér- 
tést is követnek el. Mert a testvérország pimaszai elné- 
zésre számítanak. A pap nem feddi meg a tettest, sőt 
alighanem biztatja. A rendőr nem veszi szigorúan. A bí- 
róság is lanyha. A horvát hatóságok megtanulták a ma- 
gyar Bukottól, hogy a magyar zászló nem egyéb, mint 
vörös, fehér, zöld színű szövetekből összevarrott kelmeda- 
rab. Talán ágytakaró. Talán még az sem. Inkább rongy. 
Ki fog nagy dolgot csinálni, ha összetépik és bemocs- 
kolják azt, ami úgyis csak rongy? Szemétre vele! 

Emlékezetem szerint kormányaink soha sem vették 
zászlónk megsértését azzal a nemes és eltökélt komoly- 
sággal, amelylyel önérzetes férfi szokta venni a becsüle- 
tén ejtett sérelmet. 

Pedig a zászló: az mi vagyunk, együttvéve a haza 
és nemzet egyetemlegesen. Mi vagyunk együtt a múltunk- 
kal, a jelenünkkel, a jövendőnkkel. Minden hagyománya 
az ősöknek, minden vigasza az időknek, minden létjoga 
az utódoknak ahhoz a zászlóhoz van forradva. Addig 
élünk, a míg az a zászló leng. Mikor megszűnt az a zászló: 
akkor megszűnt a magyar haza és a magyar nemzet tör- 
ténelmi folytatása. A zászló pólája a nemzetnek, mikor 
születik; becsületjelvénye, amíg él: szemfedője, ha meg- 
halt. Semmi sem értékesebb a világi életben, mint a nem- 
zeti zászló. Foglalatja ez, a nemzet alkotmányának, köz- 
jogi állásának, fenségének, hatalmának, akaratának, dicső- 
ségének, büszkeségének. 

Kormányaink mellőzték ezt a felfogást. Pedig minden 
civilizált nemzet így fogja fel a zászló mivoltát. De kor- 
mányaink nem vették annyiba a zászlót, mint a mennyibe 
veszi egy önérzetes férfi a becsületét. A férfi, ha becsü- 
letét támadják: kardot, pisztolyt fog; olykor bottal és 
ököllel vesz magának elégtételt; máskor a bírósághoz fo- 

lyamodik. A legtöbbször, a legtöbb férfi kiteszi a bőrét, 
hogy bebizonyítsa becsületének magas értékét. 

Mit tettek kormányaink? Hagyták a dolgot mentére. 
A kir. járásbíróságnál  gyakornokoskodó tiszti aljegyző 
majd eligazítja saját hatáskörében a megsértett nemzeti 
becsület ügyét. A vizsgálatnak rendszerint nem volt foga- 
natja. Az ismeretlen tettes maradt a homályban. Ha meg- 
találták a tettest: úgy lakolt, mintha a szomszédjának a 
harapós kutyáját ütötte volna le. Igenis. Zászlónk nem 
részesül több védelemben, mint a kuvaszkutya. A malac 
már értékesebb. 

Ha a büntetőtörvény hiányos: miért nem javítottak 
rajta? Hiszen gyárilag készül a törvény. Annyi a pa- 
ragrafus, mint a gaz. Egy még elfért volna a törvénytár- 
ban. Súlyos és kegyetlen büntetést kell a zászlósértőre 
kiszabni. Aztán meg kell tudni fogni a tettest. Aztán ala- 
posan végre kell rajta hajtani a büntetést. Hadd emlegesse 
meg a hetvenhetedik unokája is, hogy őse eszeveszett bo- 
lond volt és meg merészelte sérteni a magyar haza és a 
magyar nemzet zászlóját. 

Horvát testvéreink sem tudnak arról, hogy a magyar 
zászló szentség. Aki sértő szándékkal hozzá nyúl: szentség- 
törő. Hát reges régen meg kellett volna őket erre tanítani. 
És itt ne tessék azt emlegetni, hogy övék a judikátum. 
Ám legyen az övék. De a magyar zászlóról, annak védel- 
méről a magyar törvényhozás gondoskodik. Azt a kegyet- 
len és szigorú törvényszakaszt, amelyről fennebb írtam, 
jogunk lett volna Horvátországra is kiterjeszteni. Ekkor 
aztán, szeretném látni, miként kerüli ki a tettes a meg- 
torlást. 

Talán nem találják meg a horvát hatóságok a tet- 
test? Vagy talán, megtalálás esetén, enyhe büntetést mér 
a h orvát bíróság? Nem oda Buda! Ha ők nem találják 
meg: hát majd megkeresi a magyar hatalom és ha nem 
büntetik meg: hát lehet arról is tenni. — Mit? 

Ezt a kérdést nem olyan ember intézi hozzám, aki 
élni tud a hatalommal. A rendcsinálásnak sokféle módja 

van. Az eset mivoltától függ, hogy melyik mód alkalmaz- 
tassák. A testvérországgal könnyű megértetni, hogy ki 
a legény a csárdában. Az autonómia nem arra való, hogy 
általa sarkaiból forgattassék ki a magyar szent korona 
hatalma. Horvátország a magyar koronának alárendelt 
ország. Tehát engedelmességgel tartozik.  Rászorítani az 
engedelmességre . és  megfenyíteni az  engedetlenkedőt:. 
olyan eljárás, mely a népek életében már gyakran volt 
foganatosítva. Elkergetni a hűtelen báni kormányt és fel- 
függeszteni az autonómiát: egyetlen tollvonásba kerül. 

Ebből világos, hogy a zászlósértéseknek hamarosan 
véget lehetne vetni, ha a kormány szigorúan értékelné azt 
az önállást, melyet a nemzeti becsület védelmében elfog- 
lalnia kell. 


A békanyál. 
(M. O. 301. sz. 1902. deczember 19.) 


A Kronstádter Zeitung szerkesztőjét, Schroff Her- 
anann urat fegyveres fogházőrök kisérték tegnap a m.- 
vásárhelyi törvényszék tárgyalási termébe, ahol is a 
bizonyitási eljárás befejezése, a  vád- és  védbeszédek 
meghallgatása után az esküdtszék vétkesnek  nyilváni- 
totta őkigyelmét. 

Schroff Hermann úr egymásután hétszer botlott 
belé a magyar büntető törvénykönyv tilalomfájába. Öt 
ízben izgatást követett el a magyar nemzet ellen, két 
izben vbüntevők feldicsérésénekx vétségébe esett. A bíró- 
ság erre a  halmozatra tekintettel volt, midőn  Schrott 
Hermann urat egy évi államfogházra és ötezer ko- 
rona pénzbüntetésre Ítélte. 

A pénzbüntetés a lap kauciójának, esetleg a kiadó- 
nak terhére esik s ha nem volna behajtható, a Schrott 
úr tartózkodása a fogságban egy félévvel megnyújtatik. 

Lázár Miklós gróf kir. ügyész ítéletileg kérte azt is 
kimondatni, hogy vádlott a büntetés kiállása után jelent- 
kezzék a brassói rendőrségnél az országból való kito- 
loncoltatása céljából. Ezt azonban a bíróság mellőzte. 
A Lázár gróf föllépései mindig arról tanúskodnak, hogy 
hivatását nem veszi félvállról.  Kötelességei közé  szá- 
mítja a hazaszeretetet. Hazánk  jogrendjét odaadással 
oltalmazza. Lelkében él valami, amit a nemzeti igazsá- 
gok szenvedélyének lehetne nevezni. 

Enélkül a magasztos szenvedély nélkül nem fest- 
hette volna meg olyan megragadó vonásokkal a Schroff 

Hermann úr közpályájának képét, hogy beszéde után. 
senki sem kételkedett a szigorú ítéletben. Lázár gróf 
nem szereti a hézagokat. Az egész embert veszi maga 
elé és megvizsgálja tetőtől-talpig. Tudja, hogy az érzel- 
meknek folytonossága és ezzel együtt a tetteknek lán- 
colata van. Gyökérszálakkal nemcsak a kultúrnövény bír, 
hanem a dudva is. Ezek a bűnös izgatók nem az égből 
hullanak alá. Mindeniknek van múltja, fejlődése,  össze- 
köttetése, iskolája, cimborasága. 

Schroff Hermann úrról kiderítette az ügyész, hogy 
tolonc-formációban — került hazánkba germán harcosnak. 
Romániából kiutasították azon  piszkolódások miatt, ame- 
lyekkel Ferenc József magyar királyt illette. Nálunk ez 
a tolonc a zöld-szász agitáció élére állott. A loyális szá- 
szok elfogadták  vezéremberüknek. Annak a  Kronstádter 
Zeitungnak lett a szerkesztője ez a kiutasított, amely- 
nek egyik felügyelője Korodi Lutz, a magyar képviselő- 
ház tagja. 

Schroff Hermann úr úgy viselkedett a bíróság előtt, 
mint a többi. — Tagadott, — hazudott, alázatoskodott 
A magyarok igaz barátjának vallotta magát és a ma- 
gyar haza hü fiának. Idézi a Szózat törvényeit s ha 
szabad volna énekelni az esküdtszék előtt,  eldalolta 
volna a vMégis huncut a németx-et. Ez a szájhős. Mikor 
felelősségre kerül, megtagadja véleményét  Meggyőző- 
dése csak addig áll fenn, amig kérdőre nem vonják. 
Hitéhez nem tud hű lenni a birák előtt. Ócsárol, köp- 
köd, rugdalódzik a szerkesztőség falai között, de ha 
megfogják a fülét, jajgat, rimánkodik, bocsánatot kér, 
csúszik a földön és nyalja azt a mocskot, amit nemze- 
tünkre fecscsentett. 

A hitvány embernek ezt az utálatos vonaglását ismé- 
telte meg Schroff Hermann úr. Ez a szász hős. Ismé- 
telte. Mert férfit még nem láttunk közülök a bíróság 
előtt. Aki férfiszámba megy a szászok között, azt Bausz- 
nemnek hívják, vagy  Thalmannak, vagy  Pildnernek. 
A névsor hosszú volna és — becsületes. —— Tiszteletre méltó 


583 


sorozata a tanult, értelmes, hasznos polgároknak. Hár- 
mat emeltemki. Desok van. 

Mert a szász faj jó, derék, munkás, szelíd, takaré- 
kos elem. Fogékony a művelődésre, szereti földjét, há- 
zát, barmát, műhelyét. Ingyen választ és józan állapot- 
ban.  Községében rendet tart.  Népiskolája mintaszerű, 
temploma népes, temetője árnyas, virágos kert. Hagyo- 
mányaihoz ragaszkodik, kötelességeit teljesíti, nem  pör- 
lekedő, nem tolvaj, nem csaló. 

Azonban a felszínen úszók egyrészének fejébe ment 
az Alldeutscher Verband. Valami ostoba bismarckizmus 
szállotta meg az  agyvelejüket.  Germaniásdit játszanak. 
Az a rúdon ülő légy jut róluk eszembe, amely azt hitte 
magáról, hogy ő viszi a kocsit. Németország keleti őr- 
szemének tekintik magukat A pángermán eszme nagy 
áramlásában felújítják — Phaedrusnak azt a  lóhulladékát, 
mely a narancsok között úszva, kérkedőleg kiabált: onos 
poma natamus.x 

Pedig nem narancsok. Nem is álmodozók. Még csak 
nem is révedezők. Hanem igen közönséges, mindennapi 
ügyvédek, tanárok, papok, alantas politikai  szintájjal, 
hétköznapi tehetséggel, korlátolt látkörrel. Még szenve- 
délyük sincs. Ha ez volna, ha lángolna a vérük és 
viharzó haragjuk vulkánikus erejével rontanának a ma- 
gyarokra: enyhébben ítélhetnők meg eljárásukat, mert 
mint minden nagy indulatban, úgy a furor  germani- 
cusban is van tiszteletreméltó vonás. 

De ezek agyagból készültek limonádé  nedvkerin- 
géssel. Tüz, méreg, szenvedély nincsen bennük.  Hide- 
gek, nyirkosak, idomtalanok, mint a békanyál. Felkúsz- 
nak  intézményeinkre és bemocskolják.  Rátapadnak a 
magyar nemzet jó hírnevére és azt is bemocskolják. 
Gyűjtik maguk alá és kotolják a miazma-petéket. Egész- 
ségtelen bűzzel árasztják el hazánk vidékeit. 

Mit akarnak? Mi a céljuk? Akarják-e, hogy a ma- 
gyar államhatalom végre-valahára razziát tartson azokon 

a telepeken, ahol ez a békanyál terem? A költőfészek 
alighanem a középiskola és a tanítóképezde. Itt hizlalják 
a gyűlöletet a magyarok ellen. Itt tanítják hamisan a 
magyar históriát. Itt nem tanítják a magyar irodalmat. 
Itt hanyagolják el a magyar hazaszeretet nemes indulatai- 
nak kifejtését. Ha ezt Wlassics minister nem látta, akkor 
bekötötték a szemét. A szász kérdést az iskolában kelt 
megoldani. 


A kazár bevándorlás. 
(M. O. 10. sz. 1903. január 11.) 


A magyar faj a törvényhozási működésben is meg- 
tartja jellemének finom gyöngéd vonását. Inkább kárt 
tesz magában, mintsem erőt vegyen delikát természe- 
tén. Most is, a bevándorlási ügy tárgyalásánál, tojás- 
táncot jár minden párt, óvatosan, bátortalanul tipegve 
a törékeny anyag között. Minél kényesebb a matéria, 
annál simábban bánik vele a magyar törvényhozás. 

Valamikor igazán kényes volt minden olyan kérdés, 
amelyben zsidó volt érdekelve. Mivel a törvény  meg- 
különböztette őket másoktól. Rosszabb sorban voltak, 
mint a sátoros cigányok.  Üldöztettek,  megaláztattak, 
emberszámba alig jöttek. Ily időben minden művelt em- 
ber iparkodott finom, elnéző, gyöngéd lenni a szegény 
elnyomott Zsidó iránt. Irodalom, közélet és társadalom 
becéztette a zsidót. Nem vették tőle rossznéven, hogy 
nem beszél magyarul; még azt sem, ha tisztességtelen 
versenyt űz. Hiszen zsidó volt. Mit csináljon szegény. 
Enni csak kell. 

Elemi iskolánkban egyetlen zsidó fiú járt, a nagy- 
fejű Singer. Ha valaki bántotta, tízen is rohantunk 
a bántalmazóra. Kényeztettük, a labdázásnál nem püföl- 
tük, a leckemondásnál súgtunk neki. Így tettünk Weisz- 
szal a középiskolában és Kleinnal, Oroszszal, Schwartz- 
cal az egyetemen. Minthogy nem voltak velünk egyenlők, 
ennélfogva magunk fölé emeltük őket. Az megtörtént, 
hogy egymás közt . nem  tegeződtünk, de a zsidó fiúval 

mindenki tegeződött, mert mindenki tüntetni kívánt azzal, 
hogy nem tartja magát a zsidónál különbnek. 

Nemcsak az iskolának volt ilyen szelleme. Az egész 
társadalom ilyen volt. Szidni a zsidót nem illett. Aki 
tette, brutális hírbe jött. Merem mondani, hogy egyetlen 
reform-gyümölcs sem volt úgy megérve, mint a zsidó 
emancipáció. Emlékezetem szerint nem vitáztak fölötte. 
Törvény lett belőle a bírálatnak egyetlen szava nélkül. 
Aki ellene szólott volna: eleven sírba temette volna 
magát. 

Az egyenjogúság után ugyanabba a helyzetbe lépett 
a zsidó, mint akárki más. De a közszellem nem alkal- 
mazkodott az egyenjogúsághoz, hanem tovább folytatta 
türelmes, elnéző bánásmódját. Kímélte az olyan hibát, 
amely zsidóval volt vonatkozásban. Tartózkodott a 
korcsma ellenőrzésétől, mivel az, zsidó ipar. Tág teret 
nyitott az uzsorának, mivel leginkább zsidók foglalkoz- 
tak vele. Nem bántotta a tisztességtelen versenyt, mert 
azzal zsidó érdekkört bántott volna. 

Nem merem állítani, hogy törvényhozásunkat három 
évtized óta mindig és mindenben öntudatos zsidó szel- 
lem vezette; de könnyű volna bebizonyítani, hogy abban 
a tömérdek törvényben és rendeletben, mely ezen idő 
alatt keletkezett, minden más érdekkör szenvedett nagy 
csorbákat, ellenben azok az érdekkörök, amelyekben a 
zsidó tömegek részére nyíltak kereseti források,  nem- 
csak érintetlenül hagyattak, hanem rendszeres gyámoli- 
tásban részesültek. Igaz-e, hogy  hitelszervezetünk  elha- 
nyagolta a földet és az ipart, azonban felkarolta a keres- 
kedelmet? A kereskedelem kilenctized része pedig zsidó 
kézben van. Igaz-e, hogy a pénzt kiforgatták értékmérő 
és  csere-közvetítő  hivatásából és áruvá léptették elő, 
amelylyel annak teljhatalmat biztosítottak a munka és 
termelés felett? A pénz leginkább zsidó kézben van. 
Igaz-e, hogy az adós üldözött pária, kinek a vagyona 
a végrehajtási eljárásnál res nullius és valóságos zsák- 

mány tárgya a hitelezőnek? A hitelező pedig: legtöbb 
esetben zsidó. 

Nem folytatom a példákat, mert nem könyvet írok. 
Az olvasó kiegészíti a bizonyítékokat. Csak még a be- 
vándorlást . említem. Az örmények bevándorlása óta 
tömeges  megtelepülés hazánkban nem volt.  Fajunkra, 
nemzetünkre, hazánkra istenáldását képezte az örmény 
bevándorlás.  Izomerős, értelmes, hazafias, munkás  pol- 
gárokkal szaporodott meg hazánk. Vagyont, jó  erköl- 
csöt hoztak magukkal; itt szaporították vagyonukat és 
színültig magyarok lettek. 

Újabb időben a zsidók vándoroltak be tömegesen.. 
Az emancipáció idejében pár százezren lehettek. (Nincs 
kezem ügyében a statisztikai kimutatás.) Most több van 
egymilliónál. Isten éltesse és tartsa meg közülük a 
becsületes magyarokat! Ebből a számból legalább négy- 
százezer . Beregben, Máramarosban,  Ungban,  Zemplén- 
ben, Szabolcsban,  Szatmárban,  Szolnok-Dobokában és 
Beszterce-Naszódon lézengő kazár. Háromannyian  van- 
nak, mint a szászok; majdnem ugyanannyian, mint a. 
székelyek. Hát ez sok. Itt már a szemünk láttára egy 
valóságos népvándorlás ment végbe. Nagy kérdés, hogy 
annyi magyar jött-e be Árpád alatt a honfoglalás 
idejében. 

Mondám, hogy az örmények bevándorlása  isten- 
áldás volt. Ezt mondom a kunok, jászok, besenyők be- 
vándorlásáról is. Ugyanezt mondom a szepességi, bá- 
náti, túl a dunai és pestvidéki németek bevándorlásá- 
ról. A bevándorlás tehát sokszor igen nagy szerencse 
az országra nézve. Az amerikai  Egyesült-Államokat 
nagygyá és virágzóvá a bevándorlás tette. 

De a bevándorlás istenátka is lehet. Az Egyesült- 
Államok már évek óta védekeznek a sárgabőrűek be- 
özönlése ellen. Ausztrália is megkezdte ellenük a véde- 
kezést. Miért? Talán munkátlanok? Talán gonosz erköl- 
csüek? A világért sem. Ellenkezőleg szelídek, jámborok, 

törvénytisztelők, — szerények és szerfölött dolgos nép. 
De mivel többet és olcsóbban dolgoznak, mint a ben- 
szülött s ezáltal a versenyük veszélyes a benszülöttekre, 
ennélfogva az állam gátat épít a  sárgabőrűek  beván- 
dorlása ellen. Pedig hát ez bizony még nem istenátka. 

Ezzel szemben, mit mondjunk a galíciai  Zsidó- 
bevándorlásra? 

Tény, hogy vagyon nélkül jöttek. Tény, hogy a 
megélhetésnek egyetlen legitim forrását felmutatni nem 
tudták. Tény, hogy az emberi kultúra legalacsonyabb 
fokán is alól állottak. Tény, hogy a produktív mun- 
kának minden nemétől tartózkodtak. Mégis  bebocsáj- 
tottuk őket tömegesen, ellenőrzés és akadály nélkül. 

Működésüket látták a magyar hatóságok. A község- 
bíró, a jegyző, a szolgabíró, a járásbíró, az adótárnok, 
a pénzügyigazgató, az alispán, a főispán, valamennyien 
látták, hogy ez a bevándorlott uzsorát űz a pénzzel, a 
pálinkával, az áruval, a felesmarhával, a legelővel. Lát- 
ták, hogy nem szórványosan űzi az uzsorát, hanem ipar- 
szerűleg. Látták, hogy hamis italt mér, hamis mérleget 
használ, hamisan esküszik. Iskolába a gyermekét nem 
küldi, hanem csak a bocherhez talmud-babonákat tanulni. 
Magyarul egy se tanul. A népet üzletszerűleg rontja 
erkölcsében, vagyonában, szokásaiban. 

Látták, elnézték és tűrték. Sőt némelyik főispán, 
ha nem is volt velük fÍrére et cochon, de támogatta, 
pártfogolta őket és iparkodott a vármegyei közgyűlé- 
seken magának gárdát alakítani belőlök. Érvényesült az 
a delikát felfogás, hogy nem illik a zsidót bántani. 

A bevándorlási törvényjavaslatban is ez a felfogás 
érvényesül. Mindenki tudja, hogy ez a javaslat a zsidó- 
bevándorlás miatt jött létre. A forró kását azonban 
kerülgetjük. Immár nem is gyöngédek vagyunk, hanem 
hipokriták. "Nem merjük nevén szólítani a gyermeket. 
A kormány ötöl-hatol, kínlódik, diszkrecionális hatalmat 
kér. Mert inkább üt csorbát az alkotmányos szabad- 

ságon a diszkrecionális hatalom révén, mintsem őszinte 
legyen. 

Pedig ott feküsznek a hivatalos adatok. Néhányat 
Buzáth képviselő tegnap felolvasott. Lukács, Darányi, 
Széll ministerek többet tudnak a lengyel zsidókról, mint 
bárki más. Fiókukban őrzik az Egán Ede bizalmas 
jelentéseit. Nincs ember a földön, aki meg tudná gyön- 
gíteni az Egán adatait. Mert ő becsületes, őszinte és 
humánus volt minden izében. Csupán a bűnt üldözte 
ő. A felvidéknek az a része, hol a kazárok laknak, egy 
rémec, bűntanya. Ez a bevándorló sereg ellenség gya- 
nánt lepte el azt a vidéket. Pusztít, gyújtogat, lop, or- 
gazdaságot űÜűz, fosztogat, csal, hamisít. Sohasem láttam, 
nem is képzeltem olyan istencsapást, amilyent ott tapasz- 
taltam. Jézus Krisztus tanainak ott semmi foganatja 
nincs. A keresztény civilizációnak minden jótéteménye 
csődbe jutott a kazárok miatt. 

A kormány ezt jól tudja. Hiszen az  Egán-féle 
akciót azért indította. A bevándorlási törvényjavaslatot 
is ezért készítette. Mégis óvakodik a bajt szarvánál fogva 
megragadni. Az ember elképed, ha látja, hogy azon 
ínségbe jutott vidéken az italmérés még mindig kazár 
kézben van. Holott ezen a téren is van a kormánynak 
diszkrecionális hatalma. És elképed az ember, hogy a 
javaslat még mindig leplezi a valót. Nem mondja ki 
azt, amit kimondtunk a keleti marhavészszel szemben. 
Mintha a barom több oltalmat érdemelne, mint a 
benszülött polgár. 

Mire való ez a hipokrízis? Miért nem mondják: 
galíciai, . oroszországi, romániai zsidót ezentúl semmi 
szin alatt nem bocsájtunk be az országba? Ezt érteném. 
Ezzel célt lehetne érni. Ez őszinte beszéd volna és 
becsületes. Ezt aztán meg is lehetne ám indokolni! Ott 
hevernek a hivatalos jelentések. — Községről-községre 
lehetne a szörnyű visszaéléseket konstatálni. A benszü- 
löttek irtózatos nyomorát  emberről-emberre ki lehetne 
mutatni. És kétségtelenül lehetne bizonyítani, hogy a 


590 


birtokrendezés által elgyöngített — népünket a kazár 
szívta ki véglegesen és döntötte hajmeresztő ínségbe 
és nyomorba. Ezt az indokolást megértené a világ és 
megértenék a  Mózeshiítű magyarok is. És védekezési 
őszinteségünket megtapsolná a világ. De így: terjed az 
élősdi tovább, pusztul a hasznos növény, míg végre tel- 
jesen eláraszt egy semmirekellő proletariátus. 

